
Įvadinis žodis 


Profesorius Andriejus Sniadeckis vadovėlio „Organinių 
būtybių teorija“ (I-III tomai) pratarmėje rašo: Pagaliau sulau- 
kiau to laiko, kada Organinių būtybių teorija ima į save 
kreipti mokslingų gydytojų dėmesį. Taip, vadovėlyje išdėstytos 
to meto žinios apie žmogaus anatomijos ir fiziologijos pagrin- 
dus, tačiau dauguma žmoguje vykstančių procesų susieti per 
tuometį chemijos žinių išteklių. Todėl priimta manyti, kad šis 
veikalas gali būti vienas pirmųjų biochemijos ir teorinės biolo- 
gijos vadovėlių. 

A. Sniadeckis buvo pirmasis pasaulyje mokslininkas, ku- 
ris parodė, kad medžiagų apykaitos procesai gyvų organizmų 
viduje ir šių medžiagų mainai tarp organizmo ir aplinkos yra 
du pagrindiniai požymiai, skiriantys gyvus organizmus nuo 
negyvos materijos. Autorius nuosekliai laikosi nuostatos, kad 
visą organinę mūsų pasaulio dalį galime laikyti biologiškai vie- 
ninga (kaip biologinę vienovę), kur rūšys ir grupės - įvairios 
jos dalys - taip tarpusavyje „susijusios, jog vienų buvimas neiš- 
vengiamai reikalingas kitoms egzistuoti, nes jos vienos kitoms 
tarnauja ir padeda, viena kitai ruošdamos maistą, o neretai, jei 
taip galima sakyti, ir savo gyvybę vienos perduoda kitoms“. 

Hermannas von Helmholtzas „Organinių būtybių teoriją“ 


pavadino pirmąja moksline fiziologine medicinos teorija. Šis 

darbas daugumoje Europos universitetų (ypač vokiečių ir rusų) 
daugelį dešimtmečių buvo pagrindinis vadovėlis. Kūrinyje sly- 
pi daug filosofinių minčių, žmogaus vystymosi palyginimų su 
socialine aplinka, taip pat žmogaus kilmės ir žmonijos atsiradi- 
mo Žemėje pasvarstymų. Veikalas buvo išverstas į keletą kalbų, 
iš jų dukart į vokiečių (1810 ir 1821 m.) ir į prancūzų (1825 m.). 

Visuose trijuose tomuose A. Sniadeckis nuolat grįžta prie 
žmogaus prigimties bruožų nagrinėjimo. Žmogaus fiziolo- 
gija, medicina siejama su amžiaus kategorija, su bendruome- 
nine organizacija, su maisto gamyba, su kooperatyviniu dar- 
bu, su etiketu ir pan. Šiuos bruožus pagal tematiką bandoma 
suskirstyti į tarpusavyje susijusias sritis, kurios tik dabar yra 
išgrynintos į keturias grupes: saugus gyvenimas, valgymas, 
poravimasis ir socialinė padėtis. Kai kurie žmogaus prigimties 
bruožai A. Sniadeckio vadovėlyje tiesiogiai siejami su norais, 
troškimais ir pareiga. Išsilavinę žmonės nori būti su mylimais 
žmonėmis, laikytis įstatymų, nori būti dori, sąžiningi ir sveiki. 
Ne veltui A. Sniadeckis, be kita ko, laikomas ir vienu iš fizi- 
nės antropologijos pradininkų, o 1805 m. jo paskelbtas darbas 
„Pastabos apie vaikų fizinį auklėjimą“, ilgą laiką buvęs svarbus 
šaltinis vaikų higienos, priežiūros ir slaugymo klausimais, pa- 
dėjo pamatus auksologijai - mokslui apie vaikų augimą ir bren- 
dimą - ir turėjo įtakos pediatrijos raidai. 

Vadovėlyje atrandamas tuo metu fenomenalus autoriaus 
pastebėjimas, kad žmogaus augimo, vystymosi procesas pri- 
klauso nuo dviejų dalykų: nuolatinio kuro (maisto) ir staty- 
binių medžiagų tiekimo. Argi tai ne DNR savireprodukavi- 
masis, kuris palaiko mūsų gyvybę? Neretai to kuro (riebalų, 

angliavandenių, baltymų) gavimo problematika nagrinėjama 
siejant ją su augalų augimo ypatumais. 

Žmogaus prigimties chemija — taip galima būtų apibūdin- 
ti didelėje vadovėlio dalyje aprašytas mintis. Akivaizdu, kad 
čia randame užuominų į skonio, kvapo, malonumo, geismo ir 
kitų pojūčių ryšį su žmogaus smegenų veikla. Kažkas nedaug iš 
nervų sistemos pajuntama per somatosensinį komponentą - tai 
galima išskaityti kai kuriuose šio iš dalies filosofinio traktato 
sakiniuose. Deja, iki šiol mūsų smegenys išlieka iki galo nesu- 
prantamas organas. 

Šiandieniniuose veikaluose teigiamos jau savaime supranta- 
mos mintys, kad mūsų gyvenime viskas sveika, jeigu vartojama 
saikingai, liudijamos ir šiame istoriniame veikale. Vėlgi susi- 
duriame ir su mintimi, jog viskas mūsų kūne yra tarpusavyje 
susiję. Kurio nors vieno komponento trūkumas arba perteklius 
sukelia rimtų pasekmių žmogaus sveikatai ir gyvybei. 

Vadovėlyje galima rasti užuominų į gyvybės kilmės, evoliu- 
cijos ir (bio)chemijos klausimus. Gal gyvenimas (gyvybė) že- 
mėje atsirado iš erdvėje esančių mikroorganizmų ar cheminių 
pirmtakų? Jau tuomet buvo keliamas klausimas, ar sudėtingas 
organines molekules galima sintetinti iš neorganinių pirmtakų 
(NH, H,O, EH. 0, N, CH). Į šį klausimą dorai neatsakyta ir 
šiandien. Gyvybės kilmė - viena iš didžiausių mokslo paslap- 
čių. Kaip negyvas molekulių mišinys transformavosi į gyvą or- 
ganizmą? Koks mechanizmas lėmė tokią permainą? 

A. Sniadeckis diskutuoja ne tik apie gyvenimą, bet ir apie 
mirtį. Paprastų organizmų baigtis gali būti dvejopa: vienu 


atveju individas gali žūti dėl aplinkos veiksnių, kitu - individas 

duoda pradžią naujam individui, o senasis žūsta, t. y. individo 
gyvenimo pabaiga sutampa su kitos kartos individų egzistavi- 
mo pradžia. Aukštesniųjų individų mirtis nestaigi. Ji ištinka 
nutrūkus svarbiausioms gyvybinėms funkcijoms: netenkama 
sąmonės, sustoja širdis, dingsta pulsas, nutrūksta kvėpavimas. 

Atvirai kalbant, rašyti įžanginį žodį pristatomam kūriniui 
yra labai sunku. Tai daugialypis veikalas, kuriame susikerta 
tuo metu vyravę skirtingi požiūriai į gyvąją esybę, jos vidinę 
sandarą, socialinės aplinkos įtaką jos raidai, žmogaus sąmonės 
ypatumus ir pasąmonės reiškinius. Beskaitant visus tris tomus 
susidaro įspūdis, kad dėl pateikiamos medžiagos turinio ir 
minties išdėstymo sudėtingumo kiekvienas skaitytojas ar re- 
cenzentas parašytų labai skirtingą įvadinį žodį. 

Lietuvos chemikų įnašas į pasaulio chemijos istoriją gana 
kuklus, tačiau prof. A. Sniadeckis išties priskiriamas prie isto- 
rijos grandų. Jis lygiuojasi su T. Grothusu, I. Domeika, kurie 
pasauliniu mastu kur kas labiau žinomi. Džiugu, kad Lietuvos 
Skaitytoją pamažu pasiekia tai, kas porą šimtų metų gulėjo 
bibliotekų fonduose. Matyt, vėl kaltas lietuviškas kuklumas - 
mes linkę aukštinti kitų pasiekimus, laimėjimus ir menkinti 
savuosius. Galiausiai norisi iš visos širdies padėkoti vadovėlio 
į lietuvių kalbą Vertėjai už jos meistrišką mokslinės minties iš- 


raišką, o Skaitytojui palinkėti gėrėtis nuostabiu kūriniu. 


AIVARAS KAREIVA 
IR 
RIMANTAS JANKAUSKAS 

Andriejaus Sniadeckio 
Organinių būtybių teorijos 
mokslinis kontekstas 


Šiais metais pasirodys Andriejaus Sniadeckio trijų tomų 
veikalo Organinių būtybių teorija pirmieji vertimai į anglų ir 
lietuvių kalbas. Veikalo, kuris lenkų kalba tokios sudėties išėjo 
Vilniuje 1838 m. 

Pirmasis šio veikalo tomas lenkų kalba buvo išleistas Var- 
šuvoje 1804 m. ir jau po šešerių metų Joseph'o Moritz'o išvers- 
tas į vokiečių kalbą (Theorie der organischen Wesen, Kėnigsberg, 
1810). Vertimas buvo dedikuotas vienam iš žymiausių prakti- 
kuojančių gydytojų ir medicininių veikalų autorių Vokietijoje 
Christoph'ui Wilhelm'ui Hufeland'ui (1762-1836), o vertėjo 
įžangos žodis parašytas 1809 m. sausio 25 d. Telšiuose (Telsch in 
Samogitien). Įžangoje Moritz'as rašo, kad A. Sniadeckio veikalas 
svarbus norint suprasti visos organinės gamtos fiziologiją, kad 
gilios mintys čia reiškiamos aiškiai ir glaustai, kad darbe esama 
daug ypatingų ir originalių požiūrių. 1812 m. minėtas veikalo 
vertimas recenzuotas vokiečių literatūros žurnale Allgemeine 
Literaturzeitung (Nr. 12, p. 92-94). Anoniminis recenzentas rašė, 
kad tai labai įdomus, išmintingas ir išradingas rašinys, „nusipel- 
nantis fiziologo dėmesio“. Recenzijoje trumpai aptartas knygos 


turinys, pabrėžiama, kad veikalo autorius daro prielaidą, jog 

gamtoje egzistuoja organinė jėga, kuri save atskleidžia per indi- 
vidus, ir kad gyvenimas yra abipusė organinės jėgos ir gyvybi- 
nės materijos veikla. 

Antrą kartą į vokiečių kalbą A. Sniadeckio knygos pirmąjį 
tomą išvertė profesorius Andreas'as Neubig'as (išspausdinta 
Nūrnberge, 1821 m.). Knygos pratarmėje ankstesnis vertimas į 
vokiečių kalbą neminimas. Neubig'as pabrėžė, kad Sniadeckis 
skiria gyvybingą ir gyvybinę materiją ir tai labai svarbu, no- 
rint suprasti jo teoriją. Taip pat minima, kad Sniadeckio kolega 
Vilniaus universitete Joseph'as Frank'as sakęs, jog Sniadeckio 
darbai verti būti išversti į vokiečių kalbą. 

XIX a. paskutinįkart leidžiamas pirmasis tomas verstas 
į prancūzų kalbą (Thėorie des ėtres organisės, refermant les 
gėnėralitės de la vie organigue, Paris, 1825). Vertė du prancū- 
zų kariuomenės gydytojai - J. J. Ballard'as ir Dessaix. Įžanginį 
žodį parašė J. J. Ballard'as Madride, 1823 m. lapkričio 10 d. Jis 
rašė, kad veikalas „reikalavo gilių apmąstymų, vertų labiausiai 
žinomų mūsų fiziologų“ ir kad iki Sniadeckio nė vienas moksli- 
ninkas nebuvo taip suvienijęs organinės gyvybės bendrumų ir 
jų pateikęs „su daugybe faktų ir viliojančių argumentų“. 

Į užsienio kalbas išverstas tik pirmasis, teoriškiausias veika- 
lo tomas, kuriame nedaug chemijos ar eksperimentinės fizio- 
logijos dalykų ir mažai nuorodų į kitus autorius ir mokslinius 
darbus, todėl sunku žinoti, iš kur Sniadeckis ėmė savo idėjas, 
kaip jos skyrėsi (jei, apskritai, skyrėsi) nuo kitų to meto fiziologų 
ir chemikų svarstymų. Nei vertėjai, nei recenzentas Sniadeckio 
minčių su kitais autoriais negretina. Tam reikia įsigilinti į 


veikalo tekstą ir jį palyginti su kitais panašiais to laikotarpio 

moksliniais leidiniais. Reikia suprasti ir šiek tiek panagrinėti 
A. Sniadeckio Organinių būtybių teorijos mokslinį kontekstą. 

Antrojoje XVIII a. pusėje-XIX a. pradžioje gamtos pasaulio 
samprata ir materijos apibrėžtis smarkiai keitėsi. Nuo XVII a. 
9-ojo dešimtmečio pabaigos iki 1740 m. dominavo mechanis- 
tinė gamtos filosofija, o prie to prisidėjo augantis I. Newton'o 
mokslo pripažinimas ir šio mokslo įtaka. Gamtos reiškinius 
buvo galima paaiškinti formalaus matematinio argumentavi- 
mo metodais ir prielaidomis. Žinios apie gamtos pasaulį, pana- 
šiai kaip matematikos ar fizikos moksluose, galėjo būti susiste- 
mintos pagal keletą pagrindinių principų arba visa apimančių 
dėsnių. Gyvieji ir negyvieji objektai iš esmės nesiskyrė. 

Nuo XVIII a. vidurio mechanistinį pasaulio vaizdą pradėjo 
tyrinėti gamtos filosofai, kurie gamtoje įžvelgė didelę įvairovę 
ir sudėtingumą, nuolatinį judėjimą, savaiminį organizavimą- 
si, nuolatinį keitimąsi, atskirų dalių tarpusavio ryšius, atsa- 
komąją sąveiką ir kitimą laike. Gamta turėjo savą istoriją. Šie 
mokslininkai matė gyvąjį pasaulį ir gyvąją materiją, kurių eg- 
zistavimo negalėjo paaiškinti mechanistiniai principai ir dės- 
niai. Dėmesys buvo koncentruojamas į gamtos istorijos, che- 
mijos, medicinos, gyvybės mokslų sritis ir jų tarpusavio ryšius. 
Apšvietos epochos mąstytojus galima vadinti vitalistais. 

Vitalistai aiškiai ir griežtai atribojo gyvąją ir negyvąją ma- 
teriją. Gyvąją materiją jie matė kaip pastovų ir nematerialų 
savaiminio organizavimosi ar savaiminio judėjimo principą, 
kurio ištakos glūdi aktyviose galiose, esančiose pačioje mate- 
rijoje. Jie „vitalizavo pasaulį“ nemechanistinėmis gyvybinė- 


mis jėgomis, gyvybiniais principais, formuojančiomis jėgomis 

ir cheminėmis traukomis. Šios gyvybinės jėgos ar principai 
buvo skiriamieji bruožai atskirti tam, kas gyva, nuo to, kas 
negyva. Vitalistai nespėliojo ir neieškojo pirminių priežasčių, 
bet veikiau studijavo gyvybinius reiškinius ir mėgino juos pa- 
versti dėsniais. Šia prasme jie buvo fenomenologai. Daugiausia 
dėmesio, ypač Anglijoje, teko empiriniams mokslams. Teigta, 
kad pasaulį galima pažinti tik per atidų gamtos reiškinių stebė- 
jimą ir tyrinėjimą. Kai kurie, kaip Erasmus'as Darwin'as savo 
Zoonomijoje (London, 1794), netgi postulavo „organinės gyvy- 
bės dėsnius“. Vitalistai organinių būtybių kitimą aiškino nau- 
dodami tikslo koncepciją arba konkrečių tikslų ir rezultatų sie- 
kimą (teleologiją) ir epigenezę - kūno vystymąsi etapais ar pa- 
kopomis nuo sukūrimo taško (priešingai negu preformizmas)'. 

Vitalistų programos formuluotes galima matyti Georges'o- 
Louiso Leclerčo, Comte'o de Bufton'o, Johann'o Friedrich'o 


1 Keletas svarbių antrinių šaltinių, kad būtų galima geriau su- 
prasti mokslo tradiciją, darbuojantis A. Sniadeckiui: Peter Hanns Reill, 
Vitalizing Nature in the Enlightenment (Berkeley: University of California 
Press, 2005) ir Robert J. Richards, The Romantic Conception of Life: 
Science and Philosophy in the Age of Goethe (Chicago: The University 
of Chicago Press, 2002). Nors abiejų autorių vitalizmo, apšvietos ir ro- 
mantizmo (Naturphilosophie) interpretacijos skiriasi, pagrindines gam- 
tininkų idėjas, kaip pastebėjau, jie apibūdina labai nuosekliai. Trečioji 
vitalizmo kaip „gyvybinio materializmo“ interpretacija pristatoma 
Timothy Lenoir The Strategy of Life (Chicago: The University of Chicago 
Press, 1989). Puikiai Apšvietos epochos mokslą nušviečia Thomas 
L. Hankins, Science and the Enlightenment (Cambridge: Cambridge 
University Press, 1985). 

Blumenbach'o, Carl'o Friedrich'o Kielmayer'io, Georg'o Ernst'o 
Stahl'io, Albrecht'o von Haller'io, Alexander'io von Humboldt'o, 
Robert'o Whytt'o, Thėophile'io Bordeu, Paul'o Joseph'o Barthez'o, 
Erasmus'o Darwin'o, John'o Brown'o ir kitų darbuose. Dauguma 
Andriejaus Sniadeckio minčių apie gyvybės teoriją: gyvybės ir 
materijos apibrėžimai, gyvybės dėsniai, skelbiamos gyvybinės 
jėgos, mintys apie dauginimąsi ir vystymąsi, apie gyvūninę 
ekonomiją, apie gyvojo pasaulio vienovę, apie gyvybę kaip nuo- 
latinę materijos pasikeitimų seriją (gamybą ir skaidymą), apie 
fizines ir chemines jėgas, veikiančias prieš organinę jėgą, apie 
materijos tarpusavio sąveiką ir kt. - atėjo iš šių mąstytojų ir spe- 
cialistų darbų. 

Nors savaiminis organizavimasis ir savaiminis judėjimas 
skyrė gyvybinę materiją nuo „mirusios“ materijos, turėjo eg- 
zistuoti tam tikros jėgos arba jėgos ir galios tam, kad pradėtų ir 
paskui nuolatos gaivintų šią gyvybinę materiją, jog organiniai 
kūnai galėtų išlaikyti savo specifinį pavidalą (formą) ir struk- 
tūrą. Šios jėgos ar jėgų ir galių šaltinis, arba priežastis, yra ne- 
žinoma ir nepažintina. Buvo galima tik tyrinėti minėtos jėgos 
ar jėgų padarinius per empirinius stebėjimus ir pritempti juos 
prie visuotinių dėsnių. 

Gamtininkui C. de Buffon'ui materiją organizuojanti jėga 
buvo moule intėrieur (vidaus forma arba šablonas). Ji pasireiškė 
visoje organizuotoje materijoje, tačiau atskirose rūšyse sukėlė 
skirtingus padarinius. Dėl šios priežasties visi gyvieji objek- 
tai panašūs, tačiau skirtingi ir todėl negali būti apibūdinami 
mechanistinės gamtos filosofijos metodais. Buffon'as organi- 


zuotą kūną suvokė kaip santykių ar raportų, egzistuojančių 

tarp tarpusavyje susijusių dalių, rinkinį. Viskas gamtoje tar- 
pusavyje susiję“. 

Gamtininkui ir antropologui J. F. Blumenbach'ui gyvoji 
materija skyrėsi nuo visos kitos materijos tuo, jog buvo nuo gy- 
vybinių galių įtakos priklausantis subjektas. Pirma, kas būtina 
organizuotam kūnui, - tai apibrėžta forma (struktūra), todėl 
svarbiausia galia arba jėga - nisus formativus arba Bildungstrieb 
(formuojanti jėga), tam tikra įgimta „paskata“ (trieb), esanti vi- 
suose gyvuosiuose organizmuose. Ši jėga veikia per visą orga- 
nizmo gyvenimą, apibrėžia pirminį organizmo pavidalą, po to 
jį palaiko ir, kai jis naikinamas, kur įmanoma, jį atkuria3. Tokiu 
būdu minėta jėga atsakinga už dauginimąsi, maitinimą ir kūno 
dalių regeneraciją. Blumenbach'as postulavo „skirtingų gyvy- 
binių galių tvarką, atsižvelgiant į reiškinių, per kuriuos jos reiš- 
kiasi, įvairovę“. Šalia nisus Jormativus, kuris skatino „organinį 
formavimąsi ir augimą“, buvo susitraukiamumas (vis cellulosa); 
dirglumas (vis muscularis); vis propria, skatinanti judėseną at- 
skiruose organuose, ir jautrumas (vis nervea). 

Savo garsioje paskaitoje „Ueber die Verhaltnisse der or- 
ganischen Krafte“ („Apie organinių jėgų santykius“, 1793) 
lyginamosios fiziologijos specialistas ir chemikas C. E. Kiel- 
mayer'is, panašiai kaip Blumenbach'as, taip pat postulavo pen- 
kias skirtingas organines jėgas: (1) jautrumą, arba nervų gebėji- 


mą išlaikyti vaizdus; (2) dirglumą, arba raumenų ir kitų organų 


2 P. H. Reill, Vitalizing Nature, p. 43-47. 


3 J. Fred. Blumenbach, The Elements of Physiology, 4th ed. Trans. by 
John Elliotson. London, 1828, p. 27-39, 490-494. 

gebėjimą reaguoti į sužadinimą susitraukimu; (3) reprodukci- 
nę jėgą, arba gebėjimą atkurti sužalotas būtybės dalis ar pagim- 
dyti naują tokio tipo individą; (4) sekrecinę jėgą, arba galimy- 
bę išnešioti skirtingas sultis į tinkamas vietas, ir (5) varomąją 
jėgą, arba gebėjimą varyti skysčius per indus, ypač augaluose“. 
Kielmayer'is manė, kad svarbu suprasti šių jėgų santykį viena 
kitos atžvilgiu skirtingose gyvūnų rūšyse ir dėsnius, pagal ku- 
riuos šis santykis keičiasi organinių formų eilėje. Tyrėjas postu- 
lavo keletą dėsnių pirmosioms trims jėgoms. 

Pirmasis A. Sniadeckio „Organinių būtybių teorijos“ tomas 
(nuo 1 iki 218 paragrafo) skirtas bendriesiems principams ir 
pagrindams, kuriais remiasi gyvybės teorija, aptarti. Tekstas, 
kuris, ko gero, buvo naudojamas paskaitoms, yra suskirstytas 
į skyrius ir sunumeruotas pagal paragrafus (Blumenbach'o 
Fiziologijos elementai sudaryti ta pačia maniera). Pirmame 
paragrafe brėžiami skirtumai tarp „negyvųjų kūnų“, kurie yra 

„inertiški“ ir „patys savyje jokio vidinio judėjimo, jokio pasikei- 
timų šaltinio neturintys“, ir „gyvųjų kūnų“, kurie nuolat juda. 
Negyvieji kūnai bėgant laikui išlieka nepakitę, gyvieji kūnai 
egzistuoja tik laikinai - „jie užsimezga, auga, pasiekia tam tik- 
rą tobulumą ir galiausiai sunyksta“. Atsižvelgiant į jų susifor- 
mavimą, gyvieji kūnai vadinami organiniais. Kai kurių augalų 


ir visų gyvūnų gyvybė pasireiškia judėjimu ir jutimu (S 4). Du 


4 R. Richards, The Romantic Conception of Life, p. 243. Daugiau 
apie gilesnes šio laikotarpio diskusijas, susijusias su gyvybinėmis jė- 
gomis, žr. James L. Larson, “Vital Forces: Regulative Principles or 
Constitutive Agents? A Strategy in German Physiology, 1786-1802", Isis 
70, 1979, p. 235-249. 

reiškiniai charakteringi gyvajam pasauliui: organizacija ir gy- 
vybė. Juos lengviau nujausti negu aprašyti. Turime juos savyje. 
Esame apsupti tūkstančių būtybių. Kodėl taip yra? Kokiems 
įgimtiems dėsniams ir jėgoms jie paklūsta? Tai klausimai, ku- 
riuos Sniadeckis sakosi apsvarstysiąs savo darbe (S 5). 

Toliau Sniadeckis imasi rutulioti pagrindinius principus, 
kuriais remiasi jo teorija. Visi „gyvieji kūnai“ yra sukurtojo pa- 
saulio dalis ir susiję su kitais „žemės kūnais“, nuo kurių priklau- 
so jų forma ir egzistavimas (tai oras, vanduo, šiluma, šviesa ir 
maistas) ir todėl turi paklusti visiems dėsniams, kurie būdingi 

„fiziniams kūnams“ apskritai (S 6). Kiekvienos gyvosios būtybės 
gyvenimas greitai pasibaigtų be oro, vandens, šilumos, šviesos 
ir maisto, todėl jos privalo turėti tam tikrą jėgą ar savybę, kad 
sukurtų šį gyvybę atkuriantį poveikį. Sniadeckis šią gyvybę at- 
kuriančią jėgą vadina gyvybine jėga ($ 9 ir $ 202). Kiekvieno iš 
anksčiau minėtų maitinančių elementų (oro, vandens ir kt.) gy- 
vybinė jėga nėra vienodai stipri, egzistuoja ir kitų gyvybinių jėgų, 
kurios būdingos tik gyvosioms būtybėms ir kurios atrodo turin- 
čios dar mažesnę įtaką gyvybei ($ 11). Pirmasis bendras princi- 
pas ar taisyklė: kokioje nors būtybėje kartą prasidėjusios gyvybės 
išsaugoti ir palaikyti negalima kitaip, kaip tik per nepertraukiamą 
gyvybinės esybės ryšį su išoriniais gyvybiniais kūnais (S 15). 

Maitinantys elementai, kurie sudaro gyvybinę jėgą, vei- 
kia tik organizuotose būtybėse (S 17). Jeigu organizacija yra 
būtina gyvybei ir gyvybinėms jėgoms veikti, kokia jos eg- 
zistavimo priežastis? Kada tai prasideda? Kodėl organizaci- 
ja yra nekintanti ir besitęsianti per amžius rūšyse ir veislėse 


(S 18)? Sniadeckis teigia, kad turi būti tam tikra speciali jėga, 

kuri veikia neperdirbtą, beformę ir nejautrią materiją, ją or- 
ganizuoja ir suteikia jai organinę formą. Jis daro išvadą, kad 
tam tikru metu materija turėjo būti pirmapradiškai paveikta 
tam tikros galios ar jėgos, kuri pirmąkart šią materiją suor- 
ganizavo į organinę formą ir šitaip joje įžiebė gyvybę (S 20 ir 
$ 203). Sniadeckis šią jėgą vadina organizuojančia arba organi- 
ne jėga. Kas ši jėga yra ir kaip ji organizuoja materiją, many- 
tina, yra už mūsų suvokimo ribos ($ 22). Sniadeckio dėmesio 
ir eksperimentavimo objektas yra rezultatai, šios didžios jėgos 
sukurti reiškiniai, būtent organizacija ir gyvybė, kuri priklau- 
so nuo organizacijos. Mokslininkas kelia hipotezes apie organi- 
nę jėgą ir dėsnius, pagal kuriuos aptartas idėjas galima tyrinėti 
įvairiais aspektais ($ 23). 

Savo veiksmais Sniadeckis organinę jėgą toliau diferencijuo- 
ja į visuotinę organinę jėgą, kuri daro poveikį visai materijai; į 
organinę rūšies arba organinę veislės jėgą, kuri veikia gyvųjų 
būtybių rūšis ar veisles; ir į individualią organinę jėgą, kuri vei- 
kia rūšį sudarančius gyvus individus ($ 26). Teigiama, kad kiek- 
vienoje gyvojoje būtybėje yra tam tikra jai būdinga jėga, kilusi iš 
pirmapradžio visų gyvųjų būtybių sukūrimo, kuri pradeda or- 
ganizuoti gyvybę ir vėliau padeda ją išlaikyti ir tobulinti. Kitais 
žodžiais, kiekviena būtybė už savo pradžią, savo organinę formą 
ir nuo jos priklausančias savybes yra skolinga šiai jėgai. Minėtą 
jėgą Sniadeckis vadina individualia organine jėga (S 27 ir $ 205). 
Antrasis principas arba taisyklė: suteikti gyvybę būtybei - tai 
duoti jai organinę jėgą, iš kurios prasideda gyvybė. 

Sniadeckis suprato, kad nei organinė jėga, nei organizaci- 


ja negali sudaryti visos gyvybės. Kad gyventų, individualios 

gyvosios būtybės turėjo absorbuoti neorganinę materiją iš 
aplinkos (pvz., orą ir vandenį) ir ją pakeisti, taip pat maitintis 
viena kita - šį procesą Sniadeckis vadino „asimiliacija“. Minėtą 
ir kitus procesus, kuriuos skatino organizuojanti jėga, tyrėjas 
pavadino „organiniais procesais“. Visos gyvosios būtybės, kol 
gyvena, visą laiką organizuojasi, vadinasi, „visas gyvenimas 
yra nuolatinis ir niekada nesiliaujantis organinis procesas arba 
niekada nesiliaujanti asimiliacija“ (S 33). Tai, teigia Sniadeckis, 
yra svarbiausia gyvybės mokslų mums žinotina tiesa. Ši tiesa 
yra mokslinės studijos pagrindas. 

Toliau Sniadeckis imasi aprašyti gyvąją materiją ir ją suda- 
rančius elementus: anglį, vandenilį, deguonį, azotą, fosforą, sie- 
rą, potašą [potašo karbonatą], sodą [natrio karbonatą] ir geležį 
(S 41, S 42 ir $ 204); gyvosios materijos „nemirtingumą“ ($ 49 
ir S 130); gyvybę kaip sąveikos rezultatą tarp negyvosios / ne- 
organizuotos gyvosios materijos ir gyvosios / organizuotos 
materijos ($ 52); aprašoma, kaip gyvybė priklauso nuo maiti- 
nimo ir gyvybę atkuriančios, arba gyvybinės, materijos nepa- 
liaujamo organizavimosi ($ 52); kaip individų gyvybė palaiko- 
ma per nuolatinį atsinaujinimą, per nuolatinį šiuos individus 
sudarančios materijos keitimąsi ($ 58); kad individuali gyvybė 
priklauso nuo nepaliaujamo naujai asimiliuotos materijos or- 
ganizavimo ir proporcingo jos pačios materijos skaidymo ($ 65, 
$ 207 ir $ 208); kaip fizinės ir cheminės jėgos ar traukos veikia 
prieš organines arba organizuotas jėgas (S 76 ir $ 173); apie or- 
ganinių procesų svarbą asimiliacijoje (virškinimą, maisto me- 
džiagų absorbavimą per kraują ir išskyrų gamybą) ir šalinimo, 


arba ekskrecijų, cheminius procesus ($ 78); kaip organiniai 

ryšiai / junginiai skiriasi nuo cheminių ryšių ir kaip „organinė 
chemija“ [Sniadeckis vartoja šį terminą] skiriasi nuo „bendro- 
sios chemijos“ (S 81); jėgas / galias, kurios veikia augalų gyvy- 
bę, saulės šviesos svarbą (S 103-107) ir fotosintezę (S 108-111 ir 
S 209); jėgas / galias, kurios veikia gyvūnų gyvybę ir šilumos 
svarbą (S 112-122); nuodų veikimą ($ 123 ir $ 128-129); kovą tarp 
užkrato [infekcijos] jėgų ir organinių jėgų ($ 126-127); organi- 
nių būtybių regeneraciją arba reprodukciją (S 130-146 ir $ 206); 
viso gyvojo pasaulio organinę vienovę ir gyvybinės materijos 
cirkuliaciją per visas organines būtybes - „gyvybės fenomeną“ 
ir „nepertraukiamą gyvųjų būtybių grandinę“ (S 149, S 164 ir 
S 170); šilumos svarbą ir organiniams, ir cheminiams [neor- 
ganiniams] procesams (S 159-160); kaip visa gyvybė susideda 
iš gyvybinės materijos gamybos ir absorbcijos ir negyvybinės 
materijos išskyrimo ir pašalinimo iš kūno ($ 171); kad puiki 
sveikata ir geras gyvenimas yra tada, kai gyvybinė materija 
geriausiai atitinka gyvųjų būtybių reikmes (S 176); kad gyvybė 
pasibaigia, kai liaujasi veikti organiniai ir cheminiai procesai 
(S 181); kad didžioji gyvūninės gyvybės apraiškų dalis neatsie- 
jama nuo judesio, kuris vyksta raumenyse ir yra tarpininkau- 
jamas dirglumo jėgos, ir jutimo, kuris vyksta nervuose ir tar- 
pininkaujamas jautrumo jėgos ($ 189); pagaliau, kad kiekvienas 
organas, kiekviena dalis ir kiekvienas organinis skystis paklūs- 
ta dėsniui: absorbuoja ir perdirba materiją, o perdirbta materija 
daugiau nebėra gyvybinė ($ 200). 

Organinių būtybių teorijos I tomo paskutinis skyrius ($ 212— 
218) skirtas škotų gydytojo John'o Brown'o (1735-1788), kuris tu- 


rėjo didelę įtaką A. Sniadeckio medicininei minčiai, medicinos 

teorijai trumpai paaiškinti ir ją paneigti. Sniadeckis su Brown'o 
teorijasusipažinostudijuodamas Pavijosuniversitete (1792-1793). 
Čia ir visoje Europoje medicinos studentai buvo nepatenkinti 
humoraline patologija ir žavėjosi gamtos mokslų paradigmomis, 
iš kurių medicinoje buvo taikomos, pvz.: Eriedrich'o Hoffma- 
nn'o (1660-1742) mechanistinės jėgos ir dinaminiai principai, 
William'o Cullen'o (1710-1790) medicinos teorijos ir sistema, 
Albrecht'o von Haller'io (1708-1777) eksperimentinės veiklės, 
susijusios su audinio dirglumu ir jautrumu, rezultatai. Visi mi- 
nėti tyrėjai buvo susitelkę į nervus ir raumenis - kietąsias kūno 
dalis. Sveikata buvo apibūdinama pagal būdingą raumenų-ner- 
vų toną. Pasikeitimai šiame tone - spazmai ar atonija - buvo 
ligos pasekmė (solidarinė patologija). 

J. Brown'as buvo W. Cullen'o studentas ir privatus namų mo- 
kytojas jo šeimoje. Tačiau po disputo su Cullen'u ir Edinburgo 
universiteto profesoriais, Brown'as nusiteikė prieš Cullen'ą ir 
jo medicinos sistemą. Savo medicinos sistemą Brown'as per- 
teikė pagrindiniame savo darbe Medicinos elementai'. Du pa- 
matiniai principai, kurie sudarė jo sistemos pagrindą, buvo 
suvokimas, kad gyvybė yra ne natūrali, o priverstinė būsena, 
ir kad visos gyvybinės funkcijos sukeltos per stimuliavimą. 
Sužadinamumas yra ypatybė ar principas, kuris gyvąsias 
būtybes skiria nuo negyvos materijos. Jo prigimtis nežino- 
ma. Tai tiesiog pirminė gyvybės priežastis ir, kaip Newton'o 


visuotinė trauka, negalima toliau apibrėžti. Gyvybė (arba 


5 Sniadeckis cituoja pirmąjį šio darbo leidimą: Joannis Brunonis, 


Elementa medicinae. Edinburgh, 1780. 

sužadinimas) sukuriama išorinių ir vidinių stimulų (sužadi- 
nančių jėgų), veikiančių per sužadinamumą. Taigi jėga, kuri 
sugyvino gyvąsias būtybes, buvo ne aktyvi jėga savaime, bet 
aktyvuota stimulo / akstino. Gyvybė buvo ne natūrali, bet pri- 
verstinė būsena, priklausoma nuo abiejų - stimulo ir sužadina- 
mumo - dalyvavimo. Išoriniai stimulai buvo šiluma, maistas 
(valgis ir gėrimas), nuodai, užkratai, kraujas, išskyrų skysčiai ir 
oras. Vidiniai stimulai buvo emocijos, mintys ir tokie vidiniai 
kūno jutimai, kuriuos sukelia raumenų susitraukimai. 
Brown'as tikėjo, kad ir sveikatą, ir ligą sukelia ir palaiko tie 
patys stimulai, skiriasi tik jų laipsnis. Sveikata yra saikinga su- 
žadinimo būsena. Bet koks nukrypimas nuo saikingo ar nor- 
malaus sužadinimo laipsnio yra liga. Taigi ligos skiriamos į dvi 
svarbesnes kategorijas. Ligos, kuriose pasireiškia didesnis suža- 
dinamumas, vadinamos steninėmis, o tos, kurios sužadinamu- 
mo stokoja, pavadintos asteninėmis. Brown'as teigė, kad dau- 
guma ligų yra asteninės ir todėl jo gydymuose akcentuojamas 
opijaus, laudanumo [opijaus tinktūros], alkoholio, kamparo, 
muskuso ir kitų stimuliuojančių vaistų vartojimas. Daugumą 
šių minčių Sniadeckis apibendrina $ 212 ir $ 213 paragrafuose. 
Brown'o medicininė sistema, arba braunizmas, surado dide- 
lį atgarsį, ypač Italijoje ir Vokietijoje, kadangi atkreipė dėmesį 
į daugelį didžiųjų to meto medicinos rūpesčių - tikrumo po- 
reikį, poreikį susieti medicinos teoriją ir praktiką, poreikį rasti 
gyvybinę jėgą ar principą, atsakingą už organinės materijos or- 
ganizavimą, medicininių reformų poreikį, - taip pat ir dėl savo 
paprastumo. Jaunajam Sniadeckiui, kaip ir jo bendramoksliui, 


Pavijos universiteto studentui ir būsimam kolegai Vilniaus 


20 


universitete Joseph'ui Frank'ui, braunizmas iš pradžių buvo 

labai įdomus ir patrauklus, bet vėliau abu jį atmetė“. 
Sniadeckio domėjimasis braunizmu ir vitalizmu atsispindi 

tezių, kurias jis pasirinko savo medicinos daktaro laipsniui 


ginti“, temose. Pirmoji tezė apima opijaus vartojimą gydant 


6 Joseph'as Frank'as studijavo Pavijos universitete nuo 1785 m. iki 
1791 m. čia jis įgijo medicinos daktaro laipsnį. Vėliau dirbo Pavijoje kar- 
tu su savo tėvu Johan'u Peter'iu Frank'u, kuris dėstė medicinos teoriją ir 
praktiką bei klinikinę mediciną iki 1795 m. Išsamią braunizmo analizę 
Pavijos universitete ir kitur žr. Ramunas Kondratas, “Ihe Brunonian 
Influence on the Medical Thought and Practice of Joseph Frank", Medical 
History, Supplement No. 8, 1988, pp. 75-88. 


7 Sniadeckio daktarato tezių kopija saugoma Vilniaus universiteto 
bibliotekos Rankraščių skyriuje (F13-470). 

Theses guas ... ad asseguendam Philosophiae et Medicinae Lauream 
in Regio-Caesareo Archigymnasio Ticinensi Andreas Sniadecki ex Polonia. 
Facta cuilibet Medicinae Doctori contradicendi facultate Die III Martii 
MDCCXCIII [1793 03 02] Post Matut.[inis Prael.[ectionibus] P. P. 

I. Opium a Cl. Wall allisgue in Synocho et Typho commendatum, 
saepius optime his in casibus convenire, arbitramur. 

II. Frigus non raro inter praecipua antiphlogistica auxilia reponendum. 

III. Vis Naturalis Medicatrix nimis a Cullenio ad explicandas morbo- 
rum curationes extenditur. 

IV. Inflammationes, guae localibus causis indicuntur, nisi simul dum 
phlogistica universi corporis diathesi incedant, venae sectionibus non 


tractandae. 
[Tezės, kurias <...> filosofijos ir medicinos laipsniui pasiekti kara- 
liškojoje-:imperatoriškojoje Ticino archigimnazijoje [Pavijos universite- 


to sinonimas - I. K.] [gynė] Andriejus Sniadeckis iš Lenkijos. Atlikta, 

nuolatinį karščiavimą (synochus) ir tifą [šiltinę]. Opijus lau- 
danumo forma braunizmo šalininkams buvo vienas iš labiau- 
siai privilegijuotų stimuliuojančių gydymo būdų. Šiuo tikslu jį 
rekomendavo anglų gydytojas Martin'as Wall'as, kuris 17786 m. 
publikavo Klinikinius stebėjimus vartojant opijų neaukštiems 
karščiavimams su pastabomis apie epideminę karštinę Oksforde 
1785. Tai buvo šiltinės epidemija. 

Trečioji tezė susijusi su vitalizmu, ir mintis apie gydan- 
čią gamtos galią (vis naturalis medicatrix) aiškinama pagal 
Cullen'ą. Gydančioji gamtos galia buvo vienas iš pagrindinių vi- 
talizmo principų medicinoje, ypač praktikuojama Montpellier. 
Cullen'as tikėjo gydančiąja gamtos galia?, bet Brown'as atmetė 
šią idėją sakydamas, kad tokia galia neegzistuoja ir kad gydy- 
tojai turėtų aktyviai įsikišti į ligos gydymą. Mes negalime būti 
tikri, kurią diskusijos pusę palaikė Sniadeckis, bet, manyčiau, 


jog tai buvo Brown'o teiginiai. 


leidžiant kiekvienam medicinos daktarui paprieštarauti, 17793 kovo 3 die- 
ną po rytinių paskaitų. I. Opijus, žymiojo Wall'o ir kitų rekomenduo- 
jamas nuo synocho ir tifo [nuolatinio karščiavimo ir šiltinės], manome, 
kad šiais atvejais tinka geriausiai. II. Šaltis neretai skirtinas kaip gera 
priemonė nuo uždegimo. III. Gamtos gydančioji galia, ypač Cullen'o 
išplatinta, ligoms gydyti. IV. Uždegimai, kuriuos sukelia vietinės 
priežastys, neturėtų būti gydomi venos perpjovimais, nebent jei kartu 
atsirastų viso kūno uždegimo polinkis.]. 

8 Elizabeth A. Williams, A Cultural History of Medical Vitalism in 
Enlightenment Montpellier. Oxford, UK: Routeledge, 2003. 


9 T. M. Brown, “Erom Mechanism to Vitalism in 18" Century 


English Physiology“, Journal of the History of Biology 7, 1974, pp. 179-216. 

Antroji ir ketvirtoji tezės apima uždegimų gydymą - maži- 
namas kraujo nuleidimo poreikis. 

Sniadeckis atmetė Brown'o teoriją, įrodinėdamas, kad ji 
pernelyg siaura, jog galėtų būti tikra gyvybės mokslo teorija: 
Brown'as pašalino augalus ir susitelkė tik į raumenis ir nervus, 
į gyvybines dirglumo ir jautrumo galias, kurias jau buvo apra- 
šęs Haller'is (S 216). Pagal Brown'ą, stimulai ar sužadinančios 
galios galėjo veikti tik vienu būdu. Jeigu gamta [savo veikimo 
būdais] galėjo būti tokia paprasta, tada, klausė Sniadeckis, 
kodėl negalėjo būti sukurtas tik vienos rūšies stimuliuojantis 
veiksnys? Kodėl organinių būtybių gyvybei palaikyti neužteko 
tik šilumos, vandens ar oro? Sniadeckis teigė, kad šis Brown'o 
principas „netikras“ ir „nelogiškas“. Visos gyvybę teikiančios 
jėgos privalo veikti kartu ir kiekviena jų savaip prisideda prie 
gyvybės kūrimo ir palaikymo ($ 217). 

Sniadeckio metai Pavijos universitete buvo itin vaisingi. Jis 
susipažino su pažangiausiomis gamtos mokslų ir eksperimen- 
tinės fiziologijos idėjomis, taip pat su naująja chemija, susijusia 
su Lavoisier deguonies teorija, Antoine'o Fourcroy eksperi- 
mentiniu darbu ir Claude'o Berthollet'o chemijos terminologi- 
ja. Sniadeckis sužinojo, kaip chemija ir fiziniai mokslai gali būti 
pritaikyti gyvybės mokslams ir medicinai. 

Lazzaro'as Spallanzani'is (1729-1799), gerai Žinomas savai- 
minio gyvybės atsiradimo teorijos kritika ir studijomis apie 
regeneraciją ir cirkuliaciją, dėstė gamtos istoriją ir buvo gam- 
tos istorijos muziejaus direktorius. Spallanzani'is priėmė nau- 
jas chemijos doktrinas, kurios buvo plėtojamos daugiausia po 
britų chemikų anglies dioksido, vandenilio, azoto ir deguonies 
atradimų 1755-1774 metais. 

Alessandro'as Volta (1745-1827), elektros baterijos išradėjas 

ir kontaktinės elektros teorijos šalininkas (Galvani'io sąvokos 
„gyvūninė elektra“ oponentas), metano atradėjas, dėstė eksperi- 
mentinę fiziką. Jo išradimas įrodė, kad elektra gali būti gamina- 
ma chemiškai. Sniadeckis pripažino, kad elektra gali būti svarbi 
ir veikti gyvybę, bet, tyrėjo teigimu, iki tol atlikti eksperimen- 
tai daug nemoko, todėl norėta šiuos eksperimentus praleisti ir 
savo didžiajame darbe jų neminėti ($ 202). Pavijoje Sniadeckis 
pakartojo kai kuriuos Galvani'io eksperimentus su varlėmis ir 
elektros srovėmis ir juos aprašė laiške savo broliui Janui“. 

Antonio'us Scarpa (1752-1832), Morgagni'io studentas, buvo 
vienas iš žymiausių XVIII a. chirurgų. Labiausiai jis pagarsėjo 
savo darbais apie aneurizmas, trūkius, akių ligas ir nervų siste- 
mą. Jis dėstė anatomiją. 

Pavijoje buvo gerai įrengta laboratorija chemijai moky- 
ti. Pagrindinis Sniadeckio chemijos profesorius buvo Luigi'is 
Valentino'as Brugnatelli'is (1761-1818), kuris atrado galvanizaciją 
(1805 m.). Jis leido keletą mokslinių žurnalų ir spausdino chemijos 
principais ir jos terminologija besiremiančius darbus. Kiti profe- 
soriai taip pat įtraukė chemiją į savo tyrimus, pvz., terapijos ir 
farmakologijos profesorius Bassiano'as Carminati'is (1750—1830), 
kuris analizavo cheminę kraujo ir virškinimo sulčių sudėtį". 

Gavęs medicinos laipsnį (1793 m.), Sniadeckis bemaž dve- 
jus metus praleido Edinburgo universitete, kur papildė įgytas 


anatomijos, chirurgijos ir gamtos mokslų, dėstomų James'o 


10 Birutė Railienė, Andrius Sniadeckis. Vilnius, 2005, p. 43-44. 


1 Ibid., p. 44. 

Gregory'io (1753-1821), Andrew Duncan'o vyresniojo (1744- 
1828) ir Alexander'io Monro antrojo (1733-1817), žinias; prak- 
tikavosi Edinburgo ligoninėse, lankė Joseph'o Black'o (1728- 
1799) chemijos paskaitas ir daugiau sužinojo apie Lavoisier 
„antiflogistoninę chemiją“. Black'as - magnio [magnezijos], 
latentinės šilumos, specifinės šilumos ir anglies dioksido atra- 
dėjas, laikomas „šiuolaikinės kiekybinės chemijos sukūrėju“““. 
Jis garsėjo savo paskaitomis, kurios buvo stipriai iliustruotos 
eksperimentais, o jo paskaitų stilius - paprastas, pokalbio for- 
mos. Sniadeckis mėgino jį sekti, kai skaitė paskaitas Vilniaus 
universitete“. Black'as naująją Lavoisier doktriną savo paskai- 
tose pradėjo minėti tarp 1792 ir 1796 metų. Sniadeckis turėjo 
jas girdėti. Jis taip pat turėjo sužinoti apie Black'o cheminės 
traukos teoriją: cheminės reakcijos išplaukia iš diferencijuotos 
ar „pasirenkamosios“ cheminių individų traukos vienas kitam. 
Sniadeckis savo veikale labai dažnai vartoja cheminių, arba pa- 
sirenkamųjų, giminingumų sąvoką (žr. $ 72-$ 75). 

Sniadeckiui labai didelę įtaką darė prancūzų chemiko ir 
gydytojo Antoine'o Fourcroy (1755-1809) mintys, eksperimen- 
tai ir publikacijos. Fourcroy visose savo paskaitose akcentavo 
ryšius tarp chemijos ir gamtos istorijos bei jų pritaikomumą 
medicinoje“. Domėjimasis chemijos pritaikymu medicinoje 


(gyvūninė chemija) leido Fourcroy studijuoti įvairias kietas 


12 Henry Guerlac, “Black, Joseph", Dictionary of Scientific Biography 2. 
New York: Charles Scribner's Sons, 1970, pp. 173-183. 


13 B. Railienė, op. cit., p. 49. 


14 Legons ėlėmentaires d'histoire naturelle et de chimie. Paris, 1782. 

(pluoštinę / skaidulinę medžiagą) ir skystas (smegenis, gleives, 
išskyras iš nosies ir tulžį) žmonių ir gyvūnų kūnų dalis, esant 
sveikatos ir ligos būsenos. Jis tyrinėjo šlapimą [uriną] ir pavadi- 
no jį urėja [šlapalu] (1799 m.). Taip pat jis domėjosi augalų che- 
mija ir daugelyje augalų rado azoto. Būdamas Vienoje (1795- 
1796 m.), Sniadeckis bandė pakartoti kai kuriuos Fourcroy 
eksperimentus“. 

Kaip ir Fourcroy, Sniadeckis savo paskaitose ir Organinių 
būtybių teorijoje mėgino atskleisti ryšius tarp chemijos ir gam- 
tos istorijos ir jų pritaikomumą gyvybės moksluose ir medici- 
noje. Darbo pirmojo leidimo pratarmėje Sniadeckis teigė, kad 
pirminis jo planas buvo ne tik išdėstyti visą Organinių būtybių 
teoriją apskritai, bet pritaikyti atrastus gyvybės dėsnius žmo- 
giškosioms būtybėms. Pirmoji dalis turėjo apimti bendrą visų 
organinių būtybių gyvybės teorijos aiškinimą, o antroji - su- 
sitelkti į šio mokslo pritaikymą, siekiant paaiškinti žmogaus 
gyvybę esant sveikatos būsenos, atskleisti pasikeitimų priežas- 
tis ir bendrus planus įveikti ligas ar užkirsti joms kelią. Trečioji 
ir paskutinė dalis turėjo būti skirta sistemiškai paaiškinti 
žmogaus kančioms ir skausmui ir aptarti būdus jų išvengti. 
Deja, pirmuose trijuose spausdintuose Organinių būtybių teori- 
jos tomuose Sniadeckis įstengė užbaigti tik dvi pirmąsias dalis. 


Antrojo leidimo pratarmėje jis rašė: 


Išties, pirmasis mano ketinimas buvo šiame veikale išguldytus 
pradmenis pritaikyti žmogaus būklei pasiligojimo būsenoje ir pa- 


teikti mano vaizdinius atitinkančius gydymo būdus. Tačiau mano 


15 B. Railienė, op. cit., p. 51. 

išdėstytų pradmenų abejingas priėmimas, naujų, mano nuomone, 
klaidingų, tačiau visuotinai ir su užsidegimu sutinkamų mokslų 
atsiradimas mane nuo šio ketinimo atgrasė. O dabar gerokai pa- 
šlijusi sveikata ir negalėjimas atsiduoti tokiam dideliam darbui 
šį ketinimą daro neįmanomą realizuoti. Vis dėlto mano moki- 
niai, kuriems vadovavau medicinos meno praktikoje, įpratę prie 
manųjų pradmenų, gal kada mane šia prasme pavaduos. 

Nes niekada neturėjau jokių paslapčių, o manasis ligų esmės 
suvokimo ir jų gydymo būdas visiems mano klausytojams buvo 
gerai pažįstamas. Tad man ar mano atminimui bus pagirtina 
tai, jeigu rasis tokių, kurie ne tik šį mokslą perims ir įtvirtins, bet 


tolesniu darbu ir patirtimi išplės. (T. 1, p. 3.) 


Pirmasis A. Sniadeckio Organinių būtybių tomas ($ 1-$ 218), 
kaip jau minėjome, buvo skirtas bendriesiems principams 
ir dėsniams, kuriais ši gyvybės teorija pagrįsta, nustatyti. 
Antrasis ($ 219-$ 423) ir trečiasis (S 424-$ 646) tomai skirti 
išsamiai žmogaus, gyvūnų ir augalų fiziologijai. Sniadeckio 
aprašymai, stebėjimai ir analizės rėmėsi geriausių jo laiko 
eksperimentinės fiziologijos ir chemijos specialistų darbais. 
Savo veikale Sniadeckis cituoja 68 autorius (žr. Asmenvardžių 
rodyklę), bet dar daugiau jų lieka neįvardytų, tad norint suži- 
noti apie kitų tyrimų panaudojimą, būtina nemažai išmanyti 
apie Prancūzijos, Vokietijos, Didžiosios Britanijos ir Italijos 
universitetuose ir mokslų akademijose XVIII a. antrojoje pusė- 


je-XIX a. pradžioje nuveiktą darbą“. 


16 Puikus šaltinis yra švedų gydytojo ir chemiko Jakob'o Berzelius 
[Bercelijaus] (1779-1848) nedidelė monografija A View of the Progress 

Antrąjį tomą Sniadeckis pradeda bendromis pastabomis 
apie žmogų. Kalbama apie tai, kuo žmogus skiriasi nuo gyvū- 
nų, apie „būtybių grandinę“, konstatuojama, kad žmogus yra 
gyvūnų karalystės „galvoje“, aptariama žmogų sudarančios 
materijos sudėtis. Sniadeckis teigia, kad žmogaus kūną 
sudarančią materiją turime suskaidyti į žinomus elementus 
(tokius kaip anglis, vandenilis, deguonis, azotas, fosforas ir kt.) 
arba į „organines kombinacijas“, aptinkamas skirtingose kūno 
dalyse (tokias kaip proteinas [baltymas, albuminas], drebučiai, 
skaidulos, klijai ir riebalai). Turime stebėti, kaip šios kombi- 
nacijos patenka į būtybę, atsižvelgti į jų būdingas savybes, 
panašumus ar skirtumus, jų pasikeitimus iš vienos į kitą ir 


galiausiai į jų irimą ir skaidymąsi. Šiame etape, kaip teigiama, 


and Present State of Animal Chemistry [„Gyvūninės chemijos pažan- 
gos ir dabartinės būklės apžvalga“], kurią iš švedų kalbos į anglų kalbą 
išvertė Gustav'as Brunnmark'as ir išleido Londone 1813 m. Tai paskai- 
tos tekstas, kurį Berzelius pristatė 1810-aisiais, baigdamas šešių mėnesių 
prezidentavimo kadenciją Stokholmo Karališkojoje mokslų akademi- 
joje (Akademijos reikalavimas). Paskaitoje Berzelius tiksliai apiben- 
drina per keletą paskutinių dešimtmečių atliktus svarbiausius savo 
ir kitų chemikų „gyvūninio kūno chemijos“ darbus. Paskaita apima 
Allen'o ir Pepys eksperimentus apie kvėpavimą ir kūno šilumą, kuriuos 
Sniadeckis mini savo veikalo antrojo leidimo pratarmėje, bei daugelį 
Fourcroy ir Sniadeckio mokytojų, tokių kaip Black'as, Spallanzani'is, 
Scopoli'is, Brugnatelli'is ir Carminati'is, darbų. Sarašas daugiau negu 
šimto knygų, kurias Sniadeckis naudojo savo chemijos darbuose, pateik- 
tas Adam'o Wrzosek'o knygoje Jedrzej Šniadecki: žyciorys i rozbior pism, 
T. 2. Krakow, 1910, p. 395-399. Sąraše yra Priestley'o, Hales'o, Sennebier, 


Lavoisier, Spallanzani'o, Fourcroy ir Fontana'os veikalų. 

mes taikome organinę chemiją arba veikiau mokomės žmo- 
gaus kūno savybių chemiškai ($ 223)". 

Berzelius chemijos ir fiziologijos taikymą substancijoms, 
kilusioms iš augalų ir gyvūnų, vadino „fiziologine chemija“. 
Fiziologijos chemikai domėjosi organinių kietųjų ir skystų- 
jų [kūno dalių] chemine sudėtimi; tokių svarbiausių organų 
sistemų, kaip nervų sistema ir apytakos sistema (kraujo ir jo 
indų), funkcionavimu; kvėpavimu ir virškinimo procesu. Visa 
tai taip pat domino ir Sniadeckį. Apibūdindamas kietųjų kūno 
dalių - raumenų ir skaidulų, taip pat odos, ląstelių membranos, 
kaulų ir kremzlių, kraujo ir limfinių indų ($ 255-$ 299) - sudėtį 
ir veikimą, Sniadeckis cituoja Stephen'o Hales'o, Sir'o Astley'io 
Paston'o Cooper'io, Marcello Malpighi'o, Alexander'io Monro 
(primus), Giovanni'io Fontana'os ir Frederik'o Ruysch'o dar- 
bus. Apibūdindamas virškinimą ($ 323-$ 340), mini Wil- 
liam'o Hunter'io eksperimentus, Albrecht'o Haller'io ir Giova- 
nni'io Morgagni'io stebėjimus ir Jean'o Pecguet'o atradi- 
mus. Kalbėdamas apie arterinio kraujo gamybą ($ 341-$ 352), 


Sniadeckis užsimena apie Edmund'o Goodwyn'o bei Lavoisier 


17 Tai buvo pirmasis termino „organinė chemija“ pavartojimas. Šį 
terminą Berzelius suformulavo 1806 m. (nors anksčiau aprašytoje pa- 
skaitoje jo dar nevartojo). Berzelius taip pat sudarė ir terminą „proteinas“. 
Sniadeckis Organinių būtybių teoriją rašė maždaug 1804-1811 metais. Jis 
buvo susipažinęs su Berzelius darbu, tad galėjo šį terminą perimti iš jo. 
Žr.: <https://en.wikibooks.org/wiki/Organic. Chemistry/Foundational 
concepts. of organic chemistry/History. of organic chemistry> 
[žiūrėta internete 2018-08-22], <https://en.wikipedia.org/wiki/J9oC396- 


B6ns Jacob Berzelius> [žiūrėta internete 2018-08-22]. 

ir Davy'io eksperimentus, susijusius su kvėpimu (taip pat 
S 416). Skyriuje apie virškinimo sultis (S 376-$ 391) cituojamas 
Renė Rėaumur'o ir Spallanzani'o darbas apie skrandžio sultis, 
Regnier de Graaf'o - apie kasos sultis. Analizuojant šlapimą 
[uriną], minimi labai svarbūs Fourcroy ir jo asistento Louis'o 
Nicolas Vauguelin'o atradimai ir eksperimentai ($ 406). 

Sniadeckis daugiausia erdvės skiria diskusijoms apie sme- 
genis ir nervų sistemą (S 429-$ 494). Jautrumą jis patalpina 
nervuose ($ 429). Nervų sistemos centras yra smegenyse — 
sensorium commune ($ 431). Išradingų ir talentingų žmonių 
smegenys yra didesnės ir tobulesnės, bet smegenų dydis, kaip 
atskleidė Sėmmering'as, turi būti vertinamas atsižvelgiant į 
nervų sistemos dydį (S 461). Jeigu manoma, kad smegenys yra 
mentalinių organų rinkinys, kuris lemia tam tikrus protinius ir 
moralinius gebėjimus, tada, tvirtina Sniadeckis, jis, skirtingai 
nuo Gall'o, nebūtų drįsęs skaičiuoti, kiek jų yra ir patalpinti į 
konkrečią smegenų dalį ($ 465)“. 

Vieną skyrių (S 469-$ 484) Sniadeckis skiria valios galiai ir rau- 
menų judėjimui (valingam ir nevalingam), kitą - nervų veiklos 


teorijai (S 485-S 494) aptarti, vėl remdamasis Sėmmering'o darbu. 


18 Išsamesnę Sniadeckio požiūrio į Gall'ą ir organologijos paplitimo 
Vilniuje apžvalgą žr.: G. Pakulaitė, A. Bublevič, E. Sakalauskaitė- 
Juodeikienė ir D. Jatužis, „Andrius Sniadeckis (1768-1838) ir organolo- 
gijos mokslo sklaida XIX a. pradžios Vilniuje“, Neurologijos seminarai 
21(73), 2017, p. 181-189. Tame pačiame žurnalo numeryje yra A. Bublevič 
iš lenkų į lietuvių kalbą išversta trumpa A. Sniadeckio paskaita apie 
Gall'o sistemą: „Trumpa paskaita apie Galo sistemą ir kai kurie pastebė- 


jimai apie jo mokslą“, Neurologijos seminarai 21(73), 2017, p. 190-196. 

Sniadeckis įdomiai samprotauja apie religiją ir moterišku- 
mą ($ 494), apie įpročio ir atminties ypatumus (S 495-$ 500), 
apie miegą ir budrumą ($ 501-$ 517), kur jis vėl atmeta Brown'o 
doktriną ($ 513); apie žiemos miegą (S 516-$ 517), remiasi 
Spallanzani'io, Jean'o Sennebier, Giuseppe'ės Mangili'io ir 
Victor'o Prunelle'o darbais; apie žmonių skirtumus, pagrįstus 
klimatu, temperamentu, amžiumi, lytimi, bendruomeniniais 
saitais ($ 529-$ 646); apie rasę ($ 538-$ 545), kur jis prieštarau- 
ja Pieter'io Camper'io nuomonei, kad klimatas gali pakeisti 
žmogaus rasę iš vienos į kitą. Jis skaičiuoja penkias skirtingas 
rases: keltų, mongolų, malajų, negrų ir karibų (S 541). 

Iš esmės, Sniadeckio organinių būtybių teorija skirta tarpusa- 
vio sąveikai, tarpusavio santykiams ir priklausomybėms (orga- 
ninėms ir neorganinėms), nuolatiniam materijos keitimuisi arba 
transformacijai (organizavimasis / dezorganizavimasis, jungi- 
masis / skaidymasis) ir nuolatinei gyvybę teikiančios energijos 
cirkuliacijai gyvosiose būtybėse. Visa gamta („gyvasis pasaulis“) 
gali būti laikoma organine vienove, didžiąja „gyvųjų būtybių 
grandine“, kur žmonės sudaro tik nedidelę grandį, o organinių 
būtybių grandinė - dalį dar didesnės grandinės, kuri sudaro 
visą Žemės sistemą, tačiau yra tik maža Visatos dalis ($ 523). Ši 
tarpusavio sąveika yra tokia stipri, kad jeigu pažeistume vieną 
grandį, tai sukeltų pavojų visumai. Visos gamtos dalys yra su- 
sijusios ir priklauso viena nuo kitos. Augalai savo gyvybinę ma- 
teriją gauna iš neorganinių substancijų ir šią gyvybinę materiją 
tiekia gyvūnams, kurie, savo ruožtu, ją virškina / paverčia į neor- 
ganines substancijas ir per ekskrecijas grąžina augalams. „Kokia 


darni, nuostabi ir tobula vienybė!“ - rašo Sniadeckis ($ 523). 


4I 


Šis holistinis gamtos ir pasaulio kaip vieno sąveikaujančio 
subjekto suvokimas buvo bendras Buffon'ui, Alexander'iui 
von Humboldt'ui ir kitiems Apšvietos epochos vitalistams. 
Sniadeckis savo moksliniame veikale jungia, organizuoja ir sin- 
tetina pažangiausias idėjas ir eksperimentų rezultatus, iš esmės 
kiekvieną temą, susijusią su jo laikų fiziologine chemija. Dėl 
šios priežasties jo trijų tomų darbas buvo puikus fiziologijos, 
arba ką mes šiandien galime pavadinti biochemija, vadovėlis ir 
buvo naudojamas Vokietijos ir Rusijos universitetuose. 

Sniadeckio veikalo įtaką eksperimentinei fiziologijai gana 
sunku įvertinti, kadangi šis veikalas nėra plačiai cituojamas 
ar minimas. Įžymus vokiečių fiziologas Johannes'as Mūller'is 
(1801-1858), kurio dvitomis Handbuch der Physiologie des 
Menschen [„Žmogaus fiziologijos vadovėlis“] (Coblenz, 1833- 
1834) buvo vadinamas „Europos medicinos istorijos kertiniu 
akmeniu“, cituoja Sniadeckio veikalo antrąjį vokišką leidimą 
(1821), paprieštaraudamas tik vienam iš jo principų. Skyriuje, pa- 
vadintame „Kodėl organinė materija žūsta“, Mūller'is tvirtino: 

„Taigi, mes priėjome prie visiškai priešingos išvados negu 
p. Sniadeckis. Jis teigia, kad materija praranda savo gebėjimą 
gyvybei proporcingai, kiek ji turi gyvybės. Mes teigiame, kad 
materija tampa gyvybinė proporcingai tiek, kiek ji pati gyvy- 
binga; ir ji naudoja šią galią, kol veikia tam tikri gyvybiniai 
stimulai, kurie, nors sujungti su organiniais audiniais, sukelia 


«19 


kitų substancijų atskyrimą ir ekskreciją. 


19 J. Mūller, Elements of Physiology. Iš vokiečių kalbos [į anglų 
kalbą] vertė Wm. Baly, išleido John Bell. Philadelphia, 1843, p. 41-42. 

Ši citata rodo, kad Sniadeckio veikalas jo laikų garsių fiziolo- 
gų buvo skaitomas atidžiai ir kritiškai. 

Sniadeckio įtaką organinės chemijos, arba gyvūninės chemi- 
jos, kaip dažnai populiariai ji anuomet buvo vadinama, plėtrai 
taip pat sunku įvertinti, kadangi daugelis citatų fiziologijos ar 
chemijos vadovėliuose buvo konkrečios eksperimentinės išva- 
dos ar rezultatai. Per visą savo karjerą Sniadeckis užsiėmė medi- 
cinos praktika ir turėjo didelį dėstymo krūvį, todėl laboratori- 
niams eksperimentams daug laiko nelikdavo““. Eksperimentai, 
kuriuos jis vykdė, daugiausia buvo susiję su neorganinės che- 
mijos sfera“. Justus Liebig'as (1803-1873), laikomas organinės 
chemijos pradininku, savo pagrindiniame vadovėlyje nemini 
Sniadeckio, bet, jeigu pažvelgsite į šio vadovėlio turinį, ypač 
I dalį, pamatysite, kad jis apima labai panašias temas, kaip ir 
Sniadeckio veikale: gyvybinės jėgos apibrėžimą, skirtumą tarp 
gyvūninės ir augalų gyvybės ir t. t. Liebig'as daug mažiau vie- 
tos skiria samprotavimams apie gyvybines jėgas ir jų veiklą ir 


daug daugiau - pasvarstymams apie chemiją““. 


20 Jozefas Frankas, Atsiminimai apie Vilnių. Vilnius, 2001, p. 56. 


21 Sniadeckio gyvenimo ir mokslinės veiklos, įskaitant kai kurių 
jo tekstų chemijos temomis vertimus į anglų kalbą, bendrą aprašy- 
mą žr. W. Zacharewicz, Jędrzej Šniadecki: His Life and Scientific Work. 
Warszawa, 1975. Išsamią Sniadeckio darbų bibliografiją ir publikacijas 
apie jį žr. Birutė Railienė, op. cit., p. 195-247. 

22 Justus Liebig, Animal Chemistry, or Organic Chemistry in its 
Application to Physiology and Pathology. Edited by William Gregory. 
Cambridge, Massachusetts, 1842; Roman Mierzecki, “Liebig's Polish 
Predecessors and Successors“, Acta Universitatis Lodziensis: Folia 


Chimica 13, 2004, p. 21-25. 

Alfonsas Merkys mano, kad Sniadeckiui priklauso pirminės 
idėjos apie fotosintezę ir šviesos energijos konversiją į chemi- 
nę energiją - jog saulės šviesos energija buvo būtina suskaidyti 
vandens molekulei, kurios vandenilis po to buvo panaudoja- 
mas anglies dioksidui sumažinti ir deguoniui atpalaiduoti. Šios 
idėjos buvo teisingos, bet Sniadeckio laikais naujos ir dar nepri- 
pažintos, moksliškai jos įrodytos tik XX a. viduryje“?. 

Žvelgiant išlaiko perspektyvos, tai iš dalies gali būti tiesa, bet 
Sniadeckis fotosintezę aptaria tik keliuose paragrafuose ($ 108- 
$ 11 ir $ 209). Daugelis jo idėjų remiasi Jan'o Ingenhousz'o 
(1730-1799), kuris atrado, kad augalai šviesoje išskiria deguo- 
nies dujas, ir Jean'o Sennebier (1742-1809), kuris parašė didelę 
studiją apie šviesos poveikį augalams ir atskleidė, kad anglies 
dioksidą („sugedusį orą“ arba „anglies rūgštį“) naudoja au- 
galai gamindami deguonį, teorijomis“*. Ir Ingenhousz'as, ir 
Sennebier laikomi ankstyvaisiais fotosintezės pradininkais. 
Moksliniam įrodymui, kad deguonis išskiriamas iš vandens 
fotosintezės metu, reikėjo panaudoti izotopus, kurie iki XX a. 
mokslininkams buvo neprieinami. 

Kaip mėginau atskleisti, labai sunku Sniadeckio organinių 
būtybių teorijoje surasti originalių įžvalgų ar idėjų (išskyrus 
galbūt gyvybinių jėgų veikimo aiškinimą ir jų tarpusavio są- 
veiką su neorganinėmis jėgomis), tam reikia atlikti daug dau- 


giau lyginamųjų tekstų tyrimų. Sniadeckio veikalas didžiausią 


23 A. Merkys, “Views of Vilnius University biologists in the 18th- 


19th centuries", Biologija 1, 2002, p. 4-5. 


24 Andrius Sniadeckis, Chemijos pradmenys. Vilnius, 2004, p. 153-154. 

įtaką, ko gero, padarė kaip mokomoji medžiaga, ypač Rusijos 
imperijoje ir Vokietijoje. Kaip rašė Sniadeckis pirmojo leidimo 
pratarmėje, nedidelio darbo, pavadinto Fiziologijos mintys, pir- 
mieji apmatai buvo parašyti lotyniškai, bet vėliau, kai jis nu- 
sprendė knygelę išplėsti, apsisprendė rašyti savo gimtąja lenkų 
kalba „dėl geresnio ir aiškesnio komentavimo“. Dėl to jam teko 
pirmajam kurti cheminę terminologiją lenkų kalba, ir tuomet 
jis šia kalba parašė du labai svarbius savo darbus apie chemijos 
pradmenis ir organinių būtybių teoriją. 

Nuo XVIII a. pabaigos iki XIX a. vidurio daugelyje didžių- 
jų Europos universitetų lotynų kalbą pamažu išstūmė vietinės 
kalbos. Oficiali Lenkijos ir Lietuvos Abiejų Tautų Respublikos 
kalba buvo lenkų. Kai Respublika po Trečiojo padalijimo suby- 
rėjo (1795 m.), dauguma studentų į Vilniaus universitetą atvyko iš 
buvusios Respublikos. Taigi, Sniadeckio publikacijos ir paskaitos 
daugeliui jo studentų leido lengviau pasiekti žinias apie naujai 
atsiradusias chemijos ir eksperimentinės fiziologijos disciplinas ir 
išaiškinti, kaip šios disciplinos galėtų pagerinti medicinos prak- 
tiką ir ligų gydymą. Išlikęs pasakojimas, kad 1812 m. imperato- 
rius Napoleonas, pakeliui į Maskvą, lankėsi Vilniuje ir pasikvie- 
tė pokalbio Vilniaus universiteto rektorių bei keletą profesorių. 
Andriejus Sniadeckis buvo imperatoriui pristatytas kaip chemi- 
jos profesorius. Napoleonas paklausęs: „Kokia gi čia chemija dės- 
toma?“ Sniadeckis atsakęs: „Pone! Tokia pati, kaip ir Paryžiuje.“ 
Akivaizdu, jog Sniadeckis rėmėsi tuo faktu, kad chemija Vilniaus 


universitete buvo dėstoma pagal Lavoisier principus“. 


25 Citata iš: B. Railienė, op. cit., p. 123. 

Sniadeckis turėjo keletą labai puikių kolegų. Johan'as 
Peter'is Frank'as ir jo sūnus Joseph'as Frank'as atvyko į Vilnių 
1804 m. J. P. Frank'as buvo Sniadeckio teorinės ir praktinės bei 
klinikinės medicinos profesorius Pavijoje, o J. Frank'as buvo jo 
studijų bendramokslis ir J. Brown'o gerbėjas. Bemaž 20 metų 
Joseph'as Frank'as dėstė patologiją, terapiją ir vadovavo tera- 
pinei klinikai, kurią Sniadeckis perėmė po to, kai J. Frank'as 
išvyko iš Vilniaus. Garsus vokiečių gydytojas ir gamtininkas 
Ludwig'as Heinrich'as Bojanus (1776-1827) dėstė veterina- 
riją ir lyginamąją anatomiją. Šie ir kiti profesoriai Vilniaus 
universiteto Medicinos fakultetą pavertė geriausiu Rusijos im- 
perijoje ir žinomą visoje Europoje. 

Gamtos istoriją pradžioje dėstė Montpellier mokslus baigęs 
medikas vitalistas Jean'as Emmanuel'is Gilibert'as (1741-1814), 
o vėliau - garsus gamtininkas ir etnologas Georg'as Forster'is 
(1754-1794), kuris buvo viena iš svarbiausių Apšvietos amžiaus 
asmenybių Vokietijoje. Forster'is per santuoką buvo susijęs su 
vokiečių gamtininku, fiziologų ir antropologijos pradininku 
Johann'u Friedrich'u Blumenbach'u. 

Vilniaus universiteto istorikai pirmąjį XIX a. ketvirtį dėl 
stipriųjų pusių dėstant mediciną ir gamtos mokslus vadina 
Universiteto „aukso amžiumi“. Sniadeckis savo raštais, moky- 
mo praktika ir pasišventusiu darbu su studentais į šį „aukso 


amžių“ įnešė didingą indėlį. 


RAMŪNAS KONDRATAS 

Vertėjos žodis 


Andriejaus Sniadeckio „Organinių būtybių teorijos“ ver- 
timas į lietuvių kalbą - nelengvas iššūkis. Nors pats veikalas 
parašytas vaizdinga ir žodinga, iš pirmo žvilgsnio nesudėtinga 
kalba, tačiau tai nėra grožinis kūrinys, kurį būtų galima inter- 
pretuoti parenkant įdomesnį, vaizdingesnį ar rečiau girdėtą 
žodį. Atvirkščiai, gamtamokslinio teksto specifika reikalauja 
rasti tikslų, taiklų lietuvišką atitikmenį, pernelyg nenutolusį 
nuo pagrindinės prasmės. 

Iki šiol I tomo nedidelės ištraukos lietuviškai publikuotos 
šiuose leidiniuose: „Filosofija Vilniaus universitete 1579-1832“ 
(Vilnius: Mintis, 1979, p. 168-188; vertė Romanas Plečkaitis), 
„Lietuvos ateizmo istorijos chrestomatija“ (Vilnius: Mintis, 1988, 
p. 150-167 (tas pats tekstas, R. Plečkaičio vertimas); Gedimino 
Mikelaičio sudarytoje chrestomatijoje „Lietuvos filosofinė 
mintis“ (Vilnius: Aidai, 1996, p. 80-81 (iš minėto R. Plečkaičio 
vertimo - I tomo 20-23 paragrafai), Birutės Railienės knygo- 
je „Andrius Sniadeckis“ (Vilnius: Vilniaus universiteto leidy- 
kla, 2005, p. 77-82, 120-121, 178-179 (1804 (I t.), 1811 (II t.) ir 
1838 metų leidimo pratarmės, vertė Romanas Paulavičius), pasi- 

taiko pavienių citatų kituose mokslo darbuose, tačiau didesnės 


apimties veikalo fragmentas ištisai nėra verstas. 

I tomo tekstas - gyvybės mokslo teorija - buvo tikrai kie- 
tas riešutėlis. Laikas negailestingai spaudė, o daugumą speci- 
finių, beveik negirdėtų ir egzotiškai skambančių sąvokų, ter- 
minų teko gaudyte gaudyti ir paskubomis aiškintis visagaliu 
internetu. 

E. Ivaškevičir M. Šalkausko lietuviškai išversti A. Sniadeckio 

„Chemijos pradmenys“ (Vilniaus universiteto leidykla, 2004) 
buvo tiesiog nepamainoma knyga verčiant cheminių elemen- 
tų pavadinimus. Knygoje vartojami senieji cheminių elementų 
pavadinimai išlaikomi ir dabartiniame vertime, pvz.: niedo- 
kwas (įrūgštis, dab. oksidas); kwasorėd (rūgštadaris, dab. de- 
guonis) ir pan. 

Didžiajai daliai specifinių terminų nustatyti ypač pravertė 
Andriejaus Sniadeckio mokinio, Vilniaus universiteto chemi- 
jos profesoriaus Ignaco Fonbergo sudarytas ir 1825 m. Vilniuje 
išleistas „Chemijos terminų žodynas“ (Slownik wyrazėw che- 
micznych), kuriame pateikiamas lotyniškas atitikmuo ir kar- 
tais labai išsamus paaiškinimas, suprantama, to meto mokslo 
kontekste. 

Nemaža paspirtis buvo ir Krokuvos universiteto medici- 
nos fakulteto profesorių Juzefo Majerio ir Frederiko Skobelio 
lotynų-lenkų. kalbomis sudarytas anatomijos-fiziologijos 
žodynas, 1838 metais išspausdintas Krokuvos Jogailaičių 
universiteto Medicinos fakulteto metraščio I tomo II skyriu- 
je (p. 1-320) („Slownik anatomiczno-fizyologiczny utožony 
przez d[oktolrėw Jozefa Majera i Frederyka Skobla profeso- 
row wydzialu lekarskiego w uniwersytecie Jagiellonskim“, in: 


Rocznik Wydzialu lekarskiego w uniwersytecie Jagiellonskim). 

Šis žodynas įdomus tuo, kad čia, be kitų autorių, cituojami ir 
komentuojami ir A. Sniadeckio sukurti lenkiški moksliniai 
terminai. Pvz., prie assimilatio, przyswajanie („pasisavinimas“) 
nurodoma, cituoju: „przyswojenie (assimilatio)“. Snd. I. 48 
(t. I, $ 28 - vert. past.). Arba sąvoka „įspūdis“ (lenk. wraženie, 
lot. impressio), kuris esti vidinis ir išorinis, kartais labiau emo- 
cija, o kartais atitinkamas dirgiklis, „įspaudas“. Žodyno su- 
darytojai net ir savo darbo moto pasirinko tokį A. Sniadeckio 
posakį: W naukach, do ich doktadnosci, jasnosci i postepu, nic 
sie tyle nie przyczynia jak dokladnošė užywanego w nich języka i 
czyste oznaczenie každego naukowego wyrazu [„Moksluose prie 
jų tikslumo, aiškumo ir pažangos niekas tiek neprisideda, kaip 
juose vartojamos kalbos tikslumas ir gryna kiekvieno moksli- 
nio žodžio reikšmė] (Sniadecki w Pam.[ietniku Towarzystwa 
lekarskiego], t. I: Warsz. II 45). Visų kitų aiškinamųjų senųjų 
medicinos ir chemijos žodynų, rastų internete, čia nevardysiu, 
jų man prieinamomis kalbomis radau nemažai, pasiremti jais 
buvo labai naudinga. 

Tokius gana retus ir specifinius terminus išsiaiškinus ir 
atsekus, norėjosi tomis žiniomis ir su Skaitytoju pasidalyti. 
Taip atsirado glosarijus - pasenusių ir retai vartojamų žodžių 
aiškinamasis žodynėlis, gal ne pats tobuliausias, tačiau, tikė- 
kimės, praversiantis. Glosarijuje nusprendėme prie lietuviško, 
lenkiško ir lotyniško atitikmens prijungti ir anglišką termino 
versiją, kuri galbūt pagelbėtų susiorientuoti ir šiek tiek pasitar- 
nautų, pvz., skaitančiajam anglišką „Organinių būtybių teori- 
jos“ vertimą ar panašaus laiko mokslinę literatūrą. Labai būtų 


pravertusi ir dalykinė rodyklė, kurios galiausiai atsisakyta dėl 

laiko stokos. Užtat kai kuriems terminams dėl jų specifikos 
teko išsamesni paaiškinimai, daugiausia pagal Fonbergo žody- 
ną. Senieji cheminių elementų, medžiagų pavadinimai palieka- 
mi tokie, kokius matome minėtuose A. Sniadeckio „Chemijos 
pradmenyse“, plačiau neaiškinant. 

Noriu padėkoti visiems, kurie patikėjo manimi ir pavedė šį 
sudėtingą darbą atlikti. Labai dėkoju už dalykines pastabas, pa- 
tikslinimus, patarimus ir geranoriškumą. 

Tikiuosi, kad lietuviškas „Organinių būtybių teorijos“ verti- 
mas pasitarnaus gamtos, medicinos ar chemijos, galbūt filoso- 
fijos mokslų studentams, kiekvienam besidominčiam mokslo 


istorija, siekiančiam žinių Skaitytojui. 


IRENA KATILIENĖ 


Vert. past.: A. Sniadeckio pastabos išnašose žymimos skaičiumi ir ap- 
valiu skliausteliu. I tome pastabos numeruotos iš eilės, o II ir III tomuose 
kiekviena pažymėta tik vienetu su skliausteliu. Kad būtų aiškiau, prie 
II ir III tomo išnašų nurodytas paragrafo numeris. Vertėjos paaiškinimai 


išnašose žymimi tik skaičiais, be papildomo ženklo. 


JIŲIDIRMAINI | SANTA IDISUIKIC, 


(al. Toresas 

Tarnaukime kilniai šlovei, o kaip kas galės, 
tegul prie bendro gėrio naudos prisidės. 
JANAS KOCHANOWSKIS 


Su Autoriaus portretu 


ORGANINIŲ BŪTYBIŲ TEORIJA 
[išguldyta] per Andriejų Sniadeckį, valstybės tarėją, akademiką' ir 
profesorių Vilniaus Imperatoriškojoje Medicinos-chirurgijos akade- 
mijos klinikoje, Šv. Onos II klasės su imperatoriškąja karūna ir Šv. 


Vladimiro III laipsnio ordinų kavalierių, daugelio mokslo draugijų narį 
I tomas 


Vilnius 
Diecezijos spaustuvėje pas tėvus misionierius ant Išganytojo kalvos. 
Vilniaus knygininko Rubeno Rafalovičiaus lėšomis. 


1838 





Leidžiama spausdinti su ta sąlyga, kad po išleidimo Cenzūros 
komitetui bus pristatytas Įstatymu nurodytų egzempliorių skaičius. 


Vilnius, 1838 m. sausio 24 d. 


Cenzorius L. BOROVSKIS. 


Bet koks suklastotas leidimas užsitrauks baudžiamąją atsakomybę. 


1 Už 32 metų tarnybą 1834 06 30 A. Sniadeckis gavo Vilniaus 
Medicinos-chirurgijos akademijos akademiko titulą. (Prof. dr. med. 
A. Januszkiewicz, Jedrzej Sniadecki jako lekarz i kierownik Kliniki 
Medycznej Wilenskiej. Poznan, 1938, p. 4.) 


53 
PRATARMĖ ANTRAJAM 
LEIDIMUI 


Pagaliau sulaukiau to laiko, kada Organinių būtybių 
teorija ima į save kreipti mokslingų gydytojų dėmesį. O kad 
šis veikalas iš knygynų rinkinių visiškai išnykęs, dėl to, ma- 
nau, reikalingas naujas jo leidimas. 

Šį veikalą iš naujo skaitinėdamas, nerandu nieko, ką rei- 
kėtų pataisyti, pridėti ar pakeisti. Ilgametė patirtis, dėmesys 
naujiems atradimams, požiūriams, rimta kitokių nuomonių 
analizė mane įtikino ir kaskart tvirčiau įtikina, kad moks- 
las, kokį šiame veikale išguldžiau, yra tikra gamtos išraiška 
ir [toks] turi pasilikti. Sakau, jog turi pasilikti tai, kas glūdi jo 
principuose ir iš jų padarytose išvadose. Išties kai kurios de- 
talės, kaip paremtos ne visada patikimais tyrimais, su laiku 
gali pasikeisti. Tačiau tai norėčiau palikti tolesniems eksperi- 
mentams ir pastaboms. Antai, animalizacijos“ teorija, kurią 


2  Animalizacija - 1. stilistikos priemonė - gyvūno savybių sutei- 
kimas daiktams ar žmonėms; 2. filosofijoje - moralinė žmogaus degra- 
dacija, sugyvulėjimas; 3. XVIII a. pab. fiziologijoje - gyvūnų maitini- 
masis (pagal prancūzų mokslininką A. L. Lavuazjė); šios animalizacijos 
teorijos esmė - organinė kūno audinių sintezė po maisto absorbcijos. 
Verčiant pažodžiui A. Sniadeckio terminą uzwierzęcenie - tapimas pana- 


šiu į gyvūną; sugyvūnėjimas; t. y. gyvūninių savybių įgijimas. Sniadeckio 

parėmiau pono Davy'io? eksperimentais, laikydamas plaučius 
organu, kuriuose esmingiausiai vyksta animalizacija, atrodo, 
žlunga per pony Allen'o* ir Pepys'o? eksperimentus, kurie tvir- 
tina, jog plaučiuose salietradaris“ su krauju nesijungia. Vis 
dėlto pasikliaujant ne tik tokio įžymaus chemiko, koks yra 
ponas Davy'is, eksperimentais, tačiau ir akivaizdžia taip stip- 
riai animalizuoto kraujo gamyba plaučiuose, norėjau visą šį 
mokslą palikti neliestą, kol tolesni, keliskart pakartoti rimtų 
pagarsėjusių chemikų eksperimentai šio mokslo nepanaikins 
ar nepatvirtins. Nematau, kad kitas detales reikėtų keisti. 


nuomone, maitinimąsi sudaro du procesai: animalizacija ir asimiliacija, 


kurie žmogaus organizme vyksta dėl cheminių ir organinių jėgų. 


3 Sir Humphry Davy, 1st Baronet (1778-1829) - Kornvalio (Anglija) 
chemikas ir atradėjas. Atradęs šiuos naujus (šarminius) metalus: pir- 
miausia potašą ir sodą, vėliau - kalcį, barį, stroncį, borą ir magnį. 
Elektrolizuodamas išlydytus šių metalų junginius, 1810 m. Davy'is pada- 
rėišvadą, kad visose rūgštyse yra vandenilio. Žr. The collected works of Sir 
Humphry Davy. Edited by his brother, John Davy. London, 1839. Prieiga 


internete: <http://www.engineerswalk.co.uk/hd. walk.html>. 


4 William Allen (1770-1843) - anglų mokslininkas, filantropas, 
Humphry'io Davy'io draugas, daugiausia susitelkęs į savo karjerą farma- 
cijos srityje. 

5 William Haseldine Pepys (1775-1856) - anglų mokslininkas ir 
mokslo institucijų, daug prisidėjusių prie chemijos ir fizikos mokslų 
pažangos XIX a. I pusėje, steigėjas. Artimas William'o Allen'o draugas. 
Kartu jie tyrinėjo anglies dioksidą ir kt. 

6 Azotas.- Vertime vartojami senieji cheminių elementų pavadini- 


mai (vert. past.). 

Tik šilumos teorija, kurios pradžią chemikai įkurdino pa- 
čiame kvėpavime, man neatrodo galutinai išbaigta, nes atro- 
do, kad gyvūnuose nervų veikla ir šilumos pradmenims, ir jos 
pasiskirstymui po įvairias kūno dalis iš tikryjų priklauso, - 
tik jau ne chemikų, bet fiziologų eksperimentai šį reikalą gali 
išspręsti ir tvirtesniu mokslu nustatyti. 

Išties, pirmasis mano ketinimas buvo šiame veikale iš- 
guldytus pradmenis pritaikyti žmogaus būklei pasiligojimo 
būsenoje ir pateikti mano vaizdinius atitinkančius gydymo 
būdus. Tačiau mano išdėstytų pradmenų abejingas priėmi- 
mas, naujų, mano nuomone, klaidingų, tačiau visuotinai ir 
su užsidegimu sutinkamų mokslų atsiradimas mane nuo šio 
ketinimo atgrasė. O dabar gerokai pašlijusi sveikata ir nega- 
lėjimas atsiduoti tokiam dideliam darbui šį ketinimą daro 
neįmanomą realizuoti. Vis dėlto mano mokiniai, kuriems 
vadovavau medicinos meno praktikoje, įpratę prie manyjų 
pradmenų, gal kada mane šia prasme pavaduos. 

Nes niekada neturėjau jokių paslapčių, o manasis ligų 
esmės suvokimo ir jų gydymo būdas visiems mano klausyto- 
jams buvo gerai pažįstamas. Tad man ar mano atminimui 
bus pagirtina tai, jeigu rasis tokių, kurie ne tik šį mokslą per- 
ims ir įtvirtins, bet tolesniu darbu ir patirtimi išplėtos. 


ANDRIEJUS SNIADECKIS 


$6 
PRATARMĖ PIRMAJAM 
LEIDIMUI 


Vienuolika metų, kaip mintyse perkratydamas ir svars- 
tydamas įvairias žinomas gydymo meno teorijas ir sistemas, 
kuo iš arčiau į jas gilinausi ir vienodai jų privalumus bei 
klaidas atidžiau svarsčiau, tuo vėliau man vis kildavo tam 
tikrų minčių, kurios tapo dabartiniame veikale aprėpiamo 
mokslo fundamentaliais pagrindais. Anuomet neturėjau 
tikslo užsikrauti tokios plačios apimties darbo, kokio dabar 
imuosi, tačiau iš pradžių galvojau surinkti išbarstytas paraš- 
tėse pastabas, jas tam tikra tvarka sudėti ir mokslo pasaulyje 
paskleisti, manydamas, kad tie smulkūs grūdai žmonių gi- 
minei veltui nežus, bet, atkreipę į save geriausių protų dė- 
mesį, pasidaugins ir svarbesnėms mintims bei atradimams 
paskatą suteikti galės. O kadangi tuo metu gyvenau užsie- 
nyje ir svetimšaliams galvojau rašyti, šiuos pirmuosius savo 
darbo apmatus išguldžiau lotynų kalba labai menkame vei- 
kale, kuriam suteikiau Fiziologijos minčių pavadinimą. 
Tačiau veikiai prisiartino mano grįžimas į šalį, dėl ko turė- 
jau suturėti jau sutartą šio kūrinėlio spausdinimą. Vėliau, 
užsiėmęs visai kitu dalyku ir nuolatiniu darbu visuomenės 
tarnyboje, nė neprisiminiau šio nebrandaus vaisiaus, kuris 
gulėjo palaidotas po mano rankraščiais iki tol, kol beveik 

prieš dvejus metus ir vėl nepatraukė į save mano dėmesio. 
"Tuo laiku jį skaitinėdamas ir atidžiau nagrinėdamas, kartu 
pajaučiau šio darbo svarbą bei netobulumą ir sumaniau į jį 
iš naujo įsitraukti, tačiau kartu dėl geresnio ir aiškesnio ko- 
mentavimo nusprendžiau rašyti gimtąja kalba. 

"Tokį darbą pradėjęs, veikiai pastebėjau, kad būtinai rei- 
kalinga išplėsti pirminį mano planą ir ne tik išdėstyti visą 
Organinių Būtybių teoriją apskritai, bet dar ir atrastus 
gyvybės dėsnius žmogui panaudoti, ir taip pagal šio mokslo 
pradmenis išdėstyti visą jo sveikos ir ligotos būsenos moks- 
lą, taip pat ir tinkamas priemones pastarajai [ligotai būse- 
nai] išvengti ar atitolinti. Šitaip prieš mane atsirado bemaž 
visas medicinos mokslas - jei ne smulkiausiomis detalėmis, 
tai bent jau esminėmis dalimis. Ir nors šio sumanymo dy- 
dis galėjo piktinti mano nekantrumą bei prigimtinį nenorą 
darbuotis, vis dėlto apsisprendžiau visa tai pergalėti ir pa- 
mėginti, ar pagal šiuos pradmenis išdėstytas gydymo menas 
pakeis savo pavidalą, ir kiek grynasis protas įstengs pagrįs- 
ti ar išpeikti mūsų pažangą, atitolinant ir įveikiant ligas. O 
visų pirma, norėdamas išsaugoti tam tikrą šio sumanymo 
tvarką, visą šį darbą padalijau į dalis, kurių pirmoji turi tik 
apimti bendrą visų organinių būtybių gyvybės teorijos aiš- 
kinimą; antroji - šio mokslo pritaikymą aiškinant žmogaus 
gyvybę sveikatos būsenoje ir prasidedančių bei išaiškintų 
ligų būsenoje, išdėstant tokių pokyčių priežastis ir ben- 
drus planus joms išvengti ir galiausiai tinkančius joms su- 


naikinti; galiausiai trečioji ir paskutinė [dalis] apima ištisą 

sisteminį visų žmogaus kentėjimų ir negalavimų dėstymą 
kartu išaiškinant jiems sunaikinti tinkančius būdus. 

Žinau aš, kad didelė dalis mokslininkų yra visų teorijų 
ir sistemų, kaip ir kiekvieno išvedžiojimo gydymo mene, 
priešininkai; žinau, kad nesėkmė gali tam tikra prasme pa- 
teisinti tokią griežtą nuomonę bemaž apie visus į šį mokslą 
įvedamus aiškinimus. Bet argi dėl to toks mąstymo būdas 
nėra niekingas Mediko Filosofo akyse? Ar nėra tikra žmo- 
giškojo proto liga, kuri mokslą žemina ir lėtina jo pažan- 
gą? Juk be gerai argumentuotos ir aiškios teorijos nebus ti- 
kro mokslo, be mokslo niekada nebus gydymo meno. Dėl 
to geriausi ir laisviausi protai nuolat iškildavo viršum šio 
niekingo išankstinio nenoro ir nenorėjo tempti silpnų gal- 
vų mokslui užkrauto jungo. Vadinasi, reikia darbuotis prie 
gydymo meno teorijos, tačiau kartu vengti klaidų, į kurias 
mūsų pirmtakai papuldavo, reikia dirbti filosofiniu metodu. 

Tad kokie gi bus tikros ir tobulos teorijos bruožai? Ogi šie: 
pirmiausia, ji privalo remtis eksperimentais ir stebėjimais - ne 
tokiais, kokių matome bemaž visuose užmirštuose medicinos 
raštuose ir kokiais giriasi tie reti stebėtojai, kad pro visų dė- 
mesį prasprūdę, tik jų išskirtinio mitrumo pastebėti negalėjo 
išvengti, tačiau tokiais, kurie kasdien ir nepaliaujamai visai 
žmonių giminei krinta į akis ir su kuriais kiekvienas jutimu 
ir sveiku protu apdovanotas žmogus nedelsiant turi sutikti. 
Antra, tokiais pagrindais paremta tikra teorija privalo apimti 
visus gamtos reiškinius ir [juos] suprantamai paaiškinti, priva- 
lo kiekvienam žadinti stiprų jausmą ir įsitikinimą, kad iš tik- 
rųjų yra taip ir ne kitaip. Mat, kaip niekas nevyksta už gamtos 

ribos ir prieš jos dėsnius, taip joks gamtinis reiškinys neturi 
atsidurti už tokio mokslo ribų. Tačiau man atrodo, kad dabar- 
tinio mokslo pamatą pagrindžiantys pradmenys atlaiko visus 
sveikos kritikos išbandymus. Nes, visų pirma, niekas, protu 
apdovanotas, to nepaneigs, kad visoms gyvosioms būtybėms 
gyventi neišvengiamai reikalingi: vanduo, oras, šiluma, šviesa 
ir maistas, ir be jų pagalbos, jos nė akimirkos išlikti negali. 
Antra, kad organizacija“ yra lygiai būtinai reikalinga gyvybei 
sąlyga; kad tai visiškai su ja susiję, niekas negali abejoti, juk net 
ir organinių, arba gyvenančių, būtybių vardai kasdienėje kal- 
boje yra priimami už viena. Pagaliau, taip pat niekas paneigti 
negali, kad tik tam tikra materijos rūšis įstengia palaikyti gy- 
vųjų būtybių gyvybę. Arba jeigu paneigti norės, tegul pamėgi- 
na išgyventi bent vieną dieną smėliu, moliu ar metalais; tegul 
jam pasitarnauja Mido dovana“ paversti viską keletui dienų į 
auksą. Vis dėlto, jei kas galėtų šio pradmens tikrumą sugriau- 
ti, tas žmonių giminei padarytų didžiausią paslaugą, kadan- 
gi nepriteklių ir badą, didžiausią siaubingų nelaimių šaltinį, 
visam laikui iš žemės išguitų. Tasai, panaikinęs nuosavybės 
poreikį, žmones visam laikui nuo darbo ir bet kokio visuome- 
ninio ryšio išlaisvintų; tasai dorybių ir kalčių šaltinį žmonių 
giminėje išdžiovintų. O kas šiuos tris pradmenis priėmė, tasai 
sykiu ir su visa mano teorija sutiko, tasai, nors ir prieš savo 
valią, privalomą duoklę tiesai turi atiduoti. 


7  Ciair toliau - organizmas. 


8 Graikų dievo Dioniso dovana karaliui Midui šio prašymu: kad 


viskas, prie ko tik karalius prisilies, virstų auksu. 

Dėl to man atrodo, kad ne tiek iš savos meilės, o labiau 
iš stipraus tiesos jausmo, mokslą, kurį šiuo veikalu atiduo- 
du mokslingo pasaulio teismui, laikau nepajudinamu savo 
pagrindais ir griežčiausių teisėjų rūstumą tinkamu išlaiky- 
ti. Vis dėlto per tokį samprotavimą, kokio nepertraukiama 
grandinė yra dabartinis veikalas, galėjau šen bei ten perne- 
lyg sau leisti, galėjau įkaitusiai vaizduotei pernelyg nusileisti; 
bet tai gali būti priekaištas dėl kokios nors smulkmenos, o 
ne viso mokslo apskritai. Kas kada nors pats mąstė, tam nėra 
nepažįstamas nepaprastas susijaudinimas ir užsidegimas, 
kokį kursto naujos ir svarbios mintys; tas tokiais atvejais ga- 
lintį pasitaikyti pakilumą lengvai supras ir atleis. O kas pats 
mąstyti ir išankstinių bei klaidingų įsitikinimų geležinių 
pančių nusikratyti nemoka, to nuomonė man neturi jokios 
vertės, tas tegul šiam veikalui skaityti negaišta [laiko]. 

Tačiau turiu užkalbėti nuoširdų geranoriškumą ir kantry- 
bę tų, kurie panorės į tikrą šio mokslo analizę įsitraukti; tene- 
sprendžia iš anksto, kol su juo gerai nesusipažins, tegul lygiai jo 
visumą, kaip ir visas detales, tobulai perpranta. Juk galutiniam 
jo suvokimui jokių parengiamųjų įgūdžių neprireiks. Kam to- 
bulesnių fizinių mokslų tėkmė yra gerai žinoma, kas turi ben- 
drųjų chemijos žinių, kas gali gerai jausti ir sveikai vertinti da- 
lykus, tas visiškai dabartiniam mokslui pasirengęs. Pagaliau, 
kas neturi jokių fizinių [mokslų] žinių, tačiau kartu neturi 
išankstinių ir klaidingų įsitikinimų, ir tasai jį lengvai suprasti 
ir įvertinti sugebės. Nėra nieko paprastesnio ir lengvesnio už 
gamtą, o mokslai tuo labiau prie jos ir savojo tobulumo priar- 
tėja, juo tampa lengvesni, paprastesni ir akivaizdesni. 

Kokia gi mokslo sritis galėtų labiau dominti žmogų, jei ne 
gydymo menas? Šis mokslas, kaip ir visos kitos žmogiško- 
sios žinios, labai iš lėto augo, nesibaigiančiais klaidų klystke- 
liais, su didžiausiu sunkumu priverstas skverbtis į tiesą. Reti 
genijai, kurių toks svarbus mokslas nemažai turėjo, jei, savo 
ruožtu, kartą prisidėdavo prie jo aiškinimo ir pažangos, tai 
kitą kartą - prie tiesos supainiojimo ir jos nugramzdinimo 
kuo giliau į apgaulės gelmes. Atidžiai skaitydami jos [me- 
dicinos] istoriją, matome, kad nėra jokios žmogiškųjų žinių 
srities, kuri būtų patyrusi tiek permainų, sukrėtimų ir revo- 
liucijų. Vis dėlto iki tol visa mokslo žinių masė negalėjo su- 
siformuoti į garbingą mokslą. Didžiausi talentai, įžvalgiausi 
protai, protai, kurie su savo darbu įžengdavo į šią pavojingą 
sceną, dažnąsyk priimti su šurmuliu ir aplodismentais, 
galiausiai įprastai su patyčiomis ir nepasitenkinimu pasi- 
traukdavo. Laimingas, kam bent jau gero aktoriaus šlovė 
pripažinta. Dėl to, nors šiame pirmajame tome išdėstytą vi- 
suotinę Organinių būtybių teoriją laikau tikra ir savo 
pagrindais nepajudinama, vis dėlto, atgrasintas tiekos ne- 
sėkmingų pavyzdžių, negaliu kitaip - tik su didžiausia ne- 
drąsa ir atsargumu - imti ją, kaip ir buvo sumanyta, taikyti 
gydymo mene. Dėl šios priežasties du kiti dabartinio veikalo 
tomai, ko gero, negreitai išvys dienos šviesą. Tačiau viliuosi, 
kad niekas, įtikintas tokio ketinimo svarbumu ir sunkumu, 


nekaltins manęs už tokį vėlavimą. 

ĮVADAS 


I. — Visi gamtiniai dalykai, kuriuos mūsų jutimai 
gali pastebėti, leidžiasi suskirstomi į dvi dideles dalis. 
Vienoje jų matome kūnus, inertiškai užimančius vietą ir 
visiems išoriniams poveikiams vienodai paklūstančius, ta- 
čiau pačius savyje neturinčius jokio vidinio judėjimo, jokio 
pasikeitimų šaltinio, vadinasi, tokius, kad ir patys savaime 
galėtų egzistuoti, ir palikti patys sau begalinėje amžių gran- 
dinėje, nepaliesti ir nepakitę, turėtų išlikti. Tokius kūnus 
apibūdiname negyvųjų kūnų pavadinimu. Antrojoje daly- 
je matome tokius kūnus, kuriuose aiškiai vyksta kažkoks 
vidinis judėjimas ir nuolatinių pasikeitimų grandinė; ma- 
tome, kad šių kūnų egzistavimas yra praeinantis, kad jie 
užsimezga, auga, pasiekia tam tikrą tobulumą ir galiausiai 
miršta, po savęs palikdami ir iš savęs gimdydami kitus, 
į save panašius, kūnus, kurie perima jų vietą. Tokius kū- 
nus vadiname gyvaisiais, gyvenančiais ar, atsižvelgiant į jų 
susiformavimą, - organiniais. 

2. — Tarp gyvųjų ir negyvųjų kūnų egzistuoja šis es- 
minis skirtumas: pastarieji esti tobuloje ramybės būsenoje ir 
dėl to, atskirti nuo kitų kūnų įtakos, amžių grandinėje savo 
atitinkamą ir būdingą būseną išsaugo. Antrieji esti judėjimo 


būsenoje, kuri, po jų atskyrimo nuo kitų kūnų, tuojau pat 

liaujasi visam laikui ir niekada negali būti iš naujo pradėta. 
Visas šio mokslo turinys tą skirtumą kuo aiškiausiai atskleis. 

2. — Organinius kūnus esame įpratę dalyti į dvi klases; 
vieną išjų vadiname augalų, o kitą - gyvūnų vardu. Pirmojoje 
šie kūnai yra susiję su vieta, kurioje auga, tobulėja, duoda vai- 
sius ir sunyksta, neturėdami galios patys savaime persikelti iš 
vienos vietos į kitą. Antrieji gali laisvai judėti, dėl šių išorinių 
ar vidinių judesių jie gali keisti savo padėtį ir vietą. Šio mokslo 
eigoje atsiskleis, kad augalai yra susiję su žeme, oru ir vande- 
niu, gyvūnai - su žeme, oru, vandeniu ir augalais. 

4. — Be to, sakome, kad visos organinės būtybės gy- 
vena. Šis gyvenimas visame gyvajame pasaulyje priklauso 
nuo organizuotų būtybių augimo ir tobulėjimo pasisavinant 
ir ypač perdirbant kai kuriuos aplinkinius kūnus; be to, kai 
kuriuose augaluose ir visuose gyvūnuose [gyvybė] pasireiš- 
kia judėjimu ir jutimu. Kai kurie [mokslininkai] net ir ju- 
dėjimą bei jutimą norėjo palikti vien tik gyvūnams, tačiau 
nepagrįstai, kadangi judėjimas aiškiai vyksta ir augaluose, 
nors ne visuose vienodai pastebimas; apie kitų būtybių ju- 
timą sunkiai ką nors tikra galime spręsti. Galiausiai jutimo 
įsivaizdavimas yra paimtas iš mūsų pačių ir pritaikytas gy- 
vūnams, kuriuose gyvybės apraiškos labai panašios į mūsų. 
Tačiau augalų gyvybės apraiškos labiau nuo mūsų nutolu- 
sios, vadinasi, net jeigu šios esybės““ jaustų, vis dėlto būdas, 


9  Performuojant, perkeičiant. 


10 Orig. istota (lot. - substantia): 1. gyvas organizmas, esybė [isto- 
ta ludzka - žmogiškoji esybė]; 2. medžiaga, substancija. Toliau tekste 


dažniausiai vartojama antrąja - substancijos, arba medžiagos, - prasme. 

kuriuo jos savo jutimus išreikštų, turėtų visiškai skirtis nuo 
to, kokį mumyse pačiuose pastebime ir kokį galima pastebė- 
ti gyvūnuose. 

s.  — Taigi, gyvajam pasauliui yra būdingi du fenome- 
nai: organizacija ir gyvybė. Abu juos geriau pavyksta jaus- 
ti negu aprašyti. Turime juos savyje, turime tūkstančiuose 
mus supančių būtybių pavyzdžių. Nuo ko tai priklauso, 
kokioms prigimtinėms teisėms ir jėgoms paklūsta, turime 
prieiti per šį mokslą. 


66 
I SKYRIUS 


BENDRŲ PRADMENŲ IR PAGRINDŲ, 
KURIAIS ORGANINIŲ BŪTYBIŲ TEORIJA 
TURI REMTIS, NUSTATYMAS. 


6. — Visi gyvieji kūnai yra sukurtojo pasaulio dalis ir 
kaip dalis priklauso savajai visumai. Visi, galintys patekti į 
mūsų dėmesį [kūnai], yra surišti su žemės rutuliu, kaip įei- 
nantys į bendrą jo sistemą ir sykiu susiję su visais kitais že- 
mės kūnais, kurie būtinai turi veikti jų būseną ir gyvenimą. 
Tad negalėdami iš šių ryšių išsiveržti, visy pirma, privalo 
paklusti visiems dėsniams, apskritai, būdingiems fiziniams 
žemės kūnams. 

7. — Tačiau be šio bendriausio ryšio, kuris, visuotinai 
tarnaudamas materijai, niekuo pačiai gyvybei nepriklauso, 
gyvosios būtybės per tai kur kas labiau ir stipriau yra susiju- 
sios su kitais jas supančiais kūnais, kad be jų dalyvavimo ir 
pagalbos gyventi negali. Kadangi, kaip mus moko visuotinė 
ir kasdienė patirtis, nėra jokios gyvos būtybės, kuri, atskirta 
nuo minėto ryšio, pati savaime galėtų išgyventi. 

8. — Vis dėlto ne visi aplinkiniai kūnai gyvosioms 
esybėms turi tokią stiprią ir akivaizdžią įtaką; priešingai, 
kur kas didesnė jų dalis, atrodo, su jomis neturi visiškai jo- 
kio ryšio; o tie, su kurių įtaka gyvybė neišvengiamai susiju- 
si, yra: oras, vanduo, šiluma, šviesa ir maistas. Kuriai nors 

gyvai esybei jų visų kartu netekus, jos gyvenimas tuojau pat 
baigiasi, nors panašiai ir kiekvienos jų netekimas atskirai 
sukelia neišvengiamą žūtį. 

9. — Ši paprasta ir kiekvieno gyvo [žmogaus] sąmonę 
patraukianti pastaba mus moko, kad minėtos esybės pri- 
valo gyviesiems kūnams turėti tam tikrą įtaką, tam tikrą 
veikimą, kurio stiprumu tokius padarinius pajėgios sukelti. 
Tasai veikimas, koks jis yra, kiekviename iš minėtų kūnų 
gali būti atskiras, tik jam būdingas; ir į tokius specifinius jų 
santykius su gyvosiomis būtybėmis mes toliau gilinsimės. 
"Tuo tarpu aiškiai matome, kad visi minėti kūnai tuo tarpu- 
savyje panašūs, kad kiekvienas iš jų vienodai būtinas gyvy- 
bei [palaikyti]. Tad visai neatsižvelgiant į vėliau reikalingas 
analizuoti specifines jų veiklas, svarstydami, kad būtiname 
gyvybei [palaikyti] poreikyje visos tarpusavyje dera, galima 
joms sąmoningai priskirti tam tikrą galią“, ateityje mūsų 
vadinsimą gyvybine““. 

10. — Niekas nė negali tokios savybės nustatymo laiky- 
ti nepagrįstu ir neįrodytu, kadangi ji iš esmės tiek tik reiškia, 
jog minėtos esybės yra reikalingos gyvybei; vadinasi, šis pa- 
sakymas bent jau nesusitelkia prie konkrečių veiklų, kokias 
pačios esybės taip pat galėtų sukelti gyvajai ekonomijai", 
bet išreiškia tik pastebimą neabejotiną tiesą apie jų poreikį 
gyvybei. 


11 Orig. wladza, lot. facultas. 
12 Gyvybę teikiančia, gaivinančiąja, maitinančiąja arba gyvybine. 


13 Gyvam organizmui. 

II.  — Ir nors kiekvienas šių kūnų turi neabejotiną gy- 
vybinę galią, vis dėlto ši galia ne kiekviename jų yra vienodai 
stipri. Pavyzdžiui, šviesa atrodo ne tiek būtina gyvybei, kiek 
šiluma, oras, vanduo ir maistas; 0 iš jų vandens ir maisto ne- 
tekimas ne taip greitai gyvybę užbaigia, kaip šilumos ir oro 
atėmimas. Kitos gyvybinės galios būdingos tik gyvosioms 
būtybėms, vadinasi, vėliau turinčios atsidurti mūsų dėmesio 
centre, atrodo, dar mažiau turi įtakos pačiai gyvybei. 

12. — Vadinasi, šis prigimtinis reiškinys, arba veikiau 
tų reiškinių, arba fenomenų, rinkinys gyvosiose būtybėse, su 
kuriomis siejame gyvybės vaizdinį, bent jau iš dalies aiškiai 
turi būti tos jėgos, kurią pavadinome gyvybine, pasekmė, o 
visos gyvosios esybės, kad galėtų išsaugoti ir palaikyti gyvy- 
bę, nuolatos turi būti maitinamos“. 

13.  — Atsižvelgiant į materiją, įeinančią į visų gyvų- 
jų būtybių sudėtį, taip pat ir į jų padėtį (6), šias būtybes rei- 
kia laikyti fiziniais kūnais; o kadangi ir gyvybiniai kūnai 
neabejotinai priklauso prie fizinių esybių, tad ir gyvybė 
bendriausia prasme bus tam tikrų fizinių santykių, kokie tarp 
gyvosios ir negyvosios materijos vyksta, pasekmė. Bus tam 
tikras materijos egzistavimo būdas ir galintis vykti tik joje". 

14. — Vis dėlto pats gyvybinių esybių veikimas nesu- 
daro gyvybės; kadangi, be to, kad jų įtaka kitiems negyvie- 
siems kūnams panašaus rezultato neduoda, net ir pačios 

14 Gyvybiškai pastiprinimos. 

V Ši pastaba susijusi tik su fizine gyvybe tiesiogine prasme, ir nesiti- 
kiu, kad kas nors būtų toks neišmintingas, jog tai ir kokią kitą šio mokslo iš- 


vadą galėtų panaudoti tam, ką mums religija skelbia apie dvasinį gyvenimą. 

gyvosios būtybės, jei sykį nors trumpiausiam laikui gyvybę 
praras, daugiau gyvybingos būti negalės, ir gyvybinės galios 
įprastos savo įtakos joms galutinai neteks. Nes nėra pavyz- 
džio, kad kartą mirusi kokia nors būtybė natūraliu būdu 
sugrįžtų į gyvenimą; taip kad gyvybei palaikyti ir pati, taip 
pasakysiu, gyvybė yra reikalinga. 

Ig. — Ši pastaba mus tiek moko, kad gyvybinių esybių 
veikimas priklauso ne nuo to, jog kokioms nors būtybėms 
duotų ar galėtų duoti gyvybę, tačiau nuo to, jog kūnuose, 
kuriems kartą ji yra suteikta ir kuriuose buvo pradėta, ją 
nuolatos palaikytų ir nė akimirkos jai užgesti neleistų, tad 
galime kartą ir visiems laikams patvirtinti tokį bendrą prad- 
menį: kokioje nors būtybėje kartą prasidėjusios gyvybės iš- 
saugoti ir palaikyti negalima kitaip, kaip tik per nepertrau- 
kiamą gyvybinės esybės ryšį su išoriniais gyvybiniais kūnais. 

16. — Tadjei gyvybinės esybės palaiko tik gyvybę, kuri 
iš pradžių [turėjo] būti pradėta ir kuri pati turi tik dėl savęs 
išsaugojimo nuolat išlikti, kas gi tuomet yra, kas tokią gy- 
vybę suteikia ir pradeda? Kad į tokį klausimą galėtume rasti 
kokį nors atsakymą, pasvarstykime, ar esama kitų sąlygų, su 
kuriomis gyvybė susijusi? Ir kokių? 

17. — O pirmiausia, pati gyvybė ir anksčiau išvardytų 
gyvybinių galių pasekmės veikia tik organizuotose būtybėse, 
o kiekviena gyva esybė turi jai būdingą organinę sandarą, 
su kuria jos gyvybė taip susijusi, kad jeigu kartą bus gero- 
kai pažeista ar sugadinta, joks atgaivinimas“ negali įvykti. 


15 Atsigavimas. 

Atrodo, kad kasdienė patirtis žmones taip šia tiesa įtikino, 
kad kenkti ir žudyti patiems sau ir kitiems gyviems sutvė- 
rimams niekada nenaudojo kitų būdų, be tų, kurie pajėgūs 
ardyti organizaciją". 

18. — Tadjei organizacija neišvengiamai reikalinga tam, 
kad gyvybė ir gyvybinių galių veikimas galėtų pasireikšti, ko- 
kia gi yra jos pačios priežastis? Kokia pradžia? Dėl ko šis or- 
ganinis pavidalas rūšyse ir veislėse toks pastovus, nekintantis 
ir besitęsiantis per amžius? - Juk prieš tūkstančius metų apra- 
šyti gyvūnai ir augalai dar ir šiandien yra visiškai tokie patys, 
iš tikrųjų nepaliaujamai keičia vieni kitus, miršta ir atgimsta 
iš naujo, tačiau visada vieni į kitus panašūs, visada tie patys. 
Be to, gyvybės apraiškos, kurios įvairiose rūšyse ir veislėse to- 
kios skirtingos, tose pačiose rūšyse yra visiškai tokios pačios. 
Vadinasi, jų skirtingumas ar vienodumas turi priklausyti nuo 
organizacijos. Tuomet kas gi šį, tokį tolygų ir niekada nesikei- 
čiantį, organinį pavidalą palaiko? Kas jį sergsti? 

19. — Visos gyvosios būtybės yra fiziniai ir materialūs 
kūnai; bet dėl to negalima sakyti, kad gyvybė arba organi- 
zacija yra prigimtinė šios materijos savybė ir nuo jos neat- 
skiriama, kadangi kasdien matome, jog toji pati materija, tik 
dabar gyvenanti ir organizuota, tą gyvybę ir savo organinį 
pavidalą bet kada gali prarasti ir iš tikrųjų praranda. Ir tuo 


2 Tobuluose gyvūnuose gyvybės ryšys su organizacija itin krin- 


ta į akis. Stiprūs smūgiai į galvą, pažeistos stuburo smegenys, ypač jų 
pradmenyse, durtinės, sunkios širdies žaizdos ir t. t. akimirksniu atima 
gyvybę. Mažiau tobuluose gyvūnuose ir augaluose šis ryšys nėra toks 


akivaizdus, tačiau ne mažiau tikras. 

laiku yra galutinai mirusi ir beformė. Tad organinis pavida- 
las nėra nuo jos neatskiriamas ir gali būti iš jos atimtas; va- 
dinasi, nė pati sau negali tokio pavidalo suteikti. Taigi, kai ji 
organizuojasi ir gyvena, ją privalo veikti kokia nors ypatinga 
jėga, kuri ją, neperdirbtą, beformę ir nejautrią, į organinį pa- 
vidalą sudeda ir sujungia. Sekime šią pastabą toliau. 

20. — Organizavimosi savybė materijai nėra įgimta, 
pati materija sau jos suteikti negali, tad iš kur gi ji materijoje 
atsirado? Visa gyvoji kūrinija““ yra pavienių būtybių rinki- 
nys. Matome, kad kiekviena jų turi savo pradžią ir pabaigą; 
o ar visa jų visuma neturėjo savo pradžios? Būtinai [turėjoj. 
Nes juk kaip yra tikras dalykas, kad materija pati savaime 
negali nei organizuotis (20), nei organizuojančios jėgos sa- 
vyje įžiebti, kadangi ši jėga nėra jai įgimta ir nuo jos neatski- 
riama, nėra su jos egzistavimu susijusi sąlyga; taigi, būtinai 
reikia pripažinti, kad kitados materiją pirmapradiškai turė- 
jo paveikti tam tikra galia ar jėga, kuri jai iš pradžių suteikė 
organinį pavidalą“ ir šiuo būdu joje pradėjo gyvybę. O toks 
pakeitimas materijoje - kas gi buvo visų organinių būtybių 
atžvilgiu, jeigu ne jų sukūrimas? Taigi, visos organinės bū- 
tybės pirmapradiškai turėjo būti sukurtos. 

21.  — Juk jei yra tikra, kad ši kuriamoji jėga, pirmapra- 
diškai nebūdama materijoje, jai pirmą kartą buvo suteikta 
per organinių būtybių kūrimą, taip, — ir tai būtinai reikia 
pripažinti, - kad kartą joje atsiradusi nei pati savaime liautis 


16 Orig. kreacya (lot. creatio, iš creo) - sukūrimas, kūrinys. 


17 Suformavo. 

negali, nei pati materija gali turėti galią jos nusikratyti ar 
savyje ją sunaikinti. Iš ko mokomės! Kad toji jėga, kuri pir- 
mapradžiame organinių esybių kūrime pirmą kartą materiją 
įorganinį pavidalą sujungė, iki šiol tebėra ir išlieka nepažeis- 
ta. Ką, kita vertus, patvirtina ir ši paprasta pastaba, jog jei iki 
šiol ir tos pačios gyvūnų ir augalų rūšys bei veislės išlieka, 
visai nepakeisdamos pirminio savo pavidalo, to nekintan- 
čio rezultato priežastis taip pat nekintamai turi išlikti. Ir 
bet tokia ta pirmoji priežastis gali būti, kadangi kiekvienas 
organinis pavidalas nuo jos pirmiausia priklauso. Tad visai 
neatsižvelgdamas į jos prigimtį, ją ateityje vadinsiu organi- 
zuojančia arba organine jėga. 

22. — Tai jokiu būdu negali būti žmogaus proto galioje 
tinkamai įsivaizduoti ir suprasti, kokiu būdu ši kuriamoji 
jėga pirmapradiškai beformę ir inertišką materiją sujungė į 
organinį pavidalą; vadinasi, tai bus už mūsų suvokimo ribos 
pažinti, kas yra organinė jėga ir kokiu būdu ji organizuoja 
materiją. Priešingu atveju, tai būtų noras suprasti [pasau- 
lio] sutvėrimą. Vadinasi, tai bus viena iš tų pirminių prie- 
žasčių, apie kurias moksluose galima tiktai kurti spėliones. 
Tad nors organinė jėga iki šių laikų organizuotose būtybė- 
se lieka nepakitusi, jos prigimtis ir veikimo būdas turi likti 
mums slėpinys visiems laikams. Vadinasi, visus galinčius 
šiuo tikslu atsirasti tyrimus, visas šios rūšies spėliones reikia 
laikyti tuščiais ir nenaudingais. 

23. — Vis dėlto šios didelės jėgos rezultatai, tai yra or- 
ganizacija ir nuo jos priklausanti gyvybė, būdami nuolati- 
nis dėmesio ir eksperimentavimo objektas, kartu gali būti 

tikrasis mokslo planas; o iš jų bus galima spręsti apie pa- 
čią organinę jėgą ir dėsnius, pagal kuriuos bus galima tir- 
ti [atskiras] šakas. Tokie organizacijos ir gyvybės dėsniai 
pirmiausia gali būti visuotiniai, tinkami be išimties visoms 
organizuotoms ir gyvosioms būtybėms; antra, bendri, bū- 
dingi kai kurioms rūšims ar veislėms. Galiausiai - atskiri. 
Antrieji ir paskutiniai [dėsniai] turi derėti su pirmaisiais ir 
juose slypėti. 

24. — Nieko nė neturėtų stebinti, kodėl, kalbėdamas 
apie organinių būtybių sukūrimą ir gyvybės materijai su- 
teikimą, nesekdamas daugelio rimtų išminčių nuomo- 
ne, turėjau leistis iki pirmųjų gyvų būtybių ir pirminio jų 
suformavimo kūrybine galia. Mat, pirmiausia: vis dėlto toks 
mokslas nėra pramanas nė laisvas spėliojimas, tačiau iš pa- 
grįstų, aiškių pradmenų pats savaime iškyla. Juk kiekviena 
natūrali pasekmė privalo turėti savo priežastį. Tačiau visus 
materijoje pasitaikančius pokyčius suprantame ne kitaip, 
kaip priėmę tam tikras jėgas, kurios ją tokiems pasikeiti- 
mams skatina. Pagaliau, tegul kiekvienas šia prasme pasi- 
klausia nesugadinto proto ir širdies, ar gali tai jausti ir su- 
prasti kitaip? Visa, kas tik yra gamtoje, savo priežastį turi 
turėti, o netgi mums žinomos pirmosios priežastys visuomet 
yra kitų, neprieinamų [priežasčių] pasekmės. Dėl ko visa 
žmonių padermė per amžius kažkokiu visuotiniu jausmu 
rėmėsi pirmapradžiu visų dalykų sukūrimu kaip tvirčiau- 
siu tiesos įrodymu. Ir nors kai kurie filosofai kažkaip šį didį 
jausmą, šį neužslopinamą tiesos balsą savyje stengėsi susilp- 
ninti ar sunaikinti, jis prasiverždavo net ir pro jų nuojautas 


74 


bei prielaidas, ir tik ši amžinoji tiesa niekada negalėjo likti 
nugramzdinta į visuotinę apgavysčių gelmę, į kurios pavo- 
jus žmogiškasis protas turėjo patekti. O jeigu apie sukūrimą 
žmonės sukūrė tiek absurdiškų ir skirtingų prielaidų, argi 
tai reikia priskirti tos pradžios netikrumui? Ar veikiau tam 
nesuvaldomam žmogiškojo proto norui suprasti ir paaiškin- 
ti mūsų suvokimo ribas peržengiančius dalykus? 

25. — Vis dėlto kai Niutonas“ iš pradžių nesuprantamą 
pasaulio sandarą aiškino trauka“, kai tą stebėtiną jėgą, ku- 
rios paslaptį iš gamtos išplėšė, visas planetas prie saulės, 
visus palydovus prie planetų pririšo, jis pastebėjo, kad dėl 
to šis didelis pasaulis būtų be formos ir be judėjimo, anė 
dangaus kūnų skriejimas aplink centrą, prie kurio pririšti, 
kada nors galėtų įvykti, jeigu visus kartu jų pradžioje nebūtų 
paveikusi jėga, kurios galios tiesia linija buvo pastūmėti. Ir 
taip, negalėdami daugiau tokio kartą įgyto postūmio nusi- 
kratyti, amžinai priversti suktis aplink bendrą centrą. 

26. — Tačiau, kita vertus, nors nustatėme, kad kartą į 
materiją prasiskverbusi jėga joje jokiu būdu užgesti negali, 
vadinasi, ir kartą atgaivinta materijoje gyvybė negali pra- 
žūti; tačiau visuotinė ir kasdienė patirtis mus moko, kad 
gyvi individai patiria visiškai priešingą likimą. Nes kasdien 

18 Isaac Newton (1643-1727) - anglų fizikas, matematikas, astrono- 


mas, alchemikas, filosofas. 


19 Niutono visuotinės traukos dėsnis sako, kad bet kokie du Visatos 
kūnai veikia vienas kitą. Savo veikale Philosophiae Naturalis Principia 
Mathematica („Gamtos filosofijos matematiniai pagrindai“) I. Newton'as 


aprašė visuotinę trauką ir padėjo klasikinės mechanikos pagrindus. 

matome, kad visi šie pavieniai tvariniai užsimezga, gimsta, 
auga, tobulėja; o paskui, palengva artėdami link pabaigos, 
miršta. Vadinasi, nepertraukiamas išlikimas tinka tik orga- 
nizacijai apskritai; pagaliau, gali tikti kartą sukurtoms rū- 
šims ir veislėms, nepersiduodamas bent jau iki narių. Kas 
mus ir vėl moko, jog, kaip apskritai materijoje kartą įžiebta 
organinė jėga negali užgesti, taip gyvuose individuose ji yra 
tik praeinanti ir atsitiktinė; vadinasi, gali būti tam tikrai 
materijos masei ir suteikta, ir vėl atimta. Šiuo atžvilgiu orga- 
nizuojančią jėgą reikia vertinti įvairiopu būdu, vieną kartą 
pačiu bendriausiu, kiek veikiančiu materiją apskritai, ir šiuo 
atžvilgiu ją būtų galima pavadinti organine visuotine arba 
bendrąja jėga, antrą kartą - kaip būdingą tai ar kitai gyvųjų 
būtybių rūšiai ar veislei ir žyminčią jos skirtumą nuo kitų, ir 
ši gali būti pavadinta organine rūšies arba veislės jėga; paga- 
liau, kaip būdingą tam tikram individui, kurią dėl to vadin- 
sime organine individualia jėga. Tiesą sakant, pastarosios 
dėmesys privalo mus daugiausia dominti, kadangi visa gy- 
voji kūrinija, visos rūšys ir veislės išsilaiko pačios savaime; 
individams, kad išsilaikytų, dažnai pagelbsti sumanumas. 
27. — Tačiau kadangi visa gyvoji pasaulio dalis susi- 
deda iš rūšių ir veislių, o veislės - iš individų, jos išlikimas 
turi priklausyti nuo pastarųjų išsilaikymo ir atsinaujinimo, 
o kiekvienas individas negali kitaip būti vertinamas, tik kaip 
visuotinės organizacijos dalelė, kurios tikrasis egzistavimas 
užsimezgė ir yra priklausomas nuo jam būdingos organinės 
jėgos; tad kiekvieno individo atžvilgiu egzistuoja šis nepa- 
judinamas pradmuo, būtent: kiekvienoje gyvojoje būtybėje 

yra tam tikra, jai būdinga jėga, kuri kilusi iš pirmapradžio 
visų gyvųjų esybių sukūrimo, iš pradžių pradeda šios būtybės 
organizaciją, paskui ją palaiko ir tobulina; vadinasi, būty- 
bė už savo atsiradimą, organinį pavidalą ir nuo jo priklau- 
sančias savybes yra jai skolinga. Tokią jėgą anksčiau (26) 
pavadinome organine individualia jėga. 

Taigi, panašių pasekmių priežastys visada turi būti pa- 
našios, nes materija negali kitaip organizuotis, kaip tik šios 
pirmapradės jėgos galia; todėl, kur tik matome neapdorotą ir 
beformę materiją, prisiimančią organinį pavidalą ir prade- 
dančią gyventi, ten turi prasidėti organinės jėgos veikimas, 
ir atvirkščiai, kai organizuota materija praranda senąjį savo 
pavidalą, ten organinė jėga turi liautis, užgesti ir išnykti; kur 
organizuota materija vieną pavidalą pakeičia į kitą, ten būti- 
nai pirmiau įvyksta organinių jėgų pasikeitimas. 

28. — Visa tai apima šiuos atvejus: pirma, kiek kartų 
naujas individas prasideda, tiek kartų organinė jėga naujos 
gyvybės pradėjimą bent akimirką turi pralenkti. Iš to iš- 
plaukia, kad bet kurio individo pradėjimas yra ne kas kita, 
kaip organinės individualios jėgos pradėjimas. Antra, kiek 
kartų gyvosios būtybės neorganinę aplinkinę materiją į vidų 
priima ir į pačias save perkeičia, tiek kartų joms būdinga in- 
dividuali jėga turi veikti ir į tą materiją pasireikšti. Trečia, 
kai vienos organizuotos gyvybės kitomis maitinasi, tada 
pirminę individualią jėgą jos būtinai turi pakeisti į nuosavą 
[jėgą]. Pirmasis iš šių atvejų turi apvaisinimo (fecundatio)““ 


20 Fecundo (lot.) - padaryti derlingą, apvaisinti. 

arba pradėjimo (conceptio“'), antrasis ir paskutinis - pasisa- 
vinimo (assimilatio“*) pavadinimą. O visas šias veiklas, kaip 
priklausančias nuo organizuojančios jėgos, ateityje vadinsiu 
organinėmis veiklomis (processus organici >). 

29. — O kaip anksčiau pastebėjome, kad neįmanoma 
išsiaiškinti, kas tai yra pati organinė jėga ir kokiu būdu ji 
suvienija materiją į tinkamą gyvybei pavidalą, lygiai taip ir 
dabar mums reikia įspėti, kad ir organinės veiklos, kiek jos 
nuo šios jėgos pasireiškimo būdo priklausys, niekada negali 
būti nei mūsų svarstymo, nei dabartinio mokslo objektas. 

20. — Vis dėlto gyvybės negalima vien tik organinei jė- 
gai priskirti ir tik joje taip didžio įvykio ir visų organizuotose 
būtybėse vykstančių reiškinių priežasties ieškoti. Nes jeigu 
ši jėga ar jos pasekmė - organizacija - pačios savaime galėtų 
gyvybę sudaryti, tuomet tiems individams, kuriuose ši jėga 
pirmosios kreacijos / sukūrimo galia sykį atsirastų, turėtų jų 
pačių savaime gyvybei ir išsilaikymui pakakti ir jokio ryšio 
su juos supančiais kūnais nereikėtų. O taip pačių savaime 
visame kame pakankant, nebūtų priežasties, dėl kurios kada 
nors gyvybę ir organizaciją prarasti galėtų. Tačiau kadan- 
gi kasdienė patirtis mus moko, kad atskirų gyvojo pasau- 
lio narių gyvybė yra tik praeinanti ir be gyvybinių esybių 
pagalbos negali egzistuoti, todėl tenka aiškiai pasakyti, jog 
pati organinė jėga ir pati organizacija individų gyvybės 


21 Concipio (lot.) - prasidėti. 
22 Assimilatio (lot.) - pasisavinimas; biol. asimiliacija. 


23 Procesus organicus - organinis vyksmas, eiga, procesas. 

nepradeda, nė negali jos sudaryti. Tai mus kreipia prie pir- 
mojo mūsų mokslo pradmens (15), kur nustatėme, kad kartą 
kokioje nors būtybėje pradėtą gyvybę išsaugoti ir palaikyti ki- 
taip negalima, kaip tik per nepertraukiamą gyvosios esybės 
ryšį su išoriniais gyvybiniais kūnais. 

21. — Osuteikti kokiai būtybei pirminį gyvybės užstatą 
reiškia suteikti jai organinę jėgą, nuo kurios jos gyvenimas 
turi prasidėti (28). Tad, sujungiant pirmąjį dabartinio moks- 
lo pradmenį su antruoju, išeina: kiekvieno individo egzistavi- 
mas prasideda nuo individualios jėgos jame įžiebimo, bet tas 
individas organizuotis ir gyventi dėl to negalės, jeigu gyvybi- 
nės jėgos nepaliaujamai jo tam neskatins. Vadinasi, kiekvie- 
nos atskiros būtybės gyvybė kiekvienąkart turi priklausyti 
nuo nepertraukiamo individualios jėgos dalyvavimo ir gy- 
vybinių jėgų nuolatinių įspūdžių“*. 

22. — Tačiau individuali jėga nedalyvautų, jeigu bent 
akimirkai prarastų veiklumą. Tad iš prigimties, iš savo pa- 
skirties nepaliaujamai privalo reikštis. Vadinasi, jeigu sykį 
nors trumpiausiam laikui užgestų, ten, nebūdama įgimta 
materijos jėga ir dėl to pati savaime naujai negalėdama 
prasidėti ir atgimti, be pakartotinio sukūrimo jokiu būdu 
neįstengtų atsirasti. Ir štai dėl šios paprastos priežasties, jei 
kurioje nors gyvojoje būtybėje gyvybė nors trumpiausiam 
laikui užgeso, jai sugrįžimo atgal daugiau nėra. 


24 Orig. wraženie - įspūdis; poveikis, emocija (III tome kalbant 
apie nervus); iš wrazič - jėga ką nors kame nors patalpinti; įrėžti. I tome 


įspūdis - poveikis įspaudimo, įsirėžimo prasme. 

23. — Ir kadangi gyvuosiuose individuose organinė 
jėga visada turi veikti, o kiekvienas jos veikimo atvejis, kiek- 
vienas jos pasireiškimas yra organinės formos materijai su- 
teikimas ar bent jau siekimas ją suteikti, todėl visos gyvosios 
būtybės gyvendamos nepaliaujamai organizuojasi; arba, kas 
yra tas pats, visas gyvenimas yra nuolatinis ir niekada ne- 
siliaujantis organinis procesas; arba niekada nesiliaujanti 
asimiliacija. Tai svarbiausia tiesa, kokią buvo galima gyvy- 
bės moksle prieiti ir kuri bus visas dabartinio mūsų mokslo 
pagrindas. 

24. — Vadinasi, organizuotų individų gyvybė apskritai 
yra susijusi su šiomis sąlygomis: a) kiekvienoje gyvojoje bū- 
tybėje privalo visada ir be paliovos veikti individuali jėga; 
b) kiekviena [gyvoji būtybė] privalo išlikti nepertraukiama- 
me ryšyje su išoriniais gyvybiniais kūnais. Kurios nors iš šių 
sąlygų pašalinimas galinčios užsimegzti gyvybės neprilei- 
džia, o jau pradėtą užbaigia. 

25. — Kadangi pačios organizuojančios jėgos nepažįs- 
tame, nė nežinome, kokiu būdu ji turinčiuose gyventi indivi- 
duose prasideda, tad ir jos nei pakurstyti, padidinti ar kokiu 
kitu būdu pakeisti tiesiogiai negalime; todėl šia prasme ne- 
galėsime turėti jokios įtakos individualios gyvybės būsenai, 
ir atvirkščiai. Visos gyvybinės galios, būdamos nepertrau- 
kiamas tyrimo ir dėmesio objektas, galimos apskaičiuoti ir 
išmatuoti, privalo visą mūsų dėmesį į save atkreipti. Mat, 
per jų tobulą pažinimą ir kiekvienam atvejui būdingą pri- 
taikymą tam tikra prasme galėsime valdyti kiekvieną orga- 
ninę veiklą, o kartu ir gyvybę, bei vadovauti. Tai vienintelis 

kelias, kuriuo galime prieiti prie kokios nors įtakos užsitik- 
rinimo individualiai gyvybei. 

26. — Atsižvelgiant į visa tai, kadangi esama keleto 
rūšių gyvybinių išorinių galių, o kiekviena jų, savitu būdu 
organinėms būtybėms būdama pritaikoma, gali turėti jai 
būdingą veikimą; todėl iš pradžių reikia kiekvienos gyvy- 
binės galios įtaką ir santykį išskirtinai pažinti ir įvertinti; 
antra, visų specifinių veiklų tarpusavio sąryšį ir iš to išplau- 
kiančius atvejus apimti ir apskaičiuoti. Ir kadangi šios žinios 
apima visa, ką tik galima žinoti apie gyvųjų būtybių ryšį su 
likusia jas supančios gamtos dalimi, todėl ir tobulas jų aiš- 
kinimas privalo apimti didžiąją gyvybės teorijos dalį. Tad 
pereikime prie tokios pastabos. 


8I 
II SKYRIUS 


PASTABA APIE MAISTĄ, GĖRIMĄ IR APSKRITAI 
KIEKVIENĄ MATERIJĄ, KURI PATENKA Į GYVĄSIAS 
BŪTYBES. MATERIJOS, KURIOJE VEIKIA GYVYBĖ IR 

ORGANIZACIJA, NAGRINĖJIMAS. NAUJOS MATERIJOS 

SAVYBĖS - GYVYBINGUMO - APIBŪDINIMAS. 


27. — Visos gyvosios būtybės, likdamos nepertraukia- 
mame ryšyje su aplinkiniais kūnais, didelę jų dalį priima 
į save ir, priimtiems skirdamos dalį sau būdingos organi- 
nės jėgos (28), perkeičia į save pačias, į nuosavą savo kūną. 
Tačiau šiuo atžvilgiu, svarstant visuotinę patirtį, aiškiai ma- 
tome, kad ne kiekvieną pasitaikančią materiją organinės bū- 
tybės tuojau pat į save priima, nė priimtą visiškai į nuosavą 
[kūną] pakeičia, tačiau šia prasme išlaiko tam tikrą nekin- 
tamą atranką, kurią, išsamiau studijuodami, pastebime, jog 
yra štai tokia. 

28. — Visos organinės būtybės arba minta vienos ki- 
tomis, arba maitinasi tokia materija, kuri kilusi iš organi- 
nių esybių irimo ir skaidymosi, tai yra: arba pačios vienos 
kitoms tarnauja kaip maistas, arba jų mirę kūnai. Žmogus 
maitinasi augalais ar mėsa; didelė keturkojų gyvūnų dalis 
taip pat minta mėsa, visi kiti - augalais. Paukščiai panašiu 
būdu išgyvena: arba gaudydami gyvūnus, žuvis, kirmėles, 
arba kaip maistą lesa augalų sėklas ar žolę. Tą patį galima 

pasakyti ir apie žuvis, kirmėles, vabzdžius. Be to, visų gyvū- 
nų gyvybei reikalingas oras ir vanduo ir tuo jie atitinka au- 
galus, kurie irgi be šių dviejų elementų negali išlikti. Tačiau, 
kalbant apie maistą, iš pirmo žvilgsnio atrodo, kad augalai 
šia prasme galėtų būti išimtis, nes, negalėdami sau organi- 
zuotos materijos maistui pasiruošti, bet iš dalies šaknimis 
žemėje, iš dalies kamienu ir šakomis į orą kerodamiesi, tą 
patį orą, drėgmę ar kitus Žemės syvus į save pumpuoja ir 
savos organizacijos galia maistui perdirba taip, kad atrodo, 
jog tik vandens ir oro jų gyvybei [turi] užtekti ir, kaip vėliau 
geriau atsiskleis, iš tikrųjų pakanka. Tačiau šia prasme išsa- 
mesnis įsigilinimas mus pamokys, kad materijos rūšis, kurią 
augalai iš oro ir žemės į save priima ir savo naudai perdirba, 
yra ta pati, kuri tinka ir gyvūnų maistui. 

29. — Vadinasi, ne visa į žemės rutulio sudėtį įeinanti 
materija gali būti perdirbama į gyvąsias būtybes. Ir nors 
gyvybė pačia bendriausia prasme yra tam tikrų fizinių san- 
tykių, kokie pasitaiko tarp negyvosios ir gyvosios materijos 
(15), rezultatas, vis dėlto didžioji jos dalis į tokius santykius 
sueiti negali ir dėl to organinių būtybių maistui ir nuosto- 
liams“ atlyginti nėra tinkama. O visa tos rūšies materija 
didžiąja dalimi giliausiose žemės gelmėse nugrimzdusi ir 
paslėpta, sudaranti jos branduolį, tuo tarpu visos gyvosios 
būtybės ir visi jų gyvybei palaikyti ir išsaugoti skirti elemen- 
tai bemaž visur žemės paviršių dengia ir puošia. 


25 Čia nuostolius suprantame kaip pašalintą perdirbtą materiją. 

40. — Jei tik tam tikra žemės rutulį sudarančios mate- 
rijos dalis organinėms būtybėms gali tikti kaip maistas, jei 
visas maistas jį į save priimančiose būtybėse pamažu jose 
keičiasi į skystas ir kietas dalis ir galutinai organizuojasi, jei 
ši materija ir iš organizuotų kūnų kyla, ir vėlį organines esy- 
bes pasikeičia, vadinasi, tokia materija, iš vienų organinių 
būtybių į kitas nuolat pereidama, turi savyje užtikrinti gy- 
vybei ir organizavimuisi reikalingas sąlygas, kurios antro- 
sios rūšies materijai netarnauja (39). Taigi, kad kartą ir vi- 
sam laikui šiuo požiūriu jas tarpusavyje atskirtume, vieną 
pavadinsime gyvybine, arba maitinančiąja, o kitą - negyvy- 
bine materija, o visus iš pirmosios suformuotus kūnus - ar 
jie būtų organizuoti, ar ne, - vadinsime gyvybiniais kūnais. 

41. — Bet kas tai yra gyvybinė materija? Kokios rūšies? 
Iš kokių elementų susideda? Lengva yra suprasti ir atskleisti, 
atsižvelgiant, kad ši materija gyvuosius kūnus arba sudaro, 
arba sudarė ir vėl gali sudaryti; kad toji [materija], iš kurios 
susideda organiniai kūnai, būtinai turi būti gyvybinė, va- 
dinasi, kad savybės, kurios jai tarnauja kaip materijai, ele- 
mentai, į kuriuos ją galima suskaidyti, turi būti kiekvienos 
gyvybinės materijos savybės ir elementai. Ir nors iš jos atsi- 
randantys kūnai iš pažiūros taip vienas nuo kito skiriasi ir 
dažnai tokie įvairūs, kad, be abejo, kai kada visiškai skirtin- 
gas savybes atskleidžia, tačiau ši materija visur yra viena ir ta 
pati. Ką aiškiai įrodo kiekvienąkart lengvas jos pasikeitimas 
iš vieno šių kūnų į kitą, ką galiausiai neabejotina daro che- 
minė visų organinių būtybių analizė. Nes šiandien, kai che- 
mija gali pasipuikuoti išsamiausia organinių esybių analize, 

žinome, kad visų organinių būtybių sudedamieji elementai 
tie patys ir kad jų skaičius labai nedidelis. Kadangi visa au- 
galų karalystė““, kaip išskirtinai vandeniu ir angliarūgšte 
gyvenanti, taip ir į vandenį ir tą pačią rūgštį, arba į anglį“, 
vandendarį“ ir rūgštadarį“? galutinai leidžiasi suskaidoma. 
Visi gyvūnai sudaryti iš tų pačių elementų ir salietradario““, 
kuris didžiąja dalimi yra priežastis visų cheminių skirtu- 
mų, kokie tarp jų ir augalinių kūnų vyksta. O jeigu kartais 
augaluose ar jų dalyse pastarasis elementas pasitaiko, tada 
tokiems augalams ar jų dalims suteikia gyvūninei materijai 
būdingų savybių. 

42. — Prie šių elementų tiek augalijos, tiek gyvūnijos 
karalystėje galima priskirti fosforą ir sierą, nors šie du ele- 
mentai ir ne taip gausiai į organinių būtybių sudėtį įeina, 
ir gali būti randami tik kai kuriose jų dalyse. Ir nors šių 
kūnų gausiai pasitaiko iškasenų karalystėje, vis dėlto ir ten 
už savo pradžią jie neabejotinai skolingi organinėms būty- 
bėms. Iš tiesų fosforas dėl ypatingo savo degumo iškasenų 
karalystėje niekada nebuvo ir negali būti randamas grynas, 
bet fosforo rūgšties, susijungusios su kalkėmis, geležimi ar 


26 Augalija. 

27 Orig. weglik - lot. carbonium - anglis. 

28 Orig. wodorėd - lot. hydrogenium - vandenilis. 
29 Orig kwasorėd - lot. oxygenium - deguonis. 

30 Orig. saletrorėd - lot. nitrogenium - azotas. 


31 Arba: mineralų pasaulyje. 

kitomis druskų bazėmis““, pavidalu randama gana gausiai. 
Sierą dažnai aptinkame ir laisvame būvyje. 

43.  — Nors anksčiau sakiau, kad gyvybinė materija 
visuomet dengia žemės paviršių ir visur ant jo plyti, o ne- 
gyvybinė užima tik gilesnes ir mažiau prieinamas mūsų 
planetos gelmes, tačiau pirmoji, lygiai kaip antroji, paklūsta 
cheminių giminingumų?s stiprumui ir dėsniams, abi dažnai 
tarpusavyje jungiasi, taip duodamos pradžią įvairiems che- 
miniams dariniams“*. Kurie iš tokių kūnų leidžiasi suskai- 
dyti iki pačių gyvybinių elementų, tuos reikia laikyti pilnai 
gyvybinėmis esybėmis, tie visiškai tinkami organinių būty- 
bių gyvybei ir augimui palaikyti. Tokios [esybės] yra oras ir 
vanduo, kurie paviršinę žemės rutulio dalį aplinkui dengia 
ir į kuriuos visos organinės būtybės panardintos ir gyvena. 
Žemė, kuri, atrodo, visus augalus išlaiko ir maitina, pati, 
tiesą sakant, negali būti laikoma gyvybine esybe, tačiau, 
būdama visų augalinių ir gyvūninių palaikų guolis, juos 
savyje skaidydama, lengvindama jų lėtą ir palaipsnį skai- 
dymąsi, praleisdama ir sulaikydama savyje orą ir drėgmę, 
iš atmosferos rydama?* rūgštadarį, nepaliaujamai savyje 


32 Orig. zasadami solnemi. Zasada - bazė, pagrindas. 

33 Cheminis giminingumas (lot. affinitas) - medžiagų gebėjimas 
sąveikauti. Apie materijos susijungimą žr. A. Sniadeckis, Chemijos prad- 
menys, p. 29 ir toliau. Vilnius, 2009 (į lietuvių k. vertė Emilija Ivaškevič, 
Mudis Šalkauskas). 


34 Pažodžiui: vaisiams. 


35 Polykač, ryti. 

formuodama anglies rūgštį, yra turtingas gyvybinės materi- 
jos sandėlis, jos saugotoja ir kartu, taip pasakysiu, sietas, pro 
kurį nepaliaujamai skverbiasi ir skaidosi; tad augalai visada 
gali ją iš šio gausaus šaltinio semti ir savo naudai nukreipti. 

44. — Gyvūnai, kurių organinė sudėtis painesnė ir 
daug tobulesnė už augalų, gali maitintis tik gryna gyvybi- 
ne materija, tai yra tokia, kuri kartą į žemę pateko ir į savo 
elementus susiskaidė, kuri su negyvybine materija chemiš- 
kai susimaišė ar susijungė, kad būtų visam laikui jiems, or- 
ganizacijai, gyvybei prarasta, jeigu jos augalai naujai iš ten 
neišgautų ir neperdirbtų į savo būtį. O kai pirmuoju atveju 
kaskart labiau gyvybinės materijos gyvūnams turėtų mažėti 
ir niekas tokio nuostolio atlyginti negalėtų, dėl to gyvūnai, 
laipsniškai vis mažėdami, galiausiai turėtų visiškai išnykti. 
"Tad kai pakankamai dera augalai, jie yra esminis gyvūnų 
išlikimo ir išsilaikymo įrankis, yra būtina sąlyga, prie kurios 
jų gyvenimas pririštas, nes kartą suskaidyta materija kitaip 
negali į gyvūnus sugrįžti, kaip tik per augalus. 

45. — Šitaip gyvybinė materija iš žemės, oro ir vandens 
pereina į augalus, iš šių - į gyvūnus, kurie ją vėl žemei, orui 
ir vandeniui grąžina. Tik čia, iš lėto skaidydamasi į savuo- 
sius elementus, įvairiai maišydamasi su negyvybine materi- 
ja, pasiduodama įvairių cheminių giminingumų stiprumui, 
duoda pradžią kūnų gausai ir neretai nuostabą keliantiems 
prigimtiniams rezultatams. O kad ir ne visi augalai tiesiai 
gyvūnų naudai būna tinkami, tačiau didelis jų skaičius 
arba visiškai, arba dalimis žemei atitenka, ten šie augali- 
niai palaikai su gyvūnų ir iškasenų kūnais kartu susimaišo 

ir abipusiškai veikia vieni kitus; todėl nereikia stebėtis, kad 
gyvybinė materija, nors pirmojo visų dalykų Kūrėjo paskir- 
ta gyventi žemės paviršiuje ir nepaliaujamai organizuotis, 
tačiau dažnai būna aptinkama ir gausiuose ryšiuose““ su ne- 
gyvybine materija, ir gana giliuose žemės sluoksniuose. Tuo 
labiau, kad ilga ir nepertraukiama amžių grandinė, didžiu- 
liai pokyčiai ir revoliucijos, į kokias tiek kartų žemės rutulys 
nuo savo sukūrimo pradžios pateko, kelis kartus išjudinę jos 
gelmes ir pakeitę visą jos paviršiaus išvaizdą, lengvai galėjo 
ištisas organinių esybių generacijas sunaikinti, sutriuškinti 
ir giliai žemėje palaidoti. 

46. — Užtat nenuostabu, kad, apžiūrinėdami mums 
prieinamas žemės gelmes, dažnai aptinkame didelius orga- 
ninių palaikų klodus. O šie, būdami pernelyg atokiai nuo 
žemės paviršiaus, kad augalų būtų pasiekti ir į organinę for- 
mą sugrąžinti, turėtų visam laikui jiems uždarytą gyvybės 
kelią, jeigu gamta nebūtų suplanavusi kitų būdų, kuriais šias 
didžiules mases iš gelmių išgauna ir į viršų išmeta. Apie tai 
kitoje vietoje plačiau pakalbėsime. 

4/7]. — Iš viso to, ką mes iki šiol apie gyvybinę materiją 
papasakojome, išplaukia: 

pirmiausia, jei ši materija taip lengvai gali organinę for- 
mą pakeisti ir, iš vienos gyvosios būtybės į kitą pereidama, 
visas galiausiai vėliau ratu apeiti, jei cheminė analizė rodo, 
kad visuose gyvuosiuose kūnuose yra viena ir ta pati [ma- 
terija], vadinasi, pati savaime turi būti neutrali priimti tą ar 


36 T. y. junginiuose. 

kitą formą, ir visada tik tokią pasirengusi priimti, kokią or- 
ganinė jėga, kurios veikimui paklūsta, pažymės. Nes jeigu 
pati savyje tokio organizavimosi galią turėtų, tuomet visiš- 
kai į vieną pavidalą ir tai kartą ir visam laikui persiformuo- 
tų. Iš to išeina, kad gyvybinė materija pati savaime neturi jo- 
kios organizavimosi galios ir kad tokia galia joje yra šalutinė 
ir jos prigimčiai visiškai svetima. Juk siekti visų organinių 
pavidalų yra lygiai tas pats, kaip nesiekti nė vieno konkre- 
čiai. Ir taip visos sistemos tų filosofų, kurie panašią savybę 
materijoje prileido, kuriems atrodė, kad organinės būtybės 
pačios savaime galėjo atsirasti ir it druskos kristalai susikli- 
juoti ir suaugti, pačios savaime žlunga ir netgi jokios refuta- 
cijos“? nenusipelno. Mat iš nustatytų pradmenų aiškiausiai 
išplaukia, kad organizuojanti galia yra papildoma, svetima, 
išorinė, niekuo pačios materijos prigimčiai nepriklausanti. 
48. — Antra. Kadangi tik tam tikra materijos, suda- 
rančios žemės rutulį, dalelė gali gyventi ir organizuotis, o 
gyvosios būtybės vienos kitoms tinka kaip pašaras ir mais- 
tas, vadinasi, taip gamta norėjo nubrėžti tam tikras ribas gy- 
vųjų būtybių skaičiui ir daugėjimui. Dėl ko vienos gyvosios 
būtybės ne kitaip gali atsirasti, kaip tik per kitų žlugimą, 
vienos gyvūnų ar augalų veislės daugintis ir plisti - ne ki- 
taip, kaip tik kitas rūšis ir veisles engdamos, skriausdamos 
ir naikindamos. Taigi, žmogus, kuris visame Žemės pavir- 
šiuje taip plečiasi ir gausėja, yra didžiausias kitų organinių 
tvarinių engėjas ir žudikas. Tačiau dėl tų pačių priežasčių ir 


37 Lot. refutatio - paneigimas, atrėmimas. 

[žmonių] populiacija turi turėti tam tikras savo ribas, ku- 
rias jeigu mūsų padermė kada galėtų peržengti, turėtų pati į 
save savąjį plėšrumą nukreipti. Pažvelkime į menkai apgy- 
vendintus ar žmonių apleistus kraštus: visur neperžengiami 
miškai, neapsakoma daugybė augalų, paukščių, vabzdžių ir 
laukinių žvėrių dengia žemės paviršių. Tegul juos tik kartą 
žmogus aplankys, tegul tik juose kurtis ir daugintis pradės, 
tuoj šis išdidus gyvosios gamtos tironas viską ims palaips- 
niui po truputį naikinti, viską nuosavai savo padermei per- 
keisti, ir taip su laiku kaimai ir erdvūs miestai pakeis kitados 
laukinių žvėrių pamėgtas buveines ir miškus. Tuo laiku ta 
pati materija, kuri kitados įėjo į šių silpnų tvarinių [kūnų] 
sudėtį ir palaikė [jų] gyvybę, pamažu persiformuos į žmogų 
arba į jam tarnaujančias ar jo prižiūrimas esybes. 

49. — Galiausiai. Iš šių pradmenų aiškiai matyti, kad 
ši materija bemaž nuolat nepaliaujamai gyvena, iš vienų or- 
ganinių būtybių pereidama į kitas ir paeiliui per visas cir- 
kuliuodama. O jeigu kada iš po organinės galios išsiveržia 
ir kuriam laikui nurimsta, ši ramybė tėra praeinanti ir gana 
trumpa; anksčiau ar vėliau ši materija vėl patenka į kitas gy- 
vąsias būtybes, kurios ją pasisavina ir taip sugrąžina į gy- 
venimą. Ir kadangi gyvybė visose organizuotose būtybėse 
pasireiškia, nors kiekvienoje konkrečioje organizacijoje at- 
siskleidžia kitu būdu, o gyvybinė materija visas šias organi- 
nes formas, vadinasi, visas gyvybės formas priimti tinkama 
ir iš tikrųjų priima, vadinasi, reikia pripažinti, kad gyvybė 
bendroje pasaulio sistemoje leista tik šiai materijai, kad yra 
tikras ir neabejotinas jos paveldas, autentiška jos savybė. Ir 

iš tikrųjų šios savybės negalima pripažinti negyvybinei ma- 
terijai, nes ji niekada nebuvo matoma gyvybės būsenoje, nes 
jokia organinė esybė ja maitintis ir savos organizacijos nuos- 
tolių atlyginti negali; jos negalima priskirti gyviems indivi- 
dams, nes jų gyvenimas yra praeinantis ir laikinas, nes jiems 
suteikta tik gyvybinės materijos formavimo ir gamybos ga- 
lia, ir tai trumpam laikui, kai pati materija, persikeldama iš 
vienos formos į kitą, gyvena amžinai, nors kaskart kitu pa- 
vidalu. Rūšims ir veislėms netgi negalima priskirti gyvybės 
ypatybės, mat, nors jų pastovumas nuo pirmapradžio gyvų- 
jų būtybių sutvėrimo iki šiol yra nepertraukiamas ir visam 
laikui garantuotas, vis dėlto kiekvienai jų teko tik tam tikra 
organinė forma, tam tikra organinės jėgos modifikacija“, 
taip pat visoms vienodai garantuota gyvybė. Tad pagrįstai 
šią materijos savybę skiriame nuo visų kitų savybių. Tačiau 
kuri pati savaime nesudaro gyvybės, bet tiktai neatšaukia- 
mą jai galimybę, dėl to ją ateityje vadinsime gyvybingumu“?. 


38 Pakeitimas. 


39  Orig. odžywnosč. Prancūziškame „Organinių būtybių teori- 
jos“ vertime apibūdinama kaip viabilitė - gyvybingumas, vokiška- 
me (Andreas Neubig) - belebungsfūhigkeit (galėjimas / gebėjimas at- 
gimti). „Žmogaus fiziologijos vadovėlyje“ vokiečių k. (Handbuch der 
Physiologie des Menschen, išleistas Koblence 1835 m., autorius Johannes'as 
Peter'is Mūller'is), p. 35-36 rašoma apie 1821 m. Niurnberge išleisto- 
je A. Sniadeckio Theorie der Organischen Wesen vartojamą terminą 
Belebende Kraft (atstatančioji / gaivinančioji jėga). B. Lindės žodyne 
(Samuel Bogumit Linde, Slownik języka polskiego, t. 3, Lwow, 1857) odžy- 


wnošč aiškinama taip pat vokiečių k. žodžiu Belebungskraft. 

so. — Tokia materijos savybė tai atlieka ir tai reiškia, 
kad ji gali paklusti organinėms jėgoms ir organizuotis. 
Negaliu nė tikėtis, kad kas nors norėtų man šią ypatybę už- 
ginčyti ar menkiausią abejonę dėl jos pareikšti. Nes jeigu ją 
nuginčys, - tegul, dėl ko ne visa į žemės rutulio sudėtį įei- 
nanti materija gali organizuotis? O jeigu šiam neabejotinam 
reiškiniui kokią nors nežinomą priežastį nurodys, drauge iš 
esmės man pritars ir tik prieš pavadinimą tepaprieštaraus. 
Tačiau ar ši savybė visuose gyvybiniuose elementuose yra 
tokia pati ir tolygi, ar turinti savo laipsnius ir padalijimus, 
nelengva tvirtai atsakyti. Atsižvelgiant į tai, gali būti, kad 
kaip anksčiau išvardyti gyvybiniai elementai ne visi atsidu- 
ria visuose organiniuose kūnuose ir lygia gausa, taip ir ne 
visi turi minėtą panašaus laipsnio savybę; tačiau, būdama 
stipresnė vienuose, kituose laipsniškai mažėja iki didžiau- 
sio silpnumo. O jeigu ši savybė netgi atsirastų visoje mate- 
rijoje, bet taip, kad vienuose gamtiniuose elementuose būtų 
stipriausia, kituose - bemaž jokia, tokia prielaida esminių 
dabartinio mokslo pagrindų niekuo nepakeistų?. 


3 Atrodo, kad gyvybingumas įvairiuose materijos elementuose nėra 
vienodas. Pavyzdžiui, negalima jo [šios savybės] nuginčyti kalkėms 
(kalcis, Ca), kvarcui / silikai (silicio dioksidui, SiO), magnezijai (mag- 
niui, Mg), potašui (K,CO,) ir sodai (natrio hidrokarbonatui, NaHCO,). 
Antai, kalkės (kalcis) įeina į kaulų ir kiaukutų sudėtį, yra svarbi orga- 
ninių būtybių [sudedamoji] dalis ir net randamos iškasenų karalystėje, 
joms [organinėms būtybėms?] už savo pradžią, kaip atrodo, skolingos. 


Vis dėlto joms [kalkėms] negalima priskirti tiek gyvybingumo, kiek 

vandendariui, rūgštadariui ar angliai. Tą patį galima pasakyti ir apie po- 
tašą, sodą, kvarcą ir magneziją. Tačiau, atrodo, kad kai kurie metaloidai, 
sudarantys šių kūnų pagrindą, susiformuoja augaluose, kas jų nesudė- 
tingą prigimtį darytų labai abejotina. Vien tik tyrimas gali šią prielaidą 


patvirtinti ar sugriauti. 

III SKYRIUS 


SVARSTYMAS APIE GYVYBĘ IŠ ARČIAU. 
BŪDO, KURIUO MAITINASI IŠORINĖS GALIOS, 
APIBRĖŽIMAS. RAMYBĖS JĖGOS. 


s1.  — Tokiu atveju fizinė gyvybė yra neabejotinas ma- 
terijos paveldas (49), tam tikrų santykių, kokie vyksta tarp 
gyvosios ir negyvosios materijos (13), rezultatas. Tačiau šis 
paveldas tarnauja ne visai materijai apskritai, būdamas tik 
kelių gamtinių elementų, kuriuos pavadinome gyvybiniais, 
bruožas. Kita vertus, ne kiekviena mirusi materija gali būti 
gyvybinė, ši savybė apsiriboja keliais elementais, kurie ne- 
išvengiamai kiekvienai gyvybei reikalingi (8). Iš jų oras, 
vanduo ir maistas susideda tik iš gyvybinių elementų ir 
dėl to, kartą į organines būtybes priimti, patys individua- 
liai jėgai visiškai arba iš dalies paklūsta ir į tų būtybių kūną 
persikeičia. Ir nors daugelis ne tokių gyvybinių esybių, 
kokios yra žemė, didelė dalis druskų, metalai, gali atsitikti- 
nai ar sąmoningai į gyvus kūnus patekti ir juose tam tikras 
pasekmes sukelti, tam tikras veiklas sužadinti, tačiau visos 
tokios esybės, pirmiausia, kaip niekuo nepasitarnaujančios 
gyvybei palaikyti, turi būti apibūdinamos visiškai nereika- 
lingomis; antra, negalėdamos paklusti organinės jėgos ga- 
liai, kitaip tuo pačiu organinių būtybių atžvilgiu išsilaiko, 

turi veikti visai skirtingu būdu negu gyvybinės esybės ir į 
dabartinį mūsų dėmesio lauką negali patekti. 

s1. — Tad, atsižvelgiant tik į pačias gyvybei būtinas 
esybes, reikia pastebėti, kad ir tai, kas gyvena, ir tai, kas 
gyvybę palaiko, susideda iš gyvybinių elementų. Vadinasi, 
gyvybė yra negyvos ar neorganizuotos gyvybinės materijos 
abipusio veikimo į tą pačią gyvą ir organizuotą materiją re- 
zultatas, yra gyvybinių elementų savybė ir tik juose pasireiš- 
kia. O kadangi šie elementai, patekdami į organines esybes, 
jiems būdingos individualios jėgos galiai paklūsta ir į jų 
kūną pamažu pasikeičia, vadinasi, gyvybinė būtybės orga- 
nizavimo materija pati tampa jų organizuojama, o tuo laiku 
turintis vykti veikimas yra abipusis. Ir kadangi kiekvienos 
būtybės gyvybė atskirai nuo nepertraukiamos organinės jė- 
gos ir gyvybinių galių priklauso, o šio abipusio organizuoto 
veikimo rezultatas yra maitinimas ir naujai įvedamos mate- 
rijos organizavimas, taigi, kiekviena gyva būtybė nepaliau- 
jamai organizuojasi, o gyvybė priklauso nuo maitinimo ir 
nuolatinio maitinančiosios materijos organizavimo. 

są. — Beto, kadangi gyvybė negali kitaip, kaip tik nuo- 
latiniu maitinimusi išsilaikyti, ir tai vyksta per gyvybinę 
materiją, kadangi ši materija organinės jėgos įspūdžiams pa- 
klūsta, ir visos gyvosios būtybės nepaliaujamai organizuoja- 
si, vadinasi, kiekvieną maitinimąsi turi proporcingai atitikti 
organinės jėgos pasireiškimas, arba organizavimas. Tad kiek- 
vienas maitinimas organinei jėgai bus stimulas, skatinantis 
ją pasireikšti, o kiekvienas toks pasireiškimas bus organi- 
nis veikimas. Vadinasi, kad gyvybė galėtų išlikti, reikia, jog 

gyvosios būtybės nuolat organizuotųsi. O kad jos galėtų or- 
ganizuotis, reikia, kad nuolatiniu svetimos gyvybinės mate- 
rijos tiekimu be paliovos tam būtų skatinamos. Kaip nusta- 
tėme anksčiau (31, 32), jog individuali jėga nepaliaujamai 
privalo veikti, o kadangi šis veikimas priklauso nuo nuola- 
tinio gyvybinės materijos organizavimo, todėl, jei tik ši jėga 
kartą visą savo ribose esančią materiją suorganizuotų, už- 
baigtų savąjį veikimą, o drauge individualiai gyvybei turėtų 
padėti tašką. O kad taip neatsitiktų, reikia, jog nepaliauja- 
mai kaskart vis kitą materiją galėtų veikti. Vadinasi, indi- 
vidualiai gyvybei palaikyti reikės arba nepertraukiamo vis 
naujos materijos tiekimo, arba gyvybinių galių. Dėl to galu- 
tinis tokių jėgų trūkumas, nors ir momentinis, individualią 
gyvybę visam laikui užbaigia. Toks yra amžinas ir nekintan- 
tis gamtos dėsnis, toks gyvybės slėpinys, tokia bendra gyvy- 
binių esybių veikla, toks pagaliau visų tvarinių likimas, kad 
jų gyvybė, be pirmųjų pagalbos, yra niekas. 

$4. — Ir kadangi gamtos dėsniai yra neatšaukiami, 
nepakenčiantys jokios išimties, kadangi iš po jų niekas 
niekada negali prasiveržti, kadangi tokia yra kiekvienam 
gyvam sutvėrimui skirta teisė, jog tą akimirką turi baig- 
tis, kai liaujasi organizuoti ir pasisavinti gyvybinę mate- 
riją; vadinasi, visa veikla, pastangos, mėginimai, mintys, 
žodžiu, visa kiekvieno gyvo tvarinio kryptis nutaikyta tik 
į šį tikslą, kad sau kuo daugiau gyvybinės materijos pritai- 
kytų““, kad sau jos naudojimą užsitikrintų. Augalų gyvybė 


40 Orig. przysposabiač - pritaikyti, priderinti, adaptuoti. 

ir išlikimas savo tikrumą randa pačioje gamtos sistemo- 
je, mat tokia žemės paviršiaus, iš kurio augalai sau maistą 
pumpuoja, prigimtis, kad jame bemaž niekada gyvybinės 
materijos netrūksta. Tokia atmosferos konstitucija, jog ir 
pati augalams reikalingų elementų pateikia, ir žemę pakan- 
kama drėgme prisotina. Tačiau visi gyvūnai yra užsiėmę 
nuolatinėmis gyvybinės materijos sau paieškomis, kaupimu 
ir užsitikrinimu. Vaikosi jos, kariauja vieni su kitais, nai- 
kina vieni kitus ir vieni kitus ryja. Šis yra galutinis tikslas, 
ši tikroji visų Žmogaus siekių ir pastangų priežastis, šis yra 
tikrasis jo išradingumo, kuris auga ar nupuola sulig jo po- 
reikiais, šaltinis, šis jo godumo, pavydo, ambicijų, noro būti 
pranašesniam už kitus, žodžiu, visų jo geidulių ir sukrėtimų 
akstinas. Filosofai, norintys nustatyti dėsnius moraliniams 
žmogaus veiksmams, nuo šio pradmens [turi] savo pastabas 
pradėti, išmintingi įstatymų leidėjai šio vaizdo niekada iš 
akių pamesti negali. Juk galiausiai tiekos praėjusių amžių 
patirtis atskleidė, kad neįmanoma žmogaus performuoti ir 
pakeisti, kuris toks yra, koks iš savojo Sutvėrėjo rankų išėjo 
ir visada [toks] turi būti; kad asmeninis elgesys ir asmeni- 
nė nauda visuomet jį valdys ir kad visa edukacija priklauso 
tik nuo proto apšvietimo, kad parodytų žmogui tikrąją jo 
naudą. Vadinasi, tik tie yra žmonių giminės bičiuliai, kurie 
stengiasi dėl jos apšvietos. 

ss. — Tačiau, jei tik gyvybinė materija gali gyventi ir 
organizuotis gyvosiose būtybėse, ši materija gyvybingumo 
stiprumu turi siekti gyventi ir pasiduoti organinei jėgai, 
kad ir kur ši yra; antai, kaip traukos stiprumu kūnai siekia 

tarpusavyje suartėti, taip ir giminingumo stiprumu jie sie- 
kia sudaryti kombinacijas*'. Mat, jeigu elementai, patirian- 
tys organinę jėgą, šiuo atžvilgiu visiškai būtų neveiklūs, tuo- 
met šis neveiklumas tiktų materijai apskritai, - vadinasi, visi 
sukurti kūnai galėtų gyventi ir organizuotis, kiekvienam 
tektų būti visų organinių esybių maistu; kiekviena gyva esy- 
bė iš bet kurio jų atsirasti ir formuotis būtų tinkama, bet visa 
tai patirčiai prieštarauja. Kadangi gyvybiniai elementai vi- 
siškai tie patys visose rūšyse ir veislėse, todėl gyvybingumo 
galia siekia tik gyventi ir organizuotis apskritai, bet jei tik 
tam tikra jų dalis atsiduria kokio nors individo galioje, tam 
bendram siekimui suteikia atitinkamą kryptį, iš kur randasi 
individuali ir vietinė forma, rūšis ir gyvenimo būdas. Taigi, 
kiekviena atskira organizacija yra dviejų pastangų išdava: 
vienos - visuotinės, esančios pačioje materijoje, kurios ga- 
lia atitinkami gamtiniai elementai siekia gyventi ir organi- 
zuotis apskritai; antros - konkrečios, esančios individuose, 
kurie tokios gyvybės rūšį ir organizacijos formą perteikia. 
$6. — Tad ši gyvybinės materijos dalelė, kuri iš dalies 
ar visiškai patyrė tam tikrą individualią jėgą ir kuri jau da- 
linai gyva, nes nesiliovė dėl to buvusi gyvybinė, šios savybės 
stiprumu turi siekti toliau gyventi ir prisiimti visas pana- 
šias organines formas, išskyrus tą, kurią jau turi. Vadinasi, 
naudojant ją visiškai neorganizuotai gyvybinei materijai, 
kuri visų formų siekia vienodai, aiškiai turi būti mažiau už 


41 Kombinacija - jungimasis, mišinys (pranc. combinaison). Daugiau 


žr. Chemijos pradmenys (liet. vert.), p. 31. 

ją gyvybingesnė, o šis sumažėjimas turi būti lygus siekimui, 
kokį ji turėjo iki šios savitos formos priėmimo, kokioje yra, 
kadangi šis atskiras siekimas jau prisotintas ir nutrauktas. 
Todėl, stebint gyvybinius elementus apskritai, paaiškėja, 
kad tie, kurie yra organizuoti, mažiau turi gyvybingumo 
už kitus panašius, kurie yra visiško skaidymo būsenoje. 
Dėl ko darome apibendrintą išvadą, kad gyvybingumas yra 
materijos ypatybė, kurią galima padidinti, sumažinti ir pri- 
sotinti. Tačiau bet kuriuo atveju to sumažėjimo pritaikymas 
visai kūrinijai gali būti nežymus, o kartais toks mažas, kad 
neapsirinkant gali būti palaikytas už nieką. Mat, šiaip ar 
taip, būdamas lygus tai dalelei, kokią konkretus individas 
įstengs panaikinti, jeigu šis individas visos kūrinijos atžvil- 
giu gali būti laikomas per mažas, tada ir toji dalelė tuo pačiu 
požiūriu gali būti laikoma per maža. 

$'1. — Visiškai kitoks reikalas dėl individų. Mat jiems 
duota materija kuo daugiau jų organinės jėgos patiria, tuo 
daugiau gyvybingumo praranda, taigi, individuose esančios 
materijos gyvybingumas yra jų atžvilgiu atvirkštinis organi- 
nei jėgai, kurią ši materija patyrė. Arba jog materija, kuri į 
gyvąsias būtybes patenka ir kuri jas sudaro, būtent tiek pra- 
randa gyvybingumo, kiek įgyja individualios jėgos, vadina- 
si, tuo pačiu santykiu, kokiu konkrečią formą prisiima, ne- 
tenka į jį galimybės““. Taigi, jeigu materija visiškai organi- 
zuosis ir visą individualią jėgą patirs, tuo atžvilgiu individas 
visiškai neteks gyvybingumo. Kai tik tai atsitiks, organinė 


42 T. y. galios. 

jėga bet kokią galią į jį praras, o gyvojo kūno viduje esanti 
toji materija taps negyvybine ir neveiklia, taigi, tinkama tik 
pašalinti už jo ribų. 

$8. — Tadkadangivisos gyvosios būtybės nepaliaujamai 
organizuojasi, vadinasi, kažkuri materijos dalis, kuri jas su- 
daro, kas akimirką liaujasi buvusi gyvybinė ir iš po organinės 
jėgos galios išeina; kadangi galiausiai ši jėga nepaliaujamai 
turi veikti ir, jeigu liaujasi buvusi veikli, užbaigia individualų 
egzistavimą. Taigi, kad gyvybė galėtų išlikti nepažeista, tuo 
pačiu santykiu, kokiu atitinkama materijos dalis praranda 
gyvybingumą ir iš po individualios jėgos veikimo išeina, turi 
patekti nauja, atlyginti prarastą gyvybingumą ir šios jėgos 
veikimą nukreipti į save. Iš ko mokomės, kad individai kitaip 
savo gyvybės išsaugoti negali, kaip tik per nuolatinį materijos, 
iš kurios susideda, pasikeitimą. 

$9. — Todėl gyvosios būtybės, nepaliaujamai iš mais- 
to, oro ir vandens gaudamos gyvybinę materiją, privalo tuo 
pačiu santykiu jos netekti ir už savo sistemų ribų pašalinti. 
Ir iš tikrųjų, kaip kasdienė patirtis mums rodo, kad kaip jos 
nuolat priima svetimą materiją į save, taip ta pati patirtis 
mus moko, kad taip visą gyvenimą ją per įvairias išskyras 
pašalina. Tad atidesni ir tikslūs šiuo atžvilgiu eksperimentai 
atskleidė, kad visiškai suaugę ir susiformavę gyvūnai būtent 
tiek materijos per įvairias išskyras netenka, kiek jos su mais- 
tu, gėrimu ir iš oro per atitinkamą laiko tarpsnį gali gauti. 
Tai stebėtinai atitinka dabartinio mokslo pradmenis. Nė au- 
galai negali šiuo požiūriu daug skirtis nuo gyvūnų, kadangi 
matome, kad ne tik priima į save gyvybinę materiją, bet ir 

nuolat tuo pačiu santykiu jos netenka; ką įrodo iš jų išei- 
nantys drėgni garai, rūgštadario gazo išsiskyrimas saulės 
spinduliuose ir angliarūgštės - šešėlyje, pagaliau jų kvapas. 

60. — O iš to mokomės toliau, kad gyvieji individai, 
nuolat keisdami materiją, kuri juos sudaro, formuojasi kas- 
kart iš kitos, nors visada iš tų pačių elementų ir netgi ta pačia 
proporcija*. Todėl individualaus egzistavimo esmė negali 
glūdėti gyvybinėje materijoje, kadangi gyva būtybė be pa- 
liovos keičiasi, nei gyvybingume, kadangi nors šis besiorga- 
nizuojančioje materijoje senka ir pranyksta, tačiau per nau- 
jai patekusią tuo pačiu santykiu atsistato ir sugrįžta. Be to, 
visoms gyvosioms būtybėms [gyvybingumas] yra būdingas, 
vadinasi, nė vienos iš jų išskirtine savybe negali būti pava- 
dintas; taigi, turi būti tik pačioje organinėje jėgoje. 

61. — Vadinasi, toji materija, kuri individualią jėgą vi- 
siškai patyrė, daugiau nebėra gyvybinė (57) ir dėl to už bū- 
tybės, kurioje yra, ribų būna pašalinama. Taigi visos gyvųjų 
būtybių išskyros (excretiones“?), individualiai būdamos ne- 
gyvybinės, jokiu būdu toms pačioms būtybėms negali tikti 
maistui, gėrimui ar kaip kitaip suvartoti. Iš tikrųjų tai tinka 
ir rūšims bei veislėms, kadangi tos pačios veislės individuose 
organinė jėga beveik ta pati, o vienos rūšies veislėse - panaši; 


? Norint pažinti ir apskaičiuoti, kokiu laiku visas žmogaus arba bet 
kurios organinės būtybės mechanizmas pasikeičia, reikėtų sugebėti to- 
bulai įvertinti visas išskyras ir jų bendrą masę priderinti prie visos me- 
chanizmo masės. Paskui reikėtų tą patį skaičiavimą kiekvienam organui 
konkrečiai pakartoti ir galiausiai viską kartu sudėti ir palyginti. 


43 Iš lot. excerno, -ere - pašalinti, išskirti, išvalyti. 

vadinasi, materija, kuri konkrečioje būtybėje visiškai patyrė 
individualią jėgą, kitiems tos veislės individams negali tikti 
maistui, būdama jiems visiškai negyvybinė. Dėl šios prie- 
žasties jokia gyvoji būtybė nesimaitina į save panašiais. 

62. — Beto, kadangi ir rūšys vienos su kitomis daugiau 
ar mažiau gali suartėti, ir visos kartu sudaro tik skirtingas 
tos pačios grandinės grandis, kadangi, gyvybei per visas tas 
grandis pereinant, jos kaskart labiau tobulėja; vadinasi, kuo 
vienos rūšies organizacija toliau pasistūmės į priekį ir nutols 
nuo kitos, tuo mažiau į pirmosios sudėtį įeinanti materija 
bus antrajai gyvybinė. O iš šios pastabos mokomės: kadangi 
gyvūnai minta tik organinėmis būtybėmis, kiekviena ats- 
kirai iš šių būtybių, nors iš jos paimta materija, konkretaus 
gyvūno / žvėries atžvilgiu privalo turėti skirtingą gyvybin- 
gumo laipsnį; kaip ir konkrečios organinės būtybės materija 
skirsis gyvybingumu, atsižvelgiant į skirtingus gyvūnus. 
Apskritai tariant, kuo vienos būtybės, galinčios tikti kitai 
maistu, organizacija toliau pažengs ir daugiau nuo jos nu- 
tols, tuo mažiau tokia būtybė jai bus gyvybinė, ir atvirkščiai. 
Arba: maistui galinčios tikti organinės būtybės gyvybingumas 
bus atvirkštiniame santykyje su organizacijos pažanga. 

63. — Vadinasi, atsižvelgiant į tai, kad vieni gyvybiniai 
elementai nepaliaujamai į organines būtybes patenka, kai 
kiti panašiai tuo pačiu santykiu iš jų pasišalina, ir galvojant, 
kad gyvybingumas yra kai kurių elementų savybė, kurios 
stiprumu [jie] siekia organizuotis ir sau organinę jėgą pa- 
sisavinti, išeina, kad gyvybinė materija nepaliaujamai per 
gyvąsias būtybes cirkuliuoja, kad šios ją atiduoda vienos 

kitoms, tad kiekvienas individas gali būti laikomas tokio ju- 
dėjimo, kurio formos prigimtis priklauso nuo gyvybingumo 
ir individualios jėgos, centru; pagaliau, ši forma kiekvienu 
konkrečiu atveju bus tokia, kokią gyvybingumo galia ir or- 
ganinės jėgos individuali būsena išreikš. 

64. — Kadangi naujai patekusi gyvybinė materija pa- 
tiria asmeninės organinės jėgos stiprumą, o gyvosios būty- 
bės ta pačia proporcija gyvybinės materijos netenka, kokia 
ją įgyja, vadinasi, tuo pačiu santykiu, kokiu naujai patekusi 
materija pasisavinama ir organizuojama; jau pasisavinta ir 
organizuota, ji turi būti perdirbta, pakeista ir dezorganizuo- 
ta““. Iš tikrųjų, jeigu akimirkai mūsų dėmesį nukreipsime į 
eksperimentus, įsitikinsime, kad visos augalinės ir gyvuli- 
nės išskyros, nors susideda iš gyvybinės materijos, bet jau 
išskaidytos ir bemaž visai dezorganizuotos. Visos auga- 
lų išskyros“ baigiasi drėgme, rūgštadario gazu ir anglies 
rūgštimi. Gyvūnai per plaučius ir visą odos paviršių išski- 
ria*? vandenį ir anglies rūgštį, per inkstus nusikrato van- 
dens, fosforo, šlapimo rūgščių ir kai kurių kitų druskų; per 
žarnyną“ pašalina beformę masę, žinomą ekskrementų“ 
pavadinimu. Tačiau gyvūnų urina“? ir ekskrementai, nors 


44 Suardyta. 

45 Šalinimo produktai; orig. wyrzuty - odos, paviršiaus išbėrimai. 
46 Orig. wyziewają - iškvepia, išgarina. 

47 Orig. kanal kiszkowy - žarnų kanalas. 

48 Lot. excrementa - išmatos, šalinimo produktai. 


49 Šlapimas; čia ir kitur paliekame autentišką urinos pavadinimą. 

jokios organinės materijos nesudaro, dėl savo ryšių ir juos 
sudarančių elementų turi dar daug gyvūninių bruožų. Tai 
priklauso nuo kilmės šaltinio ir organinėse esybėse dar išli- 
kusių kai kurių kombinacijų išsaugojimo. 

65. — Tad kiekvieną gyvybinės materijos patekimą į 
organizuotus individus atitinka proporcingas jos netekimas; 
kiekvieną pasisavinimą - proporcinga gamyba, kiekvieną 
organizaciją - proporcinga dezorganizacija. Todėl jokia or- 
ganizuota būtybė negali gyventi (8) be nuolatinio ir niekada 
nepertraukiamo ryšio su aplinkiniais kūnais, kadangi gy- 
vybė yra maitinančių ir gyvybinių esybių abipusės tarpusa- 
vio veiklos rezultatas (13); kad ši abipusė veikla iš [naujai] 
patenkančios organizuojamos maitinimui materijos pusės 
priklauso nuo pirmosios organizavimo pastarosios atžvil- 
giu; pagaliau, kad gyvybė yra nuolatinis organinis procesas 
arba nuolatinis, niekada nenutrūkstantis pasisavinimas (33). 
Taigi, individuali gyvybė priklausys nuo nuolatinio naujai 
tiekiamos materijos organizavimo ir proporcingo savo nuosa- 
vos materijos skaidymo. 

66. — Iš arčiau įsigilindami į tokių pasikeitimų prie- 
žastį, aiškiai matome, kad visa ši priežastis glūdi organinėje 
jėgoje, kuri privalo nepaliaujamai reikštis ir kuri, jeigu aki- 
mirkai liautųsi veikusi, asmeninį egzistavimą užbaigtų vi- 
sam laikui (32). Vadinasi, kai tik tam tikrą materijos masę 
suorganizuos ir, kaip sakau, pasotins, tolesniam savo vei- 
kimui palaikyti bus reikalinga naujos. Taigi, visos gyvybę 
organizuojančios veiklos labiausiai priklauso nuo organinės 
jėgos ir joje yra visa priežastis, dėl kurios gyvosios būtybės 

reikalingos nepaliaujamo ryšio su aplinkiniais kūnais. Tad 
pasisavinimas ir kiekviena bet kokia organinės materijos ga- 
myba (secretiones“) taip pat priklausys nuo organinės jėgos. 
Tačiau organinis skaidymas, vadinasi, ir nuo jo priklauso- 
mos bet kokios rūšies išskyros (excretiones) negali būti pri- 
skirti tai pačiai jėgai, kuri negali kartu duoti dviejų vienas 
kitam priešingų rezultatų; vadinasi, ši antroji gyvybės dalis 
turi priklausyti nuo maitinančių jėgų. Dėl ko pirmiausia 
apskritai galima teigti, kad maitinti - tai reiškia kartu dezor- 
ganizuoti ir kad išoriniai maitinantys kūnai mus maitina ne 
kitaip, kaip tik siekdami mus suardyti ir suskaidyti. 

67. — Tad visi maitinančių išorinių kūnų įspūdžiai 
[t. y. poveikiai] organizuotoms esybėms siekia jas suardyti, 
o visos pastarųjų pastangos skirtos pasisavinti pirmiesiems. 
Vadinasi, šis veikimas yra abipusis, o gyvybė priklausoma 
nuo šio abipusio veikimo ir prieš jį. Dėl to kiekvienas in- 
dividas, kiekviena organinė dalis tiek iš savo pačios esybės 
netenka, kiek sau iš svetimų pasisavina. Taigi, tarp gyvy- 
binės ir gyvosios materijos vyksta nepertraukiamas abipu- 
sis tarpusavio veikimas, nuo kurio šio pasaulio sistemoje 
priklauso gyvybė. Ir iš tikrųjų, kadangi gyvybė apskritai yra 


50 Lot. secretio (iš secerno) - atskyrimas, atidalijimas, kurį 
A. Sniadeckis vadina wyrobienie. Lietuviškai šis terminas verčiamas ga- 
myba (kraujo, limfos) arba formavimas(is) - įvairių kūno dalių. Vadinasi, 
sekrecija yra medžiagų gamybos ir išskyrimo iš ląstelių procesas, kuris 
nuo ekskrecijos skiriasi tuo, kad pirmosios metu išskiriamos medžiagos 
atlieka organizmui naudingas funkcijas, o ekskrecijos atveju atliekamos 


šalinimo funkcijos. 

gyvybinės materijos savybė ir negali egzistuoti be organiza- 
cijos, ši materija gyvybingumo stiprumu priversta pasiduoti 
ir, taip pasakysiu, pasisavinti organinę jėgą, kur tik ją užtiks. 
O dėl to, kad iš savo prigimties vienodai siekia visų formų, 
bet organizuodamasi formos, kurią įgyja, atžvilgiu praran- 
da gyvybingumą; taigi, drauge kai kurių kitų formų atžvil- 
giu jo [gyvybingumo] turi tuo daugiau įgyti, kad galiausiai, 
netekusi pastangos priimti formą, kokioje atsiduria, o įgijusi 
tuo didesnę [pastangą] kitoms formoms, privalo stengtis at- 
sikratyti tos formos, kokią turi; toji pastanga turi būti vie- 
noda gyvybingumo padidinimui įgyti kitų organinių formų 
atžvilgiu ir ji didėja sulig naujai patiekiamos materijos po- 
veikiu, proporcingai sulig pastanga, kokią nuo šios formos 
priėmimo savyje turi. Vadinasi, gyvybingume slypi esminė 
priežastis, dėl kurios materija vieną kartą organizuojasi, 
antrą kartą skaidosi. 

68. — Tačiau, gilindamiesi į tai, kad apskritai kiekviena 
materija visada lieka tam tikroje formoje ir paklūsta atitin- 
kamoms gamtos jėgoms, kad nuo tų jėgų prigimties priklau- 
so jos susiformavimas ir egzistavimo būdas bendroje pasau- 
lio sistemoje, kad organinė jėga, veikdama materiją, turi jai 
suteikti naują formą ir naują egzistavimo būdą, o iš to išeina, 
kad toks rezultatas ne iš anksto ir ne kitaip gali įvykti, tik 
kai ši nauja jėga ankstesnę formą išardys ir išlygins, vadi- 
nasi, viršys jėgas, kurių stiprumu atsirado ir išsilaiko. O iš 
tokios abipusės kovos tarp minėtų jėgų ir organizuojančių 
galių turi rastis šie rezultatai. Pirmiausia, organinės galios 
tokias jėgas gali visiškai įveikti ir sunaikinti, tuo laiku tik 

joms pačioms materija bus paklusni. Antra, gali pačios to- 
kių jėgų stiprumui nusileisti ir būti jų visiškai nušluotos, o 
tuo laiku joks organinis veikimas negalės prasidėti, o visos 
jau veikiančios turės išnykti ir žūti. Galop šios jėgos gali tik 
vienos kitas taip susilpninti ir atskirti, kad nepaliaujamai 
organizuodamasi gyvybinė materija dėl to iš dalies turės 
paklusti ir kitoms gamtinėms jėgoms, o organinis jos gy- 
venimas bus bendros ir abipusės visų tokių jėgų sąveikos 
pasekmė. Visas tokias jėgas, kad atskirtume jas ateityje nuo 
organinės, esminės individualios gyvybės priežasties jėgos, 
vadinsime ramybės"', arba antiorganinėmis, jėgomis. 

69. — Jėgos, galinčios pasipriešinti organinėms galioms, 
yra, pirma, visos fizinės jėgos, suteikiančios gyvybiniams 
elementams kitą siekimą ir kitą kryptį, vadinasi, trauką““, 
kurios galia visos materijos dalelės siekia susitikti ir susilies- 
ti. Kadangi ši jėga visą materiją sutelkia, suriša, kristalizuoja, 
dažnai tokia pastanga gali organinėms jėgoms pasipriešinti 
ir pakenkti. [Tai yra] giminingumai, kurių stiprumu įvairios 
prigimties kūnų dalelės siekia kombinuotis tarpusavyje ir 
taip suformuoti naujus, kitokios formos ir kitokių savybių 
kūnus. Tokius cheminius ryšius organinė jėga bemaž visur 
pakeičia, modifikuoja, pertvarko. Antra, pačios organi- 
nės jėgos arba pati organizacija turi priešintis naujoms or- 
ganinėms galioms. Mat, kiekviena gyvųjų būtybių rūšis ir 
veislė, turėdama atskirą ir jai būdingą organinę jėgą, jeigu 


51 Nejudamomis, esančiomis ramybės / rimties būsenoje. 


52 Orig. ettrakya [lot. attractio]. 


I07 


kitai rūšiai ar veislei tinka kaip maistas, privalo pirmiausia 
prarasti savo gyvybę ir formą, o kartu naujoji galia senesnę 
organinę [galią] turi įveikti ir visą jos darbą pakeisti. 

70. — Dėl šios priežasties matome, kad gyvosios bū- 
tybės, kurios kitas organines [būtybes] vartoja maistui, 
stengiasi iš pradžių joms gyvybę atimti ir organizaciją iš 
dalies ar visiškai suardyti, o visa išankstinė veikla, susijusi 
su virškinimu ir pasisavinimu, nukreipta tik į šį tikslą. Dėl 
ko stebime, kad gyvūnai, kai sau maistui kitus įgyja, atima 
jiems gyvybę; nagais, snapu ir dantimis drasko juos į dalis, 
kramto ir smulkina į masę, kurią seilės suvilgo, suminkština 
ir dar labiau taip atskiedžia, kad pirmiau negu iki skrandžio 
prieis, vargiai koks ankstesnės jų sudėties pėdsakas išliks. 
Žmogus, neapsiribodamas būdais, kokius jam suteikė gam- 
ta, sumanumu padidino tokių parengiamųjų veiksmų skai- 
čių. Juk virimas, kepimas, pjaustymas, kapojimas ir panašūs 
veiksmai siekia tik to paties tikslo. Net ir pats virškinimas 
skrandyje ir žarnose, baltųjų sulčių?* gamyba ir tolesni jų 
pasikeitimai limfos induose, jų pavertimas į kraują kraujo 
induose ir plaučiuose turi būti laikomi tik išankstiniais po- 
kyčiais, suteikiančiais pradžią daugeliui kitų pasisavinimų. 
Tik iš paties kraujo, kaip bendro ir šiam tikslui tinkamo san- 
dėlio, kiekvienas vidaus organas, kiekvienas organas, kiek- 
viena gyvojo mechanizmo dalis pagal poreikį pati savaime 
formuojasi ir atsinaujina. 


53 Plačiau apie baltąsias sultis (baltąją limfą) Žr. vert. past. 33 išnašo- 
je (II tome prie 287 paragrafo). 

71. — Augalams, niekada nesimaitinantiems sveikomis 
organinėmis medžiagomis, bet į save priimantiems tik galuti- 
nius ir suskaidytus jų elementus, gyvenantiems bemaž vande- 
niu ir anglies rūgštimi, tiek daug išankstinių pasirengimų ne- 
reikia; o pačios žemės pakanka jų visų poreikiams patenkinti; 
tad šiuo atžvilgiu ir žemę galima laikyti tikru augalų maisto 
atsargų podėliu ir virtuve. Be to, augalai, niekada nieko gyvo 
maistui nevartodami, jokios organinės jėgos neturi įveikti; 
nei sutelkimo / sukibimo““ jėga negali jiems daug pasipriešinti, 
vandenyje ir anglies rūgštyje būdama labai menka ir taip 
lengvai įveikiama, kad bemaž tik su pačiais giminingumais 
gali susidurti. Taigi, tame bus esminis augalinių ir gyvūni- 
nių būtybių skirtumas, kad [augalai], palaikydami gyvybę 
paprasčiausia ir visiškai neorganizuota gyvybine materija, ją 
pasisavindami, pasipriešinimą patiria tik iš pačių giminingu- 
mų. Tuo tarpu gyvūnai, maitindamiesi augalais ir gyvūnais, 
iš giminingumų mažiau sunkumų patiria, kur kas daugiau — 
iš ankstesnės organizacijos. Vadinasi, jeigu tektų organinę 
jėgą vertinti ir matuoti pagal pasipriešinimą, kurį įveikia, 
tuomet tektų padaryti išvadą, kad ši jėga silpnesnė augaluose 
negu gyvūnuose, o tarp šių veikliausia tuose, kurie gali mai- 
tintis didžiausiu skaičiumi organinių būtybių. Ir iš tiesų taip 
galėtų būti, nes organinė jėga, paprastesniuose augaluose bū- 
dama mažiausia, palaipsniui sulig tobulėjančia organizacija 
auga ir tobuliausiuose gyvūnuose yra tokia stipri, kad jiems 
garantuoja viešpatavimą visame gyvajame pasaulyje. 


54 Sutelkimas, sukaupimas (orig. skupienie). 

IV SKYRIUS 


GIMININGUMAI. BŪDAI, KURIAIS JIE REIŠKIASI 
GYVOSIOSE IR NEGYVOSIOSE ORGANINĖSE 
BŪTYBĖSE. ŠILUMOS POREIKIS, VEIKIMO BŪDAS 
IR ĮTAKA ORGANINĖMS BŪTYBĖMS. 


72. — Toji gamtos jėga, kurios galia įvairios prigimties 
kūnai siekia kombinuotis tarpusavyje, su kurios pagalba 
sujungti pasikeičia į visai naują kūną, panašų į sudarančius 
elementus, vadinama giminingumu (affinitas). Vadinasi, ši 
materijai apskritai tarnaujanti jėga visur visoje gamtoje da- 
lyvauja ir turi būti veikli, ir nuo jos [giminingumo jėgos] 
didžiąja dalimi turi priklausyti visa cheminė fizinio pasau- 
lio sistema. 

73. — Chemiko tikslas ir užsiėmimas - atskleisti visų 
gamtinių ir dirbtinių junginių prigimtį, sudėtingas esybes 
suskaidyti į jų elementus ir tas savybes tirti; pažinti ir api- 
brėžti visus panašius jų tarpusavio ryšius. O kad visos tokios 
kompozicijos ir kūnų skaidymai daugiausia priklauso nuo 
giminingumo jėgos ir tik dėl jos gali įvykti, todėl ši jėga yra 
svarbiausias jo [chemiko] dėmesio objektas ir kartu taikliau- 
sias visų darbų ir veiklų įrankis. Tad visos pamatinės žinios 
apie šią jėgą turi būti semiamos iš chemijos ir visos, mano 
nuomone, gali būti apibūdintos šiomis taisyklėmis. 

74. — Pirmiausia, patirtis mus kuo stipriausiai įtikino, 
kad giminingumas tarp visų kūnų nėra vienodas? Kad jo- 
kios kombinacijos negali paversti tikrove, kaip tik tarp kūnų 
smulkiausių dalelių, kurios niekada negalės būti nei matavi- 
mo, nei eksperimento objektas“. Vadinasi, nėra žinoma prie- 
žastis, dėl kurios šis giminingumas vienose jėgose stipresnis 
negu kitose, nė ką nors iš ankstesnio kūnų pažinimo apie 
jų giminingumo galią galime nuspėti. Galiausiai, kad kom- 
binacija, pasitaikanti giminingumo galia, keisdama kūnų 
egzistavimo būseną ir būdą, turi būti laikoma kaip prievar- 
tinė būsena, perkelianti juos iš ankstesnio ramybės ir egzis- 
tavimo būdo į naują būties formą. Iš to darau išvadą, kad 
giminingumo jėga ne anksčiau įstengs kūnų kombinaciją 
įgyvendinti, negu kol nepergalės visų jėgų, laikančių kūnus 
senajame pavidale ir ramybės būsenoje. Vadinasi, tokias jė- 
gas reikia laikyti keliančiomis pasipriešinimą giminingumui 
ir besistengiančiomis pirminį savo kūrinį, tai yra ramybę, 
sulaikyti nuo išankstinės kombinacijos. Dėl ko visas tokias 
jėgas apskritai pavadinęs ramybės jėgomis, nustačiau?, kad 
giminingumai pasireiškia, arba (kas yra tas pats) kombina- 
ciją vykdanti jėga ramybės jėgas veikia atvirkštiniu santykiu. 

75. — Leidžiantis į tokių ramybės jėgų atpažinimą, pasi- 
rodo, kad jos baigiasi sukibimu (cohaesio), kuris tuo sėkmin- 
giau priešinasi giminingumams, juo jie stipresni, ir ramybės 


> Chemijos pradmenys, $ 9; lietuviškame leidinyje p. 30 (vert. past.). 


9 Ibid. $ 12; liet. leidinyje p. 31-32. 


7 Chemijos pradmenys, $ 1; liet. leid. p. 31. 

būsenoje esančiais giminingumais, kurių galia išlaikomi iš- 
ankstiniai ryšiai. Atkreipę dėmesį į organines esybes, kurios 
nepaliaujamai pasisavina gyvybinę materiją, matome, kad 
jose visur giminingumai turi kovoti su organizuojančiomis 
jėgomis, kaip su tomis, kurios gyvybinę materiją turi visiš- 
kai pakeisti į kitą formą ir kitą egzistavimo būdą. Augaluose 
dvi šios jėgos viena kitą veikia netgi stipriau (71). Iš tokio 
dviejų pastangų vienos priešais kitą veikimo išeina, kad arba 
organizuojanti jėga galutinai giminingumą pergalės ir tuo 
laiku joks cheminis ryšys organizuotoje būtybėje nebevyks, 
arba pati visiškai jos bus įveikta ir tuo laiku jai paklūstanti 
gyvybinė materija į tokius stiprius ir sudėtingus cheminius 
ryšius prasismelks, kad kiekvieną menkiausią organinės 
struktūros pėdsaką ištrins ir užlygins, negalės organizuotis, 
nors organinius ryšius dėl perėjimo prie cheminių suardys 
arba, galų gale, šios dvi jėgos tik atsiskirs, tad kiekviena jų 
liks prie savo veikimo dalies. 

76. — Kadangi giminingumas ramybės jėgas veikia 
atvirkštiniu santykiu ir tiesioginiu - kūnuose pasklidusią 
laisvą šilumą“, tad laisva šiluma tuo pačiu santykiu, kokiu 
palaiko turinčių atsiskleisti giminingumų veiklas, ramy- 
bės jėgas silpnina. Vadinasi, dėl šios priežasties vienodai 
pasireiškia ir veikia prieš sukibimą, kaip ir prieš ramybės 
būsenoje esančius giminingumus. Ką galutinai patvirtina 
eksperimentas. Ši didžioji šilumos materijos ypatybė, atro- 
do, visiškai priklauso nuo jos noro kombinuotis su visais 


9 Chemijos pradmenys, S 19; liet vert. p. 34. 

kūnais apskritai. O kadangi organinės jėgos veikia prieš 
visus ramybės giminingumus ir sukibimą kartu, vadinasi, 
kaloriko?? veikimas šia prasme joms turi pagelbėti. Ir tame 
glūdi pirmoji priežastis, dėl kurios šiluma organinių esybių 
gyvybei ir augimui yra taip neišvengiamai reikalinga. Nes 
bejos negalėtų vykti joks pasisavinimas, joks organinis pro- 
cesas, vadinasi, ir gyvybė neegzistuotų. 

77. — Kita vertus, kiek kalorikas ramybės giminingu- 
mams priešiškas, tiek veikliems, arba galintiems pasireikšti, 
yra palankus ir pagelbsti. Tad kiek pravartus organinei jė- 
gai ardant cheminius ryšius ir pasisavinant neorganizuotą 
materiją, tiek organizuotoje materijoje galinčias atsiskleisti 
chemines kombinacijas remia ir palaiko. Ir tame slypi ant- 
roji priežastis, dėl kurios šiluma gyvybei būtinai reikalinga. 
Kadangi ta materija, kuri individualią jėgą jau patyrė, taigi, 
visiškai ar didžiąja dalimi jau liovėsi būti gyvybinė, pasi- 
traukia iš organinės jėgos galios (57), vadinasi, turi sugrįžti į 
giminingumų galią, kurių veikimas priešingas organinėms 
jėgoms. Iš to išeina, kad kiek anos organizavo, tiek šios jų 
darbą privalo suskaidyti ir dezorganizuoti. Mat individuali 
gyvybė priklauso nuo nuolatinio naujai patenkančios [ma- 
terijos] organizavimo ir proporcingo savos pačios materijos 
skaidymo (65). O dėl to, kad organizacija priklausoma nuo 


55  Caloricum (lenk. cieplik). XVIII a. pab.-XX a. pr. - masės netu- 
rinti materija, esanti kiekviename kūne ir sukelianti šiluminį judėjimą. 
Chemijos pradmenyse A. Sniadeckis taip aiškina: „<...> esame visuotinai 
sutarę bet kokią priežastį, kuri visas medžiagas išplečia ir mumyse pa- 


gimdo šilumos pojūtį, pavadinti kaloriku (caloricum).“ - Ten pat, p. 44. 

organinių jėgų, vadinasi, skaidymas, dezorganizacija, taigi, 
ir nuo jos priklausantys veiksmai bei pasekmės turi priklau- 
syti nuo giminingumų ir jiems pravarčios šilumos. 

78. — Todėl reikia daryti prielaidą, kad kiekvienoje 
gyvojoje būtybėje veikia du niekada nesiliaujantys procesai: 
vienas - organinis, antras - cheminis. Naujai patekusi mate- 
rija, kuri iki galutinio pasisavinimo yra tiesiog nesiliaujan- 
tis organinių procesų objektas, lėtai iš po cheminių dėsnių 
pasišalina tokiu pačiu santykiu, kokiu patiria organines ga- 
lias ir įspūdžius. Vadinasi, organiniai procesai bus visi tie 
[procesai], kuriuose organizuojančios jėgos įveikia ir paima 
viršų. Pvz., tokie yra: maisto virškinimas, jo perdirbimas į 
kraują, iš šios dalies - kietųjų dalių gamyba, visos sekreci- 
jos ir pan. Bet kai tik materija per šiuos procesus pereis ir 
iš po organinių jėgų galios pradės trauktis, giminingumų 
veikimas tuo pačiu santykiu turi prasidėti ir pasireikšti; tad 
cheminiais procesais pavadinsime tuos, kuriuose viršų ima 
giminingumai. Visų pirma, tokie bus visos ekskrecijos, arba 
išskyros. Tačiau kaip organiniuose procesuose daugiau ar ma- 
žiau dar gali išlikti cheminių galių, taip ir cheminiuose orga- 
ninė jėga arba jos galia sukurti ryšiai dar gali kokioje nors da- 
lyje išsilaikyti. Dėl ko cheminiai organinių būtybių produktai 
kažkiek dar gali organinę prigimtį išlaikyti ir dėl to nuo visiš- 
kai negyvos materijos cheminių ryšių gerokai skirsis. 

79. — Tačiau yra būtina pačią organizaciją ar organinę 
formą skirti nuo organinio ryšio, arba sukibimo. Nes kūnuose 
gali būti organinis sukibimas, nors visi organizacijos pėd- 
sakai bus ištrinti. Pvz., augalinis ekstraktas, klijai, cukrus, 

drebučiai, baltymas ir pan. neturi jokio organizacijos pėd- 
sako, nors jų ryšys, arba sukibimas, yra grynai organinis. Iš 
tikrųjų gamtos kūnuose sukibimą suprantu taip: pirma, tarp 
vienalytės visiškai negyvos materijos dalelių negalima kita 
jėga, be tos, kurios galia materija pritraukiama prie savęs. 
Tad tokias daleles suartindama trauka susiderina su kalori- 
ko atstumiančia galia iki atitinkamos pusiausvyros, kuriai 
priklauso kūnų tankis ir santykinė jų dalelių padėtis. Tokį 
ryšį - priklausantį nuo traukos ir kaloriko atstumiančios ga- 
lios - vadiname paprastuoju, arba fiziniu (cohaesio simplex), 
ir tokiam ryšiui paklūsta visi negyvi kūnai, galintys patekti 
į mūsų jusles. 

80. — Antra, kadangi net ir smulkiausios, įeinančios į 
fizinį kūnų ryšį, dalelės taip, kaip ir patys kūnai, gali būti 
išardytos į besiskiriančius nuo savęs ir nuo jų pačių, skirtin- 
gos prigimties elementus, todėl šios dalelės turi būti laiko- 
mos cheminiais produktais materijos prigimtinės pastangos 
atveju, kurios galia skirtingos prigimties elementai šitaip 
siekia kombinuoti ir formuoti tarpusavyje besiskiriančius 
naujus kūnus. Tokį materijos ryšį vadiname cheminiu ryšiu. 
Tad visi sudėtiniai cheminiai kūnai pirmiausia bus tokiame 
ryšyje ir, be to, dar fiziniame ryšyje. Nes kai tik giminingu- 
mai taps prisotinti, tuo laiku smulkiausios susikombinavu- 
sios dalelės, viena kitos atžvilgiu būdamos vienalytės, galu- 
tinai atsidurs pirmajame atvejyje (79) ir traukos bei kaloriko 
stiprumu bus sudėtos į atitinkamą ryšį. 

81. — Galiausiai, organinėse būtybėse, kur individuali 
jėga veikia ir prieš cheminius ryšius, ir prieš fizinį sukibimą, 

rikiuodama ir susiedama gyvybinės materijos gamtinius 
elementus jai savitu būdu, atsiranda naujas ryšys, skirtingas 
nuo ankstesniųjų, dėl ko jį reikia pavadinti organiniu ryšiu. 
Šiuo būdu susieti elementai, sudarantys įvairius darinius, 
skirtingus nuo cheminių, stebimi smulkiausiomis savo dale- 
lėmis ir jau nuo tolesnio organizuojančių jėgų veikimo lais- 
vi, vienodai turi paklusti traukos ir kaloriko galiai ir pagal 
šių dviejų jėgų santykį sudaryti atitinkamą fizinį ryšį. Ir taip 
visos organinės esybės smulkiausių savo dalelių atžvilgiu, 
lygiai kaip kiekviena kita materija, yra fiziniame ryšyje, o 
sudarančių elementų atžvilgiu - organiniame [ryšyje). Šitaip 
nesunkiai galima organinį ryšį atskirti nuo organinės siste- 
mos. Dėl to panašiai lengva suprasti, kodėl chemija negali 
sukurti ne tik organinių esybių, bet net ir negyvų kūnų, tu- 
rinčių organinį ryšį; ir dėl ko gyvosios būtybės yra vieninte- 
liai sluoksneliai, kuriuose toks formavimasis gali vykti. Tad 
stebėdami natūralius sudėtinius kūnus jų sudėties atžvilgiu, 
aiškiai turime dvi rūšis: cheminę ir organinę sudėtį. Vadinasi, 
organinė chemija, kaip besiremianti kitokiu pagrindu, pri- 
valo sudaryti atskirą mokslą nuo bendrosios chemijos. 

82. — Grįžtant prie pastabos apie šilumą, išeina, kad 
juo kokioje nors rūšyje, veislėje ar individe organinės jėgos 
galia giminingumams mažesnė, tuo tokios rūšies, veislės 
ar individo gyvybei palaikyti reikės daugiau šilumos, ir 
atvirkščiai. Tačiau dėl to, kad kiekviena rūšis ir veislė turi 
savyje konkrečią organinę jėgą, vadinasi, nenuostabu, kad 
kiekvienas, kad išlaikytų gyvybę ir visą žvalumą, reikalin- 
gas atskiros temperatūros; kad bemaž kiekvienas Žvėris ir 

kiekvienas augalas gali gyventi tik jam tinkamame klimate. 
Tačiau šiuo pačiu požiūriu, reikalaudami tik jiems būdin- 
gos šilumos, kiek kenčia nuo jos trūkumo ir savo veiklose 
silpnėja, tiek nuo jos pertekliaus turi patirti žalą. Nes tai, 
kas neišvengiamai reikalingą laipsnį viršija, organinei jėgai 
negali pagelbėti, organinių procesų nepadidins, taigi, tik 
dezorganizacijai ir visokioms ekskrecijoms bus palanku. Ir 
taip kiekvienas reikalingą saikingumą viršijantis šilumos 
laipsnis, pagelbėdamas tik cheminiams procesams, organi- 
nį kūną palengva ardys, sekins ir naikins; toji šilumos galia, 
kaip laipsniais gali iki didžiausio pertekliaus pasiekti, taip 
galiausiai bus pajėgi organizaciją visai išardyti ir materiją 
chemijos dėsniams perduoti. 

83. — Tačiau jeigu šilumos perteklius bus tam tikruo- 
se rėmuose uždarytas ir iki aukščiausio laipsnio nepakils, 
o tuo laiku ir gyvybinė materija proporcingai su jos padi- 
dėjimu bus tiekiama, tuo laiku visi organiniai ir cheminiai 
procesai, taigi, ir gyvybė apskritai, proporcingai sulig šiais 
didėjimais turės didėti. Kasdienį to pavyzdį matome auga- 
luose, kurie tuo vešliau ir greičiau auga, tuo daugiau rodo 
galios ir žvalumo, juo daugiau kartu turi maisto ir šilumos. 
Drėgmės trūkumas ir per stipri šiluma arba maisto pertek- 
lius šaltyje juos vienodai silpnina ir naikina. 

84. — Kadangi augalų gyvenime egzistuoja abipu- 
sis veikimas prieš save ir veikia atitinkama organinių jėgų 
pusiausvyra su giminingumais, todėl visi gyvybės augimo 
ir augalų vešlumo reiškiniai priklausys nuo įprasto mais- 
to ir šilumos nuosaikumo. Jei dvi šios sąlygos bus deramai 

vykdomos, jeigu neatskiriamas stipriausios atmosferinės ši- 
lumos palydovas - šviesa - bus užtektinai stipri, tuo laiku 
augalų virškinimas, maitinimasis ir augimas eisis kuo ge- 
riausiai. Jeigu šiluma ir šviesa kažkiek pradės imti viršų, į 
vidų priimtos materijos bus kuo geriausiai pasisavintos, van- 
duo ir anglies rūgštis kuo tobuliausiai bus suskaidyti; per tai 
augalai iškvėps daugiau rūgštadario gazo, gamins daugiau 
degių esybių, aliejų, dervų, kvapų, nepalyginti mažiau - au- 
galinių rūgščių ir įrūgščių. Ir atvirkščiai: trūkstant šilumos 
ir šviesos, o esant vandens ir anglies rūgšties gausai, šių dvie- 
jų kūnų skaidymas ir pasisavinimas bus kur kas mažiau tiks- 
lus. Tokie augalai arba labai mažai, arba ir visai negamins 
aliejų, dervų ir aromatų; jie prisipildys klijų, anglies rūgšties 
ir vandens. Dėl to drėgmė ir pavėsis visiems vandeningiems, 
klijingiems ir rūgštiems augalams, pvz., grybams, ypač turi 
tikti; užtat panašūs augalai mėgsta šaltus kraštus, žemas ir 
drėgnas vietas. Ir atvirkščiai: savo prigimtimi sausi, dervin- 
gi, aliejingi, aromatingi augalai geriau už kitus ištveria aukš- 
tas, sausas vietoves, stiprią saulę ir karštą klimatą. 

85. — Ojeigu saulės ir šilumos galia būtų pastovi, tuo- 
met organinė jėga būtų tuo veiklesnė, juo mažiau skaidytis 
ir silpnėti turėtų, vadinasi, juo mažiau materijos pasisavinti 
reikėtų. Ir atsižvelgiant į giminingumus, tuo turi būti stip- 
resnė, juo mažiau jų įveikti reikės; o tuo jų mažiau atsiras, 
juo mažiau organinė esybė svetimų materijų į save priims. 
Tad toje pačioje šilumoje tam tikroje srityje juo mažiau or- 
ganinė esybė maitinsis, tuo organinė jėga joje bus veiklesnė, 
ir atvirkščiai. 

86. — Dėl to, kad organinės jėgos ir giminingumai abi- 
pusiškai prieš vieni kitus veikia ir siekia vieni kitus sunaikin- 
ti, tad, pirmiausia, kuo organinė jėga kur nors bus stipriau- 
sia, tuo mažiau giminingumai, arba cheminiai procesai, ten 
galės pasireikšti. Vadinasi, padarius apibendrintą prielaidą, 
kad organinė jėga stipresnė gyvūnuose negu augaluose, o 
tarp pirmųjų stipresnė tuose, kurie maitinasi didesniu skai- 
čiumi organinių būtybių, išeina, kad pastaruosiuose gali 
mažiausiai cheminių ryšių pasitaikyti ir juos sudaranti ma- 
terija, taip pasakysiu, daugiausia išsivadavo iš po giminingu- 
mų galios. Antra, kuo mažesnį giminingumą su konkrečios 
organinės būtybės elementais turės kokie nors iš gyvybinės 
materijos sudaryti kūnai ar juos sudarantys elementai, tuo 
lengviau virškinami ir pasisavinami galės būti, ir atvirkščiai. 
Kartais tas giminingumas gali būti toks stiprus, kad materiją 
iš po organinės jėgos galios išgaus ir, nutraukęs organinius 
ryšius, gyvąją būtybę dalimis arba visiškai suardys. Trečia, 
kas tik organinę jėgą gyvosiose būtybėse susilpninti galės, 
visa tai cheminius procesus su organinių [procesų] nuostolių 
palengvins; pagelbės giminingumų pasireiškimui ir dezor- 
ganizacijai, kas ją galutinai sunaikins, o tai giminingumams 
sugrąžins visišką galią prieš gyvybinę materiją. Šis giminin- 
gumų galios sugrįžimas bus tuo veiklesnis ir greitesnis, juo 
tobuliau organinė jėga bus prislopinta ir juo greičiau konkre- 
čioje organizacijoje materija iš po giminingumų galios išėjo 
arba juo organizuojanti jėga buvo stipresnė. 

87. — Tačiau iš tokių kartą nustatytų prielaidų išeina, 
kad sulig visišku organinės jėgos užgesimu, arba po mirties, 

gyvybinė materija savo organiniuose ryšiuose ilgai likti ne- 
gali, bet anksčiau ar vėliau, skubiau ar lėčiau turi sugrįžti po 
giminingumų galia. Dėl ko senieji ryšiai turi iširti ir kaskart 
kiti atsirasti. Tokia organinių negyvų esybių būsena vadi- 
nama savaiminiu skaidymusi, arba fermentacija (fermen- 
tatio'“). O kadangi šiuo būdu visa fermentacijos eiga bus 
nepertraukiamas organinių ryšių skaidymas ir nuolatinė 
cheminių kombinacijų grandinė, todėl visa tai, kas pagel- 
bės giminingumams apskritai ar skatins fermentaciją, gali 
kenkti savaiminėms kombinacijoms, neleisti fermentacijos 
ar prasidėjusią sulaikyti. 

88. — Sąlyga, būtina giminingumams negyvojoje ma- 
terijoje pasireikšti - sukibimo silpnėjimas, arba įprastas be- 
sifermentuojančios masės skystėjimas, kurį galima pasiekti 
tik per šilumą ir užpylus vandens. Dėl to kiekvienai fermen- 
tacijai būtinai bus reikalinga atitinkama drėgmė ir šiluma. 
Be jų, negyva organinė esybė sulaikys savo sudėtį ir formą, 
arbajau prasidėjusi fermentacija toliau vykti negalės. Dėl šios 
priežasties organiniai kūnai, iš savo prigimties sausi ir kieti, 
kokie yra medžiai ir visi pluoštiniai augalai, gyvūnų kaulai, 
plaukai, ragai, kanopos ir pan., taip ilgai nesuirę gali išsilai- 
kyti. Dėl to netgi sveiki gyvūnų kūnai, sausi, mažai savyje 
turintys sulčių, gulintys po žeme, sausose, smėlingose, kal- 
kingose, šaltose ir tinkamai ventiliuojamose vietose išsilaiko 
ilgus amžius išdžiūvę ir nepažeisti. Tad ir namų ūkyje esame 
įpratę mėsą išlaikyti ją džiovinant, augalus užkasant į sausą 


56 Lot. fermentatio - rūgimas. 

smėlį. Valgomoji druska, salietra ir šiek tiek kitų druskų ne 
kitaip mėsą padeda apsaugoti nuo sugedimo, kaip tik atim- 
damos drėgmę, kad joje neleistų ištirpti skaiduloms, ir per 
ilgą bei lėtą tirpimą tolydžio žemindamos temperatūrą. 

89. — Didžiuma fermentacijos metu atsirandančių 
naujų sudėčių baigiasi į organinę sudėtį įeinančių elemen- 
tų kombustija??. Toks yra gausus anglies rūgšties, vandens 
ir kai kuriais atvejais acto formavimasis. Šiuo požiūriu visą 
fermentaciją galima laikyti lėtos kombustijos rūšimi. Dėl 
to laisva oro, ypač rūgštadario gazo, prieiga neatskiriamai 
reikalinga savaiminiam organinių esybių skaidymuisi. Ir 
dėl tos pačios priežasties šios esybės, iki nemažo aukščio 
užpiltos vandeniu, giliai užkastos žemėje, panardintos ko- 
kiame nors rūgščiame, spiritiniame, aliejiniame, šarminia- 
me skystyje, negali skaidytis ir suirti. Toks jų atsitiktinis iš- 
likimas bus tuo ilgesnis ir tikresnis, juo jas supantis skystis, 
pats ar per sąveiką su jame panardintu kūnu, bus mažiau 
linkęs skaidytis. Iš čia kyla toks didelis vyno spirito?“ tinka- 
mumas gyvūninės esybes išsaugoti nuo suirimo. 


57 Lot. combustio - degimas; čia - degimo reakcija. 

58 Orig. wyskok winny - pažodžiui vyno šuolis [į viršų], reiškiantis 
vyno dvasią (spiritus vini). Puikus paaiškinimas Getingeno akademi- 
jos profesoriaus Polikarpo Erxlebeno „Fizikoje“, išleistoje Krokuvoje, 
Karūnos Vyriausiosios mokyklos spaustuvėje, 1788 m. (Fizyka Pana 
Polikarpa Erxlebena ... w Krakowie Roku 1788, w drukarni szkoly Glėwney 
Koronney), p. 193; Wyskok Winowy (spiritus vini) - vyno spiritas; Woda 
(wyskok winowy rozstworzony) - degtinė (atskiestas vyno spiritas). Šį 


vadovėlį lenkų kalbą išvertė Andrzej'us Trzcinski's (1749-1823) - kunigas, 

90. — Kaip atrakcija gamtinius kūnus tarpusavyje su- 
sieja ir sulipdo, suteikdama jiems atitinkamą nuolatinę san- 
darą ir atitinkamą sukibimo stiprumą, kaip giminingumai 
skirtingas daleles taip pat atitinkamu būdu sujungia, taip ir 
organizacija materijai suteikia tam tikrą sukibimą ir tam 
tikrą ryšį, kurį pavadinome organiniu [ryšiu] (81). Vadinasi, 
nors organizuotoje materijoje gyvybė užges ir organinė jėga 
liausis veikti, toks ryšys, kartą įvykęs, turi išlikti tol, kol jo 
kitos priešingai veikiančios jėgos neišardys. Arba veikiau jė- 
gos, kurių stiprumu organinis ryšys atsirado, išlieka ir nuo- 
lat išsilaiko toje, netgi negyvoje, materijoje, bet užmigdytas 
ir prisotintas, vadinasi, neveiklus, arba ramybės būsenoje. 
Dėl to, jeigu mirusiose organinėse esybėse giminingumai 
veikti negali, organinis ryšys turi išlikti; o jeigu tik iš lėto 
ir palaipsniui, prisidedant šilumai ir drėgmei, pradės atsi- 
liepti, tas ryšys lėtai ir tik palaipsniui atsipalaiduos. O kai 
tai atsitinka, savaiminis skaidymasis kiekvienąkart gali būti 
sulaikytas, dėl ko iš šio skaidymosi atsirandantys chemi- 
niai produktai dar gali kai kuriuos organinių ryšių bruožus 
išlaikyti ir dėl to skirtis nuo kitų cheminių kombinacijų, 
esančių visiškai neorganizuotoje materijoje. Vienu žodžiu, 


filosofas, fizikas ir poetas. Po privataus konflikto su Janu Sniadeckiu, pas- 
tarasis apie šį mokslininką paskleidė neigiamą opiniją (skyrėsi šių moks- 
lininkų dėstymo principai), kurią toliau kartojo vėlesnių kartų autoriai. 
Trzcinski'į reabilitavo įžymus XX a. lenkų fizikas Andrzej'us Kajetan'as 
Wroblewski's (g. 1933), pabrėžęs didelę jo vertimų svarbą, pvz., čia mini- 
mą Erxlebeno vadovėlį, tuomet vieną geriausių pasaulyje, Linėjaus siste- 


matikos platinimą ir kt. 

kol iš organinių esybių kilusioje materijoje organiniai ryšiai 
galutinai nebus išlyginti, tol ši materija negali būti laikoma 
paprastu cheminiu produktu. O toks galutinis [ryšių] išlygi- 
nimas vykdo tik organinį skaidymą arba galutinį savaiminį 
irimą. 

91. — Todėl pagal fermentacijos laipsnius ir gaunamų 
produktų skirtingumą, ji skirstoma į tris rūšis, tai yra: vyno, 
acto ir puvimo. Per pirmąją formuojasi vynas, kuriam bū- 
dinga ta savybė, jog distiliuojant gaunamas vyno spiritas. 
Antroji duoda visiems gerai žinomą actą. Galų gale, trečioji, 
į kurią galutinai pereina ir pirmosios dvi, visą organinį skai- 
dymą galutinai baigia, pakeisdama viską į vandenį, anglies 
rūgštį ir žemę. Kadangi šios paskutinės fermentacijos metu 
visos gyvūninės ir kai kurios augalinės esybės suformuoja 
amoniaką, dėl to šį formavimąsi norėta laikyti neatskiriamu 
pastarosios fermentacijos bruožu, vis dėlto ši tiesa tinka tik 
toms organinėms esybėms, į kurių sudėtį įeina salietradaris. 

92. — Tad iš šių pradmenų aiškiai matyti, ką kitoje 
vietoje? apie fermentaciją pasakiau. Tai yra, jog visos miru- 
sios organinės esybės siekia suirti savaime, tačiau ne visos 
vienodai - dėl to, kad ne visose sudedamieji elementai vie- 
nodai iš po giminingumų galios išėjo, taigi, ir nevienodai 
stipriai ir sparčiai po jų viešpatavimu sugrįžta. Vadinasi, 
tos [mirusios organinės esybės], kurios stipriausią orga- 
ninės jėgos įspūdį [poveikį] patyrė, taigi, kurių sudėtis 
nuo įprastos giminingumų tvarkos atitolo, grįždamos po 


9 Chemijos pradmenys, $ 350; liet. vert. p. 163. 

cheminiais dėsniais, greičiausiai suskils. O tos, kurių sudė- 
čiai giminingumai didžiąja dalimi dar priklauso arba kurių 
sudėtis mažiau priešinga natūraliai jų tvarkai, negreitai ir 
labai iš lėto skaidysis. Tad jas sudarantys elementai, būdami 
tarp savęs atitinkamoje pusiausvyroje, ir jų giminingumai, 
nepažindami tokios stiprios prievartos, dažnai ta pusiausvy- 
ra ilgai gali išsilaikyti, ir savaiminis irimas prasidės ne anks- 
čiau, 0 tik po to, kai bus gautas koks nors pirmas impulsas, 
kuris šią pusiausvyrą panaikintų ir pradėtų giminingumų 
veikimą. Vadinasi, tos organinės būtybės, kurios stipriausiai 
siekia savaiminio skaidymosi, tuojau pat supus; kitos, ku- 
rių sudėtis mažiau priešinga giminingumams, pradės nuo 
rūgštinės fermentacijos, pagaliau dar kitos - nuo vyninės, 
su laiku toliau pereidamos į rūgštinę ir puvimo [fermentaci- 
ją]. Arba, trumpiau sakant, visi ryšiai arba organinės kom- 
binacijos veikia prieš natūralią giminingumų tvarką; vadi- 
nasi, juo tos kombinacijos bus stipresnės ir sudėtingesnės, 
tuo giminingumų pastangos bus stipresnės juos suplėšyti. 
Vadinasi, kai palankios aplinkybės giminingumams pa- 
sireikšti jų veiklą realizuos, tuo greičiau prasidės galutinis 
organinių kombinacijų irimas. 

93. — Tad visos gyvūninės dalys apskritai, o iš augalinių 
tos, kurių sudėtis sudėtingesnė, labai sparčiai besiskaidyda- 
mos tiesiog siekia supūti. Augaliniai klijai“? ir krakmolas 
pirmiausia suformuoja actą, kuris, savaime paliktas, pūva. 
O cukrus, kartu ir visos saldžios augalinės sultys, tinkamai 


59 Lot. mucilago - augalinė kombinacija. 

vandeniu atskiestos ir reikalingame šilumos laipsnyje palik- 
tos, iš pradžių pasikeičia į anglies rūgštį ir vyną, šis vėliau 
pasikeičia į actą, kuris taip pat baigiasi puvimu. Kadangi 
visa ši cheminių pasikeitimų eilė gali vykti tik esant tinka- 
mai drėgmei, šilumai ir laisvai patenkant orui, vadinasi, kai 
kada nors viena šių aplinkybių arba visos kartu bus paša- 
lintos, fermentacija tame taške, kuriame toks pasikeitimas 
įvyks, būtinai sustos ir toliau vykti negalės. Vadinasi, tai bus 
mūsų galioje kontroliuoti sąlygas, neišvengiamai reikalingas 
fermentacijai: ją ten, kur mums patiks, sulaikyti ir taip 
įvairius jos produktus modifikuoti. Tai buvo patirtis, ne 
mokslas, kuria nuo seno naudingai vadovavosi žmonės. 

94. — Tad šiuo būdu stebima fermentacija (o kitaip ste- 
bima negali būti) pasitaiko tik negyvose organinėse būtybė- 
se, kuriose veikia organinė kombinacija, o gyvybė ir visos 
jos veiklos visiškai užgesusios. Gyvosiose būtybėse, kur or- 
ganizuojanti jėga stabiliai veikia ir vyrauja, kur organinės 
kombinacijos eina nepaliaujamai, nieko panašaus į fermen- 
taciją negali vykti; juk net ir ten, kur giminingumas daugiau 
ar mažiau veiklus, tas veikimas pasiskirsto tarp jo ir organi- 
nės jėgos ir yra tiesioginis šių abiejų jėgų rezultatas. Kai ku- 
riais atvejais numanomas puvimas organizuotose būtybėse, 
kol jos gyvos, jokiu būdu negali vykti, nebent tik dalinis, 
jeigu gyvybė kokioje dalyje visiškai užgeso. Tačiau reikia 
pripažinti, kad tais atvejais, kuriais organinė jėga smarkiai 
susilpnėja ir kiek savo veikimo praranda tik gyvybę galė- 
dama palaikyti, lygiai tokiu santykiu antiorganinės jėgos 
turi rastis ir siekti organinį mechanizmą galutinai suardyti. 

Vadinasi, šiuo atveju, nors tikro puvimo jokiu būdu prileisti 
negalima, tačiau negalima ir užginčyti tam tikro jo siekimo, 
bet tik ta prasme, jog tuo laiku visas mechanizmas artėja į 
galutinį savo suirimą. Vis dėlto tai pasireiškia visose ligose, 
kiekvienu atveju, kiekvienąkart prieš pat mirtį, taigi, jokiu 
konkrečiu atveju neapsiribojama. 

9$. — Todėl kitaip nė negalima tokių antiorganinių 
jėgų pastangoms gyvajame mechanizme sukliudyti, kaip tik 
padidinant vienintelę - būtent organinę - prieš jas veikian- 
čią jėgą, tik palaikant organinius procesus, kadangi negy- 
vosiose esybėse puvimo sukliudyti ir prasidėjusio sulaikyti 
kitaip negalima, kaip tik pašalinant fermentacijai reikalin- 
gas sąlygas. Tad visas mokymas gydymo mene apie vaistus, 
galinčius turėti ypatingą atsparumo puvimui galią, jokio pa- 
laikymo iš grynojo proto pusės negali turėti. O noras nusta- 
tyti puvimo panašumą gyvajame mechanizme yra tas pats, 
kaip daryti prielaidą apie vyno formavimąsi ant vynmedžio 
kabančiose uogose. 

V SKYRIUS 


GYVYBINĖS MATERIJOS LAIDOJIMAS ŽEMĖS 
GELMĖSE. JOS SUGRIŽIMAS Į PAVIRŠIŲ. 


96. — Kadangi gyvybinė materija, kartą organizuota, 
be tinkamos šilumos, vandens ir oro, galutinai suirti negali, 
net ir išblėsus organinei jėgai, vadinasi, kiek kartų ji atsidurs 
tokioje padėtyje ir nebus kitų gyvųjų būtybių sunaudota 
maistui ir perdirbta, tiek kartų galės savo nepažeista sudėti- 
mi išlikti net ir amžių grandinėje. Senovėje turtingi žmonės, 
kuriems tuštybė visada buvo mylimiausia stichija, nesuge- 
bėdami savo dvasios perlieti į ateities palikuonis, stengėsi 
jiems bent jau nepaliestus savo kūnus palikti. Tuo tikslu jų 
įpėdiniai tuos apiplautus kūnus, po to, kai iš jų būdavo išimti 
ar supūdyti visi vidaus organai, apiberdavo soda ir joje kelias 
dešimtis dienų laikydavo, paskui apiplautus ir išdžiovintus 
prisotindavo aliejinių, aromatinių kūnų““ ir balzamų. Šios 
[priemonės] saugojo nuo oro ir vandens patekimo, o pačios, 
iš lėto prisijungdamos rūgštadarį, virsdavo pokostų“" atmai- 
na, dar stipriau saugančia nuo vandens ir nuo oro. Po to vi- 


sus taip paruoštus kūnus kuo stipriau aplink apvyniodavo 


60 Čia - medžiagomis. 


61 Pokostas — plėvėdaris; produktas, gaunamasis iš linų aliejaus 

plona klijinga drobe. Kai kurie tokie senųjų laikų egiptiečių 
dirbiniai sulaukė net ir mūsų dienų. 

97. — Gamta, kuri vienu savo darbu drauge daugelį 
didžiausių planų patenkina, dažnai milžiniškas organinių 
esybių ar jų palaikų mases ilgiems amžiams žemės gelmėse 
palaidoja ir uždengia. Be to, kadangi visas mūsų žemės ru- 
tulio paviršiaus sluoksnis beveik tik organinėms esybėms 
skolingas už savo atsiradimą ir didžiąja dalimi susideda iš 
jų pusiau suirusių palaikų, tokių esybių ar jų sutrupėjusių 
dalių begalinė daugybė kasdien gana giliai po Žeme pa- 
tenka. Didžiąją dalį žemės skalaujančios jūros savyje tal- 
pina nesuskaičiuojamą daugybę organinių esybių, kurios, 
kasdien baigdamos savo gyvenimą, jūrų dugne kaupiasi 
ir tarpusavyje maišosi. Be to, visi vandenys, skalaujantys 
žemės paviršių, lietūs, potvyniai, srautai, subėgdami į ben- 
dras vagas arba upes iš visų pusių, organines dalis arba jų 
nuolaužas labai gausiai su savimi ridena ir plukdo į jūrą, 
kurios dugną jos iš lėto tokiais klodais nukloja. Reikia pri- 
durti, kad tas pats vanduo kartu atneša ir sudėsto kalnų ir 
upių vagų nuolaužas ir dėl to jūros dugnas lėtai ir nežymiai 
kyla, kai iškilus žemės paviršius kaskart labiau žemėja. Iš 
to išeina, kad jūra, praėjus daugeliui amžių, verčiama seną- 
sias savo valdas palikti ir vis kitas žemės dalis užlieti; o kuo 
didesnis buvo vandens gylis vietose, kurias kadaise [jūra] 
sėmė, tuo giliau žemėje bus paslėpti anksčiau gyvenusių 
organinių esybių palaikai. Šiam kasdieniam, tačiau nepa- 
stebimam vandens darbui reikia priskirti netikėtas ir dide- 
les revoliucijas, kurias, kaip atrodo, mūsų žemė daug kartų 

patyrė. Prie tokių revoliucijų reikia priskirti staigius ir pla- 
čius vandenų išsiliejimus iš savo krantų, arba potvynius, di- 
delius ir stiprius žemės drebėjimus, viesulus arba smarkius 
atmosferos judėjimus, per kuriuos dažnai ištisi miškai būna 
išguldomi ir pan. 

98. — Tokie organiniai sandėliai - ar jūros dugne nu- 
grimzdę, ar per stiprų žemės drebėjimą į jos gelmes perneš- 
ti, — visiškai nepajėgūs patirti savaiminį skaidymąsi. Nes 


ir vietų, kuriose glūdi, temperatūra yra žema!" 
ų £ p y 


„ir oro pa- 
tekimas neįmanomas. Dėl ko užlieti vandeniu tik jo vieno 
ir kai kurių artimų mineralinių esybių veikimą gali patirti. 
Vanduo iš pradžių visas saldžias, lipnias, sūrias ir ekstra- 
huotas dalis savyje ištirpina ir nuneša; paskui lėtai suminkš- 
tina skaidulines dalis, suardo, smulkina ir išsklaido; per tai 
augalinės ir gyvūninės dalys iš lėto paverčiamos aliejais, 
dervomis, siera ir riebalais, kuriems vanduo neturi jokios 
galios. Tokius dervinius ir riebalinius elementus, galutinius 
mineralų karalystėje suirusių organinių esybių likučius, į 
tuos pačius ar gretimus klodus žemės esybės sugeria ir peri- 
ma; arba susikaupusius kietame ir uolingame dugne šen bei 
ten kartu su vandenimis į žemės paviršių išsviedžia. Ir tokia 
yra tikroji vadinamosios žemės anglies ir visų žemės rieba- 
lų pradžia. Kad šie mineraliniai kūnai iš esmės niekuo nuo 
aliejų ir dervų nesiskiria, atskleidžia cheminė jų analizė; va- 
dinasi, kilę iš to paties šaltinio. Kadangi per tokį organinių 


10) Šį temperatūra stabiliai siekia +10* pagal Reomiūrą [t. y. +12,5 pa- 


gal Celsijų]. 

būtybių ardymą, padedant vandeniui, kartu su riebalais ir 
dervomis išsiskiria didelis kiekis sieros, dėl to nenuostabu, 
jog visuose žemės anglies kloduose labai gausu pirito““. 

99. — Tų organinių būtybių likučiai mineralų karalys- 
tėje mūsų laikais yra tokie gausūs, kad, išskyrus patį žemės 
rutulio branduolį, kuris, atrodo, gali būti susiformavęs vien 
tik iš granito, likusi žemė akivaizdžių vandens darbu susi- 
deda grynai iš sluoksnių, daugiau ar mažiau turtingų orga- 
ninių senienų. Visus kitus riebalus žemės anglis kiekiu vir- 
šija taip, kad vargiai yra koks kraštas, kuris atitinkamame 
žemės gylyje daugelyje vietų šiuo kūnu nebūtų apklotas. O 
tokia daugybė tarp žemės sluoksnių slypinčių riebalinių ir 
degių kūnų, ypač piritų, kurių visur tokiuose kloduose itin 
gausiai pasitaiko, kartais gali užsidegti. Tačiau visur tarp to- 
kių sluoksnių prasiskverbia ir kaupiasi vanduo, todėl galiau- 
siai jis turi ir prie piritų skaidymo patekti. Taip rūgštadaris, 
pereidamas į ryšį su siera, išskiria nemažą šilumos materijos 
kiekį, dėl ko visi tokie klodai iš lėto įšyla. Kuo labiau prasidė- 
jęs vandens skilimas skatina pažadintą šilumą, tuo didesnis 
ir staigesnis kyla skatinamas kaitimas. Visi šie pasikeitimai 
nepastebimai palaipsniui stiprėja, kol galiausiai tos milži- 
niškos degių esybių saugyklos stipriai įkaista, visą prie savęs 
esantį vandenį arba suskaido, arba paverčia garais, ir, jeigu 
tuo laiku atveria sau susisiekimą su jūra, ežerais ar didelė- 
mis upėmis, jų įkaitimas, skaidymasis ir pasikeitimas į van- 
dens garus ūmai pakyla iki aukščiausio laipsnio. Tuo laiku 


62 Geležies disulfido - FeS,. 

susiformavęs nepaprastai didelis vandendario gazo ir van- 
dens garų kiekis, negalėdamas sutilpti jokiose požeminėse 
ertmėse, įgriuvose ir urvuose, neapsakomu, neaprėpiamu, 
sunkiai suvokiamu smarkumu į visas puses juda ir plečia- 
si, atspariausias ir niekaip nepralaužiamas kliūtis suplėšo 
ir į visas puses išnešioja, visas žemės gelmes sudrebina ir 
įsiūbuoja, visą jos paviršių judina ir purto. Ir, proporcin- 
gai pasipriešinimui įtempdamas savo pastangas, galiau- 
siai viską laužo, sprogdina ir naikina, kol į žemės paviršių 
neprasiskina sau laisvo kelio. Tik taip, atvėręs atmosferos 
orui laisvą prieigą į tuos milžiniškus degios ir įkaitusios 
materijos sandėlius, visus žemės vidurius uždega liepsna. O 
čia dėl dar didesnio ugnies galios stiprėjimo intensyvėja ir 
auga vandens virtimas garais ir vandendario gazo formavi- 
masis, dėl ko dažnai kyla naujų drebėjimų, apimančių dide- 
lį žemės paviršių, kartais ištisas provincijas, valstybes, kol 
susiformavusios lakios esybės sau neprasiskina laisvo kelio 
pirmajai bendrai angai. Čionai ir vėl, naikindamos ir telk- 
damos visa tai, kas tik joms galėjo kliudyti, į viršų su milži- 
nišku triukšmu ir jėga išsviedžia daugybę ugnies, vandens, 
pelenų, žemių, akmenų, sulydytų ar ugnies pusiau prarytų 
kūnų. Tokios pirminės vandendario gazo ir vandens garų 
pastangos triukšmingai išsiveržti duoda pradžią žemės dre- 
bėjimams, o pats išsiveržimas - vulkanams. 

I00. — Vadinasi, žemės drebėjimui pakanka, kad van- 
duo, skalaujantis piritų ar turtingus piritų žemės anglies 
sluoksnius, iš dalies skaidytųsi ir duotų pradžią vandendario 
gazui; vulkanams reikalingas ir oro priėjimas. O kadangi 

retai pasitaiko žemė, kad savo gilesniuose sluoksniuose ne- 
turėtų piritų ir žemės anglies klodų, dėl to ir žemės dre- 
bėjimų visur gali pasitaikyti, ir vulkanai arba kiekvienoje 
žemės dalyje veikė, arba ateityje gali pasirodyti. Iš tikrųjų 
kiekviena žemės rutulio dalis turi savų vulkanų, tad nieko 
neminėsiu apie užgesusius, kurių pėdsakų bemaž kiekviena- 
me krašte galima aptikti. Žemės drebėjimų gali pasitaikyti 
tik tuo laiku, kai po žeme susiformavusios lakios esybės ne- 
turi laisvo išėjimo; dėl to vyksta arba nuo vulkanų atokiose 
vietose ir jų išsiveržimą kada nors būsiant pranašauja, arba 
artimose vietose prie vulkanų, jeigu atsitiktinai tų vietų su- 
sisiekimas su vulkano anga panaikinamas, tada paankstina- 
mas pats išsiveržimas ir su juo [žemės drebėjimas] pasibai- 
gia. Ši mokslo teorija visus vulkanų reiškinius kuo geriausiai 
paaiškina, nors šioje vietoje negaliu leistis į jokius platesnius 
komentavimus. 

IOI. — Tad tokiu būdu organiniai likučiai, susitelkę mi- 
neralų karalystėje, pagaliau skaidosi ir dega. Tokia kombus- 
tija visas tas esybes galutinai pakeičia į vandenį, angliarūgš- 
tę ir sieros rūgštį ir apyrūgštį“, kurios išlekia pro ugnikalnio 
angą; ir į pelenus, kuriuos į žemės paviršių išmeta išsiver- 
žimai. Tokios sudėties anos palaidotos gyvybinės materijos 


63 A. Sniadeckio aiškinimu, apyrūgštimis vadinamos galinčios 
turėti rūgštadario (deguonies) elemento, tačiau dar galinčios jo priimti 
daugiau, su nestipriu ir nepastoviu rūgštiniu stiprumu, iš kurio gali leng- 
vai išeiti. Lotynų kalboje joms paliktas rūgščių pavadinimas su galūne 
-osum (acidum sulphurosum), dab. sulfito rūgštis H,SO,. (žr. Chemijos 


pradmenys, liet. k., p. 100). Sieros rūgštis - acidum sulphuricum, H,SO . 

elementai sugrįžta į žemės paviršių, kur gali pereiti į naujas 
organines būtybes ir gyvenimą pradėti iš naujo. Taip milži- 
niški gyvybinės materijos rinkiniai, kuriems gamta žemės 
gelmėse buvo skyrusi būstą ilgiems amžiams, ir atrodė, kad 
visiems laikams galimybė organizuotis ir gyventi atimta, 
gauna naują progą gyvybei, o įrankis, kurį tokiam didžiam 
tikslui naudoja gamta, yra vulkanai. Tad matome, kokia 
didelė jų nauda bendroje gamtos sistemoje, kaip reikalingi 
palaikyti visuotinei pusiausvyrai, kaip kartais, suardydami 
menką ir nereikšmingą gyvųjų būtybių dalelę, visai jų vi- 
sumai pasitarnauja; ir kaip stebuklingai aukščiausiasis visų 
dalykų Autorius nepertraukiamu mazgu suvienija pasek- 
mes su priežastimis. Be organinių būtybių buvimo žemė- 
je, neegzistuotų vulkanai, kurie turėjo atsirasti labai vėlai, 
po pirmapradžio pasaulio sutvėrimo. Be vulkanų, didžioji 
gyvybinės materijos dalis, kasdien persikelianti į gilias že- 
mės gelmes, neturėdama būdo sugrįžti į jos paviršių, visam 
laikui būtų prarasta gyvybei ir organizacijai; o jei šių pra- 
radimų kasdien negrįžtamai ir neatlygintinai daugėtų, ga- 
liausiai organinių būtybių skaičius turėtų tuo pačiu santykiu 
mažėti ir pagaliau visai išnykti. 

102. — Pats pagrindinis įrankis, kurį gamta naudoja 
tokiems dideliems savo tikslams, yra vanduo. Jis yra stip- 
riausias organinių būtybių elementas; jis - lemtingiausia jų 
persikėlimo po žeme ir ilgo ten buvimo priežastis; panašiai 
jis šia prasme yra specifiškiausio jų suskaidymo ir pakeiti- 
mo į riebalines esybes įrankis; vadinasi, jis - žemės anglies 


ir piritų sluoksnių pradžia, galiausiai jis - pirmasis pastarųjų 

skaidymo akstinas, o per tai - svarbiausia vulkanų atsiradimo 
ir išsiveržimo priežastis. Taigi, ta pati priežastis, kuri gyvy- 
binei materijai kelią į organizaciją ir gyvybę tokiam ilgam 
laikui uždarė, prie jų vėliau ją sugrąžina ir vėl galiausiai ją 
laidoja. Tad šiuo atveju, lygiai kaip visoje gamtos sistemoje, 
priežastys ir pasekmės susitinka ir tarpusavyje siejasi. 


134 
VI SKYRIUS 


IŠSAMESNIS SVARSTYMAS APIE 
AUGALŲ GYVYBĘ. JUOSE VEIKIANČIŲ 
GYVYBĖS JĖGŲ IšSKYRIMAS. 


103. — Kiekvienoje gyvybėje, visose veiklose, visose 
organinėse dalyse, pagaliau visoje organizuotoje gamtoje 
vyksta nuolatinė ir nepaliaujama kova tarp organizuojančių 
ir antiorganinių jėgų. Prie pirmųjų reikia priskirti organinę 
jėgą ir gyvybingumą, iš kurių bendros sąveikos turi atsirasti 
individuali organizacija ir gyvybė, prie antrųjų - fizinį ryšį 
ir giminingumus. Kadangi augalų karalystėje fizinis mais- 
tui tinkamų esybių ryšys gali būti laikomas beveik nieko 
nevertas, vadinasi, galima laikyti tikru dalyku, kad patys 
giminingumai priešinasi tik organizuojančių jėgų galiai. Iš 
to išeina, kad kiekviena gyvybinė materija, įeidama į auga- 
lines esybes, į jas įveda dvi jėgas, arba dvi veiklos ir pasi- 
keitimų priežastis, tai yra: gyvybingumą, kurio galia siekia 
atimti iš organizuotos materijos jai būdingą formą ir gy- 
vybę; ir giminingumo jėgos. O iš to mokomės, kad išoriniai 
kūnai, veikiantys augalus, veikia prieš gyvybingumą ir prieš 
giminingumus. 

104. — Toks veikimas visiškai apsiriboja svetimoje ne- 
organizuotoje materijoje, kurią augalai priima į save ir vei- 
kia visiškai organizuotą materiją. Ir, kita vertus, kadangi 

organizuojanti esybė pirmosios [materijos] negali paveikti 
kita galia kaip tik organine, arba pasisavinančia, o šios dvi 
jėgų rūšys yra viena kitai priešingos, taigi, sulig kiekvienos 
svetimos materijos patekimu į augalinę esybę, tuojau pat 
gimsta veikimas ir antiveikimas, jų pirmasis siekia iš orga- 
nizuotos materijos atimti jai būdingą formą ir patraukti ją 
po giminingumų galia; antrasis - suorganizuoti neorganinę 
[materiją]. Iš šio veikimo ir antiveikimo susideda augali- 
nės gyvybės, arba vegetacijos, apraiškos; ir todėl visi kartu 
iš dalies nuo giminingumų, iš dalies nuo gyvybingumo, iš 
dalies nuo organizacijos arba veikiau nuo visų kartu turi 
priklausyti. O mes šių apraiškų rinkinį vadiname gyvybe; 
taigi, priežastys, arba augalų gyvybę veikiančios jėgos, yra: 
gyvybingumas, organizuojančios galios ir giminingumai. 
105. — Jeigu laikysime, kad materija veikia tik jai būdin- 
go gyvybingumo stiprumu, arba siekimo stiprumu, veikian- 
čiu organizavimąsi ir gyvybę, tada kiekvienas šio siekimo 
pasireiškimas, sujungtas su atitinkamu organinės jėgos vei- 
kimu, turi dalį neorganizuotos materijos pasisavinti ir pro- 
porcingą organizuotos [materijos] dalį suskaidyti. Jeigu ją 
laikysime veikiančia per giminingumus, tada kiekvienas šių 
jėgų pasireiškimas turi dalį organizuotos materijos prislo- 
pinti, vadinasi, dalį organizuotos materijos daugiau ar ma- 
žiau po cheminiais dėsniais patraukti. Ir atvirkščiai, kiek- 
vienas organinis veikimas turi dalį giminingumų išlyginti, 
dalį jiems paklūstančios materijos pertraukti prie organi- 
nių ryšių. Tuo atveju organizuojanti jėga veikia tiesiai prieš 
giminingumus, ir šie prieš ją turi veikti; gyvybingumas 

vienodai pagelbsti ir vieniems, ir kitiems - tiek pagelbėda- 
mas organizuojančiai jėgai pasireikšti formuojant materiją, 
įgyjančią organinę formą, kiek ir giminingumams, ardant 
jau tą formą turinčią [materiją]. 

IO6. — Vadinasi, juo stipriau veiks per giminingumus į 
augalines būtybes įvesta materija, tuo daugiau organinės jė- 
gos nuslopins, tuo daugiau materijos po cheminiais dėsniais 
patrauks, tuo labiau tokia būtybė priartės prie pabaigos. 
Vadinasi, tokie kūnai, kurių giminingumai yra prisotinti, 
mažiausiu stiprumu veikdami organizuotą materiją, taip 
pat ją mažiausiu cheminiu stiprumu skaidys ir mažiausiai 
susilpnins organinę jėgą. Tačiau, kita vertus, juo daugiau 
jų giminingumai bus prisotinti, tuo bus didesnis poreikis 
jėgos jiems likviduoti, pertempti prie organinių ryšių ir 
tokioms esybėms pasisavinti. O dėl to, kad ramybės būse- 
noje esančių giminingumų likvidavimą stipriausiai veikia 
šiluma ir šviesa, vadinasi, tokiu atveju organizuojamoms 
būtybėms bus reikalinga stipriausia šiluma ir šviesa. Iš to 
kuo aiškiausiai išryškėja priežastis, dėl kurios augalai, kurie 
maitinasi vien vandeniu ir anglies rūgštimi, be šilumos ir 
šviesos negali išlikti ir augti. Kadangi ir vandens, ir anglies 
rūgšties skaidymasis yra sunkus, vadinasi, ir ramybės būse- 
noje esantys giminingumai tarp juos sudarančių elementų 
yra labai stiprūs. 

107. — Vadinasi, be šilumos ir šviesos pagalbos, auga- 
luose apskritai negali įvykti joks organinis veikimas, joks 
pasisavinimas, joks šalinimas (excretio). Iš tikrųjų auga- 
lai, lygiai kaip ir visos kitos organinės būtybės, didelę dalį 


137 


vidinės šilumos pačios sau gamina, bet ir ši gamyba priklau- 
so nuo jų gyvybės stiprumo ir organinių procesų, kartu ir 
nuo išorinės šilumos. Kalbant apie šilumą, visada pridedame 
ir šviesą, kadangi specifinis pastarosios išlikimo ir veikimo 
būdas iki šiol mažai žinomas; o abi kartu visame žemės ru- 
tulyje turi vieną šaltinį, vieną bendrą priežastį, tai yra sau- 
lę. Vadinasi, tiesiogine prasme, saulė yra viena iš esminių ir 
būtinai reikalingų augalų gyvybės priežasčių; arba viena iš 
gyvybę sudarančių jėgų. Be jos, gyvybinė materija, apimanti 
visą Žemės paviršių, negalėtų organizuotis ir gyventi. Tuo 
akivaizdžiausiai įtikina vegetacijos būsena žiemos metu ir 
ties ašigaliais. Dėl to amžinasis visų dalykų Autorius žemės 
rutulį, aplink padengtą gyvosiomis būtybėmis, amžinai iš- 
liekančia jėga prie saulės pririšo ir privertė aplink ją suktis. 
Tikriausiai kitų planetų likimas turi būti panašus. 

108. — Kadangi augalai bemaž vien vandeniu ir anglies 
rūgštimi minta ir iš jų atsiranda ir, patirdami šviesos ir šilu- 
mos pagalbą, gausiai šalina rūgštadario gazą, todėl šių dvie- 
jų gamtinių kūnų pasisavinimo laiku ne tik ramybės būse- 
noje esančius giminingumus tarp juos sudarančių elementų 
suardo, bet ir cheminiu atžvilgiu gerokai sumažina rūgš- 
tadario kiekį. Dėl ko šiuo atžvilgiu vegetaciją reikia laikyti 
daline vandens ir anglies rūgšties dekombustija“*, kadangi 
kiekvienas augalas ir kiekviena jo dalis turi daugiau ar ma- 
žiau degų kūną. Iš tikrųjų, kaip eksperimentas šią tiesą iš- 
samiausiai patvirtina, o cheminė augalų analizė mus moko, 


64 Decombustio - priešingas degimui (combustio) procesas. 

juos visus reikia laikyti įrūgščių“? (oxyda) tipu su dvigubu 
pagrindu [baze]. Augalai, be rūgštadario gazo, kurį iškve- 
pia šviesoje, be to, iš savęs išskiria didelę dalį vandens garų, 
o šešėlyje - ir anglies rūgštį. Taigi, ir jų natūralios išskyros 
baigiasi vandeniu ir anglies rūgštimi. Vadinasi, pasisavinan- 
čios augalinės jėgos vandenį ir anglies rūgštį performuoja 
į augalus; skaidančios arba cheminės [jėgos] - atvirkščiai: 
tuo pačiu santykiu augalinius kūnus paverčia į vandenį ir 
anglies rūgštį. Pirmasis procesas ima viršų ir visiškai viešpa- 
tauja šviesoje, antrasis - pavėsyje; o visas šis mokslas anks- 
čiau (78) mūsų nustatytą pradmenį gražiausiai patvirtina ir 
paaiškina. Tačiau per organinį augalinį procesą daug rūgš- 
tadario pasišalina, vadinasi, kad cheminis procesas galėtų 
atgal augalinius kūnus į vandenį ir anglies rūgštį pakeisti, 
reikia rūgštadario gazo patekimo. Ir dėl to augalai, be laisvos 
šio gazo prieigos, ilgai gyventi negali. 

109. — Iš viso to mokomės: pirmiausia, kad augalams rei- 
kalingas rūgštadario gazo priėjimas dėl to, kad galėtų tinka- 
mai palaikyti jų išskyras arba kad juose nesustotų cheminis 
procesas. Antra, kaip organinis augalinis procesas yra van- 
dens ir anglies rūgšties dekombustija, taip jų cheminis pro- 
cesas yra tikroji vandendario ir anglies kombustija, ir pagal 
bendrus kiekvienai kombustijai tarnaujančius dėsnius negali 


65 Įrūgštys - oksidai; įrūgštinimas - oksidacija. A. Sniadeckis įrūgš- 
timis vadina pusiau degias medžiagas, susijungusias su tam tikra dalimi 
deguonies (rūgštadario), tačiau šio elemento neturinčiomis tiek, jog ga- 
lėtų būti rūgščios, todėl palankiomis sąlygomis sugebančiomis jo priimti 


daugiau (Chemijos pradmenys, liet. vert., p. 101 ir toliau). 


139 


vykti be rūgštadario. Trečia, klaidinga yra iki šiol fizikoje 
paskleista nuomonė, esą augalai pataiso atmosferos orą, ka- 
dangi iš šio mokslo aiškiai matyti, jog, kiek, viena vertus, pa- 
taiso, tiek, kita vertus, gadina. Ketvirta, augalai visame savo 
paviršiuje, o labiausiai tuose taškuose, kur vanduo ir anglies 
rūgštis formuojasi, nepertraukiamai, iš lėto ir nepastebimai 
dega [oksiduojasi], kaip ir visuose taškuose, kuriuose vyks- 
ta pasisavinimas, savo maistą priartina iki degimo būsenos. 
Arba kad augaluose, viena vertus, vyksta niekada nesiliau- 
janti kombustija ir, kita vertus, dekombustija. Galiausiai: net 
ir neatsižvelgiant į kietas dalis, dargi visos skystosios augalų 
dalys yra tirštesnės už vandenį, o tuo labiau už anglies rūgš- 
tį, vadinasi, organinė jėga, pasisavindama šiuos elementus, 
[jas] sutirština ir daro kietesnėmis. Iš to išeina, kad visuose 
augalų taškuose, kuriuose vyksta pasisavinimas, turi atsi- 
palaiduoti proporcinga kaloriko dalis, dėl ko augalai patys 
save šildo niekada juose nenutrūkstančiu organiniu procesu. 
Tačiau jei organinis procesas niekada nesiliauja, vadinasi, ši- 
lumos materijos išgavimas yra nepertraukiamas, dėl to au- 
galai turėtų kaskart vis stipriau įšilti, jeigu cheminio proceso 
metu besiformuojantys vandens garai ir rūgštadario gazas 
šios perteklinės šilumos neprarytų““ ir neišneštų už augalų 
ribų. Vienu žodžiu, kiek organinis augalinis procesas šildo, 
tiek cheminis procesas kiekvieną akimirką šaldo". Kadangi 


66 Orig. nie polykali, iš polykač - ryti. 
") Tada atsiskleidžia, kad šildymas ir vėsinimas organinėse esybėse 
vyksta būdu, priešingu tam, kuris vyksta negyvose esybėse, kur degimas 


bemaž visada šildo. 


140 


tie du procesai per visą augalo gyvenimą niekada nesiliauja, 
dėl to nenuostabu, kad augalai visą laiką turi jiems būdingą 
temperatūrą, priklausomą ne tiek nuo išorinės temperatū- 
ros, kiek veikiau nuo jų gyvybės būsenos. Jeigu išorinė ši- 
luma bus perteklinė, tuomet augalas, viršum proporcijos 
padidinęs (82) cheminius procesus, susiformuos sau ir palai- 
kys žemesnę už išorinę temperatūrą; o jeigu išorinė tempe- 
ratūra pernelyg pažemės, tuomet cheminis procesas gerokai 
sumažės, o augalas, mažai prarasdamas šilumos, šildysis per 
organinį procesą ir vidinę savo šilumą padidins. Tačiau tai 
gali vykti tik tam tikrose ribose, nes kaip perteklinė šiluma 
įstengia augalą vis labiau išsekinti ir galop pražudyti, taip ir 
pernelyg padidėjęs šaltis galiausiai sugebės organinius pro- 
cesus visiškai suturėti ir gyvybę užbaigti. 

IIO. — Vadinasi, jeigu dėl kokių nors priežasčių organi- 
nė jėga taptų pernelyg silpna ar įprastos pagalbos netektų, 
tuo laiku priprastas maistas negalėtų būti tinkamai suvirš- 
kintas ir pasisavintas, bet daugiau ar mažiau liktų žaliavos 
būsenoje. Dėl to nenuostabu, kad šviesos ir šilumos įtakos 
netekusiuose augaluose tinkamas pasisavinimas negali vyk- 
ti, o tokie augalai, silpni ir blyškūs, užsipildo klijais, van- 
deniu ir anglies rūgštimi. Ir kadangi augalų pasisavinimas 
cheminiu požiūriu yra nuolatinė dekombustija, vadinasi, jis 
bus juo tobulesnis, juo daugiau pasistūmės; juo daugiau rasis 
šviesos ir šilumos pagalbos, tuo besiformuojančios augali- 
nės dalys taps degesnės. Vadinasi, aliejai, aromatai ir dervos 
turi būti paskiausias augalinio pasisavinimo kūrinys, kaip 
augaliniai klijai ir rūgštys - pirmiausias. Bet šie pirmieji 


I4I 


vaisiai, pereidami vis per kitus organus, ir vis naujam ir stip- 
resniam pasisavinimui paklusdami, vėliau gali pasikeisti 
į paskutinius. Tuo mus kuo tvirčiausiai įtikina liudijimas, 
kurį mums pateikia kasdienis augalų stebėjimas. Visi auga- 
lai ir jų dalys pačioje savo pradžioje būna vandeningi, lipnūs 
ir rūgštūs; vėliau šie klijai ir rūgštys persiformuoja į krak- 
molą, cukrų ir augalinį pluoštą“; vėliausiai - į aliejų, dervas 
ir aromatus. Ir taip pačios augalinės dalys vėliau tampa vis 
tolesnės gamybos ir pasisavinimo objektu kitose dalyse. 

III. — Kartais į augalines būtybes gali patekti tokie 
kūnai, kurių ramybės būsenoje esantys giminingumai bus 
tokie stiprūs, kad organinė augalinė jėga jų neįstengs panai- 
kinti, tad tokie kūnai nesileis pasisavinami. Tačiau nukreip- 
dami į save dalį organinės jėgos, taip ją organizuotoje mate- 
rijoje mažindami ir silpnindami, pagelbės dezorganizacijai, 
cheminiams procesams, vadinasi, ir išskyroms apskritai. 
Šitaip augalas, prarasdamas didelę dalį materijos, kurios 
tokių nuostolių į pavojų patekęs kūnas išlyginti negali, turi 
išsekti, nusilpti ir galiausiai žūti. Ir taip neabejotinais eks- 
perimentais užsitikrinta, kad gyvsidabris, kitos metalų ar 
druskų esybės, dirbtinai įvestos į augalus, juos išsekino, su- 
naikino ir pagaliau sukėlė mirtį. Taip kai kurios ekshaliaci- 
jos““, garai ir dujos augalinėms būtybėms yra kenksmingos. 
Šie rezultatai bus dar greitesni ir spartesni, jeigu kenksmingi 


67 Augalines skaidulas. 


68 Orig. wyziewy, lot. exhalationes - pažodžiui: iškvėpimai; dujos, 


garai, dažniausiai nemalonaus kvapo (tvaikas). 

kūnai patys savaime arba juos sudarantys elementai su orga- 
nizuotais elementais turės stiprų giminingumą, kurio galia 
įstengs net ir organinį ryšį suardyti ir suplėšyti. Tuo laiku, 
jeigu tokia kenksminga jėga veikliai ar ilgai veiks, gali or- 
ganinę jėgą visiškai užgesinti ir organinę būtybę sunaikin- 
ti: dalinai - jeigu kokioje nors vietoje užsisklęs ir apsiribos, 
arba galutinai - jeigu po visą augalinį mechanizmą pasklis. 

VII SKYRIUS 


PANAŠUS SVARSTYMAS APIE 
GYVŪNŲ GYVYBĘ. 


112. — Nors gyvūnų, lygiai kaip augalų, gyvybei vanduo 
ir oras neišvengiamai reikalingi, vadinasi, šiuo atžvilgiu ne 
mažiau šilumos pagalbos reikia jiems pasisavinti, vis dėlto 
didžioji jų dalis, patys sau gamindami gana stiprią šilumą, 
kur kas mažiau tiesioginės saulės įtakos pasisavina. Tačiau 
to nepaisant, reikia pripažinti, kad kaip mūsų žemės rutuly- 
je visos pasklidusios šilumos priežastis yra saulės veikla, taip 
ir gyvūnų, lygiai kaip augalų, gyvenimas, nors mažiau pa- 
stebimai, priklauso nuo jos įtakos. Tad ir gyvūnuose šilumą 
reikia laikyti viena iš pirminių gyvybės priežasčių. 

113. — Augalai, ardydami cheminį ryšį tarp vandenį ir 
anglies rūgštį sudarančių elementų, labiau pasisavina van- 
dendarį ir anglį, didžiausią rūgštadario dalį, saulės spindu- 
liams veikiant, iš savęs vėl atgal išmesdami*?. Atrodo, kad 


2 Mat, atrodo, turi būti neabejotinas dalykas, jog šviesos materi- 
ja priklauso prie rūgštadario gazo sudėties ir kad šis gazas niekada be 
jos formuotis negali; dėl ko gali būti, kad šviesa vegetacijoje reikalinga 
ne kam kitam, o kaip tik dėl to, kad minėtasis gazas galėtų formuotis, 
jog nesiliautų dekombustija. Tad rūgštadario gazas yra reikalingas tik 


anglies rūgščiai formuotis. 

gyvūnai savo organizacijos stiprumu panašiai skaido ir per- 
dirba vandenį, bet ar tik vandendarį, ar abu sudedamuosius 
elementus nukreipia savo naudai - sunku atsekti, nes mes 
nežinome, kiek ir kokiu būdu ir kokiu keliu iš savęs išgarino 
rūgštadario. Tačiau reikia tikėtis, kad kada nors tuo tikslu 
sumanyti eksperimentai sugebės mus nemažai apšviesti. 

II4. — Tačiau gyvūninis maistas visiškai skirtingas nuo 
augalinio, vadinasi, ir jo santykiai su organizacine jėga, ga- 
mybos ir pasisavinimo būdas taip pat turi būti skirtingi. Nes 
kaip augalai jokios organinės esybės į save nepriima, bet tik 
vandeniu ir anglies rūgštimi maitinasi, taip ir gyvūnams 
dar reikia ir organinių esybių maistui, kad savo asmeninę 
gyvybę palaikytų. O kadangi šiose giminingumai tarp sude- 
damųjų elementų jau didžiąja dalimi sunaikinti ir cheminės 
kombinacijos perkeistos į organinius ryšius, vadinasi, anas 
pasisavinant, pasisavinančios jėgos turi kur kas mažiau 
veikti prieš chemines jėgas, o daugiau - prieš organinius 
ryšius. Mat pati gyvūnų organizacija yra tokia, kad visi iš- 
ankstiniai pasirengimai virškinimui maiste suardo bemaž 
visą organinę sudėtį; ir tik pats pasisavinimas organinį ryšį 
galutinai perkeičia, gyvybinės materijos elementams suteik- 
damas naują formą ir visiškai kitokią sudėtį. 

I1$. — Gyvybės jėgos, arba augalų gyvybę sudarančios 
jėgos, yra: iš pasisavinamos materijos pusės - gyvybingu- 
mas ir giminingumai, iš gyvojo individo pusės - organinė 
jėga. Prie jų reikia pridėti šilumos ir šviesos veikimą arba 
saulės įtaką (104-107). Iš jų organinė jėga ir giminingumai, 
veikdami vienas prieš kitą, galiausiai turi išsiskaidyti iki 

atitinkamos pusiausvyros, nuo kurios priklauso augalinės 
materijos ryšys apskritai, o ypač - organinė vietinė forma. 
Todėl tenka neabejotinu dalyku laikyti tai, kad kiekvieno- 
je augalinėje materijoje, kuri dar galutinai neprarado savo 
ryšio, abi šios jėgų rūšys kažkuria dalimi išlieka ir išlaiko 
tarpusavio pusiausvyrą. Vadinasi, kadangi pasisavinant 
tokią materiją gyvūninė jėga pirmesnį ryšį privalo visiškai 
pertvarkyti ir pakeisti, dėl to iš dalies prieš likusias che- 
mines galias, iš dalies prieš organines augalines [galias] 
turi veikti. Tokia nauja jėga, veikianti prieš dvi pirmąsias, 
mažiau ar daugiau jas suardys, jų darbą mažiau ar daugiau 
pertvarkys; kiekvienu atveju su jomis sudarys naują pu- 
siausvyrą. Šiuo požiūriu augalinėje materijoje veikiantį ryšį 
galima laikyti organiniu-cheminiu [ryšiu], kaip ryšį gyvūni- 
nėje materijoje reikėtų laikyti bendros sąveikos ir tam tikros 
gyvūninių ir augalinių-cheminių jėgų pusiausvyros atveju. 
O kadangi augalinėse dalyse ne visur vienodu laipsniu yra 
sunaikinti giminingumai, dėl to augalais besimaitinantys 
gyvūnai vieną kartą mažiau, kitą daugiau giminingumų 
turės įveikti. Ir kad, kita vertus, patys derindamiesi su au- 
galinėmis-cheminėmis jėgomis iki pusiausvyros, dažniausiai 
tik dalį jų panaikina ir išlygina. Vadinasi, cheminės jėgos 
dar išsilaikys ir kažkokia dalimi bus ir gyvūnų karalystėje, 
stipriausios - augalais mintančiuose gyvūnuose, daug sil- 
pnesnės - tuose, kurie minta mėsa. Apskritai, vertinant visą 
organizuotų būtybių visumą, cheminės jėgos visur joje pasi- 
reikš, bet tik skirtingose dalyse, labai skirtingu laipsniu taip, 
kad gali būti, jog, pvz., kai kuriose organinėse augalinėse 

esybėse vos kažkiek tėra susilpnintos ar pakeistos. Tuo tarpu 
kitose, pvz., kai kuriuose gyvūnuose, sunkiai gali būti kuo 
nors laikomos. Arba, trumpiau tariant, organinės jėgos, vi- 
same gyvajame pasaulyje veikdamos prieš giminingumus, 
cheminius gyvybinės materijos produktus nuolat pertvarko 
ir pakeičia; o taip šią materiją kaskart stipriau iš po gimi- 
ningumų galios išgauna; tad materijos iš po giminingumų 
galios pasitraukimas bus tiesioginiame santykyje su jos or- 
ganiniu persikūnijimu. 

116. — "Ta pati pastaba tinka augalinėms organinėms 
jėgoms, mat jos augaliniuose ryšiuose tik iš dalies gyvūni- 
nių jėgų palaikomos ir su jomis iki pusiausvyros susiderina. 
Reikia pripažinti, kad augalinės jėgos kažkokia dalimi dar ir 
gyvūnuose tęsiasi ir išlieka, bent jau laikinai. Arba veikiau 
gyvybinių elementų gamyba ir organinis ryšys, koks prasi- 
dėjo augaluose, jais mintančiuose gyvūnuose nesuardomas, 
bet pasikeičia ir tobulėja. Dėl ko būtinai reikia padaryti iš- 
vadą, kad tų pačių gyvūnų materijos ryšys gali skirtis pagal 
maisto, kurį vartoja, rūšį. Ką mums patvirtina kasdieniai 
eksperimentai tiek su naminiais, tiek ir laukiniais gyvūnais, 
kurių forma, papročiai, skonis, pažeidžiamumas, kvapas 
skiriasi pagal maisto skirtingumą. Dėl šios priežasties mais- 
to pasirinkimas jokiu būdu mums negali būti nesvarbus 
dalykas. Tad ne be priežasties kai kurie didieji įstatymų lei- 
dėjai savo valdomoms tautoms nustatydavo gyvenimo būdą 
ir maisto rūšį. 

117. — Gyvūnai ir augalai savo pavidalu, sudėtimi ir 
organiniu ryšiu daugiau ar mažiau tarpusavyje skiriasi ar 


1477 


panašūs vieni į kitus. Iš to eina, kad juo kokios nors būty- 
bės organinė sudėtis ir persitvarkymas toliau pasistūmėjo ir 
labiau prie kitos, kuriai turi tarnauti kaip maistas, priartėjo, 
tuo antrajai pirmosios pasisavinimas turi būti lengvesnis. 
Atsižvelgiant į patį pasikeitimo“? lengvumą, kitaip ir negali 
būti; dėl to reikia padaryti išvadą, kad gyvūnuose organinės 
materijos pasikeitimo greitis ir lengvumas yra tiesioginiame 
santykyje su jos priartėjimu prie formos, į kurią turi pasikeis- 
ti. Kita vertus, juo toliau materija organiniame formavimesi 
pažengė, tuo daugiau gyvybingumo prarado, vertinant vi- 
sos organinių būtybių visumos atžvilgiu (57). Vadinasi, or- 
ganinės materijos pasisavinimo greitumas ir lengvumas bus 
tiesiogiai proporcingas gyvybingumo nuostoliams, kokius ji 
patyrė“. Kadangi kiekvieną gyvybinės materijos įvedimą 
atitinka proporcingas pašalinimas, kiekvieną pasisavini- 
mą - proporcingas skaidymas (65), vadinasi, organinis skai- 
dymas ir visos nuo jo priklausančios išskyros kartais vieno- 
domis aplinkybėmis bus atvirkštiniame santykyje su į kūną 
įvestos materijos gyvybingumu. Todėl materija, kuri prarado 
daugiausia gyvybingumo, stipriausiai palaikys ir didins vi- 
sas išskyras gyvūninėje ekonomijoje; gyvybingiausia - labai 
mažai. Ir kuo būtybių, kurias vartojame maistui, organinis 
ryšys bus panašesnis į mūsų ar toks pats, juo daugiau gy- 
vybingumo praras organinė materija, kuri tapo mūsų mais- 
tu, tuo ją lengviau ir greičiau galėsime suvirškinti, pakeisti 


69 Orig. zamiana - susimainymas, apsikeitimas, mainai. 


8 Šis dėsnis bus vėliau apibrėžtas. 

į kraują ir pasisavinti; bet tuo pačiu santykiu tuo daugiau 
savos materijos suskaidysime ir per įvairias išskyras prarasi- 
me. Užtat gyvūnai, kurie minta panašių į save būtybių mėsa, 
daug greičiau atsinaujina negu tie, kurie minta augalais. 
Arba, kas reiškia tą patį, gyvybinė materija greičiau cirku- 
liuoja mėsėdžiuose negu žolėdžiuose gyvūnuose. 

118. — Kadangi individuali fizinė gyvybė priklausoma 
nuo nuolatinio naujai patenkančios materijos organizavimo 
ir proporcingo savos [materijos] skaidymo (65), todėl turi 
būti tiesioginiame šių procesų santykyje; vadinasi, gyvūni- 
nės gyvybės vyksmas bus daug greitesnis mėsa mintančiose 
būtybėse negu besimaitinančiose augalais. Arba, norint šį 
dėsnį dar labiau apibendrintai išreikšti ir iki visų gyvųjų bū- 
tybių praplėsti: kiekvienos organinės būtybės gyvybės vyksmo 
spartumas bus atvirkštiniame santykyje su organinės materi- 
jos, kuria maitinasi, gyvybingumu. 

119. — Tad kokios gi bus gyvybės jėgos gyvūnuose? 
Aiškiai tos pačios, kurios ir augaluose, ir, be to dar, gyvū- 
nams būdinga organinė jėga. Ar materijos atgaivinimas gy- 
vūnuose bus toks pats, kaip augaluose, tačiau toliau pažen- 
gęs ir charakterizuojamas kiekvienai gyvūnų rūšiai būdinga 
jėga? Kadangi pirmiausia reikia atsižvelgti į orą ir vandenį, 
kurie būtinai reikalingi gyvūnų gyvybei ir kuriuose tik su 
pačiu giminingumu gali veikti, taip pat į tai, kad dalis gimi- 
ningumų dar išlieka ir augalinėje, ir gyvūninėje materijoje, 
kuriomis gyvūnai maitinasi; [iš to] išeina, kad giminingu- 
mas taip pat yra viena iš gyvūnuose veikiančių jėgų. Antra, 
tiek augalinės, tiek gyvūninės dalys turi joms būdingą ryšį 

ir su tuo ryšiu patenka į gyvūnų kūnus, kur individuali jėga 
turi jį pertvarkyti; o dėl to [turi] pasireikšti prieš jį formuo- 
jančias jėgas ir su jomis sudaryti tam tikrą pusiausvyrą. 
Todėl šias jėgas reikia laikyti veikliomis priežastimis, arba 
gyvybės jėgomis. Visų gyvų padarų gyvybei šiluma taip pat 
būtina. Taigi, gyvūnų gyvybė yra sudėtingesnė už augalų ir 
tuo sudėtingesnė, juo didesnis skaičius organinių būtybių 
tarnauja jai palaikyti. 

120. — Jau įvardijau, kad gyvūnai, pasigamindami di- 
doką laipsnį savos šilumos, kur kas mažiau negu augalai 
priklauso nuo išorinės temperatūros įtakos; kitoje vietoje 
pamatysime, kokiu būdu sau tą šilumą gamina ir kaip labai 
šia prasme nuo išorinės šilumos priklausomi. Be to, juk Ži- 
nome (76-77), kad kiekvieno gyvo individo pasisavinimui ir 
išskyroms būtinai reikalingas pakankamas šilumos laipsnis, 
vienodai pagelbstintis tiek organiniams, tiek ir cheminiams 
procesams. O kad nei vieni, nei kiti net ir akimirkai negali 
būti sustabdomi be asmeninės gyvybės pabaigos, vadinasi, 
nors ir trumpiausias, visiškas šildomojo proceso (procesus 
calorificus) sulaikymas individualią gyvybę tuojau pat turi 
sulaikyti ir užbaigti. Tačiau jeigu šildomasis procesas galu- 
tinai nesustos, o tik iki tam tikro laipsnio sumažės, taip pat 
atitinkamu laipsniu turi sumažėti pasisavinimas ir visos iš- 
skyros. O jei tokiu atveju maisto ir gėrimo kiekis nė kiek ne- 
sumažės ar dar padidės, gyvūninis kūnas persipildys pusiau 
pasisavinta ir silpnų gyvūninės materijos bruožų turinčia 
materija. Šis atvejis ves prie apkūnumo ir kitoje vietoje bus 
plačiau išdėstytas. 

121. — Priešingai, jeigu šildomasis procesas bus per 
daug stiprus, pasisavinimas ir gyvūninės išskyros smarkiai 
padidės; o dar didesniame laipsnyje - pastarosios save įveiks 
(82), gyvūninis kūnas kaskart labiau turės silpti, ir šis atvejis 
ves prie sulysimo ir susinaikinimo. Vadinasi, kaip apkūnu- 
mas bus pernelyg silpno, taip kitomis lygiomis aplinkybėmis 
per didelis liesumas - pernelyg stipraus šildomojo proceso 
įrodymas, o gyvūninės gyvybės būsena kiekvieną akimirką 
turės priklausyti nuo jo palaikymo ir galios. 

122. — Kadangi gyvūnai, pasisavindami organines mate- 
rijas, privalo ankstesnius ryšius pakeisti ir pertvarkyti, todėl 
gali atsitikti, kad į vidų priimtos esybės ryšys - ar cheminis, 
ar organinis - bus toks stiprus, kad pasisavinančių jėgų jam 
pakeisti neužteks. Tuo laiku toks kūnas nesileis pasisavina- 
mas, tačiau, dalį organinės jėgos nukreipdamas į save, turės 
susilpninti kitus organinius procesus, dėl ko toks kūnas turi 
būti kenksmingas gyvūninei ekonomijai. Kadangi gyvūnai 
minta augalinėmis ar gyvūninėmis būtybėmis, tad tokį pa- 
sipriešinimą iš vienų ar kitų gali patirti. Bet kuriuo atveju 
arba toji kenksminga esybė tik nesiduos pasisavinama, kol 
už sistemos ribų nebus pašalinta, arba, pasisavinančiai jė- 
gai reikšdama priešingą galią, mažesnę ar didesnę materijos 
dalį suskaidys, dezorganizuos, arba galiausiai gyvojoje bū- 
tybėje organizuojančią jėgą iš dalies ar visiškai sunaikins ir 
visus organinius procesus, tad ir gyvybę, sustabdys. Todėl 
visas šios rūšies esybes, kaip tikrai kenksmingas gyvūninei 
ekonomijai, pavadinsime bendru kenksmingų jėgų, arba ga- 
lių (potentiae nocentes organicae), vardu. 

123. — Jeigu tokios augalinės galios nėra pakankamai 
stiprios, kad galėtų gyvūninę materiją suskaidyti, o tik bet ku- 
rioms pasisavinančioms pastangoms sudaro pasipriešinimą, 
tuo laiku, kol iš kūno nebus pašalintos, jokios kitos žalos ne- 
gali padaryti be tos, kad, dalį pasisavinančios jėgos nenaudin- 
gai į save nukreipdamos, visus organinius procesus daugiau 
ar mažiau susilpnins. Tačiau jeigu jas sudaranti materija visas 
organines jėgas, kurių galia atsirado, išlaikys visoje stiprybėje, 
tuo laiku šios jėgos ne tik pasipriešins pasisavinančiai gyvū- 
ninei jėgai, bet ją kai kada gali viršyti, o dėl to susilpninti, su- 
stabdyti ar visiškai ištrinti. Todėl tokios organinės galios suge- 
bės ne tik susilpninti organines veiklas, bet ir visai sustabdyti, 
ir gyvūnams, kuriuos šiuo būti veikti galės, bus tikri nuodai 
(venena““). Vis dėlto bendras visų tokių nuodų veikimas ap- 
siriboja tuo, kad tiesiog atakuoja organinę jėgą ir daugiau ar 
mažiau ją susilpnina, o kadangi ši organinė jėga, kurios galia 
vyksta šios kenksmingos pasekmės, yra iš dalies kiekvienam 
būdinga, ir būdas, kuriuo nuodys, ir šio nuodijimo apraiškos 
taip pat kiekvienam bus būdingos. Be to, augaliniai organiniai 
ryšiai didžiąja dalimi dar priklauso nuo giminingumų; vadi- 
nasi, gali pasitaikyti, kad šie [giminingumai] tarp augalinės 
ir gyvos gyvūninės materijos elementų gana stipriai sugebės 
pasireikšti, kad galėtų tiesiai atakuoti ir plėšyti organinius ry- 
šius. Dėl to augaliniai nuodai bus arba tokie, kurie, tiesiogiai 
silpnindami organinę jėgą, visus organinius procesus iki ga- 
lutinio sunaikinimo mažins, arba tokie, kurie, daug mažiau 

turėdami galios organinei jėgai, tik jos darbą, tai yra gyvū- 
ninės materijos ryšį, stengsis suardyti; arba galiausiai abi šios 
veiklos toje materijoje rasis sujungtos iki tam tikro taško. 
124. — Visi tokie nuodai, kurie veiksmingai ar neveiks- 
mingai atakuoja organizuojančią jėgą arba ardo organizaci- 
ją, jeigu nėra pakankamai veiklūs, kad galėtų pasisavinan- 
čias jėgas galutinai įveikti ir šitaip gyvybės eigą sustabdyti, 
galiausiai turi būti arba patys iš kūno išmetami, arba pasisa- 
vinami. Dėl to net ir veikliausi šios rūšies nuodai, iš pradžių 
smarkiai susilpninti, vandeniu atskiesti arba labai mažu 
vienkartiniu kiekiu įvesti į skrandį, nors gali gana stipriai 
atakuoti ir pakeisti organinę jėgą arba organizaciją, jie nebus 
nuodai. Vienu žodžiu, tik tam tikru požiūriu ir tam tikrais 
atvejais sugebės atskleisti savo nuodingas pasekmes. Ir iš 
tikrųjų ši gamtinių augalinių kūnų klasė yra bemaž pati vie- 
na, kuri mums parūpina veiksmingų vaistų, o veikliausias 
nuodas vienu atveju, kitu būna veiksmingiausias vaistas. 
125. — Tačiau gyvūninės materijos gali ne tik bet ko- 
kiam pasisavinimui pasipriešinti ir jau minėtu būdu kenks- 
mingas pasekmes sukelti, be to, tarp jų gali atsirasti tokių, 
kuriose organinė jėga, su kurios galia jos radosi, galėdamos 
išsilaikyti ir veikti iš naujo, atakuos tiesiai prieš organizuo- 
jančią jėgą. O tokia materija gali pasipriešinti ne tik pasisa- 
vinančioms jėgoms, bet netgi įveikti individualią jėgą, ir taip 
sugebės mažesnę ar didesnę organinės materijos dalį suskai- 
dyti ir pakeisti panašia į save esybe. Jeigu toks kenksmingas 
veikimas pasklis po visą individualią sudėtį arba sistemą, 
tuo laiku visa organinė jėga gali būti užgesinta, o kartu su ja 

baigsis individuali gyvybė. Bet jeigu tokia svetima materija 
savo pasisavinančią jėgą skirs tik tam tikrai vietai, tada ten 
būtinai pati atgims ir pasidaugins, naikindama kūno dalį, 
kurią šiuo būdu veikia, ir pati į save [ją] perkeisdama. 

116. — Tačiau kadangi tokia kenksminga materijos 
veikla veikia organizuotas dalis ir pasireiškia gyvame kūne, 
vadinasi, per visą jos eigą atakuojama dalis šiam veikimui 
priešinsis ir šio pasipriešinimo atžvilgiu dalį kenksmingos 
pasisavinančios jėgos sunaikins, dalį svetimos materijos su- 
ardys. Iš to [išplaukia] aiški išvada: kuo individuali jėga bus 
veiklesnė, tuo svetimų pasisavinančių materijų veikla turės 
mažiau galimybių prieiti, tuo veiksmingiau organinė galia 
tokią jėgą įveiks ir leis mažiau pasisavinti savos materijos, 
ir atvirkščiai. Jeigu individualios jėgos pasipriešinimas bus 
pernelyg silpnas, materija atgims dideliu gausumu, o kaskart 
labiau didindamair intensyvindama savo veikimą, galiausiai 
visą individualią jėgą išlygins ir visą gyvūninį mechanizmą 
išardys. Toks yra visų gyvūninių nuodų veikimas, kuriems 
suteiktas ypatingas užkratų (contagia““) pavadinimas. 

127. — Taip tokiu atveju tarp pasisavinančios užkrato 
galios ir organinės jėgos kils abipusė kova dėl viena kitos su- 
naikinimo, kol pagaliau viena šių galių turės laimėti: arba 
pasidavusi organinė jėga individualiam egzistavimui pa- 
darys galą, arba, paėmusi viršų virš užkrato galios, tolesnį 
savos materijos pasisavinimą sustabdys ir patį užkratą pasi- 
savins arba už savos sistemos ribų pašalins. Ir jei taip kartą 

įveiks, visiems kitiems užkrato įspūdžiams veiksmingai pa- 
sipriešins, ir nuosava materija nuo jo pasisavinančios galios 
visam laikui apsaugos. Dėl ko nenuostabu, kad užkrečiamos 
ligos, kurios gyvose sistemose gali išreikšti pasisavinančią 
galią, paprastai yra pajėgios tik kartą tam pačiam individui 
sukelti ligą ir pačios sau būsimam veikimui užkerta kelią. 
Apie ką plačiau kitoje vietoje teks pakalbėti. 

128. — O kadangi kiekvienoje rūšyje ir veislėje organinė 
jėga yra atskira ir išskirtinė, o individuose atitinkama kiek- 
vienoje organizuotoje dalyje, sudaranti bendros individua- 
lios jėgos dalį, dėl to, pirmiausia: tručiznos'*, nuodai ir už- 
kratai gali būti kenksmingi tik tam tikroms gyvūnų rūšims 
ir veislėms; antra, gali būti tokie gyvūniniai tručalai, nuodai 
ir užkratai, kurie visuose konkretaus individo organuose bus 
įveikti ir pasisavinti, nors bent jau kenksmingų pasisavinan- 
čių pasekmių negalės atskleisti, išskyrus tik vieną ar kelis, 
kurių organizuojančią jėgą įveiks, kuriuose visą savo kenks- 
mingą galią parodys ir tik kuriuose, jeigu turi pasisavinančią 
galią, atgims ir pasidaugins. Šią tiesą geriausiai patvirtina 
eksperimentas: nes esama tokių nuodų, kurie, be pasekmių 
patekę į skrandį ir negalintys pasipriešinti virškinimo veik- 
lai, tačiau kitais keliais patekę į kūną, kad galėtų skrandžio 
veiklos išvengti, visą mechanizmą atakuoja ir naikina; pvz., 
tokie yra gyvatės [angies] nuodai. Panašiai ir pasiutligę su- 
keliantis nuodas, nors neįveikiamą kovą paskelbia visam or- 
ganizmui, atgimti gali tik pačiose seilių liaukose. 


72 Tručizna, tručas, tručalas - nuodai (svetimybės, polonizmai). 

129. — Taigi, tručalai, arba augaliniai nuodai, gyvūni- 
nę ekonomiją veikia visai skirtingu būdu negu gyvūniniai 
nuodai; tas skirtumas didžiąja dalimi pagrindžiamas tuo, 
jog pirmieji negali pasisavinti gyvūninės materijos, o po to 
joje atgimti. Tačiau tiek vienų, tiek ir kitų pasekmės pana- 
šios dėl to, kad, pirma, tiek vieni, tiek kiti veikia organinę 
jėgą ir organizaciją ir yra jai priešiški. Antra, pagal skirtingą 
gyvūnų prigimtį ir gyvūninės kūno dalis bei organus - vie- 
niems visiškai nekenksmingi ir leidžiasi pasisavinami, tuo 
tarpu kituose atskleidžia kenksmingiausius padarinius. O iš 
viso to kartu išeina: 

Pirmiausia, visiškai neorganizuotos, neturinčios nė or- 
ganinio ryšio esybės tiek augalus, tiek ir gyvūnus veikia tik 
chemiškai, dėl ko jas ateityje vadinsiu kenksmingomis che- 
minėmis galiomis (potentiae nocentes chemicae). Šiai klasei 
priklauso visi mineralai, visi taurieji metalai, jų įrūgštys, 
visos druskos, rūgštys, žemės", alkalijos?* ir pan. Vienu žo- 
džiu, visi negyvybiniai kūnai, kurie savyje neturi jokio or- 
ganinio ryšio pėdsako. 

Antra: tiek augalinės, tiek gyvūninės esybės, kuriose dar 
išliko organinis ryšys, kokios yra augalinės ar gyvūninės da- 
lys - supjaustytos ar sutrintos, jų sultys, antpilai, nuovirai, 


73 Plg. Chemijos pradmenis (liet. vert., p. 76): „Žeme paprastai lai- 
kome kiekvieną sausą būtybę, visiškai nedegią arba labai sunkiai besily- 
dančią, trapią, subyrančią į miltelius...“. Prie žemių Sniadeckis priskiria: 


silica, alumina, calx, magnesia, barita, strontiana, circonia, glucina. 

ekstraktai, tinktūros, aliejai, dervos, gumos, krakmolas, dre- 
bučiai, baltymas ir pan., - niekada neveikia tik chemiškai, 
bet visada cheminiu-organiniu būdu (potentiae chemico-or- 
ganicae) arba atakuodamos pačias organines jėgas, bet taip, 
jei vieną kartą cheminė veikla bus tokia stipri, kad organinė 
palyginti su ja bus silpna, vos reikšis ir galės būti bet kuo 
palaikyta; kai kitą kartą, atvirkščiai, cheminei veiklai esant 
labai silpnai, reikšis tik organinė; galop trečiąkart abi šios 
veiklos vienodai arba beveik vienodai pasireikš. 


IS 
VIII SKYRIUS 


ORGANINIŲ BŪTYBIŲ ATGIMIMAS. 


130. — Organinė jėga, kai kartą buvo įžiebta materijoje 
per pirmapradį gyvojo pasaulio pradėjimą, jokiu natūraliu 
būdu negali išnykti - per tai sukurtų būtybių ir gyvybės 
išlikimas užtikrintas visam laikui. Tačiau šiam išlikimui 
užtikrinti ta pirminė kuriamoji jėga turi nepaliaujamai 
reikštis arba, kas yra tas pats, pirminė kreacija turi tęstis 
ir nepaliaujamai organizuotis, kitaip gyvybė turėtų liautis 
ir būtybių organizavimas pasibaigti. Šią didžią tiesą matė- 
me individuose, kuriuose organizacija vyksta be poilsio ir 
išlieka per kaskart naujos materijos tiekimą; tad jų egzis- 
tavimo esmė priklauso nuo nuolatinio materijos keitimosi. 
Gyvosios kūrinijos visumą sudarančios rūšys ir veislės ly- 
giai taip pat kilusios iš gyvojo pasaulio pirmapradžio sukū- 
rimo ir turi lygiai tokį patį savo egzistavimo ir savo išlikimo 
užtikrintumą. Tas tikrumas turi kliautis nuolatiniu rūšies 
ir veislės jėgos išlikimu, kurios galia ir atsirado, ir išlieka, 
o tas išlikimas reikalauja nepertraukiamo šios jėgos reiški- 
mosi. Kadangi rūšys ir veislės susideda iš individų, taip ir 
individai - iš gyvybinės materijos, vadinasi, kaip anie, tik 
nuolatiniu ir nepertraukiamu materijos organizavimusi, 
taip ir tie nuolatiniu individų formavimu gali tęstis ir išlik- 
ti. Vadinasi, kaip individualus egzistavimas priklausomas 

nuo nepaliaujamo materijos keitimosi, taip rūšies egzisten- 
cija - nuo nepaliaujamo individų keitimosi. Anoji kiekvieną 
individą patalpina neišvengiamo ryšio poreikyje su gyvybi- 
ne materija, ši pririša jį prie rūšies, kurioje jis yra įkurdin- 
tas. Kiekviena būtybė pirmajam ryšiui gauna individualų 
impulsą ir yra patraukiama asmeniniu interesu, antrajam 
[ryšiui] išjudinama rūšies jėga ir patenkina bendrą savo 
rūšies interesą, per šių dviejų tikslų vykdymą patenkina 
visuotinį visos kūrinijos interesą. Vadinasi, visos gyvosios 
kūrinijos egzistavimas turėtų liautis, jeigu individai nesi- 
keistų; tie pasibaigtų, jeigu nekeistų gyvybinės materijos; 
taip kad gyvybė yra nesąlygiškai nepertraukiama pasikei- 
timų grandinė. 

131. — Gyvybinės materijos kaitą organizuotuose indi- 
viduose galime pavadinti atnaujinimu; individų pasikeiti- 
mą rūšyse ir veislėse - atgimimu (reproductio; regeneratio). 
Abiejų poreikis aiškiai išplaukia iš pačios organinės jėgos 
prigimties, kuri privalo reikštis ir nepaliaujamai veikti. 
Vadinasi, iš pačios organinės jėgos prigimties išplaukė indi- 
vidų, jų sunykimo ir atgimimo būtinybė, kadangi tik vienu 
būdu gyvybė gali būti materijoje pažadinama ir palaikoma. 
Žodžiu, visos kūrinijos visuotinis egzistavimas, būdamas su- 
sijęs su atgimimu, kartu yra susietas ir su individų išnykimu 
ir visada šio tikslo turi siekti. Tad individualus interesas šia 
prasme yra priešingas visuotiniam interesui: vadinasi, kad 
organinių būtybių išlikimą būtų galima užtikrinti ir prie to 
patraukti individus, būtinai reikėtų juos susieti su rūšimi ir 
veisle, o jų gyvybę, taip pasakysiu, perskirti pusiau. Šiam 

didžiam tikslui gamta nuveikė užtektinai, suformuodama 
lytis ir šiuo būdu kiekvienam pavieniam tvariniui suteikda- 
ma dvigubą egzistenciją, tai yra individualią ir rūšinę. 

132. — Ir kaip individuali gyvybė priklausoma nuo or- 
ganinės jėgos nuolatinio reiškimosi į kaskart kitą materiją, 
taip rūšinė gyvybė turi priklausyti nuo vis kitų individų for- 
mavimo. Nepaliaujamas siekimas atsinaujinti ir tam tikslui 
tinkamos materijos kaupimas yra tik individualus siekimas; 
siekimas atgimti yra neišvengiamai rūšinis siekimas. O dėl 
to, kad kiekvienas individas įkurdintas savojoje rūšyje, vadi- 
nasi, jo gyvenimas yra aiškiai dvejopas: iš dalies asmeninis, 
iš dalies rūšinis. Ir visos gyvosios esybės, šiuo būdu būda- 
mos dvilypės, visos tokiu dvejopu būdu gyvena. Dėl to re- 
produkcijos aktas negali būti atliktas vienos lyties individo 
ir nėra asmeninė, bet rūšinė funkcija. 

132. — Kadangi iš ankstesnio mokslo (28) žinome, jog 
kiek kartų naujas individas prasideda, tiek kartų organinė 
jėga naują gyvybės prasidėjimą nors akimirką turi pralenk- 
ti; vadinasi, kurios nors gyvosios būtybės prasidėjimas yra 
ne kas kita, kaip individualios organinės jėgos prasidėjimas; 
vadinasi, rūšinis procesas, kylantis iš lyčių susijungimo, turi 
priklausyti nuo naujo individualios jėgos atgimimo, kuri 
turi pradėti naują gyvybę ir atskirą būtybę. O dėl to, kad 
tas atgimimas vyksta per dvi lytis, priklausančias tai pačiai 
rūšiai, vadinasi, ir naujai atgimusi jėga turi tai pačiai rūšiai 
priklausyti. Tačiau kokiu būdu toks naujos jėgos įžiebimas 
vyksta, neįmanoma suprasti ir pažymėti lygiai taip, kaip yra 
neįmanoma suprasti, kas yra organinė jėga, kaip ji prasidėjo 


160 


ir kokiu būdu veikia. Dėl ko ne šis vienas, bet visi organiniai 
procesai turi mums likti slėpinys visam laikui. 

134. — Ir kaip gyvūnai apskritai suskaidyta gyvybine 
materija negali maitintis, bet jau organizuotą iš augalų ar 
kitų gyvūnų į save priima ir tuo lengviau pasisavina, juo 
labiau organinis ryšys, kurį jie turi perdirbti, priartėja prie 
jiems būdingo; kaip ir kiekviena turinti būti pasisavinta 
materija iš pradžių tinkamai privalo būti parengta, taip ir 
individuali jėga gali būti atgaivinta ne kiekvienoje materi- 
joje, o tik jau iš anksto tinkamai tam priderintoje. Todėl at- 
rodo, kad dauginimosi dalys [organai] yra skirtos parengti 
ir išsaugoti tai materijai, kurioje bendrai susijungęs dviejų 
lyčių veikimas turi atgaivinti naują organinę jėgą. Šiuo būdu 
apvaisinti parengtas kūnas, tai yra kiaušinėliai", būdingi 
moteriškos lyties dauginimosi organams, kaip visuotinai 
mano fiziologai, kurie individualios arba apvaisinimo jėgos 
atgaivinimą juose priskiria vyriškai sėklai. 

135. — Kad ir kaip ten būtų, tikra tai, kad ši rūšinė 
funkcija visoje gyvojoje gamtoje vyksta vienu būdu, tai yra: 
per vyriškos sėklos susilietimą su kiaušinėliu; tačiau būdai, 
kuriais gamta įgyvendina šį susilietimą, labai įvairūs. Tarp 
augalų, kuriuose joks judėjimas, ypač persikėlimas iš vienos 
vietos į kitą, negali vykti, dažniausiai tas pats individas ap- 
ima ir moteriškas, ir vyriškas dauginimosi dalis arba, kaip 
sakoma, yra dvilytis; arba, kas reiškia tą patį, tokiais atvejais 


75 Sniadeckis nevartoja mažybinės formos, lietuviškai priimta saky- 

susidvejinimas nėra galutinis. Tačiau tarp gyvūnų lyčių pa- 
sidalijimas bemaž visur yra tobulas ir galutinis, ir kiekviena 
iš jų sudaro visai atskirą individą. 

136. — Lengva suprasti, kad rūšyse, kuriose lytis visai 
atskirta, vienas individas neapima visos rūšies galios ir dėl 
to vienas pats negali atgimti. Tačiau nuo ko priklauso ši rūši- 
nė funkcija, kylanti iš dviejų lyčių susijungimo, kaip naujam 
individui duoda pradžią, dėl jau minėtų priežasčių suprasti 
neįmanoma. Vis dėlto tolesnės pastabos atrodo pravarčios 
šia prasme: organinė jėga, turinti pažymėti naujo indivi- 
do formą ir gyvybę, privalo būti bendro abiejų gimdytojų 
prisidėjimo prie jos rezultatas dėl to, kad joks vienos lyties 
individas visos rūšinės jėgos neapima, vadinasi, nei gali 
suteikti, nei pats savaime rūšinės funkcijos nesugebės at- 
likti. Todėl atrodo, kad kiaušinėliai savyje apima tik pirmi- 
nei naujo individo sudėčiai ir gamybai tinkamą materiją, 
kurioje organinė jėga prasideda pačios rūšinės funkcijos 
metu arba lyčių susijungimo metu. Arba kiaušinėliuose yra 
tik pirminis naujos būtybės maistas, jeigu šiuo atveju galima 
tokį Žodį vartoti, o jėga, kuri iš pradžių turi jį perdirbti ir su- 
formuoti, kuri turi jame naują gyvybę pradėti, atgaivinama 
tik per bendrą rūšinį dviejų individų veikimą. 

137. — Iš šio pradmens, kad kiekviena pasisavinimo 
rūšis reikalauja tinkamos ir iš anksto tam tikslui paruoš- 
tos materijos, lengva suprasti, dėl ko tik kiaušinėlyje gali 
užsimegzti naujas individas. Tačiau dėl to, kad yra bendras 
abiejų gimdytojų pasisavinančios jėgos padarinys, dėl ko tos 
ir ne kitos rūšies turi būti? Dėl ko išsaugo abiejų panašumą? 

Dėl ko yra abiejų mišinys, jeigu dvi lytys buvo vienos rūšies, 
bet skirtingos veislės ir pan. 

138. — Sulig šiais pradmenimis panašiai nesunku su- 
prasti, dėl ko tarp skirtingos rūšies gyvūnų negali rastis 
besidauginanti bendruomenė; nes įvairių rūšių organinės 
jėgos, viena kitai būdamos priešingos, viena kitai prie- 
šinasi ir viena kitos veikimą niekais paverčia taip, kad, 
panaikinus abipuses apvaisinančias pastangas, kiaušinė- 
liui netenka nė vienos organinės galios. O net jeigu tokia 
bendruomenė ir rastųsi, ir dėl to nauja kokia nors kilusi 
organinė jėga kažkokiai pabaisai duotų pradžią, tada toji 
pabaisa arba dėl savos organizacijos netobulumo negalėtų 
gyventi, arba galiausiai gyva ir visiškai susiformavusi, pati 
viena gamtoje atsidūrusi, be nuosavos rūšies ir veislės, gy- 
ventų tik individualų gyvenimą, jokios rūšinės funkcijos 
neįstengtų vykdyti, taigi, toliau atgimti nebūtų tinkama. 
Taigi, prieš pirmapradį ir amžiną gamtos dėsnį nieko vykti 
negali. Ir kadangi patirtis mus moko, kad tokie apsigimėliai 
iš pirmapradės gamtos sistemos niekada neatsiranda arba, 
jei kada pasitaiko, iš tikrųjų negali apvaisinti, daugintis ir 
veistis. Drauge turime pripažinti kartą patvirtintos tvarkos 
nepajudinamumą ir šio mokslo pradmenų tvirtumą, kuris, 
vadovaudamasis kuriamosios jėgos nuolatiniu išlikimu, jo- 
kių pasaulio pirmapradžiam sutvėrimui prieštaraujančių 
pasikeitimų negali prileisti. 

139. — Jeigu atkreipsime dėmesį į patirtį, įsitikinsime, 
kad bemaž visi pasisavinimai gyvūnų kūnuose vyksta arba 
skysčiuose, arba iš jų atsiranda ir su jų pagalba atliekami; be 


163 


abejo, juose pati pasisavinanti galia yra dažniausiai užslėpta. 
Vadinasi, maistas virškinamas padedant skrandžio sultims; 
tolesnis jo perdirbimas vyksta per tulžį, kasos ir žarnų sultis. 
Kraujas lėtai pasisavina baltąją limfą ir pats savyje perdirba; 
paskui pats iš dalies ar visiškai į kitas sultis pasikeičia. Be 
to, ta pati patirtis mus moko, kad tokia pasisavinanti galia 
tęsiasi ilgai ir tuose pačiuose skysčiuose išlieka net ir už gy- 
vųjų kūnų, iš kurių kyla, ribos. Atrodo, kad gamta šio ke- 
lio laikosi ir apvaisinime, suteikdama kiaušinėliui organinę 
jėgą per apvaisinančią sėklą, kuri yra skysta. O kalbėdami 
apie apvaisinančią sėklą, visi fiziologai pripažįsta šią ga- 
lią išskirtinai vyriškoje sėkloje, kadangi moteriškos sėklos 
egzistavimas kelia abejonių dėl to, kad nežinomi organai, 
kuriuose ji galėtų gamintis. Tad jeigu naujo individo pradė- 
jimas vyksta į visus kitus pasisavinimus panašiu būdu, tuo- 
met iš tikrųjų visą šį darbą reikėtų priskirti apvaisinančiai 
sėklai, kuri dviejų lyčių susiėjimo metu pasiekia kiaušinėlį. 
Ir ne kitaip kiaušinėlis bus apvaisintas, o tik kai susisieks 
su vyriška sėkla ir jos dalelę savyje įkurdins. Tuomet šioji 
sėklos dalelė, galėdama veikti tinkamai parengtą materiją, 
turinčią reikiamą gyvybingumo laipsnį, jeigu kartu kitos jai 
veikti reikalingos sąlygos rasis, veiks ir išlaikys pusiausvyrą 
su atitinkamomis jos jėgomis, ir šiuo būdu naujo individo 
gyvybę pradės. 

140. — Ojeigu taip yra, tada kiaušinėlio apvaisinimas ir 
naujo individo jame pradėjimas priklauso ne nuo pirmojo 
atgaivinimo, nuo pirmojo jau ten suformuotos esybės pa- 
žadinimo, kaip bemaž visuotinai manoma, bet nuo jame 

apvaisinančio skysčio ir apvaisinti tinkamos materijos 
patalpinimo, taigi, nuo įvedimo šiuo būdu į kiaušinėlyje 
glūdinčią materiją naujos jėgos, kuri jai palankiose aplin- 
kybėse pradeda veikti, organizuoti ir kurti naują individą. 
O kad taip yra, pats kasdienės patirties stebėjimas gali mus 
įtikinti. Vis dėlto neapvaisintuose kiaušinėliuose, be specifi- 
nio skysčio, niekas niekada nieko panašaus į galinčią ateityje 
atsirasti organinę esybę nematė. Juk iš tikrųjų kiaušinėlyje 
glūdinti materija po apvaisinimo iš lėto formuojasi į nau- 
ją vaisių. Išties, kur gyvybė kartą pradėta, ten jos vyksmas 
nė vienai akimirkai, nepražudant individo, negali liautis. 
Apvaisinti kiaušinėliai dažnai ilgą laiko tarpą išlieka be aiš- 
kios gyvybės ir gali būti perkeliami iš vienos pasaulio da- 
lies į kitą, iš vieno žemės poliaus į kitą. Kas mus moko, jog 
apvaisinanti sėkla, patalpinta kiaušinėlyje, tam tikrą laiką 
gali būti neveikli, kol kitos, reikalingos šiai veiklai pradėti, 
sąlygos nesusitelks. Tačiau kai kartą tai atsitiks ir individua- 
lios gyvybės vyksmas prasidės, daugiau, be asmeninės pra- 
žūties, negali būti sulaikytas. 

141. — Tokiu atveju iš ankstesnio mokslo išplaukia, kad 
jei kurioje nors organinės materijos dalelėje rasis pilnutinė 
rūšinė jėga, ši dalelė sugebės pati savaime atgimti ir dauginti 
savo rūšį, ir atvirkščiai. Dėl to dvilyčiams individams savo 
rūšiai padauginti užtenka jų pačių. Dėl to augalus šakomis 
ir pumpurais galima dauginti neribotą laiką. Augalų dau- 
ginimosi šiuo būdu stebėjimas - kaip paprasčiausias ir aki- 
vaizdžiausias - gali mums pateikti šio puikaus gamtos darbo 
geriausių vaizdų, tad šiek tiek prie jo stabtelėkime. 

142. — Iš paprasčiausios ir bemaž kasdienės patirties Ži- 
nome, kad kokio nors medžio šaka, paimta ir į žemę įsmeig- 
ta arba įskiepyta į kito medžio kamieną, dėl to gyventi 
nesiliauja, bet, priešingai, panaši į tą medį, iš kurio kilusi, 
išsikeroja ir atskirą nuo jo gyvenimą gyvena. Iš to medžio 
paimtos šakos panašiu būdu atskirai gali gyventi ir vešėti ir 
vėl gimdydamos kitas, iš kurių nauji medžiai gali imti at- 
skirą pradžią. Tačiau dėl to medis, nuo kurio buvo nupjauta 
pirmoji šaka, tolesnio gyvenimo ir augimo nepraranda, o iš 
jo paimta šakelė, pasikeitusi į kamieną, augina naujas šakas, 
kurios gali duoti pradžią tiek [tokiai daugybei] atskirų indi- 
vidų. Ir taip nuolat ši rūšis gali veistis ir daugintis be galo. O 
kadangi kiekvieno individo gyvenimas yra ribotas, vadinasi, 
šiaip ar taip tokiomis pat aplinkybėmis pirminis kamienas, 
nuo kurio toks dauginimas prasidėjo, pirmiausia gyvybę 
praras; po jo - antras, paskui - vėlesnis ir taip be paliovos; 
tad, viena vertus, kokia seka individai atsiranda ir dauginasi, 
kita vertus, tokia sunyksta ir miršta. 

143. — Tačiau kaip pirmoji dauginimui paimta šaka pa- 
čiam kamienui tiesiogine prasme priklauso ir yra jo dalis, 
taip ir iš jos kilęs medis, taip pasakysiu, privalo būti laiko- 
mas pirmojo dalimi ir tąsa; taigi, ir visi vėliau padauginti 
individai bus tik pirmojo kontinuacija"“, darbas ir pratęsi- 
mas. Šia prasme visi besidauginantys kiekvienos rūšies in- 
dividai glūdėjo pirmuosiuose savo gimdytojuose, o per at- 
gimimą iš jų išsivysto ir auga; organinė rūšinė jėga paeiliui 


76 Lot. continuatio - tęsimasis, nepertraukiamumas. 

persikelia iš vienos materijos dalies į antrą, iš šios - dar į kitą 
ir taip be paliovos, ir šitaip užtikrina savo rūšies išlikimą ir 
egzistavimą. 

144. — Ir jeigu pateiktame medžių dauginimo pavyz- 
dyje būtent iš vieno individo būtų paimta visos paskesnės 
eilės pradžia, tuomet būtinai reikėtų pripažinti, kad visa ši 
rūšis yra skolinga už savąjį egzistavimą tik tolesniam pir- 
mojo skiepo vystymuisi ir šakojimuisi, taigi, kad visi ją su- 
darantys individai, buvę pirmajame kamiene taip, kaip visi 


vėlesni, glūdi juose'?) 


„ Be to, kad viena ir ta pati rūšinė jėga 
nuo pirmapradžio sutvėrimo išlieka iki pat šių laikų ir ta 
pati visada išliks. O visą rūšį galima laikyti dauginimo keliu 
į mažiau ar daugiau dalių padalytu vienu individu. 

145. — Augalų dauginimasis ir atgimimas per sėklas, o 
gyvūnų - per kiaušinėlius, visiškai panašus į ką tik paminėtą. 
Kaip vienu, taip ir antru atveju nuo gyvosios organinės esybės 
atsiskiria tokia dalis, kuri savyje turi pilną individualią jėgą, 
galinčią palankiomis aplinkybėmis išsilaisvinti, ir ši dalis 
pavedama jai tinkamų maitinančių jėgų veiklai. Tobuluose 
gyvūnuose tokia pilnutinė organinė jėga nerandama jokioje 

“) Fiziologai tokį konkrečios visų individų veislės įkurdinimą 
pirmuosiuose tėvuose šitaip suprato: jie spėjo, kad kiaušinėlyje jau 
suformuota nauja būtybė, bet mieganti. Tad jai iš šio miego pažadinti 
buvo reikalinga vyriška sėkla. Ir kadangi ši būtybė turėjo visas minia- 
tiūrines sudedamąsias savo dalis, vadinasi, jei tai buvo patelė, turėjo ir 
kiaušinėlius, iš kurių vėliau turėjo atsirasti jos vaikai, tie kiaušinėliai ta 
pačia tvarka vėlgi turėjo savyje kitas būtybes ir juose kiaušinėlius ir taip 


toliau begaline eile. 

kitoje vietoje, išskyrus apvaisintą kiaušinėlį; kai kuriuose au- 
galuose randama tik sėklose, ir tokie [augalai] gali daugin- 
tis ir atgimti tik per sėklas. Tačiau didelėje dalyje augalų, be 
sėklų, randama pumpuruose, kurie per ilgesnį augimo laiką 
gali šakoje išsivystyti į lapus, žiedus ir sėklas, o kartu randa- 
ma ir šakose, kurios iš visų pusių baigiasi pumpurais. Tokio 
gyvūnų nuo augalų skirtingumo priežastis slypi kur kas su- 
dėtingesnėje pirmųjų organizacijoje, o pastarųjų [augalų] - 
paprastoje ir visose dalyse visiškai panašioje. Iš tikrųjų vidi- 
nė organinė šakos sudėtis visai panaši į kamieno sudėtį tiek, 
kad šios dvi dalys skiriasi amžiumi būtent taip, kaip gyvūnų 
vaisius skiriasi nuo savo tėvų. 

146. — Atskiru individu laikome organizuotos materi- 
jos dalį, kuri būna tiesiogiai maitinama aplinkinių išorinių 
esybių. Pvz., pateiktame pavyzdyje šaka, kol priklausė savo 
kamienui, per jį gavo maitinančią materiją ir buvo laikoma 
tik jo [kamieno] dalimi. Vaisiai ir sėklos panašiai yra au- 
galų, kuriems priklauso, dalis, iš jų ima maistą ir augimą; 
kiaušinėliai yra dalis gyvūnų, kuriuose esti arba iš kurių 
kyla; tiek vieni, tiek kiti, apvaisinti ir iki tinkamo augimo 
nuvesti, tampa tinkami tiesiogiai priimti įspūdžius - tuo lai- 
ku nuo savųjų kamienų atsiskiria, taip sakysiu, pradėdami 
individualų gyvenimą ir egzistavimą. O kadangi individuali 
gyvybė (65) priklauso nuo nuolatinio naujai patenkančios 
materijos organizavimo ir proporcingo savos [materijos] 
skaidymo, kadangi maitinanti materija pati yra gyvybinė ir 
į maitinančios esybės kūną persikeičia (52), vadinasi, šis ge- 
bėjimas sėklose ir kiaušinėliuose priimti išorinius įspūdžius 

yra ne kas kita, kaip gebėjimas pasisavinti ir organizuoti 
gyvybinę materiją. Tad sėklos ar kiaušinėlio apvaisinimas 
yra ne kas kita, kaip šio gebėjimo jam suteikimas. Vadinasi, 
visos organinės būtybės atsinaujina, atgimsta ir dauginasi 
formuodamos tokias dalis, kuriose randama į jas panaši pa- 
sisavinanti jėga ir kurios dėl to gali nuo šių būtybių atsiskir- 
ti, atskirai pasisavinti ir gyventi. 

IX SKYRIUS 


ORGANINIŲ BŪTYBIŲ GYVENIMO VYKSMAS, 
JŲ AUGIMAS, BRENDIMAS, SENĖJIMAS 
IR PABAIGA. 


14/7. — Jau žinome, kad organinės būtybės bendrąja 
prasme gali atsirasti ir formuotis tik iš gyvybinių elementų. 
Ir kad tuo pagrindžiamos tam tikros sąlygos, su kuriomis jų 
egzistavimas yra susijęs, ir kartu nubrėžiamos jų išplitimo 
ir gausumo ribos. O ši gyvybinė materija arba randama or- 
ganiniuose ryšiuose, arba yra suskaidyta ir visiškai paklūsta 
tik fiziniams ir cheminiams dėsniams. Tad šiuo atveju di- 
džioji jos dalis negali būti gyvūninio pasisavinimo objek- 
tas ir šiai gyvųjų būtybių daliai būtų visam laikui prarasta, 
jeigu augalai nebūtų pajėgūs jos pasisavinti ir į save pačius 
pakeisti. Iš ko darome išvadą, kad augalai iš esmės reikalin- 
gi gyvūnų būčiai ir išlikimui, o drauge ir gyvybei palaikyti 
gyvybinėje materijoje apskritai. Tad ją taikant gyvūnams, 
galima pasakyti, jog [augalai] jiems parengia, pritaiko ir iš 
anksto perdirba gyvybinę materiją, vadinasi, kad ta gamyba 
ir pasisavinimas, koks apskritai vyksta gyvūnuose, praside- 
da jau augaluose; o juose [gyvūnuose] dar toliau pasistūmė- 
ja, tobulėja ir baigiasi. Taigi, augalai visoje gyvojoje gamtoje 
susiję su gyvūnais tuo būdu, kad jiems parengia reikalingą 
materiją augti ir gyvybei palaikyti. O gyvybinės materijos 

atžvilgiu jie yra įžanga į organizaciją ir pirmoji tolesnio jos 
formavimo ir gyvybės pradžia. 

148. — Tarp augalų pasitaiko tokių, kurie tik kitų ir tai 
tam tikrų augalų materija gali maitintis; yra ir daug gyvūnų, 
kurie ne iš augalų, bet tik iš pačių gyvūnų sau maistą gau- 
na; yra [tokių], kurie netgi negali augalais misti. Vadinasi, 
būtina daryti išvadą, kad tie gyvūnai, kurie jiems tarnauja 
kaip maistas, dar toliau jiems augalinę materiją perdirba ir 
parengia, o jų egzistavimas yra neišvengiamai reikalinga są- 
lyga anų buvimui. Ir kadangi esama augalų, kurie tik kitų 
sąskaita atsiranda ir gyvena, ir esama gyvūnų, kurie tik au- 
galais, tik gyvūnais arba vienais ir kitais kartu gali maitintis, 
vadinasi, reikia pripažinti, kad visoje gyvosios gamtos siste- 
moje egzistuoja vienos ir tos pačios materijos organizacijos 
nuolatinis vyksmas, nuolatinis jos pasikeitimas iš vienos da- 
lies į kitą. Nors jos buvimas vienoje formoje labai trumpas, 
bet dėl to, kad kiekviena forma išlieka ir išsilaiko per tai, 
kad visada nauja materija užima pirmosios vietą ir prisiima 
jos formą, todėl gyvybė gyvybinėje materijoje apskritai yra 
nuolatinė formos kaita; konkrečioje formoje - nuolatinė ma- 
terijos kaita. 

149. — Vadinasi, visą gyvąją mūsų pasaulio dalį galima 
laikyti organine vienove, kurios rūšys ir veislės yra skirtingi 
nariai, bet taip tarpusavyje susaistyti, kad vieni neišvengia- 
mai reikalingi kitų buvimui, kad vieni kitiems pagelbsti ir 
patarnauja; kad vieni parengia maistą kitiems ir savo gyvy- 
bę į juos, taip pasakysiu, perlieja. Vadinasi, pastarųjų gy- 
vybė yra pirmosios gyvybės tąsa ir pagerinimas. Galiausiai 

gyvybinė materija, cirkuliuodama ir paeiliui pereidama per 
visus tuos narius, tokia cirkuliacija ir nuolatine formos kaita 
sukuria visuotinės gyvybės fenomeną. Šiuo požiūriu vienų 
organinių būtybių formavimasis bus įžanga ir pasirengimas 
kitoms formuotis, o visos organizuotos vienovės gyvybė - 
ne tik nuolatinis organinis procesas, bet ir nuolatinis vienų 
dalių keitimasis į kitas. 

150. — Tokioje bendroje ir nepaliaujančioje gyvybinės 
materijos apyvartoje organinių narių formavimasis yra 
nuosekliai toks pats. Kokių nors būsimųjų [narių] buvimą 
būtinai suponuoja ką tik prieš tai buvusiųjų egzistavimas 
ir taip nuosekliai iki pačių pirmųjų. Taigi, jeigu organinės 
būtybės visiškai galėtų būti sunaikintos ir turėtų rastis iš 
naujo, tada būtinai turėtų prasidėti nuo pačių pirmųjų šios 
didžiosios eilės narių, po kurių susiformavimo čia pat sektų 
išjų atsirandantys ir taip toliau iki paskutinių, iš kurių ir vėl 
gyvybinė materija turėtų sugrįžti iki beformiškumo, o iš to - 
iki visuotinės organizacijos pirmųjų narių. Tokia yra gyvojo 
pasaulio sistema bendrąja prasme“. 

151. — Tačiau tai, kas dedasi didžiuliame viso pasaulio 
mechanizme, tas pats, ta pačia tvarka ir pagal tuos pačius 


>) Šios pastabos daro tuo panašesnę į tiesą pirmąją mūsų prielaidą 
(71), kad organinė jėga įvairiose rūšyse ir veislėse yra ta pati, besiskirianti 
tik stiprumu. Nes jeigu visoje gyvojoje gamtoje vyksta nuolatinė organi- 
zacijos pažanga ir vienos dalys čia pat performuojamos į kitas, tolesnes, 
ši formuojanti jėga būtinai turi būti stipresnė už pirmąją, kuri tokios ga- 


mybos toliau pastūmėti negalėjo. 

dėsnius vyksta ir kiekvienoje atskiroje struktūroje; be abejo, 
stipriau ir mūsų sąmonė išsijudina, ir protas gilinasi, kurie 
lengviau įstengia apimti atskirus objektus negu visą pasau- 
lio visumą. Kiekvienas augalas, kiekvienas žvėris ar žmogus 
prasideda labai menkutėje materijos dalelytėje, bemaž vie- 
name atome, viename skysčio lašelyje, kur kartą pradėtas 
gyvybės vyksmas eina savo tvarka vis toliau, formuodamas, 
pradėdamas ir vystydamas vis naujas sultis ir organus, kol 
galiausiai pasiekia galutinę savo augimo tobulybės ribą, kur, 
mažai arba visiškai negalėdamas savoje srityje plėtotis, iš 
lėto grįžta į savo pradžią ir į panašius atomus, iš kurių prasi- 
dėjo, stengiasi persilieti. 

1$2. — Apvaisintame kiaušinėlyje, kur nėra suformuo- 
tas joks organas, bet tik tinkamai ištobulintoje ir paruoštoje 
materijoje įkurdinta individuali jėga, pirmiausia reikalinga 
laisva šiluma įžiebti ir palaikyti pirmajai šios jėgos veiklai. 
Kuri [individuali jėga] kai tik prasideda, yra pradedamas gy- 
vybės vyksmas ir pirmiausia perdirbama kiaušinėlyje esanti 
materija, po jos perdirbimo nuolat turi būti pateikiama kita, 
kad nesustotų kartą pradėti individualią gyvybę sudarantys 
pasikeitimai. Įvairių sulčių, [kūno] dalių ir organų gamyba 
eina iš eilės ir tvarkingai progresuoja, ir visoje toje gražioje 
eilėje viena organinė veikla tarnauja kitai ir yra pradinis jos 
parengimas ir įžanga. Vienuose organuose suformuota ma- 
terija pereina į kitus, perneša į juos pirmųjų gyvybę, o pati 
toliau formuojasi ir persikūnija, iš šių pereina į tolesnius, kol 
galutinai viso mechanizmo atžvilgiu netenka gyvybingu- 
mo ir už jo ribų būna pašalinta. Todėl individuali gyvybė, 

vertinama materijos požiūriu, lygiai kaip visuotinė, yra 
nuolatinis formos keitimasis, individo požiūriu - nuolatinis 
materijos keitimasis. Taip reikalams klostantis, visos dalys 
negali vystytis ir formuotis vienodu tobulumo laipsniu, bet 
tik iš lėto ir nežymiai, vienas vedant prie kitų ir esant, kaip 
pasakysiu, pačia jų pradžia. Kiekvienas organizacijos veiks- 
mas jos atžvilgiu keičia aplinkinio pasaulio santykį, per 
ką atsinaujina gyvybės apraiškos ir santykiai. Taigi: laisva 
išorinė šiluma yra būtina tol, kol susiformuoja jai gaminti 
arba išgauti skirti organai ir tampa tinkami pradėti savą vei- 
kimą. Išorinės materijos tiekimas nebus reikalingas iki tol, 
kol kiaušinėlyje esanti materija nebus sunaudota, vėliau pa- 
tenkančios gyvybinės materijos rūšis privalo būti pritaikyta 
pagal organizacijos prigimtį ir stiprumą, ir taip toliau. 

153. — Tačiau kaip šioje gražioje eilėje yra pirmasis ir ma- 
žiausias terminas, per kurį augimą ir didėjimą paeiliui keičia 
kiti, taip nekintamas ir didžiausias turi būti visoje pasaulio 
sistemoje gamtos dėsnis, kuriuo visas šio augimo, tobulėji- 
mo ir organizacijos veiksmas suturimas ir kurio jis peržengti 
negali. Tuo laiku kiekvienas organas konkrečiai, kiekviena 
dalis, taigi, ir visas mechanizmas pasiekia savo augimo ir to- 
bulėjimo ribas. O kartą jas pasiekęs, kadangi toliau augti ir 
tobulėti negali, todėl turės arba amžinai toje pačioje būsenoje 
likti, arba artėti prie pabaigos. Tačiau toje pačioje būsenoje 
pasilikti negali, kadangi gyvybės ir augimo priežastys nieka- 
da nesiliauja veikusios ir nepertraukiamai išlieka organiniai 
procesai, kurie, daugiau negalėdami tobulėti ir augti, turi vis 
labiau mažėti, atvėsti ir pagaliau visiškai užgesti. 

154. — Vadinasi, kaip kiekviena individuali gyvybė turi 
savo pradžią, savo mažiausią terminą (minimum), taip turi 
ir savo didžiausią [terminą] (maximum), kurį būtų galima 
pavadinti gyvybės vidurdieniu ir kurį kartą perėjusi panašia 
tvarka, kokia iš pradžių augo, turi mažėti iki galutinės savo 
ribos. Kadangi patsai vidurdienis yra labai trumpos, iš tiesų, 
tiksliausia tokio žodžio prasme, - tik momentinės trukmės, 
dėlto visą gyvenimą neklystamai galima padalyti į dvi dalis, 
būtent: į organizacijos augimo, didėjimo ir tobulėjimo dalį 
ir įjo saulėlydžio, smukimo, irimo ir lėto artėjimo į galą dalį. 
Arba, trumpiau ir tiksliau sakant, į progresuojančios orga- 
nizacijos dalį ir į progresuojančios dezorganizacijos dalį. O 
kaip anksčiau atskleidėme, kad visi organiniai procesai pri- 
klauso nuo organinių jėgų reiškimosi ir jų prievartos prieš 
antiorganines jėgas, lygiai kaip dezorganizuojančių procesų 
persvara priklauso nuo giminingumų stiprumo, vadinasi, 
išplaukia tokia išvada, kad kaip pirmojoje gyvenimo pusėje 
nuolat vyrauja organinės jėgos ir visai gyvybei duoda kryp- 
tį, taip antrojoje pusėje jos palengva silpnėja, šitaip giminin- 
gumams vis didesnį priėjimą suteikia, kol pagaliau galutinai 
jų jėgai nusileidžia, o drauge visus organinius procesus ir 
gyvenimą užbaigia. Toks yra prigimtinis kiekvienos konk- 
rečios gyvybės vyksmas, tokia natūrali jos pabaiga, kurią 
dažnai gali paspartinti ūmios pašalinės priežastys. 

155. — Ir dėl to, kad iki gyvenimo vidurdienio orga- 
niniai procesai nuolat vyrauja, o nuo tol iš lėto silpnėja ir 
antiorganinėms jėgoms nusileidžia, vadinasi, reikia indivi- 
dualią gyvybę sau vaizduotis kaip grandinę nuolatinių ir 

nesiliaujančių materijos pasikeitimų, kombinacijų ir orga- 
ninių formavimųsi, priklausančių nuo abipusio organinių 
ir antiorganinių jėgų vienų prieš kitas veikimo, iš kurių 
pirmosios stipresnės esti savo pradėjime, antrosios, atvirkš- 
čiai, - stipriausios gale, o silpniausios - per patį pradėjimą. 
Arba veikiau reikia sau įsivaizduoti, kad nuo pirmojo indivi- 
dualios jėgos atgaivinimo antiorganinės galios nuolat veikia 
materiją, kurioje [individuali jėga] yra įžiebta, stengiasi ją 
sunaikinti ir išlyginti, kad ši jėga, savo ruožtu, veikia prieš ją 
ir nuolat su jomis išlaiko pusiausvyrą, bet taip, kad, iki tam 
tikro laiko turėdama pranašumą, stabiliai plečiasi ir kaskart 
vis didesnėje materijos masėje išsidriekia, tačiau kartu su to 
išsiplėtimo santykiu silpnėja ir galiausiai pradeda nusileisti 
antiorganinėms jėgoms, kurios, savo ruožtu, imdamos vir- 
šų, ją slopina vis stipriau iki visiško jos užgesimo. 

156. — Oištoišeina, kad organinė jėga bus tuo veiklesnė, 
juo mažesnę materijos masę veiks. Arba, kad ši jėga veikia 
atvirkštiniu masėms santykiu. Viena iš išmintingiausių 
tiesų, prie kokių fiziniuose moksluose galima prieiti, o tai 
atskleidžia esminį organizuojančios jėgos skirtumą nuo 
antiorganinių jėgų, kurios (trauka ir giminingumai) vei- 
kia tiesioginiu masėms santykiu. Dėl to ne kitaip galima 
šiai jėgai suteikti pranašumą prieš kitas kiekvienai mate- 
rijai būdingas fizines jėgas, kaip tik ją [organizuojančią 
jėgą] apribojant, taip pasakysiu, sutankinant mažiausioje 
materijos masėje. Dėl to naujų individų prasidėjimas to- 
kiame sutankėjime, arba organizuojančios jėgos apriboji- 
me, priklauso nuo materijos kuo mažiausios kvotos. Todėl 

šios jėgos galia ir jos apribojimo laipsnis turi daryti įtaką 
tolesniam gyvybės vyksmui išlikti ir organizacijos riboms 
išplėsti bei jas pažymėti. 

157. — Ir dėl to, kad organizuojančios jėgos stiprumas 
ir veikimas esti skirtingas kiekvienoje individualios gyvy- 
bės akimirkoje pagal masę materijos, kurią veikia, ir skiriasi 
antiorganinių jėgų stiprumas, nieko stebėtina, kad individų 
ir organizacija, ir forma viso gyvenimo eigoje nepaliaujamai 
keičiasi, o kiekvienas individas visai kitoks būna vaikystėje, 
brandos metu, senatvėje ir karšaties metu; be abejo, kad ir 
kiekviename šių etapų dar nuolatos keičiasi ir skirtingu lai- 
ku būna vos į save panašus. 

158. — Vadinasi, nuo pirmosios gyvenimo pusės bus ne- 
atskiriama ši savybė, kad dėl organinių jėgų perviršio visi 
organizuojantys procesai nuolat stiprės ir tarps, o organiza- 
cija tuo pačiu santykiu nesiliaus plėstis ir tobulėti; antrajai 
[gyvenimo pusei bus būdinga] ši ypatybė, kad, antiorga- 
ninėms jėgoms vis stipriau imant viršų, organizacija turės 
vis daugiau atsinaujinti ir [ims vis labiau] gesti. Vadinasi, 
natūralia tvarka mirti pradedame nuo tos akimirkos, ku- 
rioje mūsų augimas visiškai pasibaigia ir organai pasiekia 
galutinį tobulumą. Ir kaip iki gyvenimo vidurdienio kiek- 
viena mūsų išlikimo akimirka yra akivaizdus laimėjimas 
ir pažanga, taip nuo to laiko kiekviena gyvenimo akimirka 
yra akivaizdus žingsnis mirties link. O kadangi visa gyveni- 
mo trukmė susideda iš šių dviejų didelių skyrių ir pastaro- 
jo tvirtumas visiškai atitinka pirmojo ilgį, vadinasi, tokios 
organinės būtybės bendrąja prasme ilgiau gyvens, kurių 

pirmasis gyvenimo etapas yra ilgesnis arba augimas ir ga- 
lutinis susiformavimas lėtesnis. Tai visų amžių patirtimi 
patvirtinta tiesa. 

159. — O ta skirtinga susiformavimo ir augimo trukmė 
gali būti stebima arba tarp skirtingų rūšių ir veislių, arba 
tarp tos pačios veislės individų. Pirmuoju atveju jos skirtin- 
gumas priklauso nuo rūšies ar veislės skirtumo, turi turėti 
bendrą priežastį su ja, taigi, kilęs iš organinės jėgos prigim- 
ties ir pirmapradžio visų būtybių sukūrimo, negali būti jo- 
kio tyrimo objektu. Įvairiuose tos pačios rūšies individuo- 
se tas skirtumas mažareikšmis, ir esama panašumo į tiesą, 
kad pirmiausia tos pačios rūšies organinė jėga gali kažkiek 
skirtis stiprumu; antra, jeigu bus su visomis lygi, jei visas jos 
veikimas priklauso nuo išorinių gyvybinių jėgų, tuo atve- 
ju augimas ir visas organizacijos formavimasis taip pat nuo 
jų ir nuo spartesnio ar lėtesnio gyvybės vyksmo priklausys. 
Dėl ko pastaruoju atveju tuo sparčiau vyks konkretaus indi- 
vido atsiskyrimas ir augimas, tuo gyvenimo vidurdienis bus 
ankstyvesnis, tuo greitesnis organizacijos galas ir mirtis, juo 
stipriau veiks gyvybinės jėgos. Tarp jų visuotiniausia yra ši- 
luma - tiek organinius, tiek ir cheminius procesus stipriau- 
siai palaikanti, tad daugiausia įtakos visai gyvybės būsenai 
turinti; dėl to klimatas, metų laikas ir atmosferinės šilumos 
būsena taip stipriai veikia organinių būtybių augimą. Dėl to 
matome, kad kuo giedresnis ir šiltesnis pavasaris ir vasara, 
tuo greičiau pradėję augti augalai subręsta ir duoda vaisius; 
kuo jie šaltesni - tuo vėliau. Karštų kraštų gyventojai grei- 
čiau užauga ir subręsta negu šaltuose kraštuose; moterys kur 

kas anksčiau gali gimdyti, vyrai greičiau subręsta ir tampa 
vaisingi. Vis dėlto natūralios šilumos trūkumą tam tikra 
prasme galima pakeisti dirbtine ir tą patį tikslą pasiekti. Dėl 
to matome, kad ir šaltuose kraštuose vaikai, šiltai užlaikomi, 
gerai maitinami, daug judantys, vartojantys vyną, šildančius 
alkoholinius gėrimus, prieskoniais pagardintą maistą ir 
pan., labai greitai subręsta ir gyvenimo vidurdienį pasiekia. 
Ir priešingai, net ir šilčiausiuose kraštuose tie, kurie mažai 
juda, prastai maitinami ar daugiausia badu marinami, tik 
vėlyvame amžiuje subręsta. 

160. — Kadangi visas augimas yra tikras organinis pro- 
cesas, vadinasi, svarbiausią pagalbą gauna iš šilumos; va- 
dinasi, jeigu sulig viršijančios šilumos santykiu bus reika- 
lingas ir formavimuisi tinkamos gyvybinės materijos gau- 
sumas, augimas progresuos sparčiai ir deramai, tačiau prie 
stipresnės šilumos - ar natūralios, ar dirbtinės - ims netekti 
gyvybinės materijos; o tuo laiku perteklinė šiluma bus pa- 
lanki tik dezorganizacijai, tačiau organinė jėga negalės plisti 
ir plėstis. Vadinasi, bus priversta apsiriboti mažesne materi- 
jos mase, o tai smarkiai nulems tokių būtybių augimą, dėl to 
organinės jėgos stiprumas bus tuo didesnis. 

GYVŪNINĘ EKONOMIJĄ GALINČIŲ 
VEIKTI IŠORINIŲ GALIŲ NAGRINĖJIMAS. 
JŲ SANTYKIŲ IR PUSIAUSVYROS 
NUSTATYMAS. 


161. — Pačiuose mūsų mokslo pradmenyse (35-36) 
nustatėme, kad tobulas maitinančių galių žinojimas ir jų 
vertinimas kiekvienu atveju santykyje su organizuotomis 
būtybėmis yra vienintelis kelias, kuriuo galime prieiti sau 
kokią nors įtakos individualiai gyvybei garantiją. O kad ver- 
tingiausias gyvybės mokslo tikslas privalo būti pažinimas ir 
įvertinimas visų atvejų ir pavojų, į kokius žmogaus gyvybė 
kiekvieną akimirką gali būti pastatyta, siekiant apibrėžti bū- 
dus nuo jų grėsmės apsisaugoti ir esančius atitolinti, dėl to į 
tokias pastabas gilinsimės iš arčiau. 

162. — Per šį mokslą ištyrėme, kad maistas ir gėrimas, iš 
tikrųjų - kiekviena būdingu jiems keliu ir pavidalu į organi- 
nius kūnus patenkanti materija - jai būdingų jėgų stiprumu 
gyvąsias būtybes veikia tam tikra galia, siekiančia savaime 
jas suskaidyti, kad iš organizuotos materijos atimtų jai bū- 
dingą formą ir ją padarytų priklausomą nuo kitų dėsnių, 
būdingų negyviems kūnams (66). Tačiau jeigu tokia ma- 
terija kartu yra gyvybinė, tada tokią galią išreiškia stipru- 
mu, kokiu pati siekia organizuotis, ir taip tampa paklusni 

individualios jėgos įspūdžiams ir jos dalį sėkmingai įtrau- 
kia. Negyvybinė [materija] tokio siekimo išreikšti negali ir 
drauge turi priešintis visokiems organinės jėgos įspūdžiams. 
Todėl mums reikia į gyvuosius kūnus patenkančią materiją 
vertinti šiuo dvejopu požiūriu, tai yra: kaip gyvybinę ir negy- 
vybinę. Nuo pirmosios neatskiriamas šis bruožas, kad pati 
gali prisiimti organinę formą. Toks yra vanduo, oras ir kiek- 
viena materija, kylanti iš organinių būtybių ar susidedanti 
iš gyvybinių elementų. Tačiau kadangi ne kiekviena tokia 
materija yra vienodai gyvybinė (55), todėl iš pradžių apsisto- 
kime prie gyvybingumo augimo ir mažėjimo dėsnių ir per 
tai pasikeičiančio gyvybinės materijos santykio su organi- 
zuotomis būtybėmis. Tad, pirmiausia: 

163. — Žvelgiant į visą organizuotų būtybių visumą, 
kaip kitoje vietoje (62) nustatėme, jog kaip maistas turinčios 
tarnauti materijos gyvybingumas yra atvirkštiniame santy- 
kyje su organizacijos pažanga, vadinasi, pirmiausia, visiškai 
suskaidyta ir jokio gyvybės pėdsako nė organinio ryšio sa- 
vyje neturinti materija privalo būti vienodai gyvybinė vi- 
soms organinėms būtybėms. Dėl ko vanduo, anglies rūgštis 
ir rūgštadario, salietradario ir t. t. gazai visai organinių bū- 
tybių visumai vienodai bus gyvybiniai, o atmosfera, jūros, 
ežerai ir upės, būdami neišsemiami tokios materijos san- 
dėliai, dėl to yra tikri visų organinių tvarinių [sudedamie- 
ji] elementai. Tačiau tokie elementai, visuotinai netekę bet 
kokio organinio ryšio ir apdovanoti tik labai silpnu fiziniu 
[ryšiu], tik vienu būdu gali priešintis organizuotų būtybių 
pasisavinančioms pastangoms, tai yra cheminiu arba joms 

būdingų giminingumų jėga. Dėl to, kiek kartų tokie kūnai 
pateks į organines būtybes, jų siekimui organizuoti ir indi- 
vidualios jėgos pastangoms juos pasisavinti pasipriešins tik 
vieni giminingumai - tiek ramybės būsenoje esantys, tiek 
ir veiklūs, o jų pasisavinimo lengvumas priklausys nuo at- 
virkštinio santykio su šiais giminingumais. Antra: 

164. — Kadangi visoje gyvosios gamtos sistemoje yra 
nuolatinis vienos rūšies materijos organizacijos vyksmas 
(148), todėl visą gyvąją pasaulio dalį reikia laikyti organine 
vienove (149), nuolatine ir nenutrūkstama grandine, kurios 
nariai savo gyvybę perlieja vienas kitam; dėl to, pradedant 
nuo pirmųjų šios grandinės grandžių ir nepaliaujamai ei- 
nant iki paskutinių, materijos gyvybingumas privalo ma- 
žėti tuo pačiu santykiu, kokiu organizacija ir gyvybė eina į 
priekį ir tobulėja, ir atvirkščiai. Vadinasi, materija, įeinanti 
į pirmųjų grandinės žiedų sudėtį, yra mažiau ar daugiau 
gyvybinė tolesniems, atitinkamai pagal santykinę jų padėtį 
tokia nėra ankstesniems. Kaip iš tikrųjų matome, kad auga- 
lai, užimantys pirmąsias tokios grandinės grandis, tarnauja 
kaip maistas gyvūnams, kurių [augalų] jie patys nepajėgūs 
pasisavinti. Tad jeigu visoje toje gyvųjų būtybių eilėje pir- 
mosios grandys paprasčiausios ir mažiausiai, taip pasakysiu, 
išdirbtos, o tolesnės kaskart sudėtingesnės, tada pirmąsias 
sudaranti materija bus gyvybingesnė už paskesniųjų, vadi- 
nasi, toks bus būsimas pradmuo: organizuota arba išlaikanti 
organinį ryšį materija yra tuo gyvybingesnė, juo jos organinė 
gamyba netobulesnė arba mažiau pasistūmėjusi. 

165. — Tačiau ši gamyba skirtinga ne tik įvairiuose gy- 
vųjų būtybių skyriuose, rūšyse ir veislėse, bet net ir skirtin- 
gose to paties individo dalyse, iš kurių kiekviena suformuota 
atskiru būdu ir iš kurių vienos iš lėto performuojamos į ki- 
tas. Ir atvirkščiai, kai kurios organinės dalys, kurios netgi 
skirtingose rūšyse ir veislėse gali būti bemaž visiškai pa- 
našios arba kurių organinė gamyba yra maždaug vientisa, 
pvz.: augaliniai klijai, krakmolas, aliejus, cukrus, baltymas, 
drebučiai ir pan., kad ir iš kur būtų kilę, yra beveik tokie 
patys. Tokie elementai, turėdami visiškai panašią organinę 
gamybą, nors net ir iš labai skirtingų šaltinių būtų kilę, pri- 
valo turėti maždaug tą patį gyvybingumą. Iš to išeina, kad 
daugelis organinių esybių konkrečiai gyvajai būtybei pana- 
šiai gali būti gyvybinės, kaip ir skirtingos to paties individo 
dalys gali turėti labai skirtingus gyvybingumo laipsnius. 

166. — Kitas reikalas yra su pavienėmis būtybėmis, ku- 
rių santykinė padėtis gyvųjų kūnų eilėje žymi jas veikian- 
čios organinės materijos gyvybingumą. Nes tuo santykiu, 
kuriuo besiorganizuojantys elementai praranda gyvybin- 
gumą, atsižvelgiant į formą, kurią prisiima, tuo daugiau jo 
[gyvybingumo] turi įgyti kitų panašių formų atžvilgiu (67); 
vadinasi, juo toliau jos pažengs organinėje gamyboje, tuo 
daugiau visų žemiau esančių formų atžvilgiu gyvybingumo 
praras, tuo daugiau čia pat artimesnių [formų] atžvilgiu [jo] 
įgis. Dėl to kiekvienai atskirai būtybei organinė materija bus 
tuo mažiau gyvybinė, juo toliau organinėje gamyboje jai bū- 
dingą laipsnį bus pranokusi; tuo gyvybingesnė, juo labiau 
prie jo priartėjo tokia gamybos pažanga. Vadinasi, kiekviena 

gyvoji būtybė gali būti laikoma kaip ir apribota dvejopa šios 
materijos rūšimi; vienoje gyvybiniai elementai priartinami 
prie to gamybos laipsnio, koks tokiai būtybei būdingas, ir jų 
gyvybingumas auga sulig šio priartėjimo santykiu; antroje 
šis laipsnis jau pasiektas ir kaskart labiau nuo jo tolstama, 
šiuo atveju [gyvybiniai elementai] liaujasi buvę gyvybiniai 
sulig tiesioginiu šio atsitolinimo santykiu. 

167. — Tuo atveju kiekviena gyvoji būtybė (165) susideda 
iš daugelio dalių, kurių organinė gamyba yra labai skirtin- 
ga, nes vienos, jau tokį susiformavimo laipsnį pasiekusios, 
gali būti tik dezorganizacijos ir išskyrų medžiaga, kai kitos, 
šviežiai įvestos į kūną, nors mažai kuo pakitusios, sudaro 
dar neapdorotą materiją, kuri gali būti visų tolesnių gamy- 
bos procesų objektas. Ši šviežia ir neapdorota materija kitų 
visų dalių atžvilgiu turi būti gyvybingiausia, kadangi pa- 
performavimus patyrė, turi būti mažiau gyvybinė. Tarp šių 
dviejų paskutinių terminų yra daug tarpinių, apimančių 
visus atskirus organizacijos pažangos žingsnius ir gyvy- 
bingumo mažėjimą. Arba veikiau visi šie kartu paimti ter- 
minai pažymi tik individualią gyvybę sudarančio judėjimo 
pažangą, arba gyvybinės materijos pažangą gyvybėje, kuri 
prasideda jai [gyvybinei materijai] patekus į gyvąjį kūną ir 
su jos išėjimu pasibaigia. O dėl to, kad kiekviena materija 
sulig savosios gamybos santykiu praranda gyvybingumą, 
vadinasi, visą tokio judėjimo pažangą galima išreikšti šia 
savybe, sakant, kad konkreti materija tuo labiau organinia- 
me išsivystyme pažengė, tuo artimesnė savo individualaus 

vyksmo pabaigai, juo mažiau gyvybinė; arba priimant vieną 
iš šių žodžių už kitą. 

168. — Todėl kiekviena gyvoji būtybė užtektinai turi 
savyje tinkamos perdirbti materijos, kuri tinkama jos [bū- 
tybės] organinėms veikloms palaikyti, o naujas jos padidė- 
jimas iš išorinių kūnų tik tuo laiku bus reikalingas, kai šis 
sandėlis jau, taip sakysiu, pradės tuštėti, kai gyvybingiau- 
sia [materija] didžiąja dalimi jau taps perdirbta, vadinasi, 
jos pirminiu formavimu užimti organai reikalaus naujos 
medžiagos savo veikimui palaikyti. Tada, šiaip ar taip vie- 
nodomis aplinkybėmis, gyvybės judėjimas arba gyvybinės 
materijos apyvarta konkrečiame individe tuo bus gyvesnė 
ir stipresnė, juo toks [materijos] patekimas bus dažnesnis ir 
gausesnis, ir atvirkščiai. Kuriose būtybėse gyvybės vyksmas 
iš prigimties lėtas, arba dėl kitų - ar įprastų, ar atsitiktinių — 
priežasčių atsiliekantis, tose toks materijos atidavimas ir 
mažiau, ir ne taip dažnai bus reikalingas. 

169. — Beto, tokiu pagrindu kiekvieną gyvąjį mechaniz- 
mą atskirai galima laikyti turinčiu tam tikrą jam būdingo 
gyvybingumo laipsnį, tad kiekvienas jo organas, kiekviena 
kietoji dalis, kiekvienas skystis tam tikru mastu dar turi 
šią savybę. Tokiu požiūriu kuo koks nors kūnas turi savy- 
je daugiau šviežios, neapdorotos ir neperdirbtos materijos, 
tuo daugiau turi gyvybingumo; ir priešingai: tuo mažiau 
[turi gyvybingumo), juo daugiau organinė jėga veikė tokią 
materiją. Tuomet kiekvienas organinės jėgos pasireiškimas 
dalį gyvybingumo ištrins, užlygins, kiekvienas naujos ma- 
terijos tiekimas tokį praradimą mažiau ar daugiau atlygins. 

O dėlto, kad į gyvuosius kūnus įeinanti materija jų atžvilgiu 
turi skirtingus gyvybingumo laipsnius, vadinasi, kuo šios 
savybės praradimas, arba organinės jėgos pasireiškimas, 
buvo stipresnis, tuo įeinanti materija tokiam praradimui 
atlyginti privalo būti gyvybingesnė, jeigu gyvajame kūne 
turi būti išlaikyta pusiausvyra. Tad jeigu konkrečiai būtybei 
gyvybinės materijos nebūtų patiekta arba būtų tiekiama tik 
negyvybinė, tuomet tokia būtybė per nuolatinį gyvybingu- 
mo praradimą sulig veikiančios organinės jėgos santykiu 
priartėtų prie galutinio savęs likvidavimo. Vienu žodžiu, 
kuo ši būtybė tokiu atveju turėtų mažiau gyvybingumo, tuo 
į siauresnius rėmus būtų įspraustos tolesnių organinių vei- 
klų ir gyvybės pasireiškimų ribos. 

170. — Todėl maistas ir gėrimas grąžina tą gyvybingu- 
mą, kuris per patį gyvybės vyksmą kas akimirką nusitrina ir 
mažėja. O kadangi kiekviena gyva būtybė privalo turėti savo 
gyvybingumo laipsnį tam tikrose ribose, ir kiekviena jos 
dalis tokį patį, vadinasi, ir kiekviena į tokią būtybę įeinan- 
ti materija konkrečiose ribose taip pat tik tam tikrą gyvy- 
bingumo laipsnį privalo turėti; pagal ką kiekvienai būtybei 
pažymėta maisto ir gėrimo rūšis, materijos rūšis, kuri tin- 
kama palaikyti jos gyvybei, o drauge pažymėtos sąlygos, su 
kuriomis susijęs jai būdingo gyvybės vyksmo palaikymas, 
pažymėta jos vieta gyvųjų būtybių grandinėje ir vienodai 
apibrėžti santykiai su kitomis esybėmis, kaip ir su gyvybine 
materija apskritai. 

171. — Atsižvelgiantį tai, kad kiekvienas gyvas individas, 
jog galėtų gyventi ir organizuotis, privalo nepertraukiamai 

patirti gyvybinių esybių įtaką, todėl maistas ir gėrimas, bū- 
dami esminė pagalba gyvūnuose jų gyvybei palaikyti, ne 
kitaip tai gali atlikti, kaip tik sužadindamas ir palaikydamas 
veiklas, iš kurių susideda gyvybė. Atsižvelgiant į tai, kad in- 
dividuali gyvybė priklauso nuo nuolatinio naujai patenkan- 
čios [materijos] organizavimo ir proporcingo jau organizuo- 
tos materijos skaidymo (65), taigi, naudojimas maistui ir gė- 
rimui priklauso nuo nuolatinio jų pasisavinimo, perdirbimo 
ir kaskart tobulesnio iš jų kilusių elementų organizavimo, 
taip pat nuo atskyrimo, pašalinimo ir išmetimo tokių, kurie 
jau individualiai liovėsi buvę gyvybiniai; arba, trumpiau sa- 
kant, visa gyvybė, susidedanti iš gyvybinės materijos gamy- 
bos ir pasisavinimo, iš negyvybinės atskyrimo ir išmetimo 
už kūno ribų; pagaliau, kaip viena, taip ir kita veikimo rūšis 
tik organizuotose būtybėse gali vykti ir jų atžvilgiu yra gy- 
vybės vyksmas, o likusių suvokiančių būtybių atžvilgiu - jos 
pasireiškimas (manifestatio vitae""). Remiantis šiuo požiūriu, 
visas esybes, kurios savo įtaka gyviesiems kūnams paskatina 
juos tokiam pasireiškimui, neapsirinkant galima pavadinti 
sužadinančiomis esybėmis (stimuli, incitamenta"*). 

172. — Tačiau visi gamtiniai kūnai, kurie kokia nors 
forma gali patekti į gyvūnus, pirmiausia: negali būti visiš- 
kai neveiklūs, neveiksmingi, neskatinantys jokio gyvybės 
pasireiškimo, kadangi organizuojanti jėga veikia kiekvieną 


77 Gyvybės apraiška. 
78 Iš lot. stimulus - akstinas, paskata; incitamentum - skatinimas, 


akinimas. 

materiją, esančią jos veikimo sferoje, ir kadangi dėl nepaliau- 
jamo šios jėgos veikimo gyvybė yra nuolatinių pasikeitimų 
ir veikimo grandinė, o kiekvienas veikimas - gyvybės pasi- 
reiškimas. Šiuo atžvilgiu galima pasakyti, kad visi įspūdžiai, 
į kurių pavojų gali būti pastatytos gyvosios esybės, joms yra 
sužadinanti priežastis, arba kad kiekvieną tokį veikimą turi 
atitikti gyvybės pasireiškimas. Antra: kadangi veikimo, per 
kurį gyvybė gali pasireikšti, rūšis yra dvejopa, tai yra or- 
ganinė gamyba ir skaidymas, dėl to sužadinančios esybės - 
arba viena, arba abidvi - šias veikimo rūšis kurstys. Taigi, 
apsvarstykime jas tuo požiūriu. 

173. — Kūnai - ar visai, ar individualiai negyvybiniai - 
negali būti organinio pasisavinimo ir gamybos objektas, tad 
šiai veikimo rūšiai sužadinti nebus tinkami. Bet jei pateks į 
organizuotas esybes, tik tokias veiklas iš gyvybinės materijos 
pusės sužadinti galės, kokias apskritai įprasta sukelti negy- 
vybinei materijai, tai yra: organizacijos pastangas ją atskirti 
ir išmesti. Vadinasi, visas sužadinimas iš tokių esybių pusės 
priklausys nuo tokių veiklų sukėlimo, kurioms padedant 
negyvybinė materija atskiriama ir išmetama. Vienu žodžiu, 
išsekins gyvąją būtybę per įvairias išskyras, tokių nuostolių 
niekuo neatlyginant. Be to, organinė jėga, negalėdama sė- 
kmingai paveikti tokių esybių, negali joms suteikti gyvybės 
vyksmo; dėl to per jų įvedimą į gyvuosius kūnus įvedamos 
fizinės ir cheminės jėgos, kurios, kaip priešingos organinei 
jėgai, visa jėga prieš ją tinkamos veikti ir taip gali netgi pačius 
organinius procesus sumažinti, prislopinti ar visiškai sustab- 
dyti, ypač jeigu sistemos antiveikimas nepasistengs greitai 


188 


tokios materijos pašalinti ir už savo ribų išmesti. Todėl to- 
kios esybės organinėms būtybėms iš tikrųjų nereikalingos ir 
kenksmingos. Vadinasi, kuo stipriau ir ilgiau jos veiks, tuo 
daugiau turi susilpninti ir dezorganizuoti. Šiai rūšiai gali 
priklausyti, pirma, visi negyvybiniai mineraliniai kūnai, o 
labiausiai įvairių būsenų metalai, dauguma druskų, bemaž 
visos žemės ir iš jų atsirandantys akmenys ir pan. Antra, vi- 
sos organinės materijos, ar iš organinių būtybių kilusios to- 
kios, kurios konkrečios sistemos požiūriu yra negyvybinės. 
Pastarosios bus arba augalinės, arba gyvūninės. 

174. — Kadangi visi kūnai sudaryti iš gyvybinių elemen- 
tų, pagal savo prigimtį kiekvienos gyvosios būtybės atžvil- 
giu turi skirtingą gyvybingumo laipsnį, vadinasi, iš pradžių 
apskritai visus sužadindamos, kurstys abi veikimo rūšis ir 
gyvybės pasireiškimus, tačiau tuo tobuliau ir kiekvienam 
individui atskirai tinkamiau, juo geriau joms būdingo gyvy- 
bingumo laipsnis to paties individo poreikį atitiks. Kitaip, 
jeigu gyvybingumo savybę pernelyg viršys ar reikalingo 
laipsnio nepasieks, neišvengiamai ištiks (120) ar (160) para- 
grafuose išsakyti nuostoliai. 

175. — O kai tik gyvybinės išorinės esybės pirmąją ir 
esminę gyvybės pasireiškimų dalį sužadina ne kitaip, kaip 
tik joms būdingo gyvybingumo stiprumu, o tas gyvybingu- 
mas yra individualiai kitoks ir mažėja sulig organinės ga- 
mybos santykiu, vadinasi, po kokios nors tos rūšies esybės 
įvedimo į gyvąjį kūną organiniams procesams bus stipriausi 
pirmieji jos sužadinimai, tolesni - vis silpnesni, kol galiau- 
siai, po visiško gyvybingumo netekimo, taps niekuo. Tačiau, 

kita vertus, juo daugiau tokia esybė organinių veiklų pakels, 
tuo daugiau gyvybingumo praras, vadinasi, tuo bus tinka- 
mesnė cheminiams arba dezorganizuojantiems procesams 
sužadinti. Ši jos savybė tokiu pačiu santykiu stiprės, kokiu 
pirmoji mažės, ir kai anoji bus privesta iki nulio, šioji pasieks 
savo aukštumą (maximum). 

176. — Kadangi kiekvienos gyvosios būtybės gyvybę 
gali palaikyti tik tam tikra materijos rūšis ir tam tikras gy- 
vybingumo laipsnis; vadinasi, ši būtybė tuo laiku rasis tobu- 
liausioje gyvybės būsenoje, kai gyvybinė materija priimti- 
niausiu jai būdu bus pritaikyta. Tokia būsena, esant visiškai 
organizacijos vienovei, yra tobulos sveikatos ir gero gyve- 
nimo būsena; kai gyvas kūnas randasi šioje tobulos pusiau- 
svyros būsenoje, tuo laiku kiekviena negyvybinė, kiekvie- 
na pernelyg ar nepakankamai gyvybinė esybė gali ją iš šios 
būsenos išvesti ir būtinai nuves prie ligų, kurių priežastis 
kitoje vietoje nagrinėsime. Dabar tik pažvelkime apskritai, 
kokios iš esybių pernelyg ar nepakankamai sužadinančias 
pasekmes gali sukelti. 

177. — Tad atkreipdami dėmesį į pasikeitimus, kokiems 
gyvybinių būtybių atžvilgiu maitinamas individas privalo 
pasiduoti, mums tenka atsižvelgti, pirmiausia: kiekvienas 
individas gyvybės vyksmą atbūna jam būdingos organinės 
jėgos galia, kuri yra apribota; ir šios jėgos pasireiškimas, jos 
intensyvumas, taigi, organinių procesų pakilimas taip pat 
turi būti tam tikromis ribomis apribotas arba turi turėti 
savo aukštumą. Vadinasi, kai kokia nors pernelyg gyvybi- 
nė esybė ar keletas tokių esybių ją [organinę individo jėgą] 

priveda iki tokio laipsnio, pačios sau uždaro kelią tolesniam 
organiniam sužadinimui, taigi, ir visokeriopam pasisavini- 
mui; ir tolesnis jų pačių arba paeiliui įvedamų į jas panašių 
veikimas turi virsti niekuo. O taip kiekvienas perteklinis 
sužadinimas, pakurstytas, padedant gyvybinei esybei, tuo 
pačiu santykiu, kokiu organiniai procesai peržengia ribą, 
sau ir visoms kitoms gyvybinėms esybėms nuolat mažina 
sužadinimo stiprumą ir savybę. Negyvybinės esybės bent 
jau šiam dėsniui nepaklūsta. Antra: 

178. — Juo labiau organiniai procesai peržengia ribą, 
tuo didesnis turi būti organizuojančios jėgos veikimas, va- 
dinasi, tuo mažesnis turi būti skaidančių jėgų veikimas; 
arba, trumpiau sakant, juo labiau organiniai procesai savo 
įprastą ribą peržengia, tuo silpnesni turės būti cheminiai 
arba skaidantys [procesai]. Pirmieji kyla padedant sužadi- 
nančioms gyvybinėms esybėms, vadinasi, juo jie yra stipres- 
ni, tuo tokių esybių veikimas turės būti didesnis. Vadinasi, 
pernelyg sužadinančių gyvybinių esybių veikimas yra toks, 
kad kokiu santykiu virš ribos peržengia organiniai procesai, 
tokiu pačiu sumažėja cheminiai [procesai]. Pastarųjų paki- 
limo požymis yra padidėjęs tuštinimasis, arba išskyros, o jų 
sumažėjimo ženklas bus [ekskrecijų] mažėjimas arba susi- 
laikymas. Taigi, kuo stipriau gyvybinės esybės organinius 
procesus padidina, tuo daugiau ir tuo stipriau mažėja arba 
susilaiko išskyros, ir atvirkščiai. Tad šitaip bus galima konk- 
rečiais atvejais santykinę jų galią įvertinti ir nusakyti. 

179. — O kadangi tos pačios esybės nuolatiniu savo vei- 


kimu, intensyvumu arba nuolatiniu gyvybingumo didėjimu 

praranda ir organizuotoje materijoje mažėja ar išyra taip, 
kad galiausiai visiškai turi liautis maitinti ir įstengia tik 
cheminius procesus sužadinti, vadinasi, visos esybės, suža- 
dinančios viršum tinkamos ribos, gyvosiose būtybėse vyk- 
do dvi viena kitai priešingas gyvybės pasireiškimo rūšis, tai 
yra: pirmiausia sumažina ar sulaiko visus išsituštinimus, o 
vėliau juos pakursto, palaiko ir pakelia. Dėl to kiekvienas 
perteklinis organinių procesų intensyvumas baigiasi jo ga- 
lią atitinkančiu išsituštinimu. Dėl to visos perteklinės su- 
žadinančios esybės, pvz., kokie yra pas mus vynai, spiriti- 
niai gėrimai, opijus ir pan., su tam tikru saiku naudojamos 
sulaiko tuštinimusis ir organinius procesus gerokai pakelia, 
tačiau gausiau [pavartojus] ir šių [procesų] labiau nepadidi- 
na, ir visokios rūšies tuštinimąsi mumyse dažnai ūmiausiu 
būdu paskatina. 

180. — Užtat sužadinančių gyvybinių esybių veikimo 
skirtumas nuo negyvybinių bus toks: nors ir vienos, ir kitos 
sužadins ir sulaikys išsituštinimus gyvūninėje ekonomijoje, 
bet negyvybinės esybės šį rezultatą iškart pačioje pradžioje 
sukels, per visą savo veikimo trukmę išlaikys ir sulig inten- 
syvumo ar pagausėjimo santykiu didės. Gyvybinės [esybės] 
iš pradžių visus arba kai kuriuos išsituštinimus sulaiko arba 
sumažina, vėliau tuos pačius arba kitus padidina. Ir nors 
kai kurių sužadinančių gyvybinių esybių veikimas gali būti 
toks spartus ir ūmus, kad, staiga organinius procesus pa- 
kėlusios iki aukščiausio laipsnio, jos labai greitai praranda 
gyvybingumą ir stipriausių negyvybinių esybių būdu tuojau 
pat gerokai paskatina defekacijas. Vis dėlto tokios esybės 

lengvai gali būti atskiriamos nuo negyvybinių, nes, sumaži- 
nus jų stiprumą ir dydį, pavyks sulaikyti organinius išsituš- 
tinimus. Tačiau ar šis jų poveikio būdas gyvūninei ekonomi- 
jai yra vienas ir tas pats? 

181. — Kadangi kiekvienoje gyvojoje būtybėje organi- 
niai procesai turi savo didžiausią aukštumą, viršum kurios 
pakilti negali, vadinasi, kiek kartų kokios nors sužadinan- 
čios gyvybinės galios nuolat jas viršum ribos pakelia, tiek 
kartų ribos, kuriose tolesni maitinimai turi vykti, vis labiau 
siaurėja, tuo daugiau galinčias prasidėti organines veiklas 
ir pasireiškimus apriboja. Kadangi sulig organinių procesų 
išaukštinimo santykiu sumažėja cheminių arba skaidančių 
[procesų], vadinasi, ir šie tuo pačiu santykiu iki visiško savo 
sustabdymo artės. Taigi, kai nuolatinis ir kaskart intensy- 
vesnis gyvybinių galių veikimas stipriausiai organinius 
procesus iki aukštumos taško, pavartosiu tokį žodį - iki 
bemaž susilietimo su juo, priartės, tada cheminiai proce- 
sai bemaž visiškai liausis; tuomet gyvybinių veiklų laukas 
tolesnei jėgai pasireikšti susiaurės iki aukščiausio laipsnio. 
O jeigu čia pat prasidėsiantis tų pačių jėgų veikimas ir tą 
likusią vietą užpildys, tuo laiku daugiau joks atgaivinimas 
prasidėti negalės; tuo laiku visos maitinančios esybės bus 
praradusios gyvybingumą tokio individo atžvilgiu. O dėl to, 
kad ir cheminiai procesai tą akimirką buvo sustabdyti, vadi- 
nasi, didžiausio galinčio veikti atgaivinimo taškas yra toks, 
kuriame liaujasi visi cheminiai procesai ir už kurių joks at- 
gaivinimas, taigi, joks organinis procesas, daugiau negali 
vykti. Taigi, tai yra taškas, kuriame baigiasi organiniai ir 

cheminiai procesai, vadinasi, ir gyvybė. Dėl to didžiausiu 
sužadinančių gyvybinių galių veikimo intensyvumu galima 
individualią gyvybę sulaikyti ir užgesinti. Negalima pasa- 
kyti, kad tuo atveju gyvybė baigiasi dėl dezorganizacijos, 
kadangi skaidančios veiklos nuolat mažėjo iki galutinio 
savo užgesimo; vadinasi, baigiasi tik tuo, kad visi gyvybiniai 
kūnai tam individui liovėsi tokie buvę, ir dėl to, kad tasai 
organinis kūnas išėjo už šių santykių su gyvybine materija 
ribų, iš kurių gyvybės vyksmas gali iškristi. 

182. — Atvirkščiai, jeigu gyvybinės sužadinančios esy- 
bės nuolat seks iki didžiausio sumažėjimo, tuo laiku ir visi 
organiniai procesai tuo pačiu santykiu turi mažėti, silpnėti 
ir užgesti. O tokiu atveju vis stipriau kelsis cheminiai pro- 
cesai, nesiliaus imti viršų organinis skaidymas ir išskyros, 
kol galiausiai pasieks aukščiausią tašką ir visus organinius 
procesus galutinai nuslopins. Taip atsitikus cheminiai pro- 
cesai pasiekia aukščiausią laipsnį, kokį tik gali gyvame kūne 
pasiekti, kai organiniai [procesai] iki žemiausio [laipsnio] 
sumažėja; tai yra: visa tolesnė organizacija sustoja, o orga- 
ninis skaidymas pasiekia tokį tašką, kuris susiduria su tikrai 
cheminiais negyvos materijos pasikeitimais. Vadinasi, šiuo 
atveju individai miršta per tikrą skaidymą, per dezorgani- 
zaciją ir gyvybės vyksmo užgesimą dėl materijos, kurioje 
turėtų vykti, trūkumo. 

183. — Sužadinančios negyvybinės galios visos yra 
kenksmingos (122), todėl kuo stipriau sužadina, tuo daugiau 
kenkia; arba, veikdamos prieš individualią jėgą, pajėgios 
visus organinius procesus sulaikyti ar taip pat, prieš pačios 

organinės materijos ryšį (123) savo stiprumą išreikšdamos, 
jau veikiančią organizaciją [pajėgios] ardyti ir organinę ma- 
terijos gamybą perkeisti; arba galiausiai, veikdamos pasi- 
savinančią galią, nepaisant visokeriopų individualios jėgos 
pastangų, konkrečios būtybės materiją iš dalies ar visai pa- 
keičia (125), visada anksčiau ar vėliau individualią gyvybę, 
kurią tuo būdu veikia, gali užbaigti. 

184. — Visos sužadinančios galios būtinai vienu iš tų 
būdų turi veikti gyvūninę ekonomiją. O kad šie būdai aiš- 
kiai tarpusavyje skiriasi, vadinasi, ir tokių galių veikla turi 
būti skirtinga. 

XI SKYRIUS 


ORGANINIŲ BUŪTYBIŲ FUNKCIJOS, 
ATSKIRŲ JŲ ORGANŲ VEIKLA. 


185. — Tad fizinė gyvybė, būdama gyvybinės materijos 
savybė, bendroje pasaulio sistemoje yra ypatinga judėji- 
mo rūšis ir joje [materijoje] pasitaikančių pokyčių grandi- 
nė; kurie [pokyčiai] vienąkart išplaukia iš įgimto natūra- 
lių elementų siekio formuoti organinius ryšius, taip pat iš 
vietinės organizuojančios jėgos, pažyminčios tokių ryšių 
rūšį ir formą, veikimo; antrą kartą — iš laipsniško fizinių ir 
cheminių jėgų sugrįžimo ir iš to kylančio organinio skai- 
dymo. Pirmuoju atveju materija, vedama gyvybingumo 
ir organizuojančios jėgos, palengva išeina ir atitolsta nuo 
cheminių ryšių ir tuo pačiu santykiu formuoja organines 
kombinacijas, kurių stiprumas ir forma atitinka gyvybingu- 
mo stiprumą ir organizuojančios jėgos rūšį. Tačiau kai tik 
ji savo siekimą organiniams ryšiams pasotins ir numalšins, 
juos veikti būtinai liaujasi, o per naujai patenkančią materiją 
ir šilumos galia skatinama pradeda siekti jų atsikratyti, dėl 
ko fizinės ir cheminės jėgos ima iš naujo į ją atsiliepti, kilti, 
veikti ir skaidyti. Tai yra bendriausias reiškinių ir pokyčių, 
kokiems gyvoji materija pasiduoda, pavaizdavimas. 

186. — Tačiau gyvųjų tvarinių visuma dalijasi į rūšis 
ir veisles. Visas šių tarpusavio skirtingumas priklauso nuo 

skirtingo susiformavimo, o skirtingo susiformavimo prie- 
žastis - nuo organinės jėgos, kuri yra skirtinga skirtingose 
rūšyse ir veislėse. Kaip gyvybės apraiškos tose pačiose veis- 
lėse yra visiškai tokios pačios, o skirtingose - kitokios, va- 
dinasi, tokio skirtingumo priežastis taip pat turi priklausyti 
nuo organinės jėgos. 

187. — Gyvybės pasireiškimus vadiname jos fenome- 
nais [apraiškomis]. Tad iš dabartinių pradmenų išeina, kad 
gyvybė savo esme yra tik viena visoje gyvojoje gamtoje, ta- 
čiau skirtingose rūšyse ir veislėse pasireiškia skirtingu būdu. 
Tad visa pasireiškimų skirtingumo priežastis bus organiza- 
cijos skirtumuose. Kiekvienas atskiras individas susideda iš 
dalių ir organų, kurie jo atžvilgiu taip veikia, kaip rūšys ir 
veislės gyvojo pasaulio visumos atžvilgiu, su tuo skirtumu, 
kad arčiau ir glaudžiau tarpusavyje susijusios. Vadinasi, nors 
gyvybė visame individe ir visose jo dalyse bus viena, tačiau 
skirtinguose organuose turės pasireikšti skirtingu būdu. 

188. — Organinės jėgos, apimančios rūšies ar veislės 
skirtingumą, būsena kartu Žymi šiai rūšiai ar veislei būdingų 
pasireiškimų formą. Panašiai konkrečioje gyvojoje būtybėje 
toji būsena, arba organinė konstitucija, kokios nors dalies, 
kuri žymi jos pasireiškimų formą ir rūšį, vadinama tos da- 
lies funkcija, pats tos funkcijos pasireiškimas arba atlikimas, 
taip pasakysiu, - veikimu. Taigi, organizacijų rūšis Žymi 
funkcijų rūšį, kurios ne anksčiau gali būti atliktos, tik kai 
tam tinkami organai bus veiklūs; o kad būtų veiklūs, tinka- 
mai turi būti sužadinti. Taigi, kiekvienas gyvybės pasireiški- 
mas, arba kurio nors organo funkcijų atlikimas, bus bendro 

organinių jėgų ir sužadinančių galių sąveikos rezultatas; o 
kiekviena individuali gyvybė susidės iš visų atskirų organų 
veikimo. O kadangi sužadinančios galios, būdamos gyvybi- 
nės arba negyvybinės, sužadina organizuojančias arba skai- 
dančias veiklas, iš kurių pirmosios daugiausia priklausomos 
nuo organinių, antrosios — daugiausia nuo cheminių jėgų; 
kad kiekviena, net ir gyvybinė, materija kartu sužadina ir 
organinę gamybą ir skaidymą, ir kiekvienas organo veiki- 
mas, nors ne visada vienodu laipsniu, tačiau visada iš abiejų 
susideda. Vadinasi, norėdamas kokiam nors organui priskir- 
ti ypatingą jėgą, skirtingą nuo kitų, žinomų organinėse bū- 
tybėse, tik kurios [tos jėgos] stiprumu jis veikia ir tinkamas 
atlikti savo funkcijas, klausiu: kurią jam priskirti? 

189. — Didžioji gyvūninės gyvybės apraiškų dalis su- 
sideda iš judesio ir jutimo. Pirmasis vyksta gyvūniniuose 
raumenyse arba vadinamuosiuose muskuluose, antrasis - 
nervuose. Todėl fiziologai, kad išaiškintų šiuos du didelius ir 
stipriausiai stebinančius gyvybės pasireiškimus, raumenims 
prileido ypatingą savybę, arba veikiau jėgą, kurią pavadi- 
no dirglumu (irritabilitas), nervuose - kitą, kurią [pavadi- 
no] jautrumu (sensibilitas). Pirmoji veikia ir priklauso nuo 
to, kad jei kas tik ja apdovanotus raumenis priliečia, juose 
pažadinamas mėšlungis arba susitraukimas. Antroji, tu- 
rinti nervuose savo buveinę, sulig kiekvienu jų prilietimu 
sukelia ne susitraukimą, bet jutimą. Bet grynasis protas jo- 
kiu būdu tokios prielaidos pateisinti negali. Mat, jeigu ner- 
vų ir raumenų organizacija būtų visiškai ta pati, tačiau tos 
pačios sužadinančios priežastys juose kurstytų skirtingus 

pasireiškimus, tuomet būtų galima priimti tokias dvi skir- 
tingas jėgas. Tačiau jei matome, kad tų dalių organizacija vi- 
siškai skirtinga, kad tai, kas yra tik raumuo, tas visada veikti 
pažadintas susitraukia taip, kaip tai nervu yra tik jaučiama, 
būtinai reikia pripažinti, kad tai yra vieninteliai būdai, ku- 
riais šios dalys savo gyvybę apreiškia, kitu būdu jos nė ne- 
gali apreikšti, todėl kintančių jėgų juose [buvimo] prielaida 
yra ne tik nereikalinga, bet netgi juokinga. Kadangi, norint 
panašiu būdu kiekvienam organiniam skirtingumui atski- 
rą jėgą priskirti, reikėtų ją priskirti paukščiams dėl to, kad 
skraido, žuvims dėl to, kad plaukioja, gyvūnams, kad vaikš- 
čioja, kitą jėgą reikėtų patalpinti ausyje, kuri girdi, akyje, 
kuri mato ir t. t. Pagaliau, jeigu šios menamos galios gali 
turėti kokią nors tikrą reikšmę, privalo vieną iš gyvūninės 
gyvybės vyksmui vadovaujančių jėgų išreikšti. Tad su kuria 
galėtų būti [tos galios] palyginamos? Ne su gyvybingumu, 
nes šis kiekvienoje organinį kūną sudarančioje dalelėje, net- 
gi visame maiste ir gėrime didesniu ar mažesniu laipsniu 
dalyvauja, todėl nei patiems nervams, nei patiems musku- 
lams nėra išskirtinis. Ne su organine jėga, nes ši yra ir veikia 
visose gyvosiose būtybėse, kiekvienoje besiorganizuojan- 
čios materijos dalelėje. Tikriausiai tuo mažiau su giminin- 
gumais ar kaloriku norėsime lyginti. O jeigu šie du žodžiai 
raumenims būdingos organinės jėgos skirtumą turi Žymėti, 
tada, pirma, niekas mūsų apie tokį skirtumą nemoko; antra, 
jeigu tokius skirtumus tektų konkrečiais žodžiais išreikšti, 
reikėtų kiekvienos rūšies ir veislės, kiekvienos organinės 
dalies, kiekvienų augalinių ar gyvūninių sulčių organinei 

jėgai sugalvoti atskirą žodį. O taip gausiais pasakymais pra- 
turtinę žodynus, ar bent kiek mūsų žinias pastūmėsime į 
priekį? Vis dėlto mums fiziniuose moksluose privalu eiti ne 
tik paskui vardus. Organinė jėga savo prigimtimi yra ir turi 
mums visada likti slėpinys, ir nelabai bus mums pravarti nė 
ta žinia, jei net kada iki jos prieittume. Mums pakanka tobu- 
lai pažinti jos pasekmes, jos santykius su kitomis jėgomis, 
veikiančiomis ar galinčiomis veikti organinėje ekonomijoje, 
ir tokio veikimo dėsnius. Kiekviena gyvūnų ir augalų veislė, 
kiekvienas šios veislės individas per specifinius organus, ku- 
rie yra jos kūrinys, turi išreikštas konkrečias savo savybes, 
savas funkcijas, savą gyvybės pasireiškimo būdą. Ir kaip ši 
kuriančioji jėga išreiškia kiekvienos rūšies ir veislės, taip ly- 
giai ir kiekvieno organo savybes. Pvz., seilių liaukų funkcija 
yra gaminti seiles taip, kaip kepenų funkcija - formuoti tul- 
žį. Visame gyvybės vyksme ir šių organų išlikime kiekvienas 
jų visada tuo ir ne kitu būdu savo gyvybę apreiškia, vis dėlto 
tai nieko nenustebino nė nepatraukė juose nustatyti atskirą 
ir specifinę jėgą. Kodėl susitraukimas raumenyse ar jutimas 
nervuose, kurie taip pat yra ne kas kita, kaip gyvybės pa- 
sireiškimai tiems organams savitu būdu, taip stipriai mus 
paveikė ir patys buvo verti išreikalauti iš mūsų atskirų jėgų 
prielaidą? Ar dėl to, kad nesuprantame, kokiu būdu jie vei- 
kia? Ar gal geriau suprantame, kokiu būdu kepenys - tulžį 
ar seilių liaukos seiles gamina? Ar yra visame gyvajame pa- 
saulyje nors vienas gyvybės pasireiškimas, kuris būtų mums 
panašiai nesuprantamas? Ką tada galvoti apie tuos, kurie 
tokiu dirglumu ir jautrumu norėjo aiškinti visus gyvūninės 

gyvybės reiškinius? Arba kuriems visa gyvūninė gyvybė 
priklausė nuo šių dviejų savybių? Kaip vertinti nepabaigia- 
mus ginčus apie šių dviejų jėgų panašumą ar skirtumus? 

190. — Atskiri konkrečios būtybės organai jos atžvilgiu 
veikia taip, kaip veikia rūšys ir veislės gyvųjų tvarinių vi- 
sumos atžvilgiu, tai yra: kiekviena individuali gyvybė su- 
sideda iš visų šių atskirų veiklų kartu. O todėl visa tai, ką 
tik iki šiol apie gyvybę apskritai, jos priežastis, dėsnius ir 
pasireiškimus nustatėme, veikia ir kiekvienoje atskiroje bū- 
tybėje. Kiekviena tokia būtybė susideda iš daugelio kartu 
susijusių sistemų, kurių kiekviena, organizuota konkrečiu 
būdu, kitaip formuoja gyvybinę materiją, kitaip [ją] skai- 
do, kitaip suformuotos ir gamybai parengtos reikalinga. O 
visos šios sistemos kartu susieina į vieną ir, parengdamos 
vienos kitoms gyvybinę materiją, taip pat sudaro vieną ne- 
pertraukiamą grandinę, kurios grandys savą gyvybę per- 
lieja vienos į kitas ir per kurias besiorganizuojanti materija 
palaipsniui pereidama pasiduoda vis stipresnei gamybai, 
kol galiausiai, priėjusi aukščiausią jos laipsnį, mechanizmo 
atžvilgiu galutinai viso gyvybingumo nepraranda ir tampa 
išskyrų medžiaga. 

191. — O kaip visame gyvajame pasaulyje gyvųjų būty- 
bių grandinėje laikome tobulesnėmis tas, kurios aukštesnę 
už mus užima vietą ir stipriau, tobuliau formuoja gyvybi- 
nę materiją, kurių dėl to sandara sudėtingesnė, o drauge ir 
gyvybė sudėtingesnė, taip ir atskiroje būtybėje tuos orga- 
nus turėsime tobulesnius ir subtilesnius, kurių organinis 
susiformavimas yra toliau pasistūmėjęs, taigi, ir funkcijos 

tobulesnės ir sudėtingesnės. Todėl judesio ir jutimo organai, 
kaip būdingesni gyvūnams ir pagal savąjį tobulumą žymin- 
tys jų santykinį tobulumą, privalo būti laikomi sudėtingiau- 
siais ir tvirčiausiai susiformavusiais. Fiziniu požiūriu Žmo- 
gus priskiriamas prie tobuliausių organinių būtybių, kadan- 
gi jo organai, funkcijos ir veiklos yra sudėtingiausi ir kelian- 
tys didžiausią nuostabą, jo protinės funkcijos ir kalba visame 
gyvajame pasaulyje nieko sau lygaus neturi. Po muskulų ir 
nervų tie organai turi būti laikomi tobuliausiais, kurių susi- 
formavimas labiausiai prie anų išsivystymo priartėja, tad po 
žmogaus tas gyvūnas laikomas tobulesniu, kurio proto jude- 
siai ir funkcijos labiausiai prie jo [žmogaus] priartėja. 

192. — Ir nors visi gyvybės dėsniai priklauso organizuo- 
tų būtybių visumai, tai, ką kaip tik apie gyvybę ir organizaci- 
ją bendrąja prasme pasakėme, gali būti pritaikyta kiekvienai 
rūšiai ir veislei, kiekvienam individui, iš tikrųjų, kiekvienai 
organinei daliai. Vis dėlto, kadangi, vertinant visą gyvąjį 
pasaulį detalėmis, kiekvienas atskiras individas turi kaž- 
ką savoje organizacijoje išskirtinio ir tik sau būdingo, kuo 
nuo kitų sutvertų būtybių skiriasi, vadinasi, kiekvienas, be 
visuotinio gyvenimo, taip sakysiu, ir visiems tvariniams 
bendru, be to, jam būdingu būdu gyvens ir tą gyvybę reikš. 
Dėl ko kiekvienos rūšies ir veislės organizacijos ir gyvenimo 
apraiškų ypač reikia mokytis; kaip ir tai, ką apie vienos rū- 
šies gyvenimo detales sužinosime, negali būti priskirta visai 
gyvųjų būtybių visumai. Vadinasi, kaip kiekvienos rūšies 
organinis susiformavimas atskiras, taip skirtingas ir jos san- 
tykis su kitomis būtybėmis, su gyvybine materija, skirtingas 

gyvybės vyksmas, skirtingas jos pasireiškimas. Neįmanoma 
visų rūšių ir veislių šiuo būdu pereiti ir bendrus dabartinio 
mokslo pradmenis kiekvienam atskirai taikyti, toks dar- 
bas būtų begalinis. Dėl ko nusprendžiau šiuos pradmenis 
pritaikyti pačiam žmogui ir pažiūrėti, kaip pavyks jais jo 
gyvybės, sveikatos ir ligų apraiškas pagrįsti ir paaiškinti. 

193. — Kadangi gyvosios būtybės konkrečios dalys ir 
organai jos atžvilgiu veikia taip, kaip gyvojo pasaulio visu- 
mos atžvilgiu [veikia] rūšys ir veislės; todėl žmoguje, kurio 
gyvybę išsamiai mokysimės, mums teks mokytis atskirai 
apie kiekvieną organą, jo funkcijas, veikimą, ryšį su kitomis 
dalimis, materijos rūšį, kuri jį maitina. 

194. — Tačiau dėl to paties, kad visi bendri gyvybės 
dėsniai kiekvienai atskirai būtybei ir kiekvienam jos orga- 
nui gali būti taikomi, išeina, kad visos konkrečių organų 
funkcijos ir veiklos pirmiausia šiems dėsniams turi paklusti. 
Tačiau žinome iš ankstesnio mokslo (65), jog individuali gy- 
vybė priklauso nuo nuolatinio naujai patenkančios materi- 
jos organizavimo ir savo nuosavos proporcingo skaidymo, 
taip pat, kad gyvybė, stebima gyvybinėje materijoje (148), 
yra nuolatinis formos keitimasis, konkrečioje formoje - 
nuolatinis materijos keitimasis. Tad pagal šiuos pradmenis 
kiekvienas organas turi būti maitinamas tinkama materijos 
rūšimi, kurią pasisavina ir turi savo paties [materiją] dau- 
giau ar mažiau suskaidyti ir jos nusikratyti, vienu žodžiu, 
turi nuolat atsinaujinti, ir visa jo gyvybė privalo nuo to 
priklausyti. Tokia materijos apykaita pakankamai matoma 
individuose, kuriuose matome, kad aiškiai ir priima į save 

gyvybinę materiją, ir jos per įvairias išskyras nusikrato; ta- 
čiau pavieniuose organuose tai retai galime pastebėti, mat 
dažniausiai keliai ir būdai, kuriais [individai] priima naują 
materiją ir kuriais vėl [jos] nusikrato, negali būti atskleisti. 
Be to, šie organai bemaž tokiu pat santykiu formuojasi, ko- 
kiu skaidosi, todėl išlaiko gana tolygią formą, o ši gamyba ir 
skaidymas negali būti stebėjimo objektas. 

195. — Tačiau kiekvienas individas pats savyje turi už- 
tektinai gyvybinės materijos, kuri gali būti vis tolesnio 
gamybos proceso objektas, kadangi vienų dalių, sulčių ir 
organų materija gali būti vėliau perdirbama vis į kitą, to- 
dėl nenuostabu, kad gyvi individai nuolat ir bemaž tolygiai 
palaiko organų, iš kurių susideda, veikimą ir kad ne visada 
tiesiogiai šiam tikslui reikalauja išorinės pagalbos, laikinai 
patys galėdami gyventi ir iš savęs formuotis, ir netgi dažnai 
to būdami reikalingi. 

196. — Tačiau kartu juo konkrečios būtybės organai bet 
kokiomis panašiomis aplinkybėmis bus veiklesni tam tikrą 
laiko tarpą, tuo daugiau materijos perdirbs ir pasisavins, tuo 
geriau, greičiau ir stipriau atsinaujins. Dėl to, kita vertus, juo 
daugiau kūne gyvybinės, neapdorotos ir neperdirbtos mate- 
rijos, tuo platesnis laukas turinčioms prasidėti organinėms 
veikloms. Vadinasi, kiekvienas veikimas ar organo pasireiš- 
kimas pagal savo galios, intensyvumo ir tvirtumo propor- 
ciją mažins kūno, kuriam priklauso, gyvybingumą; ir jeigu 
gyvybingumo tiekimo šaltiniai išseks, tuomet pats nuolati- 
nis ir stiprus organų veikimas jį [gyvybingumą] gali galuti- 
nai išsemti ir sunaikinti. Iš to lengva suprasti, kaip gyvosios 

būtybės dėl įtempto ar pernelyg ilgo savo organų veikimo 
gali nusilpti ir susinaikinti. 

197. — O kadangi kiekvieną gyvybinės materijos perdir- 
bimą proporcingai atitinka skaidymas tos [materijos], kuri 
jau neteko gyvybingumo, tad jeigu dabartiniai pradmenys 
yra teisingi, tuomet visų ar kai kurių organų intensyvėjan- 
tis veikimas privalo proporcingai daugiau išskyrų išskirti; 
tuomet anksčiau ar vėliau iškils būtinas poreikis pristatyti 
gyvybinės materijos ir tuo gyvybingesnės, juo veikimo in- 
tensyvumas buvo stipresnis ir ilgesnis. Ir taip pat, jei kur, 
esant intensyviam konkrečių organų veikimui, matome di- 
dėjančias išskyras, ten visiškai netenka abejoti dėl gyvybi- 
nės materijos gamybos ir pasisavinimo. 

198. — Tuomet reikia visus organų veiksmus individuo- 
se suskirstyti į tokius, kurie perdirba iš išorės patenkančią 
materiją, ir į tokius, kurie esančią viduje toliau pertvarko ir 
joje tobulina organinį ryšį. Arba veikiau reikia sau įsivaiz- 
duoti kiekvienoje organinėje būtybėje tokį gyvybės paveiks- 
lą, koks apskritai visame gyvajame pasaulyje egzistuoja, 
kur kartą į vidų priimta gyvybinė materija pereina per visą 
eilę įvairiai suformuotų organų ir patiria visą grandinę 
pasikeitimų, kurie priklauso kaskart tobulesnei gamybai ir 
kaskart kitokiam šios materijos formavimuisi, kol galiausiai 
pasiekia tame kūne galintį vykti aukščiausią gamybos laips- 
nį ir taip praradusi visą gyvybingumą tampa išskyrų objek- 
tu ir būna pašalinta už sistemos ribų. 

199. — Tačiau ne kiekviena į kūną patenkanti materija 
būtinai per visą tą eilę perbėga ir cirkuliuoja taip, kaip yra 

visoje pasaulio sistemoje, ne kiekviena žemesnė būtybė 
pereina ir pasikeičia į tobulesnę, bet dažnąsyk tiesiog susky- 
la ir po fizikos bei chemijos dėsniais sugrįžta. Be abejo, kaip 
esama netgi žemesnės sandaros būtybių, kurios dėl specifi- 
nės savo gamybos, dėl organinių ar cheminių kombinacijų 
stiprumo aukštesnių esybių negali būti performuojamos, 
taip tas pats gali vykti ir atskiruose kiekvienos gyvos būty- 
bės nariuose. 

200. — Tad kiekvienas organas, kiekviena dalis, kiek- 
vienas organinis skystis paklūsta šiam visuotiniam dės- 
niui, kad vieną materiją į save priima ir perdirba, kitos, 
jau perdirbtos, savo atžvilgiu jau negyvybinės, tuo pačiu 
santykiu nusikrato. Jeigu ši atsikratyta dalis yra būtent to- 
kia, kokia čia pat kitai, pagal tvarką artėjančiai, organinei 
gamybai gali tiekti tinkamą materiją, tuomet jai patiekia, ir 
šios dalies organiniai šalinimo produktai yra maistas, tin- 
kamiausia čia pat atsirasiančios gyvybės paskata. Be abejo, 
ši pirmoji organinė dalis būtina antrosios gyvybei ir veiki- 
mui, kuri be jos atsinaujinti ir gyventi negalėtų. Pvz., ma- 
tydamas, kad tulžis, seilės ir pan. liaujasi gamintis, jeigu į 
kepenis ar seilių liaukas kraujas dėl kraujagyslių nutrauki- 
mo ar užrišimo nepatenka, būtinai turiu pastebėti, kad šios 
gyvūninės sultys pasigamina iš kraujo ir tai iš tokių elemen- 
tų, kokių šios bendros sultys [kraujas] minėtuose organuose 
nusikrato. Ši gamybos eiga nuolat palaikoma, kol galiausiai 
prieina prie tokio organo, kuris perkeistos savyje materijos 
negali nukreipti jokios kitos dalies naudai. Tik ši materija, 
toliau šiame kūne negalėdama būti formuojama, vadinasi, 

ir gyventi [negalėdama], tampa galutinių išskyrų objektu 
ir yra ta materija, kurios gyvoji būtybė nepaliaujamai savo 
gyvenimo eigoje nusikrato. Pastarasis gamybos taškas yra 
jos [būtybės] didumas, aukščiausias gyvybės laipsnis, koks 
tokiame kūne gali vykti. Todėl, matuojant gyvybės stiprumą 
ir tobulumą organinės gamybos laipsniu ir stiprumu, reikia 
pripažinti, kad kiekviename gyvame individe ne visų dalių 
gyvybė yra vienodai tobula, tačiau kad tuo pačiu būdu ir 
tvarka, kaip ir visoje gamtoje, tarp jų esti ir labai silpnų, ir 
labai stipriai gyvybingų. O kad šią nuosaikią dalių ir organų 
tobulybę būtų galima įvertinti, reikia stengtis apibrėžti jų or- 
ganinės gamybos laipsnį, prie ko prieisime, sekdami ekspe- 
rimentais ir prieidami, kokia organizuojanti materija išlaiko 
pažangą, iš kokių dalių į kurias ir kaip pereina. Kalbėdami 
apie atskirus žmogaus mechanizmo organus ir apie jų funk- 
cijas, visada stengsimės tokias žinias sieti su eksperimentais. 

XII SKYRIUS 


ŠIAME VEIKALE IŠGULDYTO MOKSLO 
TRUMPA APŽVALGA IR APTARIMAS. 


201. — Priėję prie bendriausių organizacijos ir gyvybės 
dėsnių nustatymo, pateikime patys sau šio darbo ataskaitą, 
o išnagrinėję jį dalimis, įsigilinkime į visą jo sistemą ir pa- 
stebėkime, ar kuo nors neatsitolinome nuo patirties ir tiesos. 

202. — Pirmasis mūsų pastebėjimas buvo šis: kiekviena 
gyva būtybė, kad šioje būsenoje išsilaikyti galėtų, reikalinga 
nepertraukiamo kai kurių gamtinių kūnų veikimo į save ir 
jų įtakos, be kurių jos gyvybė yra niekas. Šie kūnai yra: van- 
duo, oras, šiluma, šviesa ir maistas. Tačiau tarp jų gali būti ir 
kitų gamtinių elementų, pvz., elektra ar į ją panašūs; tačiau 
dėl to, kad apie jų įtaką, veikimo būdą ir būtiną poreikį eks- 
perimentai iki šiol mūsų nieko tikro nemoko, verčiau no- 
rėjome juos praleisti ir visiškai apie juos neužsiminti. Tarp 
šių kūnų tuojau pastebėjome tą skirtumą, kad nors visi neiš- 
vengiamai, tačiau ne visi vienodai gyvybei yra reikalingi. Ir 
pirmiausia, neatsižvelgdami į išskirtinę jų įtaką ir veikimo 
būdą, šios įtakos rūšį, per kurią kiekvienas jų gyvybei būti- 
nai reikalingas, pavadinome gyvybine galia. 

203. — Iš arčiau gilindamiesi į tokią įtaką, pastebėjome, 
kad ji priklauso ne nuo to, kad tik gyvybinės esybės gyvo- 
sioms gyvybę teiktų, bet kad pats jų veikimas yra įrodymas 

jau esančio ir tik jam palaikyti reikalingas. Dėl ko pajutome 
gyvybės pradėjimo poreikį ir, grįždami iki pat reikalo esmės 
pradžios, nustatėme, kad prieš materiją pirmapradiškai tu- 
rėjo būti panaudota jėga, kuri suformavo dabar gyvenančias 
veisles ir rūšis, ir šią kuriančiąją jėgą pavadinome organi- 
zuojančia arba organine [jėga]. Tad šios jėgos buveinė, arba 
veikiau pasireiškimo laukas, nėra visa materija apskritai, 
bet tik gyvosios būtybės, kurių kiekvienoje yra atskira ir 
tik ja apribojama. Dėl to padarėme išvadą, kad kiekvienos 
būtybės pradėjimas priklausė nuo šios jėgos joje įžiebimo, 
tačiau dėl jos ir gyvybės išsaugojimo joje būtinas nepaliau- 
jamas gyvybinių esybių dalyvavimas ir veikimas. Iš to buvo 
padaryta išvada, jog dėl to, kad ši jėga turi nepaliaujamai gy- 
vosiose būtybėse reikštis, o per kiekvieną savo pasireiškimą 
organizuoti, visos šios būtybės nepaliaujamai organizuojasi. 

204. - Nustatę tokius aiškius ir akivaizdžiausius pradme- 
nis, perėjome prie kiekvienos gyvybinės galios nagrinėjimo 
atskirai, kad pažymėtume būdą, kokiu gyvybės palaikymą 
veikia, ir pradėjome nuo pastabos apie maistą ir gėrimą. 
Pirmoji ir tuoj pat mums pasitaikiusi pastaba buvo ta, kad ne 
kiekviena materija į gyvąsias būtybes gali būti performuota 
arba į jų kūną pasikeisti. Vadinasi, kad būtų pasiekta ši ko- 
kios nors materijos savybė ar tinkama galimybė formuojant 
organines būtybes, pasirinkome trumpiausią ir tai geriausiai 
užtikrinantį kelią, kad organiniai kūnai būtų į paprasčiau- 
sius jų elementus išskaidyti; ir šia prasme pasitelkus chemiją 
paaiškėjo, kad tų elementų skaičius yra labai nedidelis, dėl 
to juos pavadinome turinčiais savybę persikeisti į organines 

būtybes, arba gyvybiniais elementais“?. O kadangi šiuos 
elementus materialia išraiška visose organinėse būtybėse 
radome vienus ir tuos pačius, todėl darome išvadą, kad ši 
materija savo prigimtimi vienodai siekia visų organinių 
formų, vadinasi, atskirai nė vienos; taigi, kai kurie filosofai 
neteisingai jai priskyrė organizavimosi pačiai savaime galią. 
Tačiau kartu, atsižvelgiant į tai, kad jokia kita materija ne- 
gali būti į gyvąsias būtybes performuota, pripažinome, kad 
gyvybė bendroje šio pasaulio sistemoje yra tikrasis jos [šios 
materijos] paveldas ir neginčijama savybė. 

20$. — Kadangi gyvybė gali veikti tik gyvybinėje ma- 
terijoje ir tai tik toje, kuri organizuojasi, o materija negali 
kitur organizuotis, kaip tik gyvuose individuose, kurie, savo 
ruožtu, kad save išlaikytų, nuolat reikalingi gyvybinės ma- 
terijos, tad išeina, kad ir gyvybinė materija nepertraukiamai 
turi veikti gyvąsias būtybes, o šios - ją; o gyvybė kiekvienu 
atveju yra bendras šio abipusio veikimo padarinys. Šis vei- 
kimas individams būdingos organinės jėgos atžvilgiu negali 
būti kitoks, kaip tik siekiantis organizuoti kiekvieną pasitai- 
kančią materiją; o gyvybinių elementų atžvilgiu negali būti 


9) Be anksčiau išskaičiuotų (41-42) elementų, organinėse būtybėse 
gausiai esama kalkių, kurios su fosforo ir anglies rūgštimi sudaro 
gyvūninių kaulų pagrindą. Tačiau tai pagal visokeriopą panašumą į tiesą 
yra sudėtinis kūnas ir formuojasi organinėse esybėse; tą patį galėčiau gal- 
voti ir apie potašą [kalio karbonatą], ir sodą. Geležis, kurią tai šen, tai ten 
nedideliu kiekiu galima aptikti, arba taip pat yra sudėtinė, arba jai reikia 


pripažinti tam tikrą gyvybingumą. 

niekas kita, kaip tik siekimas organizuotis ir gyventi apskri- 
tai. Taigi, organizuojanti individuali jėga bendram siekimui 
materijos atžvilgiu duoda tam tikrą apribojimą ir suteikia 
tam tikrą kryptį, kuri tiek gyvybės, tiek ir organizacijos rūšį 
ir formą paženklina. O kad ši galia individuose išsilaikytų 
ir neužgestų, privalo nepaliaujamai reikštis, vadinasi, be 
perstojo organizuotis; taigi, privalo visada turėti tam tinka- 
mos materijos išteklių, iš čia - akivaizdus maisto poreikis. 
206. — Be to, atsižvelgiant į tai, kad gyvybingumas yra 
siekimas organizuotis apskritai, padarėme išvadą, kad šis 
siekimas turi patenkinti ir prisotinti tuo pačiu santykiu, ko- 
kiu organinėje gamyboje progresuoja materija; taigi, gyvybi- 
niai elementai, veikdami individus ir patirdami jiems būdin- 
gos organizuojančios jėgos veikimą, turi tokiu šio patyrimo 
santykiu prarasti gyvybingumą. Todėl jeigu jos atžvilgiu 
vieną formą praranda, tuo daugiau kitų atžvilgiu įgyja to- 
lesnių kitų, o drauge įgyja siekimą netekti organinės formos, 
kokioje yra; tą siekimą remia naujai patiekiamos gyvybinės 
esybės, kaip sugrąžinančios organinės jėgos veikimą į save. Iš 
to išmokome, kad gyvosios organinės būtybės nepaliaujamai 
keičia materiją, iš kurios susideda, ir šį keitimą pavadinome 
atnaujinimu. Tad tuo pačiu santykiu, kokiu vienus elementus 
gauna ir performuoja į nuosavą kūną, jau performuotų nu- 
sikrato, pirmiausia juos vėl suskaidant. Vadinasi, gyvybinės 
materijos veikimas organizuotoms esybėms priklauso nuo 
šios materijos siekimo atimti iš organinės formos jas sudaran- 
čius elementus, kad galėtų ją prisiimti sau. Arba gyvybinės 
išorinės esybės siekia organinių būtybių suskaidymo. 

207. — Paskui, atkreipę dėmesį į tai, kad kiekviena 
materija, paklusdama įvairioms fizinėms jėgoms, su savo 
prasiskverbimu į organizuotas esybes turi įvesti didesnį ar 
mažesnį tokių jėgų veikimą, ėmėmės nagrinėti šias jėgas ir 
jų įtaką organinei ekonomijai. Iš jų į save dėmesį labiausiai 
atkreipė giminingumai. Mat kiekviena materija, formuo- 
damasi į organines būtybes, daugiau ar mažiau išeina iš 
savo cheminio egzistavimo, taigi, ramybės būsenoje esan- 
tys jos giminingumai ir fizinis ryšys turės pasipriešinti to- 
kiam pakeitimui. O kadangi šilumos materijos stiprumas 
nepaliaujamai reiškiasi prieš sukibimą ir ramybės būsenoje 
esančius giminingumus ir, privestas iki tam tikro laipsnio, 
visus juos gali suplėšyti ir atrišti, kartu yra palankus ir pa- 
gelbsti galintiems formuotis naujiems ryšiams. Vadinasi, 
kiek yra pravartus organizuojančioms jėgoms pasisavinant 
gyvybinę materiją, tiek besiskaidančioje paremia ir paleng- 
vina chemines kombinacijas. Kadangi visa gyvybė susideda 
iš materijos gamybos ir skaidymo, vadinasi, šiluma yra bū- 
tina ir svarbiausia jos pagalba, tikrai viena iš gyvybę suda- 
rančių jėgų. O kad, mano nuomone, saulė yra esminė šilu- 
mos ir šviesos žemėje priežastis, dėl ko ne kitaip į ją žiūriu, 
tik kaip į vieną pačių pirmųjų ir veikliausių gyvybės mūsų 
planetoje priežasčių. 

208. — Iš tokios pastabos apie organinių, cheminių jėgų 
ir šilumos priežastį išplaukė, pirmiausia, kaip kiekvienoje 
gyvojoje būtybėje vyksta du procesai - tai yra organizuojan- 
tis ir skaidantis, taip pirmajame organinės jėgos turi persva- 
rą, dominuoja ir materiją iš po fizinių ir cheminių dėsnių 

daugiau ar mažiau ištraukia; antrajame iš lėto savo galią 
praranda ir šiuo santykiu cheminėms jėgoms nusileidžia ir 
leidžia vyrauti. Dėl šios priežasties pastarąjį procesą kartais 
pavadinu ir cheminiu. Antra, kadangi iš organinių būtybių 
kilusios materijos kombinacija ir ryšys negali būti laikomas 
tiesiog cheminiu, kiekvienu atveju būdamas padarinys abi- 
pusio prisidėjimo ir tam tikros organizuojančių ir cheminių 
jėgų, iš kurių juo pastarosios [cheminės jėgos] yra stipriau 
nuslopintos, tuo organinė materijos gamyba toliau pažen- 
gusi, ir atvirkščiai. Toliau priėjome iki mirusių organinių 
esybių savaiminio skaidymosi, arba fermentacijos, teorijos 
apibūdinimo; priėjome prie vulkanų teorijos nustatymo ir 
didelės jų reikšmės gyvybės istorijoje. 

209. — Augalai maitinasi tik vandeniu ir anglies rūgš- 
timi. Šios esybės, veikiančios juos per gyvybingumą ir gi- 
miningumus, patiria organinės galios ir šilumos veikimą; 
vadinasi, iš bendro šių priežasčių veikimo atsiranda augalų 
gyvybė; ir dėl to jas mes laikėme gyvybės jėgomis augaluo- 
se. Be to, visiems augalams vieną kartą reikia šviesos, kitą 
kartą - rūgštadario gazo; pirmoji [šviesa] paremia ir palaiko 
juose organinį procesą, būdama reikalinga rūgštadario ga- 
zui formuotis; šis yra reikalingas cheminiam procesui, per 
kurį formuojasi anglies rūgštis ir vanduo. Pirmasis procesas 
cheminiu požiūriu laikomas tikra dekombustija, antrasis — 
tikruoju degimu [oksidacija]. Gyvūnai, gyvendami su oro, 
vandens ir augalų pagalba, be jau minėtų galių, patiria ir 
augalinių organinių jėgų įtaką - bent jau tiek, kiek jų išliko 
maistui naudojamos augalinės materijos ryšyje [junginyje]. 

Tada, ieškodami dėsnio santykiui, koks vyksta tarp organi- 
nės materijos ir ją į save priimančios esybės, radome, kad 
šios materijos pasikeitimo spartumas ir lengvumas bus tie- 
sioginiame santykyje su gyvybingumo praradimais, kokius 
ji [materija] patyrė, o kiekvienos būtybės gyvybės vyksmo 
spartumas - atvirkštiniame santykyje su materijos, kuria 
maitinasi, gyvybingumu. 

210. — Iš organinės jėgos prigimties, kuri privalo ne- 
paliaujamai veikti, išplaukia atsinaujinimo poreikis; iš to 
paties pradmens, vertinant šią jėgą kaip besiskiriančią įvai- 
riose rūšyse ir veislėse, išplaukia atgimimo ir individų suny- 
kimo poreikis. Dėl to kiekvienas individas gyvena dvejopą 
gyvenimą - asmeninį ir rūšinį; pirmasis savam išsilaikymui 
reikalingas atnaujinimo, antrasis - atgimimo. Naujo indivi- 
do pradėjimas - ne kas kita, kaip organinės jėgos atgaivini- 
mas pirmajai gamybai tinkamai parengtoje materijoje. Tik 
čia, vertindami tolesnio organinių dalių vystymosi ir for- 
mavimo apraiškas, priėjome prie gražiausio gamtos dėsnio 
atskleidimo, kad organizuojanti jėga veikia atvirkštiniu san- 
tykiu masei, kurioje pasireiškia. Dėl to naujo individo pra- 
dėjimas, vykstantis beveik viename materijos atome, reiškia 
organizuojančios jėgos privedimą iki didumos / maksimu- 
mo arba iki aukščiausio galios taško. Dėl to augimas ir to- 
lesnis didėjimas yra nuolatinis šios galios silpnėjimas. Dėl 
to vyksta prieš ją tolesnė antiorganinių jėgų persvara. Dėl to 
augimas yra nuolatinis organinių procesų dominavimas 
iki pat gyvenimo vidurdienio taip, kaip jo nusileidimas yra 
nuolatinis priešingų jėgų stiprėjimas. Dėl šios priežasties 

kiekvieną gyvenimo akimirką dėl skirtingo šių jėgų su juo 
santykio skiriasi organinė gamyba ir gyvybė. 

211. — Po viso to, apsiribodami gyvūnine ekonomija, 
patys savęs paklauskime: tad kaipgi veikia gyvūninę eko- 
nomiją mus supantys dalykai? Vis dėlto, nors mūsų mokslo 
[teorijos] pradžioje nutarėme, kad visi neišvengiamai gy- 
vybei reikalingi, ją maitina, tačiau tolesnė mokslo eiga at- 
skleidė, kad kiekvienas tai daro labai skirtingu būdu. Mat, 
vienaip organizuotas būtybes veikia šiluma, kuri būtina 
organinei gamybai ir skaidymui, kitaip - šviesa, kuri, kaip 
bent jau gana akivaizdus dalykas augaluose, atrodo [būti- 
na] dekombustijai, dar kitaip - oras, kuris būtinai reikalin- 
gas anglies ir vandendario kombustijai tiek augaluose, tiek 
ir gyvūnuose. Pagaliau, dar kitaip - kitos į gyvūnų kūnus 
maisto ir gėrimo pavidalu įeinančios esybės. Tarp jų netgi 
yra vienokia gyvybinių, kitokia negyvybinių esybių veikla, 
kuri gyvūninėse būtybėse atsitiktinė. Iš ko padarėme išva- 
dą, kad kiekviena iš vadinamųjų gyvybinių esybių kitaip, 
jai savitu būdu, prie organinių būtybių pritaikoma; bet visų 
tokių panašių santykių visame gyvajame pasaulyje bendras 
rezultatas visada yra organinė gyvybinės materijos gamy- 
ba arba skaidymas, modifikuojamas tūkstančiais visiškai 
nevaržomų būdų pagal organinių jėgų ir gyvybinių galių 
prigimtį. Ar toks mokslas paremtas tinkamais pagrindais ir 
užtektinai ištirtas? Tegu patirtimi besiremiantis protas ana- 
lizuoja, o teįvertina ateities kartos. 

XIII SKYRIUS 


PASTABOS APIE BRAUNO"?? TEORIJĄ. 


212. — Tolesnėse mano veikalo dalyse dažnai turėsiu ga- 
limybę ir poreikį kalbėti apie daugelį teorijų ir sistemų, ko- 
kios buvo kuriamos skirtingose medicinos mokyklose nuo 
pat šio meno pradžios. Tačiau kiekviena jų, tik iš dalies kai 
kuriuos gyvųjų būtybių atvejus dėstydama, nė viena viso gy- 
vybės mokslo neapėmė; nemaniau, kad yra reikalinga šioje 
vietoje leistis į jų nagrinėjimą. Vis dėlto negaliu apeiti mūsų 
laikais garsios Brauno teorijos, kuri bendrą gyvybės mokslą 
bemaž pirmoji pateikia ir kurio ilgas ir atidus nagrinėjimas 
iki dabartinio mokslo mane daugiausia vedė. 

213. — Pirmasis šio mokslo pradmuo arba pamatinis 
principas yra šis: „Jog visos gyvosios būtybės turi tam tikrą 
savybę, kuria skiriasi pačios tarpusavyje po mirties ir nuo 
kiekvienos kitos negyvos materijos šiuo būdu, jog supantys 
išoriniai dalykai ir tam tikros jiems būdingos funkcijos taip 
jas veikia, kad sukelia jų gyvybei būdingus reiškinius ar jų 
būdingas funkcijas?“ Tokios išorinės galios yra šiluma, 


79 John Brown (1735-1788) - škotų gydytojas, didžiosios Brauno 
medicinos sistemos kūrėjas. 1780 m. jis išleido savuosius Elementa 
Medicinae, tuo laiku labai paveikų tekstą. Teigė, jog visų ligų pagrindas - 
pernelyg didelis arba nepakankamas stimuliavimas. 

") Joannis Brunonis elementa medicinae $ X. Observations on the 
Principles of the old system of physic. Pag. LXXXIV. 

valgis ir gėrimas, kraujas, iš jo atsiskyrusios sultys ir oras. Tą 
patį rezultatą duodančios sistemos funkcijos yra: raumenų 
susitraukimas, sąmonės naudojimas, smegenų veikimas 
mąstant ir sielos judesiuose. 

Ši gyvųjų kūnų savybė vadinasi sužadinamumu (incita- 
bilitas), o ją veikiančios galios - sužadinančiosiomis galio- 
mis (potestates incitantes). Bendra visų sužadinančiųjų galių 
pasekmė yra jutimas, judesys, protinės funkcijos ir įvairūs 
aistros laipsniai ar proto judesiai. Kadangi ši pasekmė iš ku- 
rios nors iš minėtų galių kyla, visada yra tas pats, tad ir jų 
visų kartu ar kiekvienos atskirai veikimo būdas turi būti tas 
pats ir kiekviena jų negali kitu būdu veikti'*. Šis bendras re- 
zultatas vadinamas sužadinimu (incitatio)““. 

O kadangi kai kurios šių galių akivaizdžiai veikia per im- 
pulsus, kaip antai: juslių prisilietimas, kraujo ar kitų sulčių 
impulsas į jas apimančius indus, maisto - į skrandį, oro - į 
išorinį paviršių, vadinasi, ir kiti, kurių įspūdžiai mažiau pa- 
stebimi, pvz., protinių funkcijų - į smegenis, turi veikti tuo 
pačiu būdu, kadangi panašios pasekmės turi kilti iš panašių 
priežasčių. Šios rūšies impulsams pažymėti Braunas naudo- 
ja žodį akstinas (stimulus)! ir toliau taip samprotauja. 

Kadangi gyvąsias būtybes veikiančios galios yra visų gy- 
vybės apraiškų priežastis, o visos veikia kaip akstinai ir nė 


8 Ibid. $ XV. 
80 Pagrindiniai Brauno teorijos žodžiai: incitabilitas, incitatio, sti- 
mulus. Tai atitinka jaudrumą ir jaudinimą bei akstiną / dirgiklį. 


9 Element. Med. XVIII. 

negali kitu būdu veikti, vadinasi, gyvybė visiškai ir tik nuo 
akstinų priklauso?“. Sužadinimas (incitatio) - sužadinančių 
galių pasekmė ir gyvybės priežastis - yra tiesioginiame san- 
tykyje su akstinais ir tam tikru mastu aukščiausiame laips- 
nyje sudaro sveikatą, žemiausiame - ligą?" 

Sužadinamumas ir sužadinimas vienas kito atžvilgiu taip 
veikia: juo silpnesni akstinai, tuo jis didesnis, juo stipresni 
tuo labiau išsekęs; pirmuoju atveju tie patys akstinai didesni, 
antruoju atlieka silpnesnį sužadinimą“?. 

O sužadinamumas ir akstinai išlaiko tokį santykį: tada, 
kai abiejų stiprumas vidutiniškas, tuo laiku sužadinimas 
yra didžiausias, jis tuo labiau sumažėja, juo arba akstinai 
yra stipresni, arba didesnis sužadinamumas. Dėl šios prie- 
žasties — stiprumas vidutiniame amžiuje, silpnumas vai- 
kystėje ir senatvėje. Dėl šios priežasties jėga yra nuosaikaus 
gyvenimo pasekmė, silpnumas - tiek pertekliaus, tiek sto- 
kojimo pasekmė??), 

Vadinasi, kuo didesnis sužadinamumas, tuo lengviau 
pasisotinama, tuo mažesnį akstiną pakelia. Tasai negalėji- 
mas pakelti akstino juos gali iki tiek pastūmėti, kad galop 


2) Ibid. $ XXII: „Ouoniam solae potestates communes omnia vi- 
tae creant, et solum earum opus stimulans est; in stimulo igitur omnia 
guogue vitae omnis sive secunda, sive adversa valetudo, nec in ulla alia 


re, consistunt.“ 
*) Ibid. S XXIII. 
*) Elem. Med. $ XXIV. 
3) Ibid. $ XXV. 

silpniausias akstinas gyvybę užbaigs. Ir atvirkščiai, kuo 
daugiau sužadinamumo suardoma, tuo mažiau akstinai gali 
būti pakeliami, kol galiausiai silpniausias taip pat gyvybės 
neužbaigs*?. 

Vadinasi, galima dvejopai sužadinamumą, taigi, ir gyvy- 
bę pribaigti: vieną kartą per perteklinius arba pernelyg stip- 
rius akstinus privedant iki aukščiausio sužadinimo laipsnio 
ir suardant sužadinamumą; antrą kartą sužadinamumą 
privedant iki didžiausios aukštumos, o sužadinimą - iki 
žemiausio laipsnio. Pirmuoju atveju sužadinamumą gali- 
ma suardyti vienu kokiu nors akstinu arba visais kartu ir 
galima jį suardyti laikinai ar visam laikui. Apsirijimas, gir- 
tuoklystė, silpnumas, pasitaikantis po perteklinės šilumos 
ar sunkaus tiek kūno, tiek ir proto darbo, yra jo laikino ir 
greito išsekimo pavyzdys. Jo sunaikinimo visam laikui pa- 
vyzdys yra karšatis [gili senatvė], kartais ištikusi ūmi mirtis 
po apsirijimo ir girtuoklystės ir pan. Jeigu vienas akstinas 
galutinai sužadinamumą išsėmė, šisai randamas pasirengęs 
jau antram, kuris dar neveikė. Kaip apsivalgiusį ir jau beuž- 
miegantį stiprus gėrimas atgaivina, taip užmigusį pažadina 
opijus ir taip toliau. Tačiau šiuo būdu suardytą sužadina- 
mumą sunku atstatyti, kadangi kuo daugiau akstinų buvo 
naudojama, tuo mažiau naudojimui jų lieka, o vis dėlto ne 
kitaip, tik su jų pagalba sužadinimas gali vykti. Šiuo būdu 


2) Ibid. $ XXVI. Observ. On the Princ. pag. XCV: „And, on the con- 
trary, the more the excitability has been worn out, the less stimulus does 


it bear, till again, the smallest portion will produce death.“ 

atsirandantis silpnumas vadinamas nebūdingu (debilitas in- 
directa“"), kadangi gimsta ne iš sužadinančių jėgų trūkumo, 
oišjų pertekliaus. 

Dėl to, kad per šį silpnumą nuolat netenkama sužadina- 
mumo, pirmosios sužadinančios galios stipriau, tolesnės vis 
silpniau veikia iki paskutinės, kuri jau neduoda jokio rezul- 
tato. Tokiu atveju sužadinimas mažėdamas, o kartu didė- 
damas sužadinamumas, kartais tą nebūdingą silpnumą gali 
laikinai sulaikyti. 

Antrasis būdas sunaikinti sužadinimą yra akstinų trūku- 
mas. Šis silpnumo atvejis vadinamas būdingu silpnumu (de- 
bilitas directa“*): šiuo atveju sužadinamumas yra pernelyg 
didelis, kadangi nepakankamai ardo sužadinančias galias. 
Ir čia vieno akstino trūkumą laikinai atlygina antras. Taip 
alkaną atgaivina gera naujiena, nusilpusį dėl judėjimo sto- 
kos - gėrimas [alkoholinis] miegui [nuteikia], vyno trūku- 
mą atlygina opijus. 

Gyvuosiuose kūnuose sužadinamumo buveinė yra ner- 
vai ir raumenys, kuriuos kartu paimtus galima pavadinti 
nervine sistema. Ši savybė neskirstoma į dalis ir skirtingo- 
se kūno dalyse nesiskiria, bet visada yra viena, nedaloma ir 
ta pati visoje sistemoje. To turime šį įrodymą, kad jutimas, 
judesys ir proto veikimas po kiekvieno įspūdžio įvyksta tą 
pačią akimirką ir visur. Ir nors skirtingos sužadinančios 
galios veikia skirtingas dalis, tačiau kiekviena tą akimirką 


81 Netiesioginis silpnumas. 


82 Tiesioginis silpnumas. 

sužadina visą sistemą, vis dėlto stipriau paveikdama dalį, 
kurią paliečia, negu kitas, esančias toliau. Be to, kuo dau- 
giau kuri dalis turi sužadinamumo, tuo stipriau ją veikia 
sužadinančios galios; pvz.: smegenys ir maisto kanalas turi 
daugiau sužadinamumo arba daugiau gyvybės negu kitos 
vidinės dalys. Kad ir kaip ten būtų, visada kiekvieno akstino 
visame kūne stebima pasekmė yra didesnė negu jo dalinė 
pasekmė. Toks yra trumpiausias ir, kiek gali būti, aiškiausias 
Brauno teorijos vaizdas, dabar įsižiūrėkime į jo vertę. 

214. — Norint atlikti kokio nors mokslo analizę ir 
įvertinti jo vertę, iš pradžių reikia atpažinti vertę ir tikru- 
mą pradmenų, kuriais jis remiasi, ir jeigu pasirodys, jog jie 
nėra pakankamai aiškūs ir stiprūs, visas statinys savaime 
deformuosis ir suirs. O jeigu pradmenys būna tikri, reikia 
atsietai įvertinti jų mokslą ir jo pritaikymą, atsižvelgiant, ar 
tokio mokslo statytojas kur nors nenutolo nuo patirties ir 
grynosios logikos. Tad pirma: 

215. — Pirmasis Brauno mokslo pradmuo nėra pakan- 
kamai aiškus, pakankamai krintantis į akis, kad galėtų 
tuojau pat priversti visus patikėti. Mat, sutinkant, kad kū- 
nuose yra kažkokia savybė ar jėga, kuri mums turi pasitar- 
nauti aiškinant prigimtines pasekmes, reikia, kad ši savybė 
būtų arba pati paprasčiausia ir akivaizdžiausia, arba reikia 
pirmiau protu pagrindžiant įrodyti būtiną šios prielaidos 
poreikį. Pvz., kai sakau, „kad visi kūnai yra sunkūs“, - to- 
kios savybės priėmimas nereikalauja įrodymų, kadangi tai 
pastovios ir visuotinės patirties objektas ir visiems krinta į 
akis. Dėl to aiškinant Saulės sistemos sudėtį, kuriai didysis 

Niutonas suteikė tokį aiškumą, man nereikia įrodyti, kad vi- 
sas planetas traukia saulė, nes ši tiesa glūdi pirmojoje, pačio- 
je bendriausioje. Ir vis dėlto, kadangi tokiu pradmenimi ne- 
galiu paaiškinti dangaus kūnų sukimosi aplink bendrą cent- 
rą, prie kurio jie traukiami, atskleidžiu poreikį priimti kitą 
jėgą, kurios galia dangaus kūnai buvo pastūmėti tiesia linija, 
susiliečiančia su kreivomis linijomis, kokios aprašomos. 
Tačiau šis pradmuo turi prilygstantį pirmajam tikrumą, o 
dėl to nebūtų galima visos Saulės sistemos sudėties mokslo 
pradėti nuo to, kad visi Saulės sistemos kūnai paklūsta jėgai, 
besistengiančiai juos atitolinti nuo saulės per susikirtimo lini- 
ją su sferomis, kurias vaizduoja, nes tokia tiesa pati savaime 
nėra aiški ir ją reikia sužinoti iš kito pradmens. Panašiai, 
jeigu aš savo mokymą būčiau pradėjęs nuo to, jog kiekvieno- 
je gyvoje būtybėje yra tam tikra jėga, kuri įstengia kiekvieną 
pasitaikančią materiją organizuoti, šis pradmuo galėtų būti 
visiškai tikras, ir vis dėlto niekas su juo iškart nesutiktų. 
Atvirkščiai, pradedant nuo to, kad kiekvienai gyvai būtybei 
reikia oro, vandens, šilumos, šviesos ir maisto, kiekvienas 
šią tiesą atranda savoje patirtyje ir jutime ir iškart gali ją pri- 
imti. Pasakojant toliau, kad kiekvienos būtybės gyvybė yra 
susijusi su tam tikra struktūra, kurią vadiname organizmu, 
ir kad sulig jo suirimu miršta, kiekvienas tame mato savo 
asmeninę patirtį. Ir tik tuo laiku taip įtikintam atskleidžiu, 
jog kitaip nesuprantame materijos organizavimosi, kaip tik 
per prileidimą išskirtinės ją tam skatinančios jėgos, ir jau 
turiu pirmuosius nustatytus savo mokslo pradmenis. Ir 
nors pirminio tokios jėgos šaltinio ir jos tikrosios prigimties 

nesuprantu, tačiau žinau, kas ta jėga yra ir ką ji daro, ir tai 
netampa man mokslo įrankiu, o tik [pasitarnauja] dėsnių, 
pagal kuriuos veikia, atradimui. Braunas pradeda nuo suža- 
dinimo priėmimo, apie kurį sako, jog nežino, ar tai savybė, 
ar jėga; toks pradmuo neturi reikalingų ypatybių, pagrindo, 
kuriuo koks nors mokslas gali būti paremtas. Išvardija suža- 
dinančias galias, tarp kurių įdeda pačias gyvybės apraiškas, 
o paskui tos pačios apraiškos jam tampa ir pasekmėmis, ir 
savo pačių priežastimis; pasakoja: jog bendra sužadinančių 
galių pasekmė sužadinamumui vadinasi sužadinimu ir kad 
tas sužadinimas apima visą gyvybę arba yra visa jos prie- 
žastis. Tačiau kadangi per visą mokslo eigą nesužinome, 
kas tai yra sužadinamumas, vadinasi, nė nežinome, kas yra 
sužadinimas, vadinasi, iš visos mokslo eigos nesužinome, 
kas tai yra gyvybė, nors šis mokymas turėjo būti gyvybės 
mokslu??. Antra: 

216. — Nepaisant to, kad Braunas pačiame įvade prie 
sužadinančių galių priskaičiavo patį gyvybės pasireiškimą, 
kaip antai: nervų jutimus, muskulų susitraukimus, smege- 
nų veikimą ir pan., vadinasi, paprastus dalykus aiškina per 
daug sudėtingesnius ir mažiau suprantamus; tačiau pačioje 
pradžioje įspėja, kad augalų gyvybė panaši į gyvūnų gyvybę 
ir drauge mums liepia tikėtis, kad jo mokslą visur tiek au- 
galams, tiek gyvūnams lygiai pavyks pritaikyti. Vis dėlto, 


3 Elem. Medic. $ X. „Ouod dictum, guicguid in rebus vitale est, com- 
prehendit, eo gue ad plantas pertinet“ [kas pasakyta, kas tik veiklose yra 


gyvybinga, suprantama, kad tai ir su augalais susiję]. 

aiškindamas sužadinančių galių pasekmes, pasakoja, jog 
egzistuoja: jutimas, judesys, proto funkcijos ir proto judesiai 
arba pasijos [aistros]. Šįkart jis aiškiai pamiršo apie augalus; 
toji klaida pasiekia aukščiausią laipsnį, kai Braunas pažymi 
sužadinamumo buveinę. Mat, jeigu toji galia tik nervuose ir 
muskuluose turi savo buveinę, kokiu gi būdu gyvena bemaž 
visi augalai, kurie nei vienų, nei kitų neturi? Kaip gyvūnuose 
suprasti ir paaiškinti kaulų, plaukų, ląstelių membranos (tex- 
tus cellulosus), kraujo ir visų skysčių susiformavimą? Visos 
šios dalys turi būti negyvos, neorganinės, sužadinimas jokiu 
būdu jose neturi vykti. Tad kodėl tik organinėse būtybėse 
formuojasi? Galiausiai, jei sužadinamumas glūdi tik raume- 
nyse ir nervuose, kuo gi jis skiriasi nuo dirglumo ir jautrumo? 
Akivaizdu, - tik pavadinimu. Vadinasi, visas Brauno moks- 
las apsiriboja raumenimis ir nervais, o jo nustatyti gyvybės 
dėsniai tėra tik susitraukimo ir jutimo dėsniai, kurie, tiesa, 
Brauno mokyme išmintingai pažymėti, tačiau jau didžia da- 
limi buvo žinomi Halleriui“? ir jo sekėjams. Galiausiai: 

217. — Antras, bendriausias, pradmuo, ant kurio 
Braunas stato savo mokslą, yra šis: visų sužadinančių galių 
pasekmė maitinimuisi esanti ta pati, ir jų veikimo būdas turi 
būti tas pats, ir kiekviena iš jų nė negali kitu būdu veikti. 
Kas visą mūsų mokslo dėstymą puikiai perprato, tas aiškiai 
mato, kad visas šis pradmuo yra absoliučiai netikras ir jeigu 


83 Albrecht von Haller (dar žinomas kaip Albertus de Haller, 
1708-1777) - šveicarų anatomas, fiziologas, gamtininkas, enciklopedi- 
ninkas, bibliografas ir poetas. Herman'o Boerhaave'ės mokinys, dažnai 


vadinamas moderniosios fiziologijos tėvu. 

jis galėtų egzistuoti, gamta, kuri savo būdais visada esti pati 
santūriausia ir paprasčiausia, nebūtų šių sužadinančių galių 
dauginusi be reikalo, galėdama jas visas pakeisti viena, ir nė 
vienos iš šių galių pašalinimas neturėtų ir negalėtų sukelti 
mirties. Pačios šilumos, paties vandens ar paties oro turė- 
tų užtekti visoms organinėms būtybėms gyvybei išlaikyti. 
Pagaliau, nors Brauno jutimas ir samprotavimas yra stiprus 
ir pilnas energijos, tačiau, nustatydamas šį pradmenį, jis 
aiškiai nusidėjo logikai, kadangi iš tos pačios pastabos ky- 
lanti išvada visiškai prieštarauja tam, ką jis iškėlė. Nes aki- 
vaizdžiausias samprotavimas yra toks: „Kadangi, pašalinus 
visas tas galias, tučtuojau ištinka mirtis ir panašiai ištinka 
tuo metu, kai pašalinama viena iš jų ir ta bet kuri, vadinasi, 
gyvybė palaikoma per jų visų kartu sujungtą įtaką ir veiki- 
mą, vadinasi, kiekviena jų kitaip ir tik jai būdingu būdu prie 
šio bendro rezultato turi prisidėti“ Taigi, ištisas piliorius, 
galintis Brauno mokslą paremti, sugriūva; nė nesitikiu, 
jog šio mokslo gynėjai mėgintų jį iš naujo prikelti. Dėl šios 
priežasties, nors mano mokslo pradžioje visas išorines ga- 
lias, reikalingas gyvybei, pavadinau gyvybinėmis, nedelsiant 
(9-10) pridūriau, jog ši bendra savybė yra tik abstrakti, o 
tolesnėje mokslo eigoje atsiskleidė, kad iš tikrųjų kiekviena 
šių galių kitaip prisideda prie gyvybės palaikymo. Dėl to vė- 
liau sužadinančių galių (171) pavadinimą apribojau esybėms, 
verčiančioms gyvus kūnus rodyti gyvybę, kurios pasireiš- 
kimas, pirmiausia, gali priklausyti nuo organinio pasisavi- 
nimo ar perdirbimo; antra, kiekvienoje esybėje, kiekvienoje 
organinėje dalyje yra kitos [galios], priklausomos nuo jos 

organizacijos, nuo jai būdingo materijos formavimo ir skai- 
dymo būdo. Tiesa, kad susiejant pastabą su vienu organu, vi- 
sos jo veiklą galinčios sužadinti galios, atrodo, veikia vienu 
būdu dėl to, kad organas tik vienu būdu gali parodyti savo 
gyvybę. Ir dėl to Braunas, kuris savo mokslą susiaurino iki 
muskulų ir nervų, buvo tarsi priverstas šiam požiūriui leisti 
tapti apgaule ir sužadinančių galių veikimą laikyti vienu ir 
tuo pačiu. Tačiau argi dėl to toks mokslas gali vadintis gy- 
vybės mokslu? 

218. — Kalbant apie ligų aiškinimą, kuris užima didesnę 
Brauno mokslo dalį, apie tai man teks pakalbėti kitoje vietoje. 
"Tuo tarpu negaliu apeiti šio mūsų laikais garsaus mokslo, ne- 
atidavęs jo autoriui deramų liaupsių. Tai yra bemaž pirmoji 
medicinos teorija, kurioje užsimota mokslą privesti prie ben- 
drų ir aiškių pradmenų, kurioje įvardytas požiūris į gyvybę 
apskritai, stengiantis atskleisti jos dėsnius ir juos panaudo- 
ti išaiškinant tiek sveiko, kaip ir paliegusio žmogaus būse- 
ną. Netgi iškraipant šį mokslą, negalima nematyti didžio ir 
persmelkiančio jo kūrėjo genijaus. Nes gebėjimas dalykus 
padaryti prieinamus ir privesti prie paprastų ir visuotinių 
pradmenų visuomet yra plataus ir kūrybingo proto požymis, 
kaip kad silpnos dvasios bruožas yra pasimetimas smulkme- 
nose ir nieko nereiškiančiuose mažmožiuose. Tad vertinu 
Brauno genijų, tačiau laikausi tiesos. Laimingas būčiau, jeigu 
bent per žingsnį į priekį prie jos šventovės prisiartinčiau. 

TURINIO DALYKINĖ RODYKLĖ 


PRATARMĖ ANTRAJAM LEIDIMUI ... II 
PRATARMĖ PIRMAJAM LEIDIMUI.... V 
ĮVADAS... I 


Gamtos kūnai skirstomi į gyvuosius ir negyvuosius 1. — 


Į augalus ir gyvūnus 3. - Nuo ko priklauso gyvybė - 4. 


I SKYRIUS 


BENDRŲ PRADMENŲ IR PAGRINDŲ, KURIAIS 
TURI REMTIS ORGANINIŲ BŪTYBIŲ 
TEORIJA, NUSTATYMAS... 4 


Gyvieji kūnai negali gyventi be aplinkinių išorinių kūnų 
įtakos 6-7. - Šie kūnai yra? 8. - Kas yra gyvybinė galia? 9. — 
Ši galia ne visuose kūnuose vienoda 1. - Gyvybė yra tam 
tikras materijos egzistavimo būdas 13. - Gyvybinės esybės 
palaiko tik gyvybę 15. - Gyvybė pasireiškia tik organizuo- 
tose būtybėse 17. - Visos organinės būtybės buvo sukurtos 


20. - Pirmapradė organinė jėga išlieka iki šiol 21. - Jėga 

individuose yra laikina ir atsitiktinė 26. - Organinės indi- 
vidualios jėgos nustatymas 27. - Kas yra organiniai proce- 
sai? 28. - Organinė jėga pati savaime gyvybės nesudaro 30. — 
Gyvybė priklauso nuo nepertraukiamo individualios jėgos 
dalyvavimo ir gyvybinių galių nuolatinių įspūdžių 31. - Kur 
gyvybė kartą užgęsta, daugiau sugrįžti negali 32. - Visos 
gyvosios būtybės nepaliaujamai organizuojasi 33. - Sąlygos, 
su kuriomis gyvybė susijusi 34. - Vienintelis kelias užsi- 
tikrinti individualiai gyvybei įtaką yra gyvybinių galių 


pažinimas 35. 


II SKYRIUS 


PASTABA APIE MAISTĄ, GĖRIMĄ IR APSKRITAI 
KIEKVIENĄ MATERIJĄ, KURI PATENKA Į GYVĄSIAS 
BŪTYBES. MATERIJOS, KURIOJE VEIKIA GYVYBĖ IR 

ORGANIZACIJA, NAGRINĖJIMAS. NAUJOS MATERIJOS 
SAVYBĖS - GYVYBINGUMO - NUSTATYMAS.... 23 


Ne kiekviena atsitiktinė materija gali tikti organinių būtybių 
maistui 37-38-39. - Gyvybinė materija 40. - Gyvybiniai 
elementai 41-42. - Augalai suskaidytą gyvybinę materiją 
iš naujo grąžina gyvūnams 44. - Gyvybinė materija daž- 
nai slypi cheminiuose ryšiuose ir žemėje 45-46. - Ši mate- 
rija neturi galios pati savaime organizuotis 47. - Organinių 
būtybių skaičius ir žmonės turi savo ribas 48. - Gyvybė yra 
gyvybinės materijos paveldas. Gyvybingumas 49. 

III SKYRIUS 


SVARSTYMAS APIE GYVYBĘ Iš ARČIAU. 
BŪDO, KURIUO MAITINASI IŠORINĖS GALIOS, 
APIBRĖŽIMAS. RAMYBĖS JĖGOS.... 37 


Maitinančios galios pačios yra gyvybinės 51. - Gyvybė pri- 
klauso nuo nuolatinio maitinimosi ir organizavimo- 
si 52. - Dėl ko maitinančios galios yra reikalingos? 53. — 
Gyvybingumas yra siekimas organizuotis 55. - Ši savybė 
gali mažėti 56. — Šio mažėjimo dėsnis 57. - Individai turi 
nuolat keisti materiją, iš kurios susideda 58. - Gyvųjų bū- 
tybių išskyros 59. - Individualaus egzistavimo esmė slypi 
organinėje jėgoje 60. - Organinių būtybių išskyros yra in- 
dividualiai negyvybinės 61. - Gyvūninio maisto gyvybin- 
gumo dėsnis 62. - Gyvybinė materija gyvosiose būtybėse 
yra nuolatiniame judėjime 63. - Šios būtybės nuolat for- 
muojasi ir skaidosi 64-65. - Maitinantys kūnai siekia mus 
suskaidyti ir išardyti 66. - Gyvybingumo padidinimas 67. 
Dezorganizuojančios jėgos 68-69. - Augalų pasisavinimui 
priešinasi tik patys giminingumai 71. 


IV SKYRIUS 


GIMININGUMAI. BŪDAI, KURIAIS JIE REIŠKIASI 
ORGANINĖSE GYVOSIOSE IR NEGYVOSIOSE 
BŪTYBĖSE. ŠILUMOS POREIKIS, VEIKIMO BŪDAS 
IR ĮTAKA ORGANINĖMS BŪTYBĖMS.... 58 


Kas yra giminingumas? 72. - Jo dėsniai 74. - Giminingumai 


veikia prieš organines jėgas 75. - Šiluma pagelbsti organinių 

jėgų veikimui 76. - Ji palaiko ir skaidymą, taigi, pagelbsti 
visai gyvybei 77. - Organiniai ir cheminiai procesai 78. - 
Organizacijos skirtumas nuo organinės kombinacijos 79- 
81. — Kiekvienos organinės būtybės gyvybei reikalinga 
kitokia temperatūra 82. - Šilumos įtaka augalų būklei 83- 
84. - Giminingumų santykis su organizuojančiomis jėgo- 
mis, o iš to - skirtinga organinių kombinacijų būsena 86. - 


Fermentacijos teorija 87-94. 


V SKYRIUS 


GYVYBINĖS MATERIJOS LAIDOJIMAS ŽEMĖS 
GELMĖSE. JOS SUGRĮŽIMAS Į PAVIRŠIŲ ... 80 


Senovės egiptiečių mirusiųjų kūnų išlaikymo būdas 96. - Jūros 
dugnas lėtai pasidengia kalnų nuolaužomis ir organinių 
būtybių palaikais 97. - Vanduo su laiku performuoja pože- 
minius organinius klodus į žemės riebalus 98. - Žemės dre- 
bėjimo ir vulkanų teorija 98-100. - Vulkanai pasitarnauja 


organinėms būtybėms 100. 


VI SKYRIUS 


IŠSAMESNIS SVARSTYMAS APIE AUGALŲ GYVYBĘ. 
JUOSE VEIKIANČIŲ GYVYBĖS JĖGŲ IŠSKYRIMAS.... 89 


Išoriniai kūnai veikia augalus per gyvybingumą ir giminin- 
gumus 103. - Vegetacija yra gyvybingumo, organinių jėgų 
ir giminingumų bendros sąveikos pasekmė 104. - Abipusė 


šių jėgų pusiausvyra 105. - Dėl ko augalai be šilumos negali 

išlikti? 106. - Saulė yra viena iš gyvybės priežasčių 107. — 
Vegetacija cheminiu požiūriu yra dekombustija 108. - Dėl 
ko augalams reikalingas rūgštadario gazo priėjimas. Augalų 
temperatūra 109. - Esybių, veikiančių augalus per stiprius 


giminingumus, veikimas 111. 


VII SKYRIUS 


PANAŠUS SVARSTYMAS APIE 
GYVŪNŲ GYVYBĘ... 100 


Šiluma ir gyvūnams yra viena iš gyvybės priežasčių 112. — 
Nežinoma, kaip gyvūnai perdirba vandenį 113. - Pasisavinanti 
gyvūninė jėga turi pasireikšti ir prieš organinį ryšį 114. — 
Materijos pasišalinimas iš po giminingumų galios bus propor- 
cingas jos organinio pasikeitimo santykiui 115. - Maisto skir- 
tingumas sudaro skirtumus gyvūninės materijos ryšyje [jun- 
ginyje] 116. - Mėsėdžiai gyvūnai greičiau atsinaujina už žolė- 
džius 117. - Gyvybės jėgos gyvūnuose. Kuriuose iš jų gyvybė 
sudėtingesnė? 119. - Ką sukelia šildomojo proceso sulaikymas 
ar sumažinimas? 121. - Kenksmingos organinės galios 122. — 
Augalinės tručiznos 123. - Užkratai arba gyvūniniai nuodai 


125-126-127. - Tručiznų ir užkratų skirtumas ir panašumas 129. 
VIII SKYRIUS 
ORGANINIŲ BŪTYBIŲ ATGIMIMAS...118 


Rūšys ir veislės gali išlikti tik per nuolatinį individų for- 


mavimąsi 130. - Kiekviena atskira būtybė turi dvejopą 

egzistavimą: individualų ir rūšinį 131. - Reprodukcijos aktas 
nėra individuali funkcija 132. - Rūšinė funkcija priklauso 
nuo individualios jėgos atgaivinimo 153. - Šis atgaivinimas 
reikalingas tinkamai parengtos materijos 134. - Vyksta per 
vyriškos sėklos susilietimą su kiaušinėliu 135. - Nauja jėga 
turi būti abiejų gimdytojų prisidėjimo rezultatas 136. - Du 
skirtingos rūšies individai negali įžiebti naujos jėgos 138. — 
Atrodo, kad vyriškos sėklos reikšmė šiame akte svarbiau- 
sia 139. - Apvaisinimas nėra jau suformuotos esybės pažadi- 
nimas 140. - Individai nebūtinai dauginasi tik per kiaušinė- 
lius 141. - Būsimos būtybės ribojamos savo rūšių 144. - Kaip 
tai reikia suprasti? 145. - Kiaušinėlio apvaisinimas - tai pa- 


sisavinimo savybės jam suteikimas 146. 


IX SKYRIUS 


ORGANINIŲ BŪTYBIŲ GYVENIMO 
VYKSMAS, JŲ AUGIMAS, BRENDIMAS, 
SENĖJIMAS IR PABAIGA.... 154 


Augalai parengia gyvybinę materiją gyvūnams 147. - Gyvybė 
materijoje yra nuolatinis formos pasikeitimas; konkrečioje 
formoje - nuolatinė materijos kaita 148. - Vienos organizuo- 
tos dalys pasikeičia į kitas 149. - Ši kaita yra nuosekli 150. — 
Tas pats vyksta individuose 151. - Tolesnių dalių ir organų 
formavimasis 152. - Tai turi savo aukščiausią laipsnį 153. — 
Artėjimas link pabaigos 154. - Abipusė organinių ir anti- 
organinių jėgų pusiausvyra 155. - Organinės jėgos veikia 


atvirkštiniu masėms santykiu 156. - Kiekvienas individas 

skirtingu laiku yra skirtingas 157. - Ilgiau gyvena tos būty- 
bės, kurių augimas lėtesnis 158. - Skirtingos gyvenimo truk- 


mės priežastys 159. 


X SKYRIUS 


GALINČIŲ PAVEIKTI GYVŪNINĘ EKONOMIJĄ 
IŠORINIŲ GALIŲ NAGRINĖJIMAS. JŲ SANTYKIŲ 
IR PUSIAUSVYROS NUSTATYMAS...148 


Maisto pavidalu į kūną įeinanti materija yra arba gyvybinė, 
arba negyvybinė 162. - Neorganinės materijos pasisavinimo 
lengvumas santykyje su jos giminingumais 163. - Organinė 
materija tuo gyvybingesnė, kuo mažiau performuota 164. 
Skirtingos tos pačios būtybės dalys turi skirtingus gyvybin- 
gumo laipsnius 165. - Kiekvienos būtybės santykinė padėtis 
gyvųjų kūnų eilėje žymi ją veikiančios materijos gyvybin- 
gumą 166. - Tas pats vyksta ir tarp skirtingų tos pačios esy- 
bės dalių 167. - Juo gyvybės judėjimas konkrečioje būtybėje 
gyvesnis, tuo dažnesnis maisto poreikis 168. - Kiekviena 
būtybė gali būti laikoma turinčia savo gyvybingumo mas- 
tą 169. - Šis mastas žymi jos maisto rūšį 170. - Atsižvelgiant 
į gyvybės pasireiškimą, visą maistą ir gėrimą galima laikyti 
sužadinančiomis esybėmis 171. - Šios arba labiau sužadina 
organinę gamybą, arba skaidymą 172. - Negyvybinės esybės 
naikina ir dezorganizuoja 173. - Gyvybinės esybės sužadi- 


na abi pasireiškimo rūšis 174. - Tačiau pirmiau organines, 

paskiau chemines 175. - Organinių esybių sveikata 176. — 
Organinius procesus pernelyg sužadinančios esybės pačios 
vis daugiau netenka nuosavo stiprumo 177. - Kuo labiau 
kyla organiniai procesai, tuo labiau žemėja cheminiai 178. — 
Pernelyg sužadinančios esybės sužadina dvi viena kitai 
priešingas pasireiškimo rūšis 179. - Kaip atskirti gyvybines 
esybes nuo negyvybinių? 180. - Per didelėmis sužadinan- 
čiomis galiomis galima užgesinti individualią gyvybę 181. 
Gyvybinių galių trūkumo pasekmė 182. - Sužadinančios 
esybės veikia skirtingu būdu 183-184. 


XI SKYRIUS 


ORGANINIŲ BUŪTYBIŲ FUNKCIJOS, 
ATSKIRŲ JŲ ORGANŲ VEIKLA ...169 


Bendras gyvybės įsivaizdavimas 185. — Įvairių jos apraiškų 
priežastis organizacijos skirtingumuose 186-187-188. - Kaip 
suprasti dirglumą ir jautrumą? 189. - Kiekvienoje atskiroje 
būtybėje veikia tie patys dėsniai, kaip ir visame gyvajame 
pasaulyje 190. - Organinės gamybos laipsnis žymi organų 
tobulumo laipsnį 191. - Kiekvienas organas, be bendros gy- 
vybės, gyvena jam tinkamu būdu 192. - Visi organai patiria 
nuolatinį atsinaujinimą 194. - Būtybes išsekina intensyvi 
organų veikla 196. - Toks intensyvumas sukelia defekaci- 
jas 197. - Gyvybinė materija kiekvienoje būtybėje pereina 
per tam tikrą organų eilę 198-199-200. 

XII SKYRIUS 


ŠIAME VEIKALE IŠGULDYTO MOKSLO 
TRUMPA APŽVALGA IR APTARIMAS.... 185 


XIII SKYRIUS 
PASTABOS APIE BRAUNO TEORIJĄ ... 196 


Trumpas šio mokslo aiškinimas 213. - Jo refutacija 215-216-217. 

Tarnaukime kilniai šlovei, o kaip kas galės, 


tegul prie bendro gėrio naudos prisidės. 


JANAS KOCHANOWSKIS 


ORGANINIŲ BŪTYBIŲ TEORIJA, 

[išguldyta] per Andriejų Sniadeckį, valstybės tarėją, akademiką ir 
klinikos profesorių Imperatoriškojoje Vilniaus Medicinos-chirurgijos 
akademijoje, Šv. Onos II klasės su imperatoriškąja karūna ir 
Šv. Vladimiro III laipsnio ordinų kavalierių, 


daugelio mokslo draugijų narį 
II tomas 


Vilnius 
Diecezijos spaustuvėje pas tėvus misionierius ant Išganytojo kalvos. 
Vilniaus knygininko Rubeno Rafalovičiaus lėšomis. 


1838 


Leidžiama spausdinti su ta sąlyga, kad po išleidimo 
Cenzūros komitetui bus pristatytas Įstatymu nurodytų egzempliorių 
skaičius. Vilnius, 1838 m. sausio 24 d. 


Cenzorius L. BOROVSKIS. 


Bet koks suklastotas leidimas užsitrauks teisinę atsakomybę. 

PRATARMĖ, SPAUSDINTA 
PRIE PIRMOJO LEIDIMO 


Leisdamas pirmąją dabartinio veikalo dalį, įspėjau, kad 
kitos negreitai dienos šviesą galės išvysti. Dėl to nemanau, 
kad dabartinį mano vėlavimą reikėtų pateisinti. 

Bemaž bendras visų autorių likimas, jog objektas, apie 
kurį rašoma, auga pagal tai, kiek į jį gilinamasi, o dėl to ir jų 
darbas pranoksta pirminį sumanymą. Taigi, ištiktas pana- 
šaus likimo, matau ir aš, jog šis veikalas turės būti platesnės 
apimties, negu pradžioje sau planavau. Vis dėlto turiu noro 
šio ketinimo laikytis, o jeigu leis laikas ir jėgos, darbą įgy- 
vendinti iki galo. 

Iš tikrųjų pirmoji šio veikalo dalis ne per daug man su- 
teikė galimybės su noru imtis tolesnio darbo: iš dalies dėl to, 
kad maža terado skaitytojų, iš dalies, jog kai kurios mano 
ausis pasiekiančios nuomonės rodė, kad arba nebuvau su- 
prastas, arba vertinamas pagal senus nusistatymus. Tačiau 
kad ir kaip ten būtų, nusprendžiau palikti reikalus natūra- 
liai jų eigai ir tuo tarpu pasitenkinti vidiniu įsitikinimu, kad 
ir aš galėjau kažkiek prisidėti prie mokslo, kuriame rašau, 
pažangos ir prie manosios kalbos praturtinimo. 

Nė viena mano veikalo dalis nebus vientisas ir tvarkin- 
gas traktatas apie kurią nors medicinos meno dalį, nes tik 

šen bei ten mestelėdamas mintį ar samprotavimą šią mokslo 
sritį apimančiais klausimais, niekur nenorėjau būti scho- 
lastikos vergas ir įprastu jai būdu labiau naudotis žodžiais 
ir didaktine tvarka negu dalyko esme. Galbūt tai peiktinas 
sumanymas, bet kadangi medicinos menas užtektinai turi 
parašytų veikalų pagal mokymo normas ir priimtą tvarką, 
todėl mano darbas gali ir be šio formalumo apsieiti. 

Dėl šios priežasties ir dabartinė Organinių būtybių 
teorijos dalis, apimanti fiziologijos mokslo mintis ir sam- 
protavimus, nėra vientisas ir grynas fiziologijos traktatas, 
nors sulig galimybėmis stengiausi kai kurias šio mokslo 
dalis visapusiškai aprėpti ir išaiškinti. Kiekvienas skaitan- 
tis mano veikalą pastebės, kad šio puikaus mokslo detalėms 
reikia dar daug darbo ir eksperimentų. Neįmanoma vienam 
žmogui visomis jomis užsiimti, bet jaunimas jose gali rasti 
platų lauką pasirodyti ir išgarsėti. O man ganės, kai nužy- 
mėjęs bendras tiesas ir principus, atskleisiu kuo ir kur deta- 
lės reikalingos papildymo. 


241 
XIV SKYRIUS 


BENDROS PASTABOS APIE ŽMOGŲ. 
Iš ŠIŲ PASTABŲ KYLANČIŲ MOKSLŲ KLASIFIKACIJA. 
ŽMOGAUS SKIRTINGUMAS NUO KITŲ GYVŪNŲ. 
JO REIKŠMĖ. 


219. — TIvirtais ir aiškiais pagrindais nustačius bendrus 
organizacijos ir gyvybės dėsnius, tektų pereiti prie atskirų 
grandinių, o vėliau - ir prie atskirų organinio pasaulio narių, 
kad visur atskleistume ir išdėstytų visuotinių tiesų nekinta- 
mumą, ir atsektume specifinius dėsnius bei atskirus atvejus, 
kurių neapima tos milžiniškos grandinės grandys ir kurie 
veikia kitur. Tačiau tokie išsamūs tyrimai, apimantys visas 
specifines žinias apie kiekvieną gyvąją būtybę, mus pernelyg 
apsunkintų. Tad, palikę juos gamtos istorikams, kuriems tai 
labiau priklauso, ženkime toliau į visuotinių tiesų atskyrimą 
ir labiausiai atsiduokime mokslui apie artimiausiai su mu- 
mis susijusią būtybę, tai yra apie patį Žmogų. 

220. — Visa organinių būtybių visuma dalijama į auga- 
lus ir gyvūnus, o žmogus stovi pastarojo skyriaus priešaky- 
je. Augalai, surišti su žeme, oru ir vandeniu, maitinasi che- 
minėmis kombinacijomis, jas iš lėto perdirbdami į organi- 
nes [kombinacijas]; jų sandara gana paprasta ir bemažvisose 
dalyse tokia pati. Gyvūnai, susiję su tokiomis pačiomis sąly- 
gomis ir dar su egzistavimu augalų, kuriais maitinasi, turi 

kur kas sudėtingesnę sandarą, paprastai būdami sudaryti iš 
daugelio tarpusavyje visiškai skirtingų organinių dalių. 
221. — Apskritai, juo stipriau visoje organinių būtybių 
sistemoje gyvybinė materija yra suformuota ir organizacija 
toliau pažengusi, tuo gyvybės pasireiškimai gausesni ir sudė- 
tingesni, tuo juos turime tobulesnius, o tokios organinės da- 
lys yra grynesnės. Šioje ištisoje didelėje eilėje sunku pasakyti, 
kuris terminas yra pirmasis, bet paskutinį priskiriame patys 
sau. Tačiau vidurinėse [grandyse], kurių skaičius yra neri- 
botas, perėjimas iš vieno į kitą labai nežymus. Geriausiai tai 
įrodo didelis sunkumas, su kuriuo gamtos istorijos autoriai 
susidūrė mėgindami tiksliai nustatyti tašką, kuriame baigia- 
si augalai ir prasideda gyvūnai. Tačiau, nesileidžiant į tokius 
smulkius skirtumus, tobulesni gyvūnai itin akivaizdžiai ski- 
riasi nuo augalų, o žmogus, suformuotas bendruomeniniu 
ryšiu, ne mažiau akivaizdžiai [skiriasi] nuo kitų gyvūnų. 
222. — Tačiau net ir neatsižvelgiant į vietą, kurią žmo- 
gus užima organinių būtybių grandinėje, dar iš daugelio 
perspektyvų jis gali būti vertinamas. O jam stebėti skirtas 
mokslas turi apimti visus tokius požiūrius, turi aprašyti vis- 
ką, ką tik galima žinoti apie jo sandarą ir susiformavimą, 
apie jame, į jį ir per jį veikiančias jėgas; apie visus jo santy- 
kius su supančia gamta; apie jo pradžią, augimą, pažangą ir 
jo gyvenimo pabaigą; apie tiek viso jo mechanizmo, tiek ir 
atskirų organų veiklas ir galią; galiausiai apie bendruomeni- 
nius jo santykius su panašiomis į jį būtybėmis. Mokslas apie 
žmogų nebus išsamus, jeigu jo nesvarstysime visais šiais 
aspektais ir iš visų perspektyvų; o šiuo atžvilgiu būdamas 

nepaprastai platus, turi būti suskirstytas į daugybę atšakų 
ir atskirų mokslų. Tai ne mūsų reikalas stebėti žmogų visais 
panašiais aspektais ir aprėpti visus šiuos atskirus mokslus. 
Vis dėlto, stebėdami jį tik fiziškai ir atskleisdami jo ryšių su 
visa gamta, organinėmis esybėmis ir panašiomis į jį [žmogų] 
būtybėmis šaltinius, kartu turime susidurti su bendromis 
taisyklėmis, kuriomis remiasi visos šios žinios. 

223. — Pirmiausia, gilindamiesi į žmogaus kūną ma- 
terijos, iš kurios jis sudarytas, atžvilgiu, arba jį [kūną] su- 
skaidome į paprasčiausius žinomus elementus, arba į orga- 
nines kombinacijas, esančias įvairiose jo dalyse; stebime šių 
kombinacijų prigimtį ir ypatybes, jų panašumą, tapatumą ar 
skirtumą, vienų pasikeitimą į kitas, galiausiai jų sugedimą 
ir savaiminį skilimą ir suirimą. Tuo laiku išsamiai taikome 
jam organinę chemiją, arba veikiau chemiškai mokomės 
žmogaus kūno ypatybių. 

224. — Tas pats kūnas yra supintas iš įvairių dalių ir 
organų, sujungtų į vieną tvarkingą ir tobulai pritaikytą or- 
ganinę visumą. Šie organai ir vėl susideda iš įvairių dalių, 
indų, kanalų, įdubimų, plėvių, nervų ir pan. Išardydami' 
šiuos organus ir sekdami jų tarpusavio ryšį, išdėstymą, pa- 
vidalą, skaidydami juos į smulkesnes ir paprastesnes orga- 
nines dalis, mokomės paprasčiausios žmogaus kūno sanda- 
ros, arba anatomijos. 

22$. — Jeigu taip iš įvairių dalių suformuotas kūnas 
gyvena (nes kitaip jo nereikia stebėti), tuomet ši gyvybė 


1 T.y. skrosdami. 

pasireiškia ir visoje organinėje žmogaus sandaroje, ir visuose 
atskiruose jo organuose, iš kurių kiekvienas kita forma for- 
muojasi ir skaidosi, ir kitaip rodo savo gyvybę. Studijuojant 
mokslą apie žmogų šiuo požiūriu, kuris, tiesą sakant, yra 
[mokslas] apie mus, mums teks jį suskirstyti į įvairias dalis ir 
organus, apibūdinti jų funkcijas ir [veikimo] būdą, jų gyvy- 
bės pasireiškimus, be to, atskleisti, kaip prisideda prie visos 
struktūros gyvybės ir kaip su ja siejasi, arba kaip bendras 
gyvenimas veikia juos ir kaip, savo ruožtu, jie veikia visumą. 
Trumpai tariant, gyvybės mokslą ir bendrus organizacijos 
dėsnius, kokius pirmojoje šio veikalo dalyje taikėme visai 
gyvajai gamtai, šioje dalyje pritaikome patys sau ir visiems 
atskiriems mūsų organams tiek, kiek kad jie mumyse visa ką 
veikia, kaip rūšys ir veislės veikia gyvojo pasaulio visumą 
(190). Šiuo požiūriu vertinamas žmogus yra didelio mokslo, 
kurį teisingiausiai derėtų vadinti zoonomija“, objektas. 

226. — Be to, gyvybė ir organizmo sandaros būklė gali 
būti stebima dvejopai, tai yra: visiško tobulumo būsenoje 
arba, kaip kai kurie sako, normalioje būsenoje, kuri yra vi- 
siškos sveikatos būsena; taip pat priešingoje, arba ligotoje, 
būsenoje, arba galiausiai pereinant iš vienos šių būsenų į 


2 Zoologija. Zoonomija — anglų Apšvietos epochos gydytojo 
Erazmo Darvino svarbus mokslinis veikalas Zoonomia or the Laws of 
Organic Life |„Zoonomija arba Organinio gyvenimo dėsniai“] (1794 
1796), apimantis patologiją, anatomiją, psichologijos dalykus ir kūno 
funkcionavimą. Jo teiginiai artimi kai kuriems Lamarck'o požiūriams, 
pranašavusiems naujųjų laikų evoliucijos teoriją. Vėliau šią teoriją išplė- 


tojęs Čarlzas Darvinas buvo jo anūkas. 

kitą. Žmogaus stebėjimas šiais įvairiais pasikeitimais duoda 
pradžią skirtingoms medicinos mokslo dalims, kurias, ne- 
paisant smulkesnių ir ne tokių svarbių suskirstymų, galima 
privesti iki tolesnių [medicinos mokslo disciplinų]. 

22'7. — Jeigu mes studijuojame gyvybę tiek visame žmo- 
guje, tiek ir visuose jo organuose tobulos sveikatos metu, 
tokį mokslą įprastai vadiname fiziologija. Sveiku žmogumi 
laikome tą, kurio visos sistemos ir kiekvieno organo atskirai 
būklė yra tokia tobula ir tvarkinga, kad visos jo veiklos ir 
gyvybės pasireiškimai veikia lengvai, tvirtai ir įprasta tvar- 
ka. Vadinasi, tai yra tobuliausia gyvybės būsena, kurios ne- 
pertraukiamai siekia visos individualios veiklos. Yra geros 
būties modelis, dažniausiai įsivaizduojamas mintyse, nuo 
kurio didžiausia gyvųjų būtybių dalis mažiau ar daugiau 
atitolsta ir nukrypsta. Mokslas apie žmogų ligos būsenoje 
vadinamas patologija ir vėlgi dalijamas į skirtingas atšakas, 
kurias aprašysime atitinkamoje vietoje. 

228. — Iš sveikos ir ligotos būsenos stebėjimo randasi 
poreikis stebėti priežastis, kurios gali vesti iš vienos šių bū- 
senų į kitą, taigi: pirmiausia, visų žmogaus santykių su liku- 
sia jį supančios gamtos dalimi nagrinėjimą; antra, pokyčius, 
kurie gali sukelti šių santykių pasikeitimus jo gyvybės ir or- 
ganizacijos apyvartoje. Iš čia išplaukia poreikis apibūdinti, 
kaip mus veikia visi supantys elementai, organinės esybės ir 
iš jų išgautos kombinacijos, į kokius pasikeitimus ta veikla 
gali pakliūti ir per tai kokiems pasikeitimams gyvybėje ir 
organizacijoje duoda pradžią. Pagaliau dėl šios priežasties 
reikia apibūdinti visus bendruomeninius santykius ir jų 


246 


poveikį organizacijos ir gyvybės būsenai. Toks mokslas, la- 
bai platus ir gražus, apima savyje visų - tiek sveikatos, tiek 
ir ligos — priežasčių analizę, taip pat mokslą būdų ir prie- 
monių, kuriems padedant pastarąją [ligos] būseną galima 
sunaikinti ir sugrąžinti į pirmąją [sveikatos būseną]. 

229. — Iš šių mokslų galiausiai randasi pats gydymo 
menas, turintis tikslą atpažinti visus atskirus pažeistos svei- 
katos atvejus, to pažeidimo priežastis ir prigimtį, taip pat 
tų priežasčių pašalinimo būdus ir, vietoj to, įvedimą tokių 
galių, kurios pirmųjų padarytus pokyčius ir neatitikimus 
naikina ir grąžina pageidaujamą tvarką. Visi šie mokslai yra 
itin platūs ir svarbūs, tačiau ne mažiau reikšminga ir svar- 
bu stebėti žmogų, atsižvelgiant į jo arba į jį panašių esybių 
bendruomeninius santykius, taip pat stebėti pokyčius ir pa- 
sikeitimus, prie kurių jį tie ryšiai veda ar vedė. 

230. — Išties, stebint jį [žmogų] bendroje organinių 
būtybių sistemoje, negalima nesistebėti jo reikšme ir pasi- 
kėlimu prieš kitus, jį supančius sutvėrimus. Nes galima ne- 
apsirinkant pasakyti, kad toks žmogus, kokį šiandien ma- 
tome civilizuotoje? draugijoje, atgimė iš pirmųjų savo tėvų 
ir pranoko, taip sakau, save patį. Nes įsižiūrint į jį laukiniu 
pavidalu, taigi, į tokį, koks išėjo iš pačios gamtos įsčių, dar 
jokiu bendruomeniniu ryšiu nepakeistas, dar, kaip įprato- 
me sakyti, necivilizuotas, kuo gi jį sugebėsime atskirti nuo 
mus supančių gyvūnų? Nebent tik išoriniais požymiais. Šis 


3 Orig. wypolerowanym - t. y. nuglaistytoje, rafinuotoje, manierin- 


goje; polor - mokėjimas elgtis visuomenėje, geros manieros. 

žmogus, pavartosiu šį žodį, toks rūstus, taip primena gyvū- 
nus ir artimas beuodegių beždžionių padermei, jo protinės 
galios visiškai menkos, jo siela užmigdyta, kurią tik bend- 
ruomeniniai ryšiai, lavinimas ir ugdymas gali iš šio letargo 
pažadinti ir tikra šviesa apšviesti. Tačiau ir tokioje niekin- 
goje ir rūsčioje būtybėje galima atsekti klojamus pamatus 
būsimai jo didybei. Vadinasi, šių pirminių galių atpažini- 
mas ir analizė, taip pat tvarkinga jų išaiškinimo, tobulėjimo 
ir pažangos istorija gali būti gražaus, plataus ir labai svar- 
baus mokslo objektas, kuris būtų žmogaus proto pažangos 
istorija ir mokslas. 

231. — Gyvūnai ir augalai tuo tarpusavyje panašūs, 
kad tiek vieni, tiek kiti yra organinės būtybės, besivado- 
vaujančios tais pačiais visuotiniais organizacijos ir gyvybės 
dėsniais. Skiriasi vieni nuo kitų organine forma ir vieta, 
kurią užima gyvųjų būtybių grandinėje; vadinasi, už visą 
savo skirtingumą skolingi pirmapradžiam sukūrimui, ku- 
ris pažymėjo jų rūšies ir veislės sandarą, o joje sudėjo visų 
būsimų galių ir bruožų pagrindą. Ta pati sandaros kaita ir 
įvairovė yra vienų gyvūnų skirtingumo nuo kitų priežastis, 
vadinasi, joje reikia ieškoti žmogaus fizinio skirtumo nuo jį 
supančių būtybių. 

232. — Įsižiūrėdami į paprastesnę augalų sandarą apskri- 
tai, pastebime, jog šios esybės yra supintos iš indų, skaidu- 
lų ir pūslelių, kuriuos ląstelių membrana sujungia į įvairius 
organus ir organines dalis. Augalinės skaidulos* daugiausia 


4 Augalinis pluoštas. 

kietos, kaip matome medžiuose, mažai jautrios ir į išorinius 
įspūdžius jokių judesių nerodančios. Tik kai kuriuose auga- 
luose arba kai kuriose jų dalyse, pvz., žieduose, t. y. jų lyti- 
nėse dalyse, judesiai gana akivaizdūs ir sudaro tarsi augalų 
karalystės perėjimą į gyvūnų [karalystę]. Tačiau gyvūnuose 
nuo išorinių daiktų prisilietimo susitraukiančios skaidulos 
kur kas dažnesnės, po visą kūną išsklaidytos ir dažnai su- 
sijungiančios į dideles mases, kurias vadiname raumenimis 
arba muskulais. Tad šiuo atžvilgiu gyvųjų dalių virpėjimas 
nuo kiekvieno išorinių objektų įspūdžio gali būti laikomas 
vienu esminių skirtumų tarp gyvūnų ir augalų. Taip pat šis 
virpėjimas visada liaudies buvo laikomas vieninteliu gyvy- 
bės ženklu, ir tasai virpėjimas aiškiausiai pasireiškia raume- 
nyse. Taigi, šiuose organuose slypi visų svarbesnių gyvūni- 
nių judesių priežastis, suteikianti jiems galinčių bet kuriuo 
atveju veikti aplinkinius kūnus mechaninių jėgų reikšmę. 
233. — Tačiau virpančios skaidulos ir nuo jų priklausomi 
kai kurie judesiai aiškiai šen bei ten veikia ir augaluose. Bet 
šio juos veikiančio virpėjimo ir dirginimo pažinimas būdin- 
gas tik patiems gyvūnams. Ši galia juose auga ir tobulėja su- 
lig jų tobulumo augimu, o tikroji jos buveinė yra nervai, au- 
galuose iki šiol nematyta, nepaisant skrupulingiausio fizio- 
logų stebėjimo. Šia prasme pagal nervų buvimą ar nebuvimą 
Bonnet' neblogai pagrindė gyvūnų skirtingumą nuo augalų. 


5 Charles Bonnet (1720-1793) - Ženevos gamtininkas ir filosofas. Jis 
aprašė vizualines haliucinacijas, kurias patiria iš dalies ar labai sunkiai 


apakę žmonės, - vadinamasis Šarlio Bonė sindromas. 

234. — Tiek augalai, tiek ir gyvūnai renka ir priima į 
save juos supančią gyvybinę materiją, paversdami ją maistu 
ir iš jos formuodamiesi. Tačiau šiuo atžvilgiu tarp jų yra šis 
esminis skirtumas: jei pirmieji [augalai] tik pačia neorgani- 
zuota materija maitintis įpratę", tuo tarpu antrieji [gyvūnai] 
priima į save ir pasisavina net ir neorganizuotą materiją. 
Arba, kaip sakėme šio veikalo pirmojoje dalyje, augalai mai- 
tinasi tik cheminėmis kombinacijomis, gyvūnai - cheminė- 
mis ir organinėmis kartu ir be pastarųjų negali išlikti. 

235. — Kaip gyvūnai nuo augalų daugiausia skiriasi ner- 
vais (233), taip Žmogus yra viršum kitų labiausiai išaukštin- 
tas šios sistemos tobulumu ir didumu"; nors, kalbant tiks- 
liau, visa jo pranašumo priežastis veikiausiai turi būti laiko- 
ma visą sandarą kartu paėmus. Tačiau, apėjus kitus atskirus 
skirtumus, kokius įžvelgė kai kurie autoriai tarp gyvūnų 
ir Žmogaus, pvz.: širdies padėtį, galvos užpakalinės angos 
padėtį, didesnę dubens kaulų apimtį, veido suplokštėjimą, 
ypatingą gimdos sandarą ir periodišką kraujo šalinimą- 
si moteriškajai lyčiai, kurie nėra tokie svarbūs ir žmogaus 
tobulumo priežasties neapima, bemaž visuotine nuomone, 
esmingiausias yra jo smegenų dydis ir jį atitinkanti kau- 
kolės apimtis. Šiuo kilniausiu organu žmonės apskritai ne 
tik pranašesni prieš kitus gyvūnus, bet ir vieni prieš kitus. 


26623) Tačiau reikia išskirti nedidelį skaičių, kurie maitinasi kitų au- 
galų syvais. 
0625) Kaip nervų sistemą suprantu ne tik nervus, bet kartu ir stuburo 


bei galvos smegenis. 

Nes neabejotini stebėjimai išmokė, jog talentu ir stipriomis 
proto galiomis pasižymėję žmonės turėjo kur kas didesnę 
smegenų masę už kitus. 

236. — Jei proto galios labiausiai atskiria žmogų nuo 
kitų gyvūnų, o smegenys yra kaip tik tas taurus organas, 
kuriam esame skolingi už tokias galias, vadinasi, jose turi 
slypėti svarbiausia mūsų pranašumo ir tobulumo priežastis. 
Kad tuo įsitikintume, užtenka pasvarstyti, jog mūsų kūno 
šio kilnaus organo tarpininkavimu mąstome ir suprantame 
mus supančius objektus, jog iš žinomų pagrindų išvedame 
nežinomas tiesas, jog vertiname visus dalykų tarpusavio ir 
[santykio] su mumis santykius ir patys įvertiname savo po- 
elgius. Mūsų protas atsimena buvusius dalykus, jungia juos 
su dabartiniais ir nusidriekia iki būsimų, pažįsta įvairių įvy- 
kių priežastis ir atskleidžia tarp jų pasitaikančius ryšius, o 
šio proto buveinė yra smegenys. Tai ši smegenų masė ir nuo 
jos priklausančios galios ir ypatumai, sujungti su jėgų silp- 
numu, nuvedė žmogų iki išsivystymo ir susijungimo į ben- 
druomenę, kuri jį taip perkeitė, kad tapo bemaž kitu sutvėri- 
mu. Net ir kalba, gražiausia ir brangiausia žmogaus ypatybė, 
yra šio bendruomeninio ryšio vaisius ir ji buvo esmingiausia 
mūsų tobulėjimo varomoji jėga“. 

237. — Tačiau žvalgantis į vietą, kurią žmogus užima 
organinių būtybių eilėje, atsižvelgiant į tai, kad jis yra aukš- 
čiausia visos gyvosios grandinės grandis, atsižvelgiant į tai, 
kad juo aukščiau gyvosios esybės yra šioje grandinėje, tuo 


6 Orig. sprežyną; pažodžiui - spyruokle. 

didesnis jų organinės gamybos laipsnis, iš to išplaukia, kad 
žmogus, būdamas viso gyvojo pasaulio priešakinė dalis ir 
aukščiausia pakopa, o visos žemiau esančios esybės yra įžan- 
ga ir laipsniškas žengimas iki tos jo didybės, kad visos prie 
jos [žmogaus didybės] prisideda ir, taip pasakysiu, ant jos 
komponuojasi. Mat gyvybinė materija, per žemesnes orga- 
nizuotas būtybes cirkuliuodama, palaipsniui kopia ir prisi- 
taiko prie tos sudėtingos ir tobulesnės organizacijos, prie tų 
nuostabą keliančių savybių, kokių ji turi įgyti žmoguje. Šia 
prasme reikia pripažinti, kad labai išmintingai ir teisingai 
pasakyta, jog visas gyvasis pasaulis yra sukurtas žmogui, nes 
būtinai reikėjo pereiti visą žemesnės svarbos esybių eilę, kad 
būtų prieita prie jo [žmogaus] suformavimo ir palaikymo. 

238. — Išorinis Žmogaus pavidalas - ir tai nemažai - jį 
skiria nuo kitų gyvūnų, nes jis vaikšto tiesiai ir savo žvilgsniu 
siekia nuo žemės iki plačios padangės erdvių. Nors kai ku- 
rie mokslininkai stengėsi jį padaryti keturkoje esybe, [tačiau 
žmogaus] organizacija yra tokia, kad kitaip vaikščioti negali 
ir nė negalėtų kada nors prieš savo paskirtį ir įprastą gamtos 
tvarką pasielgti. Tuo mus dar įtikina jo kojų ir rankų sanda- 
ra, dubens kaulų platumas, taip pat užpakalinės galvos an- 
gos suderinimas su atlantu'. Rankų suformavimas, tobulas 
jų padalijimas, pirštų lankstumas ir judrumas, sujungtas su 
dideliu jautrumu jų galuose, suteikia žmogui daug tobulesnę 
lytėjimo juslę ir leidžia jam lengvai atlikti daugelį mechani- 
nių darbų, kurių atlikimas gyvūnams neįmanomas. 


7 Atlasas, atlantas - pirmas stuburo slankstelis. 

239. — Sakoma, kad žmogus yra mėgdžiojantis gyvūnas, 
o Aristotelis šį polinkį mėgdžioti laikė tikru ir esminiu jo 
bruožuė. Kaip ir tikra tai, kad, įsižiūrėdami į mūsų bendruo- 
meninius užsiėmimus, žaidimus ir sumanymus, matome šį 
akivaizdžiausią polinkį ir paprastai pamėgdžiojime randa- 
me tikrą malonumą ir tikrą laimę. To įrodymas yra ne tik 
mados ir pasitenkinimas, kaip juos suprantame, bet ir visos 
mūsų pramogos, žaidimai, rankdarbiai ir pan. Žinoma, daž- 
niausiai esame akli mėgdžiotojai net ten, kur mums atrodo, 
kad sekame paskui savo įkvėpimą. Tačiau šis noras pamėg- 
džioti iš tikrųjų būdingas gyvūnams, ne tik žmogui, nes juo 
labiau jame stipresnis, kuo labiau protinės galios ribotos, 
kaip tai matome vaikuose ir moteryse. Be to, tą patį polinkį, 
panašiai stiprų, bet gremėzdišką, matome visoje beždžionių 
padermėje ir visuose kituose gyvūnuose. 

2140. — Esmingiausias žmogaus siekimas, kurio kitose 
gyvūnų rūšyse nepastebime, yra nuolat tobulinti savo galias, 
be to, iškelti save aukščiau kitų, netgi į save panašių būty- 
bių ir išplėsti savo vadovavimą iki jų. Šis siekimas gyvųjų 
būtybių sistemoje žmogui suteikia tokį pranašumą, kad, vis 
labiau didėjant žinioms ir pajėgumams, mūsų giminė jau 


8 Aristotelis savo „Poetikoje“ rašė: „Juk iš pat vaikystės žmonės yra 
linkę mėgdžioti ir nuo kitų gyvūnų skiriasi tuo, kad geriausiai sugeba 
tai daryti, kartu mėgdžiodami jie įgyja pirmąsias žinias; be to, mėgdžio- 
dami visi žmonės patiria ir tam tikrą malonumą.“ (Iš sen. graikų k. ver- 
tė Marcelinas Ročka, Graikų literatūros chrestomatija. Vilnius: Mintis, 
2008, p. 259.) Prieiga internete: <http://www.xn--altiniai-4wb.info/files/ 
literatura/LBoo/Aristotelis. Poetika.LBo300.pdf>. 

seniai būtų apdengusi visą žemę, jeigu gamta neuždėtų tam 
tikrų apribojimų tam dauginimuisi ir dažnai nepanaudotų 
pačių tobulėjimo ir plėtojimosi priemonių mūsų rūšiai ap- 
riboti ir išžudyti. Kadangi godumas, pavydas, žiaurumas, 
o viršum visko savimeilė - stipriausia žmogaus naikinimo 
spyruoklė ir viena pati yra pakankama kliūtis, sulaikanti ir 
nuolatinį jo tobulinimąsi, ir besaikį jo dauginimąsi. Be to, 
su žmonija didėjančios ligos, kurios išplaukia iš vienos žmo- 
nių klasės pertekliaus, o iš kitos skurdo, šen bei ten kylan- 
čios epidemijos, kurios dažnai plinta, nuniokodamos didelę 
žemės dalį, neeiliniai mūsų sugedimo būdai, - juk žmogus 
savo prigimties galiose turi ir visas priemones daugintis 
bei tobulintis, ir kartu visus būdus save gadinti, naikinti ir 
sulaukėti iš naujo. Dėl to žmonių giminės istorija, nors la- 
bai nesena ir neišsami, nieko daugiau mums nerodo, tik iš 
pirminio barbariškumo ir nuožmumo išeinančias tautas ir 
valstybes, palaipsniui besiropščiančias į pačią išsivystymo, 
šviesos ir spindesio viršūnę, o paskui vėl palaipsniui grįž- 
tančias prie ankstesnio amorfiškumo ir nuožmumo. 

241. — Štai taip įsitikiname, kad žmogus, kuris visoje 
gamtos sistemoje yra bemaž niekas, vis dėlto organinių bū- 
tybių sistemoje turi didelę reikšmę. Be to, būdamas didelės 
žemės paviršiaus dalies savininkas ir ponas, kartu yra jėga, 
kuri jį nuolatos perkuria, performuoja, pakeičia: nors ta jo 
galia baigiasi pačiame viršutiniame sluoksnyje, kadangi ne- 
gali tiek ir labai giliai nusileisti, tiek ir labai viršum jo iškilti. 

XV SKYRIUS 


ŽMOGAUS KŪNO DALIŲ ELEMENTAI. 


242. — Žmogus, būdamas organinė esybė, gyvendamas 
oru, vandeniu ir gyvybine materija, paimta iš kitų gyvų- 
jų būtybių, turi susidėti iš būdingos ir visoms organizuo- 
toms būtybėms, būtent gyvūnams, šios materijos elementų 
(41-42). Tie elementai gali būti vertinami arba cheminiu 
požiūriu, tai yra kartą kaip paprasčiausi cheminiai kūnai, 
kitą kartą kaip paprasčiausios iš jų atsirandančios organi- 
nės kombinacijos, arba fiziologiniu požiūriu - kaip papras- 
čiausios suorganizuotos dalys. Pirmiesiems [cheminiams 
elementams] priklauso: vandendaris, salietradaris, anglis, 
siera, fosforas, rūgštadaris, kalkės, soda, magnezija ir ge- 
ležis, antrosios leidžiasi galutinai privedamos iki baltymo, 
drebučių, skaidulų, klijų, riebalų ir kai kurių ypatingų kom- 
binacijų, būdingų atskiriems organams ar skysčiams (Žr. 
Organ. chem., 839-9512). 

2143. — Vertindami organinę žmogaus kūno sudėtį, 
matome: pirmiausia, kad jis susideda iš kietųjų ir skystųjų 


9  „Chemia Organiczna“ - antroji A. Sniadeckio „Chemijos prad- 
menų“ dalis, pakartotas, padidintas ir išplėstas leidimas (Poczgtki che- 
mii... przez Jędrzeja Sniadeckiego..., edycya powtorna, powiekszona i 
poprawna, tom drugi, w Wilnie 1807), p. 234-318. Už šią nuorodą labai 


dėkoju angliško Organinių būtybių teorijos vertimo rengėjams. 

dalių. Pirmosios retai nusipelno kietųjų vardo, didžiąja 
dalimi būdamos minkštos arba pusiau skystos; pastarosios 
įprastai būna klampios ir iš tiesų skystomis retai gali būti va- 
dinamos; taip retai, kad minkštumas, lankstumas ir lipnu- 
mas yra visų gyvūninių dalių savybės, dėl šios priežasties tik 
viena kaulų ir ragų materija gali būti išimtis. Be to, per gyve- 
nimą ši būsena, sutirštėjusi ar suskystėjusi, mūsų kūno da- 
lyse nuolatos keičiasi, kur, kaip įsitikinsime, skystosios dalys 
nepaliaujamai tvirtėja, o sutirštėjusios ir vėl išsisklaido. 

144.— Organizuotų kūnų negalima taip suskaidyti į 
smulkiausius kristalus, kaip negyvų mineralų kūnų, ir bet 
koks mokslas apie paprasčiausias organines daleles yra nu- 
manomas ir laisvas. Kruopštus tų dalių skaidymas bemaž 
visada veda prie skaidulų, kurios įvairiuose organuose yra 
skirtingos prigimties: vienokios ląstelių membranoje“, ki- 
tokios raumenyse ir t. t. Vadinasi, ši pirmapradė forma ne- 
apima organų skirtingumo priežasties. Fiziologai visuoti- 
nai pripažino du organinius elementus, tai yra skaidulas ir 
plokšteles, iš kurių sau kūrė paprastesnes dalis, antai: plėves, 
sausgysles, indus ir nervus, ir tik iš šių sudarė būtent taip 
pavadintus organus. 

145. — Atsižvelgdami į įvairų sutirštėjusių dalių kietu- 
mą, kaulinę materiją galime laikyti kiečiausia, - taigi pa- 
grindu, atrama, ir, taip pasakysiu, minkštųjų dalių ir visos 
žmogaus sandaros sukabinimo priemone. Po kaulinės mate- 
rijos kiečiausios yra kremzlės, sausgyslės, kai kurios plėvės ir 


10 Orig. blona komėrkowata. 

raumenų skaidulos, kurios labai dažnai susijungia į didokus 
pluoštelius, priauga prie kaulų, sudarydamos raumenis, arba 
vadinamuosius muskulus, suteikiančius mūsų kūno dalims 
formą ir tam tikrą apvalumą. Ląstelių membrana, kai kurių 
[mokslininkų] vadinama klijingu audiniu, yra minkšta ir 
sudaryta iš visiškai sutirštėjusių drebučių, kuriais pavirsta 
virinama. O minkščiausias ir bemaž pusiau skystas yra ner- 
vų audinys. Iš šių dalių ir indų atsiranda visas gyvūninio 
kūno organizmas. 

246. — Fiziologai žmogaus kūne visuotinai pripažįsta 
dvi esybes: patį kūną ir jį gaivinančią dvasią. Tačiau pasta- 
roji negali būti jokio fizinio mokslo objektas, vadinasi, nė 
mūsų pastabų, kurios nuo galinčių patekti į jusles ir patirtį 
dalykų neturi nutolti, tikslas. Ir nors kai kurie filosofai šį aiš- 
kinimo būdą dargi į fizinius mokslus perkelia, visus sukur- 
tus dalykus skirstydami į materialius ir nematerialius ir pas- 
taruosius laikydami visokio judėjimo ir visokių pasikeitimų 
spyruokle, tačiau, reikia pripažinti, kad toks aiškinimas, 
nepriklausydamas fiziniams mokslams ir eksperimentais 
neįmanomas pagrįsti, tikruosiuose moksluose, besiremian- 
čiuose proto liudijimu, negali būti laikomas pradmeniu". 
Be to, norėti pagilinti pirmąjį visų jėgų pradmenį, pirmąjį, 


D 5249) Kitoje vietoje įspėjau, kad, turėdamas ketinimą aiškinti tik fizi- 
nės, būdingos kiekvienam organiniam tvariniui, gyvybės teoriją, negaliu 
imtis jokio mokslo ir nefizinio pagrindo, kuris galėtų tarnauti aiškinant 
nematerialių esybių būtį. Tad šias pastabas palieku atitinkamiems moks- 


lams, kurie, nebūdami mano [tyrimų] objektas, neturi manęs apsunkinti. 

kaip sakau, materijos paskatinimą, taigi, pirmąjį visų fizinio 
pasaulio pasikeitimų šaltinį, yra ir neįmanoma, ir nereika- 
linga. Neįmanoma, nes fiziniuose dalykuose nevalia kitaip 
samprotauti, tik remiantis tam tikrais pastebėjimais ir labai 
aiškiais eksperimentais: o tokio teiginio negalime pagrįsti 
jokiu eksperimentu, kadangi pirmosios dalyko priežastys 
turi mums likti nepasiekiamas slėpinys visam laikui; nenau- 
dinga, nes ir be to galima gana puikiai pažinti ir įvertinti 
visus abipusius dalykų santykius tarpusavyje ir su mumis. 
Ir dėl to sveikas protas ir išmintis liepia mums tik stebėti jė- 
gas, kaip nežinomas tam tikrų rimtų pasikeitimų priežastis, 
eksperimentais atskleisti pasekmes, iš kurių įrodome jų eg- 
zistavimą, taip pat atrasti ir apibrėžti dėsnius, pagal kuriuos 
jos [tos jėgos] veikia, nesigilinant į tikrąją šių jėgų prigimtį. 
Ir tai yra riba, kurios mokslai niekada neturi peržengti. Vis 
dėlto visa kita galima palikti metafizikams, kuriems vie- 
niems nedraudžiama paleisti išvedžiojimo galios vadžių, net 
ir už gamtos ribų. Tačiau saugokimės paskui tuos samprota- 
vimus perkelti į tikruosius mokslus. 

14/7. — Kadangi šis nesėkmingas ir lengvabūdiškas me- 
tafizikų brovimasis į fizinius mokslus visada buvo tikra 
žmogiškųjų žinių profanacija, visada ramius ir išmintingus 
gamtos tyrinėtojus nuteikdavo prieš save, tačiau niekada 
šis užkratas tiek neišplito ir nesuvešėjo, kiek mūsų laikais. 
Dabartinių metafizikų, kurie sau išdidžiai suteikė filosofų 
vardą, užsidegimas tirti pirmąsias materiją išjudinusias spy- 
ruokles, pirmapradžių jėgų, iš kurių visos kitos turi prasi- 
dėti net ir gyvosiose būtybėse, pagyrūniškas ir klaidingas 

nustatymas, akiplėšikiškas skverbimasis į visus mokslus, 
kuriems ryžtasi priskirti dėsnius ir nurodyti tikras taisy- 
kles, kurios paremtos ne patirtimi, o tik pačiu spėliojimu; 
semiamos ne iš gamtos, bet vien tik iš iliuzijų. Neįrodytas, 
o tik didaktiškai paskelbtas ir nesąmoningai sureikšmin- 
tas teiginys bus tikra amžiaus, kuriame gyvename, dėmė 
vėlesnei ir išmintingesnei kartai. Laimė, kad ši mokslinga 
beprotybė buvo menko skaičiaus mąstytojų liga ir tai gana 
trumpalaikė. 


2$9 
XVI SKYRIUS 


GYVYBĖS JĖGOS ŽMOGUJE. 


148. — Pirmojoje dabartinio veikalo dalyje išdėstėme ir 
atskleidėme, kad gyvybė visoje gyvojoje gamtoje yra judė- 
jimo ir nuo jo priklausančių nuolatinių be paliovos organi- 
zuojančios ir besiskaidančios materijos (63-147-148) pasi- 
keitimų rūšis. Tad visas jėgas, suteikiančias materijai šią ju- 
dėjimo rūšį, reikia vadinti gyvybės jėgomis, arba priežasti- 
mis", ir šis pavadinimas negali būti taikomas kokioms nors 
kitoms galioms ar savybėms. Tokios jėgos visame gyvajame 
pasaulyje yra, pirmiausia: visos fizinės savybės, susijusios su 
kiekviena materija, tarp jų kaloriko ir gyvybingumo veiki- 
mas; o atskirose dalyse - organizuojanti rūšinė, individuali 
ir vietinė jėga. Trumpai sakant, kadangi gyvybė priklauso 
nuo nuolatinio gyvybinės materijos judėjimo ir apyvartos, 
vadinasi, gamtoje apskritai priklauso nuo priežasčių, ver- 
čiančių gyvybinę materiją nuolat keisti formą: o individuose 
ir organinėse dalyse - nuo formą palaikančių priežasčių, su- 
keliančių nuolatinį materijos keitimąsi (148). 


065248) per gyvybės jėgas aiškiai suvokiu priežastis, kurios jas sukelia 
ir palaiko. Kitaip būtų galima per gyvybės jėgą suvokti jos galią arba jos 
intensyvumo laipsnį: tačiau tai nėra mano pasakymo esmė, ir tik vėliau 


mums teks išnagrinėti silpnos ar stiprios gyvybės priežastis. 

249. — Žmogus turi tam tikrą organinį savo pavidalą, 
pagal kurį jį atskiriame nuo visų kitų būtybių. Vadinasi, jo 
būtis ir gyvybė pirmiausia priklauso nuo jo rūšiai ir pader- 
mei būdingos organinės jėgos. Ši jam suteikia pačią pradžią, 
būtį ir palaiko jo visumą. Ši jėga nepaliaujamai veikia mate- 
riją, kokia jai pasitaiko, būtent: 

1) įprastai ir nuolatos: 

a) kūne esančias organines kombinacijas, 
b) maistą, 
€) orą ir vandenį; 
2) kai kada ir tik atsitiktinai: 
a) negyvybinę materiją, 
b) užkratus, 
c) nuodus. 

Tokia materija paklūsta šioms fizinėms jėgoms: traukai, 
giminingumams, kaloriko ir šviesos veikimui, tirštėjimo 
ar skystėjimo dėsniams, pagaliau, žmogiškosios prigim- 
ties požiūriu, yra mažiau ar daugiau gyvybinė. Patekusi į 
žmogaus kūną, turi jį veikti visų šių jėgų, kaip neatskiriamų 
savo savybių, galia. Tačiau čia įeina į naujos, tai yra organi- 
zuojančios, jėgos veikimo sferą, kurios galią pradeda patirti 
ir kuri, būdama pusiausvyroje su visomis ankstesnėmis, su- 
teikia joms naują kryptį, o kartu taip išjudintai materijai 
naujų savybių. 

250. — Tad visoje gyvojoje gamtoje gyvybės priežastys 
yra: materijos gyvybingumas, arba organinių ryšių sieki- 
mas, taip pat organizuojanti jėga, kuri, kadangi veikia tik 
individuose, pirminiam bendram siekimui suteikia tikrą ir 

aiškią kryptį. Tačiau kadangi tokios jėgos veikia fizinėmis ir 
cheminėmis galiomis apdovanotą materiją, taip pat patirda- 
mos kaloriko veikimą, dėl to gyvybė, organinės kombinaci- 
jos ir organizacija bet kokiu atveju bus visų šių jėgų bendra 
išdava. Žmogus, taip pat būdamas organinė būtybė, paklūs- 
ta tam pačiam dėsniui. Vadinasi, gyvybės jėgas, arba spy- 
ruokles, žmoguje galima svarstyti dvejopai, taigi, ir skirstyti 
dvejopai, tai yra: į tokias, kurios jam suteikia ir palaiko jo 
formą, kurios jį pradeda ir veda iki aukščiausio tobulumo 
ir susiformavimo laipsnio ir per kurias jis yra žmogus, o ne 
kita organinė būtybė; taip pat į tokias, kurios jį skaido ir ver- 
čia atnaujinti materiją, iš kokios jis susideda, kurios jį pama- 
žu sendina, ardo ir galop sunaikina. O kaip visame gyvaja- 
me pasaulyje ir žmoguje, taip ir kiekvienoje jo organinėje 
dalyje turi būti tie patys gyvybės elementai, todėl spėti, kad 
egzistuoja daugiau gyvybės jėgų už ką tik minėtąsias, būtų 
neišmintingas ir nenaudingas reikalas. 

2$1. — Tačiau ši pastaba apima tik pirmaprades priežas- 
tis, nepaliesdama tų galių, kurios nors yra tik pati gyvybės 
pasekmė ir pasireiškimas, vis dėlto gali tapti, savo ruožtu, 
kitų pasireiškimų priežastimi. Nes kaip visoje gamtoje, taip 
tuo labiau visame organizuotame pasaulyje, būtent kiekvie- 
name šio pasaulio naryje, viskas yra tarpusavyje susiję: visa 
kas, kas yra pasekmė, kartu tampa priežastimi, veikiančia 
bendrą, rūšinį ar individualų organizmą; kiekvienas iš anks- 
tesnių priežasčių atsirandantis judėjimas ir vėl yra tolesnio 
judėjimo ir veikimo stimulas. O dėl šios priežasties kiekvie- 
na organizacijos ir gyvybės vyksmo pažanga turi būti juos 

veikiančių priežasčių sustiprinimas ir padauginimas. Dėl to 
patys gyvybės pasireiškimai turi būti naujų pasikeitimų ir 
pasireiškimų priežastis. Dėl šios priežasties su organizmo, 
kuris užuomazgoje tėra tik vienas taškas, pažanga [vyks- 
ta] nuolatinis jo galių ir privalumų augimas. Dėl to, nors 
kiekvienos individualios gyvybės išlikimas priklauso nuo 
nuolatinės išorinių esybių įtakos ir veikimo, tačiau ir veikla, 
pasikeitimai ir vidiniai judesiai, žodžiu, visos gyvųjų būty- 
bių veiklos taip pat turi būti tolesnio jų gyvenimo, veiklos ir 
tolesnių pasireiškimų priežastimis. Dėl to kiekvienas kūno 
judesys prote yra tokios daugybės ir tokių įvairių įvykių 
mumyse priežastis. O iš to mokomės, kokia ilga ši grandinė, 
gyvosiose esybėse priežastis siejanti su pasekmėmis, ir jos 
mokslas bei nuoseklus visų grandžių išnarpliojimas - koks 
be galo ir platus, ir sunkus. 

252. — Tačiau per tą nepaliaujamą priežasčių ir pasek- 
mių siejimąsi, per jų dauginimąsi, abipusę įtampą, kiekviena 
gyva būtybė turi savyje neapibrėžtą gebėjimą nuolatinėms 
ir neribotoms savo galioms. Akivaizdžiausią ir nuostabą ke- 
liantį to pavyzdį turime patys savyje. Kadangi žmonių gi- 
minė tobulėja, lavinasi ir šviečiasi per amžius, negalima nė 
nuspėti, kokios šio tobulėjimo ir lavinimosi ribos. Iš tikrųjų, 
viena vertus, žvelgiant į laukinį ir netašytą žmogaus būvį, ir, 
kita vertus, į dabartinį jo išlavėjimo, į mokslų ir amatų lygį, 
būtinai reikia didžiuotis, kaip ištobulinome ir plačiai išsklei- 
dėme mūsų galias: tačiau, metant žvilgsnį į priekį, vėl reikia 
nusižeminti, žvelgiant į neaprėpiamus plotus, paliekamus 
būsimųjų kartų vilčiai ir pastangoms. 

253. — Perkratant mintyse fiziologų veikalus ir nuomo- 
nes, vargu ar galima būtų jiems prikišti, kad niekada netu- 
rėjo tikrųjų gyvybės jėgų ar priežasčių įsivaizdavimo. Nes 
dažniausiai jomis laikė kai kuriuos bendresnius pasireiški- 
mus, kurie, nors iš esmės yra tik atsitiktinės jėgos, veikiau 
patys nuo gyvybės priklauso negu ją kuria. Pvz., tokia yra 
vibracinė susitraukimo galia dėl išorinio įspūdžio, kuriai 
suteiktas dirglumo vardas ir kuri nepasireiškia [kitur], kaip 
tik gyvuose raumenyse, vadinasi, yra veikiau gyvybės atve- 
jis ir jos išraiška, o pats susitraukimas - vienas iš tikriausių 
[gyvybės] išlikimo arba galutinio užgesimo ženklų. Tik su- 
sitraukimas tampa tikra ir labai svarbia atsitiktine jėga, vei- 
kiančia ir mus pačius, ir mus supančius objektus. Panašiai ir 
nerviniai pasireiškimai, kurie galiausiai virsta jutimais, yra 
tik gyvūninės gyvybės išraiška nervuose, nors jie taip pat 
priskiriami ypatingai jėgai arba gyvūninei galiai. Tačiau ši 
nervinė gyvybė gali būti ir iš tikrųjų yra, kaip vėliau pama- 
tysime, daugelio pasikeitimų ir pasireiškimų visoje gyvūni- 
nėje ekonomijoje priežastis. Tačiau tuo pačiu būdu kraujo 
apytaka arba limfos tekėjimas, nors nuo gyvybės priklauso 
ir yra jos pasekmė, yra daugelio įvykių gyvūnuose priežas- 
tys, pagaliau niekas nemąstė apie ypatingos jėgos, kuri būtų 
jų priežastis, prielaidą. 

254. — Be to, kai kurie fiziologai prie materiją gaivinan- 
čių jėgų priskyrė daug kitų ypatybių, pastebėtų gyvuosiuose 
kūnuose, antai: galią susitraukti, tarnaujančią kai kurioms 
ląstelių membranoms, ir šią atskyrė nuo virpėjimo arba rau- 
menų susitraukimo galios; taip pat prarastų dalių ataugimo, 

ligotų [dalių] gydymo galią ir pan. Trumpai tariant, prileis- 
dami kiekvienam gyvybės pasireiškimui atskirą jėgą, iš tik- 
rųjų buvo priversti bemaž tiek jų prileisti, kiek buvo galima 
gyvosiose esybėse svarbesnių ir atskirų reiškinių pastebėti; 
dėl to atsitiko taip, kad, kaskart labiau painiodamiesi savo 
menamuose aiškinimuose, galop turėjo griebtis prielaidos 
leisti tiek atskirų jėgų, kiek matė atskirų reiškinių ar atskirų 
organų, kiekvienam pripažindami vadinamąją savą gyvybę 
(vita propria). Prielaida išties juokinga ir nieko nepamokan- 
ti: nes pasakyti, kad kiekvienas organas turi savą gyvybės 
jėgą, yra tas pats, kaip pasakyti, kad yra organizuojamas jam 
savitu būdu; pastarasis pasakymas kur kas paprastesnis ir, 
kaip šnekamosios kalbos žodis, lengviau suprantamas. 

XVII SKYRIUS 


PAPRASČIAUSIŲ ORGANINIŲ 
DALIŲ VAIZDAS". 


I, 


SKAIDULŲ IR RAUMENŲ VAIZDAS. 


255. — Skaidulos yra, kaip pasakysiu, paprasčiausias 
organinių dalių elementas ir kartu pagrindinė jų dalis. 
Augaluose būdamos kietos, sumedėjusios ir kartu susitelku- 
sios į nemažus pluoštus, sudaro svarbiausią jų sandaros dalį, 
iš kurios gauna stiprumą ir formą. Didelės augalinių skai- 
dulų masės pavyzdžiai yra visi medžiai, o visiškai grynų - 
linų ir kanapių pluoštai. Gyvūnuose šis organinis elemen- 
tas akivaizdžiausias raumenyse, kurių sandara sulipdyta iš 
skaidulinių pumpurų, kiekvienam krenta į akis. Ilgas rau- 
menų mirkymas, plovimas ir gręžimas šaltame vandenyje, o 
paskui ilgas ir keliakartinis virimas duoda mums pakanka- 
mai grynas gyvūninės skaidulas. Taip išvalytos jos lengvai 
leidžiasi padalijamos į ploniausius, vos regimus siūlelius, 
yra baltos, augalinių skaidulų pavidalo, beskonės, karšta- 
me vandenyje kietėja, ore greitai išdžiūsta, o išdžiūvusios 


11 Orig. wyobraženie - pristatymas, bendras vaizdas, visuma kieno 


nors, kas buvo stebėjimo objektas. Čia ir kitur - vaizdas. 

lengvai sutrupa; silpnose rūgštyse ištirpsta; su salietrine 
rūgštimi * išskiria nemažą kiekį salietradario gazo, o ugny- 
je - labai daug amoniako“. Tai stipriausio gyvūninio pobū- 
džio organinė dalis, vadinasi, tokia, kurios organinė gamyba 
atrodo aukščiausiai pažengusi. 

256. — Kokios yra augalinių skaidulų dalijimo į kaskart 
plonesnius siūlelius ribos - neįmanoma atspėti. Kai kurie 
fiziologai šiuos galutinius siūlelius laikė tuščiais kanalais, 
galinčiais prisipildyti kraujo, kiti - rutuliukų, vamzdelių ar 
pūslelių sankaupa. Visos šios prielaidos tuščios, niekur neve- 
dančios, jokios paramos iš eksperimentų negalinčios turėti, 
nevertos nė menkiausio dėmesio. Kaip ten bebūtų, šie smul- 
kiausi skaidulų elementai jungiasi ir vienijasi, kaip atrodo, 
pagelbstint ląstelių membranai, galiausiai sudarydami mato- 
mas skaidulas; tai yra cilindriškas, ilgas ir minkštas, o žmo- 
guje ir gyvūnuose, turinčiuose raudoną kraują, - raudonas. 
Tokias skaidulas ląstelių membrana iš visų pusių apsuka ir su 
savimi suvienija, duodama pradžią raumenų pluoštams, ku- 
rie susijungę, susimaišę ir kartu šia ląstelių membrana suriš- 
ti, sudaro muskulą. Raumenų skaidulos niekada nesitęsia per 
visą muskulo ilgį, bet nusidriekusios colį ar daugiau, pasisu- 
ka į šoną, maišosi su kitomis skaidulomis ir tarp jų išnyksta. 
Iš tokios raumenų sudėties atsiskleidžia, kad juose pakanka- 
mai gausu ląstelių membranos, kuri ir skaidulas, ir pluoštus, 
ir visus raumenis iš visų pusių apvynioja, suteikdama jiems 


12 Azoto (HNO,). 
13 (NH,). 

tikrą apdangalą ir atribodama vienus nuo kitų. Toji ląstelių 
membrana yra prisotinta ypatingų garų ir riebalų, kurie, 
ypač pumpurų ir muskulų perskyrose, yra gana gausūs. 

2$'7. — Taip sudarytas raumuo turi savo arterijas, venas, 
nervus ir limfos indus. Arterijos į muskulą įeina keliomis 
atšakomis, kurios, eidamos lygiai su skaidulinėmis juostelė- 
mis, skirtingomis kryptimis išsiskirsto į daugybę smulkiau- 
sių šakelių, o šios pradingsta raumenyje. Ta arterijų apimtis 
yra tokia didelė, kad kai kurie anatomai raumenį laikė vien 
tik iš jų sudarytu organu. Tačiau ne mažesnis ir iš raumenų 
išeinančių venų skaičius. Taip pat siurbiamieji indai, nors 
sunku juos stebėti ir akimis pamatyti, vis dėlto raumenyse 
jų turi būti labai daug, kaip įrodo pats ląstelių membranos 
gausumas. Tačiau, visų pirma, yra didelis į raumenis įeinan- 
čių ir po juos išsišakojančių nervų kiekis. Jie dažniausiai jei- 
na nemažomis atšakomis kartu su arterijomis, dalijasi į vis 
smulkesnes šakeles, raumenyje pasklinda ir visai prapuola. 
Dėl to taip nutiko, kad kai kurie fiziologai raumenų skaidu- 
las laikė paprastu nervinių skaidulų tęsiniu, bet kadangi jų 
prigimtis yra visiška skirtinga, vadinasi, laikantis šios prie- 
laidos, reikėtų veikiau sakyti, kad yra jų [raumens skaidulų] 
transformacija ir organinis perdirbimas. 

258. — Muskulai dažniausiai baigiasi sausgyslėmis, ypač 
ten, kur priauga prie kaulų. Šios sausgyslės baltos, kietos, 
tamprios ir blizgančios, sudarytos, aišku, iš tankių ir lygia- 
grečių skaidulų. Tačiau šios skaidulos, nors iš pažiūros atrodo 
susijungusios su raumeninėmis [skaidulomis], nėra jų tąsa, nes 
jų visai kita prigimtis ir jas galima suvirti į drebučius; vadinasi, 

veikiau atitinka ląstelių membranos prigimtį, iš kurios tikriau- 
siai kilusios. Be to, sausgyslės nedaug turi kraujo indų, o nervų 
taip mažai, kad kai kurie anatomai jiems jokių nepriskiria. 
259. — Gyvų raumenų savybė trauktis ir virpėti nuo išo- 
rinio įspūdžio ar valios pasireiškimo priskiriama pačioms 
skaiduloms, nors labiau kaip prielaida negu iš įsitikinimo. 
Mat, be to, kad skaidulinę sandarą, be raumenų, ir kitose da- 
lyse galima pastebėti, pastarosiose, be skaidulų, esama daug 
kitų organinių dalių - tiek kietų, tiek ir skystų, o tai yra: ner- 
vai, kraujo ir limfos indai, ląstelių membrana, riebalai ir pan. 
"Tad abejotinas reikalas, ar ši savybė būdinga tik skaiduloms, 
ar ir kitoms dalims, arba veikiau visam iš jų sudarytam or- 
ganui. Fiziologai ją daugiausia priskiria skaiduloms dėl to, 
kad kur tik pasitaiko skaidulinė sistema, daugiau ar mažiau 
pastoviai ją galima pastebėti. Tačiau, kita vertus, kur tik su- 
sitraukiančiame organe pastebime skaidulas, ten yra pats 
visas muskulas su visomis anksčiau minėtomis dalimis, tad 
skaidulos, raumenyse sudarydamos tvirčiausią ir pakanka- 
mai gausią dalį, turi būti laikomos jų pagrindu ir svarbiausia 
dalimi; tačiau kad nuo tikrų dalykų nenukryptume, susitrau- 
kimo galia turėtų būti priskiriama tik patiems muskulams. 
260. — Ši galia anksčiau ar vėliau raumenyse visiškai 
sumenksta: 1) kiek kartų į juos įeinantys nervai praranda 
gyvybę arba būna sunaikinti, arba kokiu kitu būdu sugadin- 
ti; 2) kiek kartų laisva kraujo apytaka sustoja dėl venų arba 
arterijų užrišimo, vadinasi, tiek kartų sutrikdomas iš tikrųjų 
reikalingos palaikyti visiems organiniams procesams gyvū- 
ninės šilumos šaltinis. Ir nors stebėjimai, kaip labai sunkūs, 

nieko mūsų nemoko apie limfos indų įtaką šios galios visu- 
mai, tačiau tikriausiai ir tie, priklausydami organinių proce- 
sų palaikymui, lygiai jiems daro įtaką. 

261. — Muskulo susitraukimas priklauso nuo jo išsipūti- 
mo ir dviejų galų vienas prie kito priartėjimo. Šiame pasikei- 
time, atrodo, visi raumens taškai su labai didele jėga siekia 
ir artinasi į centrą. Fiziologai su didžiausiomis pastangomis 
darbavosi, kad išaiškintų, koks pasikeitimas šio veiksmo 
metu veikia raumenis, ir apie tai mums paliko daugybę spė- 
lionių. Tačiau kadangi mūsų priimtais pradmenimis organi- 
nių procesų išaiškinti neįmanoma, kalbant apie jų veikimo 
būdą, nenuostabu, kad iš tų gausių aiškinimų joks netiko. 

262. — Pasitaiko tokių [mokslininkų], kurie traukimo- 
si galią įžvelgia tokiose dalyse, kurios nėra raumeninės ir 
kuriose netgi jokios skaidulinės sandaros nestebime, o kaip 
pavyzdį pateikia augalines dalis, ląstelių membraną, kai 
kurias plėves, membraninius / plėvinius indus, polipus ir 
pan. Tačiau pirmiausia reikia atskirti tamprų išsitiesusių ir 
į pirmykštę savo būseną sugrįžtančių gyvų dalių susitrau- 
kimą, taip pat gyvybę sudarantį judėjimą, dėl kurio gali 
susitraukti ir išsitiesti iš to virpėjimo, kuris kyla gyvuose 
raumenyse sulig kokio nors svetimo kūno priartėjimu, kurį 
veikia pati valia, kuris akimirksniu kyla ir vėl atsileidžia. O 
jeigu šen bei ten augaluose arba kai kuriose plėvinėse daly- 
se pastebime tikrus judesius, panašius į raumenų [judesius], 
gali būti, kad tos augalinės ar gyvūninės dalys atlieka juos 
su tos pačios ar panašios rūšies organais. Galiausiai dėl pa- 


čios gyvybės prigimties visos organizuotos ir gyvos dalys 


270 


yra nepaliaujamame judėjime, o tas judėjimas palaikomas 
įeinančios gyvybinės ar negyvybinės materijos įtaka ir vei- 
kimu. Vienose dalyse šis judėjimas labai ryškus, kitose ma- 
žiau matomas ir laipsniškai pereina iš stipresnio į silpnesnį 
irį neįmanomą pastebėti. Tai priklauso nuo laipsniškai, tokį 
žodį pavartosiu, ir nedideliais žingsneliais tobulėjančios or- 
ganizacijos. Kadangi ne visi muskulai vienodai tobuli, vie- 
nodai išlavinti ir, taip pasakysiu, išbaigti, vadinasi, ne visų 
vienodai matoma raumenų organizacija, vienodai stiprūs ir 
greiti judesiai. Gamta niekada savo kūriniuose nešokinėja, 
bet pačiais nepastebimiausiais žingsneliais nuo vieno prie 
kito pereina, o mes dažnai prieštaraujame dėl klasifikacijų, 
kurių ji nepažįsta, dėl tos priežasties, kad nepakankamai 
skiriame dėmesio šiai didžiai tiesai. 

263. — Tad, nesileisdami į nereikalingus ginčus, kadan- 
gi nuolat pastebime raumeninę sandarą ten, kur į išorinius 
įspūdžius atsiranda akivaizdžių susitraukimų, taigi, tuo tar- 
pu šią savybę raumenims priskirsime. Tuomet raumuo arba 
muskulas, specifinis skaidulinis organas, bus taip sudarytas, 
kad kiek kartų gyvenimo metu kokios nors išorinės ar vidi- 
nės jėgos paskatinimu veikia, tiek kartų virpa, spazmuoja ir 
susitraukia. Ir šis yra vienintelis protui suvokiamas būdas, 
kuriuo [raumuo] savo gyvybę apreiškia. Vadinasi, kol šitaip 
veikia, tol jis gyvena: todėl eksperimentas, kai apnuoginti 
raumenys dirginami elektra, arba vadinamasis dirginimas 
metalu, nieko daugiau mūsų nemoko, tik kad šie raumenys 
dar turi kažkiek gyvybės, taip pat, kad jų dirginimas elektra 
yra stipresnis už bet kurį kitą. 


271 
II. 


LĄSTELIŲ MEMBRANOS IR 
IŠ JŲ SUDARYTŲ ORGANŲ VAIZDAS. 


264. — Skrodžiant kokią nors gyvūninio kūno dalį ar 
atskiriant skaidulų sruogas, indus, nervus, visur pastebime 
retą ar tankų audinį, sudarytą iš ploniausių baltų ir perregi- 
mų skaidulų ir plokštelių ar žvynelių, susipynusių įvairiomis 
kryptimis, tinklo pavidalo, užpildančių tarpusavyje tuščias 
vietas ir sudarančių tarsi ląsteles; iš čia kilęs ir ląstelinio audi- 
nio pavadinimas (textus cellulosus, tela cellulosa). Šie organi- 
niai verpalai apvynioja ir suriša tarpusavyje skaidulas, indus, 
nervus, žodžiu, visas ir smulkiausias, ir didesnes kūno dalis, 
taigi, visur driekiasi, visur atsiduria, visur prasiskverbia, vi- 
sas dalis suvienija ir į vieną kūną suriša; vieną kartą tankus ir 
tvirtai suspaustas, kitą kartą retas ir išsipūtęs, kartais kietas 
ir tamprus, kai kada purus ar primenantis voratinklį, retas. 
"Toks akytas organas geriau atrodo po to, kai kuri nors dalis 
išmirkoma vandenyje, arba po to, kai jį išpučia oras, nes tokie 
skysčiai, prasiskverbdami tarp plėvių ir išplėsdami ląsteles, 
visą šį verpalą ištempia ir daro matomą. 

265. — Galima įsivaizduoti visą organinį mechanizmą, 
kaip suformuotą iš to ląstelinio verpalo, kuris kai kuriose 
vietose sutankėja ir sudaro išorinius ar vidinius dangalus, 
plėves, sausgysles, kuriame šen bei ten yra sutelkta kauli- 
nė materija, suteikianti visam kūnui tam tikrą pagrindą, 


o visoms minkštosioms dalims - atramą: šen bei ten yra 

įtaisyti raiščiai, raumenų skaidulos, liaukos ir liaukutės, in- 
dai ir nervai; ir tai yra paprasčiausias, tačiau tikras gyvū- 
ninio kūno vaizdas. Galima sau mintimis įsivaizduoti visas 
ląstelių membranoje išdėstytas dalis kaip sugedusias ir nie- 
kam tikusias, dėl to mechanizmo ir kiekvieno organo atski- 
rai forma dar laikysis ir gana gerai atrodys. 

266. — Šaltas vanduo ir alkoholis [spiritas] ląstelių 
membranoje nedaro jokio matomo pasikeitimo, tačiau karš- 
tas vanduoją visiškai ištirpina ir paverčia grynais drebučiais. 
Dėl šios priežasties visą gyvūninį mechanizmą ir kiekvieną 
organą atskirai galima suvirti arba ilgai verdant jį sudaran- 
čią ląstelių membraną visiškai ištirpinti, o drauge kitų dalių 
sukibimą atpalaiduoti ir visą kūną paversti tik kauline ma- 
terija, skaidulomis ir raiščiais, kurie karštame vandenyje ne- 
gali ištirpti. Kadangi, be laisvesnės ląstelių membranos, yra 
labai daug organų, kurie vien iš jos sudaryti, kaip tai įrodo 
tobulas jų išmirkymas šaltame ir išvirimas karštame van- 
denyje. Pirmiausia, tokios yra visos plėvės, būtent: galvos 
smegenų dangalai, pleura"* ir širdies maišelis“ krūtinėje, pe- 
ritoneum“ pilve, prie kaulų esanti plėvė" ir ta, kuri apgaubia 
čiulpus“, esančius kaulų įdubose; antra, vamzdelinės plėvės, 
sudarančios indų, ypač limfinių, sienas; nes kraujo indai, be 


14 Krūtinplėvė. 

15 Perikardas. 

16 Pilvaplėvė. 

17 Periostas (periosteum); antkaulis. 


18 Kaulų smegenis. 

raumeninės membranos, turi kitą, verdančiame vandenyje 
netirpstančią ir savo prigimtimi panašią į raiščius. O ląstelių 
membranos plokštelės naujausių anatomų laikomos tinklu 
iš limfinių indų; trečia, sausgyslės ir sausgyslinės plėvės, 
arba aponeurozės“. Šie organai, pritvirtinantys raumenis 
prie kaulų ir kitų kietųjų dalių, sudaryti vien tik iš ląstelių 
membranos, ką geriausiai įrodo visiškas jų suvirimas į dre- 
bučius; ketvirta, oda ir visos jos tąsos, apvelkančios tiek kai 
kuriuos vidaus organus, tiek ir ertmes, būtent: vidiniai lūpų, 
šnervių, gerklės ir viso žarnyno““ dangalai, taip pat vidinis 
pūslės ir moteriškos lyties dauginimosi organų dangalas. 

267. — Ląstelių membrana yra įprasta riebalinio audinio 
buvimo vieta, ypač po oda ir tarpuose tarp raumenų. Šis alie- 
jus kaupiasi tokio audinio ląstelėse ir protarpiais jas užpildo, 
o susiformuoja specifiniuose mazgeliuose“, išsibarsčiusiuose 
po tas ląsteles; ir dėl šios priežasties kitur negali formuotis ir 
kauptis, kaip tik tose vietose, kur šios liaukutės yra. 

268. — Oda. Nors oda kažkiek apskritai panaši į plėves, 
vis dėlto nuo jų kai kuriais požiūriais skiriasi. Ta jos dalis, 
kurią teisingai vadiname oda ir kuri tiesiogiai dengia ląste- 
lių membraną ir joje pasklidusius riebalus, yra stora, stipri ir 
tampri plėvė ir nuo ląstelinio audinio skiriasi tik savo tan- 
kumu ir stiprumu, leidžiasi suvirinama iki pat drebučių. Jos 


19 Aponeurosis - sausplėvė, plati ir plokščia sausgyslė. 


20 Orig. calego kanalu kiszkowego - viso žarnų kanalo; čia ir kitur 


vadinsime žarnynu. 


21 Liaukutėse. 


274. 


išoriniame paviršiuje yra minkštas, lipnus dangalas, suda- 
rytas tarsi iš plono tinklo, jo padalos užpildytos į drebučius 
panašia minkšta mase, suteikiančia minkštą ir klampią bu- 
veinę nervų galūnėms, kurių odoje gana daug. Šis dangalas 
anatomų vadinamas lipniuoju Malpighi'io tinklu“*. Jis yra 
padengtas plona, permatoma ir sausa plėve, kurią vadina- 
me poodžiu (epidermis). Ji sudaryta iš žvynelių, kurie išsi- 
dėstę tarsi čerpės. Šie žvyneliai žmoguje gali būti matomi 
tik pro mikroskopą“, tačiau kai kuriuose gyvūnuose, būtent 
žuvyse, yra itin gerai matomi. Šios poodžio plėvės negali- 
ma laikyti ląsteliniu audiniu, kadangi jos ir sudėtis visiškai 
kita, beveik neorganizuota, ir cheminės savybės skirtingos: 
karštame vandenyje anaiptol neištirpsta ir turi visus sutirš- 
tėjusio [sukrekėjusio] baltymo bruožus. 


III. 


KAULŲ IR KREMZLIŲ VAIZDAS. 


269. — Kaulai. Kaulai yra kiečiausios ir kartu trapiau- 
sios gyvūninio kūno dalys, sudarytos iš gana tankios ląste- 
lių membranos ir iš būdingos kaulinės materijos, tuštumose 


22 Marcello Malpighi (1628-1694) - italų biologas ir fizikas, vadina- 
mas mikroskopinės anatomijos, histologijos, fiziologijos ir embriologi- 
jos tėvu. 

23 Sniadeckis rašo: drobnowidz - pažodžiui būtų: smulkiažiūris, 
mažažiūris (tiesioginis vertimas iš graikų kalbos: mikros - mažas, smul- 


kus ir skopein - žiūrėti). 

užpildytos riebalais. Ląstelių membraną ir riebalus pavyks- 
ta išvirti ar sudeginti, ir tuo atveju lieka pati kaulinė materi- 
ja, kuri ištirpsta salietrinėje arba druskos rūgštyje ir suside- 
da iš kalcio fosfato [(Ca,(PO,),) ir kalcio karbonato [CaCO.], 
o kai kuriuose gyvūnuose - iš magnio fosfato. O sveiki 
kaulai mirkomi salietrinėje ar druskos rūgštyje, kol žemės 
druskos** visiškai ištirpsta ir lieka pati ląstelių membrana - 
tanki ir kremzlinga, dar visai išlaikanti formą kaulo, iš ku- 
rio atsiranda. 

270. — Išorinis kaulo paviršius yra apvilktas būdinga 
plėve, kuri vadinama antkauliu (periostium“?) ir kuri niekuo 
nuo kitų iš ląstelių membranos suformuotų plėvių nesiski- 
ria. Ši plėvė stiprina kaulų paviršiuje išsiraizgiusius indus 
ir nugabena juos į pačią kaulų masę. Tačiau kauluose indai 
gana smulkūs ir ne tokie tankūs kaip kituose organuose. 
Fiziologai kaulams nervų nepriskiria, be tų, kurie būdingi į 
juos įeinantiems indams, priešingai, tvirtina, kad pati kaulų 
materija netgi neturi kraujo indų, o šie pasiskirstę tik kau- 
lams būdingoje ląstelių membranoje. Be to, vidinę kaulo dalį 
sudaro specifinėje plėvėje, arba kaulų ląstelėse, esanti klijin- 
gų riebalų rūšis, kurią vadiname čiulpais (medulla ossium““). 
Visi sveiko kūno kaulai jungiasi tarpusavyje arba tiesiogiai, 
arba per raiščius ir kartu besilaikydami sudaro griaučius, 
kurie yra visos mūsų sandaros pagrindas ir atrama. 


24 Salia terrestria. 
25 Ie. periosteum - žr. 17 (vert.) išn. 


26 Kaulų smegenys. 

271. — Anatomai kaulinę materiją skirsto į tris katego- 
rijas: tankią, kokią matome ilgųjų kaulų vidurinėje dalyje; 
akytą, kokia sudaro tų pačių ilgųjų kaulų galus, ir tinklinę, 
arba reto tinklo pavidalo, kokią galima pamatyti daugelio 
kaulų viduje. Tačiau šie trys tipai vienas nuo kito skiriasi tik 
tankumu, nes kaulų materija visais atvejais ta pati. 

272. — Kremzlės. Mumyse po kaulų kiečiausi organai 
yra kremzlės, kurios dažniausiai dengia pailgųjų kaulų ga- 
lus. Tai lankstūs ir tamprūs organai, baltu paviršiumi, bliz- 
gantys, padengti jiems būdinga membrana ir turintys tokius 
pat smulkius ir retus indus, kaip ir patys kaulai. Jos yra be 
nervų ir, kaip atrodo, be kaulinės materijos, arba bent jau 
labai mažai savyje jos turi; netirpsta rūgštyse, o per ilgą vi- 
rimą vandenyje visai suminkštėja ir pasikeičia į drebučius. 

273. — Kai kurios kremzlės tokios išlieka per visą gyve- 
nimą (cartilagines permanentes“") - toks yra gerklų pavyzdys, 
o kitos, pačioje pradžioje buvusios kremzlėmis, su laiku ga- 
lutinai sukaulėja. Be abejo, visi kaulai gyvybės užuomazgo- 
se būna minkšti ir kremzliniai, tik su laiku prisipildo žemės 
druskų ir sukaulėja; o visas šis darbas pastoviai prasideda tam 
tikruose nesikeičiančiuose taškuose, kuriuos dėl šios priežas- 
ties vadiname kaulėjimo taškais. Taip atsitinka jau prieš gi- 
mimą, kadangi pirmosios kremzlės atsiranda penktą ar šeštą 
savaitę nuo pastojimo, o pirmieji kaulėjimo taškai - aštunta- 
me mėnesyje. Pirmiausia pas mus kaulėja raktikauliai, taip 
pat kaukolę sudarantys kaulai ir žandikauliai. Po gimimo 


27 Nuolatinės kremzlės. 

dar visi kaulai minkšti ir neišbaigti, o visas kaulėjimo dar- 
bas baigiasi tik pasibaigus augimui. Iš tikrųjų atrodo, kad per 
visą gyvenimo trukmę kaulinės materijos nuolat daugėja, nes 
su amžiumi visi kaulai darosi kietesni ir trapesni, o daugelis 
kremzlių ir kitų minkštųjų dalių kaulėja. O todėl, kad kaulų 
formavimasis yra vėlesnis už daugelį jų apimamų minkštųjų 
dalių, dėl to jų forma prie pastarųjų pratusi prisitaikyti. 


IV. 


ŠIRDIES, KRAUJO INDŲ IR 
KRAUJO APYTAKOS VAIZDAS. 


274. — Kraujo indai gyvūninėje ekonomijoje vienodai 
svarbūs kaip didelės apimties, prasidedantys ir pasibaigian- 
tys širdyje [organai]. Širdimi vadiname stiprų raumeninį 
maišelį, patalpintą krūtinės ertmėje, viršum didelio musku- 
lo, skiriančio šią ertmę nuo pilvo, esantį tarp plaučių ir už- 
darytą specifiniame plėviniame maišelyje, kurį dėl to vadi- 
name širdies plėve. Šis maišelis uždarytas tarp dviejų plėvių, 
atsirandančių iš dviejų pleuros maišelių susijungimo, ir visą 
šią erdvią ertmę perskiriančių krūtinės pertvaros (mediasti- 
num) pavadinimu į dvi dalis. Guli jis diafragmos centre, prie 
kurios priauga ir visiškai savyje uždaro širdį su į ją įeinan- 
čių didžiųjų [kraujo] indų pradžia. Šiame maišelyje, visada 
pripildytame klampaus skysčio““, širdis juda visiškai laisvai, 


28 Orig. parą sprežystą - tampriais garais. Sąvoka elasticitas va- 


poris (sprežystošė pary), garų tamprumas arba slėgis, buvo populiari 


278 


tačiau [tas judėjimas] apribotas iki tam tikros vietos, iš ku- 
rios, be šio maišelio suplėšymo, negali atsitolinti. 

275. — Pati širdis yra netaisyklingo, gale suapvalėjusio 
ir šonuose suplokštėjusio kūgelio formos. Plokščioji jos da- 
lis ir apačia nukreiptos į diafragmą, viršutinė ir apvali - į 
didžiuosius indus, ant kurių atrodo, kad yra pakabinta. 
Pagaliau įžambiai patalpinta iš dešinės pusės į kairę taip, 
kad atgręžtas į stuburo koloną“? pagrindas yra aukštesnis ir 
labiau į dešinę, o viršūnė atitinka šeštojo šonkaulio galą — 
žemesnė ir labiau į kairę. Be to, pagrindas užsibaigia dviem 
iš dalies raumeniniais maišeliais, kuriuos vadiname širdies 
prieširdžiais, arba prieširdžių maišeliais. Iš jų vienas yra 
priekinis dešinysis, antras - kairysis užpakalinis. Tiksliai 
apibūdintos širdies ertmė stipria raumenine pertvara per- 
skirta į dvi; arba veikiau yra dvi širdys, bet glaudžiai susijun- 
gusios į vieną kūną žmoguje ir tobulesniuose, turinčiuose 
šiltą kraują, gyvūnuose. Kiekviena iš šių širdies ertmių prie 
pagrindo užsibaigia dviem angomis, kurių viena veda į prie- 
širdį, o antra - į atitinkamą šios ertmės arteriją. Taigi: dešinė 
priekinė širdis viena anga jungiasi su dešiniuoju prieširdžiu, 
antra - su plaučių arterija; o kairė užpakalinė panašiai: vie- 
na [anga] - su atitinkančiu ją prieširdžiu, antra - su aorta. 


XIX - mechanikos - amžiaus terminologijoje (kalbant apie garo maši- 
nas, filosofijos traktatuose ir kitur). Dėkoju už „klampaus skysčio“ pasiū- 
lytą apibūdinimą dr. Rimantui Jankauskui. 


29 Orig. ku kolumnie pacierzowej; lot. columna vertebralis, stuburas. 

276. — Širdies prieširdžiai taip pat sudaro dvi atskiras 
ertmes, atskirtas stipria pertvara, kuri vaisiuje turi kiaušinio 
formos įplyšimą ir leidžia kraujui laisvai pereiti iš dešiniojo 
prieširdžio į kairįjį, tačiau ši anga kvėpuojančiuose asmeny- 
se užgyja. Anatomų vadinamų venae cavae““, dviejų didžių- 
jų - viršutinės ir apatinės - venų, sujungti kamienai atsive- 
ria į priekinį dešinįjį prieširdį, o ši anga turi vožtuvą, kuris, 
leisdamas kraujui laisvai tekėti iš venos į prieširdį, neleidžia 
jam sugrįžti atgal. Panašiai ir plaučių venų įėjimas į kairįjį 
prieširdį yra sustiprintas vožtuvu, turinčiu tokią pačią pa- 
skirtį. Taip pat plačios angos, jungiančios širdies ertmes su 
atitinkančiais jas prieširdžiais, turi laisvus vožtuvus, kurie 
kraujui leidžia tik patekti iš prieširdžių į širdies ertmes, ne- 
leisdami jam sugrįžti. Atvirkščiai, angos, jungiančios širdies 
ertmes su iš jų išeinančiomis arterijomis, aprūpintos tokiais 
vožtuvais, kurie leidžia kraujui laisvai tekėti iš širdies į arte- 
rijas, neleisdami jam sugrįžti į širdį. 

2'71. — Dėl to kraujas, tekėdamas per dvi didžiąsias venas 
(venae cavae) į dešinįjį priekinį prieširdį, jį ištempia ir verčia 
susitraukti, o to pasekmė yra jo [kraujo] įstūmimas į dešinės 
širdies ertmę. Šios širdies ištemptos sienos taip pat traukiasi 
ir, negalėdamos atmesti kraujo atgal, į prieširdžio ertmę, jį 
su jėga išvaro pro plaučių arterijos angą. Tas pats vyksta ir 
kairiajame prieširdyje, ir [kairiojoje] širdyje: kraujas, įlietas 
į pirmąjį plaučių venomis, jį [prieširdį] ištempia ir taip pat 
skatina susitraukti, o priverstas pasišalinti, negalėdamas 


30 Tuščiosios venos. 

atgal į venas sugrįžti, su jėga įteka į pačios širdies ertmę, kuri 
jį išmeta į aortos angą. Ir taip kraujas venomis vienodai plūs- 
ta tiek į vieną, tiek į kitą širdį, o išteka arterijomis. 

278. — Arterijomis, arba pulsuojančiomis venomis“' (ar- 
teriae) vadiname indus, kurie kraują nugabena iš širdies į 
kitas kūno dalis, o venomis (venae) - tuos, kurie jį iš tų kūno 
dalių į širdį grąžina. Pirmieji šių indų tokie nepaprastai stip- 
rūs ir tamprūs, kad perpjauti skersai iškart nesusmunka, 
bet, atvirkščiai, savo apvalią angą ilgai išlaiko. Jie sudaryti iš 
trijų plėvių, tai yra: ląstelių, raumenų ir sausgyslių [sluoks- 
nio]. Pastaroji suteikia jiems stiprumo ir tamprumo, tuo tar- 
pu raumeninė, kaip tikras muskulas, laikoma šių indų pul- 
savimo ir susitraukimo priežastimi. Be to, arterijos iš greti- 
mų plėvių, pro kurias jos praeina, visada gauna papildomą 
dangalą, o ląstelių audinys pritvirtina jas prie kitų gretimų 
dalių ir tuo joms suteikia patikimą ir nesikeičiančią buveinę. 
Vidinis arterijų paviršius lygus ir dėl ypatingo jame esančio 
skysčio slidus. 

279. — Venų sienelės kur kas plonesnės ir silpnesnės 
negu arterijų. Jas sudarančios plėvės yra minkštesnės ir 
lengviau išsitempia, tačiau sunkiau susitraukia; išorinia- 
me sluoksnyje yra kažkiek raumeninių skaidulų, tačiau ne 
skersaruožių kaip arterijose, bet išilginių. Tik dvi didžiosios 
venos, pasibaigiančios dešiniajame prieširdyje, turi ir stores- 
nes sienas, ir panašų į arterijų raumeninį sluoksnį, ir taip 


31 Orig. žylami. Šnekamojoje kalboje žyla reiškia gyslą, anatomi- 


joje - veną. 

pat, kaip ir šios, pulsuoja. Vidinė plėvė yra glotni ir tokia 
lanksti, kad ją galima nemažai ištempti nenutraukus. Be to, 
venos, kaip ir arterijos, gauna papildomą dangalą iš plėvių, 
pro kurias praeina, taip pat iš ląstelių audinio, kuris jas iš 
visų pusių apsupa, sustiprina ir prie greta esančių dalių pri- 
tvirtina. Arterijos paprastai yra giliau paslėptos, o venos, 
didžiąja dalimi, laikosi arčiau kūno paviršiaus ir didelė jų 
dalis yra po oda. Bet didžiausias skirtumas venų ir arteri- 
jų struktūroje yra tas, jog pirmosios aprūpintos vožtuvais, 
leidžiančiais kraujui laisvai tekėti iš šakų į kamieną ir ne- 
leidžiančiais jam sugrįžti, o arterijos jų neturi. Tie vožtuvai 
yra vidinės plėvės klostės ir jos būna kartu po dvi ar tris, o 
kai kada ir po keturias. Yra venų, kuriose jų [vožtuvų] labai 
gausu, kitose gana reti, 0 kitose ir visai nėra, pvz.: smegenų, 
krūtinės [ląstos] ir pilvo venose. 

280. — Tiek venos, tiek ir arterijos dažnai tarpusavyje 
susijusios, tačiau niekada arterijos nesijungia su venomis, 
nebent pačiais savo galais. Kadangi pirmosios, išsišakoda- 
mos į vis mažesnes atšakas, galiausiai taip susmulkėja, kad 
jų neįmanoma pastebėti, ir tuo metu arba duoda pradžią 
smulkiausiems šalinimo kanalėliams, arba pavirsta venų 
pradmenimis. Tačiau kokiu būdu įvyksta šis susimainymas? 
Kaip kraujas, atgabentas iki pačių arterijų galūnių, atlikęs 
iki galo savo paskirtį tiekti medžiagą visoms organinėms 
gamyboms, iš arterinio pasikeičia į veninį? Kaip jis patenka į 
venų pradmenis? Ar šios venų pradžios tėra arterijų galūnių 
tąsa? Ar šių galūnių ir venų pirmųjų pradmenų angos yra 
atskiros? - Nežinoma. Tikra tai, kad arterijų išsišakojimas 

yra toks gausus ir smulkus, kad nerasi gyvo taško, į kurį jos 
nepristatytų kraujo ar nepersiųstų iš jo pagamintų sulčių. 

281. — Žmogaus kūne yra dvi pagrindinės arterijos. 
Viena, išeinanti iš dešinės priekinės širdies, iškart dalijasi 
į dvi atšakas, kurių kiekviena eina į ją atitinkančią krūti- 
nės ertmę ir ten plaučiuose išsišakoja, ir galutinai pasibai- 
gia. Smulkiausi šios arterijos išsišakojimai duoda pradžią 
plaučių venoms, kurios, susitelkdamos į vis didesnes šakas, 
galiausiai keturiomis atšakomis įteka į kairiosios širdies 
prieširdį. Kita arterija, vadinama aorta, įteka dideliu ka- 
mienu iš kairiosios širdies ertmės, vėliau pasidalydama į dvi 
dideles dalis: aukštesniąją [kylančiąją] (aorta ascendens) ir 
žemesniąją |nusileidžiančiąją] (aorta descendens); pirmoji jų 
išsišakoja į pažasties ir einančias į galvą arterijas ir aprūpi- 
na [kraujo] indais visas galvos, pečių, žasto ir rankų dalis. 
Nusileidžiančioji aorta, įėjusi į pilvo ertmę ir suformavusi 
kamieną, iš kurio išteka arterijos, einančios į skrandį, kepe- 
nis ir blužnį, taip pat aprūpinusi visus vidaus organus, esan- 
čius šioje erdvioje ertmėje, galiausiai išsiskiria į dvi dideles 
šakas. Kiekviena iš jų, aprūpinusi [kraujo] indais organus 
dubens ertmėje ir aplink šią ertmę, galop pasikeičia į šlau- 
ninę arteriją, kuri išsišakoja ir baigiasi atitinkamai šlauny- 
je ir kojoje. Galutiniai visų šių atšakų išsišakojimai taip pat 
duoda pradžią venoms, kurios, susitelkdamos į vis didesnes 
šakas ir atšakas, galiausiai susirenka ir susijungia į du pla- 
čius kamienus, arba dvi dideles venas - apatinę ir viršutinę 
(cava superior et inferior), o šios, kaip jau sakėme, baigiasi 
dešiniosios širdies prieširdyje. 

282. — Iš tokio kraujo indų pasiskirstymo lengva su- 
prasti kraujo apytaką per kelių, kuriais [kraujas] prabėga, 
pažinimą. Nes visos venos, priklausančios aortos sistemai, 
susitelkia į du kamienus, žinomus kaip venae cavae, vadi- 
nasi, surinkusios kraują iš visų kūno dalių, perlieja jį į šiuos 
kamienus, kurie aprūpinti stipriomis, iš dalies raumeni- 
nėmis sienelėmis, susitraukinėja panašiai kaip arterijos ir 
varo jį [kraują] į dešinės širdies prieširdį. Savo ruožtu, šis 
išsiplėtęs susitraukia ir, negalėdamas kraujo atmesti atgal į 
venas, išstumia jį į širdies ertmę, su kuria jungiasi. Ši ertmė, 
savo ruožtu, jį perlieja į plaučių arteriją, kuri susitraukinė- 
dama varo šį skystį iki pat paskutinių arterijų galūnių ir 
plaučių venų pradžios. Čionai kraujas, patyręs pasikeitimų, 
apie kuriuos kalbėsime kitoje vietoje, renkasi į vis didesnes 
plaučių venų šakas ir galiausiai keturiomis atšakomis įteka 
į kairiosios širdies prieširdį. O iš ten, pačios širdies ertmės 
metamas, šios itin raumeningos ir stiprios širdies susitrau- 
kimu gauna naują impulsą ir įteka į aortą. Ši didžioji arterija 
susitraukinėja visose savo atšakose ir išsišakojimuose ir taip 
visoje savo ertmėje pasklidusį kraują stumia iki pat galo, kur 
jį priima venų pradmenys ir vėl nugabena iki didžiųjų savo 
kamienų ir dešiniosios širdies prieširdžio. 

283. — Šitaip visa žmogaus kūne pasklidusio kraujo 
masė atsiduria nuolatinėje apytakoje, varoma didžiųjų venų, 
prieširdžių, visos širdies susitraukimu, taip pat ir arterijų, 
kurių pulsavimą galima pastebėti netgi labai mažuose atsi- 
šakojimuose. Tie susitraukimai nėra vienkartiniai, kadan- 
gi, kai susitraukinėja didžiosios venos, prieširdžiai būna 

atsipalaidavę ir atviri, leisdami pro juos varomam kraujui 
lengvai patekti. Kai užsidaro prieširdžiai, būna atviros šir- 
dies ertmės, o kai šios siaurėja, būna išsiplėtusios ir atsipa- 
laidavusios arterijos. Taigi, prieširdžių ir arterijų susitrau- 
kimas yra vienalaikis, lygiai kaip vienalaikis didžiųjų venų 
ir širdies ertmių susitraukimas. O kai pastarosios užsiveria, 
atsiveria pirmosios ir taip pakaitomis, per visą gyvenimo 
trukmę. Toks yra trumpiausias, kiek gali būti, kraujo apyta- 
kos vaizdas, sujungtas su kelių, kuriais teka, aprašymu. 

284. — Iš šio aprašymo paaiškėja, kad iš kairiosios šir- 
dies išstumtas kraujas, cirkuliuodamas po visą kūną, ap- 
rūpintą aortos šakomis, atitinkama jos venų sistema vėl 
sugrįžta į širdį, bet ne į tą pačią jos ertmę. Kaip ir ne anks- 
čiau į ją gali sugrįžti, o tik kai išstumtas pro dešinę priekinę 
širdies ertmę perbėgs visą arterijų ir plaučių venų sistemą. 
Tad kaip yra dvi širdys, dvi didžiosios arterijos ir dvi didelės 
jas atitinkančių venų sistemos, taip yra du kraujo apytakos 
ratai; vienas, didysis, teka per visą kūną, arba per visą aortos 
sistemą; antras, mažasis, - tik per pačius plaučius; o kraujas, 
primygtinai verčiamas nuolat judėti, nuolat perbėga iš vieno 
šio apytakos rato į kitą. 

285. — Aortai priklausančių kraujo indų sistemoje dar 
yra šis išskirtinis atvejis: pilvo ertmėje visos venos, prasi- 
dedančios iš virškinimui tarnaujančių vidaus organų, susi- 
telkia kartu po kepenimis į vieną atšaką, vadinamą venae 
portarum Įvartų venos] vardu. Ši atšaka arterijos principu 
iš naujo išsišakoja po visą kepenų masę iki smulkiausių 
pasidalijimų, kurie šį didelį vidaus organą sudarančioms 

skiltelėms“* tiekia kraują, reikalingą gaminti tulžiai. Po to ir 
vėl smulkiausios venų atšakėlės renkasi į vis didesnę atšaką 
ir pagaliau kartu susitelkusios iš visų kepenų surinktą krau- 
ją perlieja į didžiąją apatinę veną (vena cava inferior). Tad 
šiuo išskirtiniu atveju kepenų vena kaip ir išlaiko arterijos 
savybes ir suteikia pradžią naujai kraujo apytakai, kuri nuo 
dviejų ankstesniųjų visiškai skiriasi. 


V. 


LIMFOS INDŲ VAIZDAS. 


286. — Limfos indai, kitaip vadinami siurbiamaisiais, pra- 
sideda visame kūno paviršiuje ir visose, ne tik didžiosiose, bet 
ir mažiausiose jo ertmėse, iš tikrųjų, tiksliau sakant, - kiekvie- 
name gyvame taške, o prasideda labai smulkiomis ir neįma- 
nomomis pastebėti angomis. Jų pirminės šakelės taip pat be 
galo smulkios ir plonos it voratinklis, be abejo, neįmanoma jų 
pamatyti. Tačiau paskui telkiasi į šiek tiek didesnes atšakas, 
kurios susieina atskirais mazgais, taip pat vadinamais lim- 
fmazgiais; iš kur ir vėl išeidami tarpusavyje įvairiai siejasi ir 
persipina, ir vėl į panašius mazgus keliskart susitelkia. O pa- 
tys šie mazgai atsiranda iš tų pačių įvairiai susisukusių, tar- 
pusavyje susijungusių ir susiraizgiusių indų, susietų ląstelių 
membrana. Vis dėlto limfiniai indai visada esti gana ploni ir 
dėljuos užpildančio skysčio skaidrumo neįmanomi pastebėti. 


32 Smulkiausias kepenų funkcinis vienetas vadinamas skiltele (lobu- 


lus hepatis). Orig. gruzel - gumburėlis, mazgelis. 

287. — Ta limfinių indų dalis, kuri prasideda vidiniame 
žarnyno paviršiuje ir baigto virškinimo metu priima į save 
limfą**, vadinama pieniniais indais dėl to, kad juos keletą 
valandų po maisto suvartojimo galima matyti užpildytus 
baltomis sultimis. Šie indai paskui susieina ir toliau jungiasi 
su kitais limfiniais indais, kol galop visi kartu susieina į vie- 
ną bendrą kanalą, prasidedantį plačiu maišeliu, kuriam nuo 
užimamos padėties duotas krūtinės [limfos] kanalo (ductus 
thoracicus) vardas. Galiausiai šis kanalas, kildamas išilgai 
užpakalinės erdvės krūtinėje, patenka į kairiąją pažasties 
veną ir turimą savyje skystį perneša į kraują. 

288. — Limfinių indų paskirtis: smulkiausiomis ango- 
mis, per kurias prasideda, visas pasitaikančias jiems organi- 
nes esybes gerti ir įsiurbti į save, jas vedant ir plukdant į vis 
storesnes atšakas ir mazgus, palengva perdirbant į vienalytį 
skystį, kurį vadiname limfa, ir galiausiai krūtinės kanalu at- 
plukdyti į kraują. Ši limfiniams indams būdinga įsiurbianti 
jėga, matoma visoje organinėje karalystėje, yra labai didelė, 
tadjos pačios pakanka suteikti impulsą ir palaikyti limfos te- 
kėjimą. Dar Hales'as** apskaičiavo, kad įsiurbianti jėga augalų 


33 Orig. mlecz; lot. chylus; lenkiškai naczynia mleczne - limfos indai, 
pažodžiui - pieno indai. Taip pavadinti nuo balsvos spalvos žarnyno lim- 
fos. Chylė (gr. chylos - sultys (išgautos dirbtiniu būdu) - pieniškas kūno 
skystis, sudarytas iš limfos ir emulsintų riebalų arba laisvųjų riebalinių 
rūgščių, susiformuojantis plonosiose žarnose riebaus maisto virškinimo 
metu ir įsiurbiamas limfiniais indais, vadinamais laktealais [pieniniais 


indais]. Lietuviškoje vartosenoje ir čia toliau - baltoji limfa. 


34 Stephen Hales (1677-1761) - anglų dvasininkas, padaręs didelių 

šaknyse prilygsta 38 colių gyvsidabrio stulpelio spaudimui. 
Cooper'is“, gretindamas krūtinės [limfos] kanalą šunyse, 
matė, kad įsiurbianti ir suteikianti skysčiams stimulą jėga 
limfiniuose ir baltosios limfos induose buvo tokia stipri, jog 
šio kanalo sienos trūkinėjo, nors tos pačios sienos išlaikė 
gyvsidabrio stulpelio slėgį dviem padalomis aukščiau. Dėl 
to kai kurie [mokslininkai] mano, kad toji įsiurbianti jėga 
limfai suteikia netgi stipresnį stimulą negu širdies jėga krau- 
jui, tačiau tai nėra palyginamaisiais eksperimentais įrodyta. 


VI. 


SMEGENŲ AUDINIO IR NERVŲ VAIZDAS. 


289. — Visa vidinė kaukolės ertmė yra užpildyta ypatin- 
gos rūšies vidiniu turiniu, kuriam duodame smegenų pavadi- 
nimą. Šis tauriausias organas, kuris visų amžių fiziologams ir 
filosofams kėlė nuostabą ir buvo jų tyrimų objektas, ta nesu- 
prantama kilniausių mūsų galių ir gražiausių gamtos slėpinių 


įnašų į mokslą botanikos, pneumatinės chemijos ir fiziologijos srity- 
se. Geriausiai žinomas jo veikalas - Statical Essays. I tomas (Vegetable 
Staticks, 1727) apima augalų fiziologijos ir chemijos eksperimentus, II to- 
mas (Haemastaticks, 1733) aprašo eksperimentus gyvūnų fiziologijos sri- 
tyje, įskaitant „kraujo jėgą“, t. y. kraujo spaudimą. 

35 Sir Astley Paston Cooper (1768-1841) - anglų chirurgas ir anato- 
mas, įnešęs istorinį indėlį į otologiją, kraujagyslių chirurgiją, anatomiją 
ir patologiją. Didžiausias jo nuopelnas kraujagyslių chirurgijoje, ypač 


smegenų kraujotakos srityje. 

buveinė, šis, sakau, organas tarnauja mums kaip būdas su- 
prasti visą gamtą, be paties savęs. Šiam tvirtinimui pateisinti 
užtenka pasakyti, kad smegenys yra fizinis proto įrankis. 

290. — Šis vidaus organas yra minkšta, klampi, gyvuose 
Įindividuose) bemaž pusiau skysta, putros ar tyrelės pavidalo 
masė, kurios organizacija iki šiol mažai pažinta. Jis padeng- 
tas trimis dangalais, kurių paskutinis glaudžiai prigludęs 
prie pačių [galvos] smegenų. Iš pirmo žvilgsnio, visas vidaus 
organas sudarytas iš iškilumų ir vingelių, kurie gana giliai į 
jį nusileidžia, atrodo, kad suformuotas iš vienų vingių, tačiau 
viduje vientisas ir lygus. Perpjautos [smegenys] mums aiškiai 
atskleidžia dvi esybes: vieną - pelenų spalvos, sudarančią pa- 
viršinę vingių ir tarsi smegenų audinio dangalo dalį; antrą - 
visiškai baltą, iš kurios sudaryta didžioji šio vidaus organo 
dalis. Žvelgdami į visą smegenų masę iš viršaus, matome 
kiaušinišką jos formą, iš priekio siauresnę, o iš užpakalio pla- 
tesnę ir per vidurį perskirtą į dvi lygias dalis. Vis dėlto šis 
perskyrimas, einantis iš priekio į užpakalinę dalį, viso vidaus 
organo [kiaurai] nepersmelkia, nes, atitolindami dvi šonines 
dalis nuo savęs, tuojau pat pastebime baltą meduliarinę esy- 
bę, kuri tas dvi dalis sujungia ir sudaro tarsi skliautą, po ku- 
riuo pridengtos visos svarbiausios smegenų dalys. 

291. — Galvos smegenų organas dalijamas į smegenis ir 
smegenėles““. Šios yra mažesnės už pačias smegenis, guli po 
jomis, užimdamos užpakalinę nuolaidžią kaukolės ertmės 
dalį, o nuo pačių smegenų atskirtos plėve, susiformavusia 


36 Orig. mėždžek (lot. cerebellum). 

iš vidinės pirmojo smegenų dangalo plokštelės. Kaip ir pa- 
čios smegenys, susideda iš dviejų esybių: peleninės ir baltos, 
tačiau paviršiuje neturi tokių vingių, būdamos sudarytos iš 
plonų ir horizontalių sluoksnių, kurie susiję su paskutiniu 
smegenų dangalu. Pačiame smegenų viduryje, ypač kauko- 
lės dugne, jau susiduriame su įdubimais ir ertmėmis, ku- 
riems anatomai suteikė smegenų skilvelių pavadinimą, taip 
pat [matome] iškilumus ir ataugas, vingius ir juostas, visada 
atsirandančius iš dviejų medžiagų - peleninės ir baltos - su- 
simaišymo, kuriuos anatomai apibūdina specifiniais pava- 
dinimais ir dėl kurių apibūdinimo nukreipiame pas pasta- 
ruosius [anatomus]. Nes negalima nieko žinoti, ką turėtų 
reikšti tokie smegenų masės pasikeitimai ir kokia jų reikšmė 
gyvūninėje ekonomijoje? Tenka tik numanyti, kad tai gali 
būti įvairūs smegenų organai, iš kurių susijungimo į vieną 
masę atsiranda visas mąstymo organas. Tačiau šia prasme 
eksperimentai labai sunkūs, o nuomonė apie juos abejotina. 

292. — Iš vidurinės smegenų dalies išeina dvi medulia- 
rinės atšakos, kurios, leisdamosi į užpakalinę dalį, suartėja 
ir galiausiai susimaišo bei kartu susijungia. Panašios dvi at- 
šakos išeina iš smegenėlių vidurio, eidamos į priekį, taip pat 
susitinka ir tarpusavyje susimaišo, be to, susijungdamos su 
dviem ankstesnėmis ir suformuodamos susijungimo vietoje 
iškilumą. Tokiu būdu susijungusios smegenų ir smegenėlių 
atšakos suteikia pradžią vadinamoms pailgosioms smege- 
nims (medulla oblongata), esančioms kaukolės dugne, priei- 
nančioms iki stuburo kanalo angos, į kurį [jos] nusileidžia ir 


tampa stuburo smegenimis. Pailgosios smegenys turi savyje 

šiek tiek pilkosios medžiagos, suteikdamos pradžią tai jų da- 
liai, kuri sudaro stuburo smegenų pagrindą. Dėl to smege- 
nų masės tęsinį, nusileidžiantį per visą stuburo kanalo ilgį, 
vadiname stuburo smegenimis. Bendri smegenų dangalai 
lydi ir šias smegenis per visą jų ilgį. Jos per vidurį pažymė- 
tos įdubusia linija, kuri jas, atrodo, dalija į dvi lygias dalis, 
o kiekviena šių dalių suteikia pradžią meduliarinės masės 
virvelėms, kurios iš abiejų pusių susijungia, sudarydamos 
mazgus ir nervus. 

293. — Mat iš pailgųjų smegenų, būtent iš stuburo sme- 
genų, yra kilę visi nervai. Nervais vadiname visus smegenų 
medžiagos virvelių pavidalo tęsinius, padengtus pačias sme- 
genis dengiančiais dangalais, iš kurių išorinis tik lydi jų išėji- 
mą iš kaukolės, o paskutinis - iki organų, kuriuose galutinai 
turi baigtis ir išsišakoti. Savo kelyje nervai šakojasi įvairiomis 
atšakomis ir šakomis, kurios vėl kartais susieina ir susitelkia į 
smegenų audinio mazgus, vadinamus ganglijais??. Ir kadangi 
visi gyvūninio kūno nervai siejasi arba tiesiai su smegenimis, 
arba su stuburo smegenimis, dėl to paprastai sakome, kad jie 
prasideda smegenyse. Iš tikrųjų smegenys ir visi nervai kar- 
tu sudaro vieną ir nepertraukiamą sistemą, kurios ribos tos 
pačios, kaip ir kūno; tad smegenų audinys, turėdamas savo 
centrą ir savo, taip sakysiu, buveinę galvoje, po visą mecha- 
nizmą išsišakoja ir bemaž visus jo taškus pasiekia. 

294. — Toks nervų pasiskirstymas ir išplitimas po visą 
kūną turi panašumo su kraujo indais: kaip anie širdyje turi 


37 Gr. yayyAiov (ganglion) - gumburėlis, nervinis mazgas. 

bendrą centrą, į kurį suteka ir iš kurio išteka, taip ir nervai 
turi panašią susitelkimo vietą galvoje. Kaip ir kraujo indai, 
dideliais kamienais išaugdami iš širdies, dalijasi į vis smul- 
kesnes šakas ir galop į smulkiausias ataugas [kapiliarus?], 
kuriomis pasiekia kiekvieną gyvą tašką, taip ir nervai, išti- 
sai dalydamiesi ir daugėdami, galop prieina iki kiekvienos 
gyvos dalelės ir bemaž visur jie yra. Kaip širdis galutinėmis 
savyje pradėtų indų šakelėmis prisiliečia prie kiekvieno, 
taip pasakysiu, vidaus organo, kiekvienos dalies, kiekvieno 
gyvo organo, taip panašiai ir smegenys savo atšakomis po 
visus organus išsišakoja ir visur patenka. Ir jeigu kai kurie 
anatomai ir fiziologai gyvūninį kūną vaizdavosi kaip bemaž 
vien tik iš indų supintą, tuomet būtų galima lygia teise žmo- 
gų vaizduoti kaip nervinę sistemą. Nors, tiksliau sakant, 
ir vienas, ir antras supratimo būdas klaidingas". Tad iš šio 
pasiskirstymo panašumo, iš šio nervų ir [kraujo] indų daly- 
vavimo bemaž visuose gyvuosiuose taškuose galima daryti 
išvadą, kad ir nervų reikšmė, ir įtaka gyvūninei ekonomijai 
turi turėti kokį nors panašumą su indų reikšme ir įtaka. 
295. — Tiek pelenų spalvos, tiek ir baltas nervinis audi- 
nys yra apipintas gausiais indais; pirmasis kai kuriems ana- 
tomams netgi atrodė vien tik smulkiausių indų pluoštas, kas 


26299 Vis dėlto šia klaida buvo paremtos dvi didelės ir garsios pato- 
loginės sistemos. Mat, kaip vadinamieji humoristai [humor, humoris - 
skystis, drėgmė] žmoguje nematė nieko, tik indus ir [skysčių] tekėjimus, 
taip, iš kitos pusės, solidistai [solidus, soliditas - kietas, kietumas], o ypač 


šlovingojo Brauno sekta, nieko nematė, tik nervus. 

suteikė pradžią dviem garsioms prielaidoms. Mat, pirmiau- 
sia, atsirado tokių, kurie, sekdami Malpighi'io“* nuomone, 
pelenų spalvos smegenų medžiagą laikė liaukučių rinkiniu, 
kurių paskirtis - atskirti specifinį skystį, pavadintą nerviniu 
[skysčiu], kuris turėjo iš jų ištekėti pro itin smulkius baltąją 
medžiagą sudarančius vamzdelius, o nervais pasklisti po visą 
kūną. Jie šią nuomonę labiausiai grindė tuo, kad skaidulinė 
sistema yra matoma baltojoje medžiagoje, būtent pailgosiose 
stuburo smegenyse ir nervuose. O kadangi tokiuose siūluose 
nebuvo galima pastebėti jokios tuštumos, kuri šį skystį ap- 
imtų, dėl to kai kurie suteikė jai dujų subtilumą, nors kur kas 
didesnį, kokio pavyzdį matome šviesoje ar elektros materi- 
joje. Antai, Ruischas“? sugriovė tą šventą prielaidą apie maz- 
gus, stengdamasis injekcijomis įrodyti, kad visa ši medžiaga 
sudaryta iš įvairiai tarpusavyje susiraizgiusių indų smul- 
kiausių kamuoliukų. Tačiau vėlesni bandymai atskleidė, kad 
net sėkmingiausiose injekcijose tarp smulkiausių indų visa- 
da lieka pelenų spalvos medžiaga, aiškiai nuo jų atskira, taigi 
tokia, kurios sistema įšvirkštimu mažai paaiškinama. Be to, 
smulkiausi kraujo indai yra visose gyvosiose dalyse, nors 


38 Malpighi'is 1665 metais parašytame traktate De cerebro (Apie 
smegenis) aprašė smegenų stebėjimus, kuriuose priėjo prie išvados, kad 
smegenys susideda iš liaukų. Šį menamą nervinį skystį jis vadino „gyvy- 
binėmis dvasiomis“. 

39 Frederik Ruysch (1638-1731) - danas, Athenaeum Illustre - Ams- 
terdamo universiteto pirmtako - botanikas ir anatomas. Atmintinas 
savo atradimais konservuojant anatomijos preparatus ir žmogaus kūno 


dalių dioramų arba scenų kūrimu. 

tos dalys tokios nevienodos ir visiškai skirtingos prigimties. 
Tad Ruischo eksperimentai mūsų apie pilkosios smegenų 
medžiagos prigimtį nieko neišmokė. 

296. — Aleksandrui Monro“ visa smegenų ir nervų me- 
džiaga atrodo sudaryta iš skaidulų arba siūlų, susuktų, kietų 
ir neturinčių viduje jokio įdubimo. O Fontana“ smegenis 
laiko ypatinga organine medžiaga, susidedančia iš perregi- 
mų, netaisyklingų ritinėlių, kurie susisuka ir susiformuoja 
žarnų pavidalu. Ši sudėtis vienodai tinka tiek baltajai, tiek ir 
pilkajai medžiagai, tik skiriasi tuo, kad pirminiai cilindrai 
kiekvienoje iš jų yra kitos spalvos, kito dydžio ir kitaip 
išdėstyti. 

2977. — Nervų audinys leidžiasi labai lengvai ištirpdo- 
mas vandenyje, suteikdamas jam pieno spalvą, ir atsklei- 
džia baltymą primenančias savybes, kadangi nuo ugnies, 
rūgščių ir alkoholio sukrekėja. Tačiau nuo skysto baltymo 
skiriasi tuo, kad jame yra šiek tiek daugiau rūgštadario ir 


40 Alexander Monro secundus (1733-1817) - Edinburgo medicinos 
mokyklos įkūrėjo, anatomijos profesoriaus Alexander'io Monro (pri- 
mus) (1697-1767) sūnus ir Alexander'io Monro (tertius) (1773-1859) tėvas. 
Alexander'is Monro secundus iš visų Monro - didžiausias mokytojas ir 
anatomas. Jo paskaitomis domėjosi studentai iš viso pasaulio, o jo tyrimų 
sritis apėmė patologiją, fiziologiją ir anatomiją. 

41 Giovanni Fontana (Johannes de Fontana ca. 1395-ca. 1455) - XV a. 
Venecijos gydytojas ir inžinierius, baigęs Padujos universitetą. Jo veika- 
las - Secretum de thesauro experimentorum ymaginationis hominum 
(Žmonių vaizduotės apie eksperimentų lobyną paslaptis), kur jis vaizduo- 


ja šifruotai aprašytas mnemonikos [įsiminimo (meno)] mašinas. 

nėra jokios alkalijos, ir tik labai mažas kiekis fosforinių 
druskų. Klaidinga prielaida, kad jis turi muilo ar aliejaus 
savybių. Kalbant apie sudarantį audinį, smegenys ir nervai 
niekuo tarpusavyje nesiskiria. 


VII. 


LIAUKŲ VAIZDAS. 


298. — Liaukos apskritai yra organai, skirti gaminti ypa- 
tingiems gyvūniniams skysčiams, kokie, pvz., yra seilės, 
riebalai ir pan. Jos būna arba paprastos (solliculi!**), kurias 
galima vadinti mazgeliais arba kamuoliukais, ir šie susideda 
iš trijų dalių, tai yra: angos arba kanalėlio, kuris turi priimti 
kokį nors skystį ir iš dalies perdirbti; maišelio arba ertmės, 
kuri turijį sulaikyti ir ištobulinti; taip pat kanalėlio, pro kurį 
taip atskirtos turi ištekėti. Tokios paprasčiausios pūslelės yra 
pasklidusios ląstelių membranoje, jos tarnauja gaminti rie- 
balams, kuriuos perlieja į šios membranos skyrius. Panašius 
mazgelius matome išsisėjusius po vidinius kūno kanalus ar 
ertmes išklojančių visų plėvių paviršių; jie išskiria lipnią 
drėgmę, kuria tokie kanalai ir plėvės yra drėkinami iš vi- 
daus. Tačiau dažnai tie mazgeliai būna labai gausiai susitel- 
kę kartu ir sudaro didelius mazgus arba vidaus organus, pa- 
dengtus vienu bendru dangalu (glandulae conglomeratae“), 


42 Turėtų būti: folliculi - maišeliai, pūslelės. 


43 Sutelktos (į krūvą) liaukutės. 

kaip tai matome seilių liaukose, kepenyse ir pan. Tokiu atve- 
ju pavienių mazgelių šalinimo kanalėliai susieina ir susijun- 
gia panašiai kaip venos, formuodami vis didesnius kanalus, 
o galiausiai - vieną bendrą, tarnaujantį viso mazgo arba 
vidaus organo šalinimui, kuris visą pagamintą skystį išlie- 
ja į atitinkamas vietas. Tie kanalai kartais būna gana ilgi ir 
įvairiai susiraizgę, skirti mazgeliuose pagamintam skysčiui 
laikinai saugoti, kaip turime pavyzdį vyriškos lyties sėklos 
kanale. Kai kada būna sujungti maišeliais, į kuriuos laikinai 
perlieja perteklinį skystį, kiek kartų gyvūninės ekonomijos 
tikslams nėra reikalingas, - turime tulžies pūslės pavyzdį. 
299. — Liaukose gaminamų specifinių sulčių šaltinis yra 
į tokius organus atitekantis kraujas, kurį, iš dalies ar visiškai 
pasisavindamos, jos perkeičia į joms būdingą skystį. Kai ku- 
rie iš seniausių filosofų suprato, kad skysčiai kraujyje būna 
jau paruošti ir tik su juo sumaišyti, kad liaukos tarnauja tik 
jiems iš šių bendrų sulčių pašalinti ir atskirti, dėl ko ir visą 
jų gamybos darbą pavadino sekrecija“*. Pagal mūsų priimtus 
pradmenis, kiekviena sekrecija yra tikra organinė gamyba, 
tikras pasisavinimas ir kraujo pasikeitimas tam skirtuose 
organuose. Vadinasi, kraujas yra tik gyvybinis skystis, iš 
kurio liaukos savo organizacijos galia ir pasisavinančia jėga 
jau jose esančius skysčius performuoja į joms būdingas spe- 
cifines sultis. Taigi, tai paprastas organinis procesas, niekuo 


44 Lot. secretio - atskyrimas, atidalijimas; iš secerno, -ere - at- 
skirti, išskirti. A. Sniadeckis vartoja wyrobienie (iš wyrobič) - paren- 
gimas, gamyba, formavimas, lietuviškai labiausiai šią prasmę atitiktų 


išdirbimas. 

nesiskiriantis nuo kitų panašių, pvz., virškinimo ar limfos 
gamybos, o kiekviena liaukutė gali būti laikoma mažu skil- 
veliu, kuris iš kraujo sau kažkokias atskiras sultis parengia 
ne kitaip, kaip anas [skrandis] - iš maisto ir gėrimo. 

XVIII SKYRIUS 


BENDRŲ ORGANINIŲ SKYSČIŲ VAIZDAS. 


I, 


KRAUJO APIBŪDINIMAS. 


200. — Širdis, arterijos ir venos yra nuolat pripildytos rau- 
dono, tiršto, lipnaus, lengvai krešančio, saldaus ir sūraus skys- 
čio, kuriam suteikiame kraujo pavadinimą. Tačiau šis skystis 
nėra toks pats arterijose ir venose, nes pastarosiose kraujas yra 
tamsiai raudonas, bemaž juodas, tirštas, lipnus ir ne toks šil- 
tas; arterijose - gražios, šviesiai raudonos spalvos, skystesnis, 
šiltesnis ir ne toks lipnus. Tokio arterinio kraujo pripildytos 
plaučių venos, kairiosios širdies prieširdis ir pati širdis, taip 
pat aortos kamienas ir visos šakos. Atvirkščiai, juodo kraujo 
pripildytos plaučių arterijos, dešinės širdies prieširdis ir ert- 
mė, taip pat visos venos, priklausančios aortos indų sistemai. 

201. — Bendras kraujo kiekis žmoguje skirtingas pagal 
amžių, ūgį, lytį, temperamentą ir sveikatos būklę; dėl to skir- 
tingi fiziologai skirtingai jį vertina, šia prasme nė negalima ką 
tvirtai nustatyti. Subrendusiame, sveikame, vidutinio ūgio 
žmoguje kraujo kiekis dažniausiai siekia nuo 28 iki 30 svarų“. 


45 Svaras - apie 400 gramų. Dabartiniais laikais nustatyta, kad su- 


augęs Žmogus turi apie 5 litrus kraujo - gerokai mažiau. 

Viso šio kiekio devynios dalys nuolatos būna venose, o ke- 
turios - arterijose, bent jau kiek stebėjimu ir skaičiavimu ga- 
lima panašių dalykų prieiti. Juk bendra venų apimtis daug 
didesnė negu arterijų, o širdies ir susitraukiančių indų galia 
varinėjamas kraujas kur kas greičiau jomis teka negu pirmo- 
siomis [arterijomis]. Fiziologai laikė bemaž tikru dalyku, jog 
sulig kiekvienu širdies susitraukimu iš jos ištekančios beveik 
dvi uncijos*“ kraujo ir tiek pat su kiekvienu jos atsipalaida- 
vimu įtekančios. Vadinasi, tai yra nuolat judantis ir tekantis 
skystis, paeiliui pereinantis iš vienos širdies ertmės į kitą, o 
šiuo perėjimu pirmą kartą apibėgantis visą plaučių indų sis- 
temą, antrą kartą - visą aortos indų sistemą. 

202. — Taip nuolatinėje apytakoje esantis kraujas patiria 
širdies ir indų veikimą, atsinaujina per kaskart naujos gy- 
vybinės materijos patiekimą, plaučiuose patiria oro įtaką ir 
veikimą, atsiduria tikrame organiniame judėjime ir gyvena; 
ojeiiš savo indų ir įprastos apytakos pasitraukia, - apmiršta. 
Norėti užginčyti kraujui tikrąją gyvybę - reikštų užginčyti 
jo organinį ryšį, jo atsinaujinimą; vienu žodžiu, užginčyti 
tai, kas yra organizuotų ir besiorganizuojančių kūnų dalis. 
Tokie netinkami ir tušti ginčai apie įvairių gyvūninio kūno 
dalių gyvybę ir negyvumą kilo tik iš neteisingo gyvybės įsi- 
vaizdavimo ir šio įsivaizdavimo susiejimo tik su kietosiomis 
dalimis*?, kurios gali judėti savaime. 

203. — Išleistas iš indų kraujas kreša ir po kiek laiko su- 
skyla į dvi dalis: sutirštėjusį raudoną ir skystą gelsvą. Pastaroji 


46 Uncija - nesisteminis skysčio tūrio vienetas, tarp 27 ir 31 g. 


47 Solidae partes corporis, stale częsci ciata. 

dalis, kuriai duodame vandeningosios (serum“*) dalies pava- 
dinimą, stingsta nuo ugnies, alkoholio [spirito] ir rūgščių; 
ore plakama putoja kaip muilas, o sumaišyta su vandeniu 
sudaro balsvą skystį. Jos skonis šiek tiek saldus, o, atskyrus 
baltymą ir išvirus, sutirštėja kaip drebučiai. Sudeginus į pele- 
nus, lieka sodos“? ir potašo?“ druskos, taip pat kalkių [kalcio] 
fosfatas ir sodos [natrio] karbonatas; pastarasis jai suteikia 
silpnas alkalines savybes. Sukrešėjusi raudonoji dalis (cras- 
samentum?"), plaunant vandeniu, skyla į dvi dalis, tai yra į 
dažančią raudoną, kuri vandenyje visiškai ištirpsta, ir į skai- 
dulinę baltą. Raudonosios dalies skiedinys vandenyje turi 
visas vandeningosios dalies savybes ir, lygiai kaip ana, susi- 
deda iš drebučių ir baltymo, tačiau skiriasi tuo, kad po šios 
dalies sudeginimo į pelenus lieka rusva dalis, pritraukiama 
magnetu ir tirpstanti druskos rūgštyje, kuri yra tikras rau- 
donasis geležies fosfatas, tad šiai metalo druskai priskiriama 
visa kraujo spalva. Tačiau, atsižvelgiant į tai, kad sukietėję 
nuo ugnies dažančios materijos gumulai raudonai nudažo 
alkoholį [spiritą], kraujo spalvą teks veikiau laikyti ypatingai 
dažančios, arba ekstrakcinės, esybės rūšimi. Baltoji skaiduli- 
nė dalis pasižymi visomis cheminėmis raumeninių skaidulų 


48 Lot. serum - išrūgos, vandeningas skystis. 


49 Orig. solan sody, chloras sodae (NaCl) - natrio chloridas (valgo- 


moji druska). 


50 Orig. solan potažu, chloras potassae (KCl) - kalio / potašo chlori- 
das (potašas). 


51 Lot. crassamentum - tirštos nuosėdos. 

savybėmis ir tik tuo nuo jų skiriasi, kad gyvybės ir vykstan- 
čios apytakos būsenoje yra skysta, o raumeninės skaidulos 
visada būna sukietėjusios. Šio skaidulinio elemento kiekis 
kraujyje ne visada vienodas, siekia nuo 0,0015 iki 0,0045 da- 
lies. Panašiai skiriasi ir dažančios bei vandeningos dalies kie- 
kis, tad kraujas beveik niekada nebūna vienas į kitą panašus. 
Taigi, kraujas yra gyvūninis skystis, pakankamai sudėtingas 
ir susidedantis iš tų cheminių ir organinių elementų, kuriuos 
pastebime kitose dalyse - ar kietosiose, ar skystosiose. 

204. — Šiek tiek senesni fiziologai, vadovaudamiesi 
Levenhuko?* mikroskopiniais stebėjimais, dažančias kraujo 
dalis laikė apvaliomis. Pasak jų, šie maži rutuliukai sudarė 
beveik ketvirtą dalį viso skysčio. Kai kurie autoriai stengė- 
si rutuliukų dydį netgi skaičiais išreikšti; tad Levenhukas 
šį dydį vertina 1/25 ooo smėlio grūdelio dalimi, Haller'is - 
1/5000 colio, Hales'as - 1/3240, o Jurin'as?? — 1/1940. Be to, 
Levenhukas tvirtino, kad kiekvienas raudonas rutuliukas 
susideda iš šešių geltonų, o kiekvienas geltonas - iš šešių bal- 
tų. Hewson'as?* šias dažančias dalis laikė labiau lęšio formos 
negu apvaliais ir teigė, kad jie atsiranda iš pūslele apvilkto 


52 Antonie van Leeuwenhoek (1632-1723) - olandų prekybininkas ir 
mokslininkas, labiausiai išgarsėjęs kaip mikroskopo išradėjas, su kurio 
pagalba pirmasis aptiko mikroorganizmus ir spermatozoidus. 

53 James Jurin (1684-1750) - anglų mokslininkas ir gydytojas, karštas 
Niutono šalininkas; ypač atmintinas už savo darbą apie kapiliarų veikimą. 

54 William Hewson (1739-1774) - britų chirurgas, anatomas ir fizio- 


logas, kartais vadinamas „hematologijos tėvu“. 

kieto taško; della Torre?? jiems priskiria žiedo formą. Tačiau 
vėlesnis šaltas ir rimtas įsigilinimas į esmę įtikino, kad visas 
šis mokslas yra tuščias ir nieko nereiškiantis, kad toks rutu- 
liukų pasireiškimas yra stipraus kraujo išsiliejimo, būtinai 
rodančio jo nuostolius, pasekmė; taigi, šie tariami rutuliukai 
kitu atveju nepasirodo, tik visiškai nusilpusiuose ir jau esan- 
čiuose arti mirties gyvūnuose dėl didelio kraujo praradimo. 
205. — Tad gyvybės būsenoje kraujas yra vientisas or- 
ganinis skystis, kurį kiekviena gyva būtybė sau gamina, 
vadinasi, toks skystis, kurio būsena visąlaik nuo visos or- 
ganizacijos bendros būsenos priklauso ir keičiasi pagal jos 
pasikeitimus. Tačiau ir pats tasai pagamintas skystis lygiai 
pagal bendrus organizacijos dėsnius veikia visas organines 
dalis, kurias pasiekia, darydamas įtaką šių dalių būklei ir 
visumai. Ši kraujo gamyba pačios organizacijos ir pradėtos 
gyvybės galia geriausiai matoma perinamuose kiaušiniuose 
ir motinos gimdoje pradėtame vaisiuje. Ten, jei išsivysčiusi 
širdis pasirodys pulsuojančio taško forma, tuojau ir kraujas 
didesniuose induose aplink širdį pasirodo. Vaisiuje neįma- 
noma pastebėti nieko raudono iki ketvirtos savaitės, o peri- 
namame kiaušinyje - iki keturiasdešimtos valandos. 


55 Giovanni Maria della Torre (1713-1782) - italų mokslininkas, gili- 
nęsis į filosofijos istoriją, optiką, mikroskopinius stebėjimus (pats pasiga- 
mino puikų mikroskopą ir su juo atliko keletą naujų histologinių identifi- 
kavimų), gamtos mokslus. Jam didelės įtakos turėjo romėnų poeto ir filo- 
sofo Lukrecijaus didaktinė poema De rerum natura | „Apie daiktų prigim- 
tį]. Svarbiausias enciklopedinis della Torre darbas - dviejų dalių veikalas 


Scienza della natura [„Gamtos mokslas“] (I leid. Neapolyje, 1748-1749). 

II. 


LIMFOS VAIZDAS. 


206. **— Nepaisant gana išsamaus limfinių indų pažini- 
mo, kokiu anatomija gali didžiuotis, iki šiol nepavyko kurio 
norsjų taip atverti, kad būtų galima gryną limfą surinkti. Nes 
šių indų plonumas, baltumas ir skaidrumas - priežastis, ko- 
dėl gyvosiose būtybėse jų pastebėti neįmanoma. Fiziologai, 
laikydami vandeningą kraujo dalį limfa, jai priskyrė fizines 
ir chemines anos savybes. Iš tiesų šios vandeningos sultys 
dažnai gana gausiai nubėga iš žaizdų, apimančių didesnes 
limfinių indų atšakas, tačiau tuo laiku su krauju ir kitomis 
sultimis nesimaišo, vadinasi, gryna limfa laikomas negali 
būti. Vis dėlto Mascagni'is?? tvirtina, kad surinkęs tam tik- 
rą dalį grynos limfos, kurioje pastebėjo tokias savybes. Šios 
vandeningos sultys, šiek tiek lipnios ir sūrios, sukrešėjo per 
septynias ar dešimt minučių po ištekėjimo ir pasiskirstė į 
dvi dalis: vieną - vandeningą ir labai gausią; antrą - sukre- 
šėjusią, plaukiojančią viršum pirmosios ir turinčią skaidu- 
linių savybių. Verdant vandeningąją dalį, didesnė jos pusė 
sukrekėjo kaip baltymas, o likusi dalelė, išvirta ir atvėsin- 
ta, virto drebučiais. Tad pagal šiuos bandymus, organiniai 
limfos elementai yra panašūs į elementus, kuriuos randame 


56 Orig. apsirikta - 106. 


57 Paolo Mascagni (1755-1815) - italų gydytojas, žinomas dėl žmo- 
gaus anatomijos studijos ir ypač dėl pirmo kompleksiško limfinės siste- 


mos aprašymo. 

kraujyje, tik skiriasi tuo, jog pirmoji [limfa] neturi dažančių 
dalių ir daug mažiau skaidulinio elemento, o daugiau - van- 
dens ir baltymo. Tačiau lieka klausimas, ar limfa visose savo 
indų atšakose yra viena ir ta pati? Nes šios sultys, neištekė- 
damos iš vieno bendro centro kaip kraujas, tačiau imamos iš 
visų gyvojo kūno taškų, gali būti skirtingos pagal prigimtį 
dalies, iš kurios kyla. Akivaizdų to pavyzdį turime toje lim- 
finių indų dalyje, kuri prasideda vidinėje žarnyno ertmėje 
ir kuri, po maisto pavartojimo, užpildoma ne paprasta, bet 
baltąja limfa. 

207. — Tačiau ir baltosios limfos savybės panašiai ma- 
žai žinomos, kaip ir pačios limfos. Kai kurie fiziologai, su- 
vedžioti spalvos panašumo, prilygino ją pienui, su kuriuo 
tačiau nėra jokio panašumo. Juk pats pienas tiesiai į pie- 
ninius [limfos] indus nepereina, bet, panašiai kaip ir kitas 
maistas, pirmiausia turi būti suvirškintas ir į baltąją limfą 
perdirbtas. Be to, Halle*“, kuriam pasisekė tam tikrą dalį 
baltosios limfos surinkti, matė, kad šis skystis, netrukus po 
ištekėjimo iš indų, sustingo, įgaudamas drebučių pavidalą ir 
stipriai priglusdamas prie dubenėlio šonų. Sukrešėjusi dalis 
ir viršus niekuo nepriminė grietinės anė sūrio, bet veikiau 
turėjo tokio krešulio išvaizdą, kokį galima pamatyti degi- 
namame kraujyje. 


58 Jean Noėl Hallė (1754-1822) - prancūzų gydytojas, gimęs Paryžiu- 
je. Tapytojo Noelio Halės sūnus. Tarnavo kaip pirmasis Napoleono 


Bonaparto gydytojas. Higienos reformos Prancūzijoje pradininkas. 

XIX SKYRIUS 


ŽMOGŲ MAITINANČIOS IŠORINĖS ESYBĖS. 


208. — Tiesą sakant, visas išorines esybes, veikiančias 
žmogų ir palaikančias jo gyvybę, turime vadinti gyvybės jė- 
gomis. Tačiau šios esybės veikia arba per gyvybingumą, arba 
per fizines ar chemines jėgas, todėl būdas, kuriuo palaikoma 
gyvybė, greičiausiai glūdi šių jėgų stebėjime. Taigi, saulė, 
kalorikas, atmosfera, vanduo, mus supantys augalai ir gyvū- 
nai yra vidinės mūsų gyvybės priežastys. Vadinasi, mums 
reikia kiekvieną šių priežasčių išnagrinėti ir atpažinti, kaip 
jos prisideda prie mūsų palaikymo. 

209. — Kad saulė yra svarbiausia gyvybės priežastis auga- 
luose, parodėme anksčiau (107). O kadangi augalų gyvybė yra 
viena iš esminių gyvūninės gyvybės sąlygų ir pirmasis įvadas 
įją, tad šiuo atžvilgiu pirmiausia turi būti laikoma gyvybės 
priežastimi apskritai. Be to, atrodo neabejotinas reikalas, 
kad saulės veikimui esame skolingi už laisvą judantį kaloriką 
mūsų žemės rutulio paviršiuje, ir tam pačiam veikimui reikia 
priskirti rūgštadario gazo formavimąsi: dvi sąlygos, be kurių 
gyvūninė gyvybė nė akimirkos negalėtų išsilaikyti. Tačiau ir 
tiesioginė saulės įtaka mums atrodo ne mažiau svarbi. Nes 
patirtis atskleidė, kad tamsoje uždaryti žmonės, kuriems kitų 
gyvenimo patogumų netrūksta, yra išbalę, pabrinkę ir silpni. 
Net ir pats kūno konstitucijos skirtingumas, tiek kūniškų, 

tiek ir protinių galių polinkiai, kokius pastebime tos pačios 
padermės žmonėse, gyvenančiuose skirtingose geografinėse 
platumose, didžiąja dalimi priklauso nuo saulės įtakos. Tad 
ši labdaringa žvaigždė neabejotinai yra svarbiausia gyvybės 
žemėje priežastis; nereikia ir stebėtis, kad buvo ir tebėra kai 
kurios tautos, kurios jai dievišką garbę priskyrė. 

210. — Vis dėlto kur kas akivaizdesnis išorinės šilumos 
poreikis. Iš tikrųjų Žmogus pats sau ją gamina būdu, su kuriuo 
vėliau susipažinsime, tačiau, pirmiausia, sulaikius šią gamybą, 
iškart žūsta; antra, per tai išorinė temperatūra nėra jam neu- 
tralus dalykas. Matome kenčiančius ir mirštančius tiek nuo 
per didelio karščio, tiek ir nuo per didelio šalčio; matome, kaip 
išorinės šilumos pasikeitimas akivaizdžiai veikia mūsų jutimo 
būseną ir mūsų veiklas. Vėlesnis svarstymas apie klimatą ir jo 
įtekmę žmonių skirtumams dar geriau mums šią tiesą paaiš- 
kins. Be to, esminis šilumos poreikis ir jo įtaka organinėms 
būtybėms didžiąja dalimi mums jau žinoma (76, 77, 82, 84, 112). 

211. — Tačiau bemaž taip pat stipriai ir daug pastebi- 
miau žmogaus gyvybingumą veikia maistas ir gėrimas. Iš 
jų pirmasis, sudarytas tik iš pačių organizuotų būtybių, gali 
jam [žmogui] tarnauti. Bet dėl to, kad santykinė kiekvienos 
būtybės padėtis gyvųjų kūnų eilėje žymi juos veikiančios 
materijos gyvybingumą (166), vadinasi, Žymi ir maisto rūšį. 
Žmogus, kuris atrodo esąs aukščiausioje šių būtybių vir- 
šūnėje, gali visomis maitintis". Dėl to nerasi būtybės, kuri 


D Ga Kadangi nėra tokio klausimo, kurio mokslai nenagrinėtų, 


tad mokslininkai svarstė apie tai, ar žmogui buvo skirta maitintis tik 

tokia valgių gausybe ir tokia jų įvairove misti galėtų. Ir ši yra 
viena iš priežasčių, dėl ko mūsų tiek daug žemėje atsirado ir 
išplito; nemažai prie to prisidėjo pramonė, susijusi su nau- 
dingiausių mums būtybių dauginimu. 

212. — Tačiau žmogus retai minta žaliomis ir sveikomis 
organinėmis būtybėmis. Kadangi patirtis jį išmokė, kad 
gyvybė ir organizacija apskritai stipriai remiasi jo pasisavi- 
nančia jėga, iš to išeina, kad organines būtybes ne anksčiau 
naudojame maistui, o tik po to, kai atimame joms gyvybę, 
netgi kai suardome jų organizaciją. Štai iš kur užgimė pra- 
monė, kad tarp mūsų virto ne tik į tikrą pakeitimo meną, 
bet ir į tikrą meną iš gyvųjų būtybių išgauti pačias organi- 
nes kombinacijas ir šias netgi taip atrinkti, perkeisti ir pa- 
ruošti, kad jose ne tik bet kokį organinį veikimą susilpnintų 
ar sunaikintų, bet net ir organinius ryšius ir kombinacijas 
pažeistų ir visiškai pertvarkytų. Ir taip tai yra, kiek galima, 
gebėjimas sutaupyti skrandžiui darbo ir maloniai pakutenti 
gomurį. Tačiau ir šis menas jau seniai peržengė tikros nau- 
dos ribas ir dėl to šiandien Žmogaus sveikatai, tikrai jėgai ir 
laimei daugiau kenkia negu padeda". 

213. — Visas maistas pagal tai, kokiu būdu palaikoma 
gyvybė, gali būti vertinamas dvejopai. Nes jeigu organinė 


augalais, ar mėsa? O atsakymo į šį klausimą ieškojo jo dantyse ir skrandyje. 
Bandymai, atskleidę, kad maitinasi vienais ir kitais, yra geriausias atsaky- 
mas į šį klausimą; juk aukšta žmogaus padėtis organizuotų būtybių eilėje 
pagal šio mokslo pradmenis mus moko, kad jis gali maitintis beveik viskuo. 

D 63) 1 dabartinių pradmenų galima ir vertėtų perimti teisingus 


virėjystės meno pradmenis; kaip aš suprantu, naudingo ir kuklaus. 

jo gamyba toli pasistūmėjusi ir, taip pasakysiu, iki mūsiš- 
kės [gamybos?] priartėjusi, tokį maistą pavyksta lengviau ir 
greičiau pasisavinti, per trumpesnį laiką mus atnaujina ir, be 
to, patirtus nuostolius atlygina, tačiau dėl jau sumažėjusio ir 
jame didžiąja dalimi prarasto gyvybingumo, o dėl to sutrum- 
pėjusios pasikeitimų, kokių dar gali patirti, grandinės, grei- 
čiau mumyse cirkuliuoja, greičiau savo gyvybingumą mūsų 
atžvilgiu praranda ir tampa ekskrementų medžiaga. Dėl to 
vienas maistas teikia mums gyvybinę materiją, kuri greitai, 
kaip sakau, pagreitintu būdu, kitas [maistas] - vėl tokią, kuri 
iš lėto per mus pereina, pagaliau dar kitas - tokią, kuri kuo 
lėčiausiai ir delsdama. O kad mūsų gyvybė nuo tokio gyvybi- 
nės materijos vyksmo ir pasikeitimų grandinės priklausoma, 
kad šiame vyksme gali pasireikšti neribojami laipsniai - nuo 
aukščiausio iki žemiausio - ir kad pirmasis ir paskutinis šios 
laipsniuotos eilės terminas mums mažai žinomas, pagaliau, 
kad kiekvieno atskirai maisto gyvybingumo laipsnis mūsų 
atžvilgiu dar nėra nustatytas, todėl turėsime apsiriboti tik 
kai kuriomis bendriausiomis šia prasme pastabomis ir paste- 
bėjimais. Šios svarbios žinios, galinčios įvertinti kiekvienos 
gyvybinės ir pasisavintos esybės tikrą santykį su mumis, 
dar turi tik prasidėti, o gydytojų knygos, neapimančios tikro 
pradmens, pagal kurį reikia vertinti maisto santykį mūsų at- 
žvilgiu, pilnos netikrų klasifikacijų ir nuomonių, tik retkar- 
čiais apimančios kai kuriuos svarbius pastebėjimus, paimtus 
tiesiai iš patirties, nedaug mus šia prasme išmoko". 

D 6 35) Tačiau šio mokslo detalės negali būti iš kur kitur paimtos, 


kaip tik iš patirties, bet šią patirtį reikia mokėti įvertinti ir pritaikyti 

214. — Tad juo greičiau maistas per mus cirkuliuoja, tuo 
toliau organinių gamybų eilėje buvo pastūmėtas arba tuo 
daugiau gyvybingumo prarado, kadangi stipriau perdirbta 
materija mintantys gyvūnai (117) greičiau atsinaujina už tuos, 
kurie maitinasi mažai perdirbta materija; be to, kadangi gy- 
vybinė materija gyvosiose būtybėse yra nuolatiniame judėji- 
me, o gyvybės apraiškų stiprumas ir greitis priklauso nuo šio 
judėjimo stiprumo ir greičio, taigi, galime kartą ir visam lai- 
kui priimti pirminę prielaidą: žmogus, juo mažiau gyvybinga 
materija maitinasi, tuo greičiau gyvena; juo gyvybingesne - 
tuo lėčiau". Apskritai, gyvūnai mums pateikia stipriau su- 
formuotą materiją negu augalai, nors ir šia prasme kyla daug 
skirtumų, tiek kalbant apie įvairias gyvūnų rūšis ir veisles, 
tiek ir apie gyvūninės kombinacijas. Apskritai, gyvūnai, ku- 
rie patys mėsa maitinasi, vadinasi, kurie jau stipriai atskirtą 
gyvybinę materiją dar toliau perkeičia, turi mums duoti arba 
1) mažai gyvybingą, jeigu jų gamybos laipsnis ir organinių 
ryšių stiprumas dar mūsiškio nepasiekė, arba 2) visiškai ne- 
gyvybingą, jeigu ši gamyba susilygino su mūsiške ar ją pra- 
noko. Pirmasis mums iš tikrųjų pateikia greičiau ir lengviau 
virškinamą maistą, pagreitina gyvybės eigą ir suintensyvina 
jos pasireiškimų galią, tačiau tai maistas, kurį dažnai reikia 


gyvūninės ekonomijos dėsniams. Juk visi fiziniai mokslai yra patirties 
[mokslai], bet reikia juos visur susieti su atitinkamu pradmeniu: kitaip 
patirtis yra niekinė ir nenaudinga. 

D 620) Šis gyvybingumas suprantamas gyvojo pasaulio visumos 


atžvilgiu, nes, imant jį tik žmogaus atžvilgiu, reikalas yra visai kitoks. 

kartoti. Antrasis arba mums jokio [gyvybingumo] neduoda, 
arba dar, priedo, veikia mus kaip nuodai. Ir užtat tokio mais- 
to arba visai nevartojame, arba vartojame su pasišlykštėjimu 
ir nebent paskutinio bado verčiami. 

215. — Tačiau kaip įvairiose dalyse ir organinėse kom- 
binacijose, nors paimtose iš labai skirtingų rūšių ir tipų, 
organinės gamybos laipsnis gali būti vienas ir taip pat to 
paties individo skirtingose dalyse skirtingas (165), taip netgi 
iš tų gyvūnų, kurie jau mums būdingos organinės gamybos 
laipsnį perėjo, gali būti išgautos kai kurios tokios kombina- 
cijos, kurias galėsime toliau perdirbti, vadinasi, tokios, ku- 
rios mums duos kokį nors maistą. Ir atvirkščiai: gyvūnai, 
galintys mums tarnauti kaip maistas, ar net ir patys augalai 
gali savyje slėpti kai kurias tokias kombinacijas, kurios arba 
mums neduos jokio pasistiprinimo, arba net gali pakenkti 
kaip nuodai. Iš tikrųjų, kaip rodo patirtis, net nuodingiausi 
gyvūnai ir augalai turi savyje tik tam tikrą organinę kom- 
binaciją, per kurią mums kenkia, o kai ji atimama, tampa 
nekenksmingi ar netgi gali tikti mums kaip geras maistas. 
Antai, visi gyvačių nuodai būna specifiniame skystyje, su- 
sikaupusiame prie dantų išsidėsčiusiose liaukose. Jas paša- 
linus, net ir nuodingiausios indėnams praverčia kaip geras 
ir visiškai nekenksmingas maistas. Kiti nuodingi gyvūnai 
panašiai kenkia nuodingais skysčiais, susiformavusiais na- 
tūraliai ar dėl ligos; arba, jeigu kartais visame savo kūne 
nuodus pavyksta uždaryti, tie nuodai visada yra specifinė 
organinė kombinacija, kurią cheminiais būdais, pvz., su 
vandeniu ar spiritu, galima atskirti. Tas pats ir su augalais: 

jų nuodai visada susiję su specifine organine kombinacija, o 
kai ji atskiriama, likusi augalo dalis tampa nekenksmingu 
maistu. Labai populiarų to pavyzdį turime driekanoje??, ku- 
rios sultys ir ekstraktas - labai stiprūs nuodai, o iš jos išgau- 
tas krakmolas yra visiškai geras maistas. 

216. — Išto mokomės, kad, nagrinėjantir vertinant mais- 
to gerumą, ne tiek reikia atsižvelgti į gamtos istorikų klasifi- 
kacijas, kiek veikiau į organines kombinacijas, kurias tiek iš 
augalų, tiek ir iš gyvūnų galima išgauti ir kurių įtaką mūsų 
ekonomijai tenka vertinti. Tad organinės chemijos žinios ir 
jų tobulinimas yra pirmoji sąlyga šiai mokslo sričiai kurti. Iš 
mums šiandien gerai žinomų augalinių kombinacijų skaidu- 
los jokiu būdu netinka maistui, ekstraktas - labai menkai, o 
dar mažiau - dervos, dervinės gumos, lakieji eteriniai aliejai, 
vaškas ir raugai““, tačiau augalinius klijus, krakmolą, cukrų, 
riebalus, kleisterį, taip pat augalines rūgštis visiškai suvirški- 
nameir pasisaviname. Gyvūnai maistui mums duoda drebu- 
čius, baltymus, riebalus ir raumenų skaidulas. Patys kaulai, 
be juose esančių drebučių ir riebalų, mums nieko maistingo 
neduoda. Kitos kietosios gyvūninės dalys mus maitina tik 
tiek, kiek yra iš ką tik minėtų kombinacijų sudarytos. Tą patį 
reikia pasakyti ir apie skystąsias dalis. 

217. — Tarp maistui vartojamų mažiau perkeistų au- 
galinių kombinacijų, taigi ir reikalaujančių daugiau laiko 

59 Lot. Bryonia. Nuodinga baltoji driekana (Bryonia alba), kitaip: 
brienė, perstupas. 


60 Orig. garbnik - rauginės medžiagos, esančios augaluose (taninai, 


galo (galio) rūgštis). 

virškinti ir pasisavinti, yra augalinės rūgštys, klijai ir kietieji 
[tvarieji] aliejai. Visi jauni augalai yra klijingi ir lipnūs, kaip 
ir visi mažiau perdirbti / performuoti arba veikiau augalinių 
esybių grandinėje žemiau esantys; tą patį galima pasakyti 
ir apie pavėsyje augančius augalus. Taip pat mažai arba dar 
mažiau perdirbtos yra augalinės rūgštys, kurias dažniau- 
siai aptinkame neprinokusiuose vaisiuose ir kurios vėliau 
perdirbamos į krakmolą, skaidulas ir cukrų. Kleisteris pri- 
klauso stipriau perdirbtoms augalinėms kombinacijoms. Iš 
gyvūninių kombinacijų mažiau perdirbti yra drebučiai ir 
riebalai, daugiau - baltymai ir skaidulos. 

218. — Vis dėlto iš arčiau įsigilinus į reikalą, [paaiškėja], 
kad netgi tose pačiose gyvūninėse kombinacijose arba or- 
ganuose gamybos laipsnis kiekvienoje vietoje tuo pat metu 
nėra tas pats; kadangi priklauso ne tik nuo gyvūnų padė- 
ties organinių būtybių grandinėje, bet ir nuo jų maisto (116), 
gyvenimo būdo, klimato, amžiaus, metų laiko, stipresnio 
ar silpnesnio judėjimo ir pan. Akivaizdžius to pavyzdžius 
matome, pvz., piene, kuris vienoks pavasarį, kitoks rudenį, 
vienoks jaunų karvių, kitoks senų, kaip ir kitoks kiekviena- 
me krašte ir kiekvienoje gyvūnų veislėje. Tą patį matome 
kraujyje, mėsoje, drebučiuose, kurie skiriasi pagal gyvūnų 
tipą, jų amžių ir klimatą, kuriame gyvena. Taigi, nors dre- 
bučiai yra mažiau suformuoti už baltymus, o šie - mažiau 
už skaidulas, vis dėlto kiekviena šių kombinacijų mažiau 
perdirbta jaunuose gyvūnuose negu senuose, mažiau na- 
miniuose negu laukiniuose, mažiau mintančiuose auga- 
lais negu mėsa, mažiau šaltuose kraštuose negu karštuose, 

mažiau žuvyse negu šiltakraujuose gyvūnuose ir t. t. Iš tokių 
bendrų pastabų galime gana gerai įvertinti kiekvieno mais- 
to vertę, taip pat pritaikyti bendras taisykles, kada gali būti 
tinkamiausias. 

219. — Tad juo maistas gyvybingesnis arba mažiau per- 
dirbtas, tuo jam pasisavinti ir suvirškinti prireikia daugiau 
laiko, didesnio užimtumo jį perdirbantiems organams; tuo 
taip besimaitinančio žmogaus gyvybės vyksmas lėtesnis, 
tuo ne toks dažnas poreikis maistą atnaujinti. Kaip kasdien 
matome, kad žmonės, besimaitinantys paprastu augaliniu 
maistu, koks yra visi javai, miltai, iš jų iškepta duona, ankš- 
tiniai augalai“ ir daržovės, daug mažiau reikalingi maisto; 
suvalgytas jis lėčiau virškinamas; ir su tokiu maistu jie iš- 
tveria sunkesnius darbus, kaip ir darbui būna tinkamesni ir 
kur kas stipresni", Atvirkščiai, tie, kurie minta tik mėsa arba 
žuvimis, ir tokio sunkaus darbo kaip pirmieji negali ištverti, 
ir reikalingi dažniau maistą kartoti. Tad kai šį pastebėjimą 
taikysime ar asmenims, ar tautoms, visur matysime aki- 
vaizdžiausius jo įrodymus. Ar neturtinga paprastų žmonių 


61 Galbūt turi galvoje košes, taip pat ir iš ankštinių augalų (legu- 
miny). 

D 639 Visuotinai tarp gydytojų priimtas principas, paimtas, kaip sa- 
koma, iš patirties, jog gyvūnai mus stipriau pamaitina negu augalai ir 
daugiau mums suteikia jėgos. Jeigu tai turi reikšti, kad gyvūninę materiją 
greičiau ir lengviau pasisaviname, - tai neabejotinas dalykas; o jeigu tai 
turi reikšti, kad, jais misdami, turime daugiau jėgos, tai, atvirkščiai, — 
klaidingas ir visiškai apgaulingas reikalas. Ką suprantame kaip tikrą ga- 


lią ar jėgą - pamatysime kitoje vietoje. 

klasė, mintanti vien augalais ir ištverianti sunkiausią darbą, 
nėra stipresnė už viduriniąją klasę, o tuo labiau už turtingą- 
ją? Iš kurios klasės turime narsiausių ir geriausių kareivių? 
Palyginkime laukinių medžiotojų ir žvejų tautų gyventojus 
ir galią su piemenų ir žemdirbių tautomis - argi pastarosios 
nėra gausiausios ir stipriausios, o pirmosios - silpnesnės ir ne 
tokios gausios? Vadinasi, kaip žemdirbystėje yra vienintelis 
tikrasis tautų turtas ir laimė, taip tik joje yra ir tikroji jų jėga. 

220. — Taigi, kaip asmenys, besimaitinantys paprastu 
augaliniu maistu, palaiko pasisavinimą ir savas jėgas darbu, 
taip asmenys, mintantys mėsa, jas palaiko tik maisto natūra. 
Iš ko mokomės, kad sunkiai dirbantiems asmenims reika- 
lingas pirmojo tipo maistas, o sėdintiems, silpniems asme- 
nims - literatams, mokslininkams ir pan. - antrojo. Taip pat 
ir asmenims, kurių gyvybės vyksmas pagreitėjęs dėl ligos, 
temperamento, perteklinės išorinės šilumos, spartaus judė- 
jimo, ūmumo, stiprių gėrimų, tinka ir reikalingas augalinis 
maistas, o tiems, kurių sulėtėjęs - gyvulinis. Norint pa- 
greitėjusį gyvybės vyksmą, kiek galima, sulėtinti augaliniu 
maistu, reikia vengti tokio, kuriame yra kleisterio, ekstrak- 
tų, lakiųjų aliejų, aromatingų ir dervingų dalių, ir apsiriboti 
tik pačiais klijais, krakmolu, [alyvuogių?] aliejumi ir cukru- 
mi. Drebučiai iš jaunų gyvūnų mažai nuo šio maisto skiria- 
si, o augalinės rūgštys visą jį pranoksta, pereina į gyvybės 
ciklo lėtinimo savybes, todėl jų pasisavinimas sunkiausias, 
todėl jų galia šaldanti. Ir kaip augaliniame, taip gyvulinia- 
me maiste yra skirtingi gyvybingumo laipsniai, taip ir šis 
maistas - ar pats savaime, ar įvairiai sumaišytas - gyvybės 

vyksmo spartą ir stiprumą įvairiais būdais stiprins, mažins 
ar modifikuos. Vadinasi, mokslingas jo [maisto] pritaiky- 
mas pagal kraštą, klimatą, lytį, amžių, temperamentą, taip 
pat pagal įvairią sveikatos būklę ir net pačius moralinius 
žmogaus poelgius gali būti gana plataus ir rimto mokslo 
objektas, kuris negali būti dabartinio mūsų svarstymo tiks- 
las, bet tik nubrėžiame svarbiausius jo pagrindus. 

221. — Tad jeigu augalinis maistas juo labiau gyvūni- 
nės gyvybės vyksmą lėtina ir šaldo, kuo yra gyvybingesnis 
arba mažiau perdirbtas, todėl šios tiesiog cheminės kom- 
binacijos, kurios augalams tarnauja kaip maistas, turi kuo 
daugiau gyvūninės gyvybės vyksmą lėtinti ir daugiau šal- 
dyti. Tokie iš esmės yra vanduo ir angliarūgštė. Taip pat 
kasdienė patirtis mus moko, kad kiek kartų gyvūninė gy- 
vybė yra pagreitėjusi, tiek kartų tuoj pat gimsta troškulys, 
o sunaudotas vanduo, kaip atrodo, aiškiai prisideda prie šio 
vyksmo sulėtėjimo. 

222. — Apskritai, tautos, besimaitinančios vien žuvimis ar 
vien mėsa, atskleidžia visus tuos poelgius ir polinkius, kurie 
žymi pagreitėjusį gyvybės vyksmą: yra rūstūs, laukiniai, ūmūs, 
linkę priekabiauti, užpuldinėti, linkę į žiaurumą, mėgsta me- 
džioklę ir respublikos valdymo [formą], vengia žemdirbystės 
ir sunkaus darbo", Priešingai, tos, kurios maitinasi tik auga- 
lais, yra švelnios, baugščios, kuklios, dievobaimingos, kantriai 
pakeliančios despotizmą, atvirkščiai, netgi jį mėgstančios ir jo 


1) ($ . x: . . . 311 21 : 
) 632) Savaime suprantama, kad žiauriausios ir necivilizuočiausios 


turi būti tos tautos, kurios maitinasi stipriau perdirbta mėsa, vadinasi, 

reikalaujančios. Dėl to nurodymai religijose ir apsimarinimų 
bei pasninkų nuostatuose, žvėrienos ir kiaulienos draudimas 
izraelitams ir tų pačių mėsų bei vyno mahometonams yra 
stebėtinai gerai apskaičiuoti, kad išlaikytų jų pavaldumą. Dėl 
to karštuose kraštuose gyvų temperamentų asmenims, linku- 
siems į pyktį, užsidegimą ir pasikėlimą, dera prisilaikyti au- 
galinio maisto, o delikatiems, lėtiems, literatams, daug sėdin- 
tiems asmenims, amatininkams, nepajudinamai pririštiems 
prie savo varstoto ir pan., reikia jo vengti. Sėkmingas vieno su 
kitu [maisto] maišymas ir persipynimas gimdo tiek tautų, tiek 
ir asmenų nuosaikumą ir sėkmingiausią auklėjimą. Ir iš to di- 
džiąja dalimi kyla europiečių dominavimas virš kitų pasaulio 
dalių gyventojų. Išplitimas Kristaus religijos, kuri konkrečiai 
nedraudžia jokio maisto, bet sėkmingai supina mėsiškas die- 
nas su pasninko dienomis, sujungtas su nuosaikiu klimatu, 
atvedė prie nuosaikaus valdymo ir išmintingų įstatymų, netgi 
prie pačių karų civilizuotumo ir mažesnio žiaurumo. Menai ir 
mokslai kasdien siekia paskleisti, išplėsti ir įtvirtinti šią laimę 
tautoms amžinai. 


paimta iš taip pat besimaitinančių mėsa ar stipriu ir nuolatiniu judėjimu 
iki aukščiausio perdirbimo laipsnio savo dalis privedančių gyvūnų mėsa. 
Vis dėlto rūstumą ir ūmumą reikia skirti nuo tikros jėgos ir narsos. Kaip 
rodo patirtis, švelniausios, bet narsiausios yra žemdirbių tautos, daug 
žiauresnės - medžiotojų tautos, o žiauriausios tos, kurios maitinasi pa- 
našių į save būtybių mėsa: tokį pavyzdį turime Karibuose ir daugelyje 


Afrikos tautelių ir genčių. 

XX SKYRIUS 


MAISTUI TENKANČIŲ PAKEITIMŲ 
IR PERDIRBIMŲ EILĖ. 


223. — Ivarkinga ir detali visų pakeitimų, kuriuos pati- 
ria maistas nuo pirmojo patekimo į kūną iki jo pasikeitimo į 
tikras išmatas, istorija didžiąja dalimi yra gyvybės ir jos pa- 
sireiškimų istorija. Nes gyvybinė materija nuo akimirkos, kai 
patenka į mūsų kūną, nuolatos perdirbama ir perkeičiama, o 
gyvybė yra ne kas kita, kaip nepertraukiama mus sudaran- 
čios materijos perdirbimų, skaidymų ir pasikeitimų gran- 
dinė. Tačiau gyvybinė materija į mus patenka ir ne tik per 
maistą, ir juo toliau organinėje gamyboje pažengia, tuo jos 
pasikeitimai sudėtingesni ir yra sunkiau suprantami, todėl 
šioje vietoje apsistosime tik prie pirmųjų ir ne tokių painių. 

224. — Tą akimirką, kurią mus išoriniai dalykai palie- 
čia, mus veikia, ir mes juos veikiame. Tad pirmieji maisto 
pakeitimai vyksta jau pačioje burnoje, kurios paskirtis — 
maistą susmulkinti, sutrinti į tyrę ir pirmąkart ištirpinti 
seilėse. Toks pakeitimas yra dvejopas: mechaninis, ardantis 
bet kokį organinį ryšį ir ištrinantis netgi bet kokį jo pėdsaką 
susmulkinant [maistą] į tyrę; taip pat organinis, pradedan- 
tis maisto tirpinimą seilėse. Pirmasis yra pasirengimas vė- 
lesniajam ir tuo geriau jį palengvina, juo yra tobulesnis. Šis 
tirpinimas nesibaigia, bet dėl pernelyg trumpo laiko burnoje 

vos tik prasideda; deramai susmulkintas ir seilėmis apdoro- 
tas maistas pereina į skrandį, kur visos aplinkybės palankios 
tirpinimui ir kur patenka į [skrandžio] sultis, daugeliu savy- 
bių panašias į seiles ir tik čia galutinai ištirpdomas. 

22$. — Skrandis yra iš plėvių ir raumeninių skaidulų 
sudaryto, pradedančio visą virškinamąjį traktą maišelio 
atmaina. Jis aprūpintas gausiais nervais ir indais, dalis ku- 
rių baigiasi smulkiausiomis angomis vidiniame paviršiuje, 
bent jau kaip supranta tie, kurie joms priskiria skrandžio 
sulčių išskyrimą. Šios specifinės sultys padidina su maistu 
patenkančias ir po to nuolat ryjamas seiles. Toks maišelis 
guli skersai ir įžambiai, nepaliaujamai, tačiau lėtai juda, kas 
būdinga visam virškinamajam traktui ir dėl ko šiame kanale 
esantys dalykai nuolat stumiami iš viršaus į apačią. Toks ne- 
pertraukiamas ir lėtas judėjimas tobulai maišo maisto tyrę 
su skrandžio sultimis ir tokiu būdu padeda jai ištirpti. Pati 
temperatūra, paprastai prilygstanti 329 Reomiūro, tokį tirpi- 
mą palengvina. 

226. — Organinis tirpimas yra ypatingas reiškinys, skir- 
tingas tiek nuo paprasto, tiek ir nuo cheminio tirpimo ir 
būdingas tik gyvūninei ar augalinei ekonomijai. Nes šiame 
įvykyje ne tik stabilios ar pusiau skystos esybės, veikiant gy- 
vūninėms sultims, pereina į takią būseną, bet dar, be to, tos 
sultys joms suteikia dalį savo prigimties ne tik tankumu, bet 
ir gyvūnine prigimtimi, taip pat gyvybingumo ir organinės 
gamybos laipsniu, pasidalydamos su jomis šia savybe ir po 
ištirpimo sudarydamos vientisą skystį. Dėl šios priežasties 
gyvūnines sultis sudaranti, pagaminta iš kraujo materija, 

kuri jau pirminį gyvybingumą didžiąja dalimi prarado ir 
išskyrų medžiaga būti galėjo, naujai patenkantiems elemen- 
tams skirdama savo organinę jėgą, atgauna dalį gyvybingu- 
mo ir vėl laikinai gali būti nukreipiama tolesnei gyvūninės 
ekonomijos naudai. Vadinasi, šiuo požiūriu valgis ir gėrimas 
mus laikinai atgaivina, o kasdienė praktika įtikina, kad pa- 
sisavinančios sultys, jeigu neturi šviežios materijos, kurią 
galėtų paveikti, būna išmetamos už kūno ribų, kaip turime 
seilių, skrandžio sulčių, tulžies ir vyriškos sėklos pavyzdį. 

22/7. — Maisto tirpimą skrandžio sultyse vadiname virš- 
kinimu (digestio). Jis būna trumpesnis ar ilgesnis, lengvesnis 
ar sunkesnis - pagal maisto prigimtį. Apskritai, mėsiškas 
maistas stipriau suformuotas, lengviau tirpsta už augalinį; 
iš jo išgautos organinės kombinacijos - greičiau už sveikas 
organines dalis, skystosios - greičiau už kietąsias [ištirps- 
ta]. Šia prasme mėsėdžių gyvūnų skrandis ir žarnynas labai 
skiriasi nuo skrandžio ir žarnyno tų gyvūnų, kuriems mais- 
tui tinka augalai; pirmųjų [mėsėdžių] - daug trumpesnis ir 
paprastesnis negu antrųjų [žolėdžių]. Atvirkščiai, pastaruo- 
siuose vietoj vieno skrandžio dažnai randame jų kelis, kad 
taip ilgiau juose galėtų pasilikti sunkus pirminiam perdir- 
bimui ir tirpdymui maistas. Priešingai, mėsa besimaitinan- 
čiuose gyvūnuose yra tik vienas skrandis, jo viršutinė anga 
labai arti nuo apatinės, o kairioji išgaubta dalis, kurioje pa- 
prastai maistas kažkiek laiko būna, daug siauresnė. 

228. — Tirštos sultys, į kurias skrandžio skystis ir maistas 


po to, kai visiškai ištirpsta, pasikeičia, vadinamas skrandžio 

limfa (chymus“*). Jos yra gana vienalytės, pilkai geltonos 
spalvos, gana švelnaus ir salsvo skonio. Kai tik prasidėjo to- 
bulas maisto tirpimas ir šios sultys visiškai išsiskyrė, sako- 
me, kad virškinimas baigtas. Tam žmonėms paprastai pri- 
reikia penketo valandų, nors kai kurie gyvūniniai ir skysti 
valgiai jau po pusvalandžio būna suvirškinti; kiti skrandyje 
prabūna neištirpę keliolika valandų ar keletą dienų. 

229. — Tačiau kai kuriuose maisto produktuose esama 
tokių dalių arba organinių kombinacijų, kurios arba nieka- 
da negali būti suvirškintos, arba dažnai atsispiria skrandžio 
sulčių pasisavinančiai galiai. Tokios, jeigu tik šiose sultyse 
arba limfoje gali ištirpti be organinio pakeitimo arba bent 
jau stipriai susmulkintos jose pakibti, būna įtraukiamos ir 
praryjamos siurbiamųjų indų ir nepakeistos pereina į kraują 
arba į ekskrementus. Tokių pavyzdžių turime kvepiančiose 
šparagų arba dažančiose rabarbarų dalyse, kurias nepaki- 
tusias urinoje galima pastebėti. Vaistų, paimtų iš negyvy- 
bingų kūnų, pasitaiko gana dažnai, iš gyvybingų - kartais; 
tuo pačiu atveju, kaip aiškiai matome gyvsidabryje, taip pat 
dažančiose raudės“? dalyse, kurie pasiekia iki pat kaulo; tai 
pastebime labai daugelyje aromatingų dalių, kuriomis pa- 
gardinamas puodas arba jomis primirkomos mėsos. O jeigu 


62 Sen. gr. yvitos - sultys. Chimusas, chymė - tai pusiau skysta, vien- 
tisa, grietinės ar košės pavidalo medžiaga, susidariusi maistą skrandyje 
veikiant skrandžio sultims ir išleidžiama pro prievartį į dvylikapirštę 
žarną, kur virškinimas vyksta toliau. 

63 Lot. rubia - dažinė raudė (rubus - raudonas), marena; seniau šak- 


nys naudotos audeklams dažyti; gydo inkstų akmenligę. 

nevirškinamos dalys pernelyg didelės ir negali ištirpti lim- 
foje, tuo laiku nepakitusios per visą žarnyną pereina, kaip 
turime vaisių kauliukų ir sėklelių pavyzdį. 

220. — Laikas, kuriuo maisto vartojimą tenka kartoti, 
yra skirtingas pagal jo natūrą, pagal asmeninę dispoziciją, 
daugiausia priklausančią nuo skirtingos gyvybės vyksmo 
spartos, pagal temperamentą, lytį, amžių. Nes kai tik visas 
maistas ištirpsta, per apatinę skrandžio angą išteka į Žar- 
nas, o skrandis lieka tuščias. Tuo laiku iš lėto ima kauptis 
naujos skrandžio sultys ir pasilieka be veiklos, o tai mu- 
myse gimdo nemalonų jutimą, įspėjantį apie poreikį naujai 
priimti maistą; kaip ir kiekvienas didelis kokios nors or- 
ganinės veiklos sumažėjimas ar padidėjimas yra susijęs su 
nemaloniu jutimu. 

221. — Daugkartiniai eksperimentai su skrandžio sulti- 
mis atskleidė: pirma, jos netirpina savyje nieko, jei tik orga- 
ninės esybės yra negyvos; dėl ko gyvuose asmenyse neturi 
jokios galios į paties skrandžio sieneles, nors neveiksmingas 
jų veikimas toms sienelėms gali būti bado jutimo priežastis. 
Tačiau po mirties, kaip moko Hunter'io“* eksperimentas, 
net ir šios sienelės ištirpsta. Toks teiginys atitinka šiame vei- 
kale išguldyto mokslo pradmenis, tačiau tik tiek, kad skran- 
džio sultys kur kas didesnį pasipriešinimą patiria iš gyvųjų 
esybių negu iš mirusių. Nors iš to bent jau negalima daryti 
išvados, kad šio pasipriešinimo kai kuriais atvejais įveikti jos 


64 William Hunter (1718-1783) - škotų anatomas, gydytojas, labai 


garsaus škotų chirurgo John'o Hunter'io (1728-1793) brolis. 

negalėtų. Kaip mus moko patirtis, kad žuvys gyvai vienos 
kitas praryja, kad paukščiai praryja sveikus vabzdžius ir dėl 
to juos galutinai suvirškina. Kai kurie asmenys įstengia nea- 
bejotinai užmušti ir suvirškinti savo kirminus. Antra, mėsė- 
džių gyvūnų skrandžio sultys tirpina tik mėsą, o žolėdžių - 
tik augalus. Trečia, skrandžio sulčių tirpinanti galia veikia 
dar kurį laiką ir po mirties. Tačiau ir šis pastebėjimas turi 
būti apribotas, taikomas tik žmonėms ar gyvūnams, ūmai 
mirusiems dėl sužeidimo ar netekusiems kokios esminės 
organinės dalies. Nes ten, kur gyvybė iš lėto dėl ligos gęsta, 
ten ir skrandžio sultys savo organinę galią kartu su kitomis 
dalimis praranda. Ketvirta, pernelyg stiprus sukibimas gy- 
vybinėje materijoje priešinasi skrandžio sulčių veikimui ir 
dažnai jį nugali. Kitaip ir negali būti, jeigu virškinimą lai- 
kome grynu organiniu tirpimu. Dėl to matome, kad išorinis 
grūdų, vaisių ir pan. apvalkalas trukdo jiems ištirpti. Dėl to 
pastebime per visą virškinamąjį traktą pereinančius nesu- 
virškintus vaisių kauliukus, sėkleles, kaulus ir pan., nors šios 
esybės, būdamos organizuotos, susideda iš gyvybinės mate- 
rijos. Dėl to paukščiai arba kietus apvalkalus snapais suardo, 
arba turi tokį tvirtą ir kietą skrandį, kad pajėgia juos sutrinti 
į miltus, arba, kad padidintų tokį trynimą ir tikrą malimą, 
kartu su jais lesa akmenukus. Dėl to tokie grūdai virškini- 
mui pritaikomi malimu, virimu, kepimu, fermentavimu. 
Dėl to galiausiai ir pasibjaurėjimas [kyla] nuo tokio maisto 
rijimo, kurio negalima dantimis sukramtyti ir į tyrę sumalti. 
Tačiau svarbiausia sąlyga, susijusi su skrandžio sulčių veiki- 
mu ir tinkamu virškinimu, yra gyvybės būsena, nuo kurios 

laipsnio ir stiprumo priklauso ir skrandžio sulčių galia, - 
kitaip ir negali būti, jeigu virškinimas yra organinė veikla. 
Be to, Haller'io ir Morgagni'io“ pastebėjimas, kai jie, surišę 
aštuntą nervų porą, skrandžio sulčių virškinančią galią su- 
ardė, atskleidžia nervų įtakos poreikį. Kadangi, kaip vėliau 
paaiškės, nervų audinys, priklausantis visoms sekrecijoms 
ir veikiantis jų būklę, turi veikti ir virškinimui tarnaujančių 
sulčių gamybą bei savybes. 

232. — Skrandžio limfa (chymus) jau neturi jokio pa- 
našumo į maistą, iš kurio kilusi, bet yra mums būdingos 
gyvūninės sultys, kad ir iš kokio būtų maisto, - bemaž tos 
pačios". Jos pro apatinę skrandžio angą pereina į žarnas ir iš- 
kart pačioje pradžioje patenka į naujas gausias sultis, kurios 
toliau jas dar tirpina ir perdirba. Yra šios dvejos pagrindinės 
sultys: kasos ir tulžies, prie kurių fiziologai prideda ir atitin- 
kamas žarnų sultis, besisunkiančias iš viso vidinio žarnų 
paviršiaus - skrandžio sulčių principu. Pirmosios šių sulčių 
[kasos] yra vandeningos ir, kiek buvo galima įsitikinti iš at- 
liktų su jomis bandymų, visiškai panašios į seiles. O tulžis, 
kaip rodo cheminė analizė, yra muilingų gyvūninių sulčių, 
sudarytų iš baltymo, sodos ir specifinės riebios esybės, rū- 
šis. Šiaip ar taip negalima jų veiklos paaiškinti tik chemiškai 


65 Giovanni Battista Morgagni (1682-1771) - italų anatomas, 56 me- 


tus buvo Padujos universiteto anatomijos profesorius. 
D 632) Sakau — bemaž, nes maisto pobūdis turi įtakos visų organinių 
dalių būklei, vadinasi, po pirminio perdirbimo turi būti mažiau perkeis- 


tas negu po tolesnių. 

ir išvadas daryti iš bendrųjų muilų savybių, nes šios sultys, 
kaip ir kitos sultys, gyvame kūne neabejotinai turi turė- 
ti organinę galią ir jos jėga gali skrandžio limfą perkeisti, 
formuoti ir tobulinti. Ši riebi ir tiršta limfa iškart pirmojoje 
žarnoje praretėja, pabąla ir įgauna vienalytiškesnės, tobulai 
ištirpusios esybės formą. Taip suformuotą vadiname žarnų 
limfa (chylus), o ši nauja organinės gamybos rūšis yra kasos 
sulčių ir tulžies kūrinys. Tik tokia lėtai su žarnų judėjimu 
teka per visą jų ertmę, kur prasiskverbia į įsiurbiamųjų indų, 
čionai vadinamų limfiniais, angas. 

232. — Ta limfinių indų dalis, kuri prasideda vidinia- 
me žarnų paviršiuje, vadinama pieniniais [laktealiniais] 
indais, vykstančio virškinimo ir limfos gamybos santykiu 
įtraukia ją į save ir gabena iki visos limfos rinkinio (cister- 
na Pecgueti““). Visame šiame vyksme baltoji limfa vis geriau 
perdirbama, ypač per susimaišymą su limfa, kuri yra stip- 
riai perdirbtos gyvūninės sultys. Kadangi limfa renkama 
visuose vidiniuose kūno kanaluose, be abejo, yra sudaryta 
iš visų jo dalelių, kurios išlydytos, taip pasakysiu, per įsiur- 
biamuosius indus yra praryjamos ir kurios dažnai pasiekia 
aukščiausią gamybos laipsnį; [tokios dalelės] būtų pernelyg 
ištobulintos ir labai menkai gyvybingos, jeigu kas akimirką 
neatsigaivintų iš kūno paviršiaus ir iš vidinio žarnų dangalo 


66 Jean Pecguet (1622-1674) - prancūzų mokslininkas, rašė psi- 
chologijos klausimais, žinomas krūtinės kanalo tyrinėjimais. Mediciną 
studijavo Montpeljė, čia jis padarė svarbų atradimą apie laktealinių indų 
tekėjimą, įskaitant receptaculum chyli, arba Pecguet rezervuarą, cisterną. 


Ductus thoracicus - krūtininis limfos latakas. 

patenkančia gyvybingiausia materija. Šis gaivinimas veikia 
per organinį tirpimą, tai yra per stipriau perdirbto skysčio 
sumaišymą su šviežiu ir dar labai gyvybingu. Dėl ko kiek- 
vienas lengvai įsitikins, kad limfinių indų sistema pakanka- 
mai stipriai kiekvieną į kūną patenkančią materiją perdirba 
ir neapdorotos į kraują nepraleidžia, o tik po to, kai jai [ma- 
terijai] suteikia gana stiprias gyvūninės ypatybes, - vadina- 
si, yra labai stiprus gyvūninio pasisavinimo organas. Ir ka- 
dangi niekas negali patekti į kraują kitaip, kaip tik per šiuos 
indus, todėl jie yra bendras gyvybinės materijos, iš kurios 
gaminamas šis svarbiausias gyvūninis skystis, sandėlis. 

234. — O kad toks abipusis maišymasis ir tirpinimas vi- 
sur limfos induose vyksta, lengvai įsitikiname iš to, kad nors 
šie indai visas gyvojo kūno daleles, visas sultis, orą, vande- 
nį, baltąją limfą į save renka ar bent atrodo, kad priima, vis 
dėlto iš bet kur besisunkianti limfa, kiek žinome, atrodo, 
kad yra visada vienas ir tas pats skystis; ką įrodo atsitiktinės 
ar sąmoningos šių indų žaizdos. Liaukose, kur dėl šių indų 
susiraizgymo ir daugeriopo susipynimo limfos eiga gerokai 
sulėtėja, abipusis tirpinimas, taip pat limfos gamyba gerokai 
patobulėja. Dėl ko nenuostabu, kad fiziologai seniai pastebė- 
jo, jog iš tokių liaukų išeinanti limfa geriau apibūdinama už 
tą, kuri į juos įeina. 

235. — Kaip pasitaiko kai kurių gamtinių kūnų ir kai ku- 
rių organinių kombinacijų, kurios atsparios pasisavinančiai 
skrandžio ir žarnų galiai, taip esama ir tokių, kurių limfa 
negali ištirpinti ir perkeisti. Tokį pavyzdį turime gyvsidab- 
ryje, taip pat kai kuriuose kituose metaluose, kai kuriose 

aromatinėse esybėse, nuoduose ir užkratuose. Jeigu tokios 
esybės yra švelnios ir tik nesileidžia pasisavinamos, limfi- 
niai indai ir limfa nuo jų nepatiria jokio pasikeitimo. Tačiau 
jeigu yra aštrios, graužiančios ar pačios tirpinančią, tiršti- 
nančią ar pasisavinančią galią prieš juos panaudoja, tuomet 
pirmu atveju kyla indų uždegimas, o ypač limfinių liaukų, 
kuriose tokios esybės ilgiau išsilaiko; antruoju vyksta li- 
guisti pačios limfos perkeitimai, sukeliantys [limfos] indų 
ir limfmazgių ligą. 

226. — Galiausiai visiškos sveikatos būsenoje siurbiamie- 
ji indai ar veikiau jų pradinės angos, atrodo, nepriima į save 
[nieko], tik tokias esybes, kurios jiems nekenksmingos pagal 
tą pačią organizacijos savybę, pagal kurią gyvūnai bjaurisi 
prisiliesti ar maitintis nebūdingų ar visiškai kenksmingų 
maistu, - ši savybė visame organiniame pasaulyje labai aki- 
vaizdi. Tačiau toji galia gali visiškai išnykti dėl ligos ar pa- 
žeistų organizacijos indų; kas, panašu, yra tikroji priežastis, 
dėl kurios gyvačių ir pasiutusio šuns nuodai ne kitaip mums 
kenkia, kaip per žaizdą, kur sužaloti ir ligoti indai juos pra- 
ryja, įveda į kūną, ko sveikoje būsenoje nepadarytų. Dėl tos 
pačios priežasties venerinis nuodas niekada netampa visuo- 
tine liga tol, kol neišopėja. Galiausiai priežastis yra ta pati, 
dėl kurios užkrečiamos ligos nepersiduoda be galimybės, o 
ta galimybė turi priklausyti nuo pasikeitusio jutimo, veiki- 
mo ir, taip sakysiu, išlyginto siurbiamųjų indų instinkto. 

237. — Galutinis baltosios limfos maišymasis su limfa 
ir jos gamyba limfiniuose induose vyksta krūtinės kanale 
(ductus thoracicus) ir jį pradedančioje gana erdvioje ertmėje, 

kurią anatomai vadina Pecgueti cisterna. Čionai iš visų kūno 
taškų prasidedančių visos limfinių indų sistemos centras, į 
kurį jie renkasi; čionai baltoji pieninė limfa ir limfa, taip 
sakysiu, iš kiekvieno perdirbtos ir organizuotos materijos 
atomo paima gyvybės ir organinio įspaudo dalelę. Dėl to 
visas šis skystis, jau stipriai gyvūninis, jau turintis indivi- 
dualius požymius būtybės, kuri jį perdirbo, įteka į kraują, o 
iš ten iškart pernešamas į arti esančią širdį, kuri jį tobulai 
sumaišo su krauju ir išmeta į plaučius, o paskui perneša į 
bendrą cirkuliacijos masę. Tad tolesnį jo perdirbimą vėliau 
panagrinėsime. 

TOLESNIS MAISTO PASISAVINIMAS. 
KRAUJO GAMYBA. 


228. — Iš to, ką iki šiol pasakėme, išplaukia, kad krau- 
jas kitaip negali pasigaminti ir atsinaujinti, kaip tik iš limfos 
ir baltosios limfos. Nes limfiniai indai į kraują įlieja baltąją 
limfą ir limfą, surinktą iš visų kūno dalių, jos viena su kita 
susimaišo ir kartu įteka į kraują. Skaidydami limfą, joje ran- 
dame bemaž tas pačias organines kombinacijas, kaip ir krau- 
jyje, išskyrus tik vieną dažančiąją dalį; tad pirmojo skysčio 
pasikeitimas į antrąjį turi būti gana lengvas. Limfa, įtekėda- 
ma įarti širdies esančius kraujo indus ir iškart į dešinę ertmę 
persikeldama su krauju, iš pradžių kuo tobuliausiai susimai- 
šo su šiuo skysčiu sparčia kraujo apytaka ir didžiųjų deši- 
niojo prieširdžio ir širdies venų susitraukimu, dėl ko tuojau 
pat patiria visą jo organinį veikimą, lygiai kaip ir atitinka- 
mai visą jį veikia, ir kartu su juo pradeda prisiimti vientiso 
skysčio prigimtį. Antra, šios tiek kraujo, tiek limfos veiklos 
pasekmė gali būti gyvūninių savybių padidėjimas baltojoje 
limfoje, o gal ir baltymo dalelių persikūnijimas į tą esybę, 
kurią sukrešėjusiame kraujyje vadiname skaidulomis". Šis 


D 6390 5; esybė, turinti skaidulų cheminių savybių, kraujyje gali 


rastis iš dvejopo šaltinio: pirma, per dalies baltymo perdirbimą, antra, 

baltosios limfos ir limfos pasikeitimas į kraują organiniu 
požiūriu vyksta pačiam kraujui, indams ir širdžiai veikiant 
šiuos du skysčius; o cheminiu požiūriu - per plaučiuose 
esančio salietradario priėmimą, į kuriuos dešinioji širdis 
varo baltąją limfą ir limfą, ką tik sumaišytą su krauju. O da- 
žančioji dalis gaminasi iš lėto visos apytakos eigoje, būtent 
per plaučius, kuriuose vyksta arterinio kraujo gamyba. Tie, 
kurie patį raudonąjį geležies fosfatą laiko dažančiąja kraujo 
dalimi, baltojoje limfoje ir limfoje spėja esant baltąjį fosfatą, 
kuris, prasiskverbus baltajai limfai į kraują ir susimaišius su 
sodos [natrio] karbonatu, pasikeičia į fosfatinę perrūgštį“7 su 
pagrindo [bazės] pertekliumi, vadinasi, iš balto tampa rau- 
donas". Be to, daroma prielaida, kad ši raudona spalva susti- 
prėja nuo į plaučius patenkančio rūgštadario. 

2339. — Šiuo būdu baltoji limfa, pirmiausia susimaišiusi 
su limfa, o paskui su krauju, kaskart daugiau įgyja gyvūni- 
nių savybių; o tas pasikeitimas akivaizdžiai tuo greitesnis ir 
lengvesnis, juo didesnės jos buvo iš pradžių. O dėl to, kad tos 
permainos iš tikrųjų vyksta dešinėje širdyje ir plaučiuose, 
šie organai laikomi tikraisiais ir esminiais kraujo gamybos, 


limfiniams indams lydant ir vartojant raumenines skaidulas. Antrąjį 
šaltinį laikome teisingesniu dėl to, kad: 1) organinės dalys nesusikuria 
kitaip, kaip tik per tos pačios rūšies dalis, 2) kad Mascagni'is rado skystas 


skaidulas limfoje (306). 


67 Orig. fosforan przekwaszony - fosfatinė perrūgštis. 


969 0 Pagal tokį aiškinimą, tai jau turėtų prasidėti limfoje, kas 


vis dėlto neveikia. Be to, jau įvardijau, kad kraujo spalvą veikiau reikia 


priskirti specifinei dažančiai esybei, kuri tirpsta spirite. 

arba sangvifikacijos““, organais. Be to, limfa, būdama labai 
skysta, išretina kraują ir daro jį takesnį, kuris taip išretintas 
lengviau prateka pro plaučių arterijų galūnes, kur dar stip- 
riau išretėja; ir tik paskutinėse aortos galūnėse naujai sutirš- 
tėja, duodamas pradžią daugeliui itin takių skysčių. Dėl šios 
priežasties visoje šios didžiosios arterijos sistemoje arterinis 
kraujas yra skystesnis už veninį. 

240. — Taigi, iš šių pastabų išeina, kad kraujas nėra tas 
pats visuose gyvojo kūno induose, bet, atvirkščiai, tekėda- 
mas iš vienų į kitus, keičiasi ir kaskart įgyja naujų savybių. 
Dar ne visi šios rūšies pasikeitimai gerai pažinti, bet svar- 
biausias jų tas, kuris vyksta tarp arterinio ir veninio kraujo, 
į kurį mums dabar reikia įsigilinti. Tačiau svarbiausias šio 
pasikeitimo organas yra plaučiai, juose kraujas susiduria su 
oru, 0 tai vyksta kvėpuojant; vadinasi, arterinio kraujo ga- 
myba mus būtinai veda prie dėmesio kvėpavimui. 


68 Lot. sanguificatio (sanguis+facere) - kraujodara. 

XXII SKYRIUS 


ARTERINIO KRAUJO GAMYBA. 
PLAUČIAI. KVĖPAVIMAS. 


241. — Veninio kraujo pasikeitimas į arterinį yra būtina 
sąlyga palaikyti kraujotakai, o drauge ir gyvybei. Kadangi 
tyrimai, būtent Goodwyn'o“?, parodė, kad, jeigu nepasikei- 
tęs tamsus kraujas, koks yra aortos sistemai priklausančiose 
venose ir plaučių arterijose, iki plaučių venų ir kairiosios šir- 
dies ertmės prieis, šios širdies judėjimas visai sustos, nes jos 
prigimtis tokia, kad vien tik arterinis kraujas gali priversti ją 
susitraukinėti. Vadinasi, jei ši širdis liausis išsituštinti ir iš- 
mesti kraują į aortą, visą jo cirkuliaciją sulaikys - iš pradžių 
šios didžiosios arterijos atšakose, o vėliau ir visame kūne. 
Kad būtų palaikoma kraujo cirkuliacija, būtinai reikalin- 
gas nepertraukiamas jo perdirbimas iš veninio į arterinį. O 
tamsus ir tirštas, būdingas venoms kraujas toks išlieka iki 
paskutinių plaučių arterijų galūnių, bet jau šio vidaus orga- 
no venų pradmenyse randame jį skaisčiai raudoną, šiltesnį, 


69 Edmund Goodwyn (1756-1829) - medicinos daktaras, Framlin- 
ghamo (Suffolk'e) chirurgo Edmundo Goodwyn'o sūnus. Jis išleido 
Dissertatio Medica de morte Submersorum (Edinburgas, 1786) ir The 
Connexion of Life with Respiration; or an Experimental Inguiry into Effects 
of Submersion, Strangulation, and several kinds of Noxious Airs on Living 


Animals... and the most effectual means of cure (Londonas, 1788). 

skystesnį ir lengvai putotą - žodžiu, tokį, kokį vadiname ar- 
teriniu. Vadinasi, visas šis pasikeitimas turi vykti pačiame 
perėjime iš arterijų į plaučių venas. 

242. — Plaučiai yra perdėm akytas vidaus organas, suda- 
rytas ne tik iš labai gausių kraujo indų", ląstelių membranos, 
limfinių indų ir liaukų bei nervų, bet svarbiausia - iš oro 
kanalo šakos. Šis kanalas, didžiąja dalimi kremzlinis ir labai 
tamprus, gerklėje prasideda siaura anga, kuri veda iki gerklų 
ertmės, sudarytos iš kelių kremzlių ir muskulų, sudarančių 
viršutinę oro vamzdžio dalį ir pagrindinius balso organus. 
Šį vamzdį sudaro tarpusavyje sujungtos kremzlinės žiedo 
dalys, papildytos raumeninėmis skaidulomis; iš vidaus jis 
padengtas labai jautria plėve, kilusia iš tos, kuri juosia bur- 
ną ir kuri yra odos tęsinys. Jis [oro vamzdis] dalijasi į dvi 
šakas, iš kurių viena eina į dešinįjį plautį ir jame išsišakoja, 
antroji - į kairįjį. Tokie išsišakojimai veikia arterijos princi- 
pu - įvis smulkesnes atšakas, pasiekiančias kiekvieną plau- 
čių tašką ir užsibaigiančias tarpusavyje susijungiančiomis 
pūslelėmis [alveolėmis], aplink kurias apsisuka galutinės 
arterijų šakelės ir pirmieji plaučių venų pradmenys taip, kad 


D 6342 Kad kraujo indų plaučiuose yra itin daug, kiekvienas lengvai 
įsitikina stebėdamas, kaip visa arterija, išeinanti iš dešinės širdies ert- 
mės, šiame viename vidaus organe išsiskaido ir duoda pradžią tokioms 
pat gausioms venoms, kurios keturiomis atšakomis įeina į kairįjį prie- 
širdį. Be to, plaučiai ir iš aortos sistemos priima atskiras arterijas, atga- 
benančias jiems arterinį kraują, skirtą palaikyti atsinaujinimui pačioje 


jų masėje. 

į plaučius patenkantis oras tik ploniausiomis šių indų siene- 
lėmis nuo paties kraujo atskirtas. Tačiau šis atskyrimas nė 
kiek netrukdo kraujui veikti orą, tarsi su juo tiesiogiai su- 
sitiktų. Nes Priesiley'o"“ eksperimentai parodė, kad veninis 
kraujas, net ir storoje drėgnoje pūslėje uždarytas, visai taip 
veikia orą ir tokių iš jo pasikeitimų patiria, tarsi tiesiogiai 
būtų jame išsiliejęs. 

243. — Visa krūtinės ertmė taip suręsta, kad, būdama 
aprūpinta kaulų sienomis, garantuoja joje esantiems vidaus 
organams saugią buveinę; šios sienos gana paslankios, o dėl 
to užtikrina jos išsiplėtimą ir susiaurėjimą pakaitomis. Šis 
sienų paslankumas iš dalies priklauso nuo lengvo paslanku- 
mo pačių šonkaulių, kilnojamų tarpšonkaulinių raumenų 
susitraukimais, bet labiausiai - nuo diafragmos. Diafragma 
yra plati ir stipri plėvė, iš dalies sausgyslinė, guli skersai tarp 
krūtinės ir pilvo ertmių ir tęsiasi nuo krūtinkaulio ir šešių 
apatinių šonkaulių iki juosmeninės stuburo dalies. Ši plėvė 
apvali, arba veikiau kiaušiniška, sudaro tam tikrą skliautą, 
kurio iškilumas nukreiptas link krūtinės ertmės. Visas jos 
centras sausgyslinis, o iš jo išeinančios raumeninės skaidu- 
los it spinduliai išsišakoja į kaulų sieneles, prie kurių priau- 
ga. Iš tokios diafragmos sudėties matyti, kad susitraukdama 
ši raumeninė plėvė turi gerokai pažeminti sausgyslinę ir vi- 
durinę dalis, o per tai padidinti visą krūtinės ertmę, tuo pat 
metu susiaurindama pilvo ertmę. 


70 Joseph Priestley (1733-1804) - XVIII a. anglų teologas, gamtos fi- 


losofas, chemikas. 

244. — Štai taip suręsta krūtinės ertmė pakaitomis tai 
plečiasi, tai siaurėja. Šis plėtimasis ir siaurėjimas yra būtinas 
atvejis nemaloniausio jausmo, tą akimirką grasinančio indi- 
vidualia pražūtimi kiekvienai būtybei, kurioje kraujo apy- 
taka visiškai sustotų. O ji galėtų sustoti tą akimirką, kurią 
liautųsi gamintis arterinis kraujas (341), kuris užgimusiuose 
žmonėse negali gamintis kitur, tik plaučiuose. Vadinasi, tas 
nemalonus jausmas priverčia naujagimį išplėsti krūtinės 
ertmę, o paskui iškart ją suspausti. Kai tai kartą atsitinka, 
turi tęstis per visą gyvenimą, kuris nuo jo priklausomas. 

245. — Be to, patys plaučiai, didžiąja dalimi susidedan- 
tys iš pasklidusių oro indų, neabejotinai gali trauktis ir plės- 
tis. Be to, bandymas rodo, kad, be paties oro, kiekvienas ki- 
tas kūnas, prisiliečiantis prie oro kanalo vidinio paviršiaus, 
tuojau visus plaučius skatina stipriai ir staigiai susitraukti. 
Dėl to, be krūtinės ertmės sienoms priklausančių raumenų, 
galinčių ją išplėsti ar susiaurinti, patys plaučiai gali ir įtrauk- 
ti į save orą, ir vėl išstumti. Net ir kiekvienas svetimkūnis, 
dirginantis vidinį plaučių paviršių, ne tik šį organą, bet ir 
visus krūtinės ir pilvo sienas sudarančius raumenis skatina 
susitraukti ir sukelia konvulsijas. 

246. — Kiekvienas krūtinės ertmės išsiplėtimas būtinai 
padidina jos apimtį; tai lemia, jog išorinis oras dėl sumažėju- 
sio pasipriešinimo patenka pro oro kanalą ir išpučia plaučius, 
čia pat vėliau sekantis suspaudimas dalį šio oro vėl išstumia. 
Tokius nepaliaujamai vienas po kito vykstančius pasikeiti- 
mus vadiname kvėpavimu, kuris susideda iš oro įtraukimo 


(inspiratio) ir iškvėpimo (exspiratio). Ir kadangi per visą 

gyvenimą nepertraukiamai kvėpuojame, todėl šiuo atžvil- 
giu plaučiai prilyginami dumplėms, kurios vienąkart nuo 
oro išsipučia, antrąkart - jį stipriai išstumia. Taip plaučiuose 
cirkuliuojantis kraujas su kiekvienu atsikvėpimu susiduria su 
šviežiu oru, kas taip pat yra esminė gyvybės sąlyga. 

24/7. — Kadangi gyvūnai negali visada vienu ir tuo pa- 
čiu oru kvėpuoti, tačiau reikalingi nuolatinio jo pakeitimo, 
nes tas [oras], kurį iš savęs išskiria, tolesniam kvėpavimui 
jiems negali tarnauti. Dėl šios priežasties, jeigu yra uždaro- 
mi tam tikroje talpoje - ar oro, ar vandendario gazo, - ne tik 
tą talpą kvėpuojant pastebimai sumažina, bet ir per trumpą 
laiką visai užtrokšta. Analizuodami po tokio kvėpavimo li- 
kusias dujas, randame jose sumažėjusį vandendario gazo 
kiekį, o padidėjusį angliarūgštės kiekį. Panašiai tamsų, 
šviežiai išgautą iš venų kraują uždarydami pripildytoje oro 
arba vandendario gazo stiklinėje, pastebėsime mažėjantį 
oro tūrį, o, pasibaigus abipusiam veikimui, - vandendario 
gazo sumažėjimą ir angliarūgštės padidėjimą; ir gyvūnai 
tokiu kraujo sugadintu oru daugiau kvėpuoti negali. Šio 
veikimo metu tamsus kraujas palengva šviesėja ir galiau- 
siai įgauna gražią, skaisčiai raudoną spalvą, kokia būdinga 
arteriniam kraujui. Tad iš šių eksperimentų mokomės, jog 
tamsus kraujas, koks iš dešinės širdies ertmės arterijomis 
pasklinda po plaučius, tuo pačiu būdu veikia per indų sie- 
neles įtrauktą orą, o sumažėjęs jame vandendario gazo kie- 
kis ir padidėjusi angliarūgštė iš tamsaus veninio perkeičia 
jį į raudoną arterinį tik su tuo skirtumu, jog kas iš indų 
išleistame kraujyje veikia iš lėto, tai cirkuliuojančiame ir 

padalytame į smulkiausias indų atšakas, į smulkiausias da- 
leles, gyvame kraujyje vyksta akimirksniu. 

248. — O kadangi šis kraujo pasikeitimas nei stiklinėse, 
iš kurių yra išsiurbtas oras, nei jokiose dujose, neturinčiose 
savyje rūgštadario gazo, negali vykti, kadangi per jį rūgšta- 
dario rūgštis“ skyla, o susidaro anglies rūgštis; vadinasi, nuo 
abipusio kraujo ir vandendario gazo vienas kito veikimo, 
būtent nuo anglies degimo, privalo priklausyti. Tačiau La- 
voisier"*, skaičiuodamas per kvėpavimą susidarančios anglies 


71 Orig. kwas kwasorodny arba tlenokwas - deguoninė rūgštis. Buvo 
manoma, kad deguonis (čia visur - rūgštadaris) - būtina visų rūgščių 
sudedamoji dalis. 

72 Svarbiausias buvo Antuano Lorano Lavuazjė pastebėjimas. An- 
toine-Laurent de Lavoisier (1743-1794) - prancūzų mokslininkas, pasižymė- 
jęs chemijos, biologijos ir ekonomijos srityse, svarbiausia figūra chemijos 
mokslo raidoje, suformulavęs chemijos mokslo sistemą ir savo hipotezes iš- 
dėstęs vadovėlyje „Chemijos pagrindai“ (Traitė ėlėmentaire de chimie, 1789). 
1777 m. jis įrodė, kad kvėpavimo procesas primena anglies degimo procesą, 
kurio metu deguonis pasikeičia į angliarūgštės dujas ir susidaro šiluma. 
Vėliau, 1789 m., jis teigė, kad, norint išsaugoti būdingas stabilias kraujo su- 
dedamųjų dalių proporcijas (tuo laiku, kai anglis ir vandendaris nuolat pa- 
klūsta suvartojimui), virškinimas turi būti proporcingas kvėpavimui. Žr. 
str.: Anna Trojanowska, „Rozwažania nad požywnošcią w polskich publi- 
kacjach naukowych od 1800 r. do odkryč Justusa von Liebiga“ in: Analecta 
18/1-2 (35-36), 2009, 73-10. Prieiga internete: <http://bazhum.muzhp.pl/ 
media//files/Analecta, studia i materialy z dziejow nauki/Analecta. stu- 


dia i materialy z dziejow nauki-r2009-t18-n1 2 (35 36)/Analecta studi- 





a i materialy z dziejow nauki-r2009-t18-n1 2 (35. 36)-s73-10/Analecta 





studia i materialy z dziejow nauki-r2009-t18-m1 2 (35. 36)-s73-10.pdf>. 

rūgšties kiekį ir joje esantį rūgštadario kiekį, įsitikino, kad 
susidariusioje anglies rūgštyje yra vos keturios penktosios 
suskilusio rūgštadario gazo dalies, vadinasi, viena penkto- 
ji arba turi patekti į kraują, arba būti panaudota vandeniui 
formuoti. Tad apėjus tai, jog iškvėptas oras savyje turi labai 
daug vandens garų ir kad jie gali būti kilę iš kito šaltinio, to- 
liau išdėstyti eksperimentai įrodo, kad tamsiame kraujyje 
esantis vandendaris jungiasi su atmosferiniu rūgštadariu. 
249. — Skaisčiai raudoną arterinį kraują uždarius van- 
dendario gaze, šio gazo nuolat mažėja, o kraujas vis labiau 
tamsėja. Taip patamsėjusį kraują perkėlus į rūgštadario 
gazą, atitinkamai pastarojo mažėja, o kraujas pašviesėja. 
Šie eksperimentai moko, kad tamsios veninio kraujo spal- 
vos priežastis didžiąja dalimi yra vandendaris. Be to, kraujui 
pasikeitus į arterinį, vandendaris atsiskiria, jungdamasis su 
atmosferiniu rūgštadariu, tai yra suformuodamas vandenį. 
Taigi, tamsus kraujas, plaučiuose susiliesdamas su oru, kartu 
praranda vandendarį ir anglį arba anglies vandendarį'?, ku- 
ris, jungdamasis su atmosferos rūgštadariu, duoda pradžią 
anglies rūgščiai ir vandeniui, o dėl to šis kraujas pašviesėja ir 
pasikeičia į arterinį. Tad esminis arterinio kraujo skirtumas 


73 Lot. gas hydrogenium carbonatum; angl. carbonated hydro- 
gen gas; inflammable air with charcoal; hidrokarbonatas. Žr. Rajmund 
Soloniewicz straipsnį Jedrzej Šniadecki jako chemik-analityk (Kwartalnik 
Historii Nauki i Techniki 36/1, 1991, 133-144), kur šį terminą jis aptaria 
P. 141 ir „wodorod węglisty“ vadina „węglowodor, najprawdopodobniej 
metan“ [„angliavandenilis, labiausiai tikėtina, metanas“]. Dėkoju už šių 


dujų pavadinimo patikslinimą prof. Aivarui Kareivai. 

nuo veninio yra anglies vandendaris, kurio pastarasis yra 
prisotintas"*. Eksperimentas neatskleidžia, ar, be to, kažkiek 
rūgštadario patenka ir į kraują, nors daug yra tokių [moks- 
lininkų], kuriems atrodo, kad iš tikrųjų kraujas plaučiuose 
įsisavina dalelę šio elemento, - ypač tai būdinga nuomonei 
tų, kurie raudoną kraujo spalvą priskiria geležies fostatui, 
manydami, kad esantis rūgštadaris sustiprina jo spalvą. 
Tačiau net jeigu taip ir atsitiktų, atsižvelgiant į mažą fosfo- 
ro kiekį kraujyje, o juo labiau į įtekančio su baltąja limfa ir 
patenkančio į plaučius su veniniu krauju nepaprastą mažu- 
mą, paaiškėja, kad į tokį junginį įeinančio rūgštadario kiekis 
būtų toks menkas, jog eksperimentuose jokiu būdu negalėtų 
būti pastebėtas. Kai kurių chemikų nuomone, esą rūgštada- 
rio gazas visiškai pereina į kraują ir tik jo apytakoje jungiasi 
su anglies vandendariu, nepatvirtintas nei eksperimentais, 
nei nepanašus į tiesą. 

250. — Pagal šį mokslą galima spręsti, kad tik rūgšta- 
dario gazas kvėpavimui ir arterinio kraujo gamybai ore yra 
reikalingas ir kad kuo [oras] švaresnis, tuo daugiau jo savyje 
turi. Tačiau vėlesni pono Davy'io eksperimentai mus veda 
prie skirtingų atvejų. Jis su kiekvienu įkvėpimu įtraukdavo 
13 kubinių colių oro, kurį sudarė: 

9,5 salietradario gazo, 

3,4 rūgštadario, 

0,1 anglies rūgšties, 


74 Veninis kraujas prisotintas anglies dioksido. 78 proc. anglies di- 


oksido į plaučius pernešama kaip HCO7. 

o su kiekvienu iškvėpimu išleisdavo 12,7 kubinių colių. Šį 
orą sudarė: 

9,3 salietradario, 

2,2 rūgštadario, 

1,2 anglies rūgšties. 

Jis įkvėpdavo per minutę 26 ar 27 kartus, taigi, tuo laiku 
sunaudodavo 31,6 kubinio colio rūgštadario gazo, 5,2 salie- 
tradario, pagamindavo 26,6 kub. colius anglies rūgšties. 

251. — Iš šių ir daugelio panašių eksperimentų išplaukia, 
kad tam tikra salietradario gazo dalis kraujo pasikeitimo iš 
veninio į arterinį metu neabejotinai su juo jungiasi. Tad ne 
tik rūgštadario, kaip seniau manyta, bet ir salietradario ga- 
zas gyvūnų kvėpavimui būtinai reikalingas. Kaip ir tas pats 
Autorius, eksperimentuodamas su savimi pačiu ir gyvūnais, 
įsitikino, jog, kvėpuojant grynu rūgštadario gazu, per mi- 
nutę jo pasisavina 6 kubiniais coliais mažiau ir suformuoja 
30 kub. colių mažiau anglies rūgšties negu kvėpuodamas 
paprastu oru. Iš tikrųjų pastarasis atvejis gali priklausyti 
tik nuo rūgštadario gazo išretėjimo ore, tačiau visada mus 
moko, jog klaidinga ankstesnė chemikų ir fiziologų nuomo- 
nė, esą rūgštadario gazas kvėpuoti buvęs geresnis už atmos- 
feros orą; atvirkščiai, šis gazas taip pat turi būti priskirtas 
prie netinkamų kvėpuoti, ir tik vienas oras tinkamas mūsų 
gyvybę ir sveikatą visiškai išlaikyti. 

252. — Tad iš šių ir daugelio panašių eksperimentų ma- 
tyti, kad tamsus kraujas, kokį stebime aortos sistemai pri- 
klausančiose venose liekantį po visų organinių formavimų, 
prisotintas anglies vandendario ir dėl šviežiai patenkančios 

baltosios limfos ir limfos susimaišęs su nepakankamai gy- 
vūninės prigimties materija. Tačiau kai jis plaučiuose susi- 
duria su oru, ne tik netenka anglies vandendario pertekliaus 
ir tuo pačiu padidina salietradario santykį, bet ir dalį šio 
elemento praryja, o per tai įgyja stipriausių gyvūninių sa- 
vybių ir pasidaro vėl tinkamas visiems gamybos procesams 
palaikyti. Vadinasi, kvėpavimas yra būtina veikla arterinio 
kraujo gamyboje, nuo kurios priklauso visi tolesni organi- 
nės gamybos procesai; taigi, [kvėpavimas] yra visokeriopos 
gyvūninės gamybos, arba animalizacijos, esminis šaltinis ir 
sąlyga. Kai sulaikomas kvėpavimas, tą akimirką sulaikoma 
ir arterinio kraujo gamyba, sulaikomas kairiosios širdies ir 
kraujo judėjimas, taigi, ir gyvybė. Tačiau net jeigu kairiosios 
širdies susitraukimas ir galėtų toliau tęstis, tuo metu - ka- 
dangi tik arterinis kraujas gali palaikyti organų ir kiekvie- 
nos gyvos dalelės gyvybės vyksmą, paduodamas jiems per- 
dirbimui tinkamą materiją, - šis procesas visame kūne turė- 
tų tuojau pat sustoti. Tad jeigu gyvybės judėjimas ir kraujo 
tekėjimas liautųsi galutinėse aortos atšakose, drauge turėtų 
liautis ir pačiame kamiene, o vėliau - ir kairiojoje širdyje. 
Nes mūsų gyvybė, susijusi su nepertraukiama arterinio 
kraujo gamyba, kuris gali formuotis tik per kvėpavimą, tuo 
pat metu yra nepertraukiamu ryšiu susijusi su oru, kuriame 
mus dėl to, kaip svarbiausiame visos mūsų būties elemente", 
neperprantamas visų dalykų Autorius amžinai panardino. 
05 552) Naujausi prancūzų fiziologų eksperimentai parodė, kad, per- 


kirpus ar surišus aštuntą nervų porą, cheminis procesas plaučiuose 

pamažu sumažėja ir galiausiai visiškai sustoja, ir lemia mirtį; taip pat 
kažkiek sumažėja ir gyvūninė šiluma. Mano nuomone, tai įrodo tik tiek, 
kad plaučiai gali būti paralyžiuoti ir kad per tai kenčia jų funkcija, taip 
pat, kad jų nervinė gyvybė labiausiai priklauso nuo aštuntosios nervų 
poros. Pirmoji tiesa netgi nepareikalavo bandymų, susijusių su plaučiais, 
bet gali būti naudinga medicinos praktikoje. Antroji vienodai svarbi tiek 


fiziologijai, kaip ir medicinai. 

XXIII SKYRIUS 


TOLESNĖ KRAUJO APYTAKA. 
ARTERINIO KRAUJO PASIKEITIMAS Į VENINĮ. 
GYVŪNINĖ ŠILUMA. 


253. — Kaip tamsus kraujas, ištekantis iš dešinės širdies 
ertmės, toks išlieka iki plaučių arterijų paskutinių galūnių ir 
tik venose pasirodo skaisčiai raudonas, taip pastarasis, ketu- 
riais plaučių venų kamienais atgabentas iki kairiosios širdies 
prieširdžio ir pro šią širdį išstumtas į aortą, lieka skaisčiai 
raudonas iki smulkiausių šakelių ir šios didžiosios arterijos 
paskutinių galūnių. Vadinasi, kaip veninis kraujas perfor- 
muojamas į arterinį dėl susidūrimo su oru ir tai [vyksta] 
pačiame perėjime iš plaučių arterijų į venas, taip per susi- 
dūrimą su organizuojančiais taškais ir vėl tampa veniniu, 
kai iš paskutinių aortos galūnių pereina į jas atitinkančių 
venų pradmenis. Tad visą kraujo apytaką galima padalyti į 
du [ratus]: tai yra į didįjį, apimantį visą kūną, arba visą aor- 
tos sistemą, - jis prasideda arteriniu krauju ir baigiasi ve- 
niniu; taip pat į mažąjį, arba vykstantį per plaučius, kuris 
prasideda veniniu krauju, o baigiasi arteriniu. Pirmojo rato 
tikslas - visame kūne palaikyti visas gyvūninės gamybas 
ir nugabenti, taip pasakysiu, gyvybės stimulus į visus be- 
siorganizuojančios materijos taškus; antrojo tikslas - šia iš 
oro prisiimta paskata atšviežinti šį kraują ir sugrąžinti jam 

pirminę maitinančią galią. Kadangi pastarasis pasikeitimas 
vyksta, kaip matėme, veniniam kraujui susidūrus su oru ir 
atsikračius anglies vandendario, o prisijungus salietradarį, 
vadinasi, pirmasis pasikeitimas, būdamas priešingas pas- 
tarajam, turi veikti atvirkščiai, tai yra kraujas, iš arterinio 
pasikeisdamas į veninį, turi atsikratyti salietradario ir pra- 
turtėti anglies vandendario. 

254. — Maistas, iš kurio imame gyvybinę materiją, ga- 
linčią mumyse pasikeisti, yra arba tik augalinis, arba tik 
gyvulinis, arba, galiausiai, sudarytas iš abiejų. Pirmuoju 
atveju turi mažai salietradario, o daug anglies, vandendario 
ir rūgštadario; antruoju ir trečiuoju - vieną kartą daugiau 
salietradario, antrą kartą - mažiau. Jeigu šio elemento visai 
neturi arba [turi] labai mažai, negali kitaip pasikeisti į tik- 
ras gyvūninės kombinacijas, kaip tik daugiau ar mažiau jo 
priimdamas į savo sudėtį. Gyvūnuose, kurie minta vien au- 
galais, pasireiškia šis akivaizdžiai paprastas atvejis. Kituose 
gyvūninė gamyba visada turi toliau pasistūmėti, vadinasi, 
šis atvejis tampa pirminiu. Iš tikrųjų visos gyvūninės sul- 
tys, kuriose tirpsta maistas, turėdamos savyje salietradario, 
turi jam kažkiek šio skirti, tad kiekvieną gamybą, kiekvie- 
ną gyvūninį pasisavinimą atitiks atitinkamas salietradario 
patekimas. Tačiau kadangi tos pačios sultys gaminamos iš 
kraujo, vadinasi, visada teks sugrįžti prie šaltinio, iš kurio 
šis bendras skystis semia salietradarį, taigi, - prie oro ir kvė- 
pavimo. Šiuo požiūriu gamybos, vadinasi, ir gyvūninės gy- 
vybės, svarbiausias organas bus plaučiai, o arterinis kraujas 
visada bus turtingesnis salietradario už veninį. 

255. — Gyvūninės dalys, apskritai, kalbant apie jas su- 
darančių elementų prigimtį, skiriasi nuo augalinių tuo, kad 
turi savyje salietradario ir daugiau vandendario, o daug ma- 
žiau anglies. Tad juo toliau gyvūninė gamyba eina į priekį, 
tuo daugiau formuojamoje materijoje turi mažėti anglies, o 
daugėti salietradario ir vandendario. Arterinio kraujo ga- 
myba būtent yra tokia: su atmosferiniu rūgštadariu susifor- 
muoja didelis kiekis anglies rūgšties ir nedidelis - vandens 
garų. Tad pats didokas anglies netekimas didina santykį tarp 
likusių vandendario ir salietradario elementų, tačiau prana- 
šumas turi būti pastarojo, kaip patenkančio iš oro, pusėje. 

256. — O jeigu kiekviena gyvūninė gamyba, vykstanti 
prieš paties arterinio kraujo gamybą, jeigu net ir pastaroji 
susijusi su salietradario patekimu, tad ir kiti po šio sekan- 
tys gyvūninės gamybos procesai, pvz., nervinio ir raumenų 
audinio, panašiai negalės veikti be padidinto salietradario 
santykio. O kad visos gyvūninės dalys iš arterinio kraujo 
pačiose aortos galūnėse susiformuoja, vadinasi, ten turi pa- 
sireikšti salietradario padidėjimas. Taigi, visi gyvūninį kūną 
sudarantys elementai, tai yra vandendaris, anglis, rūgštada- 
ris ir dalis salietradario, patenka į mus su maistu įvairių che- 
minių kombinacijų būsenoje. Tos kombinacijos, pasikeisda- 
mos įarterinį kraują, įgyja daugiau salietradario ir praranda 
nemažą dalį anglies bei šiek tiek vandendario ir taip įgauna 
stipriausių gyvūninių savybių. Paskui iš kraujo pasikeisda- 
mos į kitas organines dalis, kadangi gyvūninė gamyba dar 
toliau jose pasistūmėja, taigi, pačiame tame pasikeitime vėl 
turi prarasti didelį kiekį anglies ir šiek tiek vandendario, 

o išlaikyti daugiau salietradario. Tad po tokio proceso likęs 
kraujas turi turėti sumažėjusį salietradario ir padidėjusį 
anglies vandendario kiekį ir būtent nuo to priklauso jo pasi- 
keitimas iš arterinio į veninį. Tačiau, kita vertus, kas vyksta 
su krauju plaučiuose, tas vyksta aortos galūnėse su besior- 
ganizuojančiomis dalimis - ir kaip ten gyvūninė kraujo 
prigimtis padidėja, taip čia sumažėja. Vadinasi, per kraują 
maitinamų organinių dalių gamyba gali būti laikoma jo 
skaidymu. Taigi, visus mus sudarančius elementus paimame 
iš maisto ir gėrimo, o salietradarį - daugiausia iš oro. Todėl 
juo mažiau gyvūninės esybės sunaudoja maisto ar kuo ilgiau 
nuojo susilaiko, tuo labiau pakyla jų kraujo ir kietųjų dalių 
gyvūninė prigimtis. 

257. — Tačiau visi arterinio ir veninio kraujo skirtumai 
tuo nesibaigia. Nes Crawford'as"*, apėjęs eksperimentus, įro- 
dančius, kad pirmasis šiek tiek šiltesnis už paskutinį, nuovo- 
kiais ir neabejotinais eksperimentais atskleidė, jog galimybė 
priimti kaloriką kur kas didesnė arteriniame kraujyje negu 
veniniame, prisilaikant tokio santykio: 11,5:10. Iš to išeina, 
kad arterinis kraujas turi ne tik šiek tiek daugiau laisvo 


75 Adair Crawford (1748-1795) - anglų chemikas ir fizikas, kalorime- 
trinių metodų, skirtų specifinei medžiagų šilumos galiai matuoti, pradi- 
ninkas. Žinomas savo veikalu „Experiments and Observations on Animal 
Heat“ [„Gyvūninės šilumos eksperimentai ir stebėjimai“], gyvenimo 
gale parašė „Experimental Enguiry into the Effects of Tonics and Other 
Medicinal Substances on the Cohesion of Animal Fibre“ |„Tonizuojančių 
preparatų ir kitų gydomųjų medžiagų poveikio gyvūninių skaidulų su- 


kibimui eksperimentinis tyrimas“ ]. 

kaloriko už veninį, bet dar ir didelį kiekį paslėpto, turinčio 
galimybę [galimumą] jį prisotinti. Ši puiki savybė sudaro es- 
mingiausią jo skirtumą. O kadangi arterinis kraujas gami- 
nasi plaučiuose, netekdamas anglies ir dalies vandendario, 
o įgydamas salietradario, vadinasi, lengva surasti šaltinį, iš 
kurio semia kaloriką, prisotinantį padidėjusią jo galimy- 
bę. Pirma, salietradario gazas, įeinantis į kraują, o paskui 
pereinantis į takią ir gana tirštą būseną, atpalaiduoja didelę 
prisijungto kaloriko dalį. Antra, vandendario ir anglies de- 
gimas"“ taip pat turi išgauti nemažą jo dalį iš rūgštadario 
gazo. Tad dalis jo įeina į anglies sudėtį ir nedidelį susidariu- 
sių vandens garų kiekį, dalis sunaudojama padidėjusiai arte- 
rinio kraujo galimybei prisotinti, o dalis įtrauktą orą sušildo 
ir su juo laisvu pavidalu pasišalina. Tad plaučiuose didelė 
kaloriko dalis patenka į arterinį kraują nepadidindama jo 
temperatūros, o šis jo kiekis dar padidės ir dėl to, kad arteri- 
nis kraujas skystesnis už veninį, vadinasi, ir saukombinuoto 
kaloriko daugiau turės iš pastarojo [arterinio kraujo). 

258. — O dėl to, kad tarnaujantis visiems gyvūniniams 
gamybos procesams ir [kūno] dalių, į kurias patenka, maiti- 
nimui arterinis kraujas paskutinėse aortos galūnėse vėl pasi- 
keičia į veninį, vadinasi, ir vėl sugrįžta į senąjį savo tirštumą 
ir galimybę, o sykiu paleidžia ir prisijungtą, ir prisotinantį 
jo galimybę kaloriką. Taigi kiekvienas gyvojo kūno taškas, 
gaudamas kraują iš aortos, iš jo formuodamasis ir atsinau- 
jindamas, kartu sušyla. Arba, kas yra tas pats, kiekvienas 


76 Degimo reakcija, oksidacija. 

organinis procesas sujungtas su proporcingu kaloriko išga- 
vimu, taigi, ir su temperatūros padidėjimu, arba: gyvybė ir 
materijos apsišildymas yra du neatskiriami reiškiniai. 

259. — Taigi, kvėpuodamos organinės esybės iš atmos- 
feros ištraukia kaloriką, o apsišildo per tolygiai kiekviena- 
me taške organinius procesus ir gyvybę palaikančio krau- 
jo apytaką. Tad kaloriko išgavimas, arba veikiau šildymas, 
kiekvieną akimirką priklauso nuo organinių procesų ir 
gyvybės vyksmo, kartu su jais turi būti tiesioginiame san- 
tykyje. Kadangi eksperimentas rodo, kad gyvūninė šiluma 
bent jau sveikatos būsenoje yra stabiliai ta pati, vadinasi, gali 
būti vertinama dvejopai: tai yra kartą kaip išgaunama arba 
gimstanti, antrą kartą - kaip tuo pačiu santykiu praryjama 
ir išnykstanti. Nes tik visiška šių dviejų procesų lygybė gali 
palaikyti temperatūros tolygumą. Vadinasi, vėsinantis pro- 
cesas ne tik turi atitikti šildantį procesą visoje gyvūninėje 
ekonomijoje, bet netgi kiekvienąkart turi būti jam lygus. 
Taigi, mums teks apibūdinti ir šį procesą. 

260. — Tie, kurie įsivaizdavo plaučius kaip visą gyvūni- 
nę sandarą šildantį židinį, odą laikė vėsinančiu organu arba 
tokiu, pro kurį gyvūnai netenka nereikalingos ir nemalo- 
nios šilumos. Tad, pagal jų nuomonę, transpiracija", arba 
dujų ir nematomų vandens garų išsiskyrimas į kūno pavir- 
šių, buvo sėkmingiausias ir pakankamas būdas atsikratyti 
kaloriko, ypač, kad pats oras, paprastai žemesnės tempera- 
tūros, odą ir į ją atitekantį kraują nepaliaujamai vėsina. Tokį 


77 Lot. transpiratio - išgaravimas, prakaitavimas. 

gyvūninės šilumos netekimą kažkaip pavyksta perprasti 
pačiu kūno paviršiumi, tačiau vidinėse dalyse šiuo būdu 
jis negali būti nei suprastas, nei paaiškintas. Ir šis aiškini- 
mas negali būti taikomas išorinei paviršiaus temperatūrai 
nė tuo laiku, kai supančio oro temperatūra lygi mūsiškei ar 
ją viršija. Tačiau tai dažnai pasitaiko. Be to, kaip supranta- 
me kaloriko išsilaisvinimą ir pasklidimą visuose taškuose, 
į kuriuos patenka arterinis kraujas, ir kiekvieną akimirką, 
lygiai taip visuose tuose taškuose ir kiekvieną akimirką ta- 
sai kalorikas turi būti paimtas ir išnykti. Kadangi pagal vi- 
suotinius gyvūninės ekonomijos dėsnius, kas, viena vertus, 
pagaminama, tas, kita vertus, tuo pačiu santykiu suskaido- 
ma; ir nuo to priklauso gyvųjų esybių funkcijų pusiausvyra 
ir visa jų egzistencija. 

261. — Mano nuomone, bendriausias ir visuotinai la- 
biausiai pritaikomas bus šis pradmuo - kaip kiekviename gy- 
vajame taške nepertraukiamai vyksta du priešingi procesai: 
tai yra organinė gamyba ir skaidymas, taip ir per pirmąjį šių 
procesų susidaranti šiluma, kokią matėme, per antrąjį turi 
būti sunaikinama. Organinio skaidymo metu dujų forma- 
vimasis gali vykti tik išoriniame odos ir vidiniame plaučių 
paviršiuje, o pats skaidymas - visur. Svarbiausias žinomas 
jo įrankis yra limfos indai, kurių veikla priklauso nuo to, 
kad kiekviename taške skylančią organinę materiją paimtų 
ir į bendrą sulčių masę nugabentų. O kadangi kietųjų dalių 
limfos indai kitaip negali pasisavinti, tik skystoje būseno- 
je, ir bent jau kitokioje būsenoje šiuose induose neatsiduria, 
tad kiekvienas organinių dalių performavimas yra susijęs 

su jų ištirpinimu, kartu ir su kaloriko prarijimu bei dide- 
lės jo dalies perkėlimu į kombinaciją. Vadovaudamasis šia 
pastaba, limfinius indus laikau svarbiausiais gyvųjų dalių 
vėsinimo indais. Pagaliau, kaip eksperimentu patyrėme 
arterinio kraujo galimybės santykį su veniniu, kuris apima 
bemaž visą gyvūninio šildymo paslaptį, taip panašaus lim- 
fos santykio pažinimas, jeigu kada pasiseks, gali atskleisti 
visą šilumos netekimo paslaptį". Kadangi ištirpę elementai, 
pereidami į kraują, daugiausia jau mažai gyvybingi, tampa 
išskyrų medžiagomis ir savyje slypintį kaloriką išgabena už 
kūno ribų. Ir tai dėl šios priežasties pernelyg padidėjusi ši- 
luma tuojau pat sukelia išskyrų padidėjimą, be to, veda prie 
naujų ir neįprastų [išskyrų], koks yra prakaitavimas. 

262. — Organinės esybės, apskritai, pačios sau gamin- 
damos nuosavą šilumą, turi būdingą savo temperatūrą, kuri 
mažai priklausoma nuo išorinės šilumos. Kvėpuojantys ir 
turintys raudoną kraują gyvūnai gamina dar daugiau savos 
šilumos, o jų vidinė temperatūra gana didelė ir dar mažiau 
priklausoma nuo išorinės temperatūros įtakos. Sveiko žmo- 
gaus temperatūra yra artima 329 Reomiūro?“ ir yra tokia 


pati individuose, gyvenančiuose pusiaujyje ar netoli žemės 


0639) Net ir patys venų pradmenys, priimdami atskirtą ir likusį nuo 
organinių dalių gamybos anglies vandendarį kaip išskyrų materiją, ku- 
rios kraujas plaučiuose nusikrato, atrodo, iš dalies priklauso organiniam 
skaidymui, vadinasi, gali priklausyti ir vėsinimui, nors kokiu būdu tai 
daro, pagal dabartinį mūsų žinių lygmenį sunku apibūdinti. 


78 T. y. 407 Celsijaus? 

ašigalių, vasaros karščių, kaip ir žiemos šalčių viduryje. 
Vakarinėje Indijoje“? oro temperatūra lygi žmogaus kraujo 
šilumai, o Senegale““, apie 179 geografinėje platumoje, bemaž 
stabiliai ją viršija; tačiau tų kraštų gyventojai yra visiškai svei- 
ki. Net ir pas mus kaimo trobose šiluma dažnai siekia 33 ar 
34 Reomiūro, bet dėl to nepastebime, kad ši perteklinė šilu- 
ma valstiečiams kenktų. Karolis Blagdenas“', eksperimentuo- 
damas, kokią didžiausią išorinę šilumą be žalos galima ištver- 
ti, sėdėjo krosnyje, kurios temperatūra buvo nedaug žemesnė 
už verdančio vandens; vis dėlto tą didžiulę šilumą atlaikė be 
žalos, tik gausiai prakaituodamas ir labai daug gerdamas. 
263. — Taigi, sulig kiekvienu išorinės temperatūros 
pakilimu čia pat matome pasirodantį gausų prakaitą, ku- 
ris paprastai laikomas būdu šiai temperatūrai sumažinti ir 
vidinei šilumai palaikyti būdingoje pusiausvyroje, atsižvel- 
giant į tai, kad odos paviršiuje padidėjęs garavimas su savi- 
mi pasiima daug kaloriko. Labiau įsigilinus, paaiškėja, kad 
nematomos išskyros, tai yra nematomų dujų ir garų būseno- 
je, turi kur kas daugiau kaloriko suvartoti negu prakaitas. 
Ar ši nematoma transpiracija didėja dėl išorinės šilumos, ar 


79 Vest Indija - visa grupė įvairioms Europos valstybėms pri- 
klausiusių kolonijinių valdų Karibų jūros regione, tarp Šiaurės ir Pietų 
Amerikos. 


80 Čia ne oro temperatūros, o geografinės platumos žymėjimas. 


81 Charles Brian Blagden (1748-1820) - britų gydytojas ir moks- 
lininkas. Žr. Charles Blagden, „Experiments and Observations in an 
Heated Room“ [Eksperimentai ir stebėjimai prikaitintame kambaryje] 


in: Philosophical Transactions (1683-1775), London: Royal Society, 1775. 

ne? Nežinoma, bet prakaitas yra veikiau neįprastos išskyros, 
rodančios padidėjusį organinės materijos skaidymą ir gau- 
sų vandens formavimąsi. Vadinasi, šis pastebėjimas privalo 
mus mokyti, kad gyvūnai turi galią formuoti vandenį (108) 
taip, kaip augalai, naudodami tam savo dalyse sutirštėjusį 
vandendarį ir rūgštadarį, ir kad šis procesas juose, lygiai kaip 
pastaruosiuose, yra vėsinantis". Šio vandens daugiausia ne- 
tenkama per odą ir plaučius, kurie tuo daugiau sudaro ir pa- 
šalina vandens garų, juo aukštesnė išorinė temperatūra. Dėl 
to aukštoje temperatūroje ne tik oda, bet ir plaučiai tampa 
svarbiu vėsinančiu organu. Iš čia kyla poreikis gausiai gerti: 
iš dalies dėl greito šio vandens pasikeitimo į garus, iš da- 
lies dėl vandendario ir rūgštadario nuostolių išlyginimo ir į 
organinės materijos sudėtį įeinančių elementų pusiausvyros 


0639) Augalai organinio skaidymo metu sudaro rūgštadario gazą ir 
vandens garus, o dėl to netenka vidinės šilumos tuo pačiu santykiu, ko- 
kiu ją organinėje gamyboje (109) išlaisvina. Su išorinės šilumos didėjimu 
auga ir šis vėsinantis procesas. Tad akivaizdžiai matome, kalbėdami apie 
vandens garų formavimąsi, kad tas pats vėsinantis procesas vyksta tiek 
gyvūnuose, tiek ir augaluose. Dėl to negalima abejoti, jog gyvūnai taip 
pat skaido vandenį, kaip ir augalai. Tik tenka išrišti klausimą, ar taip pat 
iškvepia ir rūgštadario gazą? Ši mintis iki šiol nieko nekamavo, nepatrau- 
kė ketinimo imtis atitinkamos eksperimentų grandinės. Visame kame 
reikalas labai panašus į tiesą, kaip augalai, viena vertus, suskaido tiek 
rūgštadario gazo, kiek jo, kita vertus, suformuoja ir tokiu būdu nedaro 
įtakos rūgštadario gazo santykio ore pasikeitimui; atmosferos atžvilgiu 
panašiai turėtų būti ir su gyvūnais. Bet tokią mintį tik eksperimentais 


galima patvirtinti arba sugriauti. 

palaikymo. Ši gyvųjų esybių galia aukščiausioje temperatū- 
roje sudaryti garus ir iš kietųjų arba skystųjų kūnų - lakius 
kūnus, o drauge kaloriką įvesti į kombinacijos būseną yra 
tokia didelė, kad, ilgai pasilikdamos pernelyg apšildomoje 
vietoje, ne tik pačios išlaiko joms būdingą temperatūrą, bet 
net ir sumažina perteklinę tos vietos šilumą, kaip neabejo- 
tinai atskleidė eksperimentai ir kaip iš kasdienės patirties 
žinome, kad jos sušildo pernelyg šaltas vietas. 

264. — Atvirkščiai, vietoje, kurios temperatūra gero- 
kai žemesnė negu gyvūnų, pvz., nulis ar žemiau nulio, oda 
būna visiškai sausa, ir visos matomos išskyros susilaiko. 
Vien tik urinos šalinimas yra gana gausus dėl priežasčių, 
kurios vėliau bus atskleistos. Vadinasi, šiuo atveju vandens 
garų formavimasis yra sumažėjęs arba sulaikytas, o vieto- 
je jo, gausiau įtraukiamas ir praryjamas oras, tuo pačiu iš 
jo daugiau išgaunama kaloriko. Pirmutinė vidinės tempe- 
ratūros palaikymo priežastis, neatsižvelgiant į išorinę, gali 
slypėti tame, kad kuo žemesnė pastaroji, tuo gausiau ir ge- 
riau formuojasi arterinis kraujas, o dėl to konkrečiu laiku 
plaučiuose daugiau asimiliuojama kaloriko" ir cirkuliacijos 

D 6580 Su šalčio didėjimu stengiamės padidinti ir pagreitinti kraujo 
apytaką kaip vienintelį šildymo šaltinį. Tai atliekame padidinta raumenų 
veikla. Dėl to šaltyje bėgiojame, šokinėjame, daužome bei triname ran- 
kas ir kojas. O tai rodo, kad gausiausias gyvūninės šilumos šaltinis yra 
raumenų veikla, kadangi tai stipriausiai animalizuota gyvūninė dalis. 
Vadinasi, vėl išeitų, kad kuo stipresnė gyvūninė gamyba, tuo gausesnis 
kaloriko išgavimas. Taip pat tai paaiškina, kodėl šiaurės tautos pranašes- 


nės muskulų stiprumu. 

metu aortos atšakose daugiau jo atpalaiduojama; kuo aukš- 
tesnė - tuo mažiau; kas ne kitaip gali vykti, kaip tik tai, jog 
šaltame ore daugiau pasisavinama salietradario, kai šilta- 
me - labai mažai arba visai ne. Tai reikia eksperimentu iš- 
spręsti. O iš to išeitų, kad gyvūninė gamyba (animalisatio) 
privalo būti daug stipresnė šaltyje taip, kaip augalinė gamyba 
(vegetatio) - šilumoje. 

265. — Iš tokio pradmens būtinai sektų, kad gyvūninės 
gamybos stiprumas kiekvienu atveju privalo būti tiesiogi- 
niame santykyje su vidine temperatūra. Vadinasi, įvairiose 
rūšyse ir veislėse šis laipsnis galėtų būti gyvūninės gamybos 
stiprumo matas. Kaip patirtis mums rodo, paukščiai, kurių 
temperatūra yra aukščiausia, turi stipriausius raumenis, o 
žuvys - silpniausius. Taip pat iš to išeina, kad kuo daugiau 
kūne susikaupia anglies vandendario, tuo silpnesnė anima- 
lizacija. Daugiausia anglies vandendario turime aliejuje, va- 
dinasi, apkūnumas privalo būti silpnos gyvūninės gamybos, 
taigi, ir netobulos plaučių veiklos požymis. Dėl to liesiems, 
kuriuose gyvūninė gamyba veikli, turi būti geriau vasarą, 
o apkūniems - žiemą. Tačiau ir kvėpuojantys gyvūnai turi 
nevienodą temperatūrą, tai priklauso ir nuo jų padėties or- 
ganinių būtybių grandinėje, ir nuo specifinės - tiek plaučių, 
tiek ir kraujo indų sistemos - sandaros. 

266. — Naujausi autoriai temperatūros pakilimą virš 
įprasto laipsnio arba jos sumažėjimą ligos atveju visuotinai 
priskiria arba vėsinančio proceso sumažėjimui, be atitinka- 
mo šildančio [proceso] mažėjimo, be panašaus vėsinančio 
[proceso] didėjimo, ir atvirkščiai. Tačiau toks aiškinimas 

yra akivaizdžiai klaidingas: mat, jeigu panašus neatitikimas 
galėtų kada nors įvykti, tuomet gyvas kūnas arba nuolat 
turėtų šilti, kol įkaistų ir sudegtų, arba vėsti iki sušalimo - 
ko iki šiol nė vienu atveju nepastebėta, nebent čia [autoriai] 
norėjo priskirti itin retus savaiminio gyvųjų kūnų užside- 
gimo atvejus. Iš to išeina, kad negalima atsitiktinio tempe- 
ratūros pakilimo ar sumažėjimo priskirti kitai priežasčiai, 
kaip tik gyvybės vyksmo paspartinimui ar pavėlinimui, 
vadinasi, - šildančio ir vėsinančio procesų spartai arba lėtu- 
mui. Nes gyvūninis kūnas, kuris išskiria daug šilumos, tuo 
pačiu santykiu daug jos atiduodamas, turi atrodyti karštas 
visiems tiems, kurie jos tiek neišskiria, o šaltas tiems, kurie 
jos išskiria daugiau. Tačiau, vertinant pastovią temperatūrą 
turintį kūną, reikia pripažinti, kaip matome karščiuojant, 
kad vėsinantis procesas visiškai lygus šildančiajam. Be to, 
pati patirtis rodo, kad įprastinės temperatūros didėjimas ar 
mažėjimas yra stiprus tik jutimo atžvilgiu, kadangi termo- 
metrai ūmiausių karščiavimų metu rodo pakilimą vos per 
tris ar keturis laipsnius. 

XXIV SKYRIUS 


KRAUJO PASISAVINIMAS. 
KIETŲJŲ DALIŲ GAMYBA ARBA 
MAITINIMAS (NUTRITIO). 


267. — Gyvūninis pasisavinimas ir gamyba nesibaigia 
kraujo gamyba, kuris yra tik visų tolesnių pasisavinimų me- 
džiaga ir objektas, taigi, bendriausių gyvybės pasireiškimų 
šaltinis. Iš čia kilo didelė jo reikšmė tarp senųjų gydytojų 
ir pirmasis dėmesys gyvūninės ekonomijos įvykių aiškini- 
muose, taip neatidžiai supeiktas vėlesniais laikais. Tačiau 
kraujas per galutinės aortos atšakas pasiekia visas gyvąsias 
dalis, taip pat prie visų gyvosios materijos taškų arba pats 
prieina, arba pasiunčia kokią nors nuo savęs atskirtą dalelę. 
Šios dalys pagal anksčiau nustatytus pradmenis ir gyvybės 
dėsnius turi nepaliaujamai formuotis ir atsinaujinti, o gy- 
vybinė materija kitaip į jas patekti negali, kaip tik kraujo 
apytakos keliu. Vadinasi, šios dalys - tiesiogiai ar netiesio- 
giai - negali kitaip formuotis, kaip tik iš arterinio kraujo. 
Vadinasi, iš jo turi formuotis raumenys, nervai, plėvės, in- 
dai, kaulai, kremzlės ir pan., šį kraują galutinai ar iš dalies 
imant ir savyje perkeičiant pagal tuos pačius pradmenis ir 
dėsnius, pagal kuriuos gyvybinis maistas perkeičiamas į 
baltąją limfą, o ši - į kraują. Neįmanoma suprasti šių veik- 
lų, kokiu būdu tai įvyksta; tačiau daugeliu atvejų galima 

apibūdinti jų sąlygas ir dėsnius; iš išsamaus atskirų organų 
pažinimo ir analizės galima numanyti ir padaryti išvadas, 
kokių elementų iš kraujo daugiausia paima ar į kokius jį 
perkeičia. Kadangi kiekviena dalis turi arba visiškai pakeis- 
ti savyje kraują, arba iš jo pašalinti ir perkeisti kai kuriuos 
elementus, o kitus atmesti. Pvz., kaulai turi arba imti, arba 
suformuoti iš kraujo [kalkių] fosfatą ir kalkių karbonatą“*; 
raumenys daugiausia turi formuoti skaidulas; o dėl to, kad 
daugiausia iš kitų organinių dalių savyje turi salietradario, 
turi šio elemento daugiausia priimti, vadinasi, turi būti svar- 
biausias kaloriko atpalaidavimo būdas ir pan. 

268. — Paprastai fiziologai organinių dalių maitinimą 
aiškina to paties tipo dalelių pridėjimu, arba apozicija““. 
Tačiau toks mechaniškas ir apytikris aiškinimas yra visiš- 
kai laisvas, nes: 1) remiasi šia prielaida, kad visos organinės 
dalys jau parengtos kraujyje; o šis pradmuo yra netikras, 
kadangi lygia teise būtų galima pasakyti, jog kraujas jau pa- 
rengtas duonoje, kas tik poezijoje gali būti tiesa; 2) siaurąja 
prasme galima būtų suprasti tik augimą dalelių pridėjimu 
ir susitelkimu, nors ir tos pirmiausia turi būti suformuotos; 
tačiau tinkamai suprantamas maitinimas turi būti tikras 
jų pasikeitimas, vadinasi, maitinimo (nutritio) vaizdas ne- 
sąlygiškai sudarytas iš organinės gamybos ir skaidymo ir 


82 Kalcio fosfatą (phosphatum calcis), fosforan wapienny; kalcio kar- 
bonatą (carbonas calcis), weglan wapna. 
83 Lot. appositio - priedas; biol. audinių ir ląstelių augimo būdas: 


nauji sluoksniai formuojasi ant anksčiau susidariusių. 

būtent tuo skiriasi nuo sekrecijos, kuri didžiąja dalimi yra 
nuolatinė gamyba. 

269. — Lygiai tokia ir laisva fiziologinė prielaida, kad iš 
visų organinių gamybos procesų maitinimas yra galutinis ir 
tobuliausias. Nes vis dėlto suformuotos dalys ir vėl išskaido- 
mos, limfos indų praryjamos ir sugrįžta į kraują, kur, jeigu 
iki aukščiausio gyvūninės gamybos laipsnio nepasiekė, dar 
toliau animalizuojamos ir gali būti nukreipiamos į stipriau 
performuotų dalių maistą. Tačiau vienos organinės dalys 
kitoms yra gyvybinės ir į jas pakeistos būti negali. Ir taip 
visa ląstelių membrana, visos plėvės ir sausgyslės, sudarytos 
bemaž grynai iš drebučių, kai tik išsilydo ir skysta būsena 
į limfinius indus ar iš šių į kraują prasiskverbia, gali toliau 
formuotis ir pasikeisti į baltymą, o šis, dar toliau keisdama- 
sis, — į skaidulas. Trumpai tariant, tame pačiame individe 
vienos organinės dalys gali būti kitų maistas taip, kaip vie- 
nos gyvųjų būtybių rūšys ir veislės tampa kitų maistu ir iš- 
likimo būdu. 

270. — Iš tikrųjų fiziologai numanė apie organinių dalių 
atsinaujinimą, tačiau, šiuo aspektu analizuojant jų mokslą, 
paaiškėja, kad neturėjo apie jį tikro įsivaizdavimo ir šio atsi- 
naujinimo nelaikė tikru maitinimu, paprastai juo laikydami 
gyvųjų dalių augimą arba jų storėjimą, ar apaugimą rieba- 
lais. Kai kurie netgi norėjo pažymėti ir apriboti šio atsinau- 
jinimo laiką ir viso kūno atsinaujinimui skyrė septynerius 
metus. Laisvas spėjimas ar hipotezė įrodo, kad iš esmės jų 
įsivaizdavimai buvo visiškai klaidingi. Nes šis pasikeitimas 
ir nematomas, ir turi būti visą laiką greitesnis, o bent jau 

daugelyje gyvųjų dalių yra labai spartus, kadangi dažnai 
matome per labai trumpą laiką pasikeičiančią kūno ar kai 
kurių organų visą formą, sudėtį, spalvą ir veiklą. Be to, šis 
pasikeitimas būtinai turi vykti kas akimirką ir tęsiasi be 
pertraukos, nes nuo jo priklauso gyvūninė šiluma, gyvybė 
ir visas organizuotų būtybių egzistavimas. Tačiau šio pasi- 
keitimo laikas sveikuose individuose ar organuose akivaiz- 
džiai turi būti skirtingas taip, kaip įvairiose rūšyse ir veis- 
lėse priklauso, taip pasakysiu, nuo gyvybės vyksmo tipo ir 
nuo jo spartumo. Vadinasi, su vienu organu, vienu individu 
atliktų eksperimentų negalima taikyti kitiems, apskritai 
kalbant, šia prasme nė negali būti kokių nors tikrų ekspe- 
rimentų. Be abejo, tuose pačiuose individuose ir organuose 
visa tai, kas veikia gyvybės vyksmo spartą, turi daryti įtaką 
ir atsinaujinimo spartai, taigi: ilgesnio ar trumpesnio laiko 
pasisavinimui reikalaujančio maisto natūra, aktyvumas ar 
ramybė, išorinė temperatūra, amžius, lytis, temperamentas 
ir klimatas. Be to, skirtinga atsinaujinimo sparta gali būti 
viena iš esminių priežasčių, kodėl vieni organai skiriasi nuo 
kitų; tie, kurie greičiau atsinaujina, proporcingai turi dides- 
nį kiekį indų - tiek kraujo, tiek limfos; tad, atsižvelgiant į 
indų kiekį, galima gana gerai įvertinti skirtingą jų gyvybės 
vyksmo spartą. 

271. — Tačiau, svarstant gyvųjų dalių maisto svarbą, la- 
biausiai reikia atskirti atsinaujinimą nuo jų pilnėjimo arba 
augimo, nors ir vienas, ir kitas yra tikrasis pasisavinimas. 
Vis dėlto pirmasis yra bemaž atvirkščiai proporcingas ant- 
rojo atžvilgiu, kadangi atsinaujinimas yra tuo greitesnis, 

juo greitesnis gyvybės vyksmas, o didėjimas ir augimas tuo 
lėtesnis. Dėl to jauni gyvūnai daug greičiau auga miegoda- 
mi negu aktyvios veiklos metu, kaip ir iš patirties įsitikin- 
ta, jog augalai daug greičiau auga naktį negu dieną. Dėl to 
vyriškėjimas ir apkūnumas yra tiesioginiame patogumų ir 
poilsio santykyje, o tiksli gamyba, gyvybės vyksmo stipru- 
mas ir nuo jo priklausanti jėga - atvirkštiniame santykyje. 
Iš to, kas pasakyta, turėtų išeiti, kad juo mažesnėje masėje 
koncentruojasi gamyba, tuo labiau intensyvėja; juo labiau 
pasklinda, tuo labiau silpnėja. Iš ko reikia daryti išvadą, kad 
palankios tokiam pasklidimui priežastys yra silpninančios 
priežastys. 

XXV skyrius 


SEKRECIJOS. 


ą72. — Sekrecijos yra organinės gamybos rūšis, per ku- 
rias tam skirtose liaukose ar panašiuose organuose iš kraujo 
susidaro specifinių savybių skysčiai. Ir kadangi šie skysčiai 
formuojasi iš kraujo, vadinasi, visų sekrecijų ir per jas susi- 
dariusių skysčių istorija turi sekti po paties kraujo gamybos 
istorijos. Noras pateikti sekrecijų teoriją, prie kurios fiziolo- 
gai taip ilgai darbavosi, yra tas pats, kaip noras suprasti ir pa- 
aiškinti kiekvieną organinį procesą, tad tobulo šių organinių 
veiklų išaiškinimo, kalbant apie būdą, kokiu vyksta, niekas iš 
mūsų tegul nesitikės. Tačiau mums atrodo į tiesą panašus da- 
lykas, kad jau suformuoti ir liaukose esantys skysčiai padeda 
susidaryti naujiems, į juos panašiems, kurie, kaip matome, 
kur kas stipresni skysčiuose negu kietosiose dalyse (139)? 

273. — Šiek tiek senesnių laikų fiziologai suprato, kad vi- 
sos iš kraujo pagamintos sultys jame yra visiškai paruoštos 
ir kad tam skirtuose organuose tik atsiskiria. O tas atsky- 
rimas įvyksta dėl galinčių praleisti tik tas ir ne kitas sultis 


26 372 I šią nuomonę būtų galima pasakyti, kad, jeigu susidarę skys- 
čiai pagelbsti formuojant į save panašius, tuomet tai negalėtų vykti pir- 
miniame jų susidaryme, bet taip pat tai nėra ir priežastis pirminio susi- 


darymo, kuris ne tik pristatytas, bet ir paaiškintas negali būti. 

indų skirtingos angos, krypties, ilgio ar pasisukimo. Tačiau 
toks mechaninis aiškinimas, paremtas nuomone, jog gyvū- 
niniai skysčiai sudaryti iš įvairaus dydžio rutuliukų, patiria 
nesėkmę per patį išsamų kraujo, neturinčio nei seilių, nei 
baltosios limfos, nei tulžies, nei urinos ir t. t., pažinimą. 
Be to, gyvūninių skysčių skirtingumo aiškinimas skirtin- 
gu dydžiu rutuliukų, iš kurių atsiranda, šiandien nieko ne- 
sudomins. Bet nėra sėkmingi aiškinimai ir tų, kurie visas 
gyvūninių skysčių atmainas kildina tik iš pakitusio kietųjų 
dalių veikimo. Mat, vis dėlto tos pačios dalys atsiranda ir 
išskiriamos iš skysčių ir skystyje prasidėjo, nes jeigu jos tu- 
rėtų žymėti skysčių, kuriuos apima, natūrą, tada turėtų būti 
nekintančios esybės ir bent jau pačios nuo tų skysčių nepri- 
klausyti, o organinėje ekonomijoje tie patys, tik skysti, gy- 
vybiniai elementai tampa kietais, o kieti vėl ištirpsta, ir taip 
be paliovos. Vadinasi, veikimas yra ne tik būtinai abipusis, 
bet, kaip matyti, ir tolygus. 

274. — Tos pačios sekrecijos būsena kartais keičiasi - ar 
su viso mechanizmo būsenos, ar sekrecijai tarnaujančio or- 
gano pasikeitimu, būtent: su gyvybės vyksmo spartos, vidi- 
nės šilumos ir nervų, kurie prieina iki visų sekrecijos orga- 
nų, veiklos pasikeitimu ir, atrodo, daug prie tos veiklos pri- 
klauso. Netgi pati kraujo būsena turi būtinai veikti sekreciją, 
be to, turi veikti ir maisto prigimtis, kaip daranti poveikį 
kraujo būsenai ir gyvybės vyksmo spartai. Tačiau šie orga- 
ninių skysčių pasikeitimai užsisklendžia tam tikrose ribo- 
se, dėl to nė vienas skystis kada nors nepraras savo esminių 
savybių ir nepavirs į kitą. Pvz., tulžis kartais būna geltona, 

žalia ar juoda, tiršta ar vandeninga, stipriai ar silpnai karti, 
tačiau dėl to niekada nesiliauja buvusi tulžimi, niekada jai 
būdingų bruožų galutinai nepraranda, niekada nepavirsta į 
sėklą ar į baltąją limfą. Tą patį galima pasakyti ir apie visas 
kitas sultis. Kokių būna skysčių išsigimimų dėl ligos ir kokį 
tašką jie pasiekia, pamatysime atitinkamoje vietoje. 

275. — Visus iš kraujo pagamintus skysčius galima pa- 
dalyti į tokius, kurie skirti iš išorės patenkančiai gyvybinei 
materijai pasisavinti ir toliau jai formuoti ir kurie iš dalies 
ar ištisai su ja kartu sugrįžta į kraują; taip pat į tokius, ku- 
rie turi būti pašalinti iš kūno kaip esybės, negalinčios būti 
tolesnis organinės gamybos objektas dėl to, kad prarado 
visą gyvybingumą šios gyvosios esybės atžvilgiu. Netgi pir- 
mieji naujos gyvybinės materijos neatnaujinti ir nepakeis- 
ti [skysčiai] patys savaime sugrįžti į kraują negali ir, jeigu 
perdirbimui neturi naujos materijos, privalo būti pašalinti. 
Prie tokių priklauso: seilės, skrandžio, kasos sultys ir tulžis, 
kurios tarnauja maistui virškinti; prie tokių galima priskirti 
ir vyrišką sėklą bei baltąją limfą, kurios atsidalydamos tik 
tam tikru metu, turi atskirą savo paskirtį. Tačiau gyvūniniai 
skysčiai, suformuoti ir uždaryti kūno ertmėse, neturi kito 
kelio pasišalinti, kaip tik prasiskverbti į limfos sistemą kartu 
su ištirpusiomis kietosiomis dalimis ir persikūnyti į limfą. 
Tokie [skysčiai] dar gali tikti tolesniems gamybos procesams 
ir yra tarsi gyvybinės materijos sandėlis, iš kurio kraujas ir 
kitos organinės dalys gali kaskart atsišviežinti. Grynai šali- 
nimo produktams priklauso prakaitavimo materija, urina ir 
žarnų išmatos. 

XXVI SKYRIUS 


VIRŠKINIMUI TARNAUJANČIOS 
GYVŪNINĖS SULTYS. 


276. — Seilės. Pirmosios sultys, kurios susimaišo su mais- 
tu ir pradeda jų gyvūninį pasisavinimą, yra seilės. Šis skys- 
tis gaminamas šešiose liaukose, išsidėsčiusiose aplink burnos 
ertmę, į kurią suteka iš kiekvienos liaukos prasidedančiais 
atskirais kanalais. Kramtyti skirtų muskulų veikimas padidi- 
na seilių tekėjimą į burną, kaip visiems atrodo, prispaudžiant 
seilių liaukas ir iš jų išspaudžiant jau pagamintas ir paruoštas 
sultis. Panašiu būdu pats maisto buvimas burnoje arba pats jo 
vaizdas, arba mėgstamo [maisto] prisiminimas padidina šio 
skysčio gamybą ir priplūdimą. Jis yra vandeningas ir šiek tiek 
lipnus, sulig kiekvienu judesiu putoja ir labai lengvai praryja 
orą, kuris su juo [šiuo skysčiu, t. y seilėmis], atrodo, maisto 
kramtymo metu gausiai jungiasi. Yra bemaž visai beskonis ir 
bekvapis, taip pat be jokių alkalinių požymių, kokius papras- 
tai pastebime vandeninguose gyvūniniuose skysčiuose. Seilių 
savybė iš oro gauti rūgštadarį ir perleisti kitiems kūnams gali 
turėti savo reikšmę virškinant maistą. Cheminė analizė at- 
skleidžia seilėse esant šiek tiek gyvūninių gleivių“* ir baltymo, 
taip pat valgomosios druskos, natrio, kalcio ir amonio fosfatų. 


84 Orig. gatunkiem kleju - klijų rūšies. 

277. — Nors šis skystis, kai kada net ir nemažu kiekiu 
būna pašalinamas, vis dėlto nėra skirtas išmesti, nes tai yra 
pirmosios ir būtinos sultys, skirtos maistui ištirpinti, - dėl 
to paties tokios skystos ir vandeningos, kad šis tirpalas būtų 
kuo skystesnis ir tolesniems organinės gamybos procesams 
geriau parengtas. Be seilių, visas vidinis burnos paviršius 
drėkinamas gleivių rūšimi, kurias gamina paprastos liau- 
kutės, išsibarsčiusios po visą tą paviršių ir po liežuvį, tačiau 
neatrodo, kad jos [gleivės] priklausytų pačiam virškinimui, 
nors kramtymo ir rijimo metu akivaizdžiai susimaišo su sei- 
lėmis ir maistu. Svarbiausios tų liaukučių yra vadinamosios 
migdolinės“, įsiterpusios tarp minkštojo gomurio įdubų. 
Fiziologai mano, kad šios burną, gerklę ir gomurį drėkinan- 
čios gleivės skirtos apgaubti kietam, sausam ir tirštam mais- 
tui, kad taip palengvintų jo praėjimą pro gerklę. 

278. — Skrandžio sultys. Tačiau mūsų laikais jokios gy- 
vūninės sultys nepritraukė tiek gamtininkų, fiziologų ir che- 
mikų, kiek vadinamosios skrandžio sultys (succus gastricus). 
Reaumur'o““ ir Spallanzani'o“? tyrimai įrodo, kad skrandžio 


85 Tonzilės. 


86 Renė Antoine Ferchault de Rėaumur (1683-1757) - prancūzų 
entomologas ir rašytojas, prisidėjęs prie įvairiausių mokslo sričių, ypač 
vabzdžių studijavimo. Jis įvedė savo vardu pavadintą temperatūros skalę 
(Reomiūro skalė). Taip pat žinomi ir jo eksperimentai su gyvūnais tiriant 


skrandžio sultis. 
87 Lazzaro Spallanzani (1729-1799) - italų dvasininkas, biologas ir 
fiziologas, kuris įnešė svarbų indėlį į eksperimentines kūno funkcijų stu- 


dijas, gyvūnų reprodukciją ir echolokaciją. 

sulčių savybės tirpinant maistą atkreipė į save visų dėme- 
sį, nors, apskritai kalbant, tokia tirpinimo ir pasisavinimo 
savybė būdinga ne tik šioms sultims, bet ir visiems organi- 
niams skysčiams. Nepaprasta nuostaba, kokią ši skrandžio 
sulčių savybė mokslininkams sukėlė, buvo tvirčiausias įro- 
dymas apie menkas visuotinių gyvūninės ekonomijos dės- 
nių žinias. Mat iki tol bent jau žmogaus skrandyje moksli- 
ninkai negalėjo rasti liaukų, kurios šią sulčių rūšį gamintų, 
tačiau tai juos mažai stebino, nes apsiribojo tuo, kad šios 
liaukos, pakankamai matomos paukščių skrandžiuose, turi 
būti ir kituose [skrandžiuose]. Vis dėlto atrodo, kad gamta, 
kurios [veikimo] būdai visada dera su ketinimais, kokius 
turi atlikti, nebūtų pamiršusi sukurti reikalo svarbumą ati- 
tinkančio organo, jeigu visą virškinimo darbą būtų patikė- 
jusi vadinamosioms skrandžio sultims. Prie šios pastabos 
reikia pridurti ir tai, kad jeigu skrandžio sultimis su apie jas 
rašančiais autoriais turime vadinti nedidelį kiekį skysčio, iš- 
gaunamo iš tuščio skrandžio, tuomet tenka būtinai atkreipti 
dėmesį į tai, kad į šį vidaus organą suteka ir susitelkia įvai- 
rios kitos sultys, būtent seilės, kurias nepaliaujamai ryjame. 

279. — Taigi, iš tokių ir panašių požiūrių suprantu, kad 
iš vidinio skrandžio paviršiaus labai mažu, visai beveik 
nepastebimu kiekiu išsiskiriančioms sultims pernelyg daug 
Įreikšmės] priskirta ir per daug [jos] atimta iš seilių, kurios 
tobulai ir labai gausiai susimaišiusios su maistu burnoje 
patenka į skrandį, kur turi laiko, pagalbos ir temperatūros 
tam, kad galėtų maistą tobulai ištirpinti ir paversti į skran- 
džio limfą. Seilių prigimtis, jas gaminančių liaukų dydis, jų 

gausus išsiskyrimas paties maisto vartojimo metu ar nuo 
paties jo reginio, arba prisiminimo, negalėjimas pamatyti 
organų, gaminančių skrandžio sultis, o dėl to atskiro šios 
rūšies sulčių buvimo nepatikimumas, mažas ir visada skir- 
tingas skrandyje randamas jų kiekis - visa tai kalba šios 
nuomonės naudai. Vis dėlto besisunkianti iš skrandžio sie- 
nelių drėgmė gali šiam darbui pagelbėti, bet jos kiekis yra 
pernelyg mažas, kad pati jį galėtų atlikti. Pagaliau šią nuo- 
monę paremti ir mums pasitarnauti gali tai, kad po pirmojo 
virškinimo skrandyje susiformavusi riebi ir dar tobulai ne- 
ištirpinta baltoji limfa toliau tirpinama ir perdirbama pade- 
dant kasos sultims, kurios visiškai panašios į seiles. 

280. — Kasos sultys. Pirmoji žarnyno dalis, į kurią sute- 
ka skrandyje pagaminta riebi limfa, vadinama dvylikapirš- 
te žarna (duodenum). Į ją įsilieja gyvūninėje ekonomijoje 
labai svarbios dvejos sultys, tai yra: kasos sultys ir tulžis. 
Pirmosios gaminamos plačioje liaukoje, forma ir savo sudė- 
timi visiškai panašios į seiles. Ir nors gili jos [dvylikapirštės 
žarnos] padėtis ir paslėptumas bet kokį priėjimą gyvuo- 
se gyvūnuose apsunkina ir nesukėlus jiems mirties bemaž 
neįmanoma prieiti, nors pačioje dvylikapirštėje žarnoje šių 
sulčių, kaip ten su tulžimi kartu susimaišiusių, surinkti ne- 
įmanoma, vis dėlto pavyko surinkti jų gana nemažą kiekį. 
Ir taip Graaff'as““, gyvame šunyje pasiekęs kanalą, pro kurį 


88 Regnier de Graaf (Reinier de Graaf, lot. Reijnerus de Graeff) (1641— 
1673) - olandų gydytojas, anatomas ir fiziologas, padaręs svarbių atradi- 
mų reprodukcinės biologijos srityje. Autorius veikalų: De succi pancreati- 


ci natura et usu exercitatio anatomica-medica [„Medicininis-anatominis 

įteka kasos sultys, šį kanalą pritvirtino prie buteliuko, o po 
keleto valandų surinko nemažą kiekį sulčių, apie kurias kal- 
bame. Tad iš eksperimentų, kokių buvo galima sulig tuome- 
čiu žinių lygmeniu imtis, paaiškėjo tiek, kad kasos sultys yra 
balsvos ir silpnai sūrios, visu kuo panašios į seiles. Vadinasi, 
jų panaudojimas turi būti tas pats: tai yra, kad skrandyje 
prasidėjęs virškinimas ir maisto tirpinimas tęstųsi toliau ir 
pasibaigtų. Tokiu atveju dvylikapirštę žarną reikia laikyti 
antruoju skrandžiu, kuriame maisto tirpinimas tik pasiekia 
pabaigą, prasidėjęs pirmajame. 

281. — Tulžis. Atsižvelgiant, koks platus ir svarbus vi- 
daus organas panaudotas tulžiai gaminti, kaip gamta netgi 
atskiras kraujo indų sistemas tam vienam tikslui paskyrė, 
taip pat kaip kiti pilvo organai šiam tikslui pagelbsti, nega- 
lima nepripažinti, kad šios sultys gyvūninėje ekonomijoje 
turi turėti didžiausią reikšmę. Kadangi galutinė gamyba ir, 
taip pasakysiu, limfos išbaigimas nuo šio skysčio priklau- 
so, dėl to virškinime ir pirmajame maisto pasisavinime jai 
reikia priskirti svarbiausią veikimą. Kepenys, tiesiogiai skir- 
tos šioms sultims gaminti, ne tik visuose žinduoliuose yra 
vienas iš didžiausių vidaus organų, bet ir gauna didelę masę 
savito ir specialiai iš anksto, kaip atrodo, parengto kraujo. Ir 
dėl to, nors kepenyse gaminama tik tulžis, tačiau ir kiti vi- 
daus organai, ruošiantys šį specifinį kraują, kuris turi tekėti į 


tyrimas apie kasos sulčių prigimtį ir naudą“] (1664), De mulierum organis 
in generationi inservientibus tractatus novus [„Naujas traktatas apie mo- 


terų organus, tarnaujančius dauginimuisi “] (1672). 

šią milžinišką liauką, ir dėl to pagelbstintys jo gamybai, turi 
būti vadinami tulžies indais. 

282. — Mat, visos venos, gabenančios kraują, tiekiamą 
pilvo organams, būtent: blužniai, skrandžiui, taip pat tauki- 
nei ir visam žarnynui, susitelkia kartu po kepenimis ir susi- 
jungia į kamieną, kuris iš pradžių išsiplečia į platesnį maišelį 
ir įgauna raumenų bruožų, o paskui pavirsta tarsi į arteriją, 
jos principu išsišakoja vis į smulkesnes atšakas ir prieina iki 
visų kepenis sudarančių mazgelių. Ten, pasitarnavęs tulžies 
gamybai, suplaukiančiai į savo kanalėlius, duoda pradžią ve- 
noms, kurios telkiasi įprasta tvarka ir likusį nuo tulžies ga- 
mybos kraują iškart perlieja į didžiąją veną (vena cava). 

283. — Be to, kepenys priima nedidelę arteriją iš dešinės 
coeliacae“? atšakos, kuri taip pat po visą jų masę išsiraizgo, 
bet kuri savo kraujo su ankstesniu nemaišo, tačiau perlieja 
į atskirus venų pradmenis, o šie, susitelkę į vieną kamieną, 
įteka į veną, vadinamą vienišąja (sine pari)?“, arba į didžią- 
ją veną. Vadinasi, tulžiai gaminti tarnaujantis kraujas nėra 
tinkamas palaikyti pačios kepenų masės atnaujinimui ir 
temperatūrai, jeigu šis vidaus organas panašiu būdu, kaip ir 
plaučiai, šiuo tikslu gauna atskirą arteriją. 

284. — Iš to aiškiai atsiskleidžia, kad kepenų indų siste- 
ma sudaro visiškai atskirą sistemą, turinčią nuosavą kraują ir 


89 Pilvinė arterija. 

90 Sine pari - be poros, neporinė [vena]. Už šios venos paaiškinimą 
nuoširdžiai dėkoju dr. Rimantu Jankauskui: „Versti „nelykinė vena“ (vena 
azygos). Nors tai klaidinga nuomonė - visas veninis kraujas iš kepenų nu- 


teka tiesiai į apatinę tuščiąją veną (vena cava), ne per nelykinę veną.“ 

būdingą jai apytaką, o kai kurie pilvo organai, būtent blužnis 
ir taukinė, skirti paruošti ir gaminti kraują kepenų cirkulia- 
cijai taip, kaip plaučiai parengia kraują, tinkamą palaikyti 
apytaką aortos sistemoje. Tačiau iki šiol nėra tikrų eksperi- 
mentų ar bent jau jokie iki mano žinios neatėjo, kurie tobu- 
lai apibūdintų kraujo prigimtį - ar esančio pačioje kepenų 
venoje, ar atšakose, iš kurių atsiranda sujungimų; pvz., taip, 
kaip turime apibūdintas arterinio ir veninio kraujo savybes. 
Vis dėlto tik šie eksperimentai įstengs mums paaiškinti visą 
kepenų ir kitų pilvo organų funkciją. Apie blužnies veną mes 
tiek teišmokyti, kad joje cirkuliuojantis kraujas po išėjimo iš 
šio akyto vidaus organo turi arterinio kraujo spalvą, takumą 
ir kitas savybes ir tai netgi aukštesniu laipsniu negu pačio- 
se arterijose. O kadangi ši vena yra svarbiausia tarp kepenų 
veną sudarančių atšakų, todėl atrodo, kad tulžies gamyba 
bent jau tuo su kitomis gyvūninėmis gamybomis dera, kad 
be arterinio kraujo negali apsieiti. 

285. — Prie ankstesnės pastabos galima būtų pridurti ir 
tai, kad kaip viena iš arterinio kraujo gamybos sąlygų yra 
dalies anglies vandendario netekimas, taip tą sąlygą gali pa- 
tenkinti juosiančioje plėvėje esanti taukinė, kurioje pagami- 
nama didelė dalis riebalų. Tačiau kaip net ir blužnies kraujas 
su arteriniu galutinai nesutampa, taip ir kiekviena iš atšakų, 
suformuojančių kepenų venos atsiradimą, gali savyje talpin- 
tiįjokį nepanašų, savitą kraują, o visos šios kraujo atmainos, 
kartu susimaišiusios maišelyje, nuo kurio prasideda kepenų 
indų pasiskirstymas, turi iš naujo duoti visai naują kraujo 
tipą, iš kurio tik pati tulžis turi atsiskirti. 

286. — Vadinasi, tai, ką mums fiziologai pateikė apie ke- 
penų kraujo aliejinę, alkalinę, karčią ir pan. prigimtį, reikia 
laikyti tik grynu pramanu, jokiu bandymu nepatvirtintu. Ir 
ne anksčiau galėsime kaip reikiant vertinti specifinius pasi- 
keitimus, į kuriuos kraujas patenka tiek parengiamuosiuose 
organuose, tiek ir pačiose kepenyse, tik kai eksperimentai 
tuos kraujo skirtumus mums atskleis. Koks gražus ir derlin- 
gas naujų tyrimų, darbų ir eksperimentų laukas! 

287. — Paskutinėse kepenų venos galūnėse suformuota 
tulžis įsiurbiama į atskirų indų angas, kurie venų principu 
susieina ir susijungia į vieną bendrą kanalą, vadinamą kepe- 
ny tulžies [lataku]. Tačiau žmoguje ir daugelyje gyvūnų ne 
visada šiuo kanalu tekanti tulžis gali išsilieti į žarnas, kadan- 
gi gana vingiuotai pereina tarp dvylikapirštės žarnos sienelių 
ir dėl to užsilaiko tiek kartų, kiek ši žarna būna nepilna ir su- 
smukusi. Bet su minėtu kanalu aštriu kampu jungiasi antra- 
sis, prasidedantis iš gana plataus maišelio, vadinamo tulžies 
[pūsle]. Iš tokios sudėties išeina, kad dėl to, jog tulžis niekada 
nesiliauja gamintis, o dėl to ir per nuosavą kanalą nutekė- 
ti, vadinasi, kiek kartų negali nutekėti į žarnos ertmę, [tiek 
kartų] turi kauptis tulžies pūslėje ir ją daugiau ar mažiau pri- 
pildyti. O jeigu ir ši būna pripildyta, o praėjimas į žarnas vi- 
siškai sustabdytas, šios suformuotos sultys liaujasi skverbtis 
į tulžies latakėlių angas ir maišosi su krauju. Tai ligos atvejis, 
pagal gydytojų nuomonę, geltligės pradžia. 

288. — Toji tulžis, kuri pagaminama kepenyse, tiesiai 
per tulžies lataką suteka į žarnas, iki šiol mažai ištyrinė- 
ta, nes ją sunku atskirti ir atskirai surinkti, tačiau ta, kuri 

atsiranda tulžies pūslėje, kadangi lengvai surenkama, yra 
gana gerai pažįstama. Tačiau plačiąja prasme suprantame, 
kad pastaroji nesiskiria nuo pirmosios, tik yra tirštesnė 
dėl ilgesnio jos buvimo tulžies pūslėje, o dėl to netekusi į 
limfos indus priimtų skystesnių dalių. Tačiau esama tokių 
[mokslininkų], kurie kepenų tulžį laiko malonia ir bent jau 
nekarčia, manydami, kad tulžies pūslei būdingas kartumas 
gaminamas specialiose liaukutėse, esančiose tarp šios pūslės 
sienelių. Šiaip ar taip, šis gyvūninis skystis veikiamas dauge- 
lio pasikeitimų: tiek vėlyvo amžiaus, tiek metų laiko, kaip ir 
įvairios sveikatos būklės, - kaip kai kurie, ypač senųjų laikų, 
gydytojai prie tokių pasikeitimų net ir sveikatos pasikeiti- 
mus priskyrė. 

289. — Tulžies pūslėje esančios sultys tirštos, stipriai kli- 
jingos ir tąsios, žalsvos arba tamsiai žalios spalvos ir itin kar- 
taus skonio. Plakamos putoja kaip muilas ir iš tikrųjų apima 
savyje gyvūninę muilingą kombinaciją, sudarytą iš sodos 
ir specifinės riebios esybės, kurią kai kurie [mokslininkai] 
norėjo laikyti dervinga". Padedant šiai muilingai esybei, 
baltymas su tulžimi taip stipriai susimaišęs, kad net ir nuo 
ugnies nestingsta. Prie šių dviejų dalių, iš esmės sudarančių 
tulžį, yra primaišyta sodos [natrio] ir kalkių [kalcio] chlori- 
dų bei sodos [natrio] ir kalkių [kalcio] fosfatų, taip pat šiek 
tiek geležies. Didelis tulžies polinkis į puvėsius rodo stiprią 


D 6389) Žr. Początki chemii, Tom drugi, Chemia organiczna, p. 282— 
286. [...] przez Jędrzeja Sniadeckiego |...] edycya powtorna, powiekszona 


i poprawna (w. Wilnie 1807). 

gyvūninę jos prigimtį ir moko mus, kad iš jos pasisavinamas 
maistas žarnyne įgauna stipriausią gyvūninį bruožą. 

290. — Tokia muilo savybių turinčia tulžies prigimtimi 
fiziologai stengėsi paaiškinti jos poveikį skrandžio limfai, 
suprasdami, kad tulžis palengvina aliejingų dalių jungimąsi 
su vandeningomis, kad tas dalis išretina, kad riebesnes ir ne- 
sileidžiančias ištirpinti atskiria ir kad, kaip gana aštri esybė, 
skatina ir palaiko žarnyno judėjimą, o dėl to pagelbsti šalinti 
ir išskirti ekskrementus bei juos nudažo. Tačiau pagal kar- 
tą mūsų įrodytas ir priimtas taisykles, jokia organinė veikla 
negali būti aiškinama paprastais mechaniniais ar chemi- 
niais pagrindais, o tulžis, susimaišiusi su kasos sultimis, pa- 
gal bendruosius gyvūninės ekonomijos dėsnius, tai yra per 
tolesnę gyvūninę jų gamybą, pasisavinimą ir ištirpinimą, 
turi veikti riebią baltąją skrandžio limfą. Tačiau dėl to, kad 
didelė pakeistos tulžies dalis atsiduria ekskrementuose ir 
juos nudažo, reikia daryti išvadą, jog šios sultys didžiąja da- 
limi yra ekskrementų produktas, o kai kuriais ligų atvejais 
visiškai toks ir tampa, labai gausiai pasišalindamos vemiant 
ir viduriuojant. 

291. — Iš visų šių Žinių išeina: 1) dvylikapirštė žarna yra 
esminė ir svarbiausia baltosios limfos gamybos vieta, o dėl to 
ir tobulo virškinimo [vieta]; 2) tulžis šiame darbe yra svar- 
biausias skystis; 3) pilvo organų veikla ir įtaka savitos kepe- 
nyse cirkuliuojančio kraujo atmainos suformavimui iki šiol 
dar nėra ištyrinėta; 4) šio kraujo prigimtis ir jo įtaka bendrai 
gyvūninei ekonomijai taip pat yra tikra paslaptis. Galiausiai 
tulžis iš dalies yra išskyrų skystis. Jau pagaminta baltoji 

limfa dvylikapirštėje žarnoje iš lėto nusileidžia per visą plo- 
nųjų žarnų ilgį, kur ją baltosios limfos indų angos įsiurbia, 
tobulina, žarnaplėvės (mesenterium) limfmazgiuose atskiria 
ir sumaišytą su limfa galiausiai perlieja į kraują. 

XXVII SKYRIUS 


GYVŪNINIŲ RIEBALŲ GAMYBA. 
APKŪNUMAS. 


292. — Taukai, arba gyvūninis aliejus, turi priklausyti 
prie iš kraujo atskirtų skysčių, kadangi juos ir gamina speci- 
finės šen bei ten ląstelių membranoje išsibarsčiusios liauku- 
tės; gyvuose [kūnuose] yra stabiliai skysti. Tačiau ne visur 
vienodai gausiai ląstelių membrana aprūpinta riebalus iš- 
skiriančiomis liaukomis, dėl to šis aliejingas skystis kaupiasi 
ne kiekvienoje vietoje ir nevienodu kiekiu. Iškart po oda ir 
aplink raumenis jų [riebalų] aptinkama gana daug, tai su- 
teikia kūnui tam tikro minkštumo, putlumo ir apvalumo. 
Tačiau gausiausiai jų randame aplink inkstus, pilvaplėvėje, 
vadinamoje taukine, aplink širdį ir krūtinės pertvaroje (me- 
diastinum), taip pat apie krūtinės muskulus ir liaukas, su- 
darančias pačią krūtinę, ypač moteriškosios lyties: tai šioms 
dalims suteikia tokį pastebimą iškilumą ir apvalumą. Tačiau, 
atvirkščiai, smegenys ir galvos paviršius, o ypač kakta, šner- 
vės, ausys, taip pat plaučiai visada yra be riebalų. Tinklinės 
kaulų dalies ląstelėse, vidinėje pailgųjų kaulų ertmėje taip 
pat esama gana nemažai riebalų, vadinamų čiulpais. 

293. — Ne visos gyvūnų rūšys pasižymi riebalų gausa, 
o ir ne visi tos pačios rūšies individai, ne kiekvienąkart ir 
ne kiekviename amžiaus tarpsnyje. Pvz., vaisiuje iki penkių 

mėnesių dar nėra jokio jų ženklo. Bet po gimimo bemaž visi 
vaikai smarkiai pilnėja, o šis apkūnumas jauname amžiuje ir 
vėl išnyksta, suaugusiuose ima vyrauti apie keturiasdešim- 
tuosius metus, o vėliau, senatvėje, vėl sumažėja ir prapuola. 
Proto ramybė, kūno ir sielos poilsis, ilgas miegas, kastravi- 
mas, gausus ir lengvai virškinamas maistas veda į apkūnu- 
mą. Dėl to žmonės, užimti sunkiu darbu - ar kūno, ar pro- 
to, - pagal temperamentą ar gyvenimo būdą judrūs, uolūs, 
rūpestingi, niekada netunka. Panašiai netunka tie, kuriuose 
stiprus dauginimosi sistemos veikimas, o pastebimai tunka 
kastratai ir impotentai; tad, kastruodami gyvūnus ir paukš- 
čius, pritaikome ūkyje, kad pasiektų didelio svorio. Kita 
vertus, pats apkūnumas yra šios sistemos silpnumo arba ne- 
veiklumo įrodymas, todėl dažnai matome nevaisingas apkū- 
nias moteris ir [apkūnius] impotentus vyrus. 

294. — Apskritai, visa, kas lėtina gyvybės vyksmą ir 
kraujo apytaką, kas sumažina organinę gamybą ir skaidy- 
mą, taigi, išskyras, būtent, kas sumažina anglies vandenda- 
rio praradimą, - neišvengiamai veda prie apkūnumo. Ir dėl 
to, kad anglies vandendarį, riebalinę medžiagą, daugiausia 
prarandame plaučiuose, kur šie elementai virškinami ir pa- 
sikeičia į vandenį ir anglies rūgštį. Šis nuostolis, susijęs su 
salietradario prarijimu, sudaro gyvūninę maisto ir kraujo 
gamybą, taip pat ir veninio [kraujo] pasikeitimą į arterinį. 
Vadinasi, apkūnumas kiekvienu atveju bus atvirkštiniame 
santykyje su gyvūnine gamyba. Dėl šios priežasties, atsi- 
žvelgiant į kitas panašias aplinkybes, augalinis maistas, 
atvirkščiai visuotinei nuomonei, turi daugiau pagelbėti 

apkūnumui ir praversti liesėjantiems žmonėms, o gy- 
vūninis — turi būti jam priešingas ir tikti nutukusiems. 
Perteklinis apkūnumas tampa našta ir yra tikra liga, todėl 
turi atsidurti tarp susirgimų atvejų. 

295. — Gyvūniniai taukai, kad ir iš kur paimti, aps- 
kritai yra aliejinės prigimties ir labai mažai nuo jų [aliejų] 
skiriasi; tad šiuo atžvilgiu turi būti laikomi mažai perdirb- 
ta, arba mažiausiai gyvūnine, kombinacija. Ši kombinacija, 
pumpuojama per limfos indus, atskirta ir pernešta į kraują, 
tampa tolesnių gamybos procesų ir pasisavinimų medžiaga 
ir sudaro laikinai pakeliamą gyvybinio maisto trūkumą. 
Dėl to ląstelių membraną galima laikyti kaip ir sandėliu, 
kuriame, esant maisto gausai ir silpnai gyvūninei gamybai, 
sukaupiamas ir laikomas tolesniam naudojimui gyvybinės 
ir pusiau perdirbtos materijos perteklius; juo labiau, kad ir ši 
klijinga ir slidi drėgmė, kokia ten įprastai kaupiasi ir skysčio 
ar garų būsenoje šios membranos ląsteles pripildo, taip pat 
ryjama limfos indų, yra viena iš limfos medžiagų, taigi ir 
[vienas] iš kraujui atnaujinti tarnaujančių elementų. 

XXVIII SKYRIUS 


GYVŪNINĖS IšSKYROS 
IR JŲ GAMYBA. 


296. — Išskyros turi būti laikomos tikrais gyvūninės 
gamybos produktais arba sekrecijomis, kadangi bemaž visos 
iš pradžių gaminamos specifiniuose liaukų ar panašiuose į 
liaukas organuose, o išlieka ir laikinai saugojamos kituose, 
kol būna pašalinamos už kūno ribų. Pvz., urina gaminama 
specifiniuose organuose, turinčiuose visas liaukų savybes, 
paskui kaupiasi ir laikinai laikosi pūslėje ir tik po visiško 
prisipildymo pasišalina. Panašiai išskiriami ir ekskrementai 
[išmatos], ir jie gana ilgai išlieka storųjų žarnų ertmėje, kol 
būna pašalinami iš kūno. Nematomi tik garų išsiskyrimai, 
vadinami transpiracijomis, neatrodo, kad būtų kokiame or- 
gane sulaikomi ir saugomi, bet, kaip ir plaučių dujos, tiesiai 
į orą išeina ir jame ištirpsta. Kita vertus, ašaros, pagamin- 
tos joms būdingose liaukose, po akies obuolio apiplovimo ir 
sudrėkinimo renkasi būdinguose maišeliuose, kur kažkiek 
sutirštėja ir iš kur nuteka į šnerves, ir tik čia, kažkiek laiko 
sulaikytos, sutirštėjusios ir susimaišiusios su besisunkiančia 
į vidinį šnervių gleivinės paviršių drėgme, tampa tikromis 
išskyromis. Vadinasi, medžiagą, kuri mūsų atžvilgiu prara- 
do gyvybingumą, prarandame per storąjį žarnyną, per inks- 
tus, odą, plaučius ir šnerves. 

297. — Ekskrementai. Ekskrementai galutinai susidaro 
storosiose žarnose, kadangi plonosiose, kur baltoji limfa to- 
bulinama ir įsiurbiama į limfos indus, dar jų negalima ma- 
tyti, ir bent jau tie nesuvirškinto maisto likučiai, kurie kar- 
tais matomi plonojo žarnyno gale, neturi jokio tikro ekskre- 
mentų bruožo. Nes jeigu maiste kažkiek esama negyvybinės 
materijos, kuri negali būti organinės gamybos objektas, arba 
tokios gyvybinės materijos, kuri prarado visą gyvybingu- 
mą ar taija mintančio individo atžvilgiu, ar tai dėl stipraus 
sukibimo, ar cheminio ryšio, negali būti ištirpinta virški- 
nančiose sultyse - ši nepasikeitusi ar tik šiek tiek pakeista 
materija, susimaišiusi su virškinimui tarnaujančiomis sulti- 
mis, pereina iki pat storųjų žarnų ir turi pasišalinti kartu su 
ekskrementais. Akivaizdūs to pavyzdžiai mums yra vaisių 
kauliukai ir sėklos, plaukai, kaulai ir pan., kurie neperdirbti 
ar bent jau mažai pasikeitę randami ekskrementuose. Tačiau 
tik susimaišę su ekskrementais tokie atsitiktiniai ir svetimi 
kūnai tikrosios jų esmės nesudaro, nes kiekviename gyvūne 
šis šalinimo produktas turi būdingą formą, spalvą, kvapą ir 
kitas savybes, mažai priklausančias nuo maisto pobūdžio. 
Vadinasi, jų negalima laikyti nesuvirškintomis ir nepraryto- 
mis įsiurbiančių indų maisto dalimis, bet ypatinga gyvūni- 
ne kombinacija, sudaryta atitinkamuose organuose, indivi- 
dualiai negyvybine, vadinasi, skirta pašalinti iš kūno. 

298. — Sultys, sutekančios į žarnyną ir tiesiogiai tarnau- 
jančios arba pagelbstinčios gaminti baltąją limfą, taip pat iš 
dalies gali būti išskyrų medžiaga ir, patekusios į storąsias 
žarnas, priklausyti ekskrementų susidarymui. Atrodo, kad 

tokiomis sultimis labiausiai galėtų būti tulžis, kuri, nors 
pačioje baltosios limfos gamyboje turi didelę ir neabejotiną 
reikšmę, vis dėlto didžiąja dalimi yra, kad ir jau gerokai pa- 
keistos, ekskrecinės sultys, ką įrodo jų [tulžies] gausa eks- 
krementuose. Tačiau, mano nuomone, labai tikras reikalas, 
jog visas vidinis storųjų žarnų paviršius yra organas, iš jau 
mažiau gyvybinių kraujo elementų gaminantis gana gau- 
sią medžiagą, kuri ir yra ekskrementai. Akivaizdžiausias to 
įrodymas yra, pirma, ekskrementų nebuvimas niekur kitur, 
kaip tik storosiose žarnose; antra, jų vienodumas, nepaisant 
maisto įvairovės; trečia, iš tikrųjų kiekvienoje gyvūnų rūšyje 
ir veislėje matome jų savybę, jog skirtingos rūšys, nors visiš- 
kai tais pačiais augalais arba gyvūnais būtų maitinamos, iš- 
skiria visiškai skirtingus ir tik joms būdingus ekskrementus; 
ketvirta, kartais labai gausus ekskrementų formavimasis ir 
išsiskyrimas [vyksta] tokiu laiku, kai labai mažai arba jokio 
maisto nevartojame; galiausiai, aštrių ir dirginančių dalykų 
įvedimas į storąsias žarnas arba per burną, ar per klizmas, 
kuris veikia ne kitaip, kaip tik greitindamas organinę gamy- 
bą ir skaidymą vidiniame šių žarnų paviršiuje ir kuris visada 
sukelia gausų ekskrementų išsiskyrimą. Vadinasi, storąsias 
žarnas reikia laikyti sekrecijos organu, gaminančiu ekskre- 
mentus dalinai iš atplukdytų iš skrandžio ir plonųjų žarnų 
medžiagų, dalinai iš kraujo, kuris taip šiuo keliu atsikrato 
negyvybinės materijos, t. y. per inkstus, plaučius ar odą. 
299. — Iki šiol neturime išsamios žmogaus ekskremen- 
tų analizės, kuri mus išmokytų, kokių elementų šiuo ke- 
liu atsikrato gyvūninė ekonomija. Nemalonus kvapas ir 

pasibjaurėjimas, kokį jiems jaučiame, buvo lemtingiausia tam 
kliūtis, o šis neįveikiamas pasišlykštėjimas moko mus, kokia 
mums visiškai negyvybinė yra juos sudaranti materija. Senieji 
darbai alchemikų, kurie metalų perkeitimo tikslais stengėsi 
iš ekskrementų išgauti baltą ypatingų savybių aliejų?", nors ir 
nuvedė prie kai kurių atradimų chemijoje, tačiau fiziologijos 
požiūriu mūsų nieko nemoko. Pagal pono Vauguelin'o?* eks- 
perimentus, ekskrementai įprastai būna rūgštūs ir linksta į šio 
tipo fermentaciją; kuri tačiau labai trumpa, tuojau pereinanti į 
puvimo [fermentaciją] ir išskirianti labai daug amoniako, kas 
šiame išskyrų tipe įrodo salietradario gausą. Panašiai gausus 
sieros vandenilio?3 išsiskyrimas iš pūvančių ekskrementų ir 
juose esančių metalų pasikeitimas į tikruosius sulfidus, kaip 
ir sieros nusėdimas Žemėje ir akmenyse, ant kurių pūva, įro- 
do, kad tai yra kelias, kuriuo gyvūninė ekonomija nusikrato 
sieros. Netgi nežinome, kokių druskų esama ekskrementuo- 
se; tik iš pono Vauguelin'o eksperimentų atsiskleidžia, kad 
paukščių mėšlas savyje turi labai daug kalkių karbonato ir 
kalkių fosfato. Tad jeigu vėlesni eksperimentai šių druskų 
gausą ir žmogaus ekskrementuose atskleistų, tai būtų įrody- 
mas, kad gamta šiuo keliu atsikrato iš kaulų skaidymo į kraują 
patenkančių žemės druskų. 


91 Oleum album. 


92 Louis Nicolas Vauguelin (1763-1829) - prancūzų farmacininkas ir 
chemikas. Jam priklauso berilio ir chromo atradimas, chemijos žodynas 


(„Manuel de Vessayeur“) priskiriamas prie geriausių jo darbų, ir kt. 


93 Vandenilio sulfidas (H,S). 

400. — Tačiau ne visada ekskrementai yra tokios pa- 
čios spalvos ir tokio paties tirštumo. Vaikų paprastai būna 
skystesni, vyresniame amžiuje - sausi ir kieti. Naujagimių 
būna juodi, o sergant kai kuriomis ligomis - šviesiai geltoni 
ar žali. Jų smarvė?“ neteisingai priskiriama pūvančiai tul- 
žiai, kaip nuolat juose esančiai, mat tulžis niekada, nors ir 
stipriausiai sugedusi, neturi panašaus kvapo. Ši smarvė, at- 
rodo, veikiau galėtų būti būdinga specifinei gyvūninei kom- 
binacijai, nuo kurios visos šios jų esminės ir charakteringos 
savybės priklauso. 

401. — Žarnoms būdingos dujos arba vėjai. Be to, visas 
virškinimo traktas visada užpildytas dujomis, kurios jį ma- 
žiau ar daugiau pučia, ir kurios, didesne gausa susirinkda- 
mos, pasišalina vėjų pavadinimu. Atsižvelgiant į tai, šios 
dujos turi būti laikomos tikromis gyvūninėmis išskyromis. 
Eksperimentai parodė, kad šios dujos ne visada ir ne visur 
tokios pačios; pvz., skrandis ir viršutinė žarnyno dalis pri- 
pildyta anglies rūgšties, susimaišiusios su oru, o storosios 
žarnos paprastai savyje turi anglies ir sieros vandendario 
dujų?*; dėl ko net seniausi eksperimentai išmokė fiziologus, 
kad šios dujos gali užsidegti. 

402. — Fiziologai ir gydytojai visuotinai supranta, kad 
minėtos dujos susiformuoja iš maisto - arba netobulo jo 
virškinimo metu per galinčios vykti fermentacijos tipą, arba 
taip pat per patį virškinimui tarnaujančių sulčių veikimą; 


94 Orig. fetor (lot. foetor) - dvokas, smarvė. 


95 Anglies vandenilio ir sieros vandenilio. 

šiai nuomonei patvirtinti pateikiama vėjų susidarymo savy- 
bė, seniai pastebėta kai kuriame maiste, būtent ankštinėse 
daržovėse ir bemaž visame augaliniame valgyje. Tačiau tas 
pats eksperimentas atskleidžia, kad toks valgis nesudaro vėjų 
sveikiems ir tobulai virškinantiems asmenims, - tad pirmoji 
sąlyga, palanki gausiam jų išsiskyrimui, yra nusilpusi virš- 
kinimo galia, kaip kasdien turime to pavyzdžių tarp silpnai 
virškinančių žmonių. Be to, kasdienė patirtis mus moko, 
kad kuo žarnynas tuštesnis, tuo daugiau susidaro vėjų ir 
tuo daugiau jų išleidžiama; vadinasi, tokiu atveju šios du- 
jos negali atsirasti tiesiai iš maisto, vadinasi, jos turi būti 
vidiniame žarnų paviršiuje tam skirtos sekrecijos atmaina. 
Vadinasi, labiausiai dėl šios priežasties anglies rūgšties, taip 
pat anglies vandendario gazo, sieros vandendario gazo, o 
kartais ir fosforo vandendario gazo susiformavimą laikau 
tikromis gyvūninėmis išskyromis, per kurias nusikratome 
kažkurios dalies vandendario, anglies, sieros ir fosforo. Kaip 
ir nesėkminga sena prielaida apie žarnyno dujų atsiradimą, 
prileidžianti ilgą ekskrementų buvimą ir puvimą storosio- 
se žarnose, taigi nustatanti, kad ten išsiskiriančios dujos 
yra puvimo darbas. Mat sveikiems asmenims toks puvimas 
niekada nepasitaiko, juk minėtos dujos visada žarnose at- 
siranda ir visada su ekskrementais pasišalina, vadinasi, yra 
įprastas žarnų darbas, skirtas šalinimui. 

403. — Urina. Urina yra vienas iš svarbiausių gyvūninių 
išskyrų, kuri, be pavojaus gyvybei, jokiu atveju ilgai sulai- 
koma negali būti. Dėl to šio išskyrų skysčio gamybai ir jo 
išvedimui iš kūno gamta paskyrė gana plačią svarbių organų 

sistemą. Pilvaplėvės užpakalinėje dalyje giliai paslėpti esan- 
tys inkstai, panardinti riebaluose, ir tiesiai iš aortos priim- 
dami dvi plačias arterijas, yra šį skystį [uriną] gaminančios 
liaukos, kuris [skystis] iš kiekvieno inksto atskiru ir gana 
ilgu kanalu suteka į pūslę, kur susirenka ir išlieka tol, kol ne- 
pripildo visos [pūslės], iš kurios vėliau būna išvaromas pro 
šlapimo kanalą (urethra). 

404. — Yra tokių, kurie mano, kad ne kiekviena urina 
inkstuose gaminama, tačiau kad dalis jos tiesiai iš skrandžio 
ir žarnyno pereina į [šlapimo] pūslę, o įrodymui pateikia 
eksperimentus, kuriuose stebėta, kad užrišus iš inkstų į pūslę 
vedančius kanalus, išsiskyrė gana gausi, vandeninga urina. 
Tačiau nekalbant apie tai, jog nė vienas iš anatomų šių ka- 
nalų neatskleidė ir jais netiki, minėti eksperimentai turi būti 
klaidingi arba blogai suprantami, nes iš tikrųjų įsigilinimas 
į prigimtį, atidus dėmesys kai kuriems susirgimų atvejams 
aiškiausiai rodo, kad sulaikius urinos gamybą inkstuose, jo- 
kia kita į pūslę nepatenka. Aš pats buvau liudininkas dviejų 
nelaimingų atsitikimų, keliolika dienų dėl inkstų akmenų 
susilaikiusios šlapimo gamybos, kur per visą tą laiką, nepai- 
sant gausaus gėrimo ir dažnų vonių, nė lašas urinos nepateko 
į pūslę. Kurgi tokiu atveju dėtųsi tie šalutiniai keliai ir negi, 
derindama su savimi, gamta jų tuo laiku nebūtų atvėrusi? 

40$. — Nėra jokio kito gyvūninio skysčio, kuris taip 
stipriai trauktų chemikų, fiziologų ir gydytojų dėmesį, kaip 
urina, ir dėl to nėra geriau pažinto ir tobuliau ištyrinėto 
skysčio; užtat mums šia prasme nieko pageidauti netenka. 
Fiziologai išskyrė tris jos atmainas, tai yra: 1) gėrimo uriną 

(urina potus), kuri išsiskiria per trumpą laiką, pavartojus 
gėrimo, yra vandeninga, vos vos gelsva ir pasižyminti labai 
silpnais urinos bruožais; 2) baltosios limfos arba virškini- 
mo uriną (urina chyli), kuri išsiskiria per trumpą laiko po 
maisto pavartojimo, pirmiau kol būna įsisavintas, ir kuri 
yra ir ne tokia gausi, ir ne tokia vandeninga kaip pirmoji; 
3) galiausiai kraujo uriną (urina sanguinis), kuri išsiskiria 
per kelias valandas po maisto pavartojimo, būtent po gero 
miego, tad po bemaž baigtos performuoti baltosios limfos į 
kraują, kuriame aukščiausiu laipsniu pasireiškia visos uri- 
nos savybės. Kadangi dvi pirmosios urinos atmainos - tik 
stipresnis ar silpnesnis pastarosios skiedinys, užtat tik į ją 
reikia atsižvelgti, aprašant šio gyvūninio skysčio savybes. Ji 
būna geltonos į apelsininę spalvos, turi būdingą kvapą, ski- 
riantį nuo visų kitų gyvūninių skysčių: ir šviežioje, ir svei- 
koje urinoje jis nėra nepakenčiamas. Urinos skonis aštrus, 
sūrus ir kartokas: šviežiai išsiskyrusios temperatūra - nuo 
29“ iki 307 pagal Reomiūrą. Urinos svoris skiriasi pagal tipą, 
priklauso nuo didesnio ar mažesnio jos prisotinimo, tačiau 
niekada neviršija 1,080. Senesnieji fiziologai jai priskyrė al- 
kalijų savybes, tačiau tos jai tarnauja tik tuo metu, kai jau 
skaidosi, nes šviežia turi visus rūgšties bruožus, jai suteiktus 
rūgštinio kalkių fostato, kurio nuolat turi savyje. 

406.— Už išsamiausią urinos analizę esame dėkin- 
gi ponams Faurcroy““ ir Vauguelin'ui, kurie ne tik tobulai 


96 Sniadeckis šio mokslininko pavardę rašo Faurcroy. Antoine 


Francois, grafas de Fourcroy [Furkrua] (1755-1809) - prancūzų chemikas, 


384 


pažymėjo visas urinoje ištirpusias druskas, bet ir joje at- 
rado ir aprašė ypatingą gyvūninę kombinaciją, nuo kurios 
priklauso visos šio skysčio savybės ir kuriai suteikė urino?? 
pavadinimą. Ši ypatinga esybė aptinkama tirštoje masėje, li- 
kusioje išgaravus urinai, ir leidžiasi atskiriama spiritu, kuris 
ją tobulai ištirpina. Kristalizuojasi rusvomis plokštelėmis ir 
turi tą ypatingą savybę, kad stebėtinai linkusi į savaiminį 
skaidymąsi, nes mažiausias šilumos laipsnis iškart ją ardo, 
ir nėra jokios kitos organinės kombinacijos - tokios patva- 
rios ir taip greitai suskylančios. Kad ir kokiu būdu skaidysis, 
visada visiškai pasikeis į amonio karbonatą. Tai rodo, kad 
ši ypatinga kombinacija yra ir labai turtinga salietradario, 
ir tokį gyvūninės gamybos laipsnį pasiekusi, kad, toliau jau 
negalėdama plėtotis, kuo stipriausiai siekia formuoti papras- 
tas chemines kombinacijas. O tai mums rodo, kad gyvūninė 
ekonomija per uriną nusikrato labai daug salietradario ir 
kitų tokių elementų, kurie netekę daugiausia gyvybingumo. 
Taigi, inkstai yra tokie organiniai organai, kurie, išvesdami 
iš kraujo stipriausiai animalizuotą ir turtingą salietradario 
materiją, daugiausia skaido tai, kas plaučiuose pagaminama. 
Dėl šios priežasties panašiomis aplinkybėmis inkstų veikla 
turi atitikti plaučių veiklą, o urinos prisotinimas ir stipru- 
mas - gyvūninės gamybos, arba animalizacijos, spartumą 


Antuano Lavuazjė amžininkas. Žinomas dėl iridžio atradimo ir chemi- 
nių elementų terminologijos kūrimo kartu su Lavuazjė, Gitonu de Morvo 
ir Klodu Bertoletu. 


97 Uryn, ureum - urinai būdinga kombinacija, turinti visas svar- 


biausias jos savybes; urėja, šlapalas. 

ir laipsnį. Vadinasi, kiekvienu atveju urinos būsena mums 
atskleidžia šios gamybos būseną ir iš dalies pačių plaučių 
būklę; gydymo mene - didžiausios svarbos dalykas, nors iki 
šiol stebintiems uriną gydytojams iš viso nežinomas. 

40'7. — Tačiau, be urino, šlapime esama šiek tiek balty- 
mo ir drebučių, benzoinės rūgšties, urino [šlapimo] rūgšties, 
taip pat kelių rūšių druskos ir tai labai gausiai, būtent: šiek 
tiek valgomosios druskos, amonio druskos ir daug fosforo 
druskų; antai: rūgštinio kalkių fosfato, magnio fosfato, so- 
dos [natrio] fosfato, amoniako [amonio] fosfato. Vadinasi, 
šiuo keliu gyvūninė ekonomija nusikrato fosfatinių druskų, 
kokios yra kraujyje, kauluose ir kitose stabiliose dalyse. 

408. — Tačiau mažas valgomosios druskos kiekis urinoje 
neatitinka tos gausos, kokią naudojame valgyje. O patirtis 
rodo, kad druska yra esybė, pamėgta ne tik žmogaus, bet ir 
kitų gyvūnų, kurios reikalauja, trokšta ir su noru siekia, o 
žmogus netgi be jos apsieiti negali. Tačiau, analizuodami 
gyvūnines dalis, tiek kietąsias, tiek ir skystąsias, valgomo- 
sios druskos jose randame labai mažai, užtat randame tokių 
druskų, kurių pagrindas yra soda, t. y. sodos karbonatas ir 
[sodos] fosfatas. Tai verčia mus numanyti, kad valgomoji 
druska virškinimo galia ir pasisavinančių sulčių veikimu 
suskaidoma į savus elementus; kad suskaidyta druskos rūgš- 
tis leidžiasi pasisavinama arba pereina į visai kitos rūšies 
kombinacijas, kai soda tarnauja kitų gyvūninei ekonomijai 
būdingų druskų pagrindu. Iš tikrųjų, neatrodo panašus į 
tiesą dalykas, kad gyvūnai sodą galėtų pasigaminti iš kitų 
elementų, kuriais maitinasi; juo labiau, kad ją galima aptikti 

tik tų augalų pelenuose, kurie augo jūros pakrantėse arba 
arti sūrių vandenų. 

409.— Vadinasi, visos specifinės urinos savybės la- 
biausiai priklauso nuo to elemento, kurį mes pavadinome 
urinu, o šis gyvūninis skystis yra tuo stipresnis, tirštesnis 
ir raudonesnis, kuo daugiau jo savyje apima. Tačiau dėl to, 
kad per uriną, taigi per inkstų organus, gyvūninė ekono- 
mija nusikrato ir didelės dalies vandens, vadinasi, gausus 
ir poreikius viršijantis gėrimas turi duoti postūmį panašiai 
gausios ir vandeningos urinos virškinimui inkstuose. Tokiu 
atveju urinas, kurio gamyba visada eina lygiagrečiai su to- 
lygia kraujo animalizacija, atskiedžiamas dideliu vandens 
kiekiu, o labai gausiai išsiskirianti urina būtinai turi būti 
silpna, šviesi ir vandeninga. Panašiu būdu gėrimo trūkumas 
arba išsklaidymas ir didelis drėgmės netekimas per kitas 
išskyras, t. y.: prakaitavimą, viduriavimą, vėmimą, dėl to 
nesustabdant urinos gamybos, kuri vyksta sava tvarka, turi 
nulemti ne tokį gausų, tačiau stipriai prisotintos, tirštos rau- 
donos ir aštrios urinos pasišalinimą. 

410. — Kitas elementas, būdingas tik pačiai urinai, yra 
vadinamoji šlapimo rūgštis, sudaryta iš salietradario, van- 
dendario, anglies ir rūgštadario. Ši, ištirpinta iki prisotini- 
mo šviežioje ir šiltoje urinoje, ją atšaldžius, dalinai iškrenta 
nuosėdomis - ir tuo didesniu kiekiu, kuo stipriau kitomis 
panašiomis aplinkybėmis urina yra prisotinta. Kadangi ir su 
kitomis šlapimo druskomis taip pat atsitinka, dėl to, šaldant 
labai prisotintą uriną, didelė jų, ypač sunkiau ištirpinamų, 
dalis kartu su šlapimo rūgštimi nusėda ant dugno. Tokios 

druskos yra būtent kalkių ir magnio fosfatai. Šių nuosėdų 
gausumui pagelbsti ir tai, kad intensyvios gyvūninio krau- 
jo gamybos metu ir pats urinas kur kas stipriau gaminasi, 
o dėl to ir jo stimulas savaiminiam skaidymuisi didesnis. 
Tai lemia, kad dažnai ką tik pašalinta urina kartais jau ir 
pūslėje ima skaidytis ir duoda pradžią amonio karbonatui, 
rūgštiesiems kalcio ir magnio fosfatams, ant dugno nusėda 
paprasto kalcio fosfato ir magnio-amonio fosfatų pavidalu, 
kai šlapimo rūgštis pasikeičia į amoniakinį uriną. Iš čia kai 
kuriais atvejais tos gausios nuosėdos urinoje, kurios papras- 
tai susideda iš gyvūninių klijų ir minėtų druskų, apie kurias 
kitoje vietoje šiek tiek plačiau pakalbėsime. 

411. — Kaip kiekvieną gyvūninę sekreciją laikome tikra 
organine gamyba, tikru organizacijos darbu, taip ir urina 
neatsiskiria iš kraujo, kaip seniau manyta, bet suformuoja- 
ma gyvybės ir organinės inkstų struktūros galia ir yra tikras 
gyvybės darbas ir vaisius. Ir nors sakome, kad gyvūninė 
ekonomija per uriną nusikrato salietradario, vandens ir fos- 
foro druskų, tačiau tai reikia suprasti ne kitaip, kad būtent 
nuolatinių organinių pakeitimų tvarka, seka ir nenutrūks- 
tama eile inkstai gamina uriną ir šlapimo rūgštį, gyvūni- 
nes kombinacijas, animalizuotas aukščiausiu laipsniu, todėl 
negalinčias būti jokių tolesnių gyvūninių gamybos procesų 
objektu, ir dėl to jos turi būti išskyrų medžiaga ir tokios iš 
esmės ir yra. Kadangi tarp tų šalinimo kombinacijų urinas 
labai gausus ir turtingas salietradario, vadinasi, per pačią jo 
gamybą gyvūninė ekonomija, būtent kraujas, nusikrato di- 
delio kiekio šio elemento. Taip gamta, visą gyvūninę gyvybę 

supindama iš įvairių tarpusavyje glaudžiai susijusių, laips- 
niškų ir tvarkingai vienas po kito sekančių organinių ga- 
mybos procesų, visus šiuos atskiriems organams patikėtus 
procesus, taip pasakysiu, taip ypatingai sujungė į nepertrau- 
kiamą visumą, kad vieni kitiems nuolat pagelbsti ir vieni 
be kitų negali tęstis; taigi, vieni kitiems parengia ir nepa- 
liaujamai tiekia vienintelę medžiagą, tarnaujančią jų veiklai 
formuoti ir palaikyti. Nes kai vieni pradeda šią gamybos 
procesų grandinę ir priima gyvybinę materiją iš išorės, kiti 
jau daugelio ar visų performuotą priima iš vidaus ir toliau, 
būdingu sau būdu perkeitę, išgabena už kūno ribų. Vadinasi, 
jeigu visoje šioje tvarkingoje grandinėje nors viena grandis 
liautųsi veikusi, visa eilė procesų turėtų susimaišyti, pulti į 
netvarką ir galiausiai sustoti. 

412. — Todėl, organiniu ar fiziologiniu požiūriu kalbant, 
inkstai yra organai, gaminantys stipriausiai animalizuotą or- 
ganinę kombinaciją, - vadinasi, tokią, kuri būtybėje, iš kurios 
kyla, jokiu būdu negali būti tolesnių gamybos procesų objek- 
tas. O kalbant tiesiogiai cheminiu požiūriu, [inkstai] yra or- 
ganai, per kuriuos kūnas nusikrato perteklinio salietradario, 
vandens ir daug ypač fosforo druskų, taigi, [inkstai yra] orga- 
nai, neleidžiantys perteklinės šių elementų sankaupos. 

413. — Odos garavimas [prakaitavimas] arba transpi- 
racija. Visa oda, labai plačiu paviršiumi susidurdama su 
oru, yra viso kūno apdangalas ir kartu organas, kuris iš jo 
turi priimti kai kuriuos gyvybinius elementus ir jam atgal 
atiduoti kitus - panašius ar skirtingus. Iš tikrųjų, kad oda 
kažką ima į save iš oro, yra tik spėjimas, iki šiol neįrodytas 

paprastu ir akivaizdžiu eksperimentu. Mat, tikras dalykas 
yra tai, kad kūnai, įtrinami odos paviršiuje, į ją prasiskver- 
bia, kad voniai naudojamas vanduo sumažėja ir yra praryja- 
mas per įsiurbiamuosius indus, bet iki šiol joks eksperimen- 
tas neatskleidė, kad būtų praryjamas pats oras arba jame iš- 
tirpintas vanduo. Vadinasi, nežinoma, ar kūnas per odą pri- 
ima gyvybinę materiją ir kokią, tačiau kad per ją netenka kai 
kurių elementų - reikalas labai tikras. Todėl, atsižvelgiant į 
pastarąjį dalyką, oda turi būti laikoma šalinimo organu arba 
[organu], gaminančiu tokias gyvūninės kombinacijas, ku- 
rios pernešamos į orą. O kadangi šios išskyros nematomos, 
vadinasi, negali būti niekas kita, kaip tik arba dujos, arba 
tokie garai, kurie tuojau pat atmosferoje ištirpsta. Nepaisant 
ketinamų imtis gausiausių eksperimentų ir darbų, susijusių 
su transpiracija, iki šiol nežinome, ar iš tikrųjų susidaro ko- 
kių nors dujų odos paviršiuje? Ir kokių? Iš tiesų, esama tokių 
[tyrinėtojų], kurie organinę odos veiklą norėtų laikyti tokia 
pačia, kaip ir plaučių, suprasdami, kad anglies rūgšties gazas 
ir čia formuojasi; tačiau vėlesni eksperimentai pakankamai 
įtikino šios nuomonės klaidingumu. Nes ar visą kūną, ar ko- 
kią odos dalį apgaubus tokia esybe, kuri sulaikytų tiek dujas, 
tiek ir iš odos paviršiaus išsiskiriančius garus, nerasime nie- 
ko, be vandens garų, ir tai nedidelį kiekį. 

414. — Tačiau kad šie garai nėra grynas vanduo, mus 
moko nešvarumai, kurie lieka ant apatinių drabužių, moko 
specifinis ir jiems būdingas kvapas, kuris skirtingas ne tik 
įvairiose rūšyse ir veislėse, bet ir tos pačios veislės individuo- 
se; kuris kai kurių gyvūnų būna nepakenčiamas; pagal kurį 

šunys iš tolo jaučia žvėrį ir atpažįsta jo veislę; pagal kurį pa- 
žįsta savo poną ir pėdsakais pasiekia netgi gerokai nutolusį. 
Šis odos prakaitavimo kvapas yra nemalonus ligonių ir se- 
nių, o malonus - sveikų, jaunų ir žvalių žmonių. Tais garais 
užkrėstos ligoninės ir kalėjimai turi specifinį nemalonų kva- 
pą, kuris jiems būdingas ir kurį patirties išmokyti gydytojai 
vadina ligoninės kvapu. Vadinasi, per odą išsiskiriantys ga- 
rai nėra grynas vanduo, bet šio organo suformuota ir lengvai 
ištirpstanti ore specifinė vandeninė kombinacija, kurios pri- 
gimtis ir ją sudarantys elementai iki šiol mažai ištyrinėti. Ir 
štai ši gyvūninė kombinacija, susidariusi sergant ir ištirpusi 
ore, dažnai yra tikras užkratas, kurį druskos perrūgšties ga- 
zas““, kaip lengvai skaidantis organines kombinacijas, taip 
veikliai pertvarko ir ardo. 

41$. — Garsūs medicinos mene ir fiziologijoje nepaju- 
dinami Sanktorijaus?? eksperimentai; jis XVII a. pradžioje, 
sverdamas suvartoto maisto ir gėrimo kiekį, beveik trisde- 
šimt metų taip pat sverdamas ir su jais lygindamas išmatų 
ir urinos išskyras, stengėsi pažymėti, kiek konkrečiu laiku 


98 Acidum muriaticum oxygenatum. Gaunama distiliuojant drus- 
kos rūgštį su kai kuriomis metalų įrūgštimis (oksidais), būtent su juo- 
dąja magnezijos įrūgštimi. Daugiau žr. Początki chemii [...] Jedrzeja 
Sniadeckiego |...] S 204, p. 176 (I t., antrasis išplėstas ir pataisytas leidimas, 


lenkų k.). Vilnius, 1807. 


99 Santorio Santorio (1561-1636), vadinamas Sanctorio Sanctorio, 
Santorio Santorii iš Padujos, Sanctorio Sanctorius ir kt., - Venecijos gy- 
dytojas, fiziologas ir profesorius. Jo veikalas De Statica Medicina, parašy- 


tas 1614 m., darė įtaką daugeliui gydytojų kartų. 

siekia pats odos prakaitavimas. Šie eksperimentai, vėliau pa- 
kartoti Dodart'o““, Robinson'o““" 


visi kartu turėjo šį netikslumą skaičiuojant, jog neatskirta 


„ Rye'aus““ ir Linnings'o““š, 


tai, ką prarandame per odą, nuo praradimų, kuriuos pa- 
tiriame per plaučius, taip pat į materijos, priimtos į vidų, 


100 Denis Dodart (1634-1707) - prancūzų gydytojas, Prancūzijos 
Mokslų akademijos narys. Didžiausias jo darbas - Mėmoires pour servir 


a Vhistoire des plantes (1676). 


101 Bryan Robinson (1680-1754) - airių gydytojas, akademikas ir ra- 
šytojas. 1732-1733 m. pasirodė svarbiausias Robinsono veikalas Treatise 
on the Animal Economy [„Traktatas apie gyvūninę ekonomiją“ ]. Jis buvo 
Niutono sekėjas ir bandė jo principais apskaičiuoti gyvūninius judesius 
ir juos pritaikyti ligoms gydyti. Raumenų jėgos gamybą jis priskyrė gy- 
vūninį kūną pripildančio eterinio skysčio vibracijai. Skyriuje apie kvėpa- 
vimą nuspėjamas deguonies atradimas. 

102 George Rye (1685-1735) - Korko (Airijoje) gyventojas, išsilavinimą 
gavęs Dublino kolegijoje, dirbo teismuose; mirė sulaukęs 50 metų am- 
žiaus. Tenkindamas savo smalsumą, studijavo gamtos filosofiją ir fiziką, 
1730 m. Dubline išleido originalų traktatą apie žemdirbystę. Taip pat 
Medicina Statica Hibernica („Su kvėpavimu susijusių statinių eksperi- 
mentų kursas“), kuri buvo išleista kartu su Josepho Roger'io veikalu apie 
būdingas vietines epidemijas Korko mieste (1734). 

103 John Linings ar Lining - jaunas škotų gydytojas, 1730 m. išvykęs 
į Čarlztauną (Charles Town) Amerikoje. Nuo 1740 m. kovo mėn. iki kitų 
metų vasario pakartojo Santorio Santorio eksperimentą su savimi, tyri- 
nėdamas, kaip klimato pokyčiai veikia fiziologinius rezultatus, išsamiai 
fiksuodamas barometro slėgį, temperatūrą, kritulius ir atmosferos drėg- 
numą. Lining'o dienoraštis buvo išspausdintas Londono Karališkosios 


draugijos Philosophical Transactions žurnale. 


392 


apskaičiavimą nejėjo nei tie elementai, kurie su krauju susi- 
jungia plaučiuose, nei tai, ką limfos indai galėjo iš oro pasisa- 
vinti", Vėlesniuose eksperimentuose Lavoisier ir Seguin'as““* 
stengėsi plaučių garavimus atskirti nuo pačios odos transpi- 
racijos ir įvertinti atskirai, tačiau ir jų darbai toli nuo tobu- 
lybės, kokios šia prasme derėtų sau linkėti. Iš visų šios rūšies 
eksperimentų tik tiek mokomės, pirma, kad per dvidešimt 
keturių valandų laikotarpį įvairiomis išskyromis netenka- 
me būtent tiek, kiek įgyjame per maistą ir gėrimą, arba, jog 
kūno svoris pastebimai nei padidėja, nei sumažėja. 

Antra, maistas, ypač sausas, ne tiek didina odos šalinimą 
per odą, kiek [didina] gėrimas. 

Trečia, atsižvelgiant į paviršiaus plotą, plaučių garavimai 
daug gausesni negu odos. 

Pagal Lavoisier ir Seguin'ą, didžiausias odos garavimų 


kiekis siekia 32 granus"?*" 


per minutę, mažiausias — 11 granų. 
D 645 15 tikrųjų neįrodyta (113), ar priimame ką iš oro per odą, bet 


taip pat neįrodyta ir tai, kad nieko nepriimame. 


104 Armand Jean Francois Sėguin or Segouin (1767-1835) - prancū- 
zų chemikas ir fiziologas, kuris atrado greitesnį ir pigesnį odos raugi- 
nimo būdą, dėl ko tapo be galo turtingas. Bendradarbiavo su Antuanu 


Lavuazjė jo eksperimentuose. 


105 Granas (lot. granum - grūdas) - colinės sistemos masės matavi- 
mo vienetas, lygus 1/7000 svaro. Anksčiau naudotas brangiųjų metalų ir 
brangakmenių masei matuoti, medicinoje iki metrinės sistemos vienetų 
įvedimo buvo ir vaistinės masės vienetas: 1 gr = 62,209x10 g. 

D) 649) Šis kiekis atrodo pernelyg didelis, nes tuo būdu odos garavi- 


mas per 24 valandas sudarytų aštuonis svarus, nors tuo pats Sanktorijus, 

Šis seniausias nepajudinamų eksperimentų atvejis buvo tai, 
kad žmogus, suvartojantis šešis svarus maisto ir gėrimo, 
praėjus dvidešimt keturioms valandoms, kai sugrįžta į pra- 
dinį savo svorį, paprastai per uriną netenka trijų svarų ir 
penkių uncijų“? - per ekskrementus, tad nematomi garavi- 
mai siekia du svarus ir septynias uncijas. Tačiau kas gi ne- 
mato, jog nuo šio kiekio reikia būtinai atmesti per plaučius 
patirtus praradimus? 

416. — Prisilaikant paskiausių pono Davy'io eksperi- 
mentų apie kvėpavimą, išeina, kad vidutinio ūgio ir viduti- 
nio plaučių tūrio Žmogus per minutę suvirškina 32,6 kubi- 
nius colius rūgštadario gazo ir suformuoja 26,6 [kubinius] 
colius anglies rūgšties. O kad kubinis colis anglies rūgšties 
sveria 0,68985 grano, vadinasi, šios rūgšties per minutę susi- 
formuoja 18,35001 grano, o per valandą - 1101,00060. O pagal 
Lavoisier skaičiavimą, anglies rūgštis savyje turi 0,28 dalis 
anglies ir 0,72 rūgštadario; vadinasi, per valandą pro plaučius 
prarandame 308. 28016 anglies granų arba penkias drach- 
mas“" ir 8,28016 granų, o tai per dvidešimt keturias valandas 
sudaro vieną svarą, tris uncijas, tris drachmas ir aštuonioli- 
ka granų medicininėmis svarstyklėmis. Vadinasi, jeigu nuo 
pirmiau pateikto odos garavimo kiekio atskirtume tik patį 
per plaučius prarastos anglies kiekį, šiam garavimui teliktų 
kartu skaičiuodamas odos ir plaučių garavimą, niekada jo nevertino dau- 


giau negu penkiais svarais. 


106 Uncija - nesisteminis masės vienetas; nuo 28 iki 31 g; carinės 
Rusijos ir Lietuvos vaistinėse - 29,860 g. 


107 Drachma - 3,732 g (vaistinių matas). 

tik vienas svaras, trys uncijos, keturios drachmos ir keturias- 
dešimt du granai. Tačiau, atsižvelgiant į tai, kad plaučiuose 
prarandame ne gryną anglį, bet veikiau anglies vandendarį, 
odos garavimo kiekis dar labiau sumažės. 

417. — Tačiau atrodo, kad plaučiuose iš kraujo atsidali- 
jančio paties vandendario kiekis yra visai nedidelis; nes pagal 
minėtus eksperimentus per minutę suardome 31,6 kubinius 
colius rūgštadario gazo, tai sudaro 15,8 granus, o suformuoja- 
me 18,35001 grano anglies rūgšties. O pagal Lavoisier skaičia- 
vimą, šimtas anglies rūgšties dalių turi savyje 0,72 rūgštada- 
rio"; vadinasi, šio elemento per minutę į pačią anglies rūgštį 
įeina 13,212072 granų, tad jeigu jo net ir nepatektų į kraują, 
kaip tai panašu į tiesą, tuomet jo sunaudotas kiekis vande- 
niui suformuoti siektų 2,587928 granų per minutę; tai mus 
turi įtikinti, kad kvėpuojant vandens susidaro labai mažai. O 
patirtis mus moko, kad iš plaučių išeinantis oras yra stipriai 
apkrautas / prisisotinęs vandens garų". Kadangi žiemos laiku 


0647 Negalima ir neįmanoma žinoti, kokioje įrūgštinimo [oksida- 
cijos] būsenoje anglis išeina iš kraujo. Nes, pagal pono Guyton'o ekspe- 
rimentus, augalinė anglis jau yra įrūgštis [oksidas], tad anglies rūgštyje 
grynos anglies - ne daugiau kaip 17,88, rūgštadario - 82,12. Vadinasi, 
jeigu priskaičiuotume tokį didelį kiekį rūgštadario anglies rūgščiai susi- 
daryti, tuomet susijungti su vandendariu nieko nebeliktų. Tačiau net ir 
prileidžiant, kad anglis kraujyje aptinkama jau tokioje įrūgšties būseno- 
je, kokia yra pati anglis, visada paaiškėja, kad arba visai vandens nesusi- 
formuoja, arba labai mažai. 

D 647) Vis dėlto tai negali būti gryni vandens garai, bet gyvūninės 
kombinacijos atmaina garų būsenoje, kaip tai įrodo kai kuriais atvejais 
labai stiprus jų kvapas. 

tie garai labai matomi, vadinasi, didelė dalis jau paruošto iš 
kraujo vandens plaučiuose pereina į orą; o tai ir vėl plaučių 
garavimus gerokai padidina, o drauge pamažina odos [gara- 
vimus]. Tačiau iš per plaučius patirtų praradimų reikia atimti 
salietradario kiekį, kuris šiame organe jungiasi su krauju ir 
kurį Davy'is vertina 5,2 kubiniais coliais per minutę; tai suda- 
ro 2,31088 granų, o per keturias valandas siekia šešias uncijas, 
septynias drachmas ir dvidešimt septynis granus. 

418. — Kadir kaip ten būtų, svarstant, kaip didelis kiekis 
vandens garų išsiskiria per plaučius, reikia pripažinti, kad 
visa odos išskyrų masė kur kas mažesnė negu manoma. O 
šios išskyros, panašiai kaip ir visos kitos, aplinkybėms pa- 
sikeitus, padidėja arba sumažėja. O jam padidėti palankios 
aplinkybės yra: 1) padidėjęs gyvybės vyksmas, 2) gėrimo 
gausa, 3) pakilusi išorinė temperatūra, 4) galiausiai padidė- 
jusi tirpinanti vėjo galia. Ir kadangi šios išskyros pagal tai, ką 
apie jas iki šiol žinome, yra vandeningos; vadinasi, panašių 
išskyrų padaugėjimas gali jas sumažinti, o sumažėjimas — 
padidinti. Dėl ko gydytojai seniai pastebėjo, kad su urinos 
ar viduriavimo išskyrų padidėjimu sumažėja odos prakai- 
tavimas, o su jo padidėjimu anos [išskyros] sumažėja arba 
liaujasi. Jeigu tirpinanti vėjo galia yra stipri, oda netgi gau- 
sios transpiracijos metu esti sausa; o, priešingu atveju, visa 
pasidengia drėgme, kuriai duodame prakaito pavadinimą". 


D 649 Ši ore tirpinanti galia, kaip atskleidžiau kitoje vietoje, auga 
taip, kaip barometro aukštis ir dangaus giedrėjimas, priklausantys nuo 


atmosferoje kybančio vandens tobulo ištirpimo. Tokiu oru jaučiame 


396 


419. — Prakaitas pasirodo dviem atvejais: pirma, kai 
odos garavimo gamyba yra gausesnė negu supantis oras 
gali ištirpinti; antra, kai tirpinanti pastarojo galia gerokai 
sumažinta". Pirmasis atvejis pasireiškia per smarkų kūno 
išjudinimą darbe, po gausaus šilto gėrimo ir per kūno ap- 
vyniojimą tokiomis medžiagomis, kurios jį apsaugo nuo oro 
patekimo ir lengvai nepraleidžia kaloriko. Antrasis atvejis 
pasitaiko, kai oras būna šiltas ir drėgnas, ypač kai vandenį 
tirpinanti jo galia taip sumažėjusi, kad jį dideliu kiekiu ima 
palikti, kaip pastebime vasaros metu prieš čia pat turinčią 
prasidėti audrą. Stipriausia tirpinanti galia būna šaltame ir 
giedrame ore tuo laiku, kai barometras pasiekia didžiausią 
aukštį ir būtent tuo laiku odos garavimas būna didžiausias; 
ir atvirkščiai, mažiausias būna drėgname ir šaltame ore. 
Išorinė šiluma jį padidina būtent sausame ore. Tačiau nie- 
kada nereikia iš odos sausumo ar drėgnumo tuojau spręsti 
apie odos garavimo didumą; iš tikrųjų, sausame ir šaltame 


savyje lengvumą, žvalumą ir polinkį judėti, labai mažą polinkį prakai- 
tuoti ir sumažėjusį šalinimą per išmatas ir uriną. 

D 649 Buvo fiziologų, kurie darė prielaidą, kad odoje esama atski- 
rų, skirtų nematomam garavimui organų ir atskirų organų, gaminančių 
prakaitą. Tačiau, pirma, pastarasis nėra įprastos išskyros, todėl negali 
turėti atskirų savo organų; 2) kaip ką tik įrodyta, kad odos garavimas di- 
džiąja dalimi yra vandeningas, todėl, kad jis taptų matomas arba, norint 
paversti prakaitu, pakanka arba gerokai sumažinti ore tirpinančią galią, 
arba patį garavimą padidinti taip, kad šią galią viršytų. Juk apdengdami 
odą ir stabdydami oro patekimą pleistrais, cerata ir pan., nematomą ga- 


ravimą paverčiame prakaitu. 

ore oda būna tokia sausa, kad kartais suskyla, nors garavi- 
mas labai stiprus, tačiau dėl didelės tirpinančios oro galios 
nematomas. Atvirkščiai, šiltame ir drėgname ore visa oda 
pasidengia drėgme, nors garavimas iš tikrųjų mažesnis. 
Kiekvienu atveju reikia dėmesį atkreipti į tai, kad odos gara- 
vimas, būdamas organinė gamyba, jo kiekis ir savybės turės 
priklausyti nuo organizacijos bendros būsenos ir konkre- 
taus organo, kuriame gaminasi, būsenos. O jo pasirodymas 
arba nepasirodymas - ne tik nuo viso mechanizmo ir odos 
būsenos, bet ir nuo oro būklės. Dėl to prakaitas pats savaime 
nėra nei padidėjusios ar sumažėjusios transpiracijos požy- 
mis, kadangi gali pasirodyti ir vienu, ir kitu atveju. 

420. — Tačiau jeigu tirpinanti galia nėra padidėjusi ore, 
jeigu paspartėjusi kraujo apytaka ir aukščiau normos padi- 
dėjusi gyvūninė šiluma, o oda sausa, pagrįstai reikia daryti 
išvadą, kad odos garavimas gerokai sumažėjęs arba visiškai 
sulaikytas; toks pavyzdys mums yra karščiavimas. Kai jis 
liaujasi, kartu sugrįžta ir gausus odos garavimas, reiškiantis 
jo pabaigą. Panašiai neabejotinas padidėjusio odos garavi- 
mo bruožas yra prakaitas, kuris pats savaime, be padidėju- 
sios išorinės temperatūros ir sumažėjusios tirpinančios oro 
galios, prasideda, kaip dažnai galima pamatyti tiek sveikoje 
būsenoje, tiek ir ligų atveju. 

421. — Prakaitas yra sūrokas skystis, iš pradžių atsklei- 
džiantis neabejotinus laisvos rūgšties požymius, kurie dėl 
prasidėjusio skaidymosi greitai pranyksta ir užleidžia vietą 
alkalinėms savybėms. Vadinasi, atsižvelgiant į tai, atrodo 
panašus į uriną, su kuria lygino kai kurie fiziologai. Yra 

tokių, kurie norėjo prakaite pastebėti riebalus, tulžį ir net 
kraują; kiti matė druskos kristalėlius, kuriuos [prakaitas] 
palikdavo odos ar prigludusiuose apatinių drabužiuose. 
Fourcroy ir Vauguelin'as įsitikino, kad arklių prakaite gana 
gausu kalkių fosfato nuosėdų. Nešvarumai, kurie nusėda 
nevalyvų žmonių kūno paviršiuje ir ant ilgai nešiojamų apa- 
tinių, atrodo, yra likusio po vandeningos prakaito dalies 
išgaravimo, nepakankamai ištyrinėto ekstrakto rūšis. Visa 
tai mus įtikina, kad ateityje chemikus turėtų įtraukti rimta 
prakaito analizė. Patologai nepagrįstai, dažnai ir neišmin- 
tingai, didelį skaičių kentėjimų priskyrė prakaitavimo arba 
odos garavimų susilaikymui ir neretai tokiais atvejais, kai ne 
tik nėra sulaikomi, bet, atvirkščiai, be saiko padidėję. Kitoje 
vietoje turėsime galimybę tai apsvarstyti. 

422. — Ašaros ir nosies šnerves drėkinanti drėgmė. Ašaros 
gaminasi joms būdingose liaukose, esančiose išorinio akies 
kampo viršutinėje dalyje, ir įteka keliais kanalėliais po viršu- 
tiniu voku, išsisklaidydamos po visą priekinę akies obuolio 
dalį. Po jo apiplovimo ir sudrėkinimo susigeria arti vidinio 
kampo į dvi angas, kurias vadiname ašarų akutėmis““*. Šios 
angos - pradžia mažų kanalų, plukdančių ašaras į maiše- 
lius, esančius iš abiejų nosies viršutinės dalies pusių, o tie 
maišeliai apačioje vėl baigiasi kanalais, per kuriuos ašaros 
suteka į nosį. Vadinasi, yra iš kraujo pagamintas skystis, ku- 
ris pirmiausia sudrėkina akį, o paskui - šnerves ir galiausiai 
tampa tikromis išskyromis. Visame jų kelyje siurbiamieji 


108 Lot. puncta lacrimalia (ašarų taškai). 

indai lėtai paima vandeningą dalį, drauge gali jas šiek tiek 
sutirštinti, bet tas sutirštėjimas įvyksta nosyje labiausiai dėl 
to, kad didelė vandens dalis ištirpsta ore, o likusi ašarų da- 
lis iš jo pritraukia vandendarį. Iš tikrųjų ponų Fourcroy ir 
Vauguelin'o eksperimentai parodė, kad per susijungimą su 
vandendariu ašaros tirštėja ir praranda savybę tirpti vande- 
nyje. Tie patys chemikai jose rado šiek tiek sodos karbonato, 
valgomosios druskos, taip pat sodos ir kalkių fosfatų; be to, 
rado gyvūninių klijų, kurie labai lengvai iš oro pritraukia 
vandendarį ir tirštėja. 

423. — Visame nosies vidų išklojusios gleivinės paviršiu- 
je sunkiasi lipnaus skysčio, kuris padengia tą paviršių, rūšis. 
Tokį minėtoje gleivinėje išsibarsčiusių mazgelių pagamintą 
skystį taip pat reikia laikyti išskyromis. Jo gamyba ir išsi- 
skyrimas padidėja slogos metu, tuomet jo galima gausiai su- 
rinkti. Pono Vauguelin'o eksperimentais, šis skystis panašus 
į ašaras, su visiškai tais pačiais elementais, tačiau gyvūniniai 
klijai kur kas gausesni ir tirštesni. Šie klijai netirpsta vande- 
nyje ir taip pat godžiai, kaip ir pirmieji [ašaros], pritraukia 
rūgštadarį. Slogos metu iš pradžių išsiskiria labai gausiai, o 
baigiantis gerokai sutirštėja ir pakeičia visas savo savybes. 


ANTROJO TOMO PABAIGA. 

Tarnaukime kilniai šlovei, o kaip kas galės, 


tegul prie bendro gėrio naudos prisidės. 


JANAS KOCHANOWSKIS 


ORGANINIŲ BŪTYBIŲ TEORIJA, 

[išguldyta] per Andriejų Sniadeckį, valstybės tarėją, akademiką ir 
klinikos profesorių Imperatoriškojoje Vilniaus Medicinos-chirurgijos 
akademijoje, Šv. Onos II klasės su imperatoriškąja karūna ir 
Šv. Vladimiro III laipsnio ordinų kavalierių, 


daugelio mokslo draugijų narį 
III tomas 


Vilnius 
Diecezijos spaustuvėje pas tėvus misionierius ant Išganytojo kalvos. 
Vilniaus knygininko Rubeno Rafalovičiaus lėšomis. 


1838 


Leista spausdinti su ta sąlyga, kad po išspausdinimo 
Cenzūros komitetui būtų įteiktas Įstatymu numatytas egzempliorių 


skaičius. Vilnius, 1838 m. sausio 24 d. 


Cenzorius L. BOROVSKIS. 


Bet koks suklastotas leidimas užtrauks teisinę atsakomybę. 

ŽINIA APIE ANDRIEJAUS 
SNIADECKIO GYVENIMĄ 
IR DARBUS!) 


Mokslams ir kenčiančiai žmonijai paaukoto gyvenimo 
gražiausia profesija pasiekė savo ribą. 1838 metų balandžio 
29 dieną senuoju stiliumi šlovingas ir visuomenei naudingas 
dienas visuotinio skausmo ir visuotinės pagarbos apsupty- 
je užbaigė Andriejus Sniadeckis. Eidamas įvairias aukš- 
tas mokslines ir pedagogines pareigas: filosofijos ir medici- 
nos daktaro, ilgamečio chemijos profesoriaus buvusiame 
Vilniaus universitete, akademiko ir ordinarinio terapinės kli- 
nikos profesoriaus Imperatoriškojoje Vilniaus akademijoje, 
Medicinos draugijos pirmininko, valstybės tarėjo, Šv. Onos 
II klasės su karūna ir Šv. Vladimiro III laipsnio ordinų ka- 
valieriaus, - daugiau jiems negu jie jam spindesio suteikė ir 
daug daugiau nusipelnė. Gimęs 1768 metų lapkričio 30 dieną 


O Dabartinė biografija yra paimta iš antros naujos serijos Wize- 
runki i roztrząsanie naukowe [Vaizdai ir moksliniai tyrimai, 1838, 1 t.), iš 
I tomelio, p. 114-127, su nuolankiu ir paslaugiu jų leidėjo []. Zavadzkio — 
I. K.] sutikimu. Teksto autorius nežinomas. Vert. past.: Vikipedijoje išna- 
šoje, skliausteliuose, nurodoma biografijos autoriaus - M. Balinskio - pa- 
vardė. Žr. internete: <https:/plwikipedia.org/wiki/J96C49699drzej. 4C596 
9Aniadeckiz96C596BByciorys>. 

savo tėvo kaime prie Žnino miesto, Kcynios paviete, seniau 
priklausiusiame Gniezno vaivadijai, o dabar - Poznanės 
Didžiajai kunigaikštystei", pradžios mokslus ėjo nedidelėje 
mokykloje Tšemešne“. Tačiau po tėvų mirties, paimtas brolio 
globon į Krokuvą, tenykštėje šešių klasių apygardinėje mo- 
kykloje paeiliui perėjo visus mokyklinius mokslus, kur, pra- 
nokęs visus mokinius imliu protu, greita nuovoka ir dideliu 
užsidegimu darbui, 1787 metais viešame renginyje iš paties 
karaliaus Stanislovo Augusto? rankų gavo auksinį medalį 
Diligentiae [už uolumąl. Šie pirmieji visus stebinantys ir vie- 
šosios opinijos balsu patvirtinti laimėjimai jauname amžiuje 
iš anksto pranašavo kraštui genijų, kurio tik profesija dar 
nebuvo atspėta. Mat iš pradžių buvo ėmęsis matematikos 
mokslų senojoje Krokuvos akademijoje, kur jiems vyresnysis 


1 Wielkie Ksiestwo Poznanskie (vok. Grossherzogtum Posen) - auto- 
nominė Prūsijos valstybės provincija, Vienos kongreso sprendimų galia 
sukurta 1815 m. iš vakarinės Varšuvos Kunigaikštystės dalies ir prijungta 
prie Prūsijos, išsaugant administracinį savarankiškumą. Kunigaikštystės 
autonomija apribota 1831 m., o po Didžiosios Lenkijos sukilimų 1846 m. ir 


1846 m. - galutinai panaikinta. 


2  Trzemeszno - dab. miestas Didžiojoje Lenkijoje, Gniezno pav. 
Tautinės Edukacijos komisijos narys Gniezno vyskupas sufraganas ir 
Tšemešno regulinių Laterano kanauninkų vienuolyno abatas Michal'as 
Košciesza Kosmowski'is 1776 m. įkūrė gimnaziją, vėliau pramintą 
Tšemešno akademija. Prie gimnazijos buvo įsteigtas alumnatas netur- 
tingiems bajorų vaikams. 

3 Stanislovas Augustas Poniatovskis (Stanislaw August Poniatowski; 


1732-1798) - paskutinis Abiejų Tautų Respublikos karalius. 

jo brolis dalį savo amžiaus jau buvo su tokia šlove paskyręs. 
Jo tikslas buvo įgyti inžinieriaus išsilavinimą ir patekti į tar- 
nybą Prancūzijoje, bet paskui, sava valia pakeitęs pradinį su- 
manymą, visiškai atsidėjo medicinai. Dvejus metus pratęsęs 
jos pradinį kursą toje pačioje akademijoje, galiausiai savo 
brolio ir globėjo šlovingos atminties Jano Sniadeckio“ 
patarimu nuvyko į Italiją, kur medicinos mokslai tuo metu 
nepaprastai klestėjo. Taip pat dvejus metus be pertraukos 
Pavijoje klausydamas garsiausių savo amžiaus medikų ir fi- 
zikų: Jano Peterio Franko", Spallanzani'io ir Voltos“ paskaitų, 


4 Jan Šniadecki (1756-1830) - lenkų astronomas, matematikas, fi- 
losofas, pedagogas, literatūros kritikas ir kalbos teoretikas, Vilniaus 
universiteto profesorius, 1807-1815 m. - rektorius, vyresnysis Andriejaus 


Sniadeckio brolis. 


5 Johann Peter Frank (1745-1821) - vokiečių gydytojas ir higienistas, 
Vilniaus universiteto profesorius (1804 m.). 1785-1795 m. dėstė klinikinę 
mediciną Pavijoje (A. Sniadeckio mokymosi metu). VUB Rankraščių sky- 
riuje saugomame Jano Sniadeckio fonde (F19) yra 1793 05 17 iš Pavijos pran- 
cūzų kalba rašytas laiškas (dab. signatūra F19-35, ankstesnė - F26-3294) be 
adresato [rašyta Janui Sniadeckiui], kuriame Jozefo Franko tėvas rašo apie 
nepaprastus jo brolio Andriejaus gabumus ir pažangą moksle. Šis laiškas 
išspausdintas A. Sniadeckio žento istoriko Mykolo Balinskio parengto- 
je biografijoje „Žycie Jędrzeja Šniadeckiego przez Michala Balinskiego“ 
[„Andriejaus Sniadeckio gyvenimas, [išdėstytas] per Mykolą Balinskį“]. 
Leszno in Gniezno: naklad i druk Ernesta Gūnthera, 1840, p. 95-96. 

6 Alessandro Giuseppe Antonio Anastasio Gerolamo Umberto 


Volta (1745-1827) - italų fizikas, chemikas, baterijos išradėjas, nuo 1778 m. 


Pavijos universiteto profesorius. 

pelnė jų draugystę ir įgijo pagirtiniausius liudijimus bei iš- 
kilmingai gavo daktaro laipsnį (1792 gegužės 16). Vėliau iš 
Italijos išvyko į Londoną ir Edinburgą. Čia, vadovaujamas 
žinomiausių medicinos mene vyrų, su neprilygstamu įkarš- 
čiu praktikavosi. Ir kaip iš pradžių italų, taip vėliau anglų 
kalboje tiek ištobulėjo, kad daugelį anos epochos laikraščių“ 
savo sąmoju ir plunksna praturtino, tarsi būtų vietinis ang- 
las. Tik stiprus prisirišimas prie savosios žemės ir prie bro- 
lio atitraukė jį nuo sumanymo leistis į rytines Indijas?, kur 


7 Dėl A. Sniadeckio medicinos ir filosofijos daktaro laipsnio su- 
teikimo datos esama nemažai painiavos. 1905 m. Poznanėje išleistos 
„Organinių būtybių teorijos“ pratarmėje (p. XIII) Adamas Wrzosekas 
rašo: „Medicinos ir filosofijos daktaro diplomą gavo 1793 kovo 2, o ne 
tų pačių metų gegužės 16, kaip [esą - I. K.] klaidingai pateikia Balinskis, 
o paskui jį kartoja kiti Sniadeckio biografai.“ VUB Rankraščių skyriaus 
fonduose saugoma (originalas Krokuvoje) A. Sniadeckio Pavijos univer- 
sitete apgintų filosofijos ir medicinos daktaro laipsniui įgyti 4 tezių ko- 
pija (F13-470), kur data aiškiai išspausdinta: Die II Martii MDCCXCIII 
(1793 kovo 2). M. Balinskis minėtoje biografijoje, p. 15, rašo: „Galiausiai 
savo darbus Pavijoje apvainikavęs 1793 gegužės 16 dieną iškilmingai gau- 
tu medicinos ir filosofijos daktaro laipsniu...“ 

8 Orig. pism czasowych, pažodžiui - laikinųjų raštų, sen. reikšme 
czasowe pismo - „czasopismo“ - laikraštis. 

9  Orig. do Indyj wschodnich; Nyderlandų Rytų Indija - senosios 
olandų kolonijos, apėmusios Malajų salyną (išskyrus šiaurės vakarinę 
Borneo dalį ir rytinę Timoro dalį) bei vakarinę Naujosios Gvinėjos dalį; 


vėliau Indonezija. 


10 James Gregory (1753-1821) - škotų gydytojas ir klasikinės filologijos 

su garsių medikų Gregory'io““ ir Monro“, taip pat kitų drau- 
giškų škotų pagalba jam suteikta tam tikra viltis pasiekti 
greitą šlovę ir didelį pasisekimą. Po taip naudingai praleisto 
laiko Edinburgo universitete 1795 metais jis išvyko į Vieną ir 
tenykštėje medicinos akademijoje, anuomet gerokai pranoks- 
tančioje kitas vokiečių mokyklas garsių mokytojų skaičiumi 
ir [gydymo] įstaigomis, pusantrų metų pildė žinias, iki šiol su 
tokiu darbu įgytas. 

Taip puikiai pasirengusio ir tokio reikšmingo mokslo 
žiniomis praturtėjusio meistro sugrįžimą pastebėjo kraš- 
tas, iš kurio prieš septynetą metų iškeliavo kupinas užside- 
gimo mokslui ir kupinas vilties jaunuolis. Šioje epochoje iš 
pasenusių formų ir mokslų atgimusi Vyriausioji Lietuvos 
mokykla, bet ir vėl krašto nesėkmių nukamuota, norė- 
jo prisikelti, į akademinį kolektyvą įliedama išmanančius 
naują visuomenės švietimo svetimuose kraštuose sistemą ir 


specialistas. Parašė Conspectus medicinae theoreticae (1788) ir A Theory of 


the Moods of Verbs (1787) bei Literary and Philosophical Essays (1792). 


11 Tikriausiai tai Alexander Monro secundus. Daugiau apie jį žr. 
išnašoje II t., prie S 296. Minėtoje Andriejaus Sniadeckio biografijoje 
M. Balinskis apie Monro (rašo - Monroe) pateikia tokį jo apibūdinimą 
(p. 21, išn. 9): „Monro, nepaisant savo milžiniško mokslo, buvo paprastas 
ir stačiokiškas žmogus, tačiau geraširdis ir didžiai palankus Sniadeckiui. 
Kai tas, atvykęs į Edinburgą, pirmąkart atėjo pas šį mokslingą profeso- 
rių, Monro, perskaitęs rekomendacinį laišką, tarė: „Maloningasis Pone, 
taigi esi misteris Snedinas! Ši giminė pas mus Škotijoje labai garsi.“ 
Sniadeckis, nuoširdžiai pasijuokęs, ilgai turėjo mokyti poną Monro, kaip 


ištarti jo pavardę ir kad jis iš viso nepriklauso jokiai škotiškai giminei.“ 

pradedančius talentais garsėti žmones. Pirmasis iš jų kaip 
tik ir buvo Andriejus Sniadeckis. Pakviestas į Vilnių che- 
mijos profesoriumi, šio mokslo kursą pradėjo 1797 m. Tai jis 
su garbingu, dabar senyvu Jundzilu““, tapę Universiteto 
vėlesnio kolektyvo pradžia, veiksmingiausiai prisidėjo prie 
jo sėkmės ir išaugimo. Neprilygstamas gražbylystės žavesys, 
sujungtas su giliomis dalyko žiniomis, šio naujo ir įdomaus 
mokslo paskaitose iškart atkreipė visuotinį nepratusios to- 
kiais dalykais užsiimti publikos dėmesį. Tačiau vėliau ši ka- 
tedra, kurioje darbavosi toks įžymus specialistas, su kiekvie- 
na diena vis labiau populiarėdama, tokį užsidegimą sukėlė ir 
tiek sutraukė klausytojų ne tik iš Universiteto mokinių, bet 
ir iš visų to laiko bendruomenės klasių, kad nieko panašaus 
iki anos epochos lenkiškame krašte neteko sutikti. Apie to- 
kius talentus ir apie tokią šlovę visi žino ir iš lūpų į lūpas 
vieni kitiems perduoda. Tačiau kiekgi sunkiomis ligomis iš- 
vargintųjų tuo pačiu laikotarpiu jis atnešė trokštamą pagal- 
bą, kiek netekusiųjų vilties gyventi bemaž iš mirties išplėšė? 
Tai jaučia ištisos šeimos mūsų krašte, tai jaus ir ilgai atmins 
būsimos jų kartos. 

Šalia tokių svarbių ir tokių atkaklių mokslui ir kenčian- 
čiai žmonijai užsiėmimų nuo 1800 iki 1816 metų Andriejaus 
Sniadeckio, galingo genijaus, nuolatinė stichija buvo mąs- 
tymas ir darbas visose fizinių ir medicinos mokslų šakose. 
Jis nepaliaujamai skatino įgimtą savo veiklumą, aukodamas 


12 Stanislovas Bonifacas Jundzilas (1761-1847) - Lietuvos mokslinin- 


kas filosofas, botanikas, geologas. 

visas akimirkas, kurias pasaulis leido jam pačiam savo la- 
bui panaudoti, skaitymui ir nuolatiniam lavinimuisi pa- 
sirinktame objekte, nes tolimas jam buvo įsivaizdavimas, 
kad sulig akademinių“ pareigų pasiekimu liautųsi poreikis 
nuolat tobulintis ir daryti pažangą moksluose. Atvirkščiai, 
jo uolumas savo pašaukimui augo sulig jo garsėjančios šlo- 
vės augimu. Sėkmingas šio vyro protas lengvai aprėpė ištisą 
grandinę mokslų, kuriems pasiaukojo, ir atradimų, kuriais 
juos [mokslus] Europa praturtino. Tai jo įkvėpimu ir bend- 
ru jo darbu su mokslinguoju Grodeku“'* bei įžymiuoju 
mūsų gamtininkų Jundzilu 1805 metais Vilniuje pasiro- 
dė pirmas mokslinis periodinis leidinys Dziennik Wilenski 
[Vilniaus laikraštis)". Jame spausdinama daugiau ar mažiau 
populiariai parašyta medžiaga pradėjo mūsų provincijas 
supažindinti su svarbiausiais mokslais, į kuriuos buvo įsi- 
traukusi visa Europa. Andriejus Sniadeckis patraukliu 


13 Orig. godnosci nauczycielskiej - mokytojystės pareigos. Tautinės 
Edukacijos komisijos įsteigtas akademinis - mokytojų - luomas yra iš- 


skirtinis Apšvietos epochos bruožas. 


14 Gotfrydas Ernestas Grodekas (Groddeck, 1762-1825) - klasiki- 
nės filologijos specialistas, literatūros kritikas, vertėjas, numizmatas, 


Vilniaus universiteto profesorius. 


15 Dziennik Wilenski. Mėnraštis. Buvo leidžiamas 1805-1825 m. 1815— 
1819 m. išeidavo du tomai kasmet. 1820-1824 m. - trys tomai, 1825 m. - ketu- 
ri tomai. Nuo 1826 m. pasirodydavo penkios lygiagrečios serijos: istorija ir 
literatūra; grožinė literatūra; mokslai, skirti žemdirbystei, rankdarbiams, 


menams, amatams, ūkiui ir prekybai; mokslo naujienos; mokslas ir menas. 

būdu išsamiai paaiškino tuomet įdomią Gallo sistemą“, o 
tarp daugelio kitų rinktinių traktatų tas, kurį parašė „Apie 
fizinį vaikų auklėjimą“? ir kurį smalsaudamiesi skaitė net 
ir tie, kas buvo neįpratę skaitymu vargintis bei dėkingos 
motinos, - patvirtina apie didelį jo pastabumo talentą ir 
apie didelę patirtį esmingiausiame objekte žmonių labui. 
Neapsiribodamas tokiais literatūriniais darbais, kurie jam 
buvo tik prasiblaškymas, kur kas sunkesniuose už visuome- 
nės mokymą darbuose trimis leidimais paskelbė savuosius 
„Chemijos pradmenis“, spindinčius tieka privalumų, tapo 


16 A. Sniadeckio straipsnis „Dziennik Wilenski“ (1805, I t., 1 nr., 
p. 16-43) - Krotki Wyklad Systematu Galla z przylączeniem niektorych 
uwag nad iego Nauką [„Trumpas Gallo sistemos aiškinimas su kai ku- 
rios pastabomis apie jo mokslą“]. Franz Josef Gall (1758-1828) - neuro- 
anatomas, fiziologas, mentalinių funkcijų lokalizacijos smegenyse pra- 
dininkas, vadinamas frenologijos mokslo pradininku. Daugiau apie tai 
žr.: G. Pakulaitė, A. Bublevič, E. Sakalauskaitė-Juodeikienė, D. Jatužis 
„Andrius Sniadeckis (1768-1838) ir organologijos mokslo sklaida XIX a. 
pradžios Vilniuje“ in: Neurologijos seminarai, 2017 m. Nr. 3(73), p. 181— 
189 ir taip pat minėto A. Sniadeckio straipsnio „Trumpa paskaita apie 
Galo sistemą ir kai kurie pastebėjimai apie jo mokslą“ (Krotki Wyklad 
Systematu Galla z przylączeniem niektorych uwag nad iego Nauką) 
Vilniaus universiteto Vaikų ligų klinikos gydytojos Arletos Bublevič 
vertimą iš lenkų kalbos, spausdintą ten pat, p. 190-196. Už šį papildymą 
nuoširdžiai dėkoju dr. Ramūnui Kondratui. 

17 „O fizycznem wychowaniu dzieci“ - 1805 m. per kelis pirmuosius 
„Dziennik Wilenski“ numerius spausdintos pastabos apie fizinį vaikų 
auklėjimą 1822 m. buvo autoriaus parengtos atskiru veikalu, kurio leidi- 


mas pakartotas daugelį kartų ir XX a. 

chemijos terminologijos lenkų kalba tėvu. Pribloškiantis 
naujos tirpumo teorijos aiškinimas, chemijos kaip mokslo 
pirminių pagrindų išguldymas ir, apskritai, pavyzdinis sti- 
lius, jo minčių aiškumas ir taiklumas visų skaitytojų vertini- 
mu šią knygą aukštai iškėlė, o mokiniams tapo geradarybe. 
1815 m. „Vilniaus laikraštis“ taip pat pasipuošė keliais rim- 
tais šio didžio autoriaus traktatais chemijos ir medicinos te- 
momis, kaip ir vėliau „Vilniaus medicinos dienynui“* daug 
medžiagos, būdingu ir gražiu jo stiliumi perteiktos, susiju- 
sios tik su pačia medicina, buvo atiduota. Bet jau šioje epo- 
choje, kai ir medicinos mokslas patraukė į save Andriejaus 
Sniadeckio plunksną, šis didis praktikas nuo seno atsistojo 
ant literatūrinės šlovės aukštos pakopos. 1804 m.'? Varšuvoje 
jis išleido veikalą, kuris iškart jį pastatė į įžymiausių fizio- 
logų eilę ir jo vardą išgarsino visoje Europoje. „Organinių 
būtybių teorija“ bus per amžius atmintinas šio šlovingo vyro 
genialiomis mintimis turtingo proto kūrinys; vyro, kurio 
netektis šiandien taip skausmingai mus paliečia. Šis veikalas 
tuojau buvo išverstas į vokiečių kalbą““, po kiek laiko, labai 


18 „Pamiętnik lekarski Wilenski“ - Vilniaus medicinos draugijos 
leidinys, įsteigtas Jozefo Franko, Andriejaus Sniadeckio ir Augusto Becu, 
leistas Vilniuje, Juzefo Zavadzkio spaustuvėje 1818 (1 t.)-1821 m. (2 t.). 
1822-1824 m., 1830 m. jo tęsinys buvo leidinys „Dziennik Medycyny, 
Chirurgii i Farmacyi“. 

19 1804 m. Varšuvoje išėjo „Organinių būtybių teorijos“ I tomas. 
II tomas išleistas Vilniuje 1811 m. 

20 1810 m. Karaliaučiuje išleistas I tomo vertimas į vokiečių kalbą: 


Andreas Sniadezki's Theorie der organischen Wesen von Joseph Moritz. 


422 


gerai išverstas, pateko į prancūzų literatūrą - ponų Bellard'o 
ir Decaix“ darbu, kurie ne tik kalbą, iš kurios vertė, mūsų 
krašte [išmoko], bet ir patį autorių asmeniškai pažinojo, jo 
mąstymo būdą ir jo privalumus lengvai sugebėjo perteik- 
ti. Jų pratarmė „Organinių būtybių teorijos“ prancūziš- 
kam vertimui visada liudys apie jausmus, kokius Andriejui 
Sniadeckiui pajuto ir išsaugojo kitados čia gyvenę svetimša- 
liai mokslininkai. 

Ilgoje tokios garbingos profesijos trukmėje arba leidžiant 
dienas ir metus nuolatos giliomis ir naudingomis tiesomis 
šviesti ir lavinti jaunuoliškus protus, arba teikiant pagalbą - 
nekalbu apie ligų prispaustus asmenis, bet apie ištisas šei- 
mas, persiėmusias neviltimi ir baime, - tokių kilnių ir palai- 
mingų poelgių grandinėje atsirado dargi kitoms literatūros 
rūšims paaukotų akimirkų. Atmintini yra jo humoristiniai 
rašiniai, spausdinti čionai kitados garsiose „Grindinio Ži- 
niose“**, pasižymintys subtiliausia satyra, nieko išskirtinai 


Taip pat vokiškai I tomo vertimas išleistas Niurnberge 1821 m. (vertė 
Andreas Neubig). 


21 T. y. Ballard ir Dessaix. I tomas prancūzų k. pasirodė Paryžiuje: 
Thėorie des Ėtres organigues D Andrė Sniadecki, traduit du polonais par 
J. J. Ballard et Dessaix. Vertėjai - karo gydytojai, žygio į Rusijos impe- 
riją dalyviai: Jean Jacgues Ballard (1776-1841) ir Jean-Marie Dessaix 
(17---1844). 

22 Wiadomosšci Brukowe - satyrinis savaitraštis, 1816-1822 m. leistas 
Vilniuje. Įsteigtas 1816 m., 1817 m. tapo Šubravcų (Nenaudėlių) drau- 
gijos organu. Šubravcų draugijos prezidento pareigas 1819-1822 m. ėjo ir 


Andriejus Sniadeckis. 

neįskaudinantys, bet nukreipti visos visuomenės linkme. 
Maža yra tokių, kurie sutartinai nepatvirtintų, kokią dide- 
lę, kokią išganingą papročių atžvilgiu visai mūsų provincijai 
įtaką darė tasai laikraštukas ir jį rašiusių literatų draugija. 
Tik patys to laiko reikalų ir visuomenės būklės neišma- 
nantys arba savo nuomonę matuojantys iš dabartinių per- 
spektyvų, neatsižvelgdami į laipsnį civilizacijos, kokia buvo 
pas mus prieš dvidešimt metų, gali šiai tiesai prieštarauti. 
Ir jeigu didelė jame skelbiamų straipsnių dalis, žadindama 
tik dabartinį ir pagal aplinkybes pritaikomą interesą, po sa- 
vęs nepaliko tikros mokslinės vertės, kita vertus, žinomas 
Andriejaus Sniadeckio sąmojis rado visos savo galios ir 
žavesio pasireiškimo lauką. Jo raštai, pranokę laikraštį ir lai- 
ką, kuriems juos paskyrė, visada užėmė aukštą vietą mūsų 
literatūros humoristikos žanre ir jo autorystės šlovei atnešė 
daugiau naujų laurų. Be to, ilgai būtų galima vardyti visus 
kitus mažesnius fizinių ir medicinos mokslų raštus ir vei- 
kalus, išspausdintus įvairioje krašto spaudoje, kur šis giliai 
mąstantis gydytojas-filosofas maža teksto apimtimi ne kartą 
išreiškė naujausių originalių minčių ir pagrįstų svarstymų. 
Mat, nė netenka abejoti, kad jeigu ne svetimi, tai vietiniai 
gydytojai ir fiziologai tinkamai sugebės įvertinti didžius 
privalumus ir paskubės atiduoti duoklę nuopelnams, kokius 
praktika ir savo raštais medicinos atžvilgiu kraštui sudėjo 
Andriejus Sniadeckis. 

Nukamuotas ilgamečių darbų, buvo paėmęs atleidimą 
iš viešosios tarnybos 1822 metų birželio 4 dieną kaip Uni- 
versiteto profesorius emeritas. Tačiau tegalėjo vos dvejus 

metus atsikvėpti, kai jau visuomenės balsas ir edukacinės 
vadovybės reikalavimai pašaukė jį į atsilaisvinusią Klinikos 
katedrą, kurios jau nepaliko iki pat mirties. Tik čia jam at- 
sivėrė nauja profesija - medicinos mokslams pasiskyrusį 
jaunimą vesti praktikos keliu, kurios pats tiek daug ir tokio 
aukšto lygio turėjo, be kurios visa medicina gal būtų ne tik 
nenaudingas, bet ir žalingas sudėtingų ir spėjimais pagrįstų 
žinių pagrindas. Tokiam mokytojui vadovaujant, klinikinės 
paskaitos pavyzdingai išlavino didelį skaičių jaunų gydyto- 
jų, teikiančių šaliai tikrą naudą ir garbę, jau nuo seno šiuo 
atžvilgiu vertinamai Vilniaus medicinos mokyklai pelnyda- 
mi vis didesnę pagarbą ir šlovę. 

Šį atmintinos šlovės ir dorybių vyrą, šį didį kenčiančios 
žmonijos patarėją mirtis ištiko po ilgos ligos, šių, 1838, metų 
balandžio 29 / gegužės 11 dieną, penktadienį, ketvirtis an- 
tros po vidurdienio. Su juo užgeso praėjusio amžiaus gale 
Lietuvoje atgimusiai civilizacijai švietęs žiburys, kurio lab- 
daringa šviesa pasklido dabartinėje kartoje. Andriejaus 
Sniadeckio pilietinės ir bendruomeninės dorybės, jo švel- 
nus prisirišimas prie vaikų ir anūkų, jo jautri globa savie- 
siems kaimietėliams, draugėje nuoširdumas ir geranorišku- 
mas, sujungti su nepaprastu sąmoju, neužgaunant solidaus 
amžiaus ar proto, - vienodai jį puošė, kaip ir visuomeninės 
dorybės. Šalia tokių bruožų, būdingų kilniems ir ramiems 
žmonėms, pasižymėjo išskirtiniu charakteriu, šviesia ir 
stipria galva, o kartu su jais - retu ir nepalaužiamu teisin- 
gumu, trimis svarbiausiais bruožais, rodančiais nepaprastą 
žmogų, kurio gyvenimas turi tarnauti sektinu pavyzdžiu, 

o atminimas - likti išsaugotas ateities kartose. Kelių dešim- 
čių tūkstančių miesto gyventojų ir atvykusių iš provincijos 
visuotinis gedulas ir pagarba šio vyro palaikams atiduota 
gegužės 3 dieną, išnešant juos iš namų į bažnyčią, o rytojaus 
dieną - pamaldų ir išvežimo į jo kaimą metu, dar labiau pa- 
tvirtina viso to teisingumą, ką mes sugebėjome papasakoti 
apie tokį gražų gyvenimą. Andriejus Sniadeckis tesėjo tai, 
ką sau iškėlė iš Kochanovskio?* poezijos pasirinktame 
simbolyje, Organinių būtybių teorijos priekyje: „Tarnavo 
kilniai šlovei tinkamiausiai kaip tik galėjo ir prie visuotinio 
gėrio kuo daugiausiai prisidėjo.“ 


23 Jan Kochanowski (1530-1584) - Renesanso epochos lenkų poetas, 
vertėjas, Poznanės katedros kapitulos prepozitas, Stepono Batoro rūmų 
poetas, karališkasis sekretorius; laikomas vienu iškiliausių Renesanso 
kūrėjų Europoje, labiausiai prisidėjusiu prie lenkų literatūrinės kalbos 
vystymo. Dvi Jano Kochanowskio dainų knygos, išleistos 1586 m. (jau 
po autoriaus mirties); A. Sniadeckio „Organinių būtybių teorijai“ moto 
pasirinktos eilutės, kartojamos prieš kiekvieną tomą, paimtos iš šio au- 
toriaus antrosios knygos „XIX dainos“, vadinamos daina apie gerą žmo- 
gaus šlovę [vardą] („Piešni XIX“ („Księgi Wtore“). Poetas aiškina, nuo 
ko priklauso geros šlovės privalumas. Poeto nuomone, po mirties, kai 
laikinieji dalykai praeina, o kūnas sunyksta, po žmogaus palieka tik šlo- 
vė. Ir nuo mūsų priklauso, kad toji šlovė būtų gera. Nes Dievas, atskirda- 
mas žmones nuo gyvulių, davė jiems protą ir kalbą. Dėl to žmogus neturi 
apsiriboti tik materialiais, laikinaisiais dalykais. Pagal interpretaciją in- 
ternete: <http://sciaga.pl/tekst/38552-39-interpretacja. piesni. xix. ksie- 


gi wtore. jana kochanowskiego>. 

egzempliorių sk. 
Ablamowicz Piotr, pirmininkas ....LLLLLak kaka 1 
ATOMO WC Asai i i a aa sa 1 
Antonowicz ZYZMUAL LL usi sių sis a i ii 1 
ug sa 1 
Augiėwicz; KŪNIgAS: „i siniunsinissainissiiss saika ii siais 1 
Balinski Michal + ii sssasssškissnisaiiksnsnikiens kis se las mei as 1 
Bijeyko Felix 4 žskisiksnius saksai i i ai la ak 1 
Bogdaszewski Ignacy „„LLLaaua kaka auka aaa saaa aaa aaa aaa 1 
Brochocki WladyslaW šis satišissskskvsasiniustik asus ip soli vei 1 
Bykowski Adam „aidikesasssunidassisiuniks sake ias k easlės seis 1 
Buldeszki, karo gydytojas „..LLLaak aaa kaka aka aaa aaa 1 
Byszewski Jakob, kolegijos asesorius.....LLLkkk kaka aaa aa aaa 1 


Chalgascewicz Maximilian, Vilniaus Medicinos-chirurgijos 


akademijos praktikantas .....LLLakaaka aa kaka kaka aaa 1 
Ciechanowiecki Stanistaw, maršalka... 
Czudowski Tadeusz, buvęs maršalka <... 1 
DėszcžynskiJOŽEĖ Ki ksakikniks i kasnkkisis kininis ims li 1 
Dębiūski Joachim, a. a. kunigas ...LLLLak aka kaka kaka aka 1 


Dworzecki Sylwester, farmacijos kandidatas „L. 1 

egzempliorių sk. 
DžyWONškiųii siiuisišio ibis i a a i e 3 
Elėnbo gen; EENZOFIUS LL sisi i ksijė ob s i  ik ki i 4 
Fiorentyni Leopold, medicinos daktaras... 1 
Gerinani IENAGY 555 alis k ass nau I aaa 1 
GiecZeWicZ JOŽZEĖ Lai ai isis sas ai a iis Giia ia s i i i 1 


Gross (von) Alexander, Vilniaus Medicinos-chirurgijos 


akademijos auklėtinis ....LLLLakL kaka a kaka aaa a aaa 
Glūcsberg Jan, Varšuvos knygų leidėjas ....LLkkkkkaaaiis 
Githi AleXaNdč!: L Lski sisiuks i i a 
Gucėwicz, Maršalka: Lakis assanss sis sasas 
Hajkowicž Adam Kaisisiississuskiisniksnius ski sa iai 


Hornowski Apoleon, medicinos mokslų daktaras .......... 


Januszkiewicz Jan, Vilniaus civilinių reikalų 


fūmų advokatas: ss ušksisšiissešks dk uses sad kis 


JOCŽTESENTAS Li kgiki iiii ii mi a i ia 


Kaczanowski Roman, Vilniaus Romos katalikų 


akademijos kunigas kapelionas .....LLLLLakk ak aka aaa 
Kielpsz Piotr, buvęs Ukmergės pavieto pilies teisėjas ...... 
KorWel Karol sau sias iai i i iii a E is 
Košciolkowski Romuald, pakamaris... 
Kostrowicki, TEISĖjAS: Lsksinsa nissan kis 
IKOLWICZ, TEFEDNTAS a a kasa ai ai d a i 


Kowzan Jėzef, kolegijos asesorius „LL. Lkk aka aka aka 


Kozieradzki Alexander, Vilniaus Imp. Medicinos-chirurgijos 


akademijos studentas ....LLLLaLakk kaka aaa aka aaa 

XXIX SKYRIUS 


KAI KURIE ANKSTESNIO 
MOKSLO ATVEJAI. 


424.— Gyvybinės materijos apyvarta ir cirkuliacija per 
organines esybes, sudaranti jų gyvybę ir pirmojoje dabarti- 
nio veikalo dalyje bendriausiais bruožais apsvarstyta, dabar 
mums atsiskleidė detalėse ir tai tobuliausioje ir sudėtingiau- 
sioje esybėje. Aplink apsupti gyvybingos žaliavinės arba or- 
ganizuotos materijos ir ja apsisupdami, nepaliaujamai pri- 
imame ją į save iš oro, vandens ir kitų organinių būtybių. Taip 
priimta ji pereina per eilę organų, kurie ją vieni kitiems ati- 
duoda, ir kur, įvairių gyvūninių skysčių veikiama, ji ištirpsta, 
pasikeičia ir kaskart stipriau priima gyvūninę prigimtį esy- 
bės, į kurią yra įvedama. Toks nuolatinis gyvybinės materi- 
jos tiekimas ir persikėlimas iš vienų organų į kitus, visus juos 
įdarbina ir palaiko jų gyvybę sudarančiame veikime. Pačiame 
gyvajame kūne viskas, be išskyrų, yra gyvybinė materija, ta- 
čiau ne visoms organų dalims vienodu laipsniu; viskas tada 
ir perdirbama, ir per tai tampa tolesnių perdirbimo procesų 
objektu, o gyvybės judėjimas visą laiką ir kiekvienoje vieto- 
je eina be pertraukos; visur vyksta nuolatinis pasisavinimas, 
visur materijos kitimas, visur organinė gamyba ir skaidymas. 
Kraujo apytaka ir jo patekimas į kiekvieną organą, į kiekvie- 
ną gyvąjį tašką yra gamybai tinkamos materijos pristatymo 

visur būdas. Limfos indai - kanalas, kuriuo suskaidytos or- 
ganinės dalys vėl sugrįžta į kraują, tad kraujas yra sandėlis 
materijos, dar galinčios būti visų gamybos ir skaidymo pro- 
cesų objektu ir kartu tokios, kuri jau per kai kuriuos arba 
visus perėjo, dėl kurios tolesnių pasisavinimų riba mažiau 
ar daugiau apibrėžta. Nuo pirmojo gyvybinės materijos įsi- 
skverbimo į gyvąją būtybę, iš jos formuojasi tokios nuolatinės 
organinės kombinacijos, kurios yra medžiaga paskesnių, šios 
ir vėl kitų ir taip nepertraukiamai iki pat paskutinių, kurios, 
visoms ankstesnėms sudarydamos jau negyvybingą kom- 
binaciją, būna pašalinamos už kūno ribų. Ir taip kiekviena 
gyvoji dalis, kiekvienas organas, kiekvienas taškas padeda 
bendrai gyvybei, priklauso jos palaikymui ir kartu per ją yra 
palaikomas. Šiuo būdu visas kūnas ir visos jo dalys yra gausus 
gyvybinės materijos sandėlis ir iki tam tikro laipsnio savęs 
paties gyvybei palaikyti pakanka; nei tos, kurios tokį orga- 
ninių gamybos procesų grandinę baigia, negali bet kada, kol 
išlieka bendra gyvybė, savaime liautis [egzistavusios]. Tačiau 
kitos, kurios šią grandinę pradeda, kad išsilaikytų veikime, 
reikalauja nuolatinio išorinės materijos tiekimo, nors laikinas 
jos nepristatymas tuojau pat bendros gyvybės neužbaigia, nes 
kraujas dar ilgai kitus organus, į kuriuos teka, gali maitinti ir 
šiek tiek jų veikimą palaikyti, kol pats galutinai neišsieikvoja. 
Tačiau visiškas kraujo atėmimas arba jo apytakos sulaikymas 
turi tuojau pat sukelti mirtį, nes kai tik naujos materijos gabe- 
nimas į organus [kraujo] cirkuliacijos keliu liausis, tuo pačiu 
ir visų [organų] kartu veikla turi liautis; tuo pačiu ir gyvybės 
judėjimas visuose taškuose kartu sustoja. 

42$. — Pirmojoje šio veikalo dalyje išaiškinau ir sten- 
giausi atskleisti, kad visa organizuotų būtybių visuma gali 
būti laikoma organiniu vienetu, savo nariuose apimančiu vi- 
sus gamybos laipsnius, o atskiros šios milžiniškos grandinės 
grandys taip tarnauja visuotinei gyvybei, kaip individuose - 
atskiri organai. Taigi, žmogus, šioje grandinėje patalpintas 
aukštai ir besimaitinantis tokia daugybe skirtingų būtybių, 
yra kaip stipriau suformuotas organas, kuriam visos anks- 
tesnės esybės parengia gyvybinę materiją, palengvindamos 
jam jos pasisavinimą. Ir taip gyvybė yra ta pati kiekviena- 
me individe, kiekviename organe, iš tikrųjų, kiekviename 
gyvajame taške, koks visur visame gyvojo pasaulio didume 
yra gyvybinės materijos judėjimas, visur nuolatinis šios kei- 
timasis. Rūšys ir veislės priklauso vienai visumai, kaip kurio 
nors individo atskiros dalys ir organai, o gamta - kaip visoje 
pasaulio didybėje, taip ir kiekviename jo taške - yra viena, 
visur paprasta, visur kelianti nuostabą ir didinga. 

426. - O tokioje materijos cirkuliacijoje per žmogaus 
kūną kai kuriuose organuose susidaro tokios kombinaci- 
jos — ar tai cheminės, ar tai organinės, — kurios išeina už 
kūno ribų ir dėl to per jas kraujas, o tuo pačiu ir visa gy- 
vūninė struktūra, nusikrato gyvybinių elementų, kurie ją 
sudarė. Ir taip per plaučius nusikratome anglies ir vandens, 
per uriną - daugiausia salietradario ir fosforo druskų, per 
išmatas, ko gero, panašių druskų, taip pat sieros, anglies ir 
fosforo, o per odą - pagal tai, ką nuo šiol žinome, - bemaž 
pačių vandens garų. 

42/7. — Taikydami tas įvairias išskyras sau, matome, kad 
nėra jokių tokių, per kurias stipriau atsikratytume rūgšta- 
dario, nebent visas vandeningas išskyras jo [rūgštadario] 
atsikratymo būdu norėtume laikyti. Bet, kita vertus, pa- 
svarstę apie tai, kad visa augalinės gamybos eiga yra nuolati- 
nė dekombustija (108) ir kad iš augalinių esybių gaminamos 
gyvūninės, būtinai tenka daryti prielaidą, kad visoje orga- 
ninėje karalystėje dekombustijos procesas augalinės gyvy- 
bės ribų neperžengia; arba, kad gyvūninės esybės per kai 
kuriuos organus turi netekti rūgštadario gazo. Ir kadangi 
pastaroji prielaida iki šiol nėra ištirta, tad kol kas cheminiu 
požiūriu gyvūninę gyvybę reikia laikyti anglies atsikratymo 
ir salietradario įgijimo procesu ir būdu. Kita vertus, jeigu 
gyvūnai rūgštadarį daugiau priima per gėrimą ar vandenį, 
tada per naują laisvų išskyrų susiformavimą gali ir vėljo ati- 
duoti tiek, kiek įgiję, ir šitaip palaikyti nuosavos materijos 
elementų pusiausvyrą. Tačiau dėl to, kad dalis rūgštadario 
nuolatos plaučiuose sugadinama dėl anglies rūgšties forma- 
vimo, tokiu atveju fizikoje tenka išspręsti svarbų klausimą: 
iš kur atmosferoje atlyginamas tas rūgštadaris, kurį virškina 
ir į kombinacijas įveda gyvūnai? Nes augalai kiek, viena ver- 
tus, jo sukuria, tiek, kita vertus, suardo (109). 

428. — Vadinasi, tie, kurie plaučiuose rūgštadarį įveda į 
kraują, privalo atskleisti, pirma, kelius, kuriais jis iš kraujo 
vėl išeina; antra, privalo įrodyti, kad šis elementas iš tikrų- 
jų animalizacijai reikalingas, kas dabartiniame mūsų žinių 
lygyje yra neįmanoma. Nes tai, kad gyvūnai be kontakto 
su rūgštadario gazu gyventi negali, aiškinama jo būtinu 

poreikiu, kad plaučiuose susidarytų anglies rūgštis ir van- 
duo. Vis dėlto augalams taip pat reikalinga šio gazo prieiga 
šešėlyje (109), tačiau jo į save jie neįtraukia; be to, gyvūnai 
rūgštadario gaze ilgai gyventi negali; juo kvėpuodami ma- 
žiau suformuoja anglies rūgšties, vadinasi, gyvybei ir kvė- 
pavimui reikia ne jo, bet atmosferos oro. Be to, darant prie- 
laidą, kad rūgštadario gazas patenka į kraują, reikia prileisti 
ir jo sutankėjimą iki pačiam kraujui būdingo tankumo, o 
toks stiprus jo ir salietradario sutankėjimas galėtų nuvesti 
iki šių dviejų elementų cheminio susijungimo. Net ir kai ku- 
rie eksperimentai, atlikti su gyvūninėmis esybėmis, atrodo 
šiai prielaidai prieštaraujantys, kadangi rūgštadaris visus 
gyvūninius skysčius sutankina ir veda į sukrešėjimą, tuo 
tarpu kraujas, pasikeisdamas į arterinį, tampa skystesnis. 
Visos gyvosios gyvūninės dalys per susilietimą su rūgšta- 
dariu dezorganizuojasi ir suyra, kaip mus moko į rūgšta- 
dario gazą panardintų apdraskytų, be odos dalių didžiulis 
skausmas ir deginimas, kaip mus įtikina rūgščių, metalų 
įrūgščių ir perrūgščių druskų veikimas plikose gyvūninėse 
dalyse. Vadinasi, kol akivaizdžiais eksperimentais nebūsiu 
įtikintas, negaliu tikėti rūgštadario jungimusi plaučiuose su 
krauju; priešingai, laikau šį elementą priešingu gyvūninei 
gamybai ir kai per didelis kiekis - visada kenksmingu. 

XXX SKYRIUS 


NERVŲ GYVENIMAS IR NUO JO 
PRIKLAUSANTYS REIŠKINIAI. 


429. — Anksčiau sakėme (189-233), kad nervai yra ju- 
timo organas. Kad taip yra, mus įtikina visi eksperimentai 
ir paprasčiausi stebėjimai. Nes tokios organinės dalys, prie 
kurių nervai neprieina, o tokie yra: plaukai, nagai, ragai, 
kanopos, iš dalies ir kaulai, - nejaučia; ir net jautriausiose 
dalyse visai prarandame šią galią, kai į jas įeinantis nervas 
perrišamas, sugadinamas ar nutraukiamas. Neturinčios 
nervų organinės esybės taip pat nerodo jokių jutimo ženklų, 
ir bent jau nepavyksta matyti šių pokyčių, per kuriuos mes 
esame pratę išreikšti jutimo ženklus. O jausti - reiškia ga- 
lėti pažinti daiktus, kurie mus tiesiogiai ar netiesiogiai pa- 
liečia ir mus veikia, arba bent jau atpažįstama, kad daiktai 
mus veikia", Vadinasi, iš jutimo sprendžiame apie daiktų 
buvimą arba egzistavimą ir apie jų veikimą mums. Tačiau 
kiekvienas kūnas veikia jam būdingų jėgų galia visas jį su- 
pančias esybes, vadinasi, lygiai apdovanotas nervais, kaip ir 
tas, kurios jų neturi, ir kad jutimas vyksta tik nervuose ir tai 
tik gyvuose nervuose, todėl tai turi būti su jų organizacija ir 

D 6439 Šis apibrėžimas gali neišreikšti ir tobulai neperteikti jutimo, 


bet taip pat, tiesą sakant, šiam žodžiui apibrėžimas nereikalingas. 


438 


gyvybe susijęs reiškinys, kurį mums dabar reikia išnagrinėti 
ir iš arčiau pažinti", 

430. — Sugadintas arba pažeistas, suskaidytas ar dezor- 
ganizuotas, arba negyvas nervas neturi jokio jutimo; vadi- 
nasi, jutimas yra nervinės organizacijos ir gyvybės reiškinys. 
O kad gyvybė ir visi jos reiškiniai yra organinis procesas, 
priklausantis nuo gyvybinės materijos organizavimosi ir 
skaidymosi, apimtas tam tikro jos judėjimo rūšies, vadinasi, 
ir jutimas negali būti kas kita, kaip tik tam tikra nervinės 
gamybos ir skaidymo rūšis, tam tikras būdas, o būtent tam 
tikra nervinės materijos judėjimo rūšis, priklausanti nuo jos 
atsinaujinimo, kadangi tik jame pasireiškia. Arba, trumpiau 
sakant, jutimas yra gyvybės ir organizacijos pasireiškimas 
nervuose. Gyvybė apskritai yra nuolatinis materijos organi- 
zavimasis ir atsinaujinimas. Tad jutimas yra nervinės mate- 
rijos gamybos ir skaidymo atsinaujinimas. 

431. — Nervinis audinys gyvūnuose sudaro, kaip ma- 
tėme anksčiau, specifinę ir plačią sistemą, kurios bendras 
centras ir svarbiausias židinys yra galvoje. Šis audinys, bet 


D 649 Halleris pirmasis stengėsi eksperimentais atskleisti, kad juti- 
mo galia tik tarnauja nervams ir kad tose dalyse, iki kurių jie neprieina, 
ji nepasireiškia. Jo priešininkų, kurie norėjo šį mokslą iškreipti, ekspe- 
rimentai ir svarstymai tik tiek įrodo, kad šis didysis fiziologas neteisin- 
gai užginčijo nervų egzistavimą kai kuriuose organuose. Kadangi noras 
nustatyti, jog be nervų visos organinės gyvūninio kūno dalys jaučia, tai 
noras nustatyti, kad visa organinė karalystė jaučia, vadinasi, kad jutimas 
ir gyvybė reiškia tą patį, kas yra juokingas ir tik įprastą žodžių reikšmę 


iškreipiantis reikalas. 

kur paimtas, jaučia, ir bent jau smegenų branduolys, arba 
baltoji smegenų masė, visur yra jautri. Bet kiekvienas juti- 
mas gali būti vertinamas dvejopai, tai yra: pačioje vietoje, 
kurią išorinė esybė paliečia, ir visų nervų bendrame centre, 
arba smegenyse. Kadangi kiekvienas jutimas, arba bent jau 
tai, ką paprastai vadiname jutimu, vyksta smegenyse ir be jų 
negali būti suvokiamas. Nes jeigu arba sunaikinamas, arba 
sulaikomas laisvas smegenų ryšys su nervu, tada pastarąjį 
veikiantis išorinis įspūdis nesukelia jokio jausmo. Tai mus 
moko, kad kiekvienas nervuose atsirandantis pakitimas 
pernešamas ligi pat smegenų. Atsižvelgiant į tai, galima pa- 
sakyti ir priimti už tikra, jog visi išoriniai įspūdžiai, veikian- 
tys nervus, kartu susieina šiame organe, pasiskirstydami po 
nervinį audinį išilgai viso nervo, ligi pat jo pradžios ar galo. 
Dėl to smegenys, laikomos bendru visų įspūdžių ir jutimų 
centru, nuo seno pelnė sensorii communis** pavadinimą, o 
šiuo požiūriu nervai gali būti laikomi tikraisiais visų įspū- 
džių laidininkais. 

432. — Jeigu nervas jaučia toje vietoje, kur jį priliečia išo- 
rinė būtybė - dėl ko abejoti negalima", tada negalima sveiku 


24 Sensorium commune - bendroji jutimų bei suvokimų vieta, ju- 
timų talpykla, sensoriumas; senųjų laikų medicinos terminas. Čekas 
Georgas Prochaska (1749-1820) - Vienos universiteto medicinos profe- 
sorius, neurofiziologijos pradininkas, atmintinas už refleksinių veiksmų 
teorijos, apimančios vis nervosa ir sensorium commune sąvokas, išplėto- 
jimą. Sensorium commune jis perteikė kaip reflekso mechanizmo centrą. 

0642) Eksperimentai mus netgi aiškiausiai tuo įtikina, nes po ner- 


vo atskyrimo kartu su raumeniu, į kurį [nervas] įeina, jo dirginimas 

protu suprasti, kad [nervas] liovėsi jausti, vos tik jo ryšys 
su smegenimis nutraukiamas. Vadinasi, jutimas yra abiem 
atvejais tas pats, bet paskutiniu baigiasi dalyje, kuri jį pati- 
ria, ir neperkeliamas iki pat smegenų ir likusios jaučiančios 
sistemos, vadinasi, nepriklauso visam individui, kuriam dėl 
tos priežasties jis nepažįstamas. Vadinasi, tai, ką mes, pa- 
prastai kalbant, vadiname jutimu, yra veikiau pažinimas, o 
pažinimas būdingas visam individui, nors turi savo šaltinį 
vienoje jo dalyje. Tačiau smegenis laikome visokeriopo paži- 
nimo buveine dėl to, kad šiame organe susitelkia ir tarpusa- 
vyje suartėja visi nervai, tad be jų joks jutimas negalėtų tapti 
visuotiniu. Ir pirmiausia šiuo požiūriu smegenis vadiname 
protiniu organu. 

433. — Kaip būdami nervinio organo tęsinys iki pat visų 
gyvųjų dalių ir organų nervai yra laisviausias jų visų sujun- 
gimo būdas į vieną neišskiriamą visumą, taip pat yra ir prie- 
žastis pažinimo, kokį protas gali įgyti apie organinių dalių, 
kurias pasiekia, buvimą ir būseną. Taigi, nervai yra, pirma, 
priežastis, dėl kurios protas tas dalis, kurias per nervus pa- 
siekia, laiko savomis ir jam priklausančiomis. Vadinasi, visi 
organai nervais tarpusavyje sujungti smegenyse ir, atvirkš- 
čiai, smegenys sujungtos su jais visais. Tad nutraukti arba 
užrišti kurios nors dalies nervus, tai nereiškia tiesiogine 
prasme sugadinti jos pačios jutimą, bet veikiau tos dalies ju- 
timą arba pažinimą panaikinti smegenyse; tai yra nutraukti 


tuojau sukelia raumens virpėjimą. Galvaniniai eksperimentai tai aki- 


vaizdžiausiai įrodo. 

jos ryšį ir suartėjimą su kitais organais, - žodžiu, tai reiškia 
atskirti jos gyvybę. Ir užtat augaluose, kaip neturinčiuose 
nervų, kiekviena dalis gyvena, taip pasakysiu, atskirą gyve- 
nimą ir negali lengvai pasidalyti vienos dalies kentėjimu su 
kita dalimi arba visuma. Jokia iš šių dalių, nesusijungusi su 
panašiomis į save kitomis, jų kančių nesidalija, jų egzistavi- 
mo nejaučia, ir kiekviena, netgi po visų sugadinimo, gyvena, 
kad tik išlaikytų savo ryšį su kamienu, per kurį gauna mai- 
tinimą. Net ir šis ryšys nėra toks esminis, nes į kitą kamieną 
ar žemę perkelta [dalis], kad tik galėtų gauti maisto, gyventi 
nesiliauja. Tas pat vyksta ir su gyvūnais, kurie arba neturi 
nervų, arba kuriuose tie nervai yra galvos ar stuburo smege- 
nimis sujungti į vieną sistemą. 

434. — Atsižvelgiant į tai, kad visi nervai su galvos sme- 
genimis jungiasi tiesiai arba per stuburo smegenis, anatomai 
ir fiziologai sako, kad visų [nervų] pradžia [galvos] smege- 
nyse. Tokiu pat būdu ir taip pat gerai būtų galima pasakyti, 
kad smegenys yra visų nervų susitelkimas ir randasi iš jų 
susijungimo ir išsiplėtimo; tuo labiau, kad nėra smegenimis 
apdovanotų ir neturinčių nervų esybių, o yra tokios, kurios 
turi nervus be smegenų. Tačiau abudu šie suvokimo ir aiš- 
kinimo būdai vienašališki ir kur kas teisingiau smegenis ir 
visus nervus dera laikyti vienu ir tuo pačiu kūnu, vienu ir 
tuo pačiu nedalomu organu, kurio ribos tokios [pačios], kaip 
ir viso mechanizmo. Šis natūraliausias suvokimo būdas pa- 
lengvins mums daugelio nervinių reiškinių supratimą. Per 
tokį išorinių objektų jutimui ir pažinimui skirto organo pra- 


tęsimą ir išsišakojimą nepabaigiamai daugėja jo susilietimo 

su šiais [išoriniais objektais] taškų, o kartu jo jutimai šio pa- 
didėjimo santykiu didėja, įvairėja ir tobulėja. 

435. — Iš tokios visos nervų sistemos vienovės išeina, kad 
kiekvienas įspūdis, atsitikęs kokioje nors jos dalyje, negali 
šia dalimi apsiriboti ir joje užsisklęsti, bet turi būti bendras 
visai sistemai taip, kaip matome, kad viename muskulo taš- 
ke sukeltas įspūdis sukelia viso organo virpėjimą ir sukeltų 
visų raumenų virpėjimą kartu, jeigu tie glaudžiau būtų su- 
jungti į vieną visumą. O visi įspūdžiai gyvąsias esybes veikia 
arba per gyvybinę, arba per negyvybinę materiją; pirmieji 
sukelia tiek [organinę] gamybą, tiek ir organinį skaidymą, 
antrieji — didžiąja dalimi skaidymą. Nervus veikiantys 
objektai būtinai turi būti tos pačios rūšies, tai yra: arba tai 
bus tokia materija, kurią nervai priims į save ir pasisavins, 
arba materija, kuri tik išreikš prieš juos veikimą per jai bū- 
dingas fizines jėgas ir taip daugiau ar mažiau pažadins orga- 
ninį antiveikimą, tačiau kuri pati į nervų esmę nepasikeis; 
žodžiu, materija, kuri daugiau ar mažiau nervų egzistavimo 
paima, bet nieko neduoda. Vis dėlto tiek vienu, tiek ir kitu 
atveju, kadangi gyvuose nervuose organinis procesas vyksta 
be pertraukos, kiekvienas kūnas, juos veikdamas jam savitu 
būdu, sukels jam būdingą pasikeitimų eilę ir tvarką tiek ner- 
vinės materijos gamyboje, tiek ir jos skaidyme ir šitaip pa- 
žymės savo santykį su nervais, o per tai leisis pajaučiamas ir 
pažįstamas. Tad kiekvienas specifinis jutimas ir pažinimas 
yra ne kas kita, kaip ypatingas ir savitas nervinio audinio 
formavimasis ir skaidymas; nuo ko jis priklauso - nežinoma 
ir neįmanoma žinoti. O kuo per didesnį išorinių įspūdžių 

skaičių mūsų nervai formuojasi ir skaidosi, tuo daugiau tu- 
rime jausmų arba vaizdų. 

436. — Nėra teisingas pasakymas, kad visų vaizdų, arba 
jausmų, centras - smegenyse, nes jis veikiau yra visame ner- 
viniame audinyje; tačiau jų susiėjimas ir bendras visų kar- 
tu centras yra galvos smegenyse. Taip, kaip būtų neteisinga 
sakyti, jog viso kraujo centras yra širdis, nes tai veikiau yra 
visuose kraujo induose, o širdis - bendras centras, į kurį visas 
kraujas sugrįžta ir iš kurio išteka. Kaip atskleidė eksperimen- 
tai, kad kartais, dėl sužalojimų praradus labai didelę smege- 
nų dalį, neprarandama pirmiau įgyti vaizdai arba galia kitus 
įgyti; tačiau kas būtinai turėtų atsitikti, jeigu vaizdai [ten] 
gyventų; arba, kaip paprastai sakoma, jeigu įsirėžtų atitinka- 
mose smegenų dalyse. Pasisavinti kokį pažinimą ar vaizdą, 
arba kokią tarpusavyje susijusių vaizdų eilę - reiškia tam tik- 
ru išreikštu būdu perdirbti arba skaidyti nervinį audinį; tai 
reiškia duoti tokią ar kitokią kryptį organiniam judėjimui, 
sudarančiam jo [nervinio audinio] gyvybę. Ir jeigu nervai 
dažnai vienu ir tuo pačiu būdu formuosis ir skaidysis arba 
veiks, tad galiausiai jie tokia ir ne kitokia tvarka, tuo ir ne 
kitu būdu galutinai formuojami. Vadinasi, kiek kartų bus pa- 
likti patys sau arba patiems vidiniams įspūdžiams, tiek kartų 
veikiau veiks šiuo, o ne kitu būdu. Ir dėl to vaizdai, susiję su 
šiuo veikimo būdu, bus tikra mūsų nuosavybė. Ir šiuo laiku 
esame pratę sakyti tai, kad mokame kokį nors dalyką; o tame 
glūdi visa mūsų būdo įgyti vaizdus ir gebėjimus paslaptis. 

4377. — Jeigu tik viena galia veikia nervus, tada tie tik 
viena jutimo rūšimi arba viena judėjimo rūšimi bus užimti; 

[kuo] tas judėjimas yra paprastesnis ir akivaizdesnis, vadi- 
nasi, [tuo] ir jutimas grynesnis ir tobulesnis. O jeigu kele- 
tas galių veikia kartu, tuo veikimo laiku jos, būdamos iš jų 
[šių galių] judėjimo kylančios jėgos, susimaišo, išsilygina 
arba viena kitą panaikina. Tuo metu jausmai būna neaiškūs, 
nesuprantami ir dažnai visai skiriasi nuo tų, kurie turėtų 
pasireikšti. Tuo laiku arba negauname jokių vaizdų, arba 
įgyjame neišsamių ir atsitiktinių. Dėl to vaizdai, įgyti pa- 
vieniui ir paeiliui arba iš lėto, yra išsamesni ir tokios pat juos 
apimančios žinios. Dėl to, kuo mažiau turime vaizdų, tuo 


'. užtat nenuostabu, kad stipresni įspūdžiai 


jie yra grynesni' 
silpnesnius naikina ir ištrina; užtat pagaliau aišku, dėl ko čia 
pat sekantys po stipresnių silpnesni įspūdžiai negimdo jokio 
jausmo; dėl to galiausiai kiekvieną nemalonų jausmą kitu, 
stipresniu, galima ištrinti ir užglaistyti. 

438. — Juslės. Visi išoriniai nervų įspūdžiai vyksta va- 
dinamosiose juslėse [jutimo organuose). Iš tikrųjų nervinis 
audinys niekur nėra plikai išstatytas mus supančių objek- 
tų įspūdžiams, bet stabiliai padengtas dangalais, dėl kurių 
objektai tiesiogiai jo paliesti negali. Tačiau kai kurie iš šių 
išorinių dangalų taip suformuoti, kad sudaro tikrus orga- 
nus; taip pritaikyti, kad tik tam tikros esybės ar judesiai 
gali iki jų prieiti ir per juos prasiskverbti iki pat nervų. 

0647 Laikoma, kad primityvių ir neišprususių žmonių kalba ir eilė- 
mis atspindėti vaizdai stebėtinai stiprūs ir tikslūs. Šis atvejis labai natū- 
ralus, ir juo būsime rafinuotesni ir labiau apsišvietę, tuo būsime turtin- 


gesni vaizdų, bet ne tokių grynų ir stiprių. 

Vadinasi, visas nervinis audinys tik per tokius organus gali 
gauti tam tikras judėjimo, o kartu ir jutimo bei pažinimo 
rūšis. Ir taip šviesos įspūdis ne kitaip jį pasiekia, tik per op- 
tinį prietaisą sudarančia akimi; balso vaizdinį perteikian- 
tys virpėjimai - tik ausimi ir pan. Ir tokius išorinius orga- 
nus vadiname juslėmis. 

439. — Esminė kiekvienos juslės dalis yra nervas, o esmi- 
nis veiksmas - jutimas. Ir nors šis žodis tik pirmapradiškai 
tarnauja lytėjimo juslei, kurios buveinė iš tikrųjų yra visoje 
odoje arba visame kūno paviršiuje, tačiau šiandien šiuo žodžiu 
išreiškiame kiekvieno įspūdžio bet kokiems nervams pažini- 
mą. Lytėjimo juslė, skirta visai odai, stipriausia ir tobuliausia 
pirštų galuose, kuriuos [pirštus] naudojame kūnų apimčiai, 
jų formai, kietumui, minkštumui, skystumui, temperatūrai, 
sunkumui, glotnumui ir panašioms savybėms pažinti. 

440.— Vietose, ypač skirtose lytėjimo juslei, nervai bai- 
giasi gumburėliais, dėl ko padidėja jų susilietimo su objek- 
tais taškų. Gumburėliai padengti Malpighi'io klijais ir išori- 
ne odele, be kurių kiekvienas prisilietimas būtų skausmin- 
gas. Tad, veikiantys lytėjimo juslę objektai, nesusidurdami 
su pačiu nerviniu audiniu, vadinasi, negalėdami būti jo pasi- 
savinti, jam tik turi skirti tam tikrus fizinius įspūdžius, kaip 
antai: judėjimą, pasipriešinimą, gali jam pridėti ar nuimti 
kaloriko ir tai daugmaž konkrečiu laiku. 

441. — Organas, kurio sudėtis panašiausia į lytėjimo 
prietaisą, yra liežuvis, skirtas atpažinti skoniui, nors ir ki- 
tos vidinės burnos dalys gali jį iš dalies atpažinti. Tam at- 
pažinimui skirti nervai liežuvio paviršiuje taip pat baigiasi 


446 


gumburėliais“, nors negalima sakyti, jog pats lytėjimas su- 
daro skonį, kadangi šis leidžiasi pajusti tik tokiose esybėse, 
kurios gali ištirpti seilėse, vadinasi, kokia nors dalele gali ir 
iki nervinio audinio patekti. Ši savybė būdinga bemaž vi- 
soms organinėms kombinacijoms, rūgštims, alkalijoms, 
druskoms, taip pat kai kurioms žemėms, metalams ir me- 
talų įrūgštims. 

442.— Kvapo objektas negali būti [niekas kitas], kaip 
tik tokie kūnai, kurie gali ištirpti ore ar įprastoje jo tempe- 
ratūroje iš dalies išsisklaidyti ir pasikeisti į garus ar dujas. 
Jeigu įprastos temperatūros tam nepakanka, gali prireikti 
šiek tiek aukštesnės, o tokie kūnai kvepia tik sušildyti. Tie, 
kurie tik nuo karščiausios ugnies gali išgaruoti, niekada ne- 
turi kvapo ir tokia yra dauguma metalų. Kai kurie savaime 
nekvepiantys kūnai gali išgarinti kokį lakų elementą, o tokių 
[kūnų] kvapas priklauso nuo šio elemento prigimties ir kie- 
kio. Tokios yra bemaž visos organinės esybės, ypač gyvosios. 
Uoslės organo židinys yra visos šnervės, būtent jų perskyra, 
kurioje uoslei skirtas nervas labiausiai išsišakojęs. 

443. — Visa regėjimo juslei skirto organo sandara tokia, 
kad tik pati šviesa pro jį iki optinio nervo prasiskverbia. 
Siunčiama šviečiančių ar apšviestų kūnų šviesa jų vaizdą 
atspindi akies dugne. Šis dugnas padengtas nervu, kuris 
plėvės pavidalu driekiasi ir jaučia visą šviesų vaizdą. Tad 
akis yra tikras optinis prietaisas, taip suformuotas, kad nuo 
šviečiančių ar apšviestų kūnų sklindanti šviesa susitelkia 


25 Svogūnėliais. 

pačiame dugne ir šitaip formuoja tobulą objekto vaizdą bū- 
tent ten, kur optinis nervas daugiausia savo audinio pakloja 
ir susidūrimo su šviesa taškus labiausiai padidina. 

444. — Klausa - balso ir visų jo pakitimų juslė ir su- 
vokimas; jo teorijai išaiškinti reikia ne tik tobulai perprasti 
ausies sandarą, bet ir paties balso teoriją. O balso jutimas 
ir atskyrimas vyksta klausos nerve, kuriam leidžiasi pažinti 
per drėgmės, kurioje minėtas nervas driekiasi ir pasibaigia, 
virpėjimą. Tad, be šios drėgmės išskiriamo virpėjimo, jokie 
kiti įspūdžiai klausos nervo nepasiekia. 

44$. — Taigi, visi išvardyti organai, kartu įprastai api- 
būdinami išorinių juslių vardu, savo sandaroje aiškiai turi 
šį didelį planą, kad per jas arba tik tam tikri objektai, arba 
tam tikra jų veiklos ar judesių rūšis pasiektų nervinį audinį. 
Dėl to ir vaizdai arba per juos įgyti pažinimai skiriasi su- 
lig juslinio organo skirtingumu, o vienas ir tas pats kūnas, 
galėdamas iškart veikti dvi ar tris jusles, leidžiasi mums pa- 
juntamas ir pažįstamas dviem ar daugiau atžvilgių, kuriuos 
vadiname kūno savybėmis. 

446. — Visi tie įvairūs jutimai, persiųsti skirtingomis 
juslėmis iš to paties kūno, taigi, tarpusavyje visiškai skir- 
tingi, tačiau susieina ir telkiasi smegenyse, kur kartu sudaro 
viso kūno ir visų jo savybių vaizdą. Ir kadangi tokie pavie- 
niai jutimai ir pažinimai arba gali būti priimami visi kar- 
tu, arba atskirai ir pavieniui, todėl dėl tokios juslių sistemos 
ne tik pažįstame visą kūną ir kiekvieną jo savybę atskirai, 
bet ir mokomės iš patirties vertinti tas savybes kaip bruo- 
žus, iš kurių darome atskirus vaizdus. Tai duoda pradžią 

vadinamiems abstraktiems““ vaizdams, taip kad šių vaizdų 
pradžios ir viso egzistavimo priežastis yra juslių sistemoje. 
44/7. — Vidinės juslės. Po ne tokiu būdingu vidinių jus- 
lių pavadinimu fiziologai apgyvendina bemaž visus proto 
judesius, kurių tikrasis organas yra pačios [galvos] smege- 
nys. Pirmąją vietą tarp tų jie priskiria suvokimui arba paži- 
nimui, o tai aiškiai reiškia tą patį, ką ir vaizdai, kurie veikia, 
kaip anksčiau atskleidėme, ne pačiose smegenyse, bet jose ir 
jutiminiuose nervuose, arba veikiau visoje nervų sistemo- 
je, - vadinasi, neteisingai smegenims priskirti. Antra vidinė 
juslė yra dėmesys (attentio), kuris yra ne kas kita, kaip juti- 
mo galios susiejimas ir apribojimas vienu objektu arba viena 
jo savybe. Tiesą sakant, niekada vienu kartu nesuvokiame 
daugiau, kaip tik vieną objektą ar vieno jo savybę, nes sme- 
genys negali būti užimtos keliomis judėjimo rūšimis vienu 
metu; tačiau dėl to, kad įspūdžiai dažnai gana sparčiai seka 
vienas po kito, šių smegenų judesių pasikeitimai greitai vieni 
kitus užglaisto; todėl visų kitų judesių atitolinimas, o vieno 
pratęsimas sudaro atitinkamą dėmesį. Mat, jeigu mus kartu 
veikia keli įspūdžiai, tada iš tokio jėgų susiliejimo atsiran- 
da viena atsitiktinė [jėga], vadinasi, šiuo būdu sukelti tokie 
yra ir vaizdai. Tad dėmesys yra būtent stipresnio ar ilgesnio 
vieno objekto veikimo atvejis vienu kartu; toks veikimas, 
kadangi yra stipresnis, drauge visus kitus ištrina ir panai- 
kina. Kai kada jis [dėmesys] yra valios veikimas, nors daž- 
nai gali būti ir priverstinis; iš tikrųjų esama objektų, kurie 


26 Orig. oderwanym - atitrauktiems. 

mus taip stipriai atakuoja, kad apskritai ne mūsų galioje nuo 
jų atplėšti dėmesį. Panašiai prie vidinių juslių priskiriama 
vaizduotė“ arba galia įsivaizduoti nesančius dalykus ir tuos 
vaizdus susieti nauju ir neįprastu būdu. 

448. — Galia susigrąžinti kadaise matytus vaizdus vadi- 
nama atmintimi ir taip pat vadinama smegenų galia. Tačiau 
ši galia, lygiai kaip ir vaizdai, būdinga visai nervų sistemai; 
taip pat, kaip vėliau pamatysime, nusidriekia ir iki kitų orga- 
nų. Nuomonė (judicium) yra naujas įsivaizdavimas, išplau- 
kiantis iš dviejų ar kelių kitų, lyginamų tarpusavyje. Ir jeigu 
daug ar visą grandinę vaizdų kartu palyginame, tuo laiku 
susidaro tam tikra nuomonių eilė, kurios, savo ruožtu, gali 
tarpusavyje būti palyginamos kaip vaizdai. Toks sudėtingas 
proto veikimas vadinamas samprotavimu (ratiocinium). Ir 
ši garbingiausia protinio organo galia sudaro protą - bran- 
giausią Žmogaus savybę ir patį svarbiausią jo pasididžia- 
vimą. Bet ir ši galia, lygiai kaip visos organinės, skirtinga 
skirtinguose individuose, kiekvienu atveju priklausanti nuo 
organo, kuriame veikia, būsenos. 

449. — Tačiau viena iš svarbiausių protinių galių yra va- 
lia, arba toji gyvūninių būtybių savybė, kurios galia jie gali 
prišaukti į atmintį ir atnaujinti senesnius vaizdus, taip pat 
atlikti prote įsivaizduotus judesius. Ši gyvūninė galia, atro- 
do, susitelkia pačiame proto organe, bent jau jame prasideda, 
o nervais išsisklaido iki pat judėjimo organų, kokie yra rau- 
menys. Vadinasi, remiasi visos sistemos vienove, iš kurios 

paaiškėja, kad kiekvienas kurioje nors jos dalyje įvykęs pa- 
kitimas joje nesibaigia, bet turi būti bendras visai sistemai. 
Tad kaip visi galutinių nervų galūnių judesiai jusliniuose 
organuose nervų siūleliais iki pat bendro jų susiliejimo, arba 
protinio organo, prieina, taip, savo ruožtu, šio organo jude- 
siai tais pačiais [nervų] siūleliais pasiekia iki pat paskutinių 
jų galūnių. Todėl su nervų pagalba visi organuose pasitai- 
kantys pakitimai pasiekia protinį organą, iš ten vėl pasklin- 
da po visus organus ir [kūno] dalis, iki kurių prieina nervi- 
nis audinys. Ir taip prote atsiranda, susieina ir atsispindi visi 
organų ir juslių pasikeitimai, o visi proto judesiai, savo ruoŽ- 
tu, - organuose ir juslėse. Kadangi nervai yra siekiančio iki 
pat organų ir smulkiausių gyvūninio mechanizmo dalių ir 
ten išsišakojančio smegenų audinio siūlelių grandinės, vadi- 
nasi, smegenyse jungiasi tik vieni su kitais. Todėl koks nors 
įvykęs pasikeitimas paskutiniame kurio nors nervo gale ne 
anksčiau po kitas dalis pasklinda, kol nepereina per protinį 
organą. Taigi, tokie organų judesiai, sekantys čia paskui pro- 
to judesius ir juos atliepiantys, vadinami valios judesiais“*; 
arba šie prasideda pačiame prote, arba taip pat iki jo yra per- 
nešami nervais. 

4$0. — Nuodugnesnis vaizdų teorijos nagrinėjimas. Iš to, 
ką mes iki šiol apie vaizdus ir jų pradžią pasakėme, išeina, 
kad juos visus privalome priskirti išorinių objektų veikimui 
į mus, todėl, be šio veikimo, nebūtų jokių vaizdų. Iš to iš- 
plaukia nuo seno ir visuotinai priimtas pradmuo, jog visi 


28 Lot. agitatio voluntatis. 

vaizdai yra įgyti. O į klausimą, kokiu būdu išoriniai daiktai 
įsivaizduojami mūsų sąmonėje, jau iš dalies atsakėme (436). 
Pagaliau paprasčiausias atsakymas į šį klausimą yra toks: 
negali būti kitaip įsivaizduojami, kaip tik veikiantys mūsų 
nervus. O šis veikimas gali būti kitoks tik arba per gyvy- 
bingumą, arba per kitas būdingas materijai jėgas, kaip antai: 
giminingumus, judėjimą, pasipriešinimą, sutankėjimą ar iš- 
retėjimą, kaloriko pridėjimą ar atėmimą ir panašiai. Esybės, 
kurios veikia pirmuoju būdu, galėtų būti pasisavinamos, 
vadinasi, skaidydamos nervų materiją, pačios į ją persikū- 
nytų. Tačiau šis veikimo būdas nervuose sunkiai kada gali 
vykti; nes, pirmiausia, visuose jusliniuose organuose bū- 
dami uždengti, nervų galai tiesiogiai su išoriniais objektais 
nesusiduria; antra, didžioji dalis mus per jusles veikiančių 
objektų nėra gyvybiniai. Be to, yra tokių, kurie mus veikia 
per didelį atstumą, pvz.: šviečiantys dangaus kūnai, visi ap- 
šviesti ar virpantys ir skleidžiantys garsą kūnai ir kt. Ir kaip 
tik šioje juslių, per kurias galime priimti atokiausių objektų 
įspūdžius, sandaroje glūdi toji neribota nauda: tiesiai pa- 
tirdami mus netarpiškai neprisiliečiančių esybių veikimus, 
esame sujungti su visa fizinio pasaulio didybe, o per tai ga- 
lime mūsų nervus pritaikyti prie jo sistemos ir jį mažiau ar 
daugiau suprasti. 

451. — Taigi objektų poveikis mūsų nervams, neįvedant 
materijos, kuri juose galėtų pakeisti būtį, o tik jų audinį vei- 
kiančią jėgą, juose vykstantį organinį procesą gali paspartin- 
ti, sulėtinti arba vienu ar kitu būdu pakeisti. Ir vienu, ir kitu 
atveju išorinės esybės nieko daugiau nedaro, kaip tik palaiko 

ar įvairiopai keičia organinį nervinį procesą. Vadinasi, mums 
įstrigę ir išorinių objektų suteikti tam tikri nervinio veikimo 
būdai sudaro mūsų vaizdus. Kokį nors vaizdą dažnai atgai- 
vinti - reiškia pakartoti tą patį gamybos ir skaidymo būdą, 
reiškia įpratinti nervus gyventi tuo, o ne kitu būdu. O kiek 
kartų atsinaujins tas pats būdas ir nervinės veiklos tvarka, 
tiek kartų pajusime ar prisiminsime objektus, kurie kitados 
sukėlė tą patį jausmą. Toks atsinaujinimas akivaizdžiai gali 
įvykti ir nesant objekto, kuris jį pirmapradiškai sužadino, 
mat, turėdami nuolatos veikti, kol gyvename, turime veikti 
būtinai tam tikru būdu, o mumyse esanti gyvybinė materija, 
skatindama nuolatinę organų veiklą, gali lengviau pažadinti 
tokią, kokia tiems organams būdinga ir įprasta. 

4$2. — Iš to matyti, kad vaizdai, būdami tam tikra nervi- 
nės veiklos rūšis, kiekvienu atveju yra organinės nervinės jė- 
gos irjėgų, kurių galia kūnai juos veikia, atsitiktinis veikimas, 
vadinasi, neatskleidžia objekto, kuris juos sukelia, bet veikiau 
jo santykį su mumis. Dėl to Berkeley'is“? teisingai suprato, kad 
joks mūsų [suvokiamas] vaizdas nėra panašus į objektą, kuris 
jį sukelia. Tačiau, kita vertus, tikroji Žmogaus gerovė nereika- 
lauja daugiau, o tik suprasti išorinių dalykų santykį su savimi 
ir tokius santykius tarp jų, kurie gali būti su juo [žmogumi] 
susiję. Iš tikrųjų tai apima visas išties naudingas fizines ir mo- 
ralines žinias. Tačiau samprotavimas apie tikrą reikalo esmę 


29 George Berkeley (1685-1753) - vyskupas Berklis, airių filosofas 
ir mokslininkas, labiausiai žinomas dėl savo empirinės ir idealistinės 
filosofijos sistemos. Trejus metus misionieriavo Bermudų salose. Vėliau 


Amerikoje, Kalifornijos pakrantėje, jo vardu pavadintas miestas. 

neišvengiamai turi vesti į klaidas ir haliucinacijas, nes gilini- 
masis į jį ir jo perpratimas nėra žmogaus reikalas. 

453. — Taigi, vaizdas nėra objekto“? esmės jutimas, bet 
yra santykio išraiška nerviniame audinyje jėgų, kuriomis 
tas objektas veikia organinę nervinę jėgą, tačiau šios jėgos 
negali būti kitokios, o kaip tik tokios, kokios tarnauja mate- 
rijai apskritai ir daro ją veikiančia, taigi, fizinės ir cheminės 
[jėgos]. Pažiūrėkime ir panagrinėkime tai pavyzdžiais. Jeigu 
priartinu pirštą prie ugnies taip, kad aiškiai nusideginu, tada 
turiu stiprų ugnies jutimą. Vėliau, atsižvelgdamas, kas atsiti- 
ko su pirštu, matau, kad ugnis dalyje, kurios prisilietė, iš da- 
lies arba visiškai išsisklaidė, pakeitusi chemines kombinaci- 
jas tarp jį [pirštą] sudarančių ir organizuotų elementų. Mat iš 
kitur žinau, kad taip ugnis veikia organines esybes apskritai. 
Todėl darau išvadą, kad jutimas ir ugnies vaizdas, gautas iš 
prisilietimo, yra susijęs su dezorganizacija ir cheminiais pa- 
kitimais, kokius mano piršte padarė arba sukėlė ši esybė. Iš 
tikrųjų, atitraukus pirštą nuo ugnies, tie patys pakitimai dar 
kurį laiką tęsiasi ir pasilieka su jais susijęs ugnies jausmas, 
nors jo jau nėra. Iš čia ir kiti cheminiai veikėjai“, vienodai 
stipriai ir staigiai dezorganizuojantys, kokios yra alkalijos, 
kai kurios kaustinės [šarminės] žemės, perrūgštinti meta- 
lais uriatai?* ir t. t., sukelia panašų perštėjimo, dilgčiojimo ir 


30 Dalyko ar daikto. 
31 Reagentai. 


32 Lot. acidum muriaticum seu chloricum superoxygenatum (aci- 


dum supperchloricum); druskos perrūgštis (vandeninis chloro tirpalas) 

ugnies jausmą. Tad jei priartinu ranką prie ugnies taip, kad 
jaučiu tik malonią šilumą, klausiu savęs, ar tuo laiku ta pati 
ugnis kitaip mane veikia? Aišku, tuo pačiu būdu, bet ma- 
žesniu intensyvumu, vadinasi, ir šilumos jutimas, ir vaizdas 
yra susiję su tam tikrais cheminiais pasikeitimais, įvykusiais 
nerviniame audinyje dėl kaloriko veikimo". Kiti kūnai, ner- 
vinį audinį veikiantys kitos rūšies jėgomis, panašiai leidžiasi 
pažinti per toms jėgoms būdingų pasikeitimų rūšį ir laips- 
nį. Tokias pačias pastabas galima pritaikyti ir skoniui. Pvz., 
palaižant stiprią sieros rūgštį, ši aiškiai cheminiu veikimu 
skaido tą liežuvio dalį, kurią paliečia. Užpylęs vandens tiek, 
kad tik pažadintų malonų rūgšties jutimą, akivaizdžiai ne- 
pakeičiau jos veikimo būdo, bet jį tik susilpninau dėl povei- 
kio dalims. Vadinasi, skonis - ar rūgštus, ar koks kitoks — 
gali būti cheminis pasikeitimas, sukeltas liežuvio nervuose. 
Gali būti ir cheminis-organinis pasikeitimas, mat pastaro- 
sios rūšies kombinacijos negali veikti tik chemiškai. Uoslė 
visiškai panaši į skonį. Pvz., amoniakas, sieros apyrūgš- 
tis“?, koncentruota druskos rūgštis“* uoslės organe sukelia 


gaunama druskos rūgštį distiliuojant su metalų oksidais. Žr. Chemijos 
pradmenys, p. 125-126. 

D 6450 žr. S 82, kur parodyta, kad perteklinė šiluma iš tikrųjų palan- 
kiai veikia skaidymą. 

33 Lot. acidum sulphurosum. 

34 Orig. nadkwas solny - superrūgštis, koncentratas. 

DG) 15 šių pastabų išplaukia, kad vaizdai ir visokia proto veikla, 


sukelta juslių budrumo, yra susijusi būtent su nervų skaidymusi. 

pastebimus cheminius pakitimus, dėl to darau išvadą, kad 
ir kiti tos pačios rūšies kvapai sukelia panašius pokyčius, ir 
tuo uoslės juslė visiškai atitinka skonio juslę, kuriai vado- 
vauja ir pagelbsti". Nes malonus ar nemalonus kvapas įspėja 
mus apie išganingą arba kenksmingą veikimą esybių, kurios 
mums turi tarnauti kaip maistas, ir mus nuo jų vartojimo 
atgrasina arba prie jo patraukia? 

454. — Vis dėl to ne visos galios, veikiančios lytėjimo, 
uoslės ir skonio jusles, veikia vienu būdu, pvz., tik chemiš- 
kai. Nes kai kurių veikimas akivaizdžiai yra tiesiog mecha- 
niškas, kaip antai, kūnų - bėgančių, keliančių pasipriešini- 
mą, lygių, šiurkščių, kietų, minkštų ir taip toliau. Kai kurios 
galios, veikiančios uoslės ir skonio nervus, aiškiai veikia per 
gyvybingumą ir tiesiai pačius jutiminius nervus, o per juos 
ir visose sistemoje sustiprina ne tik cheminį, bet ir organinį 
procesą, ką įrodo greitas ir bemaž momentinis atgaivinimas 
stipriais kvapais: actu, vynu ir maistu. 

455. — Regėjimas, kuris mums suteikia šviesos ir spalvų 
jutimą, atrodo, taip pat priklauso nuo kitos rūšies pasikeiti- 
mų, ir bent jau akyje jokie cheminiai pokyčiai nėra matomi. 
Iš tikrųjų, sutankėjęs saulės spindulys, deginantis pro stiklą 
ar veidrodį, aiškiai ardo ir degina organines dalis, tačiau ši 
dezorganizacija yra be šviesos jutimo ir, atrodo, veikiau pri- 
klauso nuo kartu sutankėjusio ar išgauto kaloriko, būdama 


2 645) Nes jeigu esybė, kuri veikia per daug stipriai chemiškai arba 
organiškai-chemiškai ir siekia suskaidyti organizuotą materiją, turime 
susilaikyti nuo jos vartojimo, kaip nuo galios, kuri galėtų suskaidyti vi- 

sujungta su tikru ugnies jutimu. Kita vertus, juoda choroi- 
deae“ spalva skatina manyti, kad akies dugne susirinkusi 
šviesa joje [gyslainėje] pasilieka, todėl gali būti ir nervinio 
audinio pasisavinama, nors mūsų nežinojimas šios prielai- 
dos apie tikrąją šviesos prigimtį nei patvirtinti, nei paneigti 
neleidžia. Tačiau kiekvienu atveju, ar šviesa yra pasisavina- 
ma iš nervinio audinio, ar taip pat tik jį veikia savo tėkme ar 
kita kokia galia, kiekviena spalva turi veikti jai savitu būdu, 
o drauge sukelti jai būdingus vaizdus, kai tuo pačiu laiku 
nervų taškai, kuriuose šie pasikeitimai vyksta, tarsi ant ner- 
vo nubrėžia kūno figūrą ir duoda jos suvokimą. 

456. — Ausyje balso jutimas atsiranda neklystamai dėl 
drėgmės, užpildančios prieangio, sraigės ir pusratinių kana- 
ly ertmes, virpėjimo įdubimuose, kuriuose klausos nervas 
išsišakoja ir baigiasi. Vadinasi, šioje juslėje tokios drėgmės 
virpėjimas negali vykti kitaip, kaip tik per panašaus virpė- 
jimo sužadinimą pačiame nervų audinyje, taigi, grynai me- 
chaniniu būdu. 

4577. — Taigi, egzistuoja kūnai ir jų savybės, kurių vaiz- 
dus įgyjame viena jusle, egzistuoja kiti, kurie veikia dvi ar 
tris jusles kartu, ir tuo laiku įgyti vaizdai yra sudėtiniai. 
Galiausiai viena jusle įgyti vaizdai taisomi ir tobulinami ki- 
tomis, ir netgi pačios juslės tobulėja ir lavinasi su pagalba 
ir vadovavimu, kokius įgyja iš kitų. Tad apie kūnų judėji- 
mą, nuotolį ir dydį pirmapradiškai sprendžiame iš lytėjimo 


35  Choroidea - akies obuolio gyslainė, akies obuolio kraujagyslių 

ir šiuo būdu ne tik taisome regėjimu gautus vaizdus, bet ir 
įgundame vėliau tik juo vertinti, nors pačiu žvilgsniu besi- 
vadovaujanti nuomonė apie kūnų dydį, judėjimą ir nuotolį 
dažniausiai esti klaidinga. Be to, vaizdai gali būti paprasti 
ar sudėtiniai - pagal tai, kaip objektai mus veikia: arba tik 
vienu būdu, pvz., cheminiu ar fiziniu, arba dviem ar keliais 
būdais iš karto. 

458. — Kad kokį nors išorinio objekto veikimą mums 
pasisektų tiksliai pajusti ir gimtų vaizdas, reikia, jog jis turė- 
tų tam tikrą stiprumą ir tam tikrą pastovumą, nes neryškus 
juslinių organų judėjimas nepasiekia proto organo, todėl ir 
nesileidžia suprantamas. Dėl šios priežasties neatpažįstame 
iš toli sklindančio balso, nematome pernelyg smulkių ar 
pernelyg nutolusių daiktų, nepastebime aplink mus prale- 
kiančių kulkų ir negalime spręsti apie greitai judančių kūnų 
formą. Be to, kiekvienas silpnas įspūdis yra tik momentinis 
ir iškart kitų [įspūdžių] ištrinamas, o stiprus išlieka tam 
tikrą jo intensyvumą atitinkantį laiką. Dėl šios priežasties 
uždegtas ratu sukamas fakelas sukelia mums šviečiančio 
rato jausmą, dėl to septynios pirmapradės spalvos dėl greito 
sukimosi aplink sukelia baltos spalvos jausmą. 

459. — Tad iš ankstesnio mokslo apie vaizdus išplaukia: 
pirma, jei juslėms daromi silpni įspūdžiai (458) iki protinio 
organo neprieina, įspūdžiai turi silpnėti pagal atsitolinimo 
santykį nuo vietos, kurioje prasideda. Dėl to suprantame, 
kodėl protas apie kituose organuose pasitaikančius pasikei- 
timus neturi jokios žinios tol, kol šie pasikeitimai neįgyja 
tam tikros galios; dėl ko tolimesnėms kūno vietoms turi 

mažiau galios negu artimesnėms ir t. t. Antra, kadangi ju- 
timas ir mūsų vaizdai nėra pačios dalyko prigimties (452), o 
tik jos santykio su mumis išraiška, tas santykis aiškiai turi 
keistis ne tik pagal pačių dalykų skirtumą, bet ir pagal mūsų 
dispozicijos pasikeitimą, arba pagal mūsų nervų ir juslių or- 
ganizacijos būseną. Ši būsena priklauso nuo žmonių tipo, 
amžiaus, lyties, klimato, gyvenimo būdo, temperamento, 
sveikatos būklės ir kasdienio arba įpročių mechanizmo bū- 
klės, vadinasi, nenuostabu, kad tas pats dalykas skirtingiems 
[žmonėms] gimdo skirtingus jausmus ar skirtingus mumy- 
se pačiuose dėl laiko, amžiaus ir tuomečio nusiteikimo. Dėl 
to skoniui ir tikram grožiui visuotinio dėsnio nėra. Dėl to 
maisto kvapas, vaizdas ir prisiminimas mums prieš pietus 
malonus, po pietų - įkyrus. Dėl to kiekvienas dalykas po 
panaudojimo mums tampa nesvarbus ar nemalonus. Dėl to 
dažnai peikiame tai, kas mums prieš keletą dienų kėlė užsi- 
degimą ir susižavėjimą. 

460.— Proto galios. Vaizdai, įgyjami per jusles ir jose 
prasidedantys, yra, taip pasakysiu, bendra juslių ir proto 
organo savybė. Kitos protinės galios, įprastai vadinamos 
dvasios galiomis, yra tik pastarojo savybės. Tačiau ar visos 
protinės galios yra visos smegenų masės savybė, ar kiekvie- 
na - kitos jų dalies? Ar visos kartu jose visose pasklidu- 
sios, ar sutelktos jų centre, įprastai vadinamame sensorium 
commune?“? Arba - kas reiškia tą patį, - ar visos smegenys 
yra tik vienintelis protinis organas, apimantis visas jų galias, 

ar taip pat yra kelių organų rinkinys? Netobulas galvos sme- 
genų ir jų veikimo būdo pažinimas, negalėjimas visų šio vi- 
daus organo dalių įvertinti gyvybės metu, bemaž beveik ne- 
įmanomas sunkumas eksperimentuoti neleidžia apibūdinti. 
Net ir įvairūs fiziologai įvairias smegenų dalis laikė sielos ir 
sensorii communis buveine ir visi vienoda teise: kadangi ten, 
kur gamtos moksle eksperimentas negali išspręsti, ten visos 
prielaidos vienodai geros. 

461. — Tačiau, analizuodami smegenų audinį, matome, 
kad ne visur tolygus ir visiškai toks pats, bet sudarytas iš 
skirtingai suformuotų dalių, kas leidžia spėti, jog visas šis 
didžiulis audinys yra supintas iš įvairių nervinių organų, ku- 
rie gali būti skirtingų proto galių ir judesių centras. Iš tikrų- 
jų, kad pačios smegenys yra visų dvasios veiksmų ir judesių 
centras ir tikras organas, mus įtikina paprasčiausi stebėji- 
mai, atskleidžiantys, kad jų buvimas ir sveikumas yra būtina 
sąlyga mąstyti ir įgyti visus protinius veiksmus, o gyvūnų 
gyvybei ir augimui užtenka nervų arba stuburo smegenų. Iš 
tikrųjų, kartais gali nebūti smegenų arba jos gali būti sunai- 
kintos, sugadintos, neaktyvios, dėl to gyvybė tuojau pat ne- 
sibaigia. Bet proto veikla ir savo egzistavimo jutimas liaujasi 
tą akimirką kiekvienu šių atvejų. Be to, [galvos] smegenys 
būdingos tik kai kuriems gyvūnams, kitiems - tik stubu- 
ro smegenys, o nervai - visiems [būdingi]. Pastaruosiuose 
yra visa gyvybė, visas jutimas ir visi gyvūniniai judesiai, 
tačiau nesama jokių protinių galių, kurios auga ir tobulėja 
tuo pačiu santykiu, kokiu didėja [galvos] smegenų audinys. 
Žmonių, pasižyminčių talentais ir proto galia, smegenys yra 

netgi daug didesnės ir tobulesnės, kaip įrodo ne tik anatomų 
ir fiziologų, bet ir paprastų žmonių pastebėjimai". Ši pasta- 
ba juo labiau rodo, kad proto galios ir judesiai yra organi- 
niai. Nes egzistuoja šis stabilus ir nekintantis dėsnis visoje 
organinėje pasaulio sistemoje, jog funkcijos, susijusios su 
tam tikru organu, tuo tobulesnės, juo pats organas vešles- 
nis. Seniausi raižytojai taip tobulai išmanė šią tiesą, kad jų 
riteriai ir atletai prie stambiausio kūno ir vešliausių muskulų 
[vaizduojami] su gana mažomis galvomis, tuo tarpu pašauk- 
tieji valdyti pasaulį pasižymi didelėmis kaukolėmis. 

462. — Tad jeigu [galvos] smegenys iš tikrųjų yra įvairių 
protinių organų rinkinys, tuomet kiekvieno jų atskirai tobu- 
lumas taip pat turi priklausyti nuo smegenų masės, kuri juos 
sudaro, dydžio ir nuo tobulo jos susiformavimo. Pagal tokią 
nuomonę, nebūtų nenaudingas ir tuščias reikalas atsižvelg- 
ti ir vertinti galvos formą ir sandarą asmenų, kurie iš kitų 
išsiskiria kokia nors proto galia, nes toks dėmesys ne pats 
savaime, bet sujungtas su anatomine pačių smegenų analize, 
su laiku gali atvesti prie kai kurių protinių organų pažinimo, 


D 6490 Kai kurie, lygindami įvairių gyvūnų galvos smegenų apimtį ar 
svorį, svarstė, kad esama tokių, kurie jų turi daugiau už žmogų; vadinasi, 
kad proto galios nėra proporcingos smegenų masei. Tačiau kas gi nemato, 
jog tokie palyginimai yra klaidingi? Nes įvairių rūšių gyvūnų smegenų 
masė turi būti vertinama per santykį su visu mechanizmu, taigi, su li- 
kusios nervinės sistemos dydžiu. Vadinasi, juo koks gyvūnas palyginti 
su kitu turi didesnes smegenis likusios nervų sistemos atžvilgiu, tuo jo 
protinės galios turi būti didesnės. Kiek žinau, tik vienas Sommeringas 


smegenų santykį vertino šiuo būdu. 

nors reikia abejoti, kad tokios žinios iš tikrųjų atneštų nau- 
dą, kokios iš jų tikimasi. 

463. — Išdėstėme, kad proto galias ir judesius reikia lai- 
kyti tikrais organiniais veiksmais, taip pat, kad šie veiksmai 
turi vykti atskiruose ir atitinkamuose organuose, o tie orga- 
nai turi būti [galvos] smegenyse, kadangi su jomis neabejo- 
tinai susijusios visos protinės galios ir judesiai. Be to, kaip 
visos savybės, kuriomis organinių būtybių rūšys ir veislės 
skiriasi tarpusavyje, priklauso nuo jų organizacijos skirtu- 
mo, kaip ši organizacija laipsniškai tobulėja bendroje būty- 
bių eilėje ir per naujų organų padaugėjimą duoda pradžią 
naujoms galioms ir bruožams, taip ir apie proto galias ne ki- 
taip reikia spręsti. Jos yra veikimas ir gyvybės pasireiškimas 
atitinkamų organų, kurių vienose būtybėse visiškai nebūna, 
o kitose skiriasi ištobulėjimo laipsniu ir galia. 

464. — Kai kurias proto galių, kaip vaizdus, atmintį, tam 
tikra prasme ir nuomonę, galima pastebėti daugelyje sme- 
genimis apdovanotų gyvūnų, nors jų supratimo galia labai 
ribota ir nuo tos pačios galios žmoguje gana tolima. Tačiau 
imaginacija, atrodo, tik pačiam žmogui būdinga; o jeigu taip 
yra, galima būtų teisingai suprasti, kad žmoguje yra jai pa- 
skirtas smegenų organas, kurio kiti gyvūnai neturi. Panašiai 
tik vienintelis žmogus supranta aukščiausios Esybės*? buvi- 
mą ir jai pagarbą atiduoda, nes iki šiol pažintos labiausiai 
laukinės tautos turi savą religiją. Tas visuotinis aukščiausios 
Esybės šlovinimas turi būti pagrįstas ypatinga proto galia, 


37 Orig. Istnosci - Esmės, Esimo. 

būdinga taip pat tik žmogui; sakau, galia sekti ir tirti dalykų 
priežastis ir įsigilinti į matomų pasekmių nematomus aksti- 
nus. Nes prileidus tokią galią, pasaulio ir jo tvarkos stebėji- 
mas iškart aiškiai turėtų vesti prie tokių didelių ir stebėtinų 
pasekmių pirmosios priežasties supratimo. 

465. — Tačiau laikant panašiu į tiesą dalyku, kad sme- 
genys yra kelių protinių organų rinkinys, nuo kurių įvairios 
dvasios galios (kalbant apie fizinę dalį) priklausomos, nesi- 
ryžčiau niekuomet su Gallu apibrėžti jau tikrą jų skaičių ir 
nurodyti kiekvienos tikrą ir pažymėtą vietą, nors taip gali 
atsitikti, kad atidus Žmonių stebėjimas, sujungtas su rimta 
ir ilga anatomine [galvos] smegenų analize, kada nors mus 
priartins prie šio žinojimo. 

466. — Be to, iš tikrųjų, smegenys gali būti kelių, bet vi- 
sada glaudžiai tarpusavyje susivienijusių, organų rinkinys, 
ką mums įrodo nepertraukiamas smegenų audinio vientisu- 
mas. Vadinasi, kurio nors iš jų veikimas turi lemti kitų veik- 
lą, o iš įvairaus susijungimo ir šių veiklų įvairiais laipsniais 
gali pasitaikyti įvairių protinių galių pasireiškimų. Todėl ne- 
tinkamas ir nereikalingas dalykas išskirti tiek atskirų sme- 
genų organų, kiek esama proto galių ir judesių, ir pernelyg 
drąsus - kiekvienai jų nurodyti atskirą ir atitinkamą vietą. 

4.6'7. — Dar daugiau, pats smegenų veikimo stiprumas ir 
greitis tas pačias proto galias gali parodyti kitoje formoje ir 
vienas perkūnyti į kitas. Ir išmintingiausias žmogus, įkaitęs 
nuo vyno, meilės ar pykčio, liaujasi toks buvęs, ir pagal šia- 
me veikale išdėstytus pradmenis kitaip nė būti negali, nes 


protinės galios yra organinė veikla. Iš tikrųjų, pirmutinis jų 

stiprybės ir tobulumo pamatas yra paklotas organų tobulu- 
me, tačiau pati veikla turi būti pažymėta ir apimta visų tų są- 
lygų, per kurias pasireiškia ir kitos organinės veiklos, tai yra 
priklauso nuo temperatūros laipsnio, mus supančių išorinių 
esybių įtakos, taip pat nuo gausumo ir prigimties gyvybinės 
materijos, kuri turi būti perdirbimo objektas. Didžioji tiesiai 
nervus veikiančių esybių dalis nėra gyvybinė, tad gausiau- 
sias, iš tikrųjų, vienintelis šaltinis, iš kurio gaminamas ner- 
vų audinys, yra kraujas. Dėl to stipriausios smegenų veiklos 
metu matome kaistančią galvą ir gausiai į ją plūstantį kraują, 
dėl to, pasibaigus virškinimui ir naujo kraujo gamybai, pro- 
tas tinkamiausias darbui. Galiausiai dėl to kraujo apytakos 
sparta ir stiprumas aiškiai daro įtaką protinių veiklų būse- 
nai. Tą patį reikia suprasti apie arterinio kraujo gausumą 
galvoje. To nuo seno mokė labai paprastas stebėjimas, kad 
asmenys, apdovanoti ilgu kaklu arba pernelyg aukštu ūgiu, 
paprastai būna silpnos galvos. O įsikarščiavus dėl į smege- 
nis plūstančio kraujo gausos šio organo veikimas kai kada 
pakyla tiek, kad iš tylių ir nesupratingų padaro vikrius, drą- 
sius ir iškalbingus. Panašiai meilės karštinė ne vieną pavertė 
poetu. Juvenaliui eiles diktavo pyktis". 

468. — Abipusiškai nuolatinis kokio nors organo naudo- 
jimas ir lavinimas jį tobulina, stiprina ir daro veiklesnį, o tai 
dažnai su nuostoliu kitiems, imantiems gyvybinę materiją 


D (5488) Facit indignatio versus (Apmaudas kuria eiles]. Juvenalis, 16 
satyra, 79 eil.: Si natura negat, indignatio facit versus [Jei prigimtis neį- 


stengia, apmaudas kuria eiles]. 

iš to paties šaltinio. Ir todėl proto galios, kaip ir visos or- 
ganinės, panašiai dėl dažno naudojimo tobulėja ir stiprėja, 
tačiau su kitų galių nuostoliu. Dėl šios svarbiausios priežas- 
ties mokslininkai pasižymi tokia silpna virškinimui skirtų 
sulčių gamyba, o kartu ir [prastu] pačiu virškinimu. Todėl 
stipraus protinio darbo metu stebime šąlančias kojas, kaip, 
savo ruožtu, ilgas ėjimas ir fizinis darbas nuramina ir sugrą- 
žina į įprastą saikingumą pernelyg suaktyvintas proto galias. 


465 
XXXI SKYRIUS 


VALIOS VEIKIMAS. 
LAISVI RAUMENŲ JUDESIAI. 


469. — Ypatinga gyvūninių esybių galia, su kurios pagal- 
ba atliekami prote sudaryti judesiai, vadinama valia. Pagal 
tokią prielaidą ši galia yra protinė, vadinasi, jos centras turi 
būti smegenyse. Tačiau ji veikia raumenis, kurie sulig jos 
nurodymu susitraukia, vadinasi, prote įvykęs pokytis turi 
persiduoti į raumenis ir būti jų susitraukimo priežastis. 
Negali kitaip persiduoti, kaip tik per nervus, kurie, išeidami 
iš smegenų, raumenyse išsišakoja ir baigiasi. O dėl to, kad 
kiekviena nervų veikla leidžia galų gale sukelti jutimą, va- 
dinasi, nervų galuose sukelti jutimai jais tolydžio sklinda iki 
pat smegenų, o, prasidėję smegenyse, nusidriekia atgal iki 
nervų pabaigos. 

4/70. — Didelė muskulų judesių dalis, kurią priskiriame 
valiai, yra išorinių vienalaikių įspūdžių pasekmė, kurie, 
pernešti iki smegenų, sukuria vaizdus, o iš ten, atsimušę į 
raumenis, yra jų susitraukimo priežastis. Kaip kiekvienas 
nervams padarytas įspūdis sukuria jutimą, taip kiekvienas, 
nukreiptas į raumenis, juose sukelia traukulį arba virpėjimą. 
O kadangi nervai yra visų įspūdžių laidininkai, vadinasi, 
kiekvienu atveju rezultatas turi būti toks pats: arba tiesiogiai 
veikia pačius raumenis, arba nervus, kurie priimtą įspūdį 

į juos pernešė. Vadinasi, kaip visi vaizdai yra įgyti ir už savo 
pradžią skolingi išorinių objektų poveikiui mums, taip yra 
įgyti ir visi laisvi judesiai. 

4/71. — Tačiau tokia kūno sudėtis ir tokia pirminė jo 
sandara, vienu žodžiu, toks gyvūninės organizacijos me- 
chanizmas, kad kiekvienas įspūdis, kiekvienas kokios nors 
jėgos pasireiškimas prieš šią organizaciją - pagal tai, koks 
yra mielas ar nemalonus, - sužadina palankius?“ judesius, 
nukreiptus atitolinti nemaloniems ar kenksmingiems daly- 
kams, o priartinti ir pasisavinti jai naudingus ir malonius". 
Pirmasis šių judesių sukėlimas yra vienalaikis su vaizdo įgi- 
jimu ir jį sukeliančių objektų veikimu. Su kiekvienu įspū- 
džio atnaujinimu atsinaujina ir pastarieji, sugrįžta su kiek- 
vienu vaizdų atnaujinimu, be įsivaizduojamų objektų daly- 
vavimo. Tokiu būdu kartu gauname ir vaizdų, ir tam tikrų 
judesių, kurie pirmapradiškai yra mechaniški ir niekuo nuo 
mūsų valios nepriklausomi, bet kurių galiausiai mokomės 
ir kuriuos galime taip atnaujinti, kaip pačius vaizdus. O šio 
mokymosi laiku protas pamažu įgyja galios ir įgūdžių juos 
pagal poreikį atmintyje atgaivinti ir atnaujinti. 

4/71.— Vadinamieji savanoriški judesiai yra tikras 
mokslas, kurį nuo pat mūsų egzistavimo pradžios pradeda- 
me įsigyti, o raumenys per tuos judesius formuojasi, tobulėja 


38 Orig. zbawienne, pažodžiui: išganingus, gelbstinčius. 
D647) Viskas, kas vyksta organinės jėgos kryptimi, yra malonu, nes 
padeda jos darbui, viskas, kas veikia priešinga kryptimi, yra nemalonu, 


nes siekia jos darbą suardyti, nes siekia ją sunaikinti arba susilpninti. 

ir stiprėja taip, kaip ir visi kiti gyvi organai. Kaip visi vadi- 
namieji savanoriški judesiai pirmapradiškai vyksta be mūsų 
žinojimo, kurio iš pradžių jokio negalime turėti, kurį tik 
po ilgos patirties įgyjame, nors ir tuo laiku nežinome, ko- 
kiu būdu, su kokiais organais juos [judesius] atliekame. Nes 
jeigu kas neišmanančiam anatomijos parodytų visus mūsų 
kūno muskulus ir paklaustų, su kuriais tuos ar anuos jude- 
sius jis atlieka, - tikriausiai nežinotų. Vadinasi, viskas mu- 
myse yra mokslas, pagrįstas pačios organizacijos savybėmis, 
nes nervinė sistema formuojasi ir organizuojasi taip, kokius 
įspūdžius gauna. Tai įrodo skirtingose tautose gyvenančių 
kitoks žmonių jutimo ir vertinimo būdas, tai įrodo įpročių, 
papročių, gestų, mąstymo ir kalbėjimo būdo perėmimas iš 
asmenų, su kuriais susibičiuliaujame. Galų gale, tai įrodo 
tasai mechaniškas ir nesulaikomas mūsų polinkis mėgdžio- 
ti, kuris dažnai būna toks stiprus, kad sau jo negalime už- 
drausti ir kuris stipriausias yra vaikuose dėl to, kad jų nervų 
sistema gali priimti tik tam tikrą gamybos būdą ir nuo jo 
priklausančias savybes. 

4473. **— Pagaliau, per visą mūsų gyvenimo vyksmą ma- 
tome mumyse ir kituose gyvūnuose išorinių objektų suža- 
dintas veiklas ir tokius judesius, kurie aiškiai be mūsų min- 
ties ir prisidėjimo, iš tikrųjų, dažnai prieš mūsų valią vyksta, 
matome vykstančius nemąstant, o taip dažnai gelbstinčius 
ir išmintingus judesius, kad tuo dažnai turime tik stebėtis. 
Pvz., kodėl naujagimis, kuris dar jokio įsivaizdavimo apie šį 


39 Orig. 474. 

reikalą ir jokios valios negali turėti, jam paduotą krūtį ima į 
burną, žinda ir išžįstą maistą praryja? Ar tai vadinsime va- 
lios judesiais? Tačiau vėliau juos taip vadiname. Kaip gali- 
ma nežinomo dalyko norėti ir nežinomų judesių imtis jam 
pasiekti? Ar tai veikiau nėra paprasta pasekmė gyvūninės 
organizacijos, kurioje, veikdamos visą organizmą ar tam 
tikras dalis, tam tikros išorinės galios tokius ir ne kitokius 
judesius sužadina? Vis dėlto visi tokie judesiai, nukreipti į 
laikiną ar nuolatinę organizmo naudą, dažnai taip pritaikyti 
ir tokie išmintingi, kad pranoksta ne tik visas mūsų žinias, 
bet ir supratimą. 

4/74. — Instinktas. Tokie valios judesiai nuo seno, net ir 
liaudies pastebėti, gavo instinkto““, arba paskatinimo, pava- 
dinimą, kaip nepriklausantį nei nuo mūsų pažinimo, nei 
pirmapradiškai - nuo valios. Nes argi galima žinioms ir 
valiai priskirti tas gyvūnines veiklas, kurių stiprumu išven- 
giama kenksmingų, sau nežinomų dalykų ar atliekami nau- 
dingi judesiai, nors nesuprantamas jų tikslas? Pvz., kieno 
patarimu ir pamokymu gyvūnai maiste atpažįsta nuodingus 
augalus ir juos pašalina? Kokiu būdu jauni ir dar neturintys 
patirties [gyvūnai] iš pirmo žvilgsnio atpažįsta priešą? Ir iš 
kur jie išmoko gudrybių, kurių pagelbstimi nuo jo [priešo] 
apsisaugo? Tas, kuris netikėtai metamos svaidyklės“ vik- 
riausiu ir itin sparčiu kūno posūkiu išvengia, argi parengė 


40 Lot. instinctio, nuo instinguo - paakinti, paskatinti, įkvėpti. 


41 Orig. pocisk - kulka, sviedinys, svaidomasis ginklas (svaidyklė): 


akmuo, strėlė ir kt. 

šio judesio ir posūkio planą? Arba - argi yra pajėgus, pama- 
tęs sviedžiamą [akmenį], jį sau uždrausti? Kas gi, girdėda- 
mas šone netikėtą riksmą ar trenksmą, neleis sau atsigręžti 
į tą pusę ir apsidairyti? Pagaliau, kas didžiulius paukščių 
pulkus, artinantis žiemai, iš šiaurės kraštų į pietinius lydi? 
Kas, pavasarį grįžtant, juos į senąsias vietas palydi? Trumpai 
tariant, kas tik dėmesingai ir be išankstinio nusistatymo į 
gyvūnų, paukščių, vabzdžių, kirmėlių ir netgi pačių augalų 
veiklą įsižiūrės, visur pastebės jų organizacijoje padėtus iš- 
ganingiausių, išmintingiausių, tobuliausių judesių pamatus, 
vedančius juos į individualios ar bendros prigimties tikslą. 
Tai peržengia bet kokią ne tik šių sutvėrimų, bet ir paties 
žmogaus išmintį ir Žinias. 

4/75. — Visi tie organinių sutvėrimų judesiai, siekiantys 
bendrų gamtos tikslų arba rūšinės“*, ar individualios nau- 
dos, kyla iš šių santykių, kokių pasitaiko tarp organizuo- 
jančios galios apskritai ar atskirais atvejais ir kitų, mate- 
riją išjudinančių jėgų. Šie santykiai mums didžiąja dalimi 
nežinomi, vadinasi, ir jų padariniai lieka nesuprasti ir ke- 
liantys nuostabą. Tad gyvūniniai judesiai, siekiantys atlikti 
bendrus arba individualius gamtos tikslus, ne tiek priklauso 
tiems sutvėrimams, kuriuose vyksta, kaip veikiau tai visuo- 
tinei ir pirmajai priežasčiai, kuri visą gamtą maitina, kuri 
palaiko visą pasaulio sistemą, kuri iš pradžių materiją sufor- 
mavo į organinę formą ir kuri iki šiol visose organinėse bū- 
tybėse, visame gyvajame pasaulyje išlieka ir nepaliaujamai 


42 Apie rūšinę veiklą žr. t. I, $ 132 ir toliau. 

organizuoja, kuri, taip pasakysiu, yra įkvėpta besiorgani- 
zuojanti materija, per kurią veikia ir savo savybes atskleidžia 
ir kurią dar romėnų poetas laikė visą pasaulį maitinančia 
[gaivinančia] dvasia. 


Spiritus intus alit, totamgue infusa per artus 
Mens agitat molem, et magno se corpore miscet“?. 


Tačiau mes, per dažnus kartojimus tokius judesius pa- 
versdami mums būdingais, jausdami išganingus jų pada- 
rinius, nepastebimai mokomės ir stengiamės juos pakeisti į 
įprotį, kad atnaujintume pagal nuožiūrą ir panašiais tikslais, 
nors tų tikslų dažniausiai nepasiekiame. 

4/76. — Raumenys taip gamtos sudaryti, kad juos kaž- 
koks išorinis ar vidinis įspūdis tiesiogiai ir nuolat pasiekia 
taip, jog nepaliaujamai turi susitraukti ir atsipalaiduoti; ne 
tokie jautrūs juos per nervus pasiekiantiems įspūdžiams, 
kaip nepalyginti silpnesniems už anuos. Tokie [raume- 
nys] gavo nevalingų** pavadinimą. Tokia yra širdis ir visas 
raumeninis arterijų sluoksnis“, toks yra visas virškinimo 
traktas ir visi su kvėpavimu susiję raumenys. Šių raumenų 


43 Vergilijaus Eneida, VI knyga, 726-727 eilutė: „Visa gaivina dva- 
sia ir medžiagą judina protas, / Kūnan didžian įsimiešęs ir sąnarius jojo 
pritvindęs“ Iš lotynų kalbos vertė Antanas Dambrauskas, Vaga, 1989. 
Žiūrėta internete: <http://www.xn--altiniai-4wb.info/files/literatura/ 
LBo0o/Vergilijus. Eneida.LB6300.pdf>. 


44 Nevalingai susitraukiančių. 


45 Orig. blona - plėvė, membrana. 

susitraukinėjimas dėl nesiliaujančių ir jiems būdingų įspū- 
džių arba nėra dėmesio objektas ir dėl to negalime jų ju- 
desių išmokti, ar galbūt tie patys įspūdžiai, kurie tiesiogiai 
juos veikia, yra daug stipresni už proto judesius, kokie juos 
per nervus galėtų pasiekti. Tačiau jeigu ir šie judesiai tampa 
smarkūs, tuo laiku pasiekia minėtus muskulus ir sutrikdo jų 
įprastus ir reguliarius susitraukimus. Pvz.: džiaugsmas, bai- 
mė, pyktis gerokai paspartina širdies susitraukimus ir su- 
trikdo jų tvarką; dėmesys, įsigilinimas, proto darbas sulaiko 
ir pavėlina kvėpavimą. Be to, nėra Žmogaus, kuris su proto 
įtakos intensyvumu pagal nuožiūrą negalėtų kvėpavimo pa- 
spartinti, sulėtinti ar sulaikyti. 

4/7']. — O tie raumenys, kurie yra taip sudaryti, kad tie- 
siogiai negali gauti jokio įspūdžio, aiškiai kitaip negalės būti 
judinami, kaip tik padedami per nervus juos pasiekiančių 
įspūdžių. Vadinasi, tuos stipriausiai turi veikti valia, kadan- 
gi šiam veikimui niekas netrukdo. Tačiau jei kada atsitik- 
tinai ar pasiligojus pasitaikys jėga, juos veikianti stipriai ir 
tiesiogiai, valia daugiau neturi jokios įtakos - tokių pavyz- 
džių galime nuolat matyti konvulsijų ir mėšlungio lydimose 
ligose. Net ir patys smarkūs nervų ar proto judesiai laikinai 
sustabdo valios įtaką valingai susitraukinėjantiems musku- 
lams ir suardo judėjimo tvarką, arba sulaiko nevalingyjų 
susitraukimą. Iš tikrųjų kasdien matome, kad staigūs proto 
judesiai ne tik sulaiko ir sutrikdo širdies, bet net ir žarny- 
no susitraukimus, kas ypač jautriems žmonėms pasireiškia 
raugėjimu, kartumu burnoje, vėmimu ir kartais viduriavi- 
mu. Iš to aiškėja, kad fiziologų visuotinai priimtas muskulų 

skirstymas į valingus ir nevalingus gamtoje neturi jokio pa- 
grindo, kadangi tie raumenys, be padėties, niekuo tarpusa- 
vyje nesiskiria. 

4/78. — Aistros. Visi įspūdžiai, veikiantys nervus, susiję su 
maloniu ar nemaloniu jausmu". Tas nemalonumas, pakilęs 
iki aukščiausio laipsnio, gimdo skausmą, malonumas - pa- 
sitenkinimą. Per gyvūninės organizacijos savybę siekti gėrio, 
o vengti blogio sužadinami judesiai, nukreipti siekti pirmąjį 
skatinančių objektų ir atitolinti antrąjį. Su laiku mes moko- 
mės tų judesių ir galiausiai pagal nuožiūrą galime juos suža- 
dinti. Dėl to valia gauna dvi bendras kryptis, tai yra troškimo 
ir pasibjaurėjimo, arba nenoro. Ir taip iš lėto per patirtį mo- 
komės spręsti apie mums naudingus ar kenksmingus, malo- 
nius ar nemalonius dalykus ir, valios padedami, suteikiame 
kryptį mūsų veikloms, siekiančioms juos įgyti ar atitolinti. 

4/79. — Tačiau valia yra tik tolei pajėgi žadinti maloniam 
ar nemaloniam jausmui tinkamus judesius, kolei šis juti- 
mas yra tam tikrose ribose. Nes jeigu [jutimas] yra pernelyg 
ūmus, pats veikia raumenis ir juos pašalina iš po valios įta- 
kos taip pat ir tuo pačiu būdu, kaip kiekvienas ūmus įspūdis, 


D 6 18) Šis malonumas ar nemalonumas, atrodo, apskritai priklau- 
so nuo tolesnio pradmens. Individuali jėga veikia nuolat ir visada tam 
tikra kryptimi, atitinkančia tik individualią gerovę. Tad kiekviena sie- 
kianti pakeisti šią kryptį jėga, kur tik ji veikia, nepalankiai atsiskleidžia 
visai būtybei, sukelia pasibjaurėjimą ir judesius, siekiančius ją atitolinti. 
Kiekvienas paspartinantis organizuojančios jėgos veikimas gimdo malo- 


nų jausmą ir pastangą ją pasisavinti. 

kuris veikia tiesiai į raumenis. Ir tuo laiku ūmūs nervų ju- 
desiai, suteikiantys kryptį visoms veikloms ir net pačiai 
valiai, pavirsta į aistrą [pasiją]. Vadinasi, aistros yra ne kas 
kita, kaip stiprūs jausmai, ir, kaip ir valia, sužadina judesius 
įgyti ar atitolinti kokį objektą, tačiau netvarkingus ir ūmius 
judesius. Aistros, suteikiančios mums impulsą ką nors lai- 
mėti ar įsigyti, yra: meilė, pasipūtimas, garbėtroška, garbės 
reikalas, meilė tėvynei, ambicijos, patriotizmas““, godumas, 
šykštumas, konkuravimas, draugystė, dievobaimingumas ir 
pan. Nemalonios aistros yra: neapykanta, pavydas, pyktis, 
kerštas, žiaurumas, skausmas, sielvartas, baimė, gėda ir t. t. 

480. — Kadangi kiekviena aistra sužadina tam tikrą ju- 
desių rūšį, būdama ūmi, visiems [judesiams] pati vadovauja 
ir valdo, vadinasi, tie judesiai yra aistros kalba, arba veikiau 
jos atvaizdas, atvaizdas, suprantamas net gyvūnams. O jei- 
gu kokia aistra dažnai atsinaujina ir darosi tarsi įprotis arba 
vyraujanti, ją atitinkantys judesiai taip pat tokiais tampa ir 
įsibrėžia visoje Žmogaus išvaizdoje. Dėl ko įgudusi ir patyru- 
si akis lengvai iš išorinės veido išraiškos ir išvaizdos spren- 
džia, kokia aistra kame vyrauja. 

481. — Apskritai, malonios aistros spartina gyvenimo 
vyksmą, kraujo apytaką, gyvūninę šilumą ir tiek visas orga- 
nines gamybas, tiek ir skaidymus. Tai išduoda giedra kakta, 
skaistus, atviras, kartais žaižaruojantis žvilgsnis, besišyp- 
sančios lūpos, veido raudonis, šnekumas, palankumas ir 


46 Orig. zapal respublikanski - respublikos meilė [užsidegimas res- 


publika], visuomeniškumas, patriotizmas. 


474 


gerumas visiems, dainavimas, šokimas, strykinėjimas ir gar- 
sus juokas. Taip išjudinti, stengiasi patinkantį objektą prie 
savęs priartinti; dėl to [atsiranda] glebėsčiavimas, džiaugs- 
mas, šūksniai, plojimai. Tuo laiku rūsčiausias protas švelnėja 
ir linksta prie gerų poelgių; iš čia [kyla] skriaudų ir įžeidimų 
atleidimas, nepaprastas gerumas, simpatijos, palankumas, 
draugiškumas, labdaringumas ir panašūs dalykai. 

482. — O nemalonios aistros įsibrėžia priešingais ženk- 
lais: suraukta kakta, suartėję vienas su kitu ir į [kaktos] 
vidų sutraukti antakiai, žiūrėjimas iš padilbų, šnairomis 
į nemalonų objektą ar visiškai nuo jo nugręžtas žvilgsnis, 
taip pat pakaitomis sekantys tai išbalimas, tai paraudimas. 
Šių aistrų pradžiai būdingas tylėjimas, toliau seka kandūs 
žodžiai, ginčas, priekaištai, pašaipa, stipriausias proveržis 
grasinimais, piktžodžiavimu ir prakeiksmu, susiję su stipriu 
ir rėksmingu balsu, o moterų ir vaikų - su garsiu verksmu. 
"Tuo laiku protas nukreiptas tik į blogus ir kitiems kenks- 
mingus poelgius. 

483. — Taigi, aistra yra stiprus troškimas, stiprus noras 
ką nors įsigyti ar atitolinti, iš ko kyla stiprios veiklos ir su- 
manymai, ūmios pastangos, nepaprastos kūno ir proto įtam- 
pos, jeigu jėgų tam pakanka ir jos leidžia mums įgyti ar ati- 
tolinti dalyką, kuris yra aistros tikslas. O jeigu silpnos jėgos 
ar silpnas jų jutimas rodo, kad mums neįmanoma pasiekti 
reikalingą ar atitolinti nekenčiamą dalyką, ir stipriausiuose 
kyla neviltis, o silpniausiuose - baimė, bailumas, įtarumas, 
tylumas ir bet kokios draugijos ir pokalbio vengimas. 

484.— Aistros, kaip ir visi natūralūs reiškiniai, turi savo 
laipsnius. Silpnesnės duoda tik valios kryptį raumenų jude- 
siams, stipresnės duoda kryptį ir proto veiklai. Dėl to pir- 
mosios gali pasislėpti, antrosios visiškai valdo valią ir pro- 
tą ir virsta tikra beprotybe. Vadinasi, galima neapsirinkant 
teigti, kad kiekviena aistra, pakilusi iki aukščiausio laipsnio, 
tampa tikra beprotybe. 

XXXII SKYRIUS 


PASTABOS APIE NERVŲ 
VEIKIMO TEORIJĄ. 


485. — Kaipnervai, arba valia per nervus, veikia muskulus? 
Kaip pačiose jų galūnėse įvykę pasikeitimai pasiekia smegenis? 
Fiziologai nagrinėjo ir stengėsi daugybe prielaidų paaiškinti. 
Galenas*, o su juo bemaž visi senieji autoriai, suprato, kad ner- 
vai yra maitinami ypatingu elementu, arba lakia dvasia, kuri iš 
pro šnerves įtraukto oro ir iš arterijomis atgabentų gyvybinių 
dvasių užgimsta smegenų ertmėse ir iš ten išsišakoja į visus or- 
ganus. Vėliau tai priskirta pilkajam smegenų audiniui, kuris, 
pagal visokeriopą panašumą į tiesą, didžiąja dalimi yra supin- 
tas iš organų ir kurį kai kurie laikė liaukučių rinkiniu. Sakau, 
jam priskirtas specifinio skysčio, kuris pavadintas nerviniu 
[skysčiu], išsiskyrimas, arba gamyba, ir kurio itin sparčiai apy- 
vartai [kai kurie mokslininkai] priskyrė vaizdų pernešimą iš 
juslių į smegenis ir valios įsakymų iš jų [smegenų] - į raumenis. 
Buvo ir tokių, kurie šį itin subtilų ir greitą skystį norėjo laikyti 
šviesa, flogistonu, eteriu ar elektros materija". 


47 Claudius Aelius Galenus (129-200) - antikos gydytojas ir filoso- 
fas, garsėjęs savo mintimis apie mediciną ir jos taikymą, Romos impera- 
toriaus Marko Aurelijaus ir jo sūnaus Komodo gydytojas. 


1) ($ 485) G: L - i R is K P r 
) 66489 Si nervinio skysčio teorija vėlesniais laikais buvo išjuokta ir 

486. — Kai kurie nervų siūlelius laikė įtemptomis sty- 
gomis, o visus išorinius įspūdžius - smūgiais, kurie išil- 
gai tų siūlelių pasiskirsto ir iš vieno galo į kitą persiduoda. 
Sėmmerringas*“ stebėjo smegenyse prasidedančius nervus 
iki pačių smegenų ertmės sienų (ventriculi“?), kur jam at- 
rodė, kad [nervai] susitinka su šiose ertmėse visada esančia 
drėgme, ir suprato, kad ši drėgmė yra tarpininkė tarp dva- 
sios ir nervų. Kiti nežinomą visų nervinių veikimų priežastį 
vadina tiesiog nervų jėga. 

48'7. — Tačiau prielaida, kad nervai yra indai, apimantys 
specifinį ir nematomą skystį, nėra eksperimentu patvirtinta, 
o nervinių veikimų sampratos anaiptol nepalengvina. Nes 
aiškindami, kaip nervams padaryti įspūdžiai pernešami 
iš vietos į vietą, nepaaiškiname būdo, kokiu jie jaučia. Nė 
pirmojo reiškinio aiškinimas nereikalauja atskirų prielai- 
dų, jei tik dalykas žinomas ir neabejotinas, kad smegenys ir 
nervai, kartu paimti, sudaro vieną ir tą patį organą, vieną 
ir tą pačią neperskiriamą vidinę sistemą; vadinasi, kur nors 
prasidėjęs ir įsižiebęs pasikeitimas turi būti bendras visai 
vidinei sistemai. Pagal antrąją prielaidą, nervus reikėtų lai- 
kyti itin stipriai įtemptais raišteliais, o visas proto ir nervų 


užmesta, nors būtinai reikia pripažinti, kad, palyginus ją su kitomis teo- 
rijomis, yra daug išmintingesnė. 

48 Samuel Thomas von Sėmmerring (1755-1830) - vokiečių gydyto- 
jas, anatomas, antropologas, paleontologas ir išradėjas. Jis atrado dėmę 


žmogaus akies tinklainėje, tyrinėjo smegenis ir nervų sistemą, ir t. t. 


49 Lot. ventriculus - skilvelis. Smegenų skilvelius ir dangalus tiksliai 


aprašė Galenas. 

veiklas - mažesniais virpesiais. Tačiau nutylėjus, kad tokia 
įtampa minkštame nerviniame audinyje negali būti supras- 
ta, eksperimentas galutinai šį spėjimą sugriauna. Iš tikrų- 
jų, nutraukti nervai ne tik nesitraukia, - kas tokiu atveju 
būtinai turėtų prasidėti, - bet, priešingai, išsitiesia ir vienu 
galu ant kito užeina. O jeigu prileistume, kad tas virpėjimas 
sklinda tik įtemptais nervų apvalkalais, o ir apvilktame [jų] 
audinyje visur leidžiasi pajaučiamas, tada nerviniu skysčiu 
paaiškintume tik įspūdžių pasklidimą, neaiškindami jų ju- 
timo ar suvokimo. Galiausiai tokia prielaida būtinai lemtų, 
kad visi išoriniai objektai ne kitaip veikia nervus, kaip per 
smūgį ar pasipriešinimą, kai anksčiau aiškiai atskleidėme, 
kad objektų veikimas skonio ir uoslės juslėms yra dažniau- 
siai cheminis ir kai negalima fizikoje priimti, jog vienas kū- 
nas, veikiantis kitą, neveiktų visomis savo savybėmis kartu. 
Pagaliau drėgmės tarp dvasios ir viduriniųjų smegenų prie- 
laida taip pat neatitinka geros logikos, kuri nesuvokia nieko 
tarpinio tarp dvasios ir kūno. Tokia prielaida nėra fizinė ir 
dalyko suvokimo nepalengvina. 

488. — Iš tikrųjų, jeigu arčiau įsigilinsime į reikalą, joks 
spėjimas, jokia prielaida nepaaiškins nei jutimo, nei mąsty- 
mo. Nes jeigu nesuvokiame, kaip tai vyksta smegenų me- 
džiagoje, ar geriau suvoksime, kaip vyksta sieloje? Arba ar 
suvokiame, kas gali vykti kokioje nors tariamoje tarpinėje 
esybėje tarp smegenų ir sielos? Pagaliau, jeigu ir suprastume, 
kokiu būdu mąstome, - kas visiškai neįmanomas dalykas, - 
teiraujuosi, kam mums toks gebėjimas praverstų? Rimtuose 
moksluose nedera atitrūkti nuo patikimų dalykų, paremtų 

neabejotinais pastebėjimais ar eksperimentais, nes jie sudaro 
tikrą mokslą ir tik jie gali būti naudingi. O patirtis mus aki- 
vaizdžiausiai moko: pirma, proto jutimas, suvokimas, veiki- 
mas ir judesys veikia tik organinėse būtybėse, vadinasi, tai 
yra tikros organinės veiklos, vykstančios tuo pačiu būdu ir 
pagal tuos pačius dėsnius, kaip ir visos kitos tos pačios rūšies 
[veiklos]; antra, organas, kuriame tokios veiklos vyksta, yra 
smegenys ir visas nervinis audinys. Kai tai žinome, supran- 
tame apie nervų veikimą tiek, kiek apie visas kitas organines 
veiklas. Nes argi geriau ir aiškiau suvokiame kokį nors kitą 
gyvųjų esybių veikimą, kalbant apie būdą, kuriuo jis veikia? 
Pvz., ar žinome, kaip vyksta virškinimas ar kokia kita orga- 
ninė gamyba? Juk kiekvienu šių atvejų kalba eina apie būdo, 
kuriuo materija organizuojasi, supratimą, taigi, supratimą 
apie kuriančiąją jėgą, kuri ją pirmapradiškai suorganizavo 
ir organizuoja iki šiol. Jausmas ir mintis, kaip ir kitos nuo- 
stabą keliančios gyvybės apraiškos, yra šios jėgos veikimo 
pasireiškimas, o smegenys - organas, kuriame po stebėtina 
minties forma [kuriančioji jėga] pasireiškia ir skleidžiasi, net 
ir mes patys esame tik taškas, kuriame, pasiekusi apogėjų, ji 
plėtojasi, šakojasi, vienus po kitų gimdo visus nesupranta- 
mus gyvybės reiškinius ir galiausiai užgęsta. 

489. — Kad visos smegenų ir nervų veiklos yra jiems 
būdingos organizuojančios jėgos veikimas ir pasireiškimas, 
pirma, įsitikiname iš bendrų šio mokslo pradmenų, atsklei- 
džiančių, kad kiekvienas gyvosiose esybėse vykstantis vei- 
kimas yra organinis; antra, šios veiklos visuma ir buvimas 
susijęs su organo visuma, egzistavimu ir laisvu veikimu. Iš 

tikrųjų, smegenų nebuvimas, prispaudimas ar pakenkimas 
naikina arba sustabdo visas protines veiklas, panašus nervo 
pažeidimas, pakenkimas ar prispaudimas naikina nervo ju- 
timą dalyje, kurioje jis išsišakojęs, jo užrišimas panaikina tik 
tos dalies bendrumą su smegenimis; trečia, smegenų ir nervų 
veiklai palaikyti yra reikalingas nuolatinis gyvybinės mate- 
rijos antplūdis, o ši aiškiai yra kraujyje, nes, užrišus kraują į 
smegenis plukdančias arterijas, sustoja visa nervų sistemos 
veikla taip pat, kaip sustoja susilaikius kraujo apytakai, nors 
tai tetruktų akimirką. Intensyvi smegenų veikla dėl aistros 
ar stipresnio ir ilgesnio protinio darbo akivaizdžiai padidina 
kraujo antplūdį į šį vidaus organą, ką atskleidžia galvos pa- 
raudimas ir stiprus jos [kraujo] indų pulsavimas. O tuo laiku 
padidėjusi galvos šiluma rodo pagreitėjusį organinį procesą 
arba padidėjusią gamybą ir skaidymą, ką vėliau patvirtina 
padidėjusios išskyros, ypač prakaitas ir urina. 

490.— Šis nervinis audinys neabejotinai susiformuoja 
iš kraujo, bet ir pats, atrodo, yra tolesnės gamybos objektas 
ir priklauso prie kai kurių organinių dalių maisto. Nors tai 
akivaizdžiais eksperimentais neįrodyta ir iš tikrųjų sunku 
įrodyti, tačiau dėl daugelio priežasčių atrodo labai panašu 
į tiesą. Pvz., mums atrodo, kad tai aiškiai atskleidžia dalių, 
kurių nervai užrišti, pažeisti ar nutraukti, sunykimas ir iš- 
sekimas, visiškas organinių gamybos procesų pasikeitimas 
vieną kartą dėl nervų veiklos sulaikymo ar sumažėjimo, kitą 
kartą - dėl nervinės veiklos intensyvumo. Pagaliau, jeigu 
nervas perkertamas skersai, matome, kad jo siūleliai išsitie- 
sia, o atkirstame gale nervinis audinys sudaro tokį iškilumą, 

pro kurį kiekviename siūlelyje iš savo įmautės sunkiasi, kas 
rodo, kad šis audinys smegenyse gauna lengvą impulsą į 
galutines nervų galūnes todėl, kad persilieja į organus, ku- 
riuose nervai išsišakoja. Tai turi vykti būtent raumenyse ir 
sekrecijos organuose, nes raumenys daugiausia priima ner- 
vų, kurie visiškai juose pranyksta, o dėl to valios veikimas 
raumenims turi būti susijęs su susijungimu ir performavimu 
į nervinio audinio skaidulas. 

491. — Tad smegenys ir visa nervų sistema priklauso kitų 
organinių dalių maistui ir gamybai ir šiuo požiūriu panašūs 
įvisą arterijų sistemą, kurių principu po visą kūną pasklinda 
ir bemaž visus jo taškus pasiekia tik su tuo skirtumu, kad 
arterijos ir iš jų kilę [kraujo] indai prieina iki visų organi- 
zuojančios materijos taškų, o nervai - ne iki visų. Ir kaip ar- 
terijos su gyvybinės materijos perdavimu išlaisvina kaloriką 
ir šitaip sulig maitinimo santykiu šildo, taip nervai perduoda 
jiems būdingą gyvybinės materijos rūšį su jutimu ir, taip pa- 
sakysiu, protinės gyvybės įliejimu. Dėl šios priežasties pasi- 
keitimas nervų veiklos būsenoje beveik taip pat stipriai ir iš 
esmės veikia visos gyvybės būsenos ir visų organinių gamy- 
bos procesų pasikeitimą, kaip kraujo ir jo apytakos pasikei- 
timas. Dėl to dalinis ar visiškas nervų veiklos sunaikinimas, 
nors ne taip greitai kaip arterijų veiklos sulaikymas, veda 
prie gyvybės dalies ar viso mechanizmo užgesimo. 

492. — Vadinasi, jeigu palaikomos per nervus smegenys, 
raumenims ir kitoms organinėms dalims esant ramybės 
būsenoje, patiria stiprų ir ilgą veikimą, tuo laiku nervinio 
audinio gamyba būna kur kas stipresnė negu jo mažėjimas. 

Ir, atvirkščiai, jeigu raumenų ir viso kūno veikla yra didesnė 
negu nervų sistemos veikla, pirmoji turi stipriau formuotis ir 
vešėti antrajai patiriant nuostolį. O jeigu toks perviršis vie- 
nos ar kitos sistemos veikloje priklauso nuo gyvenimo būdo, 
temperamento ar įpročio, tuomet prievarta ir vienos prieš 
kitą dominavimas sprendžiamas nuolat ir struktūriškai. 
Patirtis ne kalba, bet balsu šaukia už tokią nuomonę. 

493. — Mat, pirmiausia, raumenų stiprumas ir tikroji 
jėga yra stabiliai atvirkštiniame santykyje proto ir jautrumo 
darbų atžvilgiu, kai pastarasis [jautrumas] yra tiesioginia- 
me santykyje su protiniais ir atvirkštiniame su kūniškais 
darbais. Dėl to atletai, riteriai, medžiotojai, Žemdirbiai, 
amatininkai, mechanikai turi stipresnius ir didesnius rau- 
menis, visas tobulas gamybas, deramą virškinimą ir pasi- 
savinimą, tačiau nejautrius, neveiklius ir sunkiai judan- 
čius nervus, buką protą ir menkas sielos galias arba neturi 
jokių. Atvirkščiai, mokslo žmonės, iš pašaukimo įsigilinę į 
mokslus giliu mąstymu ir ramybe, tie, kurie nuolatos įdar- 
bina jautrumą ir stipriai palaiko kokią nors aistrą, kokie yra 
visi dievobaimingieji ir fanatikai, įsimylėjėliai ir gašlūnai, 
goduoliai, ambicingieji, pavyduoliai ir kiti, pasižymi nesai- 
kingai padidėjusiu jautrumu, išvešėjusiomis ir linkusiomis 
į stiprius judesius nervų sistemomis, tačiau jų labai menki 
ir silpni muskulai, netobula skysčių gamyba, prastas virški- 
nimas ir pasisavinimas. Sunkus ir necivilizuotas žmogaus 
[gyvenimo] būdas veda prie raumenų ir sekrecijų išaukšti- 
nimo ir suvešėjimo, nušlifuotas bei rafinuotas gyvenimo bū- 
das, mokslai ir menai, atvirkščiai, veda prie nervų sistemos 

suvešėjimo, prie nereikalingo jautrumo ir minkštumo. Abu 
šie būdai yra peiktini, nes pirmasis yra barbariškumo, an- 
trasis - sumoteriškėjimo būsena. Pirmuoju [atveju] žmogus, 
eidamas paskui aistrą ir nuolatinį poreikį stipriai formuoti 
raumenis, medžioja arba ieško [progos] kariauti ar plėšikau- 
ti; antruoju - ieško viso to, kas gali jo jautrumą užimti, iš- 
aukštinti, o nervų audinio gamybą palaikyti bent jau tokią, 
iki kurios kartą yra privesta. Vadinasi, mėgsta minkštumą 
ir veltėdžiavimą, mėgsta romanus ir teatrus, kur rauda dėl 
likimo nelaimingųjų, kurių niekada nebuvo ir apie kuriuos 
po pusvalandžio užmiršta; vietoj to, leisdamasis į apkalbas, 
kandžius sąmojus, gašlumą ir paleistuvystę. Paskui eina 
dirbti galva prie įvairių bostono?“ ar šachmatų rezultatų arba 
sotina godumą ir rajumą prie azartinių žaidimų. Tarpinė 
būsena tarp šių dviejų - sėkmingiausia ir tobuliausia. 
494.— Pirmutinė, švariausia ir išganingiausia priemo- 
nė, kuri švelnina ir tam tikromis ribomis apriboja pirmykštį 
žmonių barbariškumą, yra religija, kuri yra grynai nervinė 
veikla, iškelianti žmogui Dievo didybę ir nesuprantamumą, 
rūstumą ir kartu gerumą, uždeganti protą būsimo gyvenimo 
viltimi ir baime jį prarasti. Ji moko broliškos artimo meilės, 
uždega vaizduotę didžiais ir nuostabiais paveikslais ir šitaip 
veda prie poezijos ir gražbylystės, o per jas pamažu - prie 
mokslų ir menų. Ji švelnina karingų tautų nuožmumą ir 


50 Senovinis kortų žaidimas, primenantis vistą, žaidžiamas 4 asme- 
nų 52 kortomis. Vistas Bostonas - populiarus XIX a. Europoje, įamžintas 


Levo Tolstojaus romane „Karas ir taika“. 

žiaurumą, palaikydama nervus veikloje, pamalonina mo- 
notoniškus žemdirbio darbus ir jį daro mąstančia būtybe; 
žodžiu, yra svarbiausia civilizacijos ir bendruomeninės 
tvarkos spyruoklė. Ji yra vienintelė ir su niekuo nelyginama 
paprastumo laimė ir palaima". Tačiau ir ši gražiausia ner- 
vų veikla, taip pat kaip ir visos kitos, gali peržengti įprastas 
ribas. Mat, pamaldumas ir svarstymas apie būsimąjį gyve- 
nimą taip stipriai pakelia ir suintensyvina nervų veikimą ir 
jautrumą, kad jo paties pakanka ne tik individams, bet ir vi- 
soms tautoms suminkštinti ir privesti iki sumoteriškėjimo, 
kaip matėme tokių pavyzdžių Europoje prieš mus buvusiais 
laikais, kur kai kurios tautos, be mokslų ir menų, be pre- 
kybos ir turtų, o tik skleisdamos pačią vienuolystę ir fana- 
tizmą, sumoteriškėjo ir artėjo prie žlugimo arba ir sužlugo. 
Kitoje vietoje panagrinėsime ligas, prie kokių veda nervų ar 
raumenų, taip pat kaip ir kitų sistemų perviršis. 


D 644) Egzistuoja du bendruomeninio ryšio ir laimės pagrindai: re- 
ligija ir valdžia. Pastaroji, kad ir kokia ji yra, visada tarnauja turtuolių 
naudai, kai religija grynai skirta silpnųjų ir nelaimingųjų paguodai. Tuo 
tarpu dabartiniais laikais pasitaikė tokių lengvatikių ir neišmintingų 
mokslininkų, kad jie stengėsi susilpninti liaudies tikėjimą neatsižvelgda- 
mi, jog tai vienintelė jos laimė. Tokia mokslininkų klasė verta visuotinės 


paniekos. 

XXXIII SKYRIUS 


ĮPROTIS. ATMINTIS. MOKSLAS. 
SAVES PATIES JAUTIMAS. 


495. — Kadangi kiekvienas išorinių objektų mums pa- 
darytas įspūdis pažadina tam tikrą veiklos rūšį, kuri tiek 
nervuose, raumenyse, tiek ir kituose organuose priklauso 
nuo organinės gamybos ir skaidymo, todėl jeigu tam tikra 
įspūdžių rūšis nuolat ar dažnai mus veikia, atitinkami ar visi 
organai priima tą, o ne kitą veikimo, arba gyvybinės mate- 
rijos gamybos, kryptį ir formavimąsi tuo ir ne kitu būdu. Iš 
to išplaukia, jog vėliau prireiks ir stiprių jėgų, kad organi- 
nėms veikloms suteiktų kitą kryptį ir kad šios veiklos lengvai 
sugrįžtų į pirminę kryptį ir tvarką. Toks atvejis vadinamas 
įpratimu arba įpročiu, arba įgūdžiu, jeigu vyksta raumenyse 
ir kituose organuose, o atmintimi - [jeigu] smegenyse ir ner- 
vuose. Iš tikrųjų du šie atvejai niekuo tarpusavyje nesiskiria, 
nes įpratimas arba įgūdis yra atmintis raumenyse ir orga- 
nuose taip, kaip atmintis, savo ruožtu, yra įgūdis nervuose. 
Tačiau įpratimas ir atmintis kartu apima visas mūsų žinias, 
tai yra tiek mokslus, tiek ir menus. 

496. — [Tame] amžiuje, kuriame gyvūniniai organai dar 
neįgijo jokios tikros krypties arba įgūdžio, be pirmojo, jiems 
perduoto iš tėvų, vadinasi, kuriame yra tinkamiausi priimti 
visus įspūdžius, atmintis yra stipriausia tiek nervuose, tiek ir 

raumenyse, kadangi tuo laiku visi įspūdžiai yra nauji ir ne- 
turi panaikinti jokių stipresnių. Tai edukacijos amžius, nes 
tik šiame amžiuje mes pajėgūs besivystančius organus lavin- 
ti mums patinkančiu būdu. Kaip tik tuo laiku labai lengvai 
mokomės kalbų, šokių, straksėjimų?, muzikos, suteikiame 
kūnui norimą išvaizdą, muskulams - įgūdžių ir vikrumo, 
įgyjame įvairiausių rūšių vaizdų. Trumpai tariant, nuolat 
veikdami, formuojame ir tobuliname mūsų organus, o per 
tam tikras veiklos rūšis formuojame juos tuo ir ne kitu būdu; 
o tasai veikimo būdas, tapdamas mums savitu ir lengvu, su- 
daro tikruosius mūsų gebėjimus. 

4977. — Ir toks laipsniškas, tvarkingas ir sumanus organi- 
zacijos vystymas bei tobulinimas sudaro auklėjimą - tiek fizinį, 
tiek moralinį, suteikdamas vienai ar kitai sistemai pranašumą, 
suteikdamas mūsų organizacijai vienokias ar kitokias savybes, 
nors pirmosios šių savybių sėklos glūdi pačiame pradiniame 
susiformavime ir mums tėvų perduodamos. Pvz., prastas pra- 
dinis susiformavimas gali kokį nors organą padaryti neįma- 
nomą arba netinkamą tobulinti, vienuose gali palikti didelių 
galimybių užstatą, o kituose - labai silpnų arba jokių. Tad kaip 
matome vienus, iš prigimties turinčius silpnoką regėjimą arba 
klausą, kitus - pernelyg aštrų; vienus, turinčius itin malonų 
balso organą, kitus - nemalonų ar kimų; vienus apdovanotus 
stipria krūtine, kitus - silpna; vienus turinčius didelių gabu- 
mų tobulinti savo muskulus, kitus - smegenis ir nervus. Taip 
vieni nepaprastai lengvai mokosi šokių, mechaninių menų"", 


51 Orig. sztuki mechaniczne - viduramžiais išskirta „intelektualių- 


jų“, arba mechaninių, menų sritis, apimanti amatus. 

muzikos, jodinėjimo, kiti - kalbų, istorijos, geografijos ir pa- 
našių dalykų, galiausiai dar kiti lengvai perpranta sudėtingus 
mokslus, painius samprotavimus ir jais mėgaujasi. Nes pačiose 
smegenyse, susidedančiose, kaip atrodo, iš kelių protinių orga- 
nų, vieni gabumai gali būti didesni už kitus. Iš čia įvairūs žmo- 
nių talentai ir polinkiai, iš čia lengvumas įgyjant vienas žinias 
irsunkumas įgyjant kitas, nors negalima apibrėžti ribų, iki ko- 
kių nuolatinėmis pratybomis kokį nors organą nuo jaunumės 
būtų galima išlavinti ir ištobulinti. Mat, atrodo, kad sumani ir 
gerai vykdoma edukacija mažesnes pirminio susiformavimo 
ydas galėtų iki tam tikro laipsnio pataisyti, nors mes, atgrasinti 
sunkumų, veikiau puolame tobulinti organą, rodantį didesnių 
gabumų, arba taip pat, nieko nepaisydami, mokome vaikus 
ne tokių dalykų, kokių privalėtume mokyti, bet tokių, kokius 
įgaliojo ir paskelbė reikalingesniais visuotinis įprotis. Dėl tos 
priežasties panašiai didžiausia edukacijos dalis arba apeina 
savo tikslą, arba, neturėdama jokio, niekur neveda. 

498. — Savęs paties egzistavimo įsivaizdavimas. Kaip visi 
mūsų vaizdai yra įgyti, taip įgytas - ir labai vėlai - savęs pa- 
ties buvimo įsivaizdavimas ir suvokimas. Išties, šis jausmas 
negali būti mums įgimtas, kitaip nuo pirmosios mūsų prasi- 
dėjimo akimirkos jaustume ir įsivaizduotume mūsų indivi- 
dualų egzistavimą. Tačiau visus išorinius dalykus jausdami 
savyje, o ne juose pačiuose, iš lėto mokomės ir po truputį 
įsitikiname, kad nei jie egzistuoja mumyse anė mes juose, 
vadinasi, mes esame atskira ir jaučianti esybė. Panašiai, iš 
lėto mokydamiesi, mes nejaučiame savęs į mus panašiuose 
individuose, o įgyjame šio žodžio vaizdinį - Aš. 

499. — Vadinasi, nuosavo egzistavimo suvokimas mu- 
myse yra labai vėlyvas ir, ko gero, toks vėlyvas, kaip ir pati 
šio egzistavimo atmintis. Ji atsiranda labai negreitai po gi- 
mimo ir yra tik daugelio ankstesnių jutimų, pažinimų ir pa- 
lyginimų pasekmė. Tačiau šį jausmą turime tuo laiku, kai 
veikia visa nervinė sistema, vadinasi, pažįsta ne tik išorinių 
objektų, bet ir pačiuose mumyse vykstančių pasikeitimų 
įspūdžius. O kad šis jausmas vyksta nervuose, ypač [galvos] 
smegenyse, įsitikiname: pirma, dėl to, kad nervai tik jaučia, 
todėl kas tik yra jausmas, turi vykti juose; antra, tobulo mie- 
go metu šis jausmas liaujasi; trečia, liaujasi užspaudus ar su- 
ardžius smegenis. 

$00. — Savęs paties egzistavimo jausmas dažniausiai ma- 
lonus, dėl to mumyse gimsta noras jį palaikyti, vadinasi, no- 
ras save išsaugoti ir meilė patiems sau. Šis smegenų veikloms 
priklausantis noras saugoti save yra visiškai skirtingas nuo 
galios, kurios stiprumu sužadinamas organinėse esybėse, 
siekiančiose judėti iki momentinės jų gerovės ir išsaugojimo; 
mat, tie judesiai vyksta pirmiau negu vyksta savęs egzistavi- 
mo įsivaizdavimas, be valios prisidėjimo, atvirkščiai, dažnai 
nevalingai, ir vyksta netgi tokiose esybėse, kurios, neturė- 
damos galvos smegenų, drauge neturi nė savęs egzistavimo 
įsivaizdavimo. 

XXXIV SKYRIUS 


MIEGAS IR BUDRUMAS. 


s01. — Kiekvienas išorinių objektų įspūdis gyvosioms 
esybėms ir organams yra jėga, kuri pastaruosiuose turi atlik- 
ti tam tikrą eilę pasikeitimų ir kuri atitinka išorinės jėgos ir 
organizacijos prigimtį. Jeigu besiorganizuojančius kūnus vei- 
kiančios esybės yra gyvybinės ir veikdamos patenka į orga- 
ninės jėgos veikimo sferą, šio abipusio veikimo pasekmė yra 
gyvybinės esybės pasisavinimas, arba organinis perdirbimas / 
gamyba ir ją atitinkantis organizuotos esybės skaidymas. 
Vadinasi, dėl šio skaidymo patirti nuostoliai yra tuojau pat 
atlyginami, o organizacija nepatiria jokio tikro nuostolio ir 
gyvenimas eina sau įprasta tvarka. Tačiau jeigu negyvybinės 
esybės veikia gyvuosius kūnus, tuo laiku šie tik skaidysis ir 
juo labiau išseks, kuo tasai veikimas bus stipresnis ir ilgesnis. 

s02. — Didžioji nervus veikiančių išorinių esybių dalis, 
kokie yra būtent lytėjimo, regėjimo ir klausos jusles išjudi- 
nantys objektai, negali į jas įvesti jokios gyvybinės materi- 
jos, kuri galėtų nervus perdirbti į savo esybę. Tą patį gali- 
ma pasakyti apie raumenų judesius, protinių valios judesių 
veiklą. Visos šios veiklos, sužadinamos jusles veikiančių 
objektų įspūdžių, vykstančių pačiame nerviniame audinyje 
ar raumenyse, negali būti pasotintos jokia ateinančia tiesiai 
iš išorės materija, atsižvelgiant į tai, nors ir netiksliai, gali 

būti vadinamos nematerialiomis veiklomis. Be to, valios ir 
kai kurių protinių galių veikimas, skatinantis daugelio orga- 
nų veikimą, yra sujungtas su nervinio audinio ar kurios nors 
jo dalies susiliejimu su raumenimis ir sekrecijos organais, 
taigi, lemia jo sumažėjimą. 

$03. — Tad nervai ir visas smegenų audinys neturi kito 
šaltinio, iš kurio galėtų formuoti ir semti gyvybinę materiją, 
be į juos arterijomis pristatomo kraujo. Šis pristatymas, va- 
dinasi, ir nuo jo priklausoma nervinio audinio gamyba šiaip 
ar taip beveik vienodi, nes priklauso nuo kraujo apytakos 
stiprumo ir spartos, taip pat nuo stipresnės ar silpnesnės ar- 
terinio kraujo gamybos, kuri sveikatos būsenoje bemaž vi- 
sada tolygi ir nekintanti. Iš tikrųjų ši gamyba didėja padidė- 
jusios smegenų veiklos metu per intensyvų arterinio kraujo 
pritekėjimą. Tačiau jeigu ši veikla sujungta su vienodu kitų 
organų ar viso mechanizmo veikimu, tada kiekvieną nervi- 
nės gamybos padidėjimą atitinka proporcingas skaidymas. 

$04.— Ir nors pagal visuotinį organinės ekonomijos 
dėsnį (65194) kiekvieną smegenų audinio gamybos procesą 
privalo atitikti atitinkamas skaidymas, vis dėlto, jeigu prie 
to prisijungia visada nematerialus juslių veikimas, taip pat 
iš nervų besiformuojančių organų veikimas, nervinio audi- 
nio skaidymas turi viršyti jo gamybą šią veiklą atitinkančiu 
santykiu. Taigi, toks perviršis aiškiai augs ir intensyvės: pir- 
ma, stipriu ir nuolatiniu muskulų darbu; antra, organinių 
gamybos procesų ir išskyrų padidėjimu; trečia, nuolatiniu 
ir intensyviu juslių veikimu; ketvirta, padidėjusiu valios vei- 
kimu, vadinasi, stiprias pastangas ir padidėjusią viso kūno 

veiklą sukeliančiomis aistromis; galiausiai dėl tos pačios 
priežasties - skausmu ar pasitenkinimu. Tad jeigu toks ga- 
mybos ir skaidymo proporcijų neatitikimas tęstųsi nuolatos, 
galiausiai lemtų visišką nervų sistemos išsekimą, nusilpimą 
ir sunaikinimą". 

sos. — Organiniuose skaidymuose skaidymo objektas 
gali būti tik ta dalis, kuri konkrečiame organe jau perėjo vi- 
sus gamybos laipsnius. Taigi, kad kokioje nors gyvojoje da- 
lyje nuolatinis ir tolygus skaidymas galėtų išsilaikyti, reikia, 
jog kiekvienu atveju jį atitiktų ir būtų vienoda gamyba, kitaip 
netrukus neliks skaidyti tinkamos materijos. Ir tai kaip tik 
vyksta nervuose, kada juslės, raumenys yra nuolatinėje veik- 
loje, vadinasi, nervinis audinys — nuolatiniame skaidyme. 
Visos šios veiklos, nervuose būdamos nematerialios, o kituo- 
se organuose - nervus sekinančios, iki tol tik gali išsilaikyti, 
kol nervai turi skaidyti pritaikytą tinkamą materiją. Tačiau 
vos tik toji dėl skaidymo nuolatinio perviršio išsisemia, to- 
kios veiklos turi silpnėti ir galiausiai visai susilaikyti. 

$06. — Bet, kita vertus, kai gerokai sumažėja arba ga- 
lutinai sustoja [nervinės veiklos], gerokai sumažėja arba 
sustoja ir nervinio audinio skaidymas - dėl tam tinkamos 
materijos trūkumo ir didžiąja dalimi dėl nuo jo skaidymo 


D 6599 Darant prielaidą, jog egzistuoja nervinis skystis, pats nervų 


audinys galėtų likti nepaliestas, o būtų virškinamas tik tasai skystis; dėl 
to anksčiau pasakiau, kad tokio skysčio prielaida, nors eksperimentu 
nepatvirtinta, yra daug išmintingesnė už kitas, vėliau panaudotas ner- 


vinėms galioms aiškinti. 

priklausančių veiklų sulaikymo; tuo tarpu kol be pertrau- 
kos tęsis kraujo pristatymas, šio audinio gamyba eis įprasta 
tvarka, vadinasi, viršys nuolatinį skaidymą. Po kažkiek lai- 
ko nervai ir vėl bus labai tinkami per jusles priimti išorinius 
įspūdžius bei visas nematerialias veiklas. Tad dėl nervinio 
audinio nuolatinio virškinimo per raumenų veikimą, orga- 
ninę gamybą ir skaidymą, taip pat palaikančių nematerialias 
veiklas juslių budrumą visa nervų sistema vieną kartą turi 
būti skaidymą viršijančioje būsenoje, kitą kartą - gamybą 
pranokstančioje būsenoje. Pirmąją būseną, palaikančią jus- 
lių ir raumenų veiklą, vadiname budrumo būsena, antrąją - 
ramybės, arba miego [būsena]. Šios dvi būsenos dėl to nuolat 
pakaitomis turi viena po kitos sekti, kadangi dėl nemateria- 
lių priežasčių veikimo, iš kurių susideda didžioji gyvūninės 
gyvybės dalis, nervinio audinio gamyba niekada negali būti 
lygi jo skaidymui. Tad budrumas priklauso tiek nuo išorinių, 
tiek ir nuo vidinių juslių naudojimo ir veiklos, taip pat nuo 
nevalingais pavadintų raumenų judesių. Priešinga būsena, 
priklausoma nuo visų šių dalių neveiklumo, reiškia miegą. 
s07. — Taigi, pradedame miegoti tada, kai daromės 
abejingi arba nejautrūs visiems per jusles veikiantiems 
įspūdžiams, kai atsipalaidavę muskulai silpnėja, o jų jude- 
siai tampa neišraiškingi ir lėti. Tuo laiku, pašalinus jusles 
veikiančius objektus ir raumenis paguldžius poilsiui, liau- 
jasi bet kokia nemateriali nervų sistemos veikla ir prasideda 
miegas. Šiame palaipsniui augančiame juslių nejautrume 
pirmiausia užsimerkia akys, o ilgiau būdrauja ausys, nes 
su mumis kalbančių asmenų balsus girdime tarsi iš tolo. 

Kai užmiega ausys, dar laikinai budi vaizduotė ir pateikia 
mums nesančių, prastai tarpusavyje sukomponuotų daiktų 
paveikslus, kuriuos vadiname sapnais arba svajonėmis. Vos 
tik vaizduotė liaujasi veikusi, prarandame savęs egzistavimo 
jausmą ir galutinai užmiegame. 

$08. — Pamažu bundant, reikalai klostosi atbulai, tačiau 
ta pačia tvarka: iš pradžių su savęs egzistavimo jausmu atsi- 
liepia vaizduotė, paskui neryškiai jaučiame jusles veikian- 
čius objektus, galop atmerkiame akis ir visiškai atsibunda- 
me. Vadinasi, svajonės arba sapnai yra tarpinė būsena tarp 
miego ir budrumo; būsena, kurioje tik išorinės juslės ir kai 
kurios proto galios užmigusios, kai kitos dar išlieka veiklios. 
"Tas pusiau prabudimas arba sapnavimas vyksta tik tikrojo 
miego pradžioje arba jam baigiantis ir dažniausiai kyla iš 
kokio nors išorinio objekto dalyvavimo ir veikimo ar stip- 
raus kurios nors juslės jutimo: išorinės šilumos arba šalčio, 
kokio nors kieto ar aštraus kūno, alkio, troškulio, pernelyg 
gausaus ar nesuvirškinto ir skrandyje gulinčio maisto, uri- 
nos, ekskrementų, sėklos ir pan. O jeigu protas buvo stipriai 
išjudintas kokio nors objekto, tas judesys su kiekvienu ner- 
vinės veiklos atsinaujinimu atsinaujina ir būna sapnavimo 
objektas. Todėl esame linkę sapnuoti tuo laiku, kai nervų 
sistemos išsekimas dėl darbo ir nematerialių veiklų trūku- 
mo nėra galutinis, vadinasi, yra didelis polinkis prabusti, o 
miego poreikis labai mažas arba jo nėra. 

s09. — Miego kiekis arba jo trukmė priklauso nuo am- 
žiaus, temperamento ir gyvūninės ekonomijos būsenos. 
Augimo laiku, kai nervinės sistemos gamybos procesai turi 

turėti persvarą prieš jos skaidymą, miegas paprastai yra ir 
turi būti ilgesnis, ir tuo jis ilgesnis, juo augimas stipresnis. 
Iš tikrųjų įdėmus įsižiūrėjimas į gamtą mus moko, kad ne- 
gimęs kūdikis nepertraukiamo miego būsenoje būna iki vi- 
durio nėštumo, tačiau antroje pusėje iki pat gimimo šį mie- 
gą pertraukia retas ir trumpas prabudimas. Gimę kūdikiai 
mažai ir retai nemiega, vėliau miega vis trumpiau. Vyresni 
vaikai kartais miega po dvylika valandų ištisai, o bręstantis 
jaunimas, suaugusieji - septynias ar šešias valandas. Po sun- 
kaus darbo miego poreikis labai ryškus, o miegas stipresnis 
ir ilgesnis. Po ilgo nuovargio ir sunkaus darbo, po nuolatinio 
ir didelio nervinės materijos išeikvojimo miego poreikis ir 
nervų negebėjimas toliau veikti būna toks didelis, kad nėra 
įspūdžio, kuris galėtų tolesnį juslių veikimą palaikyti. Dėl 
šios priežasties išvargę kareiviai viduryje mūšio užmiega ir 
po rūstaus vėzdo smūgiu, dėl šios priežasties matyta po tris 
dienas trukusio šokio keturių dienų miegas ir t. t. 

$I0. — Esant giliam miegui, atėjusiam dėl tikro smege- 
nų audinio išsekimo, visos juslės ir proto galios yra tobulai 
užmigdytos. Bet abipusiškai, kas tik jusles ir proto galias nu- 
ramina ir paverčia neveiklumu, turi sukelti miegą, nors ne- 
reikalingą ir paviršutinišką. Esant tobulam budrumui, visos 
proto galios yra veiklios, nes kas tik nemiega, [tas] jaučia, 
supranta, nori ir mąsto. Tačiau dėl to, kad kiekvienas jaus- 
mas siejasi su malonumu ir nemalonumu, vadinasi, kiekvie- 
nas išlieka veikiamas valios, kuri ir vėl sužadina kitas kūno 
veiklas, taigi, pirma, kiekvieno nemielo jausmo, antai: alkio, 
šalčio, troškulio, karščio, skausmo, sielvarto, atitolinimas ir 

nuraminimas pažaboja visokeriopą valios veikimą, lemia 
malonią ramybę, malonų svajingumą, neatidumą išori- 
niams įspūdžiams, vadinasi, ir miegą. Supimas, sumaišant 
visus išorinius įspūdžius dėl sparčios jų vienas po kito sekos, 
drauge panaikina jų jausmą ir vaikus užliūliuoja. Panašiai 
vandens čiurlenimas, šniokštimas, bičių dūzgimas, paukščių 
čiulbėjimas - gausių, sparčių ir neaiškių įspūdžių persiųsti 
pro ausis - mumyse susimaišo ir ištrina vaizdus bei mintis, 
gimdo malonų susimąstymą ir sukelia miegą. Antra, kadan- 
gi nepageidaujame kitokių, o tik malonių dalykų, todėl kai 
tik į nervus įvedamas ūmus, staigus ir malonus jausmas, tai 
kartu pašalina visokeriopą valios veikimą, dėl to nuramina 
visus kūno ir proto judesius ir sukelia miegą. Toks turi būti 
muzikos, malonios šilumos, malonaus maisto ir gėrimo var- 
tojimo ir pan. poveikis. 

$II. — Galiausiai, kai juslių - tiek išorinių, tiek ir vidi- 
nių - pilno veikimo metu, būtent raumenų veiklos metu, 
nervinio audinio skaidymas ima viršų, šis perviršis aiškiai 
bus mažesnis, jeigu nervų formavimasis dėl kokios nors 
priežasties pakils ir nuolat toje būsenoje laikysis. Dėl to ilgas 
ir stiprus protinis darbas arba ūmios aistros sužadinimas, 
kuris nei prasiveržti, nei nuramintas būti negali ir padidi- 
na kraujo antplūdį į galvą bei smegenų medžiagos gamybą, 
atima miegą. Antra vertus, kadangi visas nervinės gamybos 
šaltinis yra į smegenis tekančiame kraujyje, tad ir vėl kiek- 
vienas didelis kraujo netekimas ar jo susilpnėjimas padau- 
gėjus kitiems gamybos procesams ir iš jo pagamintų sulčių 
ištuštinimas turi sukelti miegą. Dėl to žmonės, išsekinti 

kraujoplūdžių, žaizdų, vėmimo, viduriavimo arba turintys 
silpną, prastai pagamintą, vandeningą kraują, negali ilgai 
palaikyti budrumo nė mažiausio tiek kūno, tiek ir proto 
darbo, o tuojau pat nusilpsta ir įkrenta į miegą. Užtat šaltis, 
kaip mažinantis visus organinius procesus, vadinasi, ir ner- 
vinio audinio gamybą, gyvūninę šilumą bei kraujo apytaką, 
sukelia gilų miegą. Dėl to lengva paaiškinti pono Beddeos'* 
pastebėjimą, kad, sumažinus atmosferos ore įprastą rūgš- 
tadario gazo kiekį arba į jį primaišius kvėpuoti netinkamų 
dujų, greitai užeina miegas. Nes šiuo atveju sumažėja arteri- 
nio kraujo gamyba ir gyvūninė šiluma, o drauge ir visi orga- 
niniai - tiek gamybos, tiek skaidymo - procesai. 

s12. — Kai kurie fiziologai, įsitikinę praktiškai, kad 
lengvas smegenų prispaudimas sukelia miegą, suprato, kad 
šis niekada neprasideda kitaip - tiek sveikatos, tiek visais 
ligos atvejais, - tik per tokį prispaudimą. Dėl to jiems at- 
rodė, kad gausus sulčių priplūdimas į galvą budrumo metu 
yra tikroji miego priežastis. Buvo panašių [mokslininkų], 
kurie smegenėlių plokštelių?* nusileidime įžvelgė artimiau- 
sią miego priežastį, manydami, kad tos plokštelės budrumo 
metu būna pakilusios. Tačiau toks primityvus ir mechaniš- 
kas aiškinimas gyvūninės ekonomijos moksle negali būti 


52 'Ihomas Beddoes (1760-1808) - anglų gydytojas ir mokslinės lite- 
ratūros autorius. Bristolyje turėjo tuberkuliozės kliniką (vėliau - Plaučių 
ligų institutas). 

53 Smegenėlių vingiai, vadinami smegenėlių lapais, lot. folia cerebe- 

priimtinas, o reikalas savaime aiškus, jog kai būna prispaus- 
tas toks delikatus ir minkštas organas, jis nepajėgia veikti. 
Kas atsargius gamtos tyrinėtojus turėjo išmokyti tik tiek, 
kad miegame tuo laiku, kai šio organo veikimas yra gerokai 
sumažėjęs arba dalinai sulaikytas. 

s13. — Brown'as ir jo sekėjai miegą priskyrė laikinam 
sužadinamumo išsekimui dėl nuolatinio stimulų veikimo 
budrumo metu; pastarąjį jis priskyrė gausiam sužadina- 
mumo susikaupimui miego metu. Kadangi kitoje vietoje?* 
atskleidėme, kad Brown'o mokslo pagrindai nėra aktualūs, 
taigi, drauge jokio šiais pagrindais paremto aiškinimo nega- 
lime priimti. Vis dėlto neįmanoma neatsižvelgti, kad sme- 
genų audiniui tinkamo skaidyti elemento išsekimas ir vėl 
sukaupimas iš naujo kažkiek atitinka sužadinamumo išse- 
kimą ir pakilimą. Tai vis dėlto būtinai reikėjo pripažinti, juk 
sužadinamumas buvo laikomas nežinoma nervinės veiklos 
priežastimi, nes ir pati patirtis atskleidžia, kad ši veikla vie- 
ną kartą intensyvėja, kitą kartą silpnėja ar liaujasi. Tą patį 
būtų galima pareikšti, pasak seniausio mokslo, apie jautru- 
mo ir dirglumo padidėjimą ir sumažėjimą. Tas pats gali būti 
išreikšta netgi bendru materijos siekimu organizuotis, arba 
gyvybingumu, arba dar kitaip. 

s14. — Nes, pirma, kraujyje yra bendras sandėlis gy- 
vybinės materijos, iš kurios formuojami nervai. Jeigu šis 
išsenka dėl nuolatinės tų pačių nervų veiklos, kraujo neteki- 
mo, gausių išskyrų, maisto stokos ar negyvybingo [maisto] 


54 Lt., 13 sk. 

naudojimo, nervai nepakankamai formuosis dėl gyvybingu- 
mo stokos kraujyje, dėl to panašiai susiaurės ir jų skaidy- 
mų apimtis dėl gyvybingumo stokos juose pačiuose. Tą patį 
reikia patvirtinti ir apie rūgštadario gazo sumažėjimą ore 
ir anglies rūgšties ar vandendario gazo trukdomą arterinio 
kraujo gamybą. Šį atvejį Brown'as vadino būdinga silpnybe, 
ir tai turėjo priklausyti nuo pernelyg gausaus sužadinamu- 
mo, kuris mumyse negali kitaip pasireikšti, tik gyvybingu- 
mu ar jo trūkumu arteriniame kraujyje. Antra, dėl intensy- 
vios visų organų ir viso kūno galių veiklos iš tikrųjų didėja 
nervinio audinio gamyba iš kraujo, bet kur kas labiau padi- 
dėja jo skaidymas dėl išaugusios organų ir raumenų veiklos. 
Dėl to atsiranda gyvybingumo išsekimas tiek nervuose, 
tiek ir kraujyje, tik daug stipresnis pirmuosiuose. Dėl šios 
priežasties šios pusiausvyros neatitikimo atstatymas mie- 
go metu, kada kraujas netenka gyvybingumo, o nervai [jį] 
įgyja, pastaruosius daro tinkamais veikti iš naujo, bet už- 
tat kraują [daro] mažiau tinkamą atlyginti jų gyvybingumo 
nuostolius. Vadinasi, norint miego ir budrumo priežastį iš- 
reikšti gyvybingumu, tenka pasakyti, kad šis budrumo lai- 
ku nervuose nuolat mažėja, o kraujyje didėja. Miego metu, 
atvirkščiai, nuolat mažėja kraujyje, o didėja nervuose. Tai 
mus moko, jog perteklinis budrumas, proto ir aistrų darbai 
išsekina smegenų masę ir nervus taip, kaip perteklinis mie- 
gas išsekina kraują. 

s1s. — Kai kurių gyvūnų žiemos miegas. Be to, esama 
gyvūnų, kuriuos ištinka stiprus kelių mėnesių miegas, ir 
tą miegą vadiname žiemos miegu dėl to, kad jis prasideda 

rudenį, artėjant šalčiams, o baigiasi pavasarį, sugrįžus šilu- 
mai. Tokie yra bemaž visi vabzdžiai ir kirminai, taip pat kai 
kurie šiltakraujai gyvūnai, pavyzdžiui: lokys, barsukas ir 
švilpikas. Toks miegas aiškiai prasideda dėl išorinio šalčio, 
kadangi liaujasi šilumai sugrįžus, nors ir kitos priežastys, 
ypač tokios, kurios vėlina arba sulaiko arterinio kraujo ga- 
mybą, t. y. rūgštadario gazo trūkumas ore arba ilgas maisto 
trūkumas, sukelia panašų miegą. Dėl to prieš užmigdami 
vabzdžiai, kas jiems atsitinka net ir vasaros viduryje, jų pa- 
sikeitimo metu, užsilipina [savo apvalkale] ir taip užkerta 
rūgštadario gazo patekimą. Panašiai kai kurie užsisklendžia 
rudenį, kai rengiasi žiemos miegui. 

$16. — Šaltis šiuos gyvūnus veikia ne kitaip, kaip tik su- 
mažindamas visus organinius procesus, o kartu sumažin- 
damas gyvūninę kraujo gamybą ir sulaikydamas nervinio 
audinio gamybą ir skaidymą. Dėl to prasideda ne tik gilus 
miegas, bet ir visų organinių veiklų sumažėjimas iki aukš- 
čiausio laipsnio, koks tik gali su gyvybe derėti. Nes jeigu šal- 
tis padidėja aukščiau tinkamo laipsnio, toks miegas baigiasi 
tikra mirtimi. Visi kiti gyvūnai, neišskiriant paties žmo- 
gaus, panašiai nuo šalčio užmiega, tačiau taip, kad jų miegas 
baigiasi labai greita mirtimi. Bet visa šio skirtumo priežastis 
glūdi sudėtingesnėje ir tobulesnėje organizacijoje tų gyvū- 
nų, kurie, be gyvybės praradimo, tokio stipraus organinių 
procesų sumažinimo ištverti negali. Nes juo gyvybė sudė- 
tingesnė ir tobulesnė, tuo lengviau prarandama. 

$17. — Spallanzani'io, Senebier??, Mangili'io"“, Prunelle?? 


ir kitų eksperimentai bei pastebėjimai apie gyvūnų žiemos 
miegą mus išmokė: pirma, šaltis yra svarbiausia, bet ne vienin- 
telė šio miego sąlyga, kadangi taip pat prie to prisideda pats 
ramumas, maisto stoka, o pirmiausia - rūgštadario gazo su- 
mažėjimas ore. Dirbtiniu šalčiu šiuos gyvūnus galima užmig- 
dyti vidury didžiausių karščių taip, kaip dirbtine šiluma juos 
galima pažadinti vidury didžiausių šalčių. Antra, šaltis, galin- 
tis sukelti šį miegą, turi būti kuo didesnis - nuo nulio pagal 
Reomiūrą. Mat, jeigu būna pernelyg staigus, užmigę gyvūnai 
išsibudina, o paskui iš naujo užminga ir žūsta. Trečia, užmigu- 
sių gyvūnų kvėpavimas ir kraujo tekėjimas lėtas, labai mažai 
suvirškina?“ rūgštadario gazo. Ketvirta, jų gyvūninė šiluma 
gerokai sumažėja - net iki vieno ar dviejų laipsnių virš nulio. 
Penkta, kai atsibunda, jiems sugrįžta įprasta vidinė šiluma, 
nors išorinė temperatūra būtų pati žemiausia. Galiausiai, kai 
kurie iš šių gyvūnų pabunda kelis kartus ir tuo laiku maitinasi. 


55 Jean Senebier (Sennebier) (1742-1809) - šveicarų pastorius ir bo- 
tanikas iš Ženevos. Rašė apie augalų fiziologiją ir buvo vienas pirmųjų 
fotosintezės tyrinėtojų. 

56 Giuseppe Mangili (1767-1829) - L. Spallanzani'io įpėdinis gamtos 
istorijos katedroje Pavijos universitete, paskelbė darbų apie kirmėlių ir 
moliuskų anatominius tyrimus, žiemos miegu miegančių gyvūnų stebė- 
jimus bei gyvatės nuodus. 

57 Victor Gabriel Prunelle (1777-1853) - prancūzų gydytojas ir poli- 


tikas, Liono meras. 


58 Pasisavina. 

XXXV SKYRIUS 


TRUMPAS PASVARSTYMAS 
APIE ĮVAIRIŲ ŽMOGŲ SUDARANČIŲ 
ORGANŲ RYŠĮ. 


$18. — Taigi, kaip galima trumpiau, atskirai išanalizavo- 
me kiekvieno organo veikimą ir gyvybės pasireiškimo būdą. 
Dabar mums reikia apibūdinti tuos organus, kaip tarpusa- 
vyje susijusius ir sudarančius vieną organinę visumą, kaip 
įvairiai vienus su kitais suderintus ir abipusiškai vieni kitų 
gyvybei ir veiklai darančius įtaką. Netgi kai kuriuos iš tų 
ryšių mums jau mažiau ar daugiau pasisekė pažinti, dera tik 
juos visus tarpusavyje priartinti ir sujungti, taip pasakysiu, 
į tvarkingą visumą. 

s19. — Kiekvienas organas ir kiekviena gyva dalis ne- 
paliaujamai formuojasi ir skaidosi, kadangi nuo to gyvybė 
apskritai (65) priklauso. Ši gamyba ir skaidymas nepatenka į 
jusles ir negali būti patirties objektas, kalbant apie būdą, kokiu 
vyksta. Ir todėl pati gyvybės esmė - tiek apskritai organinės 
kūrinijos, tiek ir individuose ir organuose - turi likti mums 
nesuprantama. Tačiau šis organinis formavimasis ir skaidy- 
mas, pasireikšdamas materijoje ir vykdamas tam tikrų jėgų 
stiprumu, yra susijęs su tam tikrais nekintamais reiškiniais, iš 
kurių sprendžiame apie gyvybę ir apie įvairias jos būsenas. Tie 
reiškiniai, kuriuos mes pavadinome gyvybės pasireiškimais, 

yra: tam tikros rūšies svetimos materijos priėmimas į save, 
nuolatinis jos performavimas, performuotos pašalinimas, gy- 
venimo pradžioje - augimas ir nuolatinis organizacijos plėti- 
mas bei tobulinimas, vėliau - jos visumos palaikymas, sau bū- 
dingos temperatūros gamyba ir išlaikymas, judėjimas, o tobu- 
lesnėse esybėse - jausmas, mintis ir valia. Pirmieji reiškiniai 
vyksta visame gyvajame pasaulyje, visose gyvosiose būtybėse 
ir organuose, tačiau judėjimas akivaizdus tik raumenyse, va- 
dinasi, - jais apdovanotose būtybėse; o jausmas ir protinės 
galios - tik nerviniame audinyje. Pastarųjų palaikymas ir ga- 
myba priklauso nuo pirmųjų buvimo, vientisumo ir gyvybės, 
kadangi tiek nervai, tiek ir raumenys formuojasi tik iš gyvybi- 
nės materijos, jau didžiąja dalimi perdirbtos, jau pasižymin- 
čios stipriais gyvūniniais bruožais. Tasai gyvūninių savybių 
įgijimas individuose labiausiai susijęs su kvėpavimu, per kurį 
kraujas nuolat gauna salietradario, prarasdamas daug anglies 
ir šiek tiek vandendario ir vėliau, tarnaudamas kitų dalių, 
kurias drėkina ir kurioms po to mažiau ar daugiau patiekia 
salietradario panašiai animalizacijai. Todėl nervų ir smegenų 
formavimasis individuose, vadinasi, jutimas ir protinių galių 
palaikymas, priklauso nuo egzistavimo, tobulos gamybos ir 
nesiliaujančios kraujo apytakos. O egzistavimas, nuolatinė 
apytaka ir tobula pastarojo [t. y. kraujo] gamyba iš gyvūninės 
organizacijos pusės priklauso: 1) nuo širdies ir [kraujo] indų 
visumos, 2) nuo plaučių visumos, 3) nuo limfinių indų visu- 
mos ir tobulo jų veikimo. Iš gyvybinės materijos pusės: 1) nuo 
oro laisvo patekimo ir jo savybių, 2) nuo tinkamo maisto ir 
gėrimo naudojimo. 

$20. — Limfiniai indai į kraują mažai atgabentų gyvybi- 
nės materijos arba atgabentų mažai gyvybinę arba galiausiai 
iš viso negyvybingą, jeigu limfa neatsinaujintų baltąja limfa, 
kurios egzistavimas ir gamyba neišvengiamai reikalingi ge- 
ros būklės kraujo gamybai, vadinasi, ir nuo jo egzistavimo ir 
būklės priklausomiems organams. Tad baltąją limfą gami- 
nantys organai vienodai būtinai reikalingi gyvūninės eko- 
nomijos visumai ir palaikymui. O tie organai, kaip matėme 
anksčiau, gausūs, nes burna, dantys, seilių liaukos, gerklė, 
skrandis, žarnos, kepenys, blužnis, pankreas?? [kasa] - visi 
prisideda prie baltosios limfos gamybos, vadinasi, nors iš 
tolo ir ne taip tiesiai, daro įtaką visos organizacijos visumai 
ir tinkamam egzistavimui. Todėl raumenų gyvybė ir visuma 
priklauso nuo kraujo ir nervų būklės bei gamybos, nervai 
priklauso nuo kraujo, o kraujas - tiesiogiai nuo limfos indų 
ir plaučių ir netiesiogiai - nuo virškinimo““ organų visumos 
ir veikimo, o šių veikimas - nuo iš išorės patenkančios gyvy- 
binės materijos ir jos pobūdžio. Gyvybinė materija, iš kurios 
formuojasi gyvūnai, yra augaluose, ore ir vandenyje, taigi 
visų gyvūninių organų ir gyvūnų apskritai egzistavimas su- 
sijęs su augalais, vandeniu ir oru. 

s21. — Tad laisvi judesiai žmoguje priklauso nuo rau- 
menų ir nervų sistemos visumos ir veikimo, pastarųjų veik- 
la, vadinasi, proto ir valios [veikla] - nuo kraujo būklės ir 


cirkuliacijos, kraujo būklė ir cirkuliacija - nuo kvėpavimo 


59 Taip tekste. Lot. pancreas. 


60 Orig. dygestyi, iš lot. digestio - virškinimas. 

ir baltosios limfos bei limfos gamybos, pastarosios [limfos] 
gamyba - nuo limfinių indų būklės, o baltosios limfos - nuo 
virškinimui tarnaujančių organų ir skysčių būklės. Taigi, 
virškinimas yra pirmasis įvadas ir labiausiai nutolusi, bet 
neišvengiama sąlyga visoms žmogaus veikloms. Antroji to- 
lima, bet ne mažiau svarbi sąlyga yra limfinės sistemos veik- 
la. Be šių [sąlygų], iš lėto silpnėja ir galiausiai sustoja kraujo 
gamyba, o šis nusilpimas lemia nervų ir raumenų sistemos 
veikimo sulaikymą. 

$21. — Tačiau sulaikytas ar suardytas virškinimas ir 
maisto stoka, lygiai kaip ir limfos nesiformavimas, nors ir 
veda prie to, jog kraujas visiškai netenka gyvybinės mate- 
rijos, tačiau veda iš lėto, tuo tarpu sulaikytas kvėpavimas, 
tučtuojau sustabdydamas arterinio kraujo gamybą ir tieki- 
mą į visus organus, tuo momentu sulaiko ir panaikina ner- 
vų, raumenų ir sekrecijos organų veikimą. Prie šios pasta- 
bos reikia pridurti ir tai, kad kvėpavime ir arterinio kraujo 
gamyboje glūdi visas gyvūninės šilumos šaltinis, be kurios 
joks organinis procesas negali išsilaikyti. Iš to mokomės, 
kad kvėpavimas ir nuolatinis ryšys su oru yra pirmoji gyvy- 
bės sąlyga, o plaučiai - vienas iš svarbiausių vidaus organų. 
O kadangi galime kvėpuoti tik atmosferos oru, todėl niekur 
kitur negalime gyventi, kaip tik tame ore, ir mūsų gyvybės 
būsena su jo [oro] būsena turi būti tiesiogiai susijusi. Tačiau, 
kita vertus, ne mažiau svarbūs ir kiekvienu momentu gyvy- 
bei palaikyti būtini yra kraujo apytakai tarnaujantys orga- 
nai, kokie visai būtybei yra širdis, aortos ir plaučių arterijų 
kamienai, o atskiriems organams - į juos kraują gabenančios 

arterijos. Be šių organų, tuojau pat sustoja ir šildomasis pro- 
cesas, ir visos kitos gyvūninės veiklos. Dėl šios priežasties 
seniau šie organai ir plaučiai vadinti gyvybės vidiniais orga- 
nais, kadangi jų veiklas sunaikinus ar sulaikius, visas gyvy- 
bės vyksmas susilaiko arba tuojau pat pasibaigia. 

$23. — Todėl pilnutinai gyvename iki tol, kol: pirma, visi 
virškinimui, limfos gamybai, kraujo apytakai tarnaujantys 
organai glaudžiai tarpusavyje susiję, kol palaikoma nervų ir 
raumenų veikla; antra, kol esame panardinti ore; trečia, kol 
turime vandens ir augalinių ar jau iš jų suformuotų gyvū- 
ninių esybių. Taigi, mūsų gyvybei ne tik reikalingas ryšio 
palaikymas tarp visų mus sudarančių organų, bet ir ryšio 
pastovumas su likusia organine kūrinija, taip pat su oru ir 
vandeniu. Kas mus ir vėl įtikina, kad esame tik maža mil- 
žiniškos organinės grandinės grandis, o ši [grandinė] - tik 
visos fizinės žemės rutulio sistemos dalis, kuri ir vėl visoje 
pasaulio didybėje gali būti tik menka dalelė. Be to, tai mums 
rodo, kad visas fizinis pasaulis yra nepertraukiama taip stip- 
riai tarpusavyje susijusių esybių ir reiškinių grandinė, kad, 
nutraukus kurią nors grandį, grėsmė kyla visai bendrai vi- 
sumai. Galiausiai tai ir vėl grąžina prie seniau patvirtinto 
pradmens, jog visa organinių būtybių visuma yra vientisa 
vienovė, kurios dalys tarpusavyje taip susijusios ir taip viena 
kitą veikia, kaip įvairūs to paties individo organai. Nes kaip 
pastarieji labiausiai susiję tuo, kad vieni kitiems gamina ir 
parengia gyvybinę materiją, taip ir augalai tą pačią mate- 
riją pritaiko gyvūnams, būdami gyvojo pasaulio visumoje 
tuo, kuo gyvūniniams individams yra maisto virškinimo 

organai. Taip gyvūnai, savo ruožtu, šios materijos formavi- 
mą privesdami iki aukščiausio laipsnio, o drauge suteikdami 
jai didžiausią polinkį skaidytis ir pereiti į chemines kombi- 
nacijas, parengia ją sugrįžimui pas augalus. Kokia darni, 
nuostabi ir tobula vienybė! Kokia nesuvokiama ją sukūrusio 
Sutvėrėjo didybė! Kokia stebėtina ją suvokiančio žmogiško- 
jo proto ypatybė! 

$14. — Vis dėlto gyvūninėje ekonomijoje esama tokių 
organų, kurie gali būti ar nebūti, veikti ar neveikti, nelemda- 
mi tuojau pat mirties ar didelio gyvūninės ekonomijos nuo- 
stolio. Pvz., tokie yra kaulai, kurių paskirtis, atrodo, baigiasi 
tuo, kad visam kūnui davė tam tikrą nekintantį pavidalą, o 
minkštosioms dalims - tvirtą sukabinimą ir atramą; tokia 
yra ląstelių membrana, labiausiai skirta dalims ir organams 
sujungti tarpusavyje, taip pat saugoti, o gal ir perdirbti drėg- 
mei, kurią turi įsiurbti limfos indai ir iš kurios didžiąja da- 
limi [turi] formuotis limfa; tokie yra visi mažesni indai, taip 
pat raumenys ir į juos įeinantys nervai. Dėl ko net ir didelės 
dalys, sudarytos tik iš raumenų, indų ir nervų, visam laikui 
gali būti prarastos, neprarandant gyvybės. Akivaizdų ir la- 
bai dažną to pavyzdį matome visiškai sveikuose ir žvaliuose 
asmenyse, kurie yra netekę kojos, šlaunies ar peties. Panašiai 
kai kada tenka matyti didelius galvos smegenų audinio pra- 
radimus ar pakenkimus, kurie arba pažeidę tam tikras proto 
galias, arba jokio pasikeitimo jose nepadarę, bent jau nepa- 
blogino kitų organinių dalių gyvybės. Taip pat kartais tenka 
matyti visiškai išsivysčiusį ir užaugusį vaisių, kuris gimė be 
galvos ar be smegenų ir kuris be šio organo motinos pilve vis 

tiek augo ir vystėsi. Tik pačių nervų be smegenų pavyzdžių 
turime daugelyje kirmėlių ir vabzdžių; gyvybės be smegenų 
ir nervų pavyzdį matome augaluose. 

s2$. — Tačiau žmoguje ir tobulesniuose gyvūnuose, ku- 
riuose nervinis audinys susijungia su visais judėjimo ir sek- 
recijos organais ir kuriuose priklauso bemaž visiems gamy- 
bos procesams, sulaikytas nervų veikimas nusilpsta, sulai- 
ko arba panaikina judėjimą; sutrikdo, pakeičia ar sustabdo 
organinius gamybos procesus, o sulaikyta smegenų veikla 
nepatiekia nervams atsinaujinti reikalingos materijos. Dėl to 
tobulesniuose gyvūnuose gyvybę lengviau pažeisti, kadangi 
priklausoma nuo didesnio skaičiaus sąlygų, o kitose organi- 
nėse būtybėse [gyvybė] tuo pastovesnė, juo paprastesnė. 

$26. — Apskritai kalbant, individualiai gyvybei panašiai 
nepriklauso dauginimosi“ dalys - tiek vyriškos, tiek ir mo- 
teriškos - ir jos neprarandant gali būti sunaikintos ar ampu- 
tuotos, kaip mus įtikina aštuntame šio veikalo skyriuje išdės- 
tytas mokslas, kaip mus moko kasdienė patirtis per augalus, 
gyvūnus ir mus pačius. Kartu paimtos vyriškos ir moteriškos 
dauginimosi“? dalys sudaro tik vieną organą, tačiau tobules- 
niuose gyvūnuose padalytą į du ir patalpintą dviejuose ats- 
kiruose individuose. Šios dvi vieno ir to paties organo dalys 
individams, kuriems yra suteiktos, priklauso tik tiek, kad iš 
jų nuosavo kraujo ir nervų formuojasi ir suteikia jiems sti- 
mulą sujungti šiuos du organus į vieną, ir tik tuo susijungimu 


61 T. y. lytiniai organai, orig. częsci rodzajne. 


62 Orig. częšci rodzajowe; reiškia tą patį, kaip ir częšci rodzajne. 

organas pilnai atlieka savo funkciją. Todėl, individuose šį or- 
ganą sunaikinus, panaikinamas tik minėtasis stimulas, o in- 
dividuali gyvybė nuo to nedaug nukenčia. 

$1/7. — Tačiau, kita vertus, visi organines kombinacijas 
sudarantys organai, skirti šalinimui, kokie yra inkstai, sto- 
rosios žarnos ir oda, yra neišvengiamai reikalingi gyvybei. 
Nes šiaip ar taip ne tik organinis skaidymas turi atitikti ga- 
mybą, o šalinimo produktai - gyvybinės materijos tiekimą, 
tačiau dar ir turintys persiformuoti į šalinimo kombinaci- 
jas elementai, [kurie] būdami negyvybiniai, likusiai gyvojo 
kūno daliai kaip negyvybingi būtinai jai turi kenkti. Kas 
vėliau ar anksčiau turėtų pasibaigti viso individo suskaidy- 
mu ir pražūtimi. Dėl tos pačios priežasties svarbi visuma ir 
veikimas limfos indų, kurie besiskaidančią organinę mate- 
riją iš visų gyvųjų dalių į save priima ir į kraują nugabena. 
Vadinasi, jie yra esminė organinių skaidymųsi, o kartu ir 
išskyrų sąlyga. 

$18. — Vis dėlto net ir mažiau gyvybei reikalingi orga- 
nai, priklausydami gyvo individo visamai, turėdami atitin- 
kamą savo paskirtį ir atitinkamas funkcijas, kitus [organus] 
mažiau ar daugiau veikdami, savo sunykimu neišvengiamai 
visoje sistemoje sukelia pokyčius, nors ne tokius greitus ir 
ne tokius staigius. Akivaizdus to pavyzdys yra kastratai, 
kuriems silpnėja raumenys, išnyksta ryžtingumas, nustoja 
augti barzda, pasikeičia balsas, atsiranda keistas vangumas 
judėti ir polinkis į nutukimą. 


$09 
XXXVI SKYRIUS 


NUO KLIMATO PRIKLAUSANTYS 
ŽMONIŲ SKIRTUMAI. 


$29. — Jau sakėme, kad žmogus yra tik maža organinio 
pasaulio visumos dalelė, o šis - tik maža fizinio pasaulio 
dalelė (523). Todėl koks yra žmogų sudarančių organų san- 
tykis ir jų tarpusavio įtaka, toks yra ir pats neišvengiamai 
reikalingas jo ryšys su likusia gyvosios kūrinijos dalimi ir 
su fiziniu pasauliu, tokia stipri ir akivaizdi įtaka jo būsenai 
ir egzistavimui turi būti arba jį supančių organinių esybių, 
arba oro, žemės, vandens, įprastos temperatūros ar jos pasi- 
keitimų, taip pat visų tų priežasčių, kurios gali daryti povei- 
kį orui, vandenims ar žemei. 

$30. — Paprastai tariant, žodžiu klimatas apibūdinama 
geografinė vietovės platuma arba jos padėtis saulės atžvil- 
giu, žyminti įprastą vidutinę tos vietovės temperatūrą, pri- 
klausomą nuo skirtingo dienos ir nakties ilgumo. Tačiau 
praleidžiant tai, kad įprastą vietos temperatūrą veikia ne 
tik pati geografinė platuma, bet ir jos aukštuma ar žemu- 
ma, žemės pobūdis, kalnų ir jūros artumas ar atokumas, 
vandenų gausa arba sausumas, daugybė miškų ir jų padėtis, 
ir pan., - šis Žodis neaprėptų ta prasme visos įtakos, kokią 
žmogaus organizacijai turi vieta žemėje, kur jis apsigyveno. 
Todėl žodžiu klimatas geografinę platumą tenka suprasti ne 


$IO 


tiek fiziologine ir medicinine prasme, kiek veikiau visą fizinę 
kokios nors vietos konstituciją [struktūrą]. Šia prasme kal- 
bant apie klimatą, reikia imti domėn ne tik vidutinę vietovės 
temperatūrą, bet kartu ir žemės, vandenų, vėjų pobūdį, po- 
puliacijos būklę, miškų gausumą ar trūkumą, o labiausiai — 
maisto pobūdį, vadinasi, toje vietoje augančius augalus ir 
gyvenančius gyvūnus. 

$ą1. — Įprastas vidutinis barometro [slėgio] aukštis 
daugiausia turi priklausyti nuo klimato nustatymo, kadangi 
aukštumų kraštai, nors būdami mažoje geografinėje platu- 
moje, atsiduria visiškai į polių pusę pasistūmėjusių vietovių 
padėtyje ir turi tokią pačią temperatūrą, tokius pat augalus 
ir gyvūnus. Kokioje nors vietoje dažniausiai vyraujantys vė- 
jai, veikdami ir temperatūrą, ir atmosferos sausumą, atneš- 
dami lietų gausą ar trūkumą, taip pat labai veikia klimato 
pobūdį. Ir nors žmogus bemaž visose [platumose] gyvena, 
pasklisdamas nuo 809 šiaurės ir 58* pietų platumos, tačiau 
negalima sakyti, jog yra visoms sukurtas. Nes pernelyg šal- 
tuose kraštuose išsilaiko tik per sumanumą ir didžiąją gy- 
venimo dalį praleidžia užsidaręs, kurdamas sau dirbtinę 
išorinę temperatūrą. Ilgos žiemos metu užsisklendžia, daug 
miega ir serga, dėl to tų kraštų gyventojai yra maži, menki, 
silpni ir buki, koks mums yra Laplandijos ir Grenlandijos 
gyventojų pavyzdys. Iš čia [kilusi] Linėjaus“ prielaida, kuris 


63 Carl Linnaeus (Carl von Linnė, 1707-1778) - švedų botanikas, 
gydytojas ir zoologas, mokslinės sistematikos kūrėjas. Didžiausias jo 
darbas - 1735 m. išleista pasaulio augalų ir gyvūnų sistema (Systema 


Naturae). 

spėja, kad puikus Azijos klimatas buvo pirmųjų žmonių na- 
mai, turi daug panašumo į tiesą. Nors ir šia prasme reikia 
atsižvelgti į skirtingas žmonių padermes, kurių kiekviena, 
atrodo, sukurta kitai žemės daliai. 

są. — Tad klimatas, palaikydamas įprastą išorinę tem- 
peratūrą, žiemos ilgumą ir stiprumą, maisto ir gėrimo po- 
būdį, būtinai turi veikti tautų fizinę konstituciją [sudėjimą], 
būdą, gabumus ir papročius. Ir tai yra viena iš priežasčių, dėl 
kurių matome tokį didelį skirtumą tarp tautų, gyvenančių 
įvairiose žemės dalyse. Tačiau, nesileidžiant į smulkesnes 
detales, šiltųjų kraštų gyventojai apskritai vengia darbo ir 
stiprių kūno judesių, kurie juos vargina, kaitina ir išsekina 
per dideliu prakaitavimu. Be to, gyvenant turtinguose ir 
derlinguose kraštuose, sunkus darbas tampa jiems nereika- 
lingas. O dėl aukštos temperatūros, kurioje nuolat būna, dėl 
prieskoningo, stipraus ir kaitinančio maisto, kokį vartoja, 
nuolat atsiduria pagreitintame gyvybės vyksme, dėl ko grei- 
čiau subręsta, gimdo, senėja ir miršta. Neveiklumas paverčia 
juos sumoteriškėjusiais“*, minkštais, silpnais, suteikdamas 
didelę persvarą nervinei sistemai, kuri dėl paspartinto gy- 
vybės vyksmo ir neveiklumo stipriai formuojasi, nesiskai- 
dydama tokiu pačiu santykiu, o dėl šios priežasties visi 
būna pernelyg jautrūs, užsidegę, linkę įsimylėti, pavydūs. 
Nepakankamas nervinės sistemos skaidymas per kūno dar- 
bą ir judesius atlygina proto veiklumu ir ūmiais judesiais. 
Dėl to jų vaizduotė visada užsidegusi ir veikli, iš čia [kyla] 


64 Orig. zniewiešcialymi - samoteriškėjusiais, lepiais. 

visos stipriausios aistros, išdidumas, puikybė ir ambicija, iš 
čia [atsiranda] visokių rūšių užsidegimas, įkarštis ir fanatiz- 
mas. Dėl to šiltųjų kraštų gyventojai buvo pirmieji poezijos 
ir religinių sektų kūrėjai, iš čia pas juos ta nesuskaičiuojama 
daugybė kankinių, būdingų kiekvienai sektai, iš čia ta meta- 
foriška, pompastiška ir perdėta [nenatūrali] kalba, ramioms 
ir išmintingoms tautoms tokia neskoninga. 

s32. — Atvirkščiai, šaltųjų kraštų gyventojai didelius 
gyvūninės šilumos nuostolius turi atlyginti sparčia ir stipria 
jos gamyba per stiprią arterinio kraujo gamybą ir jo apytakos 
paspartinimą; dėl to yra priversti nuolat judėti ir darbuotis. 
Be to, klimatas, kuriame gyvena, yra ne toks derlingas, vasa- 
ros trumpos. Per tą trumpą laiką turi sau pasirūpinti valgiu, 
būstu ir apsauga ilgai ir nemaloniai žiemai ir dėl to turi nepa- 
liaujamai judėti ir dirbti, vadinasi, nuolat stiprinti ir tobulinti 
muskulus, kuriais pasižymi. Dėl to nelabai" šiaurinės tautos 
yra stiprios, darbščios ir narsios, kadangi narsa atsiranda iš 
savos jėgos jautimo, dėl to šios tautos visada buvo užpuolikės 
ir karingos, dėl to iš istorijos matome, kaip ordomis užplūs- 
davo ir pavergdavo geresnėse žemėse įsikūrusias gentis. 

$324. — Šaltuosiuose kraštuose, kur esant vienodai plaučių 
talpai į juos priimame daugiau oro, arterinio kraujo gamyba 


D 65 Sakau, nelabai šiaurinės, kadangi tų, kurios yra pernelyg į 


šiaurę pasistūmėjusios ir kurios žiemą keletą mėnesių visai pasislepia po 
žeme, tik miegodamos ir tinginiaudamos vidury skurdo, per tokią blogą 
ir ilgą žiemą raumenys daugiau nusilpsta negu per itin trumpą vasarą 


sustiprėja. 

yra daug stipresnė, taip pat dėl pusiausvyros su temperatūra 
palaikymo turi būti stipresnė. Tad anglies vandendario nete- 
kimas turi būti gausesnis, o salietradario prarijimas, vadinasi, 
animalizacija, - didesnė. Be to, gyvūninė gamyba dar ir tuo 
požiūriu gali būti didesnė, kad šios medžiotojų ir žvejų tautos 
daugiausia minta žvėriena ir žuvimis, o kai kurios nepažįsta 
net duonos. Iš čia stipri vidinė šiluma, iš čia šių genčių [svei- 
kas] rausvumas ir žvalumas. Tačiau drauge plaučių ir arterijų 
veikla daug didesnė, dėl to ir greitesnis subrendimas, ir šių 
sistemų skaidymas, ir didesnis polinkis į uždegimines ligas, 
į kraujoplūdžius, būtent, į plaučių“? ligas. O šiltuosiuose kraš- 
tuose animalizacija ir skaidulų gamyba daug silpnesnė, an- 
glies vandendario išsklaidymas mažesnis, dėl to šios tautos 
tingios, niūrios, rudos ar alyvuogių““ spalvos. Dėl to mažesnė 
plaučių veikla ir ilgesnis jų [plaučių] sveikatos išsaugojimas, 
užtat vyrauja tulžies sistema ir ypatingas polinkis į šios sis- 
temos ligas. Raumenų sistemos vyravimas neleidžia klestėti 
nervų sistemai, dėl to šiaurinėse tautose mažai poetų ir jų eilės 
turi daugiau įtaigos ir galios, o mažiau vaizduotės ir aistros. 
Dėl to šiaurės tautos, duodančios stipriausių karių, niekada 
mums nedavė religinių sektų nė kankinių; dėl to jų karai be- 
maž visada buvo dėl duonos ir namų ir niekada - dėl tikėjimo. 

$35. — Todėl laimingiausios tautos, gyvenančios nuo- 
saikiuose klimatuose; jų raumenų, nervų, arterijų, tulžies ir 


65 Orig. do chorob piersiowych; chory piersiowy - džiovininkas (ser- 
gantis plaučių džiova). 


66 Gelsvai rusvos. 

limfos sistemos būna tinkamoje pusiausvyroje, fizinės jėgos 
ne per daug suvešėjusios, proto jėgos pakankamai stiprios. 
Tokios tautos duoda ir tobulų riterių, ir visais atžvilgiais pri- 
tyrusių išminčių, jų religija be fanatizmo, didvyriškumas be 
žiaurumo, švelnūs papročiai, nuosaikus valdymas. Kai pie- 
tinių kraštų gyventojas būtinai yra arba nepakenčiamiausias 
tironas, arba niekingiausias vergas, tuo tarpu šiaurės gyven- 
tojas nepakenčia jokios valdžios, ilgisi tik karų ir pasileidu- 
sios ar amoralios laisvės. Tokiam klimatui už savo pranašu- 
mą ir viešpatavimą likusiame pasaulyje daugiausia skolinga 
didžioji Europos dalis. 

$36. — Norint pažinti tautų konstituciją ir būdą, pri- 
klausomus nuo žemės, kurioje jos gyvena, šių dalykų reikia 
pasimokyti senovės tautų istorijoje. Nes mūsų laikais, kai 
išplitusi prekyba sujungė visos žemės tautas, kai ištobulinti 
mokslai ir amatai suteikia žmonėms tūkstančius būdų page- 
rinti savo egzistavimą ir pasirūpinti visokių rūšių patogu- 
mais, kai šiaurės gyventojas ištisai gyvena nuosaikių kraštų 
temperatūroje, o maitinasi ir sotinasi šiltųjų kraštų vaisiais, 
kai mėgaujasi neveiklumu ir išradingiausiais indėnų“? pa- 
togumais, jo oda taip pat darosi minkšta ir drėgna, raume- 
nys panašiai sudribę ir silpni, nervai panašiai įsiaudrinę ir 
jautrūs, kaip ir ano [šiltųjų kraštų gyventojo]. Žodžiu, šis 
mokslas galėtų atrodyti prasimanytas ir labai toli nuo tie- 
sos visiems tiems, kurie mato tik išsilavinusius ir turtingus 
žmones. Tačiau tegul įsižiūri į paprastą Žmogų, gyvenantį iš 

rankų darbo, nesuniekšėjusį ir neperkeistą nelaisvės, ir te- 
gul tokį šaltųjų kraštų gyventoją palygina su šilto klimato 
gyventojais". 

$37. — Tačiau net ir Europos tautos pasižymi labai skir- 
tingais gebėjimais ir polinkiais, skirtingu mąstymo ir el- 
gesio būdu. Ši įvairovė, aišku, priklauso nuo šalies, kurioje 
gyvena, nuo maisto ir gėrimo, kurį vartoja, nuo įpročių ir 
papročių - tiek religinių, tiek ir valdymo, galiausiai, nuo jų 
politinių ir prekybinių ryšių su kitomis tautomis. Kas, pasi- 
remdamas čia išdėstytais pradmenimis, norėtų išanalizuoti 
įvairių tautų konstituciją ir charakterį, lengvai galėtų nuro- 
dyti šaltinius, iš kurių kyla jų polinkiai, elgesio ir mąstymo 
būdas, kaip ir polinkiai į tam tikrų rūšių ligas. Tačiau tokios 
smulkios detalės negali būti dabartinio veikalo tikslas. 


D 659 Šiaurės kraštų tautų konstitucija ir tiems kraštams būdingas 


charakteris, mano nuomone, geriausiai matyti tarp totorių, ypač mongo- 
lų. Jų šalis, gerokai iškilusi virš jūros lygio, yra nuolat šalta. Taip pat dėl to 
ši piemenų, medžiotojų ir kariautojų tauta ne kartą užplūdo ir nukariavo 
Aziją ir didžiąją dalį Europos. Dėl šios priežasties tai, ką apie šiaurinių 


gyventojų bruožus pasakėme, geriausiai atsispindi juose. 

XXXVII SKYRIUS 


PIRMINIO SUSIFORMAVIMO SKIRTUMAI 
ARBA ŽMONIŲ RŪŠYS. 


$38. — Taigi, klimatas akivaizdžiai veikia tautų kon- 
stituciją, charakterį, talentą ir papročius. Gali netgi lemti 
ir tam tikro pobūdžio ligas, ir jas sukelti, kaip turime aki- 
vaizdų kretinų““ pavyzdį, kurie atsiranda tik Helvecijos, 
Pjemonto ir Zalcburgo slėniuose, tačiau negali duoti žmogui 
kitokio pavidalo, vadinasi, nė perkeisti vienos žmonių rūšies 
į kitą, kaip atrodo kai kuriems rašytojams, kurie mano, jog 
pats klimatas su laiku europietį gali perkūnyti į negrą“, ir 
atvirkščiai". 

$į9. — Iš arčiau įsižiūrėdami į įvairias žemėje gyvenan- 
čias tautas, aiškiai matome ir į akis krintančius skirtumus 
ne tik jų gyvenimo būde, papročiuose ir charakteryje, bet 


68 Kretinizmas - skydliaukės hipofunkcija, sukelta jodo trūkumo, 
liga pasireiškia psichinio ir fizinio vystymosi sutrikimais. 

69 Paliekame Sniadeckio vartojamą žodį: murzyna - negrą. Negras 
lietuvių kalboje nėra joks žeminantis apibūdinimas tamsiaodžiui, juo la- 
biau tekste, rašytame prieš du šimtus metų. 

2 Camper kleinere Schriften: Sūmmtliche Kleinere Schriften Die 
Arzney-wundarzneykunst Und Naturgeschichte Betreffend |...]. Pieter 
Camper (1722-1789) - olandų gydytojas, anatomas, fiziologas, akušeris, 


zoologas, antropologas, paleontologas ir gamtininkas. 

ir jų organizacijoje — tiek išorinėje, tiek ir vidinėje. Antai, 
negras nuo europiečio skiriasi ne tik odos spalva, bet net ir 
visa organine sistema. Nes jo galvos ir veido sudėjimas vi- 
siškai kitoks, žandikauliai ištęsti, kakta suspausta, kaukolės 
ir smegenų apimtis daug mažesnė, lūpos storos ir iškilios, 
oda juoda, riebi ir apaugusi gaurais. Nė negalima manyti, 
kad tokie spalvos ir formos pokyčiai priklauso nuo klima- 
to, kuriame jis gyvena. Mat į Europą perkelti negrai, pana- 
šiai kaip europiečiai - į Afriką, išsaugo savo spalvą ir visą 
pirminį pavidalą, nė jų vaikai nesiskiria nuo savo tėvų, be 
abejo, jeigu tėvai tarpusavyje susimaišo, [tada] turi tarpi- 
nę spalvą ir pavidalą, tuo pačiu būdu ir pagal tuos pačius 
dėsnius, pagal kuriuos matome atsirandančius tarpinius 
vaisius iš tos pačios rūšies, bet skirtingos veislės augalų ar 
gyvūnų susimaišymo. 

$40. — Panašius akivaizdžiausius kūno spalvos ir sanda- 
ros skirtumus, be negrų, matome ir kitose žmonių gentyse, 
nepriklausomai nuo klimato, kuriame jos gyvena. Ir taip 
raudonodis perujietis gyvena tarp baltųjų ir juodųjų; balti 
abisinai gyvena tame pačiame klimate kaip negrai; olandai, 
du amžius įsikūrę Gerosios Vilties kyšulyje, nepavirto į ho- 
tentotus"“. Vien tik pažvelgus, kai kuriose žmonių giminės 
atmainose mums atsiskleidžia aiškūs skirtumai, ir tie skirtu- 
mai jokiu būdu nėra ir negali būti dirbtinai sukurti, būdami 


70 Pavadinimą „hotentotai“ Pietinės Afrikos (dabartinės Botsvanos 
ir Namibijos tautoms) suteikė kolonistai vakariečiai, dabar šis terminas 
taip pat laikomas žeminančiu. Tai nilotų grupės tauta, kalbanti khoinų 
kalba (koikojai). 

toje gentyje visuotiniai ir paveldimi. Taigi, ar yra dirbti- 
nai sukurta atsikišę skruostai, suspausta kakta ir mažytės 
kalmukų akys? Suspausta karibo kaukolė ir nosis? Įstrižos 
japonų ir kinų akys? Smaili siamiečių galva? Net ir šviesūs 
arba geltoni europiečių plaukai ir mėlynos akys - tik jiems 
būdingi ir niekur daugiau negali pamatyti. 

$41. — Dėl tokių paskatų gamtos istorijos tyrinėtojai 
buvo priversti nuo seno sutikti, kad esama keleto skirtingų 
pirminių žmonių atmainų, arba genčių, - nors kai kurie jų 
daugiau, o kai kurie mažiau spėjo [esant]. Ir nėra lengva to- 
kioje šių genčių maišalynėje atsekti pirminį jų skirtingumą. 
Tad galima, laikantis tik išorinių, aiškių ir nekintamų cha- 
rakteristikų, kiek pasiseka, priimti penkias pirmines atmai- 
nas, arba padermes, tai yra: keltų, mongolų, malajų, negrų, 
karibų padermės?'. Pirmoji, kurią kai kurie dalija į dvi at- 
šakas, yra baltoji, plaukai dažnai šviesūs ir labai stiprūs 
raumenys. Ši gentis, iš prigimties karinga ir žiauri, sudaro 
bemaž visas Europos tautas, taip pat tikruosius turkus, per- 
sus, arabus ir maurus. Visuotinai manoma, kad ši karinga 
gentis, pirmapradiškai išpuoselėta Kaukaze ir Kaspijos jūros 
pakrantėse, nukariavo ir apgyvendino visą Europą ir dėl to, 
nors su kitomis padermėmis, ypač mongolų, susimaišiusi, 
išsaugojo dar daug azijietiškų papročių. 

$42. — Visi mongolų genties nariai yra sausi [t. y. la- 
bai liesi] ir rusvi, net ir šaltuose kraštuose. Kai kurie šią 
pirminę gentį skirsto į tris padermes, iš kurių dvi gyvena 

klajoklių gyvenimą ir apima bemaž visas šiaurės poliaus 
vietoves, aplink Špicbergeną ir Pečiorą, taip pat Grenlandiją, 
Kamčiatką, Samojedus?*, Laplandiją bei Suomiją. Yra tokių, 
kurie prie šios genties priskiria ir tikrus vengrus, nors tai 
labai mažai panašu į tiesą. Visos šios šiaurės tautos, gyve- 
nančios daugiausia po žeme arba palapinėse, yra sausos, 
rusvos, žemo ūgio, mažomis galvomis ir nepasižyminčios 
drąsa. Antroji mongolų genties padermė, apskritai, labai ne- 
graži, apima aleutus, kalmukus, tungūzus, baškirus, kirgi- 
zus, tikruosius kazokus, šiaurinius kinus ir kai kurias Tibeto 
padermes. Ši gentis, gyvenanti bemaž visą laiką ant arklio, 
daugiausia verčiasi užpuolimais ir plėšikavimais. O pietinių 
mongolų padermė, įsikūrusi už Gango, sudaro trečią atšaką, 
nepalyginamai geresnių manierų ir švelnesnę. Tokie yra: ki- 
nai, japonai, taip pat Jesso?, Tibeto, Siamo ir t. t. gyventojai. 
$43. — Malajų gentis turi daug panašumo su ankstes- 
nėmis tautomis ir išsidriekusi nuo Malaizijos pusiasalio iki 
Sumatros, Borneo, Ceilono salų, iki Filipinų, Molukų saly- 
nų, dalies Madagaskaro ir dalies Naujosios Gvinėjos. 
$44.— Negrų, arba etiopų padermė, dalijama į dvi 
gentis, kurių pirmoji užima visą Afriką aplink pusiaują, 
Nigeriją, Gvinėją, Kaffrariją"*, Kongą, Angolą, Zanzibarą, 


72 Samodus, šiaurės Sibiro tautas. 
73 Yesso, Hokkaido sala. 


74 Kaffraria buvo senuosiuose aprašymuose naudojamas pietrytinės 
dalies, to, ką dabar vadina Pietų Afrikos rytiniu kyšuliu, pavadinimas; t. y. 


kafirų, kafrų kraštas. Šiais laikais šis žodis turi rasinę užgaulią prasmę. 

Madagaskaro centrą ir Papua arba Naująją Gvinėją. Antroji 
negrų padermė yra veikiau tamsiai alyvinė, bet labai arti- 
ma juodai spalvai ir apima hotentotus, Naująją Olandiją, 
Ouiros'? ir Naująją Kaledoniją. Karibų gentis, arba pirmykš- 
čiai amerikiečiai, yra raudonai rudokos spalvos ir užima 
visą pietinę Ameriką. 

$45. — Tokie pirminių genčių skirtumai, nors visų pri- 
pažinti ir jais pagrindžiant priimti suskirstymai, vis dėlto 
jau tarpusavyje susimaišiusiose tautose dažnai neryškūs, 
tad gali būti tautų, kurių išorinės charakteristikos labai ne- 
žymios dėl dviejų ar trijų padermių susimaišymo. Tokį pa- 
vyzdį turime kai kuriose mums gerai pažįstamose šiaurės 
tautose, kurios yra aiškus keltų ir mongolų genčių mišinys, 
kaip aiškiai galima matyti tarp kai kurių totorių ar kazokų. 
Panašiai tokios yra kai kurios pietinės tautos, kurios atsira- 
do iš keltų ir malajų genties. Todėl nenuostabu, jog įvairūs 
autoriai nesutaria apibūdinant ir nustatant tokias pirmines 


gentis, o mes sekėme paskui panašesnį į tiesą [apibūdinimą]. 


75 Dabartinė Sveino sala arba Olosega - koralinis atolas Ramiajame 
vandenyne, Polinezijoje. Ouiros - Ouieiros (liet. Kirosas arba Keirušas) - 
portugalų keliautojas Pedro Fernandes de Oueiros (1565-1614), tarnavęs 
Ispanijai, Ramiojo vandenyno tyrinėtojas, pirmasis europietis, pasiekęs 

XXXVIII SKYRIUS 


ŽMONIŲ SKIRTUMAI 
PAGAL TEMPERAMENTĄ. 


$46. — Tačiau ir toje pačioje gentyje, tautoje ir tame pačia- 
me klimate žmonės nėra visiškai vienas į kitą panašūs. Mat, 
kaip skiriasi tarpusavyje ūgiu, veido sandara, plaukų ir akių 
spalva, taip matome, kad labai skiriasi gabumais, polinkiais, 
mąstymo ir elgesio būdu, taip pat didesniu polinkiu į vienas ar 
kitas ligas. Tokie mažesni skirtumai tarp žmonių apibūdina- 
mi temperamentų pavadinimu, nors kur kas teisingiau būtų 
galima vadinti individualia konstitucija. O šias konstitucijas, 
arba temperamentus, stengtasi privesti iki tam tikrų stabilių 
suskirstymų, nustatytų seniausiose medicinos mokyklose ir 
daugiausia paremtų klaidingomis teorijomis, o vėliau šventai 
ir su tam tikra pagarba išsaugotų. Galenas, pagal to laiko mo- 
kyklose priimtas keturias taiklias kūnų savybes, nustatė ketu- 
ris temperamentus, tai yra: sausas, drėgnas, šaltas ir karštas. 
Kiti, atsižvelgdami į senųjų spėjimus, keturis žmogaus kūne 
esančius humorus, arba skysčius, padalijo į kraujingą?“, vande- 
ningą arba flegmatišką, tulžingą ir melancholišką. 

$4/7. — Šis senųjų laikų mokslas, kad ir silpnais pamatais 
paremtas, išliko iki mūsų dienų ir netgi persikėlė į liaudį ir 


76 T. y. sangvinišką; palieku A. Sniadeckio vartojamą formą. 

kasdienę kalbą. Ir nors naujieji autoriai labai gerai jautė pa- 
grindų, kuriais rėmėsi, silpnumą, tačiau patį mokslą išsaugo- 
jo iš pagarbos senovei, stengdamiesi jį tik paremti panašes- 
niais į tiesą ir labiau atitinkančiais medicinos meno pažangą 
pradmenimis. Taip Haller'is, pripažinęs tuos pačius keturis 
temperamentus, jų nekildino iš pačių kraujo savybių, bet 
kartu ir iš kietųjų dalių konstitucijos. Jam melancholiškas 
temperamentas priklausė nuo mažesnio dirglumo, sujungto 
su silpnumu ir skaidulų jautrumu, flegmatiškas - nuo mažo 
dirglumo, [sujungto] su silpnumu ir vandens gausa, chole- 
riškas - nuo lakaus alkalinio aštrumo, sujungto su didesniu 
dirglumu, jautrumu ir skaidulų stiprumu, o kraujingas — 
nuo raudonosios kraujo dalies gausumo, su mažesniu dir- 
glumu ir nuosaikiu skaidulų stiprumu. 

$48. — Aišku, toks padalijimas yra išsaugotas iš pagar- 
bos senosioms prielaidoms [hipotezėms] ir dėl jų papliti- 
mo ir įteisintas, pritraukiant naujausias nuomones, kokių 
Halleris laikėsi dėl gyvūninės ekonomijos. Tačiau kažkiek iš 
arčiau dalyką analizuojant, atrodo, kad senieji žodį tempe- 
ramentas vartojo, nesusiedami su juo atitinkamos reikšmės, 
o mokslą apie juos ir iš jo kylančius suskirstymus grindė ne- 
tiksliomis ar klaidingomis nuomonėmis; vadinasi, šis moks- 
las nevertas pagarbos, kokia iki šiol jam medicinos mokyk- 
lose rodyta. Nes jeigu per temperamentą, arba individualią 
konstituciją, turi pasireikšti visi skirtumai, kokių pasitaiko 
toje pačioje žmonių padermėje, jų gabumuose, polinkiuose 
ir gebėjime, polinkyje į tam tikrų klasių ligas, - tie menki 
skirtumai, taip pasakysiu, neriboti, kadangi nėra individo, 

kuris vienas į kitą būtų absoliučiai panašus. Be to, tas pats 
individas skirsis pagal amžių, gyvenimo būdą, auklėjimą ir 
jį supančių objektų laikiną įtaką. Nė negalima protingai to- 
kių skirtumų išvesti iš įvairaus tų ar kitų sulčių kiekio, nes 
derėtų pirmiausia susižinoti, jog, be tų sulčių skirtumo, joks 
kitas tarp skirtingas konstitucijas turinčių individų nepasi- 
taiko; tai ne tik negali būti įrodyta, bet tiesiog visiems paste- 
bėjimams prieštarauja. Nes kaip pastebime akivaizdžiausius 
skirtumus tarp galvos, veido ir viso kūno sandaros, taip ma- 
tome su šiais skirtumais susijusius konstitucijos, polinkių 
ir talentų skirtingumus, apie kuriuos dažnai neklysdami iš 
pirmo žvilgsnio sprendžiame, ir tai mus turėjo seniai įtikin- 
ti, jog individualios konstitucijos pavadinimas apima visus 
matomus ir nematomus konstitucijos skirtumus. Vadinasi, 
visas klausimas baigiasi tuo, ar tokius skirtumus galima ati- 
tinkamai suskirstyti? Ir kaip? 

$49. — Visi tokio sudėtingo organizmo, koks yra žmo- 
gaus organizmas, variantai gali būti begaliniai ir neįmanomi 
apibrėžti. Ir kad iš tikrųjų yra tokie, mus įtikina kasdienė pa- 
tirtis - juk niekada nematome dviejų visiškai tokių pačių vei- 
dų. Vis dėlto tie nesibaigiantys skirtumai nėra kliūtis atlikti 
tam tikrus suskirstymus, be to, mums labai reikalingi pa- 
lengvinant dalyko supratimą. Taigi, paprastai tariant, visus 
veidus dalijame į tamsius ir šviesius, nors šie du padalijimai 
jokiu būdu visų skirtumų neapima. Panašiai reikia stengtis 
suvokti kai kuriuos svarbesnius ir bendresnius organizacijos 
skirtumus, kuriais būtų galima paremti mokslą apie indivi- 
dualią konstituciją. Tačiau ir tie konstitucijos skirtumai yra 

tokie gausūs ir smulkūs, kad, atrodo, labai daug padalijimų 
reikalauja. Dėl šios priežasties mūsų pastabas, kaip dar neto- 
bulas šia prasme, susiauriname tik iki kai kurių bendriausių. 

ss0. — Pirma, visus konstitucijos skirtumus galima pri- 
vesti prie dviejų pradmenų, tai yra pirminio ir stabiliai pa- 
laikomo organizacijos skirtingumo, taip pat prie gyvybės 
spartos ir vyksmo stiprumo. Kalbant apie pirmąjį, nepaisant 
visų smulkių skirtumų ir nuo jų priklausančių gabumų ir po- 
linkių, vienos iš į žmogaus sudėtį įeinančių sistemų perviršis, 
būtent tos sistemos gyvybės suvešėjimas, duoda pradžią tam 
tikrai pasireiškimų rūšiai, kurie žymi tos organizacijos dalies 
vyravimą ir iki tam tikro taško yra bendri visiems panašio- 
je padėtyje esantiems individams. Pvz., toks yra nervinės ar 
raumenų sistemos suvešėjimas, kurį būtų galima pavadinti 
nervine ir arterine konstitucija. Šios konstitucijos mums daž- 
nai suteikiamos tėvų. Kadangi aiškiai pastebime, kad vieni 
gimsta su daug didesnės apimties smegenimis ir nervais negu 
kiti, taip pat kad iš prigimties turi didesnį jautrumą ir dides- 
nius proto gabumus. Tačiau tokia įgimta konstitucija didžiąja 
dalimi gali būti pataisyta auklėjimu ir gyvenimo būdu; nuo- 
latiniu darbu, užsiėmimais ir stipriu raumenų formavimu 
nervų sistemos gyvybingumas palaikomas deramose ribose; 
priešingai, minkštas arba gašlus gyvenimas, visiškas atsida- 
vimas protiniam darbui ir stiprioms aistroms, apleidus [fizi- 
nį] darbą ir kūno pratybas, nervingą konstituciją gali suteikti 
netgi tiems, kuriems gamta jos neskyrė. 

s$1. — Tačiaunervinga [nervinė] konstitucija būdinga ne 
tik kai kuriems individams, bet ir ištisoms kartoms, šeimoms 

ir tautoms. Visi rafinuoti žmonės, pasišventę mokslams ir 
menams, visos turtingos, prekyba besiverčiančios tautos, 
vadinasi, visi gyvenantys sėdimą ir neveiklų gyvenimą indi- 
vidai, kokios yra moterys, rašytojai, didelė dalis menininkų 
ir amatininkų, visi turčiai, - turi šią konstitucijos rūšį, jei ne 
įgimtą, tai įgytą. Per visą gyvenimo vyksmą ją puoselėja, to- 
bulina ir perlieja į savo palikuonis. Šios konstitucijos atsto- 
vai pasižymi švelnia ir minkšta oda, jų raumenys minkšti ir 
gležni, jie bijo menkiausio skausmo, sudreba nuo kiekvieno 
stuktelėjimo ar riksmo, mėgsta ilgai miegoti, o pagal gabu- 
mus ir išsilavinimo pobūdį arba įsimylėję muziką, poeziją, 
teatrą, romanus, arba atsidavę dievobaimingumui, jautriai 
mintija apie būsimo gyvenimo malonumus. Mėgsta draugiją 
ir miesto gyvenimą, o kiekvienas pokštas, kiekvienas kandus 
sąmojis, kiekvienas linksmumo šuolis juos pagauna ir daro 
laimingus, jie visada nusiteikę saikingam juokui, kaip ir iš- 
ankstiniam liūdesiui. Dabartinėje rafinerijos ir minkštumo 
aplinkoje ši konstitucija Europoje populiariausia. 

$$2. — Atletiška konstitucija pasižymi raumenų stipru- 
mu ir tobula jų išraiška, kukliomis proto galiomis ir didele 
jėga. Šios konstitucijos atstovai dažnai būna liesi, bet stiprūs, 
su labai ryškiais muskulais. Mėgsta darbą, karą, medžioklę ir 
kaimo gyvenimą, poezija ir gražbylystė mažai juos jaudina, 
o mokslai ir visokie protiniai darbai jiems yra paniekos tai- 
kinys. Sąmojis arba jų nedžiugina, arba kelia pasipiktinimą, 
ovisas jų pasitenkinimas ir šlovė priklauso arba nuo panašių 
į save, arba, jų trūkstant, nuo gyvūnų engimo ir naikinimo. 
Ši konstitucija būdinga šiaurės ir klajoklių tautoms, paplitusi 

kaime ir žemdirbių ar kariautojų tautose, reta miestuose ir 
išsilavinusiose ar prekyba besiverčiančiose tautose, dažnes- 
nė tarp vyrų, 0 tarp moterų gana reta. 

$$3. — Šios dvi konstitucijos negali tarpusavyje susimai- 
šyti, tačiau būtinai turi viena ar kita vyrauti ir tai labai skir- 
tingu laipsniu. Kas taip pat tarp individų sudaro didelį skir- 
tingumą. Vidurys tarp jų - sėkmingiausia gamtos dovana. 

$$4. — Be to, esama asmenų, kurių kraujo indai suvešėję 
labiau už kitas dalis, kurių arterijos plačios ir stipriai pulsuo- 
jančios, venos išraiškingos ir visada įsitempusios, skruostai 
stipriai paraudę, didelė gyvūninė šiluma. Tokie asmenys ne- 
mėgsta karščio, o nuo menkiausio parausta ir užsidega; linkę į 
kraujoplūdžius, karštines ir įvairių rūšių uždegimus, su men- 
kiausiu judesiu prakaituoja ir pernelyg šyla. Tokią konstituci- 
ją dėl kraujo indų vyravimo neapsirinkant galima pavadinti 
kraujinga. Tačiau tokia konstitucija, nuteikdama tam tikros 
rūšies ligoms, mažai veikia gabumų ir polinkių padėtį ir pana- 
šiai gali būti susijusi tiek su nervinga, tiek ir su atletiška kon- 
stitucija arba nebūti susijusi nė su viena. Pirmuoju atveju ją 
lydi veiklus protas bei stiprus ir greitas sąmojis, antruoju duo- 
da didesnį stimulą visiems stiprios konstitucijos polinkiams, 
tik keldama ir greitindama raumenų veikimą; vadinasi, suke- 
lia užsidegimą nesaikingam veikimui, skausmui ir rūstumui 
ir nuteikia ūmiausiems uždegimams ir karščiavimams. 

$$5. — Tačiau jeigu kraujingos konstitucijos nelydi nei di- 
delis raumenų suvešėjimas, nei stipri nervinė veikla, kraujo su- 
sikaupimas gali būti labai stiprus, ypač esant geram gyvenimui 
ir sveikiems virškinimo organams. Tokiu atveju gali lengvai 

vešėti ir vyrauti iš kraujo kilusių kokių nors sulčių gamyba, 
kad tik kitos vietinės sąlygos tai gamybai būtų palankios ir ją 
palaikytų. Ir būtent tuo atveju geidulingumui bei gašlumui at- 
sidavusiuose asmenyse įsitvirtina stipri sėklos, šiltame klimate 
gyvenančiuose ar leidžiančiuose sau piktnaudžiauti stipriai- 
siais gėrimais - tulžies, o nepaslankiuose ir neveikliuose - rie- 
balų gamyba. Dėl to gašlumas ir apkūnumas šiaip ar taip yra 
kraujingos konstitucijos ir neveiklumo pasekmė. 

$$6. — O kaip gali kai kuriuose asmenyse klestėti kraujo 
indai, taip panašiai, atrodo, gali vyrauti ir turėti persvarą lim- 
fos indai: arba vienodu su kraujo indais, arba stipresniu, arba 
silpnesniu laipsniu. Tasai limfinės sistemos stiprumas ir suve- 
šėjimas negali turėti kitos pasekmės, kaip tik stiprią absorbciją 
visuose taškuose, gausią limfos gamybą ir gausų jos pristaty- 
mąį kraują. Vadinasi, tokie žmonės turi būti sausi ir kraujingi, 
juose turi pasireikšti stiprus organinis skaidymas ir išskyros, 
o išorinė šiluma mažai turi juos kamuoti. Atvirkščiai, asme- 
nys, kurių limfinė sistema menkai veikli, turi būti apkūnūs 
ar pabrinkę, o [jų] kraujas ne toks gausus bei vandeningas. 
"Tokios dvi organinės sandaros modifikacijos taip pat gali būti 
susijusios su atletiška ar nervinga konstitucija. 

$$'1. — Kai kurių asmenų ir net kai kurių tautų gyvumas, 
atrodo, priklauso tik nuo paspartėjusio gyvybės vyksmo ir 
gali lydėti kiekvieną konstituciją, nors mažiau lydi atletišką, 
o daugiau nervingą ar kraujingą. Tas gyvumas aiškiai susijęs 
su konstitucija, nes jį turime nuo paties gimimo ir išsaugo- 
jame iki pat mirties, nes jis pasireiškia visose mūsų veiklose 


ir judesiuose, nes galiausiai iš prigimties lėtuose asmenyse jį 

sukelia ir palaiko visa tai, kas gyvybės vyksmą skubina, kaip 
antai: aistros, vynas, karščiavimai ir pan. Vadinasi, reikia 
laikyti tikru dalyku, kad esama asmenų, kuriuose gyvybės 
vyksmas yra paspartėjęs pagal konstituciją, ir esama tokių, 
kuriuose nuolat sulėtėjęs. Šis skirtumas negali priklausyti 
nuo nieko kito, kaip tik nuo pirminio postūmio, arba pir- 
mojo gyvybės judėjimo stiprumo, jam suteikto tėvų, arba, 
kas yra tas pats, nuo pirminės organizuojančios jėgos, nes ir 
patirtis atskleidžia, kad smarkūs gimsta iš smarkių, lėti - iš 
lėtų, stiprūs ar paliegę — iš stiprių ar paliegusių. Šios kons- 
titucijos atstovų kiekvienas organinis procesas vyksta spar- 
čiai, jų aistros būna stiprios, bet trumpos, jų sumanymai 
akimirksniu prasideda, tačiau ir akimirksniu pasikeičia, jų 
ligos ūmios, bet greitai praeinančios. Auga ir bręsta grei- 
čiau už kitus, supranta greitai ir labai lengvai, tačiau taip pat 
greitai pamiršta. Jie užsidega veikiai kiekviena naujiena, bet 
netrukus liaujasi apie ją galvoti. 

$58. — Atvirkščiai, asmenims, kuriuose gyvybės vyks- 
mas yra sulėtėjęs, būdingas lėtas pulsas, blyškus veidas, 
pritemęs ir silpnas regėjimas, tingūs proto ir kūno judesiai. 
Išoriniai įspūdžiai ir pasikeitimai negreitai juos išjudina, ta- 
čiau tie kartą sužadinti judesiai būna tvirtesni ir sunkiau iš- 
lyginami. Negreitai supranta, tačiau ką sykį suprato, tobulai 
ir ilgai atsimena. Tokių asmenų draugystė yra tvirta, neapy- 
kanta ar keršto troškimas — amžinas, nuoskaudos niekada 
negali užmiršti ir atleisti. Jų sveikata atrodo stipri ir tvirta, 
tačiau ligos sunkesnės ir ilgiau išliekančios. 

NUO AMŽIAUS PRIKLAUSOMI 
ŽMONIŲ SKIRTUMAI. 


s+9. — Niekada taip žmogus pats nuo savęs nesiskiria, 
kaip įvairiais savo amžiaus tarpsniais. Iš tikrųjų tie skir- 
tumai, kurie kyla iš pirminio padermės, klimato, tempera- 
mento ir net lyties skirtingumo, atrodo kur kas mažesni ar 
bent jau taip nekrinta į akis. Suaugęs žmogus niekuo nėra 
panašus į tą, koks buvo pačioje vaikystėje, kaip ir iškaršęs 
senolis - į tą, koks buvo pačioje jaunystėje. Kitas pavidalas 
ir kūno sudėtis, kiti norai, polinkiai, poreikiai, kitas mąsty- 
mo ir elgesio būdas. Vadinasi, visas žmogaus gyvenimas yra 
nuolatinių kitimų ir pasikeitimų grandinė, kurie mus tiek 
stebino ir nesiliauja stebinę vabzdžiuose iki šių laikų ir ku- 
rie, nors mažiau krintantys į akis ir ne tokie greiti, mumyse 
ne mažiau svarbūs ir tikri. 

$60. — Ir nors visas Žmogaus gyvenimas yra nuolatinė ir 
niekur nepertraukiama persikūnijimų ir pokyčių grandinė, 
vis dėlto tarp jų kai kurie svarbesni, kuriais pasiremiant ga- 
lime šioje nepertraukiamoje grandinėje įvesti padalijimus. 
Mano nuomone, šias įvairias žmogaus gyvenimo epochas 
būtų galima taip suskirstyti: 1) nuo prasidėjimo iki išėjimo į 
pasaulį, arba gimimo; ši epocha turi būti vadinama vaisiaus 
gyvenimu; 2) kūdikio epocha; jos trukmė - nuo išėjimo 

į pasaulį iki pat pirmųjų dantų susiformavimo; 3) vaikystės 
epocha; nuo pirmųjų iki visiško antrųjų dantų prasikalimo; 
4) jaunystės epocha; nuo vaikystės pabaigos iki galutinio 
lytinių organų išsivystymo; 5) brandos epocha; nuo anks- 
tesnės epochos pabaigos iki gyvenimo vidurdienio; 6) gyve- 
nimo tąsos epocha; nuo gyvenimo vidurdienio iki 50 ar 60 
[amžiaus metų], arba veikiau iki mėnesinių išskyrų pabaigos 
moterims ir vaisingumo praradimo abiejose lytyse; 7) senat- 
vės epocha; nuo ankstesnės epochos pabaigos paprastai iki 
mirties, kai kada iki karšaties, susijusi su daugelio ar visų 


protinių ir raumenų galių netekimu. 


VAISIAUS GYVENIMAS. 


s61. — Pirmasis individualios gyvybės prasidėjimas 
vyksta kiaušinėlyje, kuriam kartu su vyriška sėkla tenka 
pilna individuali jėga (139). O kiaušinėliai mūsų rūšyje yra 
ypatingos mažytės pūslelės, susiformavusios ir bręstančios 
kiaušidėse, nuo kurių, kai tik pribręsta ir būna apvaisina- 
mos, atsiskiria ir persikelia į gimdos ertmę. Vadinasi, pilnos 
individualios jėgos patalpinimas viename skysčio lašelyje 
yra tikras jos privedimas iki paties aukščiausio dydžio (156), 
nuo kurio priklauso naujos būtybės pradėjimas. 

$61. — Perneštas į gimdos ertmę apvaisintas kiaušinė- 
lis randa visas reikalingas sąlygas individualiai gyvybei 
pradėti, o labiausiai - tinkamą šilumos laipsnį ir tinkamą 
maistą. Tad pirmiausia kiaušinėlyje esančią materiją veikia 


individuali jėga ir joje pradeda gyvybę, tačiau netrukus, visą 

šį skysčio lašelį padalijusi ir naujos gyvybės vyksmą įtvirti- 
nusi, reikalinga nuolatinio šviežios materijos, kurią galėtų 
veikti, tiekimo. Ši materija nuolat pristatoma per motiną. 
Mat nuo pradėjimo akimirkos gimda pradeda patirti ne- 
pertraukiamus pokyčius, visada prisitaikančius prie naujojo 
vaisiaus poreikių. 

$63. — Tie pokyčiai priklauso nuo nuolatinio jos storėji- 
mo", plėtimosi ir kraujo indų pailgėjimo, taip pat atitinka- 
mai pagal tai daug gausesnio sulčių tekėjimo. Vidinis gim- 
dos paviršius pradeda išskirti klijingą drėgmę, kuri netrukus 
organizuojasi ir duoda pradžią akytajai plėvei, pavadintai 
laikinąja (membrana deciduaY“. Toji, šiek tiek didesniame 
kiaušinėlyje gerai matoma, juosia ne tik visą vidinį gimdos 
paviršių, bet dar ir pasisuka į patį kiaušinėlį ir sudaro jo išo- 
rinį apvalkalą. Trumpai tariant, gimda, kuri iki pastojimo 
pradžios buvo neveikiantis organas, dabar tampa naujų ga- 
mybinių procesų ir naujų organinių kūrinių organu. 

$64. — Savo ruožtu, iškart po pernešimo į gimdą kiauši- 
nėliai priglunda prie kurios nors jos dalies ir iš pradžių yra 
silpnai prisiklijavusios pūslelės formos, paskui pastebimai 
ima augti, o devintą savaitę po pastojimo jau ima prilygti 
vištos kiaušinio dydžiui. Pačioje nėštumo pradžioje kiauši- 
nio organizacija nėra matoma, tačiau jam augant, kai išori- 
niai dangalai kažkiek prasiplečia, matyti, kad gaubia skystį, 
kuriame plaukioja pradedantis formuotis vaisius. Tuo laiku 


77 Orig. pecznienie - pūtimasis, brinkimas. 


78 Atkrentančioji gimdos gleivinės plėvė. 

plėvėse įmanoma pastebėti iš itin gausių indų supintą orga- 
ninę dalį, kurią vadiname vieta"? (placenta). Ši dalis baigiasi 
bambos virkštele, ant kurios yra pakabintas vaisius. 

$65. — Kai tik galima pastebėti patį vaisių, tarp lipnios 
masės pavyksta išvysti virpantį taškelį, kuris yra širdis; pa- 
našu - pirmasis akivaizdžiai veikiantis organas ir pirmiau- 
sia pastebimas. Iš tikrųjų išsamūs stebėjimai šia prasme yra 
labai sunkūs ir vargiai įmanomi atlikti. Su plakančio taško 
pasirodymu pradeda rodytis ir didesni indai, ir juose cirku- 
liuojantis kraujas. Tuo laiku organų kūrimasis ir formavi- 
masis vyksta gana greitai. 

$66. — Besiformuojančiame vaisiuje galima pastebėti 
šiaip taip išsiskiriančią širdį ir kepenis, taip pat smegenis ir 
stuburą. Paskui netrukus susidaro galva, krūtinė, o vėliau - 
ir pilvas, ir galiausiai pamažu įmanoma iš pradžių paste- 
bėti rankas, o paskui - kojas, kol susiformuoja visa mažutė 
struktūra. 

$61. — Keturių savaičių vaisius yra beveik paprastos 
musės dydžio. Tuo laiku būna minkštas, visiškai klijingas ir 
atrodo, kad yra už pilvo pakabintas. Šešių savaičių pasiekia 
bitės dydį, bet dar visiškai klijingas, tuo laiku galva pagal 
santykį su kūnu yra labai didelė, o rankos ir kojos vos pra- 
deda šiek tiek išsiskirti. Dvylikos savaičių siekia bemaž tris 
colius ilgio ir turi gana gerai išsiskiriančius visus organus. 
Keturių mėnesių siekia penkis colius ilgio, penkių - nuo šešių 


79 Paliekame šį archajišką žodį. Tarmėse (pietvakarių Lietuvoje) jis 


yra išlikęs senų Žmonių kalboje, dažniausiai kalbant apie gyvulius. 

iki septynių, o šešių mėnesių visos jo dalys galutinai susifor- 
mavusios, ilgis - nuo septynių iki devynių colių. Septynių 
mėnesių ilgis siekia nuo vienuolikos iki dvylikos colių, aš- 
tuonių - nuo keturiolikos iki penkiolikos, o išėjimo į pasaulį 
laiku - nuo aštuoniolikos iki dvidešimt trijų. Patirtis atsklei- 
džia, kad vaisiaus vystymosi vyksmas ir pažanga yra daug 
greitesnė pačioje pradžioje negu nėštumui baigiantis. 

$68. — Vieta (placenta) yra storas, plėvinis ir itin retas 
[netankus] organas, didžiąja dalimi sudarytas iš indų ir su 
vaisiumi sujungtas virkštele, o su gimda - akyta plėve, pa- 
vadinta decidua. Ji daugiausia sudaryta iš indų, kurių pasi- 
skirstymas yra toks smulkus ir gausus, kad, užpildžius juos 
vašku, gaunamas tankiausio krūmo vaizdas. Paviršius, ku- 
riuo atgręžta į vaisių ir [kuris] baigiasi virkštele, yra iškilus, 
o tas, kuriuo priauga prie gimdos, yra įgaubtas ir sudarytas 
tarsi iš mazgelių. Visi indai, sudarantys vietą, galiausiai jun- 
giasi kartu ir sudaro virkštelę. 

$69. — Ši virkštelė susideda iš dviejų arterijų ir vienos 
venos, apgaubtų klijinga esybe, labai gausia, padengta plėvė- 
mis, prasidedančiomis kiaušinėlyje. Vena, išeinanti iš vietos, 
įeina į vaisių pro bambos angą ir po kepenimis tuojau pat 
dalijasi į dvi atšakas, iš kurių viena kraują perlieja tiesiai į 
didžiąją veną, pasibaigiančią širdies prieširdyje, antrąja ati- 
duoda jį po visas kepenis išsišakojančiai venai, žinomai vena 
portarum [vartų vena] vardu. Sudarančios virkštelę arterijos 
prasideda vaisiuje, kai kada iš pačios žemutinės aortos da- 
lies, o kai kada - iš klubinių arterijų (iliacae) ir kyla abiem 
pūslės šonais iki bambos angos. 

s'10. — Visą vietą galima padalyti į dvi aiškiai tarpu- 
savyje besiskiriančias dalis, tai yra į akytąją, arba ląstelių, 
ir į iš indų susipynusią dalį. Pirmoji, sudaryta iš akytosios 
laikinosios plėvės (decidua), priklauso motinai; antroji, at- 
sirandanti iš bambos indų išsišakojimo ir pasidauginimo, 
priklauso vaisiui ir kitaip nesileidžia užpildoma vašku, kaip 
tik per šiuos bambos indus, tuo tarpu pirmoji kitaip neužpil- 
doma, kaip tik per motinos indus. 

$'11. — Tad nuo pastojimo akimirkos gimda ne tik nuolat 
auga, brinksta, o jos indai gerokai pailgėja ir storėja, bet tarp 
jos ir vaisiaus susidaro naujas tarpinis organas. Šis organas 
ir visa savo sudėtimi pasikeitusi gimda turi motinos krau- 
ją taip pakeisti ir perdirbti, kad tasai, prarytas įsiurbiamų- 
jų vaisiaus indų, gali būti jam tinkama gyvybine materija. 
Arba veikiau nėščia gimda ir joje susiformavęs naujasis or- 
ganas yra tikri sekrecijos organai, formuojantys gyvūninės 
kombinacijas, tinkamas naujam vaisiui maitinti. O taip su- 
formuota materija, ko gero, yra praryjama įsiurbiamųjų vai- 
siaus indų ir, kaip mano fiziologai, - per pačius venų prad- 
menis, nors tai neatitinka įprasto gamtos vyksmo, įsiurbta 
tampa maistu, iš kurio vaisius nuolat formuoja visas savo 
dalis. Šiuo požiūriu bambos virkštelė ir visa priklausanti 
vaisiui vieta yra panašios į augalų kamieną ir šaknis, iman- 
čias maistą iš žemės. O vaisiaus gyvybė ir augimas yra tarsi 
augalinės gyvybės atmaina, kol susiformuoja organai, turin- 
tys pradėti stipresnę gyvūninę gyvybę. 

$'12. — Bet tuo svarbi vietos paskirtis nesibaigia. Nes, 
iš arčiau įsižiūrint į bambos virkštelę sudarančių indų 

prigimtį ir juose cirkuliuojantį kraują, pastebime, kad bam- 
bos arterijos yra užpildytos tamsiu krauju, koks paprastai 
būdingas venoms, tuo tarpu bambos vena savyje talpina 
tikrą arterinį kraują. Šis pastebėjimas moko mus, jog vai- 
siaus induose cirkuliuojantis kraujas ir per naudojimą vi- 
siems organiniams gamybos procesams perdirbtas į tamsų 
veninį, į arterinį pasikeičia vietoje. Vadinasi, vieta vaisiui 
yra arterinio kraujo gamybos organas ir pakeičia plau- 
čių funkciją. Šis pavadavimas [plaučių funkcijos], atrodo, 
rezultatą pasiekia ne kitaip, kaip per arterinio kraujo joje 
susilietimą su veniniu vaisiaus krauju ir pastarosios savy- 
bės priskyrimą pirmajam. Mat, neįmanoma suprasti, kad 
arterinis gimdos kraujas akytame vietos audinyje gamintų 
rūgštadario ir salietradario gazą, reikalingą veniniam krau- 
jui perdirbti į arterinį. Tad vieta atlieka plaučių funkciją, 
sujungtą su skrandžio funkcija. 

$'73. — Sutinkamai sulig tokiu arterinio kraujo gamybos 
būdu vaisiuje skiriasi ir jo apytakos tvarka. Mat, sugrįžtan- 
čio per bambos virkštelę šviesiai raudono kraujo dalis įte- 
ka į kepenų indus, dalis - tiesiai pereina į didžiąją veną ir 
dešiniosios širdies prieširdį. O tarp šio kairiojo užpakalinio 
prieširdžio yra kiaušiniška anga, leidžianti kraujui pratekėti 
tiesiai į pastarąjį taip, kad arterinis kraujas, neapėjęs plau- 
čių, gali patekti tiesiai į užpakalinę širdies ertmę. Tačiau 
arterinio kraujo likutis, išstumtas iš dešiniosios priešaki- 
nės širdies ertmės, tik maža dalimi patenka į plaučius kaip į 
neveikiantį vidaus organą, kuris tik formuojasi, bet dar pa- 
grindinės savo funkcijos nepradėjo; tad tiesiai per arterinį 

kanalą, jungiantį aortą su plaučių arterija, pereina į šią di- 
džiąją arteriją ir [kraujo] apytaką visame kūne. 

$'74. — Taigi, vaisiuje ramybės būsenoje esti visiškai ne- 
veikiantys visi organai, skirti maistui priimti ir virškinti, taip 
patir plaučiai. Visi tie organai tik formuojasi, įgyja pavidalą ir 
pritaikomi prie būsimų savo funkcijų, o vieta juos visus laiki- 
nai pavaduoja ir tokiu būdu pakankamai patenkina gyvūni- 
nės gamybos poreikius. Tačiau, iš arčiau įsižiūrėdami į visus 
gyvybės pasireiškimus vaisiuje, matome, kad jame absoliučiai 
nėra jokių išskyrų, nebent išskyrų materija laikytume vaisių 
supančius vandenis, kas nėra nei įrodyta, nei panašu į tiesą. 
Iš tikrųjų, kai kurie, nors taip pat su mažu panašumu į tiesą, 
šiuos vandenis laiko vaisiaus maistu, tvirtindami, kad yra jo 
ryjami. Tačiau neminėdami, kad toks vaisiaus maitinimosi 
būdas visai nereikalingas, nematome jokio ženklo, jog vai- 
siuje gamintųsi baltoji limfa, ir ji nė negali gamintis ten, kur 
maitinimosi būdas ir kraujo gamyba iš esmės kitokie. 

$75. — Todėl visi maisto pasisavinimo ir arterinio krau- 
jo gamybos organai, kokie veikia gimusiuose vaikuose ir su- 
augusiuose, vaisiuje dar yra ramybės būsenoje, jam maistą 
gamina atskiras organas, tarpinis tarp jo ir motinos, kur vie- 
ta pakeičia ir pavaduoja plaučius. Tad šiuo atžvilgiu vaisiaus 
gyvybė labiausiai skiriasi nuo vaikų ir suaugusiųjų gyvybės, 
nors tuo visas skirtingumas nesibaigia. Nes atrodo, kad ar- 
terinio kraujo gamyba vaisiuje, vadinasi, ir visa gyvūninė 
gamyba - silpnesnė. Dėl to vaisius ir mažai turi skaidulų, 
ir jos visai nestiprios, o labai daug - drebučių ir gyvūninių 
klijų. Be to: 

$'16. — Kadangi individualios gyvybės pradėjimas yra or- 
ganinės jėgos privedimas iki didžiausios galios (156), o kartu 
antiorganinės jėgos privedamos iki nulio. Kadangi šių anti- 
organinių jėgų įžengimas, arba veikiau pirmasis jų pasirody- 
mas, tik tuo laiku gali prasidėti, kai organizuojanti jėga per 
išsiplėtimą atitinkamoje materijos masėje praranda dalį savo 
pirminio stiprumo. Taigi, ne tik pats prasidėjimas, bet net ir 
atitinkama individualios gyvybės trukmė turi vykti be didelio 
skaidymo ir be atitinkančių jį išskyrų, kurios, kartą prasidėju- 
sios, su amžiumi turi nuolat stiprėti, daugėti ir didėti. 

$'71. — Tačiau nereikia manyti, kad dėl to, jog vaisiuje ne- 
pastebime jokių išskyrų, nevyksta ir joks organinis skaidy- 
mas. Nes šis atvejis, siaurąja šio žodžio prasme, tik pirmuoju 
individualios gyvybės momentu, pirmajame atome, kuria- 
me prasideda, gali būti suprantamas ir numanomas. Kitaip 
tariant, gyvybė pagal kartą nustatytus pradmenis, vaisiuje, 
lygiai kaip ir visoje gamtoje, turi priklausyti nuo nuolatinio 
formos keitimosi konkrečioje materijoje. Tačiau dėl to, kad 
pačiame individo pradėjime visi organai ir jų dalys turi būti 
suformuoti, o vėliau ir didelė jų dalis iki tam tikro laiko [su- 
siformuoja], kad vienuose perdirbta materija tampa pasikei- 
timo medžiaga kituose, vadinasi, nenuostabu, jog pirmapra- 
diškai vaisiui suformuoti panaudota materija, turėdama per- 
eiti iš vienų organų į kitus ir jiems suformuoti panaudojama, 
tol negali tapti išskyrų medžiaga, kol tie visi organai iki tam 
tikro taško nesusidaro, neišsivysto ir nesusiformuoja. Dėl to 
išskyrų, kurių iki tam tikro laiko nėra jokių ar neįmanoma 
pastebėti, su amžiumi vis labiau turi didėti ir daugėti. 

$'18. — Kai tik vaisius motinos pilve subręsta, tai yra kai 
tik jo organai išsivysto ir susiformuoja tiek, kad gali pradėti 
kvėpuoti, priimti į skrandį maistą, virškinti, iš tikrųjų, ka- 
dangi tolesnis jo gyvūninio formavimosi progresavimas to 
reikalauja, prasideda gimdymas, iš motinos pusės reikalau- 
jantis nuolatinių ir stiprių, siekiančių išstumti subrendusį 
kiaušinį, gimdos ir pilvo raumenų judesių. Šių pastangų ir 
jas lydinčių skausmų priežastis, atrodo, yra tik kiaušinio 
branda ir šiuo atžvilgiu baigta gimdos funkcija. Kadangi 
negalima visos priežasties ieškoti iki aukščiausio laipsnio 
įvykusiame gimdos išsiplėtime, nes šis organas, kaip atrodo, 
nėštumo metu nekenčia jokios prievartos, bet tik nuo pradė- 
jimo momento savo organizacijoje pats patiria nuolatinius 
pokyčius. To akivaizdžiausias įrodymas yra gimdos brinki- 
mas ir tempimasis, net ir tada, kai vaisius pasirodo kiaušidė- 
se ar pilvo ertmėje. 

$'19. — Kūdikystės amžiuje vaikas dar minta iš moti- 
nos pagamintu maistu, tačiau šį maistą gaminantis organas 
keičiasi, lygiai kaip ir paties maisto natūra. Nes kuo vaisiui 
buvo gimda ir motinos vieta, tuo kūdikiui yra krūtys. Šios 
liaukos, neveikiančios per visą gyvenimo vyksmą, nėštumui 
baigiantis, pradeda prisipildyti tirštu ir lipniu skysčiu, o po 
gimimo gausiai gamina saldų ir riebų skystį, kurį vadiname 
pienu. Šis skystis yra tikrasis kūdikio maistas ir tame am- 
žiuje nė neturi būti kitas naudojamas. Motina apdovanota 


tokiais organais, kurie nuo pačios kūdikio amžiaus pradžios 

iki jo pabaigos nuolat gamina medžiagą, iš kurios vystosi 
nauja būtybė. Pirmučiausias toks organas yra kiaušidės, ant- 
ras - gimda, o trečias ir paskutinis - krūtys. 

$80. — Kadangi ir kūdikis jau turi visus didžiąja dalimi 
susiformavusius organus, tad su šio amžiaus pradžia prasi- 
deda išskyros, būtent: išmatos ir urina, taip pat odos ir plau- 
čių išskyros. Netrukus po gimimo su išmatomis pasišalina 
tamsoka meconii““ pavadinimą turinti materija, kuri yra aiš- 
kiai prieš gimimą žarnose susirinkusių išskyrų kombinaci- 
jos atmaina. Nuo tol pradeda gamintis ir tekėti į žarnas tul- 
žis, nors blyški, silpna ir vandeninga, nuo tol visa gyvūninė 
gamyba tampa stipresnė. Protinių organų ir galvos smegenų 
veikla sukelia laipsnišką protinių galių vystymąsi ir nuolati- 
nį nervinės ir raumenų sistemos augimą ir tobulėjimą. Nuo 
tol miegą pertraukia dažnesnis ir ilgesnis budrumas. 

$81. — Visi organai, kurie vaisiuje pakeitė plaučių veiki- 
mą ir virškinimui tarnaujančius organus, po gimimo iškart 
ar labai greitu laiku žūsta kūdikyje kaip nereikalingi. Pvz., 
vieta ir bambos virkštelė iškart sudžiūsta ir nukrinta, kiauši- 
niška anga tarp dviejų širdies prieširdžių užsiveria ir užgyja, 
kaip ir arterinis bei veninis kanalai. Nes kai tik gimęs vaikas 
įkvepia, ir kraujas pilnai per plaučius pradeda pereiti ir ten 
ima keistis į arterinį, ši anga ir minėti kanalai tampa nebe- 
reikalingi. O vietai atsiskyrus nuo motinos, kvėpavimas ir 
nuolatinis ryšys su oru visam gyvenimui tampa būtinos in- 
dividualaus egzistavimo sąlygos. 


80 Lot. meconium, mekonijus - pirmosios kūdikio išmatos. Iš sen. 


graikų yjK0V - aguona, y7KWVI0V - aguonų sultys, opijus. 

$82. — Kūdikio amžius tęsiasi nuo gimimo iki antrųjų 
metų pabaigos - tai yra laiko, per kurį galutinai prasikala 
pirmieji dantys, raumenys tiek užauga, įgauna įgūdžių ir 
stiprumo, kad vaikas iš pradžių pradeda šliaužioti, o paskui 
ir vaikščioti, o dėl jau atsiradusių dantų ir sustiprėjusių virš- 
kinimo organų motinos pienas gali būti pakeičiamas silp- 
nesniu gyvūniniu, galiausiai - augaliniu maistu; vadinasi, 
individualus egzistavimas tik dėl jėgų silpnumo priklauso 
nuo tėvų. Nuo tol visokie fiziologiniai ryšiai tarp motinos ir 
vaisiaus liaujasi, o jų vietą užima moraliniai ryšiai. 

$83. — Pirmieji dantys paprastai prasikala nuo septin- 
to mėnesio po gimimo iki antrųjų metų pabaigos, o išlieka 
iki septintų [amžiaus] metų. Tačiau įvairiuose individuose 
stiprumas, konstitucija ir gyvybės vyksmo sparta juos kar- 
tais pavėlina arba pagreitina. Šių dantų skaičius neviršija 
dvidešimties, tai yra po dešimt kiekviename žandikaulyje. 
Pirmiausia prasikala priekiniai viršutiniai, po jų seka prieki- 
niai apatiniai, po šių - iltys, galiausiai po du krūminius dan- 
tis iš kiekvienos pusės ir kiekviename žandikaulyje. Jiems 


išdygus, pirmasis dantų prasikalimas visiškai baigtas. 


TOLESNI NUO AMŽIAUS 
PRIKLAUSANTYS SKIRTUMAI. 


$84. — Žmogus, nuo atjunkymo laiko ir vaikystės am- 
žiaus pradžios naudodamas gėrimą ir augalinį bei gyvūninį 
maistą, ima palaikyti bemaž tokius santykius ir ryšius su 


likusia gamtos dalimi, kokie visą gyvenimą turi tęstis. Vis 

dėlto, kaip kiekviena organinė būtybė ne kiekviena gyvy- 
bine materija apskritai, bet tik tam tikromis jos kombina- 
cijomis gali maitintis, taip panašiai galima manyti, kad ir 
žmogui įvairiais jo amžiaus laikotarpiais gali tikti arba tik 
tam tikros organinės kombinacijos, arba vienos daug ge- 
riau už kitas. Pvz., pačioje savo egzistavimo pradžioje, užsi- 
mezgęs skysčio laše, formuojasi grynai iš motinos parengtų 
gyvūninių kombinacijų ir apsaugomas nuo bet kokios oro 
prieigos ir poveikio. Po gimimo ilgai dar maitinasi motinos 
pagaminta kombinacija, tai yra pienu, kol iš lėto susifor- 
muoja, sustiprėja ir pamažu prisitaiko perdirbti silpnesnes 
gyvūnines ir augalines kombinacijas maistui priimti ir virš- 
kinti skirti organai. Bet tuo laikotarpiu stipresnei gyvūninei 
gamybai jau tampa būtina oro įtaka. 

$85. — O dėl to, kad maisto gyvybingumas, kaip san- 
tykinė ir kintanti savybė, pasireiškia per gyvųjų būtybių 
padėtį organizuotų esybių grandinėje (166), todėl žmogus 
įvairiais savo amžiaus tarpsniais akivaizdžiai keičia savo 
santykį su gyvybine materija ir organizuotomis būtybėmis. 

$86. — Tačiau šis santykis aiškiai priklauso nuo to, kad 
pirmaisiais momentais neperdirba [kitokios], kaip tik jau 
stipriai suformuotą ir pasisavinti lengvą materiją, taip pat, 
kad iš lėto ir mažais laipteliais pereina prie vis sunkesnės 
perkūnyti [materijos] formavimo. Iš tiesų, atkreipę dėmesį į 
visoje gyvojoje gamtoje nustatytą tvarką, matome, kad ne tik 
jis [Žmogus], bet ir visi tobulesni gyvūnai iki tam tikro laiko 
maitinasi motinos pienu. Tačiau paukščiai, kurie susifor- 
muoja kiaušiniuose iš dviejų stipriai gyvūninių kombinacijų, 

tai yra trynio ir baltymo, po gimimo minta arba gyvūninė- 
mis esybėmis, arba tokiais augalais, kurie tėvų jau iš dalies 
suvirškinti, suminkštinti ir sumaišyti su specifinėmis gy- 
vūninėmis sultimis. Net ir pats augalinis vaisius, pradėda- 
mas individualią gyvybę, maitinasi augalinėmis kombina- 
cijomis, glūdinčiomis pirmuosiuose daigų lapeliuose. Iš čia 
atsiskleidžia, kad gamta, pradėdama gyvūninę ir augalinę 
gyvybę daugiau ar mažiau suformuotose kombinacijose, 
kai tik jose naujo individo egzistavimą įtvirtina ir pradeda 
jo gyvybės vyksmą, jam pasisavinti palaipsniui pateikia vis 
mažiau perdirbtas esybes. Arba, kalbant mums priimta kal- 
ba, juo gyvybingesnę materiją veikia individuali organinė 
jėga, tuo labiau plečiasi". 

$87. — O dėlto, kad tasai gyvybingumo laipsnis kiekvie- 
nai gyvajai būtybei pagal vietą, kokią ji užima organizuotų 
esybių grandinėje, yra kitoks, todėl tinkamos apvaisinti mo- 
tinoje materijos visa gamyba gali priklausyti nuo jos prive- 
dimo tik iki tam tikro reikalingo gyvybingumo laipsnio. 

$88. — Vadinasi, pirmasis nuo amžiaus priklausan- 
tis skirtumas yra tai, kad žmogus, kaip ir visos organinės 
būtybės apskritai, yra pajėgus perdirbti tuo gyvybingesnę 
materiją, vadinasi, tuo ilgesnio laiko formavimui reikalin- 
gą, juo labiau nuo pirmojo savo pradėjimo momento atsito- 
lina, ir atvirkščiai. Iš tikrųjų, juo mažiau organinė jėga yra 
išsiplėtusi, tuo veiklesnė; dėl ko įeinančią į jos veikimo sferą 


D 6580) Šioje vietoje gyvybingumas vertinamas visos organizuotų bū- 

tinkamai parengtą materiją tuo greičiau perkeičia ir pasi- 
savina, bet kartu reikalauja dažniau ją patiekti. Tad ši labai 
reikalinga veikimo sparta palaikoma labiausiai per tai, kad 
pateikiama perdirbti lengva materija, kartu tam mažiau lai- 
ko reikalaujanti. 

$89. — Tad iš organizuojančios jėgos prigimties išplaukia, 
kad juo mažesnėje materijos masėje glūdi, tuo spartesnį gyvy- 
bės vyksmą turi palaikyti, arba individų gyvybės vyksmo spar- 
ta priklauso nuo organinės jėgos koncentracijos. Todėl šis spar- 
tumas stipriausias pačioje gyvybės pradžioje. Atsižvelgiant į 
augimą, palaipsniui silpnėja, o pagal visuotinius šio mokslo 
pradmenis (168-313) išsilaiko per materiją: pradžioje sufor- 
muotą stipriau, o vėliau - vis silpniau. Tai mums kiekvienam 
visapusiškai ir įtikinamai patvirtina patirtis. 

s90. — Iš tikrųjų geriausiai gyvybės vyksmo greitumą 
jaučiame per atsinaujinimo spartą, vadinasi, per dažną ar 
retą maisto ir gėrimo poreikį, taip pat per kraujo apytakos 
vikrumą ir gyvūninę šilumą. Ir dėl to matome, kad vaisiuje 
kraujo apytaka stebėtinai greita, o gyvybinė materija prista- 
toma nepaliaujamai. Po gimimo ši apytaka lėtėja, bet nedi- 
deliais laipsniais, maisto naudojimo poreikis yra pakanka- 
mai dažnas. Su amžiumi kraujo apytaka ir gyvūninė šiluma 
būna vis silpnesnė, maisto naudojimas ne toks dažnas ir ne 
toks gausus. 

s91. — Vienas iš pastebėtų lemiamų skirtumų įvairiais 
amžiaus metais - tiek Žmogaus, tiek ir visų gyvųjų esy- 
bių - yra kintantis organinių dalių kietumas, kurios, bėgant 
laikui, nuolat kietėja. Nes matome, kad gyvybė prasideda 

skysčio laše, kuriame lėtai vieną po kitos kietąsias dalis ku- 
ria, formuoja ir išreiškia. Visos šios dalys, neišskiriant net ir 
pačių kaulų, iki pat gimimo yra minkštos, tačiau tas minkš- 
tumas vaikystėje palaipsniui mažėja, kai aiškiai pastebime, 
jog susidaro vis daugiau sutirštėjusių dalių, o susidariusios 
vis labiau stiprėja ir kietėja. Toks kietėjimas nuolatos didėja 
iki pat vėlyvos senatvės, kurioje labai daug minkštųjų dalių 
įgyja diržingumo“, o galiausiai visiškai sukaulėja. 

$92. — Tasai skysčių siekimas sutirštėti, o minkštųjų da- 
lių - sukietėti, vyksta visose gyvosiose esybėse. Akivaizdų 
pavyzdį turime ilgaamžiuose augaluose, kurių skaidulų kie- 
kis ir kietumas su amžiumi nuolat auga. Be to, niekam ne 
paslaptis jaunų gyvūnų ir augalų minkštumas ir klijingu- 
mas, panašiai kaip senų - kietumas ir diržingumas. Dėl to 
reikia pridurti ir šią pastabą, kad visos kietosios dalys - tiek 
gyvūninių, tiek ir augalinių kūnų - formuojasi iš skysčių, 
o pirmųjų maistas, kol gamybai arba organams atnaujin- 
ti galės būti nukreiptas, turi pasikeisti į įvairius skysčius ir 
galiausiai - į kraują. Šios sutirštėjusios organinės dalys for- 
muojasi iš tų pačių skysčių tuo kietesnės, juo ilgiau išlieka 
gyvybė. Dėl ko reikia apsvarstyti ir laikyti tikru dalyku, kad 
visa gyvybės veikla ir siekimas yra skirti nuolatos stiprinti 
materiją, kurioje veikia. Iš to tektų daryti išvadą, kad or- 
ganinės esybės stabiliai siekia žemėje sumažinti lakiųjų ir 
skystųjų kūnų, o padauginti kietųjų; ką leidžia patvirtinti 
milžiniški organinių palaikų ištekliai mineralų karalystėje. 


81 Orig. lykowatošci - skaidulingumo, gyslotumo. 

$93. — Tačiau kaip gyvybingos materijos kietėjimas yra 
susijęs su jos gamyba, taip organinis skaidymas turi turėti 
priešingą rezultatą. Kaip organinės esybės tik sustingusiais 
palaikais turtina mineralų karalystę, joje laidojant ir saugant 
perdirbtus į kietuosius kūnus, vandenį ir orą. O pačios, kol 
gyvena, išskirdamos daugiausia vandens ir dujų, viena vertus, 
kaip aiškiai ardo takius ir lakius kūnus, taip, kita vertus, juos 
kuria atvirkščiai [kietus]. Tačiau visame fiziniame pasaulyje 
ką gamta, viena vertus, sukūrė, tą, kita vertus, pataiso; ir dėl 
to, kaip kitoje vietoje atskleidėme (98-100-101), organinių 
esybių palaikai mineralų karalystėje ir vėl suskaidomi, ir iš 
naujo grąžinami į takią ar lakią būseną, o dėl to vėl gali būti į 
gyvenimą sugrąžinti, vėl nukreipti organinių būtybių naudai. 

$94. - Tad, grįžtant prie nuo amžiaus priklausančių skir- 
tumų, iš ankstesnių pastabų aiškiai išplaukia, kad jaunuose 
daug didesnė skysčių gausa negu suaugusiuose ar senuo- 
se. Arba, kad nuo pat pradėjimo iki gyvenimo vidurdienio 
persvarą nuolat turi skystosios dalys, kaip nuo vidurdienio 
iki mirties - kietosios. O kadangi gyvybės vyksmo sparta di- 
džiausia vaisiuje, su amžiumi nuolat mažėja būtent taip, kaip 
didėja organinių dalių kietėjimo laipsnis, taigi, organinių 
dalių kietėjimo ir įtvirtinimo stiprumas yra atvirkščiai pro- 
porcingas gyvybės vyksmo spartai. Patirtis akivaizdžiausiai 
šią tiesą patvirtina. Nes matome, kad daugiamečiai augalai, 
kuriuose gyvybės vyksmas yra itin lėtas ir daugiausia suda- 
ro kiečiausią pluoštą, kai tie, kurie bemaž mūsų akyse atsi- 
randa, subręsta ir sunyksta, kokie yra beveik visi grybai, - jo 
mažiausiai ar visai neturi. 

$9$. — Atsižvelgiant, kad tinkamiausias žmogaus organų 
ir dalių tarpusavio santykis tuo laiku, kai visi jie yra galuti- 
nai susiformavę, tai yra brandžiame amžiuje, ir susiejant su 
šiuo santykiu jų dydį ir proporcijas vaikystės ir kūdikystės 
amžiuje, aiškiai pastebėsime, kad galva nuo gimimo iki pat 
augimo pabaigos nuolat neproporcingai didelė. Kita vertus, 
įsižiūrint į tvarką, pagal kokią organinės dalys susidaro ir 
vystosi, matome, kad vaisiaus galva ir pirmiau išsivysto, ir 
daug didesnė už kitas kūno dalis. Tad, atsižvelgiant į nervų 
sistemą, kurios centras ir susitelkimas yra galvoje, paaiškėja, 
kad ši sistema labiausiai išvešėjusi būna vaisiuje, kūdikystės 
ir vaikystės amžiumi, gerokai viršydama tą santykį, kokiame 
būna vėlesniame amžiuje. Šis nervinio audinio perviršis le- 
mia, kad vaikai ir jaunuoliai daug jautresni už suaugusius ir 
senus. Su amžiumi, tuo pačiu santykiu kaip raumenų sistema 
susiformuoja, plečiasi ir stiprėja, sumažėja ir šis nervinio au- 
dinio perviršis, o draugę ir nuo jo priklausomas jautrumas. 

$96. — Toks nuolatinis nervinio audinio vyravimas rodo, 
kadjo gamyba visada viršija skaidymą ir kad šis perviršis tuo 
didesnis, juo amžius jaunesnis, ką aiškiausiai įrodo miegas: 
bemaž nepertraukiamas - vaisiaus, labai ilgas ir dažnas — 
kūdikių ir vaikų. Po gimimo, nors budrumas itin trumpas, 
tačiau tuojau pat sujungiamas su juslių veikla ir išorinių 
objektų veikimu į jas. Tad tuo laiku prasideda nemateriali 
nervų sistemos veikla, vadinasi, pradedamas kažkiek žadinti 
ir jos skaidymas. Per juslių veikimą pamažu įgyjame vaizdų, 
o su jų įgijimo santykiu atsiveria ir susidaro kitos protinės 
galios, vadinasi, auga nemateriali smegenų veikla. Tokiu pat 

santykiu mažėja miegas, o vis labiau didėja raumenų veikla, 
kas tuo daugiau prisideda prie nervinių skaidymų padaugė- 
jimo. Taigi, juo labiau tobulėja ir stiprėja raumenys, juo dau- 
giau plečiasi proto galios, tuo labiau nervinis audinys įeina į 
tinkamus santykius likusio kūno atžvilgiu. Iš to matyti, kad 
vaikai ir nesubrendęs jaunimas visuotinai pasižymi nervin- 
gu temperamentu, kuris gali išlikti per visą gyvenimą, jeigu 
deramas auklėjimas tam neužbėgs už akių. 

$971. — Tokia gausi nervinio audinio gamyba, vedama 
tik individualios jėgos ir per kraują atgabenamos gyvybinės 
materijos impulso, turi jį daryti jautresnį visiems išoriniams 
įspūdžiams ir tinkamiausią visoms nematerialioms veik- 
loms. Nes, pirma, visada yra užtektinai tinkamos skaidyti 
materijos; antra, nervinis audinys tuo tinkamesnis priimti 
išorinius įspūdžius ir tuo stipriau, juo jų mažiau gavo. Dėl to 
vaikystėje ir ankstyvoje jaunystėje įgyti vaizdai yra švariausi 
ir stipriausi, kaip tolesniame amžiuje būna tuo švaresni ir 
stipresni, juo jų mažiau turime. Tai yra tikroji priežastis, dėl 
kurios vaikai turi tokią stiprią atmintį ir dėl ko ją su amžiu- 
mi tuo labiau praranda, juo daugiau žinių įgyja. Dėl to ne- 
nuostabu, kad senovės tautos, netašytos ir mažai su mokslais 
ir menais susipažinusios, joms pažįstamų ir įprastų dalykų 
įsivaizdavimą turi daug grynesnį ir stipresnį negu civilizuo- 
tos tautos, užtat jų kalba ir aprašymais perteikti paveikslai 
tokie gyvi, įtikinami ir teikiantys pasigėrėjimą. 

$98. — Dėl tos pačios priežasties kitos proto galios, rei- 
kalaujančios tam tikros vaizdų atsargos, iki tam tikro lai- 
ko būna silpnos vaikuose ir jaunuomenėje. Būtent tokia yra 

vaizduotė ir samprotavimas. Pastarasis netgi turi būti vėles- 
nis už pirmąją, kuriai reikalingas tik stiprus jausmas, užsi- 
degimas ir tam tikras vaizdų rezervas, tuo tarpu sampro- 
tavimas, turėdamas ne tik susieti tarpusavyje vaizdus ir jų 
santykius, bet net ir spręsti apie jų atitikimą ar neatitikimą 
gamtoje ir pagal tai priimti elgesio taisykles, atitinkančias 
didžiausią žmogaus naudą, reikalingas daug didesnių ne tik 
vaizdų, bet ir santykių atsargų. Todėl vaizduotė klesti jauna- 
me ir brendimo amžiuje, kai tikrasis protas ir išmintis pasta- 
rajame vos tik prasideda. 

s99. — Pasak anatomų ir fiziologų pastebėjimų, limfiniai 
indai daug gausesni vaikų ir jaunuolių negu vyresniame am- 
žiuje ar senatvėje, kurioje didelė jų dalis galutinai užsidaro 
ir miršta. Tai viena iš priežasčių, dėl kurių vaikai turi kur 
kas daugiau skysčių, ypač klijingų, negu suaugusieji. Dėl 
šio limfinių indų gausumo ir išvešėjimo, kietųjų dalių skai- 
dymas ir rijimas, vadinasi, jų atsinaujinimas, vyksta daug 
greičiau ir palaikomas įprasta jaunystės, gyvybės vyksmo 
sparta, panašiai kaip ir vėsinamasis procesas palaikomas 
vienodu santykiu su šildomuoju [procesu]. Tačiau, kita ver- 
tus, šis limfinės sistemos perviršis ir veikla lemia polinkį į 
kai kurias jai būdingas ligas, būtent į limfinių indų ir limfi- 
nių liaukų uždegimus ir pūliavimus“*. 

600. — Visi organai paeiliui vystosi ir formuojasi, o šis 
nuoseklumas reikalingas tam, kadangi pirmieji šios eilės 
nariai būtini tolimesniems egzistuoti ir susiformuoti, taip 


82 Orig. suppuracyj; iš lot. suppuratio - pūliavimas, pūlinys. 

ankstyvas nervų sistemos vešėjimas ir plėtimasis turi būti 
reikalingas kitiems organams vystytis ir tobulėti. Tai sutei- 
kia naują ankstesnės mūsų prielaidos palaikymą, kad rau- 
menų sistema didžiąja dalimi formuojasi ir tobulėja nervų 
sistemos sąskaita. Tai įrodo didelis vaikų jautrumas, esant 
visiškam negalėjimui judėti, taip pat šis rimtas ir niekada 
nesikeičiantis pastebėjimas, kad juo daugiau raumenų sis- 
tema stiprėja ir tarpsta, tuo nervų sistema stipriau virškina- 
ma, ir jautrumas tampa mažesnis. 

601. — Tačiau jaunystėje organinės gamybos perviršis 
viršum skaidymo, nors didžiausias nervuose, veikia ne tik 
juose, bet ir visame kūne. Mat, šiame perviršyje slypi orga- 
nizacijos augimo ir nuolatinio plėtimosi priežastis. Dėl tos 
pačios priežasties išskyros, kurių vaisiuje jokių nepastebėjo- 
me, po gimimo nuolat didėja, o į senatvę daugėja. Kadangi 
dažnai matome, kad ilgamečio gyvenimo ir senatvės amžiuje 
kai kada atsiranda ir laikosi nauji ir neįprasti tuštinimaisi 
[šalinimai], kurie galiausiai tampa tokie pat svarbūs sveikatai 
palaikyti, kaip įprastos išskyros. Antai, tokie yra: užkietėjus 
viduriams tuštinimasis per hemoroidines venas, gausių tirš- 
tų gleivių pašalinimas seniams kosint, opos kojose ir panašūs 
dalykai. O tie išsituštinimai įsitvirtina, didėja ir daugėja kaip 
tik tuo laiku, kai poreikis valgyti ir miegoti nuolat mažėja. 
Net ir pati urina vėlyvesniame amžiuje yra daug stipriau pri- 
sotinta negu vaikų - turtingesnė urino ir jo druskų. 

602. — Be to, matėme, kad vaisiuje nevyksta jokia plau- 
čių ir organų, skirtų maistui priimti, kramtyti ir virškinti, 
veikla. Po gimimo plaučiai iš tikrųjų pradeda tuojau pat 

veikti, tačiau ta veikla ilgai būna silpna, o pagamintas krau- 
jas blyškus, silpnas, nestipraus gyvūninio charakterio. Ši 
plaučių veikla ir gyvūninės gamybos laipsnis vis labiau to- 
bulėja ir auga, o tai lemia aukštesnį gamybos laipsnį ir dau- 
giau salietradario išskyrose, kaip įrodo ekskrementų, urinos 
ir transpiracijos būklė. Iš tikrųjų, suaugusių asmenų pasta- 
roji [prakaitas] pasižymi daug stipresniu gyvūniniu kvapu, 
o senių - tiesiog nepakenčiamu. 

603. — Panašiai vaisiuje visiškai neveikianti visa virš- 
kinimui skirtų organų sistema po gimimo gali virškinti tik 
patį pieną, o vėliau - tik stipriau suformuotą ir gyvūninei 
natūrai artimą maistą. Net ir virškinimui tarnaujančios sul- 
tys, būtent tulžis, vaikuose neturi to stiprumo, kokį įgyja vė- 
lesniame amžiuje. Tad šie organai nuolat tobulėja ir stiprėja 
iki visiško subrendimo. 

604. — Iš viso to, ką mes iki šiol apie amžių skirtumą 
kalbėjome, išeina, kad vaikai paprastai pasižymi pertekli- 
niu jautrumu, skysčių - būtent limfos - gausumu, gyvybės 
vyksmo sparta, silpnu virškinimu, silpna gyvūnine gamy- 
ba, neturinčia jėgų raumenų sistema ir visų kietųjų dalių 
minkštumu. Iš tokios konstitucijos galima lengvai nustatyti 
jų polinkį į tam tikrų rūšių ligas, taip pat - tinkamus nuro- 
dymus jų fiziniam lavinimui. 

60$. — Kai tik prabėga kūdikystė ir vaikystė, jaunuolio 
amžiuje nervinės sistemos vyravimas pradeda mažėti, ta- 
čiau vietoj to pradeda tarpti ir imti viršų kraujo indų, būtent 
arterinių, sistema. Tai įrodo didelė gyvūninė šiluma, ryškus 
kraujo raudonumas, stiprus arterijų pulsavimas ir didelis 

polinkis į karščiavimus, uždegimus ir arterinius kraujo- 
plūdžius. Šiame amžiuje tokį arterinės sistemos suvešėjimą 
Wintringham'as“' stengėsi atskleisti eksperimentais. Toks 
arterijų išvešėjimas, lemiantis kraujo apytakos gyvumą, 
sujungtas su stipriu jautrumu, taip pat didoku visų organų 
lankstumu, yra šiam amžiui būdingo gyvumo priežastis. 
Tačiau arterinės sistemos veikla, atrodo, daugiausia priklau- 
so nuo stiprios gyvūninės gamybos, tai yra arterinio kraujo 
[gamybos]. Kadangi tai vyksta plaučiuose, iš to išplaukia, 
kad jaunuoliškas amžius susijęs su ypatingu šio organo stip- 
rumu ir veikimu. Dėl to šis amžius yra amžius uždegimų 
ir plaučių kraujoplūdžių, kurie dažnai baigiasi fatališkomis 
piktžaizdėmis ar votimis. 

606. — Pagaliau jaunuoliškas amžius galutinai baigiasi 
dauginimosi organų, kurie iki tol visai buvo neveikiantys, 
susiformavimu ir prasidėjusia jų veikla. Tas jų išsivystymas, 
atrodo, taip pat vyksta su stipresne gyvūnine gamyba ir ar- 
terinės sistemos persvara. Po dauginimosi dalių išsivysty- 
mo prasideda stiprus raumenų formavimasis ir tobulėjimas, 
vadinasi, į gyvūninę ekonomiją įvedama daug pokyčių, iš 
dalies priklausančių nuo raumenų stiprumo, iš dalies nuo 
tų pačių dauginimosi organų veikimo. Šie pokyčiai ryš- 
kesni vyruose; jiems būdingas: odos patamsėjimas, balso 
pastorėjimas, bemaž visas plaukais padengtas kūnas, bet 


83 Sir Clifton Wintringham, 1st Baronet (1710-1794) - gydytojo 
Cliftono Wintringhamo sūnus, anglų karo gydytojas, Cumberland'o ku- 
nigaikščio Viljamo gydytojas, karaliaus Jurgio III nuolatinis gydytojas. 

ryškiausiai - dauginimosi dalys ir barzda, didelis jėgų ir 
narsos padidėjimas, taip pat sustiprėjęs siekimas susijungti 
su kita lytimi, kuris dažnai pavirsta į itin stiprią aistrą, va- 
dinamą meile. 

607. — Ir nors, tiesą sakant, dauginimosi dalys nepri- 
klauso individualiai gyvybei ir gali būti visai pašalintos, 
vis dėlto, kadangi nuo jų priklauso rūšinė gyvybė, kuri su 
individualia [gyvybe] glaudžiai susijusi, turi akivaizdžiai ją 
veikti. Taigi, pašalinus, sunaikinus ar tapus neveikiančioms 
dauginimosi dalims, žmogus pasitraukia iš visų rūšinių san- 
tykių, vadinasi, praranda dalį įtakos jį supančioms esybėms, 
dėl ko jo gyvybė užsisklendžia daug siauresnėje reiškinių 
sferoje. Be to, dauginimosi organai, būdami susiję su visu 
gyvuoju individu, maitindamiesi jo suformuota materija ir 
grąžindami jam per save naujai suformuotą, pagal tai, ką 
anksčiau (251) pasakėme, turi veikti individualią gyvybę 
ir būti viena iš ją pasotinančių ir tobulinančių priežasčių, 
vadinasi, negali būti prarasti, be nuostolio individui ir kai 
kuriems jo organams ir gyvybės pasireiškimams. 

608. — Prie šių pastabų reikia pridėti ir tai, kad visiškas 
dauginimosi organų išsivystymas ir veikla nėra galutinis 
individualaus išsivystymo ir tobulumo terminas, vadinasi, 
jų sunaikinimas turi sulaikyti kitų organų ir gyvybės reiš- 
kinių formavimąsi ir tobulėjimą arba bent jau juos gerokai 
susilpninti. Užtat matome, jog kastratai lieka visam gyveni- 
mui, taip pasakysiu, jaunuolio amžiaus, tai yra jų organiza- 
cija sensta, bet netobulėja ir nestiprėja tokiu laipsniu, kaip 
nekastruotų asmenų. 

609. — Akivaizdžiausi gyvybės reiškiniai, ypač vyriš- 
koje lytyje atsiskleidžiantys iškart po dauginimosi dalių 
susiformavimo, yra: kūno pirminio baltumo ir minkštumo 
netekimas, balso storumas, didelis raumenų sustiprėjimas 
ir augimas, drąsa, viso kūno, ypač barzdos, pasidengimas 
plaukais. Užtat kastratai, kuriuose šių pokyčių pasirodymas 
sustabdytas, išsaugo jaunuolišką baltumą ir delikatumą, 
ploną vaikišką balsą, neturi barzdos bei drąsos, jų raumenys 
silpni, minkšti, suglebę. 

610. — Po galutinio dauginimosi dalių išsivystymo ir 
pasibaigus jaunuoliškam amžiui visos gyvūninės dalys, jau 
susiformavusios ir veikiančios, tik stiprėja ir tobulėja iki pat 
visiškos brandos, arba iki gyvenimo vidurdienio. Oda ir visa 
ląstelių membrana sutirštėja ir įgyja daugiau tamprumo, ner- 
vų ir arterinės sistemos persvara liaujasi ir įeina į tinkamas 
ribas, bet, visų pirmiausia, prisipildo, tobulėja ir didžiausią 
jėgą pasiekia muskulai. Užtat visas šis amžius yra jėgos ir iš 
jos gimstančios drąsos amžius. Tai kareiviškos dvasios am- 
žius, noro viešpatauti ir nukariauti, šlovės meilės, žodžiu, su- 
manymų ir didžiausio veiklumo visais atžvilgiais amžius. 

611. — Šis amžius baigiasi lygiai su gyvenimo vidurdie- 
niu, kuris vyrams tenka apie 35-uosius metus po gimimo. 
Visu šiuo laikotarpiu, kurį galima pavadinti tobuliausio gy- 
venimo amžiumi, visos organinės sistemos, būdamos tin- 
kamoje pusiausvyroje, ir bent jau tobulos būsenos privalo 
būti. Nervų, raumenų, arterinė ir veninė sistemos labiausiai 
proporcingai atitinka viena kitą, vienos veikla visiškai deri- 
nasi su kitos veikimu ir tarpusavyje tobulai sąveikauja. Tuo 

laiku žmogus yra tuo, kuo tik gali būti; o nuo tol nežymiais 
žingsneliais ima krypti link pabaigos, nuo tol anas tobulas 
ir tvarkingiausias gyvųjų sistemų santykis pradeda keistis ir 
vėl, nors kita tvarka, vienos ima vyrauti prieš kitas. 

612. — Pirma, nervų sistema, kuri iki gyvenimo vi- 
durdienio nuolatinę, nors vis mažesnę persvarą išlaikė, 
nuo šiol praranda vis daugiau savo stiprumo ir veiklumo. 
Nervingame temperamente šis jos nuosmukis nėra ryškus, 
ne toks akivaizdus šiltuose kraštuose ir tarp moterų, bet kitų 
temperamentų, nuosaikiuose klimatuose, tarp vyrų, ypač 
darbščių, labai pastebimas. Arterinė sistema, kuri nuo jau- 
nuoliško amžiaus iki galutinės brandos nuolat viešpatavo, 
nuo šiol tos persvaros netenka. Per kraujo apytakos spartą 
gyvūninė šiluma, polinkis į arterinius kraujoplūdžius ir už- 
degimus iš lėto nyksta, vietoj to pradeda tarpti ir pastebimai 
imti persvarą venų sistema, ką įrodo jų didumas, pilnumas 
ir iškilumas, taip pat polinkis į venų kraujoplūdžius. 

613. — O kadangi didžiausia venų sistemos dalis yra ke- 
penų indų sistema, vadinasi, kiekvienas pakitimas, įvykęs 
pirmajame, kuo geriausiai turi atsispindėti šiame, tad po 
amžiaus vidurdienio, kai tik venų persvara pradeda įsitvir- 
tinti, pasireiškia pirmieji jos ženklai per venų suvešėjimą, 
pilnumą ir išbrinkimą, iš kurių susiliejimo atsiranda didžio- 
ji kepenų vena. Tad tokiu atveju ne tik pačios kepenys, bet 
ir visi pilvo organai pradeda kentėti dėl to pilnumo ir duoti 
aiškius jo ženklus, taip pat linkti į kai kurias ligas. Paprastai 
pirmoji šio pilvo venų persipildymo ir stiprios veiklos pasek- 
mė yra hemoroidinių indų išbrinkimas ir kraujo šalinimas 

per šiuos indus, taip pat polinkis į įvairaus pobūdžio pilvo 
ligas, apie ką teks plačiau pakalbėti kitoje vietoje. 

614. — Tad kaip arterinės sistemos persvara nuteikia vi- 
sokeriopoms krūtinės bei plaučių ligoms, taip venų persvara 
veda prie pilvo skausmų. Dėl to lengvai paaiškiname seno- 
vės gydytojų pastebėjimus, kurie manė, kad vaikystės am- 
žius linkęs į galvos, jaunuoliškas - į plaučių, o brandos - į 
pilvo ligas. Senatvėje nervinė, arterinė ir limfinė sistemos 
vis labiau silpnėja ir praranda senąjį savo veiklumą. Dėl to 
aiškiai sumažėja jautrumas, iš lėto išsitrina kai kurios proto 
galios, suprastėja atmintis, stingsta vaizduotė, nelieka aist- 
rų. Gerokai sumažėja net ir pati samprotavimo galia. Tik 
išmintis, kuri yra ilgos patirties ir šalto svarstymo vaisius, 
išsilaiko visu savo stiprumu, bemaž iki pat karšaties. Dėl 
sulėtėjusios arterijų veiklos lėtėja visas gyvybės vyksmas 
ir gyvūninė šiluma; užtat [atsiranda] didesnis išorinės ši- 
lumos poreikis, tampa mažesnė arterinio kraujo gamyba, 
mažesnė plaučių veikla, silpnesni visi gyvūninės gamybos 
procesai, priklausantys nuo arterinio kraujo. O sumažėjusi 
limfinių indų veikla lemia kietųjų dalių skaidymo suma- 
žėjimą ir skystųjų rijimą. Pirmojo pasekmė yra vis labiau 
augantis tų dalių kietėjimas, o antrojo - ertmėse ir ląstelių 
membranoje kaupiasi įvairūs skysčiai, iš pradžių - riebalai, 
o pabaigoje - vanduo. 

615. — Iš tikrųjų vėlyvoje senatvėje, o tuo labiau kar- 
šaties amžiuje, vis mažiau gaminama riebalų, kurie dėl to 
pamažu mažėja, o galiausiai išnyksta. Atrodo, kad tik viena 
kaulinė materija vis daugiau vyrauja, kuo įsitikiname ne tik 

iš pačių kaulų trapumo ir vis stipresnio kietėjimo, bet ir iš 
akivaizdaus kai kurių minkštųjų dalių - būtent kremzlių ir 
arterijų - kaulėjimo. Tuo laiku, palaipsniui silpstant jaut- 
rumui ir gebėjimui judėti, vis pastebimiau mažėja skysčių, 
smulkesni indai - tiek kraujo, tiek ir limfos - užsidaro ir ga- 
lutinai išsilygina, visas kūnas išdžiūsta ir gerokai susiriečia 
ir sutrumpėja, širdies stiprumas, plaučių veikla ir gyvūninė 
šiluma vis labiau mažėja, proto galios palaipsniui silpsta, kol 
galiausiai visas kūnas, nejautrus, šaltas ir nejudrus kaip mu- 
mija, išdžiūsta, o organizuojanti galia, išsemta iki aukščiau- 
sio laipsnio, visiškai išnyksta. Tokia yra tvarkinga ir neiš- 
vengiama žmogiškosios gyvybės pabaiga, kurią dažniausiai 

616. — Žmogus ir visi tobulesni gyvūnai susideda iš 
dviejų skirtingos, tai yra vyriškos ir moteriškos, lyties indi- 
vidų. Esminis šių individų skirtumas - dauginimosi dalyse, 
skirtingose kiekvienoje lytyje. Ten, kur šis pasiskirstymas 
neįvyko, nėra jokio skirtumo tarp tos pačios veislės indivi- 
dy. Taip pat ir atsiskyrusiuose individuose dauginimosi dalių 
susiformavimas, išsivystymas ir galutinė veikla yra gana vė- 
lyva, o lyties skirtingumas iki pat šio periodo nerodo jokio 
akivaizdaus jų skirtumo. Todėl vaisiuje kūdikystės ir vaikys- 
tės amžiuje nepastebime jokių skirtumų tarp skirtingos ly- 
ties individų: ta pati konstitucija, stiprumas, polinkis ir visos 
gyvybės apraiškos visiškai tos pačios. Žodžiu, be pirminio 
dauginimosi dalių susiformavimo, šie du individai visiškai 
vienas į kitą panašūs. Tad jeigu vėlesniame amžiuje, kai dau- 
ginimosi dalys galutinai susiformuos ir pradės veikti, visoje 
kūno sudėtyje, konstitucijoje, polinkiuose ir poelgiuose rasi- 
me tokį didelį skirtingumą, visas šis skirtumas turi būti pri- 
skirtas dauginimosi dalių veiklai ir jų poveikiui konstitucijai. 

617. — Kartu paimtos moteriškos ir vyriškos daugini- 
mosi dalys sudaro tik vieną organą, kadangi pilnas jų vei- 
kimas vyksta tik tuo laiku ir patenkina jų paskirtį, kai yra 

kartu susijungusios. Tačiau dėl to, kad prie to jungtinio vei- 
kimo kiekviena dalis prisideda savaip, dėl to turi ir atskirą 
veikimo rūšį, kurią galima vertinti dvejopu požiūriu, tai yra: 
kaip vienos dauginimosi organo dalies veikimą kitos, taip 
pat kaip veikimą - ar viso organo, ar kiekvienos jo dalies - 
[kitų] organų ir individualios konstitucijos. Tai, ką derėtų 
žinoti apie abipusę dauginimosi organų veiklą, įvardijome 
kitoje vietoje (130-141). Dabar mums lieka apsvarstyti, kaip 
kiekviena šio organo dalis veikia individo, kuriam priklau- 
so, dalis ir konstituciją. 

618. — Jau įvardijome (607), kad dauginimosi dalys, nors 
nepriklausančios individualiai gyvybei, vadinasi, galinčios 
būti arba nebūti, vis dėlto veikia individualią konstituciją ir 
konstitucija, savo ruožtu, [veikia] jas. Tikras ir esminis dau- 
ginimosi organas moteriškojoje lytyje yra kiaušidės (ovaria), 
o vyriškoje - sėklidės [testes]; nes jeigu šių organų netenka- 
ma, dauginimosi veikla ir vaisingumas baigiasi. Kiaušidės 
duoda pradžią, augimą ir brendimą kiaušinėliams, o vyriški 
organai gamina gyvūninį skystį, kuris juos apvaisina. Kitos 
lytinių organų dalys yra tik papildomos ir arba palengvi- 
na ir įgyvendina anų veiklą, arba tarnauja kaip dviejų ly- 
čių susijungimo būdas, arba galiausiai tarnauja išsaugoti 
apvaisintam kiaušinėliui iki [atitinkamo] laiko ir visiško su- 
brendimo. Toks organas moteriškoje lytyje yra gimda, kuri 
apvaisintą kiaušinėlį išlaiko, saugo jame užsimezgusį vaisių 
ir aprūpina tinkama gyvybine materija. 

619. — Vyriška sėkla yra specifinio organinio skys- 
čio atmaina, pagaminta sėklidėse, kurių ypatinga ir gana 

sudėtinga struktūra nepanaši į liaukas. Pats skystis gamina- 
mas labai iš lėto ir dažnai saugomas gana ilgai, tampa išsky- 
rų skysčiu, jeigu ilgą laiką nėra panaudojamas apvaisinimui. 
Jis už kitus gyvūninius skysčius tirštesnis ir lipnus, turi jam 
būdingą labai stiprų kvapą ir pilnas smulkių mikroskopinių 
kirminėlių, iš kurių kai kurie fiziologai ir gamtininkai kildi- 
no patį žmogų. Pašalinamas iš kūno visada būna susimaišęs 
su kitu skystesniu pieniniu skysčiu, o pastarasis skystis ga- 
minamas prostatoje, gana dideliame organe, esančiame prie 
pūslės kaklelio. Ar pastarasis skystis turi kokios reikšmės 
apvaisinimui? Ir kokios? - Nežinoma, tačiau, kad pats savai- 
me neapvaisina, - iš patirties reikalas labai tikras. 

620. — Šio skysčio gamyba, prasidedanti apie šešioliktus 
ar aštuonioliktus [amžiaus] metus, o ištobulėjusi apie dvide- 
šimt šeštus, yra didelių pokyčių, apie kuriuos jau anksčiau 
kalbėjome, gyvūninėje ekonomijoje priežastis. Tačiau svar- 
biausia iš jų priklauso nuo rūšinio [t. y. lytinio] gyvenimo 
pradėjimo, suteikiančio individualų egzistavimą, naują sti- 
mulą ir naują kryptį, vadinasi, įtvirtina naują šaltinį ir naujo 
stimulo veikimą, o kartu daugeliu atžvilgių pakeičia ankstes- 
nes veiklas. Iš tikrųjų, kaip visas individualus siekimas yra 
tik išlaikyti asmeninį sveikumą ir užsitikrinti sau gyvybinę 
materiją, taip rūšinis [dauginimosi] siekimas yra pasisavinti 
ir užsitikrinti sau kitą lytį. Šis siekimas gali ne tik pats tapti 
aistra, bet net ir yra daugelio kitų [aistrų] šaltinis ir stimulas. 

621. — Tasai rūšinis siekimas skirtinguose individuose 
būna skirtingas ir kai kuriuose toks stiprus, kad didžiąją 
individualių siekimų dalį sunaikina ir ištrina, iš pradžių 

išsigimdamas į vyraujančią aistrą, o vėliau - į pamišimą. 
Tad nenuostabu, kad dauginimosi veiklos įsitvirtinimas, 
būdamas toks stiprus įvairių rūšių ketinimų ir raumenų 
veiklos stimulas, lemia jų ištobulėjimą ir sustiprėjimą. 

622. — O kaip kiekvieno organo ir sistemos atskirai stip- 
rumas priklauso nuo jo suvešėjimo ir persvaros prieš ki- 
tas tos pačios organinės būtybės dalis, taip ir dauginimosi 
sistemos išvešėjimas ir stiprumas turi būti didelės lytinės 
veiklos priežastis, visada su kitų sistemų, vadinasi, visų indi- 
vidualių veiklų, nuostoliu ir pažeminimu. Su amžiumi, kai 
tik šis dauginimosi dalių suvešėjimas - tokiems individams 
stipriausias stimulas - visokeriopos veiklos nustoja, žmogus 
tampa nerangus, neveiklus ir tikra našta sau pačiam. Tačiau 
jeigu lytinė sistema neperžengia deramų veikimo ribų ir 
nekenkia kitiems organams bei sistemoms, nors jos veikla 
sumažėja ar liaujasi, dėl to kitų organų veikimas vyksta sava 
tvarka, o visas būtybės siekimas ir vėl visiškai sugrįžta prie 
individualaus siekimo. 

623. — Tad šis naujas ir energingas judėjimo ir veikimo 
stimulas jaunuoliui, kuriame prasideda, suteikia naujo gy- 
vumo ir judrumo, palaiko visą raumenų sistemą veiklią ir 
įtampoje, vadinasi, ją stiprina ir tą stiprumą išlaiko, ypač 
jeigu moterišką lytį tenka sunkiai, retai ir trumpam laikui 
pasiekti. Tačiau tos lyties turėjimo tikrumas, kiek tik patin- 
ka ir iki soties, atvirkščiai, veda prie neveiklumo ir sumote- 
riškėjimo; dažnas ir perteklinis jos naudojimas palaiko tik 
dauginimosi organo įtampą su visų kitų veiklų sumažėjimu. 
Gausi sėklos skysčio gamyba ir praradimas išsekina kraują, 

gyvybinę materiją visiškai nukreipia į save, su nuostoliu vi- 
siems kitiems organinės gamybos procesams. Iš čia atsida- 
vusių gašlumui ir paleistuvystei asmenų kūno ir proto silp- 
numas, su laiku - blogas virškinimas, raumenų išsekimas ir 
nuolat dirbančios ir kutenamos nervinės sistemos persvara. 
Dėl to teisingai ir itin išmintingai Likurgas“* spartiečių ka- 
riams tik trumpai ir vogčiomis leisdavo su žmonomis pasi- 
matyti. Iš čia didžiąja dalimi kilęs azijiečių minkštumas ir 
neveiklumas, o Europos jaunuomenės gyvumas ir vyrišku- 
mas, nors ir pas mus sugedę papročiai bei perteklinis mote- 
rų laisvumas netrukus žada mus perdaryti į azijiečius. 

624. — Gašlumas ir stiprus postūmis į jį dažnai yra arte- 
rinės sistemos, sukeliančios gyvumą ir kraujo apytakos stip- 
rumą, gyvūninę šilumą ir visus organinės gamybos proce- 
sus, persvaros pasekmė. Apsisupimas moterimis ir visiškas 
atsidavimas paleistuvystei didžiąją šios veiklos dalį kreipia 
tik į dauginimosi organus ir atsitinka taip, kad kūną veikiau 
išsekina šiuo ir ne kitu keliu. Tie, kurie visą veiklą ir vyrišką 
stiprumą priskiria sėklos absorbcijai ir jos prasiskverbimui į 
kraują, neatsižvelgia į tai, jog tai išskyrų skystis, kuris susi- 
laikančių vyrų tam tikrais momentais pats savaime pašali- 
namas, kad jo išsiliejimas ir pilnumas ne tik nesuteikia di- 
desnio veiklumo ir stiprumo, bet, priešingai, yra išglebimo 
ir prastos nuotaikos priežastis. 


84 Lycurgus, sen. gr. AvkoūpyoG - legendinis Spartos įstatymų leidėjas, 
įtvirtinęs karinę Spartos bendruomenės reformą, remiantis Delfų Apolono 
šventyklos orakulo ištarme. Visos jo reformos skatino šias tris spartiečių 

625. — Moteriškoje lytyje svarbiausias dauginimosi or- 
ganas yra kiaušidės, antras - beveik toks pat svarbus - gim- 
da. Tačiau visa šios lyties dauginimosi veikla priklauso nuo 
pirmųjų [kiaušidžių], nes, jas pašalinus ar sunaikinus, visiš- 
kai liaujasi. Moterys subręsta ir susilaukia palikuonių grei- 
čiau už vyrus, pas mus paprastai penkioliktais ar šešioliktais 
metais, šiltuosiuose kraštuose - vienuoliktais ar dvyliktais. 
Išoriniai jų subrendimo požymiai yra: suapvalėjusios ir pa- 
pilnėjusios krūtys, plaukais pasidengusios gėdingos vietos 
ir galiausiai mėnesinių išskyrų atsiradimas. Tuo laiku su- 
apvalėja visas kūnas, dėl gausios riebalų gamybos pasikei- 
čia balsas, o prisiminus ar išvydus vyriškį - ūmus raudonis 
išmuša skruostus, žodžiu, tai yra amžius dviejų gražiausių 
dailiosios lyties bruožų, iš pradžių [jai] visiškai svetimų ir 
nepažįstamų, tai yra kuklumo ir gėdos. 

626. — Apskritai, moterys nepasiekia vyriškų raumenų 
stiprumo, bet yra silpnesnės, jautresnės ir bailesnės. Mat, 
jų dauginimosi dalys nežadina jų jokiai veiklai, ieškoti, pa- 
sisavinti ar pavergti kitą lytį, bet veikiau ramiai pasiduoti 
arba tariamai, apsimestinai gintis. Dėl to neveiklumas, kuk- 
lumas, jautrumas ir kūno bei proto minkštumas yra šios 
lyties savybė ir tikra puošmena. Jų oda plonesnė ir delika- 
tesnė, tiek arteriniai, tiek veniniai indai daug platesni, tačiau 
ne tokie stiprūs, limfiniai indai gausesni. Iš čia - nuolatinė 
skysčių persvara ir gausa, iš čia - polinkis į kraujoplūdžius, 
kita vertus, dėl to skysčių netekimas ne taip joms kenkia, 
kaip vyrams. Gausūs riebalai, visur pripildydami ląstelių 
membraną ir įtempdami odą, suteikia jai lygumo, apvalumo 

ir malonaus spindesio. Tačiau pats tas riebalų gausumas įro- 
do, kad jose silpnesnė negu vyruose gyvūninė gamyba, iš ko 
labiausiai kyla jų raumenų silpnumas. O tas minkštumas ir 
silpnumas, susijęs su sulčių gausa, veda prie stipresnės nervų 
sistemos gamybos ir padidėjusio jautrumo, kuriuo moterys 
pranoksta [vyrus]. Tad, apskritai, moterų temperamentas 
nervingas, limfinis ir kraujingas, o vyrų - kraujingas ir atle- 
tiškas. Ir čia visas jų konstitucijos skirtumas. 

627. — Mūsų klimato sąlygomis mėnesinės išskyros 
paprastai atsiranda keturioliktais ar penkioliktais [am- 
žiaus] metais, paprastai prieš jas susiformuoja krūtys, o patį 
jų sprogimą [lydi] lengvas karščiavimas. Šių išskyrų šaltinis 
yra gimdos organai, tuo laiku dėl kraujo stipresnio priplū- 
dimo išsitempę ir veiklesni. Mat, tuo laiku visa daugini- 
mosi sistema parausta, pabrinksta ir darosi jautresnė. Tasai 
pabrinkimas ir užpildymas krauju turi būti daug didesnis 
gimdoje, kaip bemaž vien iš [kraujo] indų supintame orga- 
ne. Dėl to, kad didžioji tų indų dalis baigiasi smulkiomis 
angomis pačios gimdos ertmėje, tad prisipildžiusi [gimda] į 
juos išsituština, ir šitaip tas išbrinkimas baigiasi. Vadinasi, 
negalima abejoti, kad periodiškai padidėjusi dauginimosi 
organų veikla ir gausus kraujo priplūdimas į gimdos indus 
yra artimiausios mėnesinių išskyrų priežastys. Tačiau fizio- 
logai itin stengėsi rasti to periodiško brinkimo priežastį. 

628. — Patirtis atskleidė, kad moterys lengviausiai pa- 
stoja pačių išskyrų metu ir paprastai nepastoja kitaip, kaip 
tik prieš pat joms pasirodant arba netrukus po jų pasibai- 
gimo. Taigi, jų išsiskyrimo periodas yra galimybės pastoti 

periodas. Kad taip ir yra, mus įtikina ir gyvūnų stebėjimas; 
jų patelės tuo laiku, kai yra tinkamos apvaisinti, prisileidžia 
ir patinus, ir atsiduria visiškai panašioje padėtyje. Ir taip 
elnės patiria tikrą kraujingą ir matomą dauginimosi dalių 
pabrinkimą ir įkaitimą tuo laiku, kai prisileidžia patinus, 
tą patį galima pastebėti ir kalėse, kurios įkaista. Panašiai 
kumelėms ir karvėms kartą metuose iš išbrinkusių dau- 
ginimosi dalių sunkiasi rausva drėgmė, ir tai kaip tik tas 
periodas, kuriuo jos gali būti apvaisintos. Tad jeigu mote- 
rims išskyrų periodai būna daug dažnesni, priežastis gali 
būti ta, kad jos dažniau pajėgios pastoti. Tačiau negali būti 
kito šio gebėjimo šaltinio, kaip tik kiaušinėlio subrendimas, 
arba jo pasirengimas apvaisinimui, kuris nuo ko priklau- 
so - nežinoma. Kad taip yra, mus įtikina šis paprastas eks- 
perimentas su gyvūnais, kad sulig kiaušidžių pašalinimu 
tuojau ir visam laikui liaujasi bet koks gebėjimas pastoti 
bei periodiškas dauginimosi dalių pabrinkimas, susijęs su 
drėgnomis išskyromis. 

629. — Galiausiai patirtis mums atskleidžia, jog visoje 
organinėje gamtoje patelės tik tam tikrais pastoviais perio- 
dais prisileidžia patinus ir yra tinkamos būti apvaisintos. Tie 
periodai ir tas gebėjimas negali priklausyti nuo nieko kito, 
kaip tik nuo kiaušinėlių subrendimo tam tikru skirtu lai- 
ku, nes kiaušinėliai - ir tik jie - yra ir gali būti apvaisinti. 
Pagaliau mėnesinės išskyros atsiranda tik tada, kai patelės 
subręsta ir tampa tinkamos apvaisinti, [išskyros] liaujasi, kai 
tik pradingsta ir sunyksta ši galimybė; atsiranda tomis aki- 
mirkomis, kai galimybė pastoti yra didžiausia. Tad aiškiai 

priklauso nuo kiaušidžių veikimo, nuo visos konstitucijos, 
būtent - nuo gimdos. 

630. — Iš tikrųjų draugijoje gyvenančioms ir apsuptoms 
vyrų moterims, besinaudojančioms visais patogumais ir 
džiaugsmais, kurie spartina gyvybės vyksmą, kaip pirma- 
sis dauginimosi dalių subrendimo periodas ir mėnesinių iš- 
skyrų pasirodymas yra greitesnis, taip ir tolesniu laiku ir šių 
periodų nuoseklumas gali būti dažnesnis, ir pačios išskyros, 
dėl stipresnio dauginimosi jausmo ir didesnio kraujo kiekio, 
daug gausesnės. Kaip matome mūsų gyvenamu amžiumi, 
ypač rafinuotoje visuomenės dalyje, kad gyvenimo patogu- 
mų išlepintos ir išpopintos damos, palaikančios stipriausią 
ir visada besaikę dauginimosi dalių veiklą, dėl nuolatinių 
bendrysčių ir vyrų meilikavimo, dėl jų moterišką tuštybę 
kutenančių kuždesių, o, visų pirma, dėl meilės scenų teat- 
ruose ir romanuose prisiminimo, taip pat dėl įsijautimo į 
ten vaizduojamus niekada nebūtus įvykius, meilės riterius 
ir kankinius, [šių damų] mėnesinės išskyros ir labai dažnos, 
ir labai gausios, ir nepaprastai lengvai pereinančios į įvairios 
spalvos išskyras. Didžiausiai mūsų damų daliai mėnesinės 
išskyros būna kas dvi savaites, o baltos materijos išsiskyri- 
mas bemaž pastovus ir gausus. Gydytojai jas vargina vaistais 
ir stebisi nepaprastu šios ligos atkaklumu, o nemato tikro- 
sios šių kentėjimų priežasties ir nesupranta, kad tai yra na- 
tūrali ir neišvengiama gyvenimo būdo, kurio nė viena ligonė 
už nieką pasaulyje neatsižadėtų, pasekmė. 

631. — Su amžiumi, kai tik visokeriopa dauginimosi 
veikla liaujasi, liaujasi ir šios išskyros; tai dažniausiai įvyksta 

tarp keturiasdešimties ir keturiasdešimt penkerių moters 
amžiaus metų, nors esama ir daug ankstesnių, ir vėlesnių 
moterų pavyzdžių, kai prarandamas reguliarumas. Nuo to 
laiko viskas ir vėl sugrįžta prie individualaus egzistavimo, 
nuo tol visokeriopas lyties skirtingumas išnyksta, ir senos 
moterys bemaž niekuo nuo senų vyrų nesiskiria, jeigu at- 
mestume jaunesniame amžiuje įgytus įpročius. 

632. — Mėnesinės išskyros susilaiko nėščioms moterims. 
Skaičiuojame nėštumą nuo pastojimo momento, arba nuo 
kiaušinėlio apvaisinimo. Paprastai apvaisintas kiaušinėlis 
atplyšta nuo kiaušidės ir per Fallopijaus“* vamzdį persikelia 
į gimdą, išskyrus kai kuriuos retus atvejus, kai [kiaušinėlis] 
pasilieka kiaušidėje, vamzdyje ar nukrinta į pilvo ertmę. Ir 
suradęs vidinį gimdos paviršių, prismaigstytą smulkių indų 
galiukų ir pilną sulčių, tuojau prie jo priglunda ir tampa 
stimulu visų tų pokyčių, kokius nėštumo metu patiria šis 
vidaus organas (571). Šie pokyčiai priklauso nuo nuolatinio 
jo augimo, laikinosios plėvės susidarymo ir šio neveikiančio 
organo pasikeitimo į labai svarbių gyvūninių gamybos pro- 
cesų organą (563). 

633. — Gimdos būsena mėnesinių išskyrų metu tam- 
pa kažkiek panaši į nėštumo būseną ir yra pirmoji įžanga 
į jį, vadinasi, tai pasirengimas priimti ir maitinti apvaisintą 
kiaušinėlį. Mano nuomone, kadangi nėščia gimda tampa 


85 Gabriele Falloppio (1523-1562), lot. Fallopius - italas, vienas gar- 
siausių XVI a. anatomų ir gydytojų. Jis aprašė kiaušintakį (lot. tuba ute- 
rina), dar vadinamą Falopijaus vamzdžiu, - porinį moters lytinį lataką, 

tikru sekrecijos organu, kiekvienas mėnesinių periodas yra 
tos veiklos, paskatintos subrendusius kiaušinėlius apiman- 
čių kiaušidžių veikimo, pradžia; o dėl to, kad ši sekrecija 
skirta pamaitinti kiaušinėlį, be apvaisinimo, negali būti su- 
naudota, todėl tampa išskyrų medžiaga. 

634. — Toks didelis gimdos būsenos pasikeitimas, jos 
nuolatinis vystymasis ir virtimas labai veikliu organu, to- 
kios didelės arterinio kraujo masės nukreipimas į save, tokia 
svarbi gamyba, prasidedanti jos audinyje ir jos ertmėje, turi 
turėti didžiausią įtaką visai nėščiųjų gyvūninei ekonomi- 
jai - vadinasi, visų kitų organų ir organinių gamybos proce- 
sų būsenai. Iš čia kyla tie gausūs ir nepertraukiami pokyčiai 
ir kentėjimai, kokius nuo pradėjimo momento pastebime 
nėščiose moteryse ir kurie šioje vietoje negali neatkreipti 
mūsų dėmesio. 

635. — Kai tik slypintis kiaušinyje vaisius motinos pilve 
subręsta, prasideda gimdymas, priklausantis nuo kiaušinio 
su vaisiumi, vandenimis ir vieta išstūmimo. Fiziologai pra- 
sidedančių skausmų ir gimdymo priežastį įžvelgia gimdos 
išsitempime, jau negalinčiame toliau tęstis, vadinasi, dėl 
tos priežasties šio vidaus organo sužadinime trauktis ir at- 
sikratyti savosios naštos. Tačiau, kad gimda nėštumo metu 
nekenčia jokios prievartos, pastebėjome jau anksčiau, o 
jeigu taip būtų iš tikrųjų, ši prievarta jai, taigi, pastangos 
atsikratyti šio kentėjimo, privalėtų veikiau prasidėti pačio- 
je nėštumo pradžioje negu jo pabaigoje. Tad veikiau atsi- 
kratoma vaisiaus dėl to, kad visas jos pokyčių ciklas, kuris 
negali būti beribis, baigiasi ir baigiasi būtent visų pastangų 

pasireiškimu, kad [gimda] sugrįžtų į pradinę būseną. Kaip ir 
net po vaisiaus išstūmimo, gimda dar nuolat traukiasi, išsi- 
plėtę indai tolydžio mažėja ir iš dalies nepriima naujų skys- 
čių į save, iš dalies jų netenka per pačius išoriniame gimdos 
paviršiuje atsivėrusius galiukus. 

636. — Su vaisiaus pagimdymu baigiasi visa gimdos 
funkcija, tačiau jos ryšiai su juo galutinai [nesibaigia]. Mat 
kaip nuo pradėjimo momento iki pat gimimo gimda buvo 
organas, gaminantis maistą naujai būtybei, taip po gimi- 
mo pradedama ir įtvirtinama maitinančio skysčio gamyba 
kitame organe, tai yra krūtyse, - tik su tuo skirtumu, kad 
naujagimis kūdikis, jau turėdamas kažkiek susiformavusius 
organus maistui priimti ir virškinti, priima šį naują maistą 
per burną, virškina ir perdirba į atitinkamą pieninę limfą. 
Šią krūtų funkcijos seką po gimdos funkcijos fiziologai ir 
gydytojai taip pat stengėsi paaiškinti gimdos organų, arba 
atšakų, kurios jos [kraujo] indus aprūpina, ryšiu su krūtų 
Įindais]; vadinasi, pilnatvės persikėlimu į pastaruosius, kai 
tik pasibaigia pirmuosiuose. Tačiau viso kūno indai ir ner- 
vai jungiasi ir komunikuoja tarpusavyje, o organinių veiklų 
seka vienų po kitų, akivaizdžiausia visame gyvūninio egzis- 
tavimo ir vystymosi progresavime, [vis dėlto] tokiu indų ir 
nervų susijungimu nesileidžia paaiškinama. 

637. — Pienas yra gyvūninis skystis - riebus, susidedan- 
tis iš tikro aliejaus, kuris, pašalinus rūgštadarį, sutirštėja ir 
pavirsta į sviestą, taip pat [susidedantį] iš stipriai gyvūni- 
nės kombinacijos, vadinamos varške, ir specifinės cukraus 
atmainos. Be to, turi užtektinai kalkių fosfato ir sodos, taip 

pat šiek tiek valgomosios druskos. Visi tie elementai yra es- 
miniai gyvūninei ekonomijai, vadinasi, iš jų sudarytas pie- 
nas naujai būtybei turi būti labai maistingas. O, patekęs į 
skrandį, pienas tirštėja toliau ir pavirsta į tikrą varškę, kuri 
paskui iš lėto virškinti skirtose sultyse ištirpsta ir, kaip ir ki- 
tas maistas, suformuojama į baltąją limfą. Pirmasis po gim- 
dymo [atsiradęs] pienas turi lengvai vidurius laisvinančią 
savybę, kuri kaip tik reikalinga pašalinti juodiems kūdikio 
ekskrementams. Vėlesnis [pienas] yra labai skystas, saldus ir 
mažai aliejingas, šis skystumas ir saldumas vis labiau mažė- 
ja, o sūrio ir riebalų kiekis tuo pačiu santykiu auga. Augalais 
mintančių gyvūnų pienas daug riebesnis už tų, kurie minta 
mėsa. Išties maisto pobūdis daro labai didelę įtaką jo savy- 
bėms, akivaizdūs to įrodymai mums yra naminiai gyvūnai. 

IŠ BENDRUOMENINIŲ RYšŠIŲ 
KYLANTYS ŽMONIŲ SKIRTUMAI. 


638. — Poreikiai ir iš jų kylanti būtinybė - būtent abipu- 
sės pagalbos patogumas - sujungė žmones į bendruomenę. 
Tie pirmapradžiai ir esminiai poreikiai yra: neišvengiamas 
gyvybinės materijos poreikis ir jos naudojimo užtikrinimas, 
apsauga nuo kenksmingų ir nemalonių atmosferos pasikei- 
timų ir rūšinis poreikis užsitikrinti sau kitą lytį. Pirmasis 
[poreikis] pagimdė nuosavybę, kuri atvedė prie valdžios ir 
teisių įtvirtinimo, antrasis taip pat pagimdė verslo nuosa- 
vybės atmainą, tai yra pastatų ir apdaro [gamybą]; trečia- 
sis [poreikis] paskatino tam tikros rūšies viešosios tvarkos 
nuostatus, o visi kartu vedė prie civilizacijos, menų, amatų 
ir mokslų. 

639. — Tad bendruomeninio ryšio pamatas yra nuosavy- 
bė ir jos saugumas, o visų šio ryšio narių siekimas - sutelkti 
ir užsitikrinti gyvybinę materiją (54) arba įgyti, išlaikyti ir 
padidinti nuosavybę. Iš čia kyla visi žmonių tarpusavio san- 
tykiai, kylantys iš bendro ir abipusio rūpinimosi šia materija 
ir gyvenimo patogumais. Ir kaip visus žmogaus santykius su 
jį supančiu fiziniu pasauliu vadiname fiziniais [santykiais], 
taip visus jo bendruomeninius, arba į juos panašius, santy- 
kius vadiname moraliniais. 

640. — Iš šio bendruomeninio ryšio, iš poreikio apsau- 
goti jame kiekvieno nuosavybę, iš žmogaus jėgų ir tiek 
raumenų, tiek protinių žmogaus gebėjimų skirtingumo 
tarp žmonių atsiranda socialinė nelygybė, kuri esti dvejo- 
pa: turto ir vertės. Pirmuoju požiūriu, visus žmones galima 
suskirstyti į turtingus, pasiturinčius ir vargšus. Antruoju, 
padalijimai priklauso nuo krašto valdymo pobūdžio, o 
pakopos, ant kurių įsitvirtina iš dalies valdžios poreikiai, 
iš dalies žmonių atšiaurumas, yra gana gausios ir slidžios. 
Tačiau apskritai galima pasakyti, kad viena žmonių dalis 
yra valdančioji, kita - pavaldžioji; viena turinti su ja visuo- 
tinai siejamą garbę ir tikrą ar priverstinę pagarbą, antra — 
pažeminimą ar net panieką. 

641. — Turtingosios klasės gyvenimo būdas toks pats 
visuose kraštuose ir visomis klimato sąlygomis. Prie visų 
patogumų ir įnorių ji yra minkšta, neveikli ir pasileidusi, 
klimato rūstumas nieko jai nekeičia, nes pasirenka tik malo- 
nias dienas ir jomis naudojasi; pagaliau, taip pat saugosi nuo 
per didelio karščio, kaip ir nuo atšiauraus šalčio. Nuolatinės 
pramogos, pompastika, išdidumą glostanti prabanga, pa- 
taikavimas, pasipūtimas ir tuštybę tenkinantys pagarbos 
ženklai palaiko nervų sistemą nuolatos perkrautoje veiklo- 
je, prie ko prisijungia ir kiti nerviniai judesiai bei stiprios 
veiklos, būtent vaidinimai, azartiniai žaidimai, romanai, 
įsimylėjimai, trumpalaikiai susižavėjimai, pavydas, varžy- 
masis dėl laipsnių ir prabangos, godumas ir pan. Dėl to tur- 
tingųjų konstitucija visuotinai nervinga ir kraujinga - bent 
jau tol, kol dėl piktnaudžiavimo nepažeidžia ir nesusilpnina 

virškinimui skirtų organų. Jeigu prie gyvenimo patogumų 
neprideda tingumo, jų gyvybės vyksmas dėl stipraus, gau- 
saus ir prieskoningo maisto, dėl linksminančių gėrimų, dėl 
visada malonios išorinės temperatūros, būtent dėl stiprios 
nervinės veiklos, visada ir nuolatos yra paspartėjęs. Dėl to 
lengva išvesti ligų ir kentėjimų rūšis, į kurias būna linkę. 
642. — Vargšų klasė, atvirkščiai, nepaliaujamai kovo- 
janti su visais gyvenimo nepatogumais, neturi kito būdo 
išsilaikyti, kaip tik rankų ar proto darbu. Ją kamuoja ir už- 
gauna visas klimato rūstumas, dėl jos yra sukurti šalčiai ir 
karščiai, drėgmė ir apleistumas, badas ir troškulys, panieka 
ir neviltis. Iš tiesų kraštuose, kuriuose iki šiol išlieka tokia 
dažna senosiose tautose nelaisvė, sunkiausias darbas, badas 
ir rūsčiausia grėsmė yra bemaž vienintelė skurdžios liaudies 
nuosavybė. Tokioje žmonių klasėje nervinė sistema visai 
apleista ir neveikianti, išties, nebūtų beveik jokios, jeigu jos 
kažkiek neįdarbintų ir neskatintų religija, o raumenys būtų 
vešliausi, jeigu tie vargetos turėtų pakankamai gyvybingos 
ir tinkamai pritaikytos materijos, iš kurios galėtų sukurti 
gerą kraują - esminę raumenų gamybos medžiagą. Kaip tie, 
kurie neturtingesnėje žmonių klasėje nepatiria nepritekliaus 
ir bado darbe, duoda mums gryniausių atletiškos konstitu- 
cijos pavyzdžių, kokie yra gerai besitvarkančių kraštų žem- 
dirbiai ir didelė dalis amatininkų. Tačiau kaip šiems darbas 
yra jėgos, žvalumo ir sveikatos šaltinis, taip nepritekliaus 
prispaustiems vargetoms ar belaisviams, grasinimais verčia- 
miems dirbti, patiriantiems visus žmonių ir atmosferos žiau- 
rumus, badaujant ar esant mažai gyvybingam, sugedusiam 


573 


ir bjauriam maistui, - darbas yra išsekimą, taip pat per 
raumenis kraujo ir kitų kūno dalių nuo bet kokio gyvybin- 
gumo išsekinimą labiausiai lemianti priežastis, vadinasi, ir 
didžiausių ligų šaltinis. Tą patį galima pasakyti apie kareivį, 
paimtą dažnai nuo žagrės ar varstoto, bemaž visada atletiš- 
ką, jeigu darbe, mūšiuose, skubiuose žygiuose neturi užtek- 
tinai tiekiamos tinkamos kraujui gaminti materijos. Dėl ko 
nuskurdusi liaudies klasė ir blogai aprūpinta kariuomenė 
dažniausiai yra pikčiausių ligų stimulas ir auka. 

643. — Visos amatininkų klasės negalima vertinti vienu 
požiūriu, kadangi turime visuomenėje tiek gausių ir daugia- 
riopų amatų, o su jais susijusio darbo lemtis ir rūšis tokia 
įvairi, kad ir jiems pasiskyrusių žmonių konstitucija, polin- 
kiai ir pažanga turi būti labai skirtingi. Apskritai, amatai 
arba yra tokie, su kuriais susijęs stiprus kūniškas darbas, 
o protinio maža ar visai nėra, arba tokie, kurie amatinin- 
ką pririša prie vietos, suteikdami daug veiklos rankoms ir 
akims, o mažai arba nieko - protui, arba galiausiai tokie, 
kurie taip pat pririšdami prie vietos, stipriai įdarbina pro- 
tą ir tik mažokai - kūną. Vis dėlto čionai neliečiu amatų, 
kuriuose amatininko veikiama medžiaga taip pat gali turėti 
įtaką jo konstitucijai ir sveikatos būklei. Pirmoji amatų klasė 
aiškiai ves prie atletiškos konstitucijos, kaip ir žemdirbys- 
tė, - iš tikrųjų, net labiau tikėtina, nes amatininko uždarbis 
bemaž tikresnis ir grynesnis. Tokie amatininkai yra: kalviai, 
metalo apdirbėjai, dailidės, staliai, mėsininkai, račiai, sta- 
tinių dirbėjai [bendoriai] ir pan. Antroji klasė aiškiai veda 
prie kūno ir proto neveiklumo, vadinasi, prie tam tikros 

nepaslankumo rūšies, dažniausiai paversdama žmones ne- 
jautriais, nejudriais ir viskam abejingais, - prie tokių amatų 
priklauso: siuvėjo, batsiuvio, audėjo darbas ir visi smulkesni 
prie darbastalio pririšantys rankdarbiai, kuriuos būtų gali- 
ma pavadinti būtent moteriškais [darbais]. Tokia amatinin- 
kų klasė sudaro didelę paprastų žmonių dalį miestuose ir 
miesteliuose, ypač gausiai turinčiuose įvairių rūšių fabrikų 
ir amatų [amatininkų dirbtuvių] kraštuose. Tokie žmonės 
silpni, baimingi, lygiai kaip ir tamsūs bei buki. Menkiausia 
naujiena kelia jiems nuostabą ir sąstingį, nepaprastai atspin- 
dintį neveiklaus ir niekingo proto būklę, menkiausias išgąs- 
tis pritrenkia ir išblaško, o menkiausia permaina iš naujo 
pritraukia ir žavi. Pastarosios rūšies amatininkai laikomi 
menininkais ir veikiau priklauso mokslininkų klasei, tokie 
yra tapytojai, raižytojai, architektai, muzikantai ir pan. 
644. — Mokslininkai, iš pašaukimo susiję su protiniais 
darbais ir sėdimu gyvenimu, puoselėja tik nervų sistemą, su 
nuostoliu kitoms sistemoms ir organinės gamybos proce- 
sams. Dėl to, esant stipriausioms proto galioms, labai lengvai 
linkę į visokius nervinius judesius, vadinasi, pasižymi dide- 
liu jautrumu ir nepaprastu gebėjimu įsijausti. [Jų] raumenys, 
atvirkščiai, silpni ir menki, virškinimas apsunkintas ir neto- 
bulas, kiti organinės gamybos procesai gana silpni. Trumpai 
tariant, yra gryniausias nervingos konstitucijos pavyzdys, 
kuri, jeigu esti tinkamuose rėmuose, yra jų luomui būdin- 
ga ir reikalinga, tačiau jeigu šias pagirtino saikingumo ri- 
bas peržengia, mokslininkus paverčia nepakenčiamiausiais, 
iš tikrųjų, dažnai bendruomenei kenksmingais žmonėmis, 

duodama mums arba įkyrių bakalaurų [mokytojų] ir iš savo 
didybės pasipūtusių pusmokslių, arba neramių entuziastų ir 
viešosios tvarkos griovėjų. Štai tokie pernelyg išvešėjusios 
nervinės sistemos pavyzdžiai duoda mums naujų sektų, sis- 
temų ir išpūstų teorijų kūrėjų, kurias jie gina kovingiausiai 
iki nukritimo. Iš šio šaltinio kyla visokio plauko fanatikai — 
tiek religiniai, tiek politiniai, - pasirengę su šaknimis išrauti 
likusią žmonių rūšies dalį už tai, kad jos smegenų išvešė- 
jimas ir, taip pasakysiu, įdūkis iki jiems būdingo laipsnio 
nepasiekia. Tai yra patys pavojingiausi žmonės, jeigu savųjų 
opinijų gynybai turi rankose jėgą, kaip turėjome žiaurių pa- 
vyzdžių Prancūzijos revoliucijoje. Tačiau jeigu neturi jokios 
galios, patys savyje užsisklendžia ir žvelgia į likusią žmonių 
rūšies dalį su pašaipa, gailesčiu ar panieka, juose matydami 
tik niekingas ir daug už save žemesnes esybes. 

645. — Be to, sėdimą darbą dirbančių ir susietų su vie- 
ta žmonių klasės bendruomenėje yra tokių, kuriuos tačiau 
skirtingai negu mokslininkus reikia vertinti dėl to, kad jų 
protiniai darbai ir nervinės sistemos puoselėjimas yra toli 
nuo to laipsnio, koks vyksta pastaruosiuose. Į šią eilę galima 
priskirti visus krašto valdžia besimėgaujančius aukštesnius 
ir žemesnius [teismų] tarnautojus, kurie, daugiausia užsida- 
rę kanceliarijose, leidžia laiką sėdėdami vietoje ir rašydami; 
prie jų tenka priskirti ir dirbančius prekybinėse kontorose, 
taip pat visus asmenis, besiverčiančius smulkia prekyba ir 
nuolat užsidariusius savo kromuose. Šios rūšies asmenų visų 
sistemų ir organų veikla silpna ir taip mažai aktyvi, kad ją 
galima laikyti bemaž visišku neveiklumu; iš čia kyla tiek jų 

kūno, tiek ir proto silpnumas, taip pat virškinimo ir gyvūni- 
nės gamybos procesų netobulumas, jeigu tokie asmenys lais- 
vomis valandomis stipresniais judesiais ir pramogomis ne- 
kompensuoja tiek kūno, tiek protinio neveiklumo, kuriame 
dėl gyvenimo būdo yra atsidūrę. Tačiau jeigu jų pajamų pa- 
kanka patogiam gyvenimui, tuomet iš darbo rūšies kylantį 
neveiklumą išlygina dirbtinai spartindami gyvybės vyksmą 
mėsišku, stipriu ir prieskoningu maistu, taip pat gausesniu 
stipriųjų gėrimų vartojimu. Toks gyvenimo būdas, palaiky- 
damas stiprioje veikloje virškinimo organus, duoda pradžią 
kraujingai konstitucijai, susijusiai su silpnesne arterinio 
kraujo gamyba ir veda prie nutukimo. Tokioje pačioje pa- 
dėtyje atsiduria tie visi asmenys, kuriems bendruomeniniai 
santykiai užtikrina patogų ir nerūpestingą gyvenimą, o po- 
mėgis ar skonis - kūno ir proto neveiklumą. Tokios būsenos 
[esant] matome bemaž visus ramius ir pasiturinčius savi- 
ninkus, dvasininkus - ypač aukštesniąją jų klasę, aukštes- 
niuosius karininkus ilga taika besinaudojančiose valstybėse, 
turtingus amatininkus ir dailininkus bei gydytojus, mažiau 
besirūpinančius dėl savo įgūdžių būklės. 

646. — Tačiau tai, ką iki šiol papasakojome apie skirtin- 
gose bendruomenės klasėse gyvenančių žmonių fizinę kons- 
tituciją, apskritai, visų neliečia, nes kiekvienoje visuomenės 
dalyje yra daug žmonių, kurie gyvena savaip. Taigi, esama 
turtingų, kurie gyvena kukliai ir nuosaikiai, kurių ambicija 
neskatina, pavydas nekamuoja, tuštybė nekutena, nė paleis- 
tuvystė nevilioja, kuriems nieko neveikimas varo nuobodulį 
ir kelia pasipiktinimą, tačiau kurie pasiskiria žemdirbystei, 

medžioklei, menams ir mokslams. Tokių konstitucija neabe- 
jotinai turi skirtis nuo kitų turčių. Panašiai esama vargšų, 
kurie nedirba, bet gyvena iš turtingųjų malonės ir virtuvės, 
esama mokslininkų ir menininkų, kurie nedaug mąsto, 
valdininkų, teisėjų ir dvasininkų, kurie [vietoje] nenusėdi, 
amatininkų, kurie patys mažai savo amatu verčiasi. Dėl šios 
priežasties gydytojas, kuris retai su visa žmonių klase, bet 
tik su individais turi reikalų, privalo atskirai kiekvieno as- 
mens gyvenimo, elgsenos ir mąstymo būdą pažinti, jeigu 
nori prieiti iki tikro konstitucijos pažinimo ir ligų, kurias 
turi gydyti, šaltinio. Bet jau laikas, kad mes pereitume prie 
jų natūros ir priežasčių analizės. 


TREČIOJO — PASKUTINIO — TOMO PABAIGA. 

yra protinis organas 432. - Visos gyvosios dalys nervais yra 

mas iš kraujo, bet pats priklauso maistui ir organiniams 

gas ir budrumas vyksta pakaitomis 506. - Nervinių veiklų 

Glosarijus* 


Aliejus, oleum, olej, oil - augalinė organinė kombinacija. Apskritai, aliejai skirs- 
tomi į patvarius (fixa, fixed) ir lakius (volatilia seu essentialia, volatile). 

Alkalija (šarmas), alcalia, alkali, alcali - iš arabų kalbos žodžio kali, reiškian- 
čio augalą, iš kurio pelenų nuo seno gaunamas potašas (potassa, potassium). 
Alkalijomis buvo vadinami tie kūnai, kuriems būdingi alkaliniai (šarminiai) 
bruožai: potašas, soda, litis, amoniakas, prie jų priskirta augalinės alkalijos ir 
keletas žemių. 

Alkoholis žr. spiritas. 

Amoniakas, ammonia, alcali volatile causticum, alcali animale causticum, 
ammoniacum, amoniak; ammonia - neorganinė alkalija. Dabar cheminė for- 
mulė - NH.. Žr. S 91. 

Amžius (gyvenimo amžius), aetas, wiek žycia, ages or stages of human develop- 
ment: kūdikystė, infantia, niemowlectwo, infancy; vaikystė, pueritia, wiek 
dziecinny, childhood; paauglystė, adolescentia, wiek dorastania, adolescence; 
jaunystė, [aetas] iuvenis, mtodzienstwo, youth; brandos amžius, aetas matura, 
dojrzalosė, adult; senatvė, senectus, starošč, old age; prasidedanti senatvė, se- 
nectus incipiens, wiek podeszly, beginning of old age; karšatis, aetas decrepita, 
zgrzybialosč, decrepitude. 

Anglies rūgštis, acidum carbonicum (spiritus silvestris etc.), kwas węglowy, car- 
bonic acid. 

Anglies vandenilis [metanas], gas hydrogenium carbonatum, wodorod weglisty, 
hydrocarbon - sudaro to paties pavadinimo dujų pagrindą. 

Anglis, carbonium, weglik, carbon. 

Animalizacija, sugyvūninimas, animalisatio, animalizacja, animalization. 
Verčiant pažodžiui Sniadeckio terminą uzwierzęcenie - tapimas panašiu į gy- 
vūną, sugyvūnėjimas; t. y. gyvūninių savybių įgijimas; gyvųjų būtybių išorinės 
materijos performavimas į jų pačių kūną; augalinių substancijų pakeitimas į 


gyvūninės. Tą patį reiškia ir gyvūninė gamyba: secretio animalis, wyrobienie 


* Lot. glossarium - pasenusių ir retai vartojamų žodžių aiškinamasis žodynas. 

zwierzęce, animal secretions. Skirtingų gyvūnų animalizacijos, arba sugyvūni- 
nimo, arba gamybos, intensyvumas skiriasi. 

Antpilas, infusio, infuzja, infusion - tirpalas, gautas bet kokį kūną išmirkius van- 
denyje, spirite, eteryje, acte ir t. t. arba užpylus jį šiais skysčiais įprastoje tempe- 
ratūroje, arba pakaitinus, kad tik tirpinantis skystis nebūtų su juo virinamas, 
nes tokiu atveju infuzija pavirs į nuovirą. 

Apyrūgštis, acidum imperfectum, podkwas, acid incomplete - kombinacija, tu- 
rinti savyje mažiau rūgštadario už tą, kurią vadiname rūgštimi; arba apyrūgš- 
tinimas, podkwaszenie, oxygenatio incompleta, oxygenation incomplete. 

Apvaisinimas, fecundatio, zaplodnienie; uplodzenie, fertilization. 

Aromatas, aroma, zapach, aroma [smell]. Iš čia - aromatai, aromatingas. 

Atnaujinimas, renovatio, odnowa, renovation - gyvybinės materijos kaita orga- 
nizuotuose individuose; individų kaita rūšyse ir veislėse, reproductio, regene- 
ratio. Žr. $ 132. 

Atomas, atomus, atom, atom - smulkiausia kokio nors kūno dalelė, nesileidžianti 
toliau ne tik fiziškai, bet ir protu dalytis. Iš tokių tarpusavyje sukibusių dalelių 
šiandien (t. y. XIX a. pr.) visuotinai chemikai formuoja visus kūnus. 

Atrakcija, cheminė žr. giminingumas. 

Atrakcija, trauka, attractio, atrakcija, attraction - taip vadiname jėgą, kuri yra 
viena iš svarbiausių grandžių, palaikančių ne tik kūnus sudarančių atomų, bet 
ir dangaus erdvėje kabančių dangaus luitų ryšį. 

Atšakos, šakos, išsišakojimas (kraujagyslių, limfos indų, nervų); rami, ramificatio 
; galęzie, odnogi, rozgalęzienie; branches. 


Augalai, augalų karalystė, regnum vegetabile, krėlestwo roslin, plant kingdom. 


Baltymas, albumen, biatko, albumen - gyvūninė kombinacija. Tačiau kai kur pa- 
naši kombinacija būna aptinkama ir augalinėje ekonomijoje, dėl ko baltymai 
paprastai skirstomi į augalinius ir gyvūninius. 

Bandymas, eksperimentas, experimentum, došwiadczenie, experiment - bet koks 
veiksmas, naudojamas chemijoje, siekiant ištirti kūnų prigimtį, jų sudėtį ir po- 
kyčius, kokių jie patiria veikiami kitų. 

Budrumas, vigilantia, czuwanie, alertness I vigilance - atvirkštinė miegui būsena. 
Žr. XXXIV sk. 


Charakteris, savybė, character, wlasnošč, property. 
Chimusas, chymus, mlecz žolądku, chyme - kitaip vadinama skrandžio limfa, pir- 


minis maisto pakeitimas skrandyje; tai minkšta, rusva, nepermatoma, savito 

kvapo tyrė, pagaminta maistingą materiją veikiant seilėms, kasos ir skrandžio 
sultims bei tulžiai. 

Chylė, chylus, mlecz, chyle - baltoji limfa; pieniškas skystis, kitaip vadinamas žar- 
nų limfa, kuris, iki šiol (1825 m. - vert. past.) surinktų tyrimų duomenimis, 
susideda iš substancijos, pasižyminčios savybėmis tarp baltymo ir gyvūninių 
skaidulų iš baltyminės kombinacijos, iš panašios į smegenų riebalus jų atmai- 
nos ir iš saldžios kombinacijos, artimos pieno cukraus natūrai. 

Chloratai, muriatai, chlorates (muriates), solany, chlorates (muriates) - kuriuos 
labiausiai tiktų vadinti chloratais, yra druskos rūgšties junginiai su įrūgštimis 
(oksidais). 

Cirkuliacija, apytaka, circulatio, krąženie, circulation. Kraujo apytaka, circulatio 
sanguinis, obrėt, krąženie krwi, circulation of blood. 

Cukrus, saccharum, cukier, sugar - saldi augalinė kombinacija, išgauta iš cukrinės 


nendrės (arundo saccharifera). 


Dalys, organinės, partes organici, częšci organiczne, organic parts - apima visus 
skysčius ir kietąsias dalis, sudarančias augalinę ir gyvūninę ekonomiją. O nuo 
vadinamųjų organinių ryšių [junginių] skiriasi tuo, kad dažniausiai atsiranda 
iš tam tikro pastarųjų skaičiaus susimaišymo tarpusavyje arba su neorganinė- 
mis kombinacijomis. 

Degimas žr. kombustija. 

Degumas, inflammabilitas, zapalnošė, inflammability - nemažam skaičiui kūnų 
būdinga savybė, kai, priartinus ugnį, gali užsiliepsnoti. 

Dekombustija, decombustio, dekombustia, phlogistication / decombustion - 
Fourcroy vartotas žodis pavadinti nurūgštinimui (desoxydatio, odkwaszenie, 
deoxydation), kai koks nors kūnas atsiskirdavo su rūgštadariu, su kuriuo anks- 
čiau buvo susijungęs (Lavoisier). Tačiau dėl to, kad senasis mokslas negali pa- 
laikyti degimo ir įrūgštinimo, ši sąvoka nebereikalinga. 

Dervos, resinae, žywicze, resins sudaro atskirą augalinių kombinacijų tipą, itin 
įvairių atmainų. O visi tie junginiai daugiausia sudaryti iš anglies, vandenda- 
rio ir rūgštadario. 

Dirglumas, imlumas, iritacija, irritabilitas, dražliwosč, tkliwosč, irritability. Snia- 
deckis lenkiško iritacijos pavadinimo nepateikia. 

Distiliacija, destillatio, destylacja, distillation - veikla, kurios tikslas yra kalo- 
riku atskirti lakesnį skystį nuo tirštesnio arba nuo sustingusių kūnų, o, visų 
pirma, surinkti tą skystį, kuris garų pavidalu pakyla ir susitelkia atgal priiman- 
čiajame inde (vas recipiens). 

Drebučiai, gelatina, galareta, gelatin - gyvūninė kombinacija; drebutinis, gelati- 
nosus, galaretowy - drebučių pavidalo. 

Druskos, salia, sole, salts - bendras pavadinimas, apibūdinantis rūgščių junginių 
su oksidais visą rūšį. 

Dujos, fluidum aeriforme, gaz, gas - pavadinimas, kilęs iš olandiško žodžio, reiš- 
kiančio dvasią (ghoast), dabar apibūdina visus kūnus, kurie lakiu pavidalu 
egzistuoja ir be tam tikros prievartos nesileidžia paverčiami į skystį ar sutirš- 
tėjusius kūnus. O, apskritai, visos dujos atsiranda iš atskirų kietųjų esybių ir 


kaloriko, o gal iš kaloriko ir šviesos. 


Ekshaliacija, exhalationes, wyziewy, exhalations - dažniausiai tai dujos ir garai, 
prasiveržiantys iš po žemės su dulkių debesimis (vulkanų ekshaliacijos). 

Ekskrecijos žr. Išskyros. 

Ekskrementai žr. Išskyros. 

Ekstraktas, extractum, ekstrakt, extract - sultys, išspaustos iš kokio nors augalo 
ar augalinės dalies ir išgarintos iki tirštumo; arba kokia nors augalinė dalis, 
išmirkyta vandenyje ir garinant sutirštinta. Tai negali būti atskira kombina- 
cija, bet daugelio kitų (klijų, dažančios kombinacijos, cukraus, raugų, įvairių 
rūgščių, druskų ir kt.) mišinys. 

Elektra, elektriškumas, electricitas, elektrycznosč, electricity - chemijoje žinomos 
reikšmės spindulinga substancija, kuriai tarpininkaujant įvairių kombinaci- 
jų elementai, tampomi į priešingas puses, išsiskiria ir susitelkia į du atskirus 
elektros polius. Nepaisant didelio šios substancijos panaudojimo chemijoje, jos 
prigimtis pernelyg mažai žinoma. 

Elementai, principia, partes constituentes, pierwiastki, elements - dalelės, suda- 
rančios kokį nors sudėtinį kūną. Taip pat tuo pačiu vardu šiandien chemikai 
apibūdina organines kombinacijas, nors pastarosios ne visada yra elementai. 

Esybė, substantia, istota, substance - gyva esybė (žmogus), tvarinys; substancija, 


tam tikra medžiaga. 


Fermentacija, fermentatio, fermentacja, fermentation - kitaip vadinamas savai- 
minis augalinių ar gyvūninių dalių skaidymasis po to, kai jos visiškai pasitrau- 
kia iš po gyvybės galios įtakos ir tam palankių aplinkybių. Paprastai skirstoma 
į vyno (vinosa, winna, vinous), acto arba rūgščią (acetosa, octowa alias kwašna, 
acetic) ir puvimo (putrida, zgnila, putrid) fermentaciją. Žr. $ 87 ir toliau. 

Flogistonas, phlogiston, flogiston, phlogiston - degimo elementas, kuris pagal 
Stahl'io teoriją turėjo būti įkalintas visuose degiuose kūnuose ir suteikdavęs 
jiems galią užsiliepsnoti; degumo pradas. 


794 


Fosfatai, phosphates (salia phosphorica), fosforany, phosphates - druskos, atsiran- 
dančios jungiantis fosforo rūgščiai ir įrūgštims [oksidams]. 

Fosforas, phosphorus, fosfor, phosphorus - paprastas nemetalinis kūnas; fosfatai, 
phosphates (salia phosphorica), fosforany, phosphate salts - druskos, susidaran- 


čios iš fosforo rūgšties ir įrūgščių [oksidų]. 


Galia, facultas, wladza, capability. 

Gamyba, sekrecija, išskyrimas, formavimas, secretio, wyrobienie, secretion - me- 
džiagų gamybos ir išskyrimo iš ląstelių procesas; gyvūninė gamyba, secretio 
animalis, wyrobienie zwierzęcie, animal secretion. 

Garai, vapores, pary, vapours - kartais taip vadinami tie lakūs kūnai, kurie že- 
mesnėje temperatūroje netenka savo būdingos susitelkimo būsenos ir pereina į 
skystą ar sutirštėjusią būseną. Tai nėra tikslus atskyrimas. 

Garavimas, evaporatio, parowanie, evaporations - skysto arba sutirštėjusio kūno 
tirpimas atmosferos ore arba kitame kokiame gaze [dujose]. 

Giminingumas, cheminė atrakcija, affinitas, powinnowactwo (attractio chemica, 
attractio compositionis), elective or chemical affinity - chemines kombinacijas 
sudarančius elementus jungianti jėga. Žr. $ 72. 

Gyvybė, vita, žycie, life; yra negyvos ar neorganizuotos gyvybinės materijos abi- 
pusio veikimo į tą pačią gyvą ir organizuotą materiją rezultatas. Žr. $ 40-49, 
52. Gyvybės pasireiškimas, manifestatio vitae [fenomenon], objawienie žycia, 
phenomena of life. 

Gyvybingumas, atsinaujinimas, vitalitas, reproductio, odžywnošč, odrodzenie, 
vitality; taip pat tai Sniadeckio sukurtas terminas atsinaujinimui [vitališku- 
mui] organizmo viduje apibūdinti. 

Gyvūninė ekonomija, oeconomia animalis, gospodarstwo zwierzęce, animal 
economy - gyvybinei sistemai XVII a. fiziologų suteiktas pavadinimas; šis 
vadinamasis „gyvūninės ekonomijos žanras“ paplito per olandų medicininę 
literatūrą (Dekarto olandų mokykla), jo iškilimas siejamas su mechanistinio 
pasaulio suvokimo augimu. 

Gyvūnų karalystė, gyvūnija, regnum animalis, krėlestwo zwierzęce, animal 
kingdom. 

Guma, gummi, guma, gum - augalinė organinė kombinacija. Po šiuo rūšiniu pava- 
dinimu telpa daug atmainų, nors iš tikrųjų kiekvienai būdingi tie patys bendri 
bruožai. 

Indai, naczynia, vasa, vessels; kraujo, limfos, nervų indai. 

Individas, individuum, osobnik, individe - atskira būtybė; individualus, indivi- 
dualumas - būdingas tam tikram individui. 

Išskyros, išmatos, šalinimo produktai, iš(si)tuštinimas, ekskrecijos, ekskre- 
mentai; wyrzuty, odchody, wyprėžnienie; excretiones, excrementa, excretions, 
excrement. 

Išvešėjimas, vešlumas, turgor Įvitalis], wybujanie, bujanie, bujnošė, turgidity. 

Įrūgštis [oxidum], niedokwas, oxide - oksidas; kokio nors kūno, kuris neturi 
rūgštinių savybių, jungimasis su rūgštadariu. Žr. oksidacija. 

Įsiurbimas, sugėrimas, absorptio, wsysanie, wsigkanie, chtonienie, absorption - 
žymi lakiems ir takiems kūnams būdingą savybę iš dujų būsenos pereiti į 
skysčio būseną arba į kietą, arba iš skystos į sutirštėjusią; siurbiamieji indai, 
absorbentia vasa, ssące naczynia, lymphatic vessels. 

Įspūdis, emocija, impressio, wraženie, dotkliwošč, impression; imlus įspūdžiams, 
receptabilis, tkliwy, impressionable. 

Jautrumas, sensibilitas, sensilitas; tkliwošė, wražliwošė; sensibility. 

Jėga, vis, sila, force - visų kūnuose vykstančių pakitimų priežastis. Organinė jėga 
(sila organiczna; vis organica, organic force); ramybės būsenoje esanti jėga, vis 
otiosa; sila spoczyhkowa, guiescence force arba antiorganinė, sila przeciworga- 
niczna, antiorganic force; visuotinė bendroji jėga, sila powszechna, the univer- 
sal or general force; individuali jėga, individualis, indiwidualna, the individual 
organic force; rūšies arba veislės jėga, sila rodzajowa albo gatunkowa, the orga- 
nic genera or organic species force. Žr. S 26 it 27. 

Juslės, sensus, zmysly, senses: lytėjimo juslė, tactus, dotykanie, touch; regėjimo, 
visionis, wzroku, sight; skonio, gustus, smaku, taste; uoslės, naris / odoris, po- 


wonienia, smell; klausos, sensus audiendi, stuchu, hearing. 


Kalkės, calx, wapno, lime. 

Kalorikas, caloricum, principium seu causa caloris, cieplik, caloric - spindulinga 
substancija, sukelianti mums šilumos ir šalčio pojūtį. 

Kietumas, kietas, soliditas, solidus, solid - sutirštėjusių kūnų, kurių dalelės viena 
kitos atžvilgiu tolygiai išsidėsčiusios, savybė. 


Kleisteris, substantia vegeto-animalis, klajster, gluten - augalinė kombinacija, 
savo sudėtyje turinti gausiai salietradario, kas ją daro itin panašią į gyvūninės 
kombinacijas. 

Klijai, augaliniai, mucilago, klej, mucilage, vegetable glue - augalinė kombinaci- 
ja, iš esmės niekuo nesiskirianti nuo gumų. 

Klijai, gyvūniniai, mucus, klej zwierzęcy, animal glue - gyvūninė kombinacija, 
kuri laikoma atskira [kombinacija], padengiančia įvairių gyvūninio kūno da- 
lių vidinį paviršių: šnervių, skrandžio, šlapimo pūslės ir pan. 

Kombinacija, ryšys, combinatio, (combinatio, compositum), potączenie, combina- 
tion or compound - dviejų ar daugiau kūnų junginys. Kiekvienas kūnas sutel- 
kiamas sujungimu, ryšiu arba kombinacija. 

Kombustija, degimas, combustio, gorzenie, combustion - kaloriko ir šviesos arba 
ugnies, kuri paprastai lydi kūnų cheminės būsenos pasikeitimą, pasirodymas 
vienu metu. 

Krakmolas, amylum, fecula, krochmal, starch - augalinė kombinacija, labai arti- 
ma gumoms ir lengvai į jas pasikeičianti. 

Kraujas, sanguis, krew, blood - labiausiai paplitęs gyvūninis skystis, gyvūninėje 
ekonomijoje cirkuliuojantis atskiruose induose. Išleistas iš kūno kraujas vei- 
kiai suskyla į dvi dalis: sukrešėjusią (crassamentum, cruor, clotted) ir į skystą 
arba vandeningą (serum). 

Kremzlės, cartilagines, chrząstki, cartilages - iki šiol neištyrinėtos, tačiau, atrodo, 
kilusios iš sutirštėjusių klijų ir nedidelio kiekio aliejaus bei druskingų dalių. 

Krešėjimas, krešulys, crassamentum sanguinis, skrzep krwi, clot. 

Kūnas, corpus seu materia, cialo, matter - viskas, kas tik mūsų juslėmis gali būti 
pastebėta, vadinasi, kas mus veikia ir žadina atitinkamą jausmą. 

Kvėpavimas, inhalatio, wziewanie, respiration, i. cutanea, i. pulmonalis (odos, 
plaučių kvėpavimas). 


Laidininkas, przewodnik, conductor, electrical conductor - kūnas, lengvai pra- 
leidžiantis kaloriką ar elektrą. Iš čia: kaloriko laidininkai, elektros laidininkai. 

Lakumas, volatilitas, lotnošė, volatility - kūnų savybė, kai mažiau ar daugiau pa- 
didėjusioje temperatūroje pereinama į garų ar dujų būseną. Lakus - volatilis, 
aereus, lotny, volatile. 

Ląstelės, cellulae, komėrki, cells. 

Ląstelių membrana, ląstelinis audinys, textus cellulosus, tela cellulosa, blona 
komėrkowa, tkanka komėrkowata, cell membrane - sudaro tinklelį, išsiplėtu- 
sį po visą gyvūninę ekonomiją, kurioje įtaisyti visi organai. Leidžiasi visiškai 
suverdama į drebučius. 

Liaukos, glandulae, gruzly, glands. 

Limfa, lympha, limfa, lymph - baltas, skaidrus gyvūninis skystis, cirkuliuojantis 


atskira gyvūninės ekonomijos sistema, vadinamaisiais limfos indais. 

Maitinimas, nutritio, odžywianie, žywienie, karmienie, nutrition — organinės jė- 
gos veikimo pasekmė, kuriai tarpininkaujant kiekviena gyvosios būtybės dalis 
tolydžio priima vis šviežią materiją, kad arba padidintų savo augimą, arba atly- 
gintų jau patirtą nuostolį. Maistas, cibus, pokarm, food. 

Malpighi'io sluoksnis, stratum basale et stratum spinosum, sieč klejowaty 
Malpighiego, Malpighian layer of the skin - du giliausi epidermio (išorinio odos 
sluoksnio) sluoksniai. 

Materija žr. Kūnas. 

Mineralų arba iškasenų karalystė, regaum minerale, księstwo wykopalne, 
mineral kingdom. 

Muilas, sapo, mydlo, soap - kokio nors tvaraus aliejaus arba gyvūninių riebalų 
junginys su alkalija, potašu, soda ir amoniaku arba kokiu kitu oksidu [įrūgš- 


timi], arba žeme. 


Nervai, nervi, nerwy, nerves - atrodo esantys vienos prigimties su smegenimis 
[taip apibūdinama I. Fonbergo žodyne). 

Netekimas, suvartojimas, ablatio plg. appositio, ubyt, ubywanie, spožywanie, 
ablation - organinės materijos netekimas dėl pačios gyvybės. 

Neutralus, obojętny, neuter, neutral - nerodantis nė vienos iš dviejų buvusių savo 
savybių; pvz., potašo fosfatas [kalio sulfatas], nors atsiranda iš rūgšties ir alka- 
lijos, tačiau jų savybių neturi. 

Nuodai, toxicum, venena, trucizna, jada, poisons - kiekviena paprasta ar sudėtinė 
substancija, organinė ar neorganinė, kuri į gyvūninio kūno vidų mažu kiekiu 
įvesta ar prie kūno paviršiaus pridėta ardo sveikatą arba parengia mirtį. Juos 
aiškinantis mokslas, pateikiantis būdus išvengti apsinuodijimo, vadinamas 
toksikologija. 

Nuoviras, decoctum, odwar, decoction - tirpalas, gaunamas virinant vandenį ar 
spiritą, ar kokį kitą skystį su augaline ar gyvūnine dalimi, tam, kad iš jų būtų 


ištraukiamos tam tikros kombinacijos ir pereitų į tirpalo būseną. Žr. $ 129. 


Oksidacija, oxydatio (calcinatio, dephlogistatio), niedokwaszenie, oxydation. Taip 
moksliškai Lavoisier vadino kūnų jungimąsi su rūgštadariu, kuris visuotinai 
buvo pripažįstamas vieninteliu rūgštinančiu elementu ir rūgščių bei įrūgščių 
tėvu. 

Oras, aėr, powietrze, air - seniau visiems lakiems kūnams arba dujoms giminingas 
pavadinimas. 

Organas, organon seu instrumentum, narzędzie, organ; organa sensoria, narzę- 
dzia zmyslėw žr. juslės. Chemijoje organais vadinamos atskiros dalys, su- 
darančios įvairiai suformuotus augalus ir gyvūnus, kurių kiekvienas atlieka 
atskirą, jam būdingą veiklą arba, kaip vadina fiziologai, - funkciją. Tie organai 
yra tarsi laboratorijos, kuriuose gyvybinė materija pasisavinama ir pasiduoda 
vis naujiems pakeitimams. 

Organinės-cheminės galios, potentiae chemico-organicae, wladzy chemicz- 
no-organiczne, chemical organic forces. Žr. S 129. Kenksmingos cheminės ga- 
lios, potentiae nocentes chemicae, wladzy szkodliwe chemiczne - t. y. visi negy- 
vybiniai kūnai, kurie savyje neturi jokio organinio ryšio. Žr. $ 129. 

Organiniai kūnai, corpora organica, ciala organiczne, organic matter - turintys 
gyvą organizmą, tam tikrą sandarą kūnai; anorganica, inorganic matter - ne- 
turintys gyvo organizmo, neorganiniai kūnai. Žr. $ 3. 

Organizacija, organisatio, organizacja, organisation struktūra, sandara, fizinė 
ar psichinė konstitucija, natūra, organizmas. Atitinka ir tekste dažnai varto- 
jamą mechanizmą. 


Pasisavinimas, asimiliacija, assimilatio, przyswajanie, assimilation. Vienalaikio 
organinių ir fizinių jėgų veikimo pasireiškimas, kuriam tarpininkaujant išo- 
rinė materija tarp organinių būtybių perdirbama į jų substanciją, o kartą per- 
keista toliau kituose organuose perdirbama kaskart kitaip. 

Piritas, pyrites, piryt, pyrite (iron sulfide) - taip mineralogijoje vadinamas natūra- 
lus sieros junginys su metalu. 

Plaukai, capilli, wlosy, hair - sudaryti iš gyvūninės kombinacijos, panašios į klijus 
ir riebalus, o sudeginus lieka: kalkių druskos, silica, mangano įrūgštis, geležis 
ir siera. 

Plėvė, membrana, blona, membrane - verdant vandenyje, pavyksta ją beveik visiš- 
kai ištirpinti ir dėl to reikia vertinti kaip sudarytą iš vien pačių drebučių arba 
veikiau iš lengvai į drebučius pasikeičiančios substancijos. 

Potašas arba kalis (orig. potaž), potassa, kali causticum, alcali vegetabile, potas- 
sa pura, potash - alkalija, susidedanti iš kalio metalo, rūgštadario ir vandens; 
kalio karbonatas. 

Potraukis, instinktas, postūmis, instinctus, popęd, instinct. 

Prakaitas, odos išskyros, transpiratio, sudor, pot, transpiracja, sweat. 

Prisotinimas, saturatio, nasycenie, saturation - kokio nors kūno susijungimas su 
kitu tokiu santykiu, jog pirmojo savybės visiškai išsitrina. Ši sąvoka apima ir 


vadinamąjį abejingumą; neutralisatio - laikomų viena kitai priešingų savybių 

išnykimas (kai kartu atitinkamu kiekiu susijungusios rūgštys ir įrūgštys pra- 
randa buvusias savybes, būtent rūgštinę ar alkalinę savybę). 

Procesas - eilė veiksmų, skirtų atitinkamam produktui gauti; organinis procesas 
arba organinė veikla, procesus organicus (organic process); cheminis, fizinis ir 
kt. 


Puvimas, putrefactio, gnicie, putrefaction, žr. Fermentacija. 


Raiščiai, ligamenta, wigązadlo, ligaments - gyvūninės dalys, skirtos sujungti 
dviem kaulams, ypač ten, kur šie turi aplink save judėti ir sudaryti sąnarius. 

Raumuo, caro, mięsa, muscle - gyvūninė dalis, kitaip vadinama muskulu, suda- 
ryta daugiausia iš skaidulų, nors baltymas, drebučiai ir kai kurios kitos kombi- 
nacijos taip pat tam tikru kiekiu randamos ištisame raumenyje. 

Refutacija, paneigimas, atmetimas - refutatio, refutacja, refutation. 

Reiškinys, pasireiškimas, phaenomenon, zjawisko, phenomenon - pakitimas, pa- 
sireiškiantis kūno savybėse, o vėliau - jų reiškimosi būde. 

Riebalai, adeps, tžustošė, fats - itin mažai sugyvūninta substancija, kuri organi- 
nėje ekonomijoje neretai gaminama dideliu kiekiu. 

Ryšys/junginys, neorganinis, compositum inorganicum, zwigzek nieorganicz- 
ny, inorganic compound - dviejų ar daugiau paprastųjų ar sudėtinių kūnų su- 
sijungimas; organinis ryšys / junginys, compositum organicum, zwigzek 
organiczny, organic compound - taip vadinama kiekviena kombinacija, išgauta 
iš augalų arba gyvūnų, kurios dirbtinai pamėgdžioti negalime. 

Ryti, rijimas, gluttire, deglutitio, polykač, polykanie, to swallow, swallowing. 

Rūgštadaris, rūgštadario gazas, deguonis, oxygenum, kwasorėd, oxygen. 

Rūgštis, acidum, kwas, acid - vadinamas kiekvienas rūgštinio pobūdžio sudėtinis 
kūnas, tai yra nurausvinantis lakmuso infuziją, tirpstantis vandenyje, kuris 
turi savybę jungtis su įrūgštimis ir sudaryti druskas. Sieros rūgštis, acidum 


sulphuricum, kwas siarczany, sulphuric acid. 


Salietradaris, azotas, nitrogenium, saletrorėd, nitrogen. 

Sausgyslės, tendines, sciegna, tendons - gyvūninės dalys, skirtos muskulams prie 
kaulų pritvirtinti, kilusios beveik grynai iš drebučių. 

Savybės, proprietates, wlasnosci, properties - būdai, kokiais mūsų jusles veikia 
įvairūs kūnai, o vėliau širdyje / dvasioje pažadina atitinkamus jutimus. 

Seilės, saliva, slina, saliva - gyvūninės sultys. 


Sekrecija žr. Gamyba. 

Sensorium commune, ogol wražen zmyslowych an organ of sensation - 
bendra jutykla, kurioje įsikūrusi žmogaus siela. Bendroji jutimų ir suvokimų 
vieta, sensoriumas; senųjų laikų medicinos terminas. Žr. $ 431. 

Skaidymas(is), dekompozicija, decompositio, rozklad, decomposition - konkretų 
junginį sudarančių elementų at(si)skyrimas. 

Skaidymas, irimas, decompositio, rozklad, decomposition. 

Skaidulos, fibrina, wlėkna, fibers - organinė kombinacija, skirstoma į augalines 
[pluoštą] (fibrina vegetabilis, ligninum, vegetable fibres) ir gyvūninės (fibrina 
animalis, animal fibres) skaidulas. 

Skystas, takus, fluidus, liguidus, plynny, fluid. Skystis, fluidum, liguor, plyn, roz- 
ciek, fluid. 

Soda, natrum, alcali minerale, soda (sodium carbonate) - alkalija, atsirandanti iš 
sodos įrūgšties jungimosi su vandeniu. 

Spiritas, vyno (grynas), etilo alkoholis, spiritus vini, wyskok, absolute alcohol 
(ethyl alcohol), $ 89. 

Stimulai, akstinai, incitamenta, pobudki; istoty pobudzające, stimuli. 

Stiprumas, robur, moc, krzepkošė, strength. 

Stuburo smegenys, medulla spinalis, rdzen kręgowy, spinal cord; kaulų čiulpai, 
medulla ossium, szpik kostny, bone marrow. 

Sukibimas, cohaerentia, spėjnosč; vis cohaesionis (sukibimo jėga), cohesion (co- 
hesion force) - taip vadinama atrakcija / trauka, kiek kartų ji glaudžiai susieja 
vienos prigimties smulkiausias daleles arba atomus. 

Susitraukimas, contractio, skurczenie, contraction. 

Sutankėjimas, tankumas, tankis, densitas, gęstošč, density. 

Sutelkimas, sukaupimas, sujungimas; aggregatio, skupienie, aggregation - išreiš- 
kia smulkiausių vienos prigimties dalelių arba atomų, iš kurių susidaro visi kū- 
nai, rinkinį. Tad kiekvienas kūnas šia prasme yra sutelktas (corpus aggregatum). 

Sužadinimas, incitatio, pobudzenie, excitation / stimulation. Sužadinamumas, 
incitabilitas, pobudzalnošė, incitability. Žr. $ 212, $ 213. 

Šalinimas, išsiskyrimas, tuštinimas(is), excretio, excrementum, ubywanie, 
wyprožnienie, uchody, wyrzuty, excretion. 

Šaltis, frigus, zimno, cold - iš mūsų didžiausiu gausumu pasišalinančio kaloriko 
jutimas. 

Šiluma, calor, cieplo, heat - jutimas, kurio priežastis yra gausiau į mus plūstantis 
kalorikas; gyvūninė šiluma, calor animalis, cieplo žywotne / zwierzęce, animal 
heat. 


Šviesa, lux, šwiatlo, light - spindulinga substancija, matymo priežastis. 

Takumas, skystumas, fluiditas, plynnosč, fluidity - kūnų būsena, kai jų sudeda- 
mosios dalys taip silpnai tarpusavyje laikosi, kad pati mažiausia jėga pakeičia 
jų padėtį ir sukelia judėjimą. 

Tamprumas, elasticitas, spręžystošė, elasticity - kai kurių kūnų savybė, kai su- 
spausti savo apimtį sumažina, o vos tik spaudžianti jėga liaujasi veikti, sugrįžta 
į pradinę būseną. Garų tamprumas (spręžystosč pary, elasticitas vaporis, elasti- 
city of gases) - garų slėgis. 

Temperatūra, temperatura, temperature - šilumos laipsnis, išreikštas termomet- 
ru, pirometru arba pačiu jutimu. 

Tinktūra, tinctura, tynktura, tincture - spiritinis tirpalas kokių nors dalių, galin- 
čių jame [spirite] ištirpti. 

Tirpalas, solutio, roztwor, solution. 

Tirpimas, tirpumas, solutio, rozpuszczenie, solubility: organinis tirpimas, pa- 
prastasis tirpimas ir cheminis tirpimas. Žr. t. II, $ 326. 

Tirštėjimas, krešėjimas, stingimas, coagulatio, krzepnienie, coagulation. 

Tulžis, fel (bilis), žolė, bile - būdingas gyvūninis skystis, pagamintas tarpininkau- 


jant atskiram tam tikslui skirtam organui. 


Ugnis, ignis, ogieni, fire - seniau buvo laikoma elementu, o dabar dviejų spindulin- 
gųjų esybių - kaloriko ir šviesos - mišiniu. 

Urina, urina, uryna, urine - šlapimas, gyvūninis [išskyrų] skystis. 

Urinas, ureum, uryn, urine - šlapimui [urinai] būdinga kombinacija, su kuria su- 


sijusios visos jo svarbiausios savybės. Kitaip: urėja, šlapalas, urea. 


Vaizduotė, imaginatio, wyobražnia, imagination. Vaizdai, vaizdiniai, imagina- 
tiones, wyobraženia, images. 

Vandendaris, hydrogenium, wodorod, hydrogen - vandendario gazo pagrindas, 
kuriame šis elementas yra susijungęs su kaloriku, o gal su kaloriku ir šviesa; 
dab. vandenilis. 

Vanduo, agua (oxidum hydrogenii), woda, water - gausiai po visą žemę paskli- 
dęs skystis, susidedantis iš vandendario ir rūgštadario, kurių santykis - 2:1. 
Vandenys, liguor amnii, wody, amniotic fluid or waters - taip paprastai vadi- 
namas motinos pilve vaisių supantis skystis. Vandeningas, aguosus, wodnisty, 
agueous - turintis savyje daug vandens. 

Vegetacija, vegetatio, rošlinienie, rošlenie, vegetation - visa tai, kas susiję su auga- 


lų gyvybe, egzistavimu, išlikimu ir paplitimu. 

Veikėjai, reagentai, reagentia, dzialacze, reagents - esybės, naudojamos arba kū- 
nus sudarantiems elementams ir įvairiems juos sudarantiems mišiniams at- 
skleisti, arba juos atskirti ir suskaičiuoti. 

Veikimas, veiksmas, poveikis, operatio, dziatanie, action - chemijoje vadinama 
kiekviena veikla, turinti tikslą konkretų kūną privesti iki tokios būsenos, kad 
mūsų juslės galėtų iš jo patirti naujų įspūdžių. 

Vidaus organai, viduriai, interanea, wnętrznosci, internal organs. 

Virškinimas, digestio, trawienie, dygestia, digestion. 


Vyriška sėkla, liguor seminalis, nasienie męskie, semen. 


Žemės, terrae, ziemie, earth - chemijoje sudaro atskirą metalų su rūgštadariu arba 
su rūgštadariu ir vandeniu kombinacijų eilę. Dėl to, kad kai kurios jų vande- 
nyje tirpsta ir joms būdinga alkalinė reakcija, o kitos jame netirpsta, po to au- 
galinių spalvų pakeisti negali, tad šiuo požiūriu tos kombinacijos skirstomos į 


alkalines žemes ir tikras, arba nealkalines, žemes. 

